
CUVÂNT ÎNAINTE 


(Deşi părea stinsă, controversa dintre „creaţionişti” şi „evoCuţionişti” tinde să 
prindă din nou contur datorită atacuriCor nefireşti care sunt lansate din am6ele ta6ere. 

De ce spunem că această controversă părea stinsă? în primuC rând datorită 
faptuCui că, chiar unii reprezentanţi ai (Bisericii Creştine, considerau că a dispărut 
adevăratuCsu6strat aCdisputei JLceasta deoarece evoluţia este recunoscută ca o readtate 
cosmică, iar ideiîe şi concepţiiCe despre mecanismele evoluţiei ca ceva separat, ca tentative 
de eCucidare a acestui fenomen. JLstfel, în ceîe6ra carte Fenomenul uman, eminentul 
antropolog, paleontolog şi preot al C Bisericii Creştine, <Pierre Teilhard de Chardin încerca 
să limpezească lucrurile: „‘Există încă pe pământ câteva spirite 6ănuitoare s-au sceptice în 
materie de evoluţie. Recunoscând Natura decât din cărţile naturaliştilor, ei cred că 
6ătălia transformistă continuă şi azi ca în vremea lui Darwin. Şi, pentru că Biologia 
continuă să discute mecanismele prin care s-au format Speciile, ei îşi imaginează că ea 
ezită sau că ar mai ezita încă, fără să se sinucidă, cu privire la faptul şi realitatea unei 
asemenea dezvoltări” (p. 118). Iar mai departe consemnează: 

„Ca orice lucru într-un "Univers în care Timpul s-a instalat definitiv drept a patra 
dimensiune, Viaţa este şi nu poate fi decât o mărime de natură şi dimensiuni evolutive... 
La acest nivel de generalitate s-ar putea spune că „pro6(ema transformistă” nu mai 
efistă. „Ea este definitiv reglată. (Pentru a ni se zdrucina de acum încolo convingerea în 
realitatea unei Biogeneze, ar tre6ui, minând structura Lumii întregi, să dezrădăcinăm 
JIrborele Vieţii” (p. 121). 

Cu aceeaşi limpezime clasifică părintele jllexandros Ealomiros pro6lema evoluţiei 
şi a evoluţionismului: ,JLici tre6uie să facem o distincţie arareori luată în considerare 
atunci când se ivesc discuţii pe această temă: faptul evoluţiei e un lucru, teoriile care 
explică felul în care are loc evoluţia sunt altceva. JLdeseori însă, oamenii confundă aceste 

două lucruri şi vor6esc despre amândouă ca şi cum ar fi un singur lucru. Viaţa pe pământ 

a urcat treaptă cu treaptă începând de [a creaturile inferioare până Ca cete superioare. 
Aceasta este o evoCuţie, şi evoCuţia este un fapt” (Al KaComiros, 1998, p. 24) 

(Deşi părinteCe Serafim lipse îC numea pe Teilhard atât „prorocuC, cât şi 
„predecesoruC Cui Antihrist”, cu aCtă ocazie aprecia că „Evoluţia nu este parţiaC adevărată 
saufaCsă. Ea a apărut din - şi cere a fi acceptată ca- o întreagă fiCosofie despre Cume şi 
viaţă. Ipoteza ştiinţifică este cu totulsecundară. 

Argumentul împotriva teoriei aşa-zis „ştiinţifice” a evoluţiei nu este eC însuşi 
ştiinţific... Argumentul împotriva ei este teologic, întrucât ea include uneCe implicaţii cu 
totul inacceptabile pentru Ortodoxie, iar aceste implicaţii nu pot fi ocolite, şi fiecare 
adept aC evoluţiei se foloseşte de eCe, teiştii şi spiritualiştii fiind mai răi decât aCţii” 
(Serafim lipse, p. 375). 

Sloi ne-am propus să pro6ăm, în cartea noastră, că Evoluţia este un fapt, este o 
dogmă şi, ca orice dogmă, nici nu trebuie măcar comentată, iar Evoluţionismul este un 
concept, nu doar o teorie, prin care se încearcă să se explice mecanismele evoluţiei. 

Eiind un concept înseamnă că este mai mult decât o teorie. <De altfel, în zilele 
noastre sunt mai multe teorii care încearcă să explice mecanismele evoluţiei. Chiar de [a 
începutul veacului al XX-Cea au început să apară teorii noi, menite să completeze teoria 
Cui Darwin şi s-o pună de acord cu noiCe cuceriri aCe ştiinţelor biologice. 

Aşa se explică faptul că la mijlocul secolului XX a început să prindă contur Teoria 
Sintetică a Evoluţiei (T.S.E.) care a reuşit să realizeze o viziune unitară asupra 
mecanismelor evoluţiei, acceptabilă pentru perioada respectivă. 

Este adevărat că prin <Darwin teoria evoluţiei a fost fundamentată pe deplin, ceea 
ce n-a reuşit să realizeze predecesorul său J.<3. Lamarch^ dar a sinonimiza astăzi 
evoluţionismul cu danvinismuleste o mare greşeală. Teoria lui Tarwin a fost, completată 
şi modificată de o multitudine de alte teorii. Că unele sunt confirmate şi altele infirmate 
contează mai puţin. Vor fi formulate alte şi alte teorii, care vor lumina când o faţetă 
când alta a proceselor evolutive. <De altfel, T.S.E. se găseşte în impas. Tutem spune că 
evoluţionismul este în impas, deoarece unele mecanisme evolutive stabilite de T.S.E. nu 


14 



mai sunt acceptate. Spre e^empCu, este greu să acceptăm astăzi că micro- şi macroevoCuţia 
sunt determinate de aceeaşi factori. 

TaptuC că teoriiCe evoCuţiei se găsesc astăzi în impas ni se pare un semn de 6un 
augur. înseamnă că 6ioCogii privesc cu maturitate şi responsa6iîitate fenomenuî evoCuţiei 
şi nu acceptă nici o fisură în expCicarea mecanismeCor evoCutive, nicidecum respingerea 
evoCuţiei ca fenomen cosmic. Cu aCte cuvinte, acest impas îi onorează pe 6ioCogi şi îi 
mo6iCizează în vederea găsirii aCtor căi, fără înfundături. Cine interpretează în aCt sens 
acest moment de impas apărut în expCicarea evoCuţiei ca fenomen cosmic pro6ează o mare 
doză de naivitate şi imposi6iCitatea înţeCegerii naturii în totuCui tot. 

Să Cuăm aminte Ca ceea ce consemnează eminentuC nostru profesor Cţteorgâe 
Jiasan, în e^ceCenta carte „OmuCşi universuC’, vor6inddespre evoCuţia materiei: 

„într-adevăr, evoCuţia materiei - aceeaşi pretutindeni în Vnivers - se desfăşoară 
irepeta6iC în sensuC creşterii graduCui de compCexitate şi diversificare a formeCor de 
organizare structurala, şi de manifestare, şi nicidecum în sensuC repetării şi asemănării Cor 
până Ca identitate” (Cjh. SCasan, 1998, p. 8). 

1 EvoCuţia este o reaCitate cosmică. <Ea nu este caracteristică doar vitaCuCui, ci 
întregii materii. <Este o o6Cigaţie pentru noi, ca oameni, să căutăm descifrarea 
mecanismeCor acestui miracuCosfenomen. 

în această carte, mergând pe Cinia ştiinţifică, încercăm să aducem uneCe idei 
referitoare Ca <EvoCuţie. fim pus însă, aCături de teoriiCe ştiinţifice şi păreriCe unor părinţi 
ai (Bisericii Creştine. Nu Ce punem în anaCiză şi nu dorim să stârnim patimiCe. (Dăm 
fiecăruia Ci6ertatea opţiunii. (Parafrazându-C însă pe MaCratu^vom spune şi noi - SecoCuC 
XXI dacă va exista va fi reCigios. Şi dacă va fi reCigios atunci (Biserica va tre6ui să accepte 
că (Dumnezeu a făcut Lumea, însă a făcut-o în aşa feC încât să evoCueze, să se 
desăvârşească. 

INTRODUCERE 


Evoluţionismul s-a conturat ca ramură a ştiinţelor biologice după 
fundamentarea teoriei evoluţiei făcută de către Ch. Darwin. 

Noţiunea de evoluţie a fost introdusă în fîlosofîe de Herbert Spencer 
(1864 - 1867) fiind folosită în sensul dezvoltării istorice. 

Termenul de evoluţie derivă din limba latină - evolvere = 
desfăşurare, derulare (a unui papirus spre exemplu). în gândirea modernă 
termenul este folosit pentru a caracteriza o schimbare, o succesiune. 

Conceptul de evoluţie este definitoriu pentru Cosmos, pentru 
nemărginirea materială şi spirituală, deoarece orice sistem este dinamic şi 
nu poate fi încremenit, ci este supus unei permanente prefaceri, este într- 
o continuă devenire a caracteristicilor sale, într-o nesfârşită curgere = 
panta rhei (Heraclit). Nesfârşita curgere a fost mai bine surprinsă de 
Cratylos, discipolul lui Heraclit, în aforismul său: “nu te poţi scălda de 
două ori în acelaşi rău”. 

Până la Charles Bonnet (1762) termenul de evoluţie era folosit 
pentru caracterizarea ontogenezei. Bonnet îi conferă şi dimensiuni 
fîlogenetice, urmând apoi să caracterizeze numai aceste ultime 
dimensiuni. Ontogenia nu este o evoluţie, deoarece nu cuprinde şi 
elemente de noutate, ci doar o reluare ciclică. 

J.B. Lamarck (1801 - 1809) foloseşte termenul similar de 

transformism pentru a surprinde modificările organismelor în timp şi 
spaţiu. 

Darwin conferă termenului de evoluţie valenţele universalităţii, 
fundamentând ipoteza conform căreia, toate organismele au suferit 

transformări majore care au asigurat, pe de o parte progresul biologic, iar 
pe de altă parte adaptarea şi supravieţuirea speciilor. 

Emil Racoviţă (1929) definea evoluţia ca pe o “transformare 
continuă”, fără a ţine seama de rezultatul transformării, de finalitatea 
acestui proces, în timp ce J.M. Savage (1963) înţelege prin evoluţie 
dezvoltarea unei entităţi în decursul timpului, prin succesiunea gradată a 
schimbărilor, de la o stare simplă la una mai complexă. 

Ce este evoluţia? 

în general, prin evoluţie înţelegem schimbări cumulative. Astfel, 
putem vorbi de evoluţia galaxiilor, a limbii, evoluţia automobilelor şi a 
altor categorii de lucruri. Evoluţia biologică (sau evoluţia organică) 
înseamnă schimbări în caracteristicile descendenţilor populaţiilor de 
organisme. 

Teoriile evoluţiei biologice încearcă să explice diversitatea dintre 
organisme, originea şi istoria diversităţii şi procesele naturale care o 
determină şi o susţin. 

Coloana vertebrală a teoriilor evoluţioniste curente o reprezintă 
ideea că din organismele speciilor originare au descins alte specii. Cele 
mai multe dintre studiile evoluţioniste de astăzi consideră că organismele 
care trăiesc acum pe Pământ au derivat din organisme simple, care s-au 
modificat de-a lungul milioanelor de ani. Pornind de la organisme simple 
s-a ajuns la organisme cu o structură extrem de complicată. Dar, 
deoarece alături de organismele extrem de evoluate au rămas unele la un 
nivel primitiv de organizare, teoriile evoluţiei nu pot şi nu trebuie să vadă 
doar un simplu proces de formare a organismelor complexe din cele 
simple. 

Nevertebratele de pretutindeni tind către o mare complexitate în 
evoluţia biologică şi sunt într-un contrast evident cu schimbările care au 
loc în lumea - inanimată - care se găseşte într-o continuă dezorganizare, 
într-o continuă creştere a entropiei. Aceste tulpini care pornesc de la o 
unică structură îşi menţin caracteristicile în funcţie de condiţiile de 
mediu. Deci organismele au o structură diferită în funcţie de condiţiile de 

mediu. Nu este însă vorba doar de condiţiile de mediu. Mult mai mare 
semnificaţie o are modul de viaţă. 

Cu privire la evoluţie, cruciala capacitate a organismelor este 
puterea lor de reproducere. Viaţa este continuitate, asigurată prin 
descendenţi. în timp ce anumite grupe de organisme realizează copii 
aproape identice (clone), cele cu reproducere sexuată generează multiple 
posibilităţi de variaţie, care conduc la diversificarea de la o generaţie la 
alta. 

în concordanţă cu tradiţia literaturii biologice, prin evoluţie 
înţelegem descendenţa speciilor, spiţelor, familiilor, a tuturor grupelor 
naturale de microorganisme, plante şi animale, din altele acum stinse. 

Evoluţionismul este o doctrină, care admite descendenţa fiinţelor 
organizate din alte fiinţe ascendente lor şi schimbările succesive ale 
fenomenelor biologice, conducând la ceea ce numim progres biologic. 

însă, după unii biologi nu există nici o legătură între evoluţie şi 
progresul biologic. După ei “peştii sunt, în calitatea lor de peşti, tot atât de 
eficienţi precum suntem noi în a fi oameni. Toate fiinţele cărora le reuşeşte 
supravieţuirea fiind la fel de perfecte”. 

Slobodkin (1974) lansează teoria după care, “ideea progresului 
biologic este un nonsens”. Pornind de la consideraţia că evoluţia este un 
mijloc existenţial al speciei sau al organismului împotriva Naturii, care nu 
poate fi învinsă deoarece are un “capital iniţial” nelimitat, “jucătorul” 
(organismul sau specia) este mai devreme sau mai târziu învins sau 
ruinat. în această privinţă specia nu are altă măsură a jocului decât de a- 
şi prelungi durata de supravieţuire. Ca atare nu are sens să se vorbească 
de superioritatea unei specii în raport cu alta. 

Desigur că lucrurile sunt forţate într-o astfel de interpretare. Nu 
trebuie să gândim progresul biologic numai în dimensiunile sale spaţio- 
temporale, ci trebuie să includem aici şi eficienţa şi intensitatea proceselor 
biologice. Nu este acelaşi lucru să priveşti lumea ca un vierme, fie el şi un 
Eunice gigantea (palolo) care îşi desfăşoară impresionantele dansuri 
nupţiale sub clar de lună, sau să priveşti astrul nopţii ca un Beethowen. 


19 



Evoluţia lumii vii reflectă atât starea de permanentă devenire a 
acesteia cât şi tendinţa de perfecţionare. Lamarck vorbea de o tendinţă 
internă de perfecţionare a organismelor, ceea ce avea să capete în timp un 
sens fînalist sau vitalist. în eterna sa devenire, lumea vie tinde să se 
perfecţioneze, însă nu realizează niciodată perfecţiunea. Aceasta încheie 
ciclul devenirii sale. 

Viaţa, perfecţionându-se permanent, nu realizează niciodată 
perfecţiunea. Rămâne o anumită rezervă de nespecializare, un fond 
intangibil pentru viitoarea sa devenire, care constituie garanţia spaţio- 
temporală. 

Marele paleontolog şi gânditor Teilhard de Chardin considera 
evoluţia biologică ca un postulat pe care toate teoriile, toate sistemele 
logice trebuie să-l adopte, ca pe o paradigmă. 

După el evoluţia este o lumină care iluminează toate faptele, o 
traiectorie pe care toate liniile gândirii trebuie s-o urmeze. 

x 

x x 

Relaţia darwinism-evoluţionism este deseori confuz înţeleasă, 
adesea noţiunile fiind considerate sinonime. 

Atât de strânsă este legătura între triumful evoluţionismului şi 
numele lui Darwin, încât sinonimizarea nefirească a celor două noţiuni 
este rezultatul unei situaţii istorice, al unei mentalităţi. 

Trebuie însă să înţelegem că, cu toată gloria şi izbânda lui Darwin, 
nu trebuie să mergem până acolo încât să identificăm doctrina care afirmă 
evoluţia fiinţelor organizate - evoluţionismul - cu una dintre concepţiile 
care exprimă un punct de vedere asupra mecanismelor evoluţiei, 
darwinismul. 

Evoluţia este, după cum afirma categoric Emil Racoviţă (1929) o 
certitudine, mecanismul evoluţiei constituie însă un obiect de cercetare şi 
discuţie. 

După cum putem sesiza, Emil Racoviţă (un neolamarckist) şi J.M. 
Savage (un neodarwinist) pun accentul în definirea evoluţiei pe 

transformarea continuă, gradată a structurilor şi proceselor. Putem vorbi 
chiar de un caracter gradualist al evoluţiei. 

J. Huxley (1971) considera că “Evoluţia poate fi definită ca un 
proces natural de transformare automată (self-operating) şi ireversibilă, care 
pe parcursul său generează noul; o mai mare varietate, o organizare mai 
complexă, şi eventual niveluri mai ridicate ale activităţii mentale sau 
psihologice şi descoperim că întreaga realitate este, în (primul rând) sensul 
perfect legitim, un singur şi amplu proces al evoluţiei”. 

Subliniem aici unele caracteristici ale evoluţiei desprinse din 
definiţia lui Huxley: 

- proces natural; 

- un proces de transformare automată (self-operating), ceea ce 
conduce la o gândire cibernetică; 

- complexitatea organizării, chiar dacă progresul biologic nu 
presupune numai complexitate; 

- evoluţia nu este reversibilă; nici nu înseamnă o reluare, o repetiţie, 
fie ea şi în elementele cele mai schematice; 

- evoluţia generează noul; fiind vorba chiar de evoluţia unei stele, 
niciodată nu se formează o copie fidelă a unei stele opuse; 

- evoluţia determină heterogenitatea, aceasta este o caracteristică 
a sistemelor deschise, în esenţă a sistemelor biologice; 

- evoluţia activităţii mentale sau psihologice; 

- întreaga realitate este un singur proces, un proces amplu al 
evoluţiei. 

“Continuitatea este legea fiinţării universului şi evoluţia nu este 
altceva decât rezultanta acestei legi” - spune Emil Racoviţă (1929). “Tot ce 
este fenomen în univers este produsul unei evoluţii, al unei transformări 
treptate care din ceea ce a fost, a făcut ceea ce este azi pe acelea ce vor fi 
mâine; iar cele ce au fost odată nu vor mai răsări niciodată asemenea, ci vor 
fi veşnic diferite de cele de apoi”. 

J. Huxley surprinde trei sectoare ale evoluţiei: 

- evoluţia elementelor chimice, a nebuloaselor, a stelelor şi a 
sistemelor planetare; 

- evoluţia biologică, operând prin selecţia naturală automată, 
suprapusă pe interacţiuni fizico-chimice; 

- evoluţia umană, suprapusă peste selecţia naturală, evoluţie care 
are drept rezultat societăţile umane şi produsele lor. Odată cu omul apare 
noosfera, care se suprapune peste ecosferă, biosferă şi toate celelalte 
sfere. 

Reţinem de aici în primul rând ideea suprapunerilor, a 
interacţiunilor în succesiunea “sectoarelor” - de la cel fîzico-chimic la cel 
uman. Această idee este reluată şi prelucrată în teoria autoevoluţiei 
(evoluţiei fără selecţie) a lui Lima de Faria. 

Pornind de la acceptarea acestor suprapuneri se pune problema 
ierarhiei sistemelor biologice pe de o parte şi a acţiunii selecţiei naturale 
pe de altă parte. De asemenea, la ce nivel acţionează selecţia naturală? 

Putem sesiza unele încorsetări şi limitări ale noţiunii de evoluţie 
atunci când se încearcă explicarea mecanismelor evolutive. 

Iablokov şi Iusufov înţeleg prin evoluţie: “dezvoltarea istorică, 
ireversibilă şi într-o anumită măsură orientată, a naturii vii, însoţită de 
modificarea structurii genetice a populaţiilor, formarea de adaptări, apariţia 
şi extincţia speciilor, transformări ale biogeocenozelor şi ale biosferei în 
întregul ei”. 

în prezent au apărut controverse importante chiar în ceea ce 
priveşte relaţia: evoluţie - adaptare - selecţie naturală. 

De altfel, în etapa actuală putem deosebi două direcţii în 
interpretarea proceselor evolutive. 

Una dintre aceste direcţii pune accentul principal pe transformarea 
structurii genetice a populaţiei sub controlul selecţiei naturale, iar a doua 
direcţie consideră evoluţia doar ca pe un proces al speciaţiei, ceea ce ni se 
pare eronat. 

I. în ceea ce priveşte prima direcţie Dobzhansky (1977) consideră 
că: “Evoluţia organică reprezintă o serie de transformări parţiale sau 

complete şi ireversibile ale compoziţiei genetice a populaţiilor, bazate în 
principal, pe interacţiuni cu mediul lor de viaţă”. 

Smith R.L. în Bcology and fîeld biology considera că: “evoluţia 
este schimbarea frecvenţei genelor în populaţii” sau “evoluţia este 
schimbarea genetică a populaţiilor în decursul timpului”, ceea ce dă o notă 
de simplitate şi empirism. Schmalhausen (1965) nuanţează rolul 
mediului în evoluţie; prin evoluţie înţelegând “modificarea legică a 
structurii populaţiilor, corespunzător cu modificările istorice ale corelaţiilor 
cu mediul extern”. 

Zavadski K.M. (1973) scoate în evidenţă rolul adaptativ al evoluţiei: 
“Procesul evolutiv constă, înainte de toate, în formarea de noi adaptări, de 
acumulări şi coordonare a lor”. 

Dacă Wiecken J.S. (1978) dă importanţă creşterii complexităţii 
structurilor în procesul evoluţiei, neglijând evoluţia de specializare, 
Prasser C.L. considera că: “O trăsătură esenţială a vieţii organismelor este 
adaptarea la mediu, iar esenţa evoluţiei constă în producerea diversităţii 
adaptativ e”. 

Vom fi de acord cu L. Stebbins care respinge atât definiţiile care 
pun accentul pe transformarea compoziţiei genetice a populaţiilor, cât şi 
pe cele care scot în evidenţă rolul adaptativ al evoluţiei. 

Stebbins nuanţează două aspecte ale evoluţiei. El deosebeşte o 
evoluţie fenetică ce constă în schimbările populaţiilor, schimbări ce pot 
fi recunoscute prin compararea structurii, însuşirilor fiziologice şi/sau 
comportamentale ale organismelor şi o evoluţie criptică, care constă în 
schimbări operate la nivelul structurilor profunde, care pot fi recunoscute 
numai comparând secvenţele liniare ale macromoleculelor informaţionale 
(ARN, ADN sau proteine). 

Diferenţele criptice sunt rareori adaptative sau nu sunt deloc 
adaptative, însă pot afecta “componenta evolutivă, deci pot căpăta valoare 
de preadaptări”. Modificările fenetice sunt de cele mai multe ori 
adaptative, unele însă pot fi neutre (amprentele digitale). 

Punctul de vedere transformaţionist şi adaptaţionist, susţinut astăzi 
de teoria sintetică a evoluţiei pare destul de vulnerabil, sau, cel puţin, nu 
satisface exigenţele gândirii evoluţioniste. 

II. Cea de a doua direcţie în interpretarea proceselor evolutive 
consideră evoluţia ca pe un proces de speciaţie, tocmai ceea ce lipseşte din 
direcţia evolutivă precedentă, adică cea transformaţionistă şi 
adaptaţionistă. 

N. Eldredge (1979) priveşte evoluţia în două moduri: 

- ca o modificare a descendenţilor faţă de ascendenţi, deci ca o 
schimbare a structurii genetice a populaţiilor; 

- ca un proces de apariţie de noi specii. 

Gould şi Eldredge (1972) caută să rezolve aceste aspecte prin 
teoria echilibrului punctat (Punctated equilibrium). Ei consideră că, 
extrapolând mecanismele genetice intrapopulaţionale (aspecte ale 
microevoluţiei) la nivelul taxonilor de rang superior (ceea ce ţine de 
macroevoluţie) întregul arbore fîlogenetic al lumii vii apare ca rezultatul 
unui proces continuu, de transformări genetice ale populaţiilor, efectuat 
sub controlul selecţiei naturale având, deci, caracter adaptativ, ceea ce 
este greu de acceptat, microevoluţia şi macroevoluţia suprapunându-se. 

După Gould şi Eldredge taxonii superiori sunt colecţii de specii cu 
origine monofîletică, entităţi biologice de natură diferită în raport cu 
specia, ceea ce determină ca acestora să nu li se aplice noţiunea de 
evoluţie în sensul în care se aplică speciei. 

într-adevăr, aşa cum nuanţează Stanley S.M. 1975, specia, ca 
existenţă reală şi discretă, întrerupe ipoteticul şir continuu de 
transformări populaţionale, decuplând fenomenele evolutive intraspecifîce 
de cele interspecifîce, ceea ce duce la deosebirea calitativă a 
macroevoluţiei de microevoluţie, făcând imposibilă reducerea primeia la a 
doua. 

Modul de a vedea raportul dintre microevoluţie şi macroevoluţie 
conduce la cele mai puternice divergenţe dintre biologii contemporani, 

ceea ce pune sub semnul întrebării Teoria Sintetică a Evoluţiei, 
conducând la fireasca întrebare: 

Este evoluţionismul în impas? 

Chiar dacă evoluţionismul se găseşte realmente în impas, să nu 
punem sub semnul întrebării existenţa ca atare a evoluţiei. 

Evoluţia este o dogmă, sau aşa cum se exprima Emil Racoviţă: 
“Noţiunea de evoluţie nu este nici ipoteză, nici teorie, este o constatare de 
fapt, este una din cele mai sigure şi fundamentale dobândiri ale ştiinţei 
(contemporane) şi constituie, împreună cu principiul conservării energiei, cea 
mai de preţ comoară din zestrea atât de greu agonisită a omenirii de azi”. 

Evoluţia este un dat, este o dogmă, chiar dacă am înţelege prin 
evoluţie tendinţa tuturor sistemelor către desăvârşire, chiar dacă 
acceptăm în extremis ideile lui Lamarck, care afirmă că Fiinţa Absolută a 
creat lumea, apoi a lăsat-o şi ea s-a transformat, a evoluat, s-a desăvârşit. 

Rosen D.E. (1982) consideră că cele mai multe dintre definiţiile date 
evoluţiei sunt greşite. El arată: “în mintea mea, evoluţia nu se referă la 
detectarea de mutaţii punctiforme sau a altor fenomene genetice în populaţii 
de laborator sau naturale. Nu se referă nici la teorii ale competiţiei dintre 
organisme şi nici la efectele unei catastrofe naturale asupra supravieţuirii 
speciilor. Mai curând, se referă la desfăşurarea sau la istoria ierarhiei 
naturale (taxonomice), care cuprinde, după cum se ştie, peste două milioane 
de feluri de plante şi animale existente în prezent. 

Termenul de evoluţie a fost folosit în mod ambiguu, numai ca proces, 
alteori ca produs. 

Evoluţia ca proces este epigeneza, deci un concept aplicat dezvoltării 
ontogenetice. 

Evoluţia trebuie să explice ierarhia taxonomică, deoarece “fără 
ierarhie taxonomică nu este de explicat nimic din ceea ce nu s-ar numi 
evoluţie”. 

Webster G. şi Goodwin B. (1981) în History and structure in 
biology consideră că modul de a privi organismul ca structură, ca o 
totalitate organizată, adoptat de morfologia raţională, a fost “erodat” 

pornind încă de la apariţia teoriei celulare, când organismul a fost privit 
ca o populaţie de indivizi virtual autonomi. Prin conceptul weismanist, 
adoptat de TSE, care presupune existenţa unui factor central de control, 
s-a ajuns la ideea că organismul este un epifenomen al genomului. 

“Această progresivă dispariţie a organismului şi înlocuirea lui prin 
unităţi microscopice, cărora le sunt atribuite unele sau toate însuşirile 
organismului, atinge stadiul său cel mai absurd şi degenerat în conceptul 
“genelor egoiste” (selfish gene) în care unităţile sunt inventate în mod gratuit 
şi înzestrate cu orice fel de însuşiri necesare spre a “explica fenomenele 
biologice”. 

Webster şi Goodwin surprind de fapt existenţa unei gândiri 
reducţioniste care, marchează puternic pe biologii contemporani. 

Performanţa viului nu constă atât în supravieţuire, cât mai ales în 
vieţuire = fiinţare, înţelegând atât latura calitativă a desfăşurării 
proceselor vitale în transmiterea şi prelucrarea de informaţii, cât şi 
eficienţa mecanismelor de explorare şi exploatare a mediului, a 
mecanismelor antientropice care se opun principiilor termodinamice. 

Accentuarea autonomiei homeostatice a organismului, care aparent 
contrazice legea a doua a termodinamicii, este un criteriu în raport cu 
care se poate stabili statutul evolutiv, cuantumul de progres biologic 
realizat de o specie biologică. 

Se crede că o formă superioară de viaţă nu apare mai uşor decât 
una inferioară, dar odată apărută se menţine cu o probabilitate mai mare: 

- aici se greşeşte - este vorba doar de longevitatea adulţilor; 

- la speciile inferioare aceasta este penibil de mică; 

- specia superior organizată nu domină obligatoriu în timp. Evoluţia 
lumii vii a presupus, pe lângă supravieţuire şi perfecţionarea 
mecanismelor homeostatice care au conferit organismelor animale o 
autonomie mai accentuată, o ecluziune mai bună faţă de factorii de mediu 
şi o mai bună autoreglare şi integralitate; 

- deci evoluţia nu înseamnă numai supravieţuire ci şi progres. 


26 



în cursul evoluţiei fîlogenetice a existat un punct nodal de la care 
organismul nu s-a mai bazat în relaţia sa cu mediul nefavorabil pe 
nepăsare (pe lipsă de reacţie), ci pe o contracarare activă, pe apărare. 

Acest punct a fost situat la începutul drumului nesfârşit spre 
libertate şi este cel mai bine exprimat la animalele homeoterme. Dar 
această libertate nu este totală, nu este absolută. 

Evoluţia a condus spre autonomizare, perfecţionând mereu viaţa, 
dar n-a putut s-o desprindă de mediul său. 

Cu cât autonomia (gradul de libertate) este mai mare, cu atât s-a 
produs o complicare şi o ordonare mai mare a interdependenţelor şi deci o 
accelerare a mecanismelor evolutive, ceea ce a permis, în final, apariţia 
speciei umane - cea care gândeşte singură - gândirea care se gândeşte 
pe sine. 

Deşi are un mers progresiv, deci o finalitate clară, evoluţia nu este 
programată a priori. 

Finalitatea este o trăsătură definitorie a materiei vii, semnificând 
faptul că funcţionarea sistemelor biologice se desfăşoară de aşa manieră, 
încât realizează o anumită stare a structurii acestora, între structură şi 
funcţie fiind o interdependenţă dialectică, care are drept “scop” 
autoconservarea dinamică, antientropică a sistemului. 

Conservarea sistemului devine din ce în ce mai eficientă în procesul 
evoluţiei, fie că este vorba de individ sau de specia biologică. 

Finalitatea nu trebuie confundată cu fînalismul idealist (vitalist). 
Finalitatea nu capătă aspect teleologic ci teleonomic. 

Finalitatea biologică înseamnă desfăşurarea, în sistemul viu, a unor 
procese biologice spre starea cea mai probabilă şi antientropică, ceea ce 
asigură autoconservarea la nivelul individului şi la nivelul speciei. 

Se creează impresia că încă persistă lupta dintre evoluţionism şi 
creaţionism. Sunt lansate nenumărate cărţi de creaţionism ştiinţific care 
îşi propun să analizeze orice idee evoluţionistă. Sunt citaţi diferiţi oameni 
de ştiinţă şi chiar Pierre Teilhard de Chardin, cel care a încercat să 

împace religia cu ştiinţa. Numai că argumentele aduse sunt, adesea, naive 
iar citatele sunt desprinse din context. 

Pentru a convinge în acest sens îl citez chiar pe Pierre Teilhard de 
Chardin, din cartea sa Fenomenul uman: „Exista încă pe pământ câteva 
spirite bănuitoare sau sceptice în materie de evoluţie. Necunoscănd Natura 
decât din cărţile naturaliştilor, ei cred că bătălia transformistă continuă azi 
ca în vremea lui Darwin. Şi pentru că Biologia continuă să discute 
mecanismele prin care s-au transformat Speciile, ei îşi imaginează că ea 
ezită sau că ar mai ezita încă, fără să se sinucidă, cu privire la faptul şi 
realitatea unei asemenea dezvoltări... 

Ca orice lucru într-un Univers, în care timpul s-a instalat definitiv (voi 
reveni) drept a PATRA DIMENSIUNE, Viaţa este şi nu poate fi decât o 
mărime de natură şi dimensiuni evolutive. 

La acest nivel de generalitate, s-ar putea spune că „problema 
transformistă ” nu mai există. Ea este definitiv reglată. Pentru a ni se 
zdrucina de acum încolo convingerea în realitatea unei Biogeneze, ar trebui, 
minând structura Lumii întregi, să zdrucinăm Arborele Vieţii’ (p. 120-121) 

Este remarcabilă şi cuceritoare aprecierea pe care o face Richard 
Dawkins, în Gena egoistă, cu privire la viaţă şi la evoluţie. 

„Viaţa inteligentă de pe o planetă ajunge la maturitate atunci când 
izbuteşte pentru întâia oară să priceapă cauza propriei sale existenţe. Dacă 
nişte creaturi superioare din spaţiu vor vizita vreodată Pământul, prima 
întrebare pe care şi-o vor pune, pentru a evalua stadiul civilizaţiei noastre, 
va fi: „Au ajuns să descopere evoluţia?”” 

Şi continuă R. Dawkins: „Astăzi teoria evoluţionistă poate fi pusă la 
îndoială tot atât cât şi teoria potrivit căreia Pământul se roteşte în jurul 
Soarelui, însă ultimele implicaţii ale revoluţiei înfăptuite de Darwin aşteaptă 
încă să fie înţelese în profunzime”, p. 1 

Metode de cercetare folosite în evoluţionism 


Ca orice ştiinţă a naturii, evoluţionismul foloseşte o serie de metode 
caracteristice şi anume: analitică, istorică şi sistemică. 

I. Metoda analitică (carteziană) 

Constă în analiza cât mai profundă şi mai corectă a structurilor şi 
mecanismelor concrete ale diferitelor procese biologice. Are la bază 
observaţia, demonstraţia, experimentul, modelarea etc. 

Prin observaţie se acumulează faptele concrete, pe baza cărora se 
determină natura proceselor şi fenomenelor biologice. 

Pentru elucidarea unor procese biologice şi surprinderea legilor care 
le guvernează desfăşurarea şi evoluţia este necesară aplicarea metodei 
experimentale. 

Prin cercetarea analitică a putut fi realizată cunoaşterea 
particularităţilor structurale şi funcţionale ale organismelor. Şi astăzi 
speciile noi sau grupele noi de plante şi animale descoperite sunt supuse 
unei cercetări analitice. însă, aplicarea numai a acestei metode poate 
conduce la interpretarea denaturată a unor structuri sau procese 
biologice, la interpretarea unilaterală a acestora, la reducţionism. 

Reducţionismul reprezintă tendinţa de a explica însuşirile şi legile 
întregului prin reducerea lor la legile şi însuşirile părţilor componente. De 
altfel Th. Dobzhansky şi E. Boesinger numesc această metodă şi 
reducţionistă, deoarece unii cercetători încearcă să explice evoluţia prin 
legi pur fizice şi chimice, să reducă fenomenele populaţionale la cele 
individuale. 

II. Metoda istorică - darwiniană 

Esenţa acestei metode constă în abordarea istorică a proceselor şi 
fenomenelor biologice. Fiecare structură, fiecare mecanism ce 

caracterizează materia vie sunt privite ca momente ale unei deveniri, ale 
unui lung proces de dezvoltare istorică. 

în timp ce metoda analitică elucidează componenţa întregului, 
mecanismele proceselor biologice, unele legităţi actuale de structură şi de 
funcţionare, metoda istorică lămureşte originea acestora şi semnificaţia 
lor în procesul evoluţiei. 

Metoda istorică îşi are originea în concepţia actualismului 
elaborată de James Hutton (1726-1797), în lucrarea Theory of the Barth 
(1795). El pune bazele actualismului dovedind că procesele care au 
acţionat în cursul timpului geologic în modelarea scoarţei pământului nu 
se deosebesc cu nimic de cele actuale: eroziune, sedimentare, alunecări şi 
tectonică. 

Susţinând că Pământul a fost şi este în dezvoltare şi că va continua 
să se dezvolte, că prezentul este numai un stadiu din devenirea lui, J. 
Hutton aplică în fapt metoda istorică. 

Principiul actualismului dezvoltat de Pleipher şi Ch. Lyell sub 
forma actualismului geologic, este preluat de Darwin în explicarea 
evoluţiei lumii vii, devenind actualism biologic sau evoluţionism. 

Metoda istorică admite că fiecare structură sau funcţie biologică, 
fiecare mecanism concret ce caracterizează materia vie sunt privite ca 
rezultate şi momente ale unui proces de dezvoltare istorică a vieţii. 

în timp ce metoda carteziană lămureşte componenta întregului, 
mecanismele proceselor, unele legităţi actuale de structură şi funcţionare, 
metoda istorică elucidează originea acestora, caracterul lor adaptativ şi 
semnificaţia lor în desfăşurarea evoluţiei. 

Metoda istorică nu se opune metodei analitice ci o completează. 

III. Metoda sistemică 

Conform concepţiei sistemice de abordare a cercetării, întreaga 
materie este organizată în sisteme ierarhizate; orice sistem este alcătuit 
din subsisteme şi, la rândul său, este o parte componentă a unui sistem 
mai cuprinzător. 

Prin aplicarea metodei sistemice în biologie se urmăreşte pe de o 
parte, stabilirea legilor de organizare şi însuşirile comune tuturor 
sistemelor biologice, iar pe de altă parte elucidarea legilor specifice fiecărui 
nivel de organizare a materiei vii. 

Abordarea sistemică a problemelor evoluţiei nu este numai posibilă, 
ci reprezintă o necesitate. Acumularea imensă de material faptic în toate 
domeniile ştiinţelor biologice, dar mai ales în cel al biologiei moleculare, 
sporeşte mereu tentaţia de a reduce legile generale ale unui sistem la 
legile particulare ale subsistemelor componente. 

Abordarea sistemică a problemelor evoluţiei aruncă o nouă lumină 
asupra multor aspecte controversate din biologia modernă: 

- asupra relaţiilor dintre interpretarea finalistă, teleologică a 
finalităţii proceselor biologice şi încercările de explicaţii mecaniciste, 
reducţioniste; 

- asupra conţinutului şi domeniului selecţiei naturale în evoluţia 
speciilor; 

- asupra rolului selecţiei în evoluţia speciilor agame etc. 

Fiecare etapă din dezvoltarea ştiinţelor biologice aduce o nouă 
perspectivă de studiu. Toate acumulările realizate pregătesc cercetătorilor 
o înţelegere mai deplină a domeniului vital, îngăduind o prevedere a 
fenomenelor, o putinţă de modificare a acestora şi prin aceasta o pregătire 
a viitorului biologic al speciilor. 

Dacă ne gândim la cunoaşterea biologică, frontul ei găsindu-se încă 
la nivelul biologiei moleculare, putem constata că s-au făcut paşi uriaşi în 
ultima perioadă. 

- elucidarea structurii acizilor nucleici; 

- realizarea copiilor ectogeni, prin însămânţare artificială şi culturi 
de ovule în laborator. 

BIOLOGIA - EVOLUŢIE ŞI SENS 


Studiul vieţii, limitat în trecut la simpla observaţie sau cercetare 
empirică, îngăduie în prezent, prin analiza structurilor de profunzime ale 
materiei vii şi prin cercetare macromoleculară, prin matematizarea şi 
interpretarea în spirit cibernetic, ca şi prin experimentări, o înţelegere a 
fenomenelor vitale, deopotrivă în actualitatea proceselor, cât şi în 
continuitatea lor în generaţii, deci în evoluţie. 

Fiecare etapă aduce în biologie o nouă perspectivă de studiu; cu 
deosebire concepţia unei “programări” ereditare, descoperirea unui cod 
genetic, precizarea mecanismului autoreglării genetice, studiul fîzico- 
chimic al celor mai intime procese ale materiei vii etc. Toate acestea 
pregătesc cercetătorilor o înţelegere a domeniului vital, îngăduind o 
prevedere a fenomenelor, o putinţă de modificare a acestora şi prin 
aceasta o pregătire a viitorului biologic al speciilor. 

Ştiinţă a cunoaşterii vieţii şi universului, biologia a condus treptat 
pe om la descoperirea legilor naturale, la folosinţa acestora; materia şi 
viaţa devin în mâinile omului realităţi plastice, pe care voinţa umană le 
poate dirigui. în felul acesta se conturează o nouă revoluţie în biologie. 

Revoluţia produsă în biologie de elucidarea modelului moleculei 
ADN de către Watson, Crick şi Wilkins (1953), model care s-a dovedit 
atât de fructuos pentru biologia moleculară, genetică şi teoria evoluţiei, nu 
a reprezentat decât un pas pregătitor pentru revoluţia biologică şi 
biochimică contemporană. 

O revoluţie în ştiinţă, în adevăratul înţeles al cuvântului, aduce o 
schimbare a viziunii despre lume, nu numai a oamenilor de ştiinţă, ci şi a 
societăţii. 

Astfel de revoluţii au fost: revoluţia mecanică din secolul al XVII- 

lea şi revoluţia cuantico-relativistă de la începutul sec. XX. 

32 



Dacă prima revoluţie în ştiinţă a fost urmată de o revoluţie tehnică 
în domeniul mecanicii şi de prima revoluţie industrială, generând 
fenomene majore la scară istorică, cu implicaţii sociale, a doua revoluţie în 
ştiinţă este urmată de revoluţia ştiinţifică şi tehnică contemporană şi 
de o nouă revoluţie industrială bazată pe microelectronică, informatică, 
inteligenţa artificială şi robotică. 

Ciclul primei revoluţii în ştiinţă s-a încheiat cu o revoluţie tehnico- 
ştiinţifică bazată pe electromagnetism-, ciclul celei de a doua revoluţii 
în ştiinţă se va încheia cu o revoluţie tehnico-ştiinţifică bazată pe 
biologie şi pe biochimie (Drăgănescu 1983, Simionescu 1983). 

Unda revoluţiei biologice şi biochimice este astăzi încă departe de 
maximul ei de intensitate. Această revoluţie are rolul de a pregăti o nouă 
revoluţie în ştiinţă, la fel cum electromagnetismul a pregătit revoluţia 
cuantico - relativistă. 

Revoluţia biologică nu se poate re a l i za decât pe baza unei cât mai 
aprofundate cunoaşteri a materiei vii şi pe mijloace eficiente şi sigure de 
control în manipularea substanţei vii şi a substanţelor biochimice în 
laborator şi industrie. Or, acest lucru, nu este posibil decât pe baza unei 
electronici şi a unei informatici avansate. Revoluţia biotehnologică şi 
biochimică nu este posibilă înaintea revoluţiei tehnologice-electronice şi 
informatice. Ingineria genetică nu este posibilă fără calculatoare 
electronice şi informatică şi chiar fără robotică şi automatizare. 

Fără îndoială că revoluţia biotehnologică se va baza pe procedeele de 
fermentaţie, inginerie enzimatică, inginerie genetică şi fuziune celulară. 

în ultimii ani, în cadrul ştiinţelor biologice s-a cristalizat un concept 
nou - cel de geniu biologic, care înglobează multiple strategii şi tehnici de 
abordare a principalelor probleme ce vizează deopotrivă cunoaşterea 
aprofundată a organismelor vii cât şi rezolvarea unor mari dificultăţi 
social-economice ale lumii contemporane. 

în acest cadru, sectorul cel mai dinamic şi în acelaşi timp cel mai 
marcat de consecinţe practice este cel al geniului genetic, bazat pe 
tehnicile de inginerie sau chirurgie genetică, cunoscute şi sub numele de 

manipulări genetice, tehnologia genelor sau de tehnologia ADN-ului 
recombinat. 

Dacă în anii 1920 - 1930 prognozele asupra evoluţiei ştiinţelor, în 
general şi a celor biologice în special, aveau mai mult un caracter de 
improvizaţie şi erau considerate ca neinteresante şi chiar ca inutile, în 
perioada 1968 - 1972, legat de recrudescenţa interesului pentru viitor, au 
apărut, în diferite ţări, lucrări şi instituţii preocupate de stabilirea unei 
metodologii capabile să furnizeze date privind multiple opţiuni, cât mai 
realiste. în acest context este interesant de menţionat că J.B.S. Haldane a 
prezis, încă din 1923, că centrul de interes al ştiinţei va trece de la fizică şi 
matematică la biologie, arătând că progresele acesteia vor contribui la 
suprimarea practică a unor boli infecţioase, că progresele din chimia 
azotului vor permite creşterea recoltelor şi că biologii vor produce copii 
“ectogenF prin însămânţare artificială şi culturi de ovule în laborator. 

Analizând efectele biologiei asupra filosofiei ştiinţei, D.S. Davies 
(1980) scoate în evidenţă caracterul particular al revoluţiei biologice. Spre 
deosebire de revoluţia din domeniul fizicii, care a dus la părerea larg 
acceptată că ştiinţa îşi real i zează marile progrese nu prin etape mici, într- 
un cadru conceptual universal acceptat, ci prin răsturnarea periodică a 
paradigmelor pe care se bazează, revoluţia biologică a avut un caracter 
mai aparte. în loc să distrugă paradigmele ştiinţelor biologice răsturnând 
complet convingerile noastre anterioare, a deschis drumuri noi într-un 
material cu o complexitate infinită “în care biologii ştiau ceea ce nu ştiu”. 
Revoluţia biologică a răsturnat practic numai limitele noastre de analiză 
experimentală, distrugând astfel o atitudine anterioară, aproape vitalistă, 
faţă de complexitate. 

Dacă ne gândim la cunoaşterea biologică, frontul ei găsindu-se încă 
la nivelul biologiei moleculare, putem constata că s-au făcut, în ultima 
perioadă, paşi uriaşi. 

în domeniul chimiei macromoleculare s-a ajuns să se mimeze 
moleculele biologice. O supramoleculă este formată, spre exemplu, din 
două molecule, din care una este receptoare şi cealaltă substrat. Molecula 

substrat este concavă în timp ce molecula receptoare este convexă. Se 
încearcă să se creeze adevărate sisteme chimice din astfel de molecule 
sintetice care “ar putea conduce la o chimie a sistemelor organizate şi 
informate”, prezentând proprietăţi de stocare şi de transfer de informaţie, 
de reglaj, operaţiuni la nivel molecular, adică un fel de electronică şi 
informatică moleculară, aşa cum susţine Lehn (1981). 

Dacă s-ar asigura şi căi de autoreproducere pentru astfel de 
supramolecule atunci se va putea obţine materie cu viaţă? 

Conform teoriilor biologiei moleculare, prin care se consideră că 
viaţa poate fi explicată în întregime structural, ea s-ar reduce numai la 
fenomene structurale, deci ar fi posibil. 

Această concluzie reprezintă însă doar o poziţie filosofică şi nimic 
mai mult. în ceea ce priveşte autoreproducerea, deşi este esenţială pentru 
viaţă, ea nu este factorul determinant al vieţii. 

Alături de concepţia molecular - structurală, care nu poate explica 
complet nu numai viul, dar nici materia nevie la nivelul particulelor 
elementare, se impune o concepţie structural-fenomenologică, care să 
orienteze cercetările într-o altă direcţie decât aceea strict structurală ceea 
ce ar putea duce la un nou model ontologic asupra lumii materiale. 

în biologie se ridică două mari probleme: 

A. De la ce agregare înainte se poate spune că o structură 
moleculară este vie? adică nu numai se auto reproduce, ceea ce am văzut 
că nu este suficient, ci dovedeşte a avea o unitate specifică: 

Când vorbim de unitatea unui agregat viu de molecule ne referim nu 
numai la unitatea lor asigurată de procese structurale şi cibernetice 
(Brabander, 1983; Restian, 1981), ci la mai mult decât atât, la o unitate 
similară organismelor superioare, o unitate de sens, cu care intrăm, în 
mod evident, în domeniul fenomenologicului. 

B. Cum este posibil ca la nivelul animalelor superioare să apară 
procese mentale şi psihologice, iar pe această bază, la om, să se manifeste 
inteligenţa, vorbirea, cultura arta şi ştiinţa? Fără îndoială că procesele 

mentale au şi un caracter fenomenologic în înţelesul că nu se pot explica 
numai prin structurile şi procesele structurale ale sistemului nervos. 

Biologia moleculară actuală rupe problema A de B. Ea caută 
explicarea vieţii numai la nivel chimic şi molecular. 

Dacă problemele A şi B nu pot fi privite separat şi aşa trebuie să 
stea lucrurile, dacă avem în vedere materialitatea lumii şi unitatea ei 
materială, dacă ne gândim la faptul că toate organismele au rezultat prin 
evoluţia vieţii, atunci trebuie să căutăm fenomenologicul de la cea mai 
elementară structură vie, cu alte cuvinte, biologia moleculară trebuie să 
devină o biologie molecular-fenomenologică. 

în mod curent se procedează invers. Viziunea molecular-structurală 
este adusă pe planul animalelor superioare şi al omului, încercându-se 
explicarea fenomenelor mental-psihologice numai pe baze structural- 
neuronal-moleculare (Changeux, 1982), ajungându-se la imposibilitatea 
unei explicaţii (Percheron, 1983; Drăgănescu, 1979); în loc ca plecând de 
la existenţa obiectivă a fenomenelor mental-psihologice, cu componenţa 
lor fenomenologică, să se găsească acel echivalent la structurile vii 
minime, care să le explice şi să le justifice. Fenomenologicul nu poate fi 
decât un proces material sau un proces informaţional specific, de tipul 
sensului mental, având ca substrat un suport material. 

Dacă Watson şi colegii săi afirmă în noul tratat de biologie 
moleculară a celulei că: “organismele vii sunt sisteme chimice care se 
autopropagă (se autoreproduc)”, Alberts, Bray, Watson, (1983), Szent- 
Gyorgye (1977) considera că drama vieţii se joacă la nivelul electronilor, 
deoarece biologia moleculară se bazează pe legăturile chimice covalente şi 
necovalente, dar toate acestea sunt, în ultimă instanţă, determinate de 
electroni. 

Dând la o parte faptul că ambele viziuni sunt structurale şi nu pot 
explica fenomenele mentale şi psihologice pe care le prezintă materia vie 
superior organizată, o asemenea idee, ca cea a lui Szent-Gyorgye, 
deschide totuşi, calea unei direcţii noi în cadrul revoluţiei biologice, care 
conduce la o îmbinare profundă între biologie şi electronică. 

De altfel, oricât de închisă ne apare materia la nivel molecular şi 
atomic, nu putem fi siguri că este tot atât de închisă la nivelul particulelor 
elementare. 

în ultimii ani se vorbeşte tot mai mult de efectul Kervran, care ar 
consta în transmutaţii de elemente, în condiţii biologice şi chiar fizice la 
energii slabe (Kervran, 1973 - 1975). 

Datele acumulate şi experimentele efectuate par să conducă la 
recunoaşterea acestui efect, care rămâne însă greu de justificat din punct 
de vedere teoretic. 

13AI + iH: = :i4Si 
28 i4 Si + 12 6 C: = : 4 o 20 Ca 

24 i 2 Mg + i6 s O: = ;40 20 Ca 
15 7 N + 16 8 0: = : 31 15P 

Dacă ne vom putea convinge că, într-adevăr pot avea loc fenomene 
de transmutaţii nucleare, neradioactive sau fără să implice ciocniri de 
particule accelerate de mare energie şi că asemenea reacţii ar putea apare 
în organismele vii, atunci un nou grup de fapte s-ar putea adăuga la cele 
care se cunosc (pe lângă cele din biologie, fenomenul neseparabilităţii în 
domeniul particulelor elementare, al unor procese care se transmit cu 
viteze mai mari decât viteza luminii, al deosebirii dintre inteligenţa 
artificială şi naturală, fenomenele parapsihologice certe etc.), indicându-ne 
insuficienţa ştiinţei actuale care se menţine în cadrul unui model 
ontologic depăşit. 

Aşa-numitul “efect Kirlian” a fost ţinut secret până în 1973 când a 
fost descoperit de americani, care îl furaseră în 1959 de la ruşi prin 
intermediul lui Bduard Naumov. 

Lucrările efectuate în cadrul Institutului Neuropsihiatric din Los 
Angeles de către Thelma Moss probează că biocâmpul organismului 
uman acţionează la distanţă fiind recepţionat de către plante. Amprenta 
electrografîcă a florilor de crizantemă ofilite imprimată la câteva zile de la 

recoltarea acestora, caracteristică pentru plante muribunde, suferă o 
modificare după ce sunt supuse influenţei benefice a câmpului generat de 
mâinile unui subiect uman. 

CARACTERISTICILE VIULUI 


Viaţa este definită ca fiind “forma superioară de mişcare a materiei” 
care apare pe o anumită treaptă de dezvoltare a acesteia şi care reprezintă 
o sinteză a proceselor biologice, fizice, chimice, mecanice care au loc în 
organism. 

Viaţa este astfel privită numai prin prisma planului său fizic, 
material eludând substratul ce-i defineşte esenţa şi sensul direct “EUL” 
purtător al conştienţei şi conştiinţei. 

Ce este viaţa? 

Viaţa nu este acelaşi lucru cu organismul, decât dacă acestuia îi 
conferim atributul de a fi viu. 

La întrebarea ce este viul nu putem afirma că am găsit un răspuns 
complet. Nu există încă o definiţie corectă şi completă a viului . 

Dacă dorim să dăm o definire viului înseamnă că vrem o definire a 
fenomenului, nu a purtătorului care este individul, organismul viu. 

Melvin Calvin biochimistul american, afirma în 1969 că “viaţa are, 
în realitate multe însuşiri şi aproape pe fiecare în parte putem să le 
reproducem în sisteme de nevii. Dar numai sistemul care le reuneşte pe 
toate, simultan, îl putem numi sistem viu”. Deşi vrea să ajungă la întreg, M. 
Calvin are multiple rezonanţe reducţioniste. 

Oparin considera că “este greşit să caracterizăm viaţa printr-un 
punct oarecare, când ea constă dintr-o lungă linie reprezentată de întreaga 
evoluţie a materiei vii, de la apariţia vieţii pe Pământ până în zilele noastre 
şi care cuprinde, astfel, toate organismele, de la cele mai primitive până la 
cele mai evoluate plante şi animale, inclusiv omul”. 

Desigur, noi nu putem desprinde viaţa de procesul complex de 
evoluţie a universului. însă când spunem “viaţă” nu ne referim doar la 
manifestarea ei în forma actuală, astfel încât trebuie să nu confundăm 


39 



linia (ceea ce simbolizează evoluţia vieţii) cu punctul (ceea ce înseamnă 
prima manifestarea a vitalului). Linia începe să se desluşească, dar este 
greu de definit punctul de la care începe translaţia vitalului. 

H. Spencer considera viaţa ca o “continuă adaptare a condiţiilor 
interne la cele externe”. 

Interesantă este definirea vieţii de către Gr.T. Popa: “viaţa este o 
formă agresivă, asimilatoare, care luptă prin reproducere împotriva 
degradării”, iar John Bernal vedea viaţa ca o “autoconcretizare parţială, 
continuă, progresivă, polimorfă şi, în anumite condiţii variabile, o posibilitate 
conferită de poziţia electronilor atomilor” (Th. Origin of Life, 1967). 

Orice “definiţie” a vieţii este, în general limitativă, oricât de mult s-ar 
înmulţi planurile de perspectivă ale studiului şi oricât de mult am 
pătrunde în intimitatea proceselor vitale. Epoca noastră a intrat, de bună 
seamă, adânc în cunoaşterea specificului vieţii, dar ştiinţa având un 
caracter relativ şi de evoluţie înspre un adevăr ultim, pe care nu-1 va 
atinge niciodată, îşi va mări progresiv aria studiului. Formulările pe care 
le putem face astăzi asupra fenomenului vital sunt cele oferite de starea 
de înaintare a cercetărilor. în aceste condiţii, mai adaptată înţelegerii vieţii 
decât o “definiţie” va fi, poate, o apropiere şi o circumscriere a fenomenelor 
vitale în comparaţie cu cele ale materiei inanimate. 

S-a încercat o situare a fenomenului vital, în raport cu nivelul 
evoluţiei universale, prin raportarea vieţii la legile termodinamice. S-a 
observat că, spre deosebire de materia inanimată, dominată de a doua 
lege a termodinamicii, formulată de Clausius (1865), care constă în 
degradarea energiei şi caracterul ireversibil al fenomenelor exterioare şi 
care ar putea conduce la o “moarte termică” a universului, viaţa se abate 
de la această lege universală. S-a vorbit astfel de o ectropie a fenomenelor 
vieţii (G. Hirth, 1900), opusă degradării energiei şi creşterii dezordinii 
fenomenelor prin creşterea fatală a entropiei. Apariţia vieţii în evoluţia 
universală s-a făcut astfel prin negarea legii entropiei (Erwin 
Schrodinger, 1949), prin validitatea principiului unei negentropii vitale, 
destinate să compenseze creşterea entropiei pe care organismul o produce 

în timpul vieţii, îngăduindu-i “să se menţină la un nivel de entropie 
staţionară şi relativ joasă”, adică la un “nivel destul de ridicat de ordine”, 
prin putinţa “de a absorbi în permanenţă energie din mediul înconjurător”. 

Aceasta înseamnă că apariţia viului a reprezentat un act 
antientropic, de împotrivire sensului exprimat de legea a Il-a a 
termodinamicii. Acest eveniment unic este totodată un început dar şi un 
corolar al domeniului vital. El este corolarul unei lungi perioade 
prebiotice, numită şi perioadă a evoluţiei chimice. Trebuie să subliniem 
faptul că evoluţia prebiotică are un caracter antientropic, întrucât se 
caracterizează printr-o lentă, dar continuă tendinţă de formare a unor 
edificii moleculare mereu mai complexe din altele mai simple. Procesele s- 
au petrecut astfel ca şi cum intr-un răstimp de ordinul miliardelor de ani 
lumea abiotică a fost sediul a două procese contrarii: de producere de 
entropie dar şi de consum de entropie. 

Astfel, viul potenţial s-a 'împreunat'’ cu entropia în tot acest 
răstimp, iar odată apărut a început să-şi plătească această datorie atât pe 
cale metabolică cât şi prin moarte, moment intrinsec al vieţii. 

Sensul dialectic al acestui proces este faptul că numai în felul 
acesta se re a l i zează integrarea viului într-un mediu entropie, "dornic” de 
nivelare, de ştergere a oricăror graniţe denivelatoare. 

Nu trebuie să mai aducem argumente prin care să convingem pe 
cineva că viaţa consumă în mod necesar energie. Consumă energie chiar 
şi în cele mai profunde hibernări. Numai aportul de energie dă 
posibilitatea construirii de structuri care sunt îndepărtate de starea de 
echilibru. Moartea este o stare în care un organism nu mai este sprijinit 
din afară cu energie, motiv pentru care toate sistemele sale intră în colaps. 

Un organism viu reprezintă un sistem care îşi prezervă 
structurile sale de ordine prin asimilare permanentă de energie. Acest 
lucru nu intră în contradicţie cu legea a doua a termodinamicii. O 
maşină cu aburi poate să funcţioneze timp îndelungat la o combustie 
constantă şi optimă. Organismele vii preiau energia de la soare. Această 
energie este transformată de plantele verzi în substanţe chimice nutritive. 

Este vorba de transformarea energiei electromagnetice luminoase în 
energie chimică - glucoză, amidon. Organismul animal asimilează 
substanţa nutritivă, o adaptează nevoilor sale şi o transformă în energie 
mecanică (musculară), electrică (activitatea neuronilor), în căldură, în 
energie fonică cu ajutorul corzilor vocale etc. 

Continuitatea vieţii este, principial, un fenomen explicabil, dacă 
transferurile şi scurgerile de substanţă necesară sunt finanţate prin 
pomparea unei mari cantităţi de energie. Aceasta înseamnă că viaţa este 
foarte costisitoare. Energia este necesară pentru construcţia unor 
structuri care sunt îndepărtate de starea de echilibru. Ilya Prigogine 
consideră că aceste structuri sunt dispozitive (care consumă energie). 

La animale combustibilul ideal este glucoza. Aceasta este 
descompusă în cadrul unor circuite, aşa-numitele „cicluri”. Energia este 
folosită pentru mişcare, deci pentru efectuarea lucrului mecanic, dar şi 
pentru sinteza altor substanţe, a unor substanţe de construcţie, cum sunt 
proteinele. în sistemele vii ordinea poate fi menţinută numai dacă 
elementele de construcţie a viului sunt selectate în mod precis şi fără 
greşeală. Problema ordinii vieţii este o problemă a identificării şi a selecţiei 
cât mai exacte posibil a aminoacizilor. Biosinteza proteinelor asigură o 
strategie de evitare a haosului. în condiţiile consumului de energie haosul 
(entropia) este transformat în ordine. 

Asta înseamnă că orice construcţie care se face, la orice scară, se 
face cu un consum de entropie sau, ceea ce este acelaşi lucru, cu crearea 
de negentropie. 

Legătura cu viaţa este clară, deoarece creşterea şi dezvoltarea unui 
organism viu înseamnă formări de molecule şi structuri, deci consum de 
entropie. Acest fapt l-a făcut pe Erwin Schrodinger să afirme că : 
“organismele “se hrănesc cu negentropie” şi că organizarea lor se 
menţine prin extragerea “ordinii” din mediul înconjurător”. 

Toate acestea ar dezvălui un caracter esenţial al viului. Un 
sistem viu îşi procură “ordinea” (hrana) în cadrul “ dialogului” său cu 

mediul, vădind nu numai o perpetuă adecvare la condiţiile impuse de 
acesta (homeostatare) , dar, mai ales, un caracter activ. 

Şi totuşi, J.H. Bush, biofîzician, observă că întrebarea dacă viaţa 
reprezintă o excepţie de la a doua lege a termodinamicii nu comportă “un 
răspuns riguros'’. Se pare totuşi că, sistemele vii se pot reduce la a doua 
lege a termodinamicii, dacă se ţine cont de faptul că acestea folosesc în 
acelaşi timp materia şi energia. Moartea indivizilor înseamnă supunere la 
legea a Il-a a termodinamicii. Fenomenul vital îşi continuă însă traiectoria 
în timp. 


Teorii privind natura viului 


Separarea între vital şi neanimat, evidentă şi formulabilă în formele 
extreme ale rocii sau ale animalului mai evoluat, devine greu de statornicit 
la nivelul formaţiilor de frontieră. 

Depăşind însă zona fruntariilor şi a formelor intermediare între 
anorganic şi vital, vom putea evidenţia o deosebire de trepte de evoluţie 
cosmică între viaţă şi anorganic. Situarea vieţii în cosmos comportă o 
etaj are a lumii pe niveluri şi o devenire a acesteia în cicluri evolutive. 

Observaţia astronomică vădeşte în devenirea stelelor şi în procesul 
naşterii lor din nebuloase o curbă evolutivă, în care materia se prezintă în 
formaţii şi la temperaturi, urmând cicluri bine statornicite. Pe unda 
acestor cicluri pot să apară, în cazurile în care condiţiile cosmice ale unor 
formaţiuni planetare sunt favorabile, cicluri suprapuse, reprezentând 
aventura vieţii. Viaţa reprezintă astfel, în această concepţie, o urcare de 
treaptă, un nivel superior al materiei siderale, deopotrivă prin 
complexitatea sa chimică şi prin particularităţile sale specifice. în acest 
mare ciclu cosmic, moartea reprezintă o scădere de nivel, o dezagregare a 
principiului vital şi o întoarcere în materia anorganică. 

în vasta curbă a devenirii universale se pot stabili diferenţieri de 
niveluri cosmice: atomic, molecular, chimic, vital, psihologic, spiritual, dar 

şi o întoarcere la anonimatul materiei anorganice, prin procesul 
dezagregării vitalului prin moarte. 

în această etajare de niveluri, fiecare treaptă, deşi condiţionată de 
nivelul inferior de evoluţie, îl depăşeşte pe acesta din urmă prin noi 
proprietăţi, calitativ diferite, printr-o emergenţă creatoare. Nivelul vital 
este astfel condiţionat de nivelul fizico-chimic al materiei, dar nu poate fi 
identificat cu acesta. 

Teoria chimică 

Conform concepţiei moleculare asupra naturii şi structurii materiei 
vii, din punctul de vedere al compoziţiei chimice, alcătuirii şi structurii 
sale, protoplasma vie nu se deosebeşte de cea moartă, ambele fiind 
formate din moleculele aceloraşi substanţe şi conţinând aceleaşi structuri. 
Astfel, biochimistul englez J.D. Bernal (1964) considera că o 
“caracteristică esenţială a oricărui organism, atâta timp cât este viu, constă 
în succesiunea şi coordonarea proceselor şi nu în arhitectură, oricare ar fi 
ea, a substanţei inerte”. 

Prin urmare protoplasma vie s-ar deosebi de cea moartă numai prin 
modul de desfăşurarea a chimismului celular. în protoplasma vie, datorită 
complexităţii structurale a sistemelor supramoleculare, reacţiile chimice 
ar fi atât de precis coordonate în timp şi în spaţiu, încât s-ar contopi într- 
un proces metabolic unic, caracteristic viului, pe când în protoplasma 
moartă reacţiile chimice s-ar desfăşura dezordonat şi ar conduce la 
descompunerea materiei în care se produc. 

Acest punct de vedere începe să fie din ce în ce mai mult abandonat, 
încă din anii 1920 - 1930 E.S. Bauer căutând “explicarea fenomenului 
vieţii în starea deosebită a structurii moleculare caracteristice materiei vii” a 
emis o teorie după care, în protoplasma vie moleculele proteice, se află 
într-o altă stare decât după moarte. 

Teoria structurii dezechilibrate a materiei vii 

Formulată de S.E. Bauer, care consideră că, în celulele vii 
moleculele proteice (nu şi a altor combinaţii chimice) sunt în stare de 
dezechilibru, condiţionată de deformarea alcătuirii lor reticulare, deci într- 

o stare specială, specifică vieţii, alta decât în materia moartă. Moleculele 
proteice aflate în această stare specială sunt numite de E.S. Bauer 
"molecule vii". în celulele vii starea specială a moleculelor, specifică vieţii, 
se realizează printr-un aport de energie. Odată cu moartea celulelor, 
moleculele proteice vii îşi pierd starea de dezechilibru şi se transformă în 
molecule proteice obişnuite. 

Teoria vitaidelor a lui W.W. Lepeoschkin consideră că în 
celulele vii formaţiunile specifice vieţii se descompun (se destramă) şi se 
refac continuu. 

Astfel, în celulele vii proteinele şi lipoizii (grăsimi, fosfatide etc.), 
eventual şi alte combinaţii chimice, generează complecşi chimici labili, 
specifici vieţii, numiţi vitaide. 

Vitaidele fiind foarte sensibile se descompun nu numai sub acţiunea 
agenţilor chimici şi mecanici, dar chiar în cursul proceselor fiziologice şi se 
refac datorită activităţii celulare. Prezenţa vitaidelor în protoplasmă este 
indispensabilă vieţii. Odată cu moartea celulelor vitaidele se descompun, 
punând în libertate proteinele şi lipoizii din care sunt formate. 

Teoria punctelor de îmbinare a lui A. Frey-Wyssling, biolog 
elveţian, consideră că în celulele vii, moleculele proteice îmbinându-şi 
lanţurile polipeptidice formează o reţea tridimensională, numită osatură 
moleculară, pe când celelalte combinaţii chimice (moleculare) aflate în 
spaţiile osaturii se unesc cu aceasta alcătuind structura care dirijează 
procesele vieţii. 

Osatura moleculară citoplasmatică este în continuă restabilire, 
datorită unor neîntrerupte desfaceri şi refaceri a punctelor de îmbinare. 
Odată cu moartea celulelor, osatura moleculară a citoplasmei se strică 
prin desfacerea punctelor de îmbinare. 

Teoria asociaţiei - inducţiei 

în teoria sa, fixed charge system (teoria asociaţiei-inducţiei) G.N. 
Ling consideră că în celulele vii proteinele constituie un sistem reticular 
tridimensional (fixed charge system) purtător al straturilor multiple ale 
apei polarizate şi orientate. în celulele vii, catenele polipeptidice ale 

45 



sistemului "fîxed charge” trec reversibil din starea alfa-helix în starea 
extinsă, datorită unui mecanism inductiv comandat de la distanţă. 

în celulele vii, apa formează straturi multiple, polarizate şi orientate 
de grupările sistemului proteic "fîxed charge ”, aflându-se deci, într-o altă 
stare decât apa obişnuită. în celulele vii, combinaţiile chimice solubile, 
deci şi electroliţii, se află în două stări: dizolvate şi adsorbite. 

Teoria biostructurală a materiei vii 

în ceea ce priveşte caracteristicile structurale ale viului, trebuie să 
subliniem că în teoria biostructurală biochimistul român Eugen 
Macovschi merge mult mai departe. 

în teoria sa deosebit de îndrăzneaţă, Eugen Macovschi caută să 
demonstreze că materia vie nu constă într-o singură stare, aşa cum 
postulează teoriile moleculare, ci este constituită din două forme distincte: 
din materie biostructurală, numită şi MATERIE BIOSICA şi din materie 
moleculară coexistentă. 

Materia biosică 

Dacă teoriile moleculare consideră că viaţa, adică manifestarea 
însuşirilor biologice, se datoreşte metabolismului, adică reacţiilor 
coordonate ce se desfăşoară în organismele vii, deci metabolismul este 
cauza, iar viaţa efectul ei, conform concepţiei biostructurale viaţa se 
datoreşte nu metabolismului, ci materiei biostructurate. Viaţa este 
condiţionată de o structură specială a materiei, caracteristică 
organismelor vii. De aici putem deduce că însuşirile sunt condiţionate de 
materie şi nu de reacţii chimice. Ca o consecinţă, viaţa este cauza, iar 
metabolismul efectul ei. 

Dacă în concepţiile moleculare moartea este determinată de 
încetarea metabolismului, deci de încetarea coordonării reacţiilor chimice 
din organism, conform concepţiei biostructurale moartea este determinată 
de încetarea existenţei biostructurii, de destrămarea acesteia. 

Cele două forme ale materiei cuprinse în materia vie, biostructurală 
(BIOSICA) şi moleculară, se interpătrund şi sunt în raporturi de 

coexistenţă funcţională. încă din 1958 Eugen Macovschi susţinea că 
materia biostructurată are o conformaţie spongioasă şi se prezintă ca un 
burete, în ale cărui spaţii interstiţiale, infracapilare, se află, sub formă de 
soluţie, materia moleculară coexistentă. Biochimismul ce se desfăşoară în 
această materie membranară, spune Eugen Macovschi, furnizează 
energia necesară formării şi funcţionării normale a materiei 
biostructurate, iar aceasta prin schimburi cu materia moleculară 
coexistentă, contribuie la menţinerea compoziţiei chimice specifice a 
acesteia şi la coordonarea reacţiilor ei. 

Biostructura nu este o structură chimică moleculară sau 
supramoleculară statică, ci o structură biologică dinamică, aflată în 
continuă dezvoltare, şi reprezintă un stadiu superior al dezvoltării şi 
organizării materiei, comparativ cu materia moleculară nevie. Cercetările 
actuale par a confirma teoria biostructuraslă a materiei vii. 

Astfel, în cursul anilor 1976 - 1981, profesorul Keith R. Porter de 
la Universitatea Boulder din Colorado, lucrând cu un microscop electronic 
de înaltă tensiune a constatat prezenţa unei structuri spongioase, sub 
forma unei reţele microtrabeculare, ce aminteşte de structura spongioasă 
presupusă de Eugen Macovschi. 

Concepţia biostructurală poate fi extinsă în explicarea unor multiple 
procese biologice, psihice şi spirituale. 

Astfel, în ceea ce priveşte capacitatea gândirii abstracte la om, 
aceasta ar fi generată de o materie vie cu o altă structură decât materia 
biosică. Eugen Macovschi arată că trebuie făcută distincţie între materia 
vie obişnuită, care nu permite gândirea şi materia vie care este 
caracteristică scoarţei cerebrale umane, numită materie noesică 
(NOESICA). 

Analizând sub raport energetic caracteristicile materiei vii, Eugen 
Macovschi consideră că datorită materiei biosice organismele îşi 
manifestă în spaţiul din jurul lor un câmp biosic (biocâmp, câmp biologic) 
descoperit de Gurvici şi vizualizat de Kireeva şi Iniuşin, prin care pot fi 
influenţate alte organisme de la distanţă. 

Materia noesică 

Prin evoluţia treptei biosice este generată o formă superioară de 
organizare a materiei biologice vii - materia noesică, responsabilă şi 
purtătoare a proceselor gândirii abstracte. 

Esenţa materiei noesice, constă în alcătuirea cu totul specială a 
noesistructurii, superioară şi calitativ distinctă de aceea a materiei 
biosice, cu care formează o unitate. 

Materia noesică este constituită atât din materia noesistructurată, 
purtătoarea însuşirilor ce condiţionează gândirea abstractă, cât şi din 
materia biosică existentă şi cea moleculară. 

Materia noesică este structurată pe baza unora dintre componentele 
biostructurii, care printr-un schimb energetic realizează conformaţia unei 
stări speciale, existentă numai în anumite sectoare ale encefalului (în 
cortex) şi care, în caz de moarte se destramă înaintea materiei biosice. 

Materia noesică se transformă în materie nevie odată cu moartea; 

în condiţii speciale (anorexie cerebrală, limite posibile ale 
hipoglicemiei) apare o pierdere primară a funcţionalităţii noesistructurale 
şi una secundară a materiei biosice; 

Componentele noesistructurii pot deveni numai acele elemente ale 
materiei biosice a căror alcătuire poate fi calitativ modificată prin aport 
energetic (de exemplu fosfolipidele restructurate în polifosfolipide cu 
funcţii amnezice). Energia necesară pentru transformarea celor două 
componente se elaborează pe seama biochimismului părţii moleculare a 
treptei biosice; 

Coexistenţa structurilor noesică şi biosică presupune 
interdependenţa lor, realizată, prin integrarea a trei sisteme materiale 
calitativ diferite (noesic, biosic, molecular), fiecare cu un specific 
structural propriu; 

Treapta noesică de structură presupune prezenţa noesiplasmei cât 
şi existenţa unui câmp noesic, deosebit de câmpul biosic obişnuit, 
descoperit de A.G. Gurvici. 

Acţiunea câmpului noesic se poate simţi la distanţă atât asupra 
unor organe omoloage sau chiar asupra unor obiecte nevii. 

De altfel, pe diferitele trepte de organizare materia produce câmpuri 
specifice: 

- treapta fizică - câmpuri gravitaţionale, electromagnetice şi 
nucleare; 

- materia biosică - produce câmpuri fizice dar şi un câmp biosic, 

responsabil de interacţiunea la distanţă dintre organismele vii; 

- materia noesică produce câmpul noesic, definit ca spaţiu în care 
acţionează substratul material al fenomenelor radioactive legate de 
transmiterea bioinformaţiei. 

Câmpul noesic explică fenomenele proprii biologice. Prin urmare la 
acest nivel trebuie căutat substratul material al fenomenelor 
parapsihologice ca telepatia, telekinezia, poltergeist, levitaţia şi altele, 
precum şi legătura acestor fenomene cu procesele din materia noesică a 
scoarţei cerebrale umane (Eugen Macovschi, 1978, Teoria biostructurală, 
în Probleme actuale de biologie, voi. III). 

Materia enisică 

Prin evoluţia materiei noesice şi a celei biosice se ajunge la o formă 
superioară de organizare, cu proprietăţi ce le depăşesc pe cele ale materiei 
generatoare de gândire abstractă - materia enisică. 

Materia enisistructurală coexistă probabil în alte condiţii ale 
universului, diferite de cele telurice. Ea subsumează materiile inferioare, 
caracteristice viului, fiinţele purtătoare posedând însuşiri şi particularităţi 
funcţionale care depăşesc limitele apercepţiunii umane, din actualul său 
stadiu de evoluţie, putând fi structurată într-un sistem cu mai multe 
trepte de dezvoltare, din care ultima ar fi cea supraenisică. 

în ceea ce priveşte câmpul enisic, omul neposedând materie 
enistructurată, nu poate realiza deocamdată posibilităţile şi însuşirile 
conferite fiinţelor dotate cu materie enisică, tot aşa cum animalele, 
neposedând materie noesistructurală, nu pot re a l i za gândirea abstractă 
proprie fiinţei umane. 


49 



Prin analogie cu câmpul magnetic al unui solenoid, care îşi menţine 
prezenţa un interval de timp după întreruperea curentului electric care l-a 
generat, şi câmpul noesic poate să persiste şi după destrămarea materiei 
noesice care l-a generat. 

“Dacă timpul este relativ lung şi dacă câmpul noesic este specific 
pentru fiecare om în parte, materia noesică reprezintă o “ specificitate 
personală ”, dar poate totuşi reală, că după moartea omului câmpul noesic 
persistă în spaţiu, până se stinge, iar în anumite condiţii poate să acţioneze 
asupra altor oameni”. Ar fi deci, un fel de suflet (material) energetic care, 
desigur, nu are nimic comun cu sufletul supranatural, despre care vorbesc 
misticii şi idealiştii. 

Caracteristicile viului 

Cei mai mulţi autori consideră că fenomenele organice, ale viului, 
pot fi explicate prin procese anorganice, fizico-chimice, care stau la baza 
lor. P. Chauchard susţine că principiile de care ascultă materia vie sunt 
acelea ale fizicii, fără nici o excepţie, iar energetica materiei vii nu se 
deosebeşte cu nimic de aceea a unei maşini cu aburi, deoarece ambele 
"creează ordinea”, se opun celui de al doilea principiu al termodinamicii. 

H. Rouviere susţine că autoreglarea funcţională este caracterul 
esenţial al vieţii. Viaţa ar fi o stare dinamică, care nu provine decât din ea 
însăşi, caracterizată prin coordonarea şi reglarea activităţii celulare şi 
care, în mod necesar perpetuează viaţa. Astfel, se adaugă 
autoreproducerea la însuşirile care caracterizează viaţa. F. Engels definea 
viaţa prin metabolism, considerat a fi nota ei cea mai esenţială. Viaţa este 
“modul de existenţă al corpurilor albuminoide şi acest mod de existenţă 
constă în autoreînoirea continuă a elementelor chimice ale acestor corpuri”. 

Această concepţie corespundea unui anumit nivel al dezvoltării 
ştiinţelor naturii şi putea fi opusă concepţiilor idealiste. în etapa actuală, 
odată cu dezvoltarea cunoaşterii ştiinţifice, definirea vieţii doar prin 
metabolism a devenit nesatisfăcătoare şi naivă, deoarece nu explică multe 

probleme puse de elucidarea specificului vieţii. Metabolismul nu poate 
explica o serie de particularităţi caracteristice vieţii, precum procesul 
autoreproducerii, autoconservării etc. 

Autoconservarea 

Determinarea calitativă a sistemelor vii, prin care acestea se 
deosebesc de celelalte sisteme deschise este între altele, autoconservarea, 
care se re a l i zează prin: 

- autoreînoire (autoreproducere) la nivel individual (ontogenetic); 

- autoreînoire la nivelul speciei (fîlogenetic); 

- autoevoluţie. 

Autoreînoirea periodică a structurii sistemului viu presupune 
existenţa unor structuri specializate, capabile să conţină în ele, 
înregistrată în formă codificată însăşi această structură. Autoconservarea 
sistemului prin autoreînoire, poate fi socotită ca un fel deosebit de 
autoreproducere periodică, la nivel individual, ontogenetic, după care 
reproducerea propriu-zisă este autoreînoirea la nivel fîlogenetic. 

Autoreînoirea este condiţia esenţială a autoconservării sistemului 
viu. Interacţiunile complexe cu mediul înconjurător au drept consecinţă 
uzura structurilor şi în general a sistemului. Sistemul biologic este un 
sistem autonom, care îşi "repară" singur uzurile (inevitabile unui sistem 
dinamic), autoreînoirea fiind singurul mijloc de “autoreparaţie " a 
sistemului respectiv, care se realizează prin înlocuirea “pieselor uzate " cu 
altele noi. Celula are o viaţă mai scurtă decât individul. Pe durata vieţii 
unui individ se succed mai multe generaţii de celule şi cu toate acestea 
individul rămâne acelaşi. La virusuri autoreînoirea este identică cu 
autoreproducerea. 

în sistemul individual are loc un continuu proces de 
autoreproducere a elementelor sale componente. La baza acestor procese 
(ca sursă energetică şi plastică) stă metabolismul. Acesta reprezintă o 
însuşire esenţială a sistemelor individuale, dar nu constituie esenţa lor 
cea mai profundă. Metabolismul nu este un scop în sine, ci un mijloc 
pentru realizarea autoconservării sistemului, un mijloc indispensabil, dar 

subordonat finalităţii, autoconservării, care reprezintă esenţa cea mai 
profundă a sistemului şi care comandă toate funcţiile şi procesele vitale. 

Autoreînnoirea la nivelul speciilor 

Autoconservarea la nivel individual nu este suficientă pentru a 
asigura continuitatea materiei vii. Individul se conservă, dar durata vieţii 
sale este limitată. Autoconservarea individului este numai premisa 
autoconservării vieţii. Nici evoluţia nu s-ar putea realiza în lipsa 
procesului de autoreproducere, deoarece ea nu începe mereu de la formele 
iniţiale ale materiei vii, ci continuă drumul generaţiilor anterioare. 

Prin urmare, un sistem viu trebuie să posede proprietatea de a 
reproduce, la un moment dat, un sistem aproximativ identic cu el. Fără 
existenţa unui aparat genetic, care să poată transmite structura 
sistemului atât în diferite etape ale ontogenezei cât şi sistemelor 
descendente, nu poate fi vorba de materia vie. 

Acizii nucleici conţin posibilitatea autoreproducerii şi autoreînoirii, 
iar proteinele prin însuşirile lor, în special prin metabolism, re a l i zează 
această posibilitate. 

Autoevoluţia este, ca tendinţă, o trăsătură universală a materiei. 
Ea are însă un caracter specific în domeniul materiei vii. Autoconservarea 
sistemelor biologice este legată de celelalte două proprietăţi esenţiale ale 
materiei vii. Ele se presupun reciproc. Autoevoluţia perfecţionează 
mecanismele de recepţionare, înmagazinare şi prelucrare a informaţiei, 
precum şi de elaborare a comenzilor, de control şi corectare a acestora în 
vederea eficienţei optime. 

Iritabilitatea 

Un sistem viu presupune a avea o calitate specifică, aceea de a 
opera selectiv la imensitatea stimulilor, este ceea ce numim iritabilitate. 

După Bertalanffy, reacţiile organismelor vii nu ar fi decât modificări 
ale activităţii primare. Se pare, însă, că reactivitatea nu este un simplu 
răspuns adecvat şi adecvant la variaţii ale parametrilor mediului extern. 

Organismul viu văzut ca un sistem cibernetic reuşeşte această 
adecvare în cadrul dialogului cu mediu, în mare măsură prin mecanismele 

de autoreglare, prin feed-back. Pe această cale se obţine transformarea 
condiţiilor externe în condiţii interne. Unii autori au introdus, în legătură 
cu caracteristicile organismelor vii de a fi active, noţiunea de "feed-before " 
sau "reglaj ante-factum ”, văzut ca o modelare a viitorului prin 
extrapolarea trecutului şi prezentului în viitor, ca pe o capacitate de 
anticipare. 

Autonomia 

Organismele vii mai au o însuşire: autonomia, adică posibilitatea 
de a-şi menţine condiţiile interne în limite compatibile cu fiinţarea 
(homeostatarea) în mijlocul "oceanului extern" bântuit adesea de 
"furtuni" ce o pun la grea încercare. Autonomia înseamnă o limitare a 
dependenţei de acest "ocean" înseamnă un anumit grad de libertate. 
Autonomia are ca substrat organizarea calitativă şi cantitativă a acestei 
dependenţe; ea reprezintă una dintre principalele caracteristici care fac ca 
mişcarea biologică să fie superioară formelor de existenţă din lumea 
neanimată. 

Ideea legării noţiunilor de libertate şi homeostază este o idee 
fecundă, care ne ajută să înţelegem sensul evoluţiei biologice şi, în 
general, al progresului în lumea vie. Homeostazia organismelor vii, care se 
face pe baza unor mecanisme de autoreglare, deci spontan, poate fi mai 
mult sau mai puţin corespunzătoare, ceea ce conferă sistemului un grad 
mai extins sau mai redus de autonomie, de libertate faţă de rigorile 
variaţiilor condiţiilor de mediu. Pe de o parte accentuarea ei constituie una 
din tendinţele generale ale evoluţiei, pe de altă parte caracterul homeostat 
al unui sistem îl face pe acesta mai capabil de progres, mai liber faţă de 
mediu. 

DIMENSIUNILE ELECTRICE ALE VITALULUI 


Am încercat să surprindem unele dintre caracteristicile viului. Nu le 
vom putea cuprinde pe toate şi poate nici nu bănuim câte ar mai putea 
exista. Spre exemplu, n-am luat în consideraţie aspectele privind energia 
şi câmpul caracteristice organismelor vii şi aspectele fenomenologice. 

Se ştie că materia este compusă din substanţă în mişcare. Mişcarea 
determină cele mai diverse transformări. Care sunt forţele care determină 
mişcarea şi transformarea? Cum se efectuează o asemenea acţiune? 
Cornelia Guja (2000) precizează că sunt două posibilităţi prin care se 
poate real i za transformarea: prin acţiunea de la distanţă cu o viteză 
aproape infinită (instantanee) şi din aproape în aproape, cu o viteză finită. 
După cum precizează Binstein, pentru transmiterea acţiunii nu este 
necesar un suport, un mediu-suport al acţiunii, deoarece se transmite 
chiar şi în vid. în transmiterea din aproape în aproape trebuie să existe un 
spaţiu la care ne raportăm, un suport material. Acest suport este câmpul. 
Acţiunea poate urma liniile de forţă ale câmpului. Câmpul este un mod 
de existenţă al materiei. 

Pe de altă parte forţa şi acţiunea sunt asociate într-o noţiune mai 
complexă, aceea de energie. Acolo unde există un câmp gravitaţional 
există forţe mecanice, deci putem vorbi de o energie mecanică. într-un 
câmp termic există forţe calorice, care generează energie calorică, iar într- 
un câmp electric există forţe electrice, care dau energie electrică. 

Energia este o mărime care caracterizează capacitatea unui sistem 
de a acţiona producând diferite efecte (mecanice, termice, electrice etc.). 

Energia este o măsură generală pentru toate fenomenele din natură. 
Diversele forme de energie pot trece din una în alta. Pornind de aici a fost 
formulat principiul conservării energiei. 

Einstein a intuit şi apoi a demonstrat că între energie şi masa unui 
sistem se stabileşte o anumită relaţie. Orice variaţie a energiei unui sistem 
se reflectă într-o variaţie de masă, după relaţia: 

E = mc 2 


Deci, la nivelul universului putem constata o constanţă a materiei, 
indiferent de transformările materie energie. 

Electricitatea este o caracteristică fundamentală a materiei. Ca 
urmare ea participă la realizarea multor fenomene din natură. După cum 
se ştie atomul are un nucleu, care conţine protonii şi neutronii şi un nor 
electronic, cu electronii plasaţi pe diferite orbite. Protonul reprezintă 
sarcinile electrice pozitive, iar electronii pe cale negativă. Sarcina electrică 
totală a nucleului este egală cu sarcina electrică a electronilor, astfel că 
atomul este neutru din punct de vedere electric. 

Electricitatea are o structură discontinuă, fiind formată din sarcini 
electrice. 

Prin interacţiunile dintre învelişurile electronice ale unor atomi se 
pot real i za structuri moleculare. 

Atunci când forţele de interacţiune sunt mici unii electroni pot 
migra. în această situaţie atomul nu mai poate fi neutru din punct de 
vedere electric. Se formează astfel ionii. Dacă atomul a pierdut electroni 
atunci devine un ion pozitiv, iar dacă a câştigat electroni devine negativ. 

Pozitronii şi electronii pot circula şi ca particule independente în 
fluxurile cosmice, venind din profunzimile Universului. 

Electronii care se găsesc în învelişurile electronice ale nucleului pot 
fi puternic legaţi s-au pot să migreze în substanţă. Corpurile electrizate se 
atrag sau se resping, ceea ce înseamnă că stabilesc anumite forţe de 
interacţiune între ele. 

Aceste forţe de interacţiune probează că în vecinătatea corpurilor 
există un câmp electric. Câmpul electric este generat de sarcinile 
electrice. Deplasarea unei sarcini electrice într-un câmp electric se face cu 
consum de energie pentru învingerea forţelor de interacţiune. Aceasta 
înseamnă că între anumite puncte ale câmpului electric există un anumit 
potenţial electric. Diferenţa de potenţial dintre două puncte determină o 
tensiune electrică. Aceasta se măsoară în volţi. Corpurile conducătoare 
de curent electric au capacitatea de a înmagazina sarcini electrice. 


55 



Substanţele conducătoare de electricitate au un mare număr de 
particule libere cu sarcină electrică, care, sub acţiunea câmpului electric 
generează un curent electric. 

Studiul câmpului magnetic s-a făcut similar cu cel al câmpului 
electric, presupunând că ar exista sarcini magnetice. S-a constatat însă că 
un conductor parcurs de un curent electric produce în jurul său un câmp 
magnetic. Dacă curentul electric este generat de mişcarea sarcinilor 
electrice într-un câmp electric atunci înseamnă că fenomenele magnetice 
sunt legate de cele electrice. 

în noţiunea de electricitate vom încadra ansamblul fenomenelor 
electromagnetice, mişcarea particulelor electrice creând în jurul lor un 

câmp electromagnetic. 

Cu alte cuvinte, o sarcină electrică în repaos produce un câmp 
electric, iar mişcarea uniformă a sarcinilor electrice produce un câmp 
magnetic, în timp ce mişcarea accelerată a sarcinilor electrice produce un 

câmp electromagnetic. 

învelişul gazos al Terrei, troposfera, este un sistem dinamic şi 
reprezintă sediul proceselor biologice. Starea de ionizare a mediului extern 
induce, prin procesul respirator, o bioionizare activă în sistemele vii. 

Dinamica electronilor şi a ionilor din organismele vii stă la baza 
gândirii morfofuncţionale sub aspectul biochimic, biofizic şi mai ales 
electromagnetic. 

Fenomenele electromagnetice sunt răspândite pretutindeni pe Terra. 

Cuplajul sarcinilor electrice (prezenţa sarcinii negative implică 
existenţa unei sarcini pozitive corespunzătoare) şi participarea acestui 
cuplu la dinamica fenomenelor şi corpurilor din natură indică integrarea 
cuplului (+) şi (-) într-un „circuit natural” al purtătorilor de sarcini, 
circuit care include geneza vieţii, conform teoriilor ştiinţifice actuale 
(Cornelia Guja, 2000, p. 40). 

Noţiunea de mediu electric reprezintă spaţiul ocupat de un 
organism viu şi, evident, spaţiul care îl înconjură. Prin acest spaţiu 
organismul re a l i zează legături energetice şi informaţionale. 

Dacă unele forme de energie (mecanică, termică etc.) acţionează 
asupra organismelor până la distanţe finite, în ceea ce priveşte energia 
electromagnetică nu are limite spaţiale de acţiune. Evoluţii cosmice ale 
materiei de la distanţe astronomice ajung pe Terra sub formă de radiaţii 
electromagnetice şi fluxuri de particule care pot influenţa viaţa. Deci, prin 
energia electromagnetică organismele vii comunică cu Universul. 

Circulaţia sarcinilor electrice este un fenomen intrinsec 
organismului, ceea ce înseamnă că organismul viu este sediul unor 
câmpuri, a aşa-numitelor biocâmpuri. Interrelaţiile biocâmpurilor 
electromagnetice cu câmpurile electromagnetice exterioare pot constitui, 
în final, o sursă de informaţie asupra proceselor care asigură echilibrul 
organismului, deci aşa-numita homeostazie electrică (C. Guja, p. 40). 

Starea electrică a aerului este menţinută de prezenţa în aer a 
agenţilor ionizatori şi de întreţinerea de către pământ a câmpului electric. 

Organismele vii reacţionează la dinamica sarcinilor electrice din 
atmosferă deoarece câmpurile electrice exterioare organismelor 
interacţionează cu cele interioare provocând modificări în circulaţia 
sarcinilor electrice în organism. 

Aerul cu un conţinut ridicat de ioni negativi va facilita creşterea 
resurselor de energie din celule, astfel încât acestea vor funcţiona mai 
intens. Astfel, va creşte sinteza serotoninei, ceea ce favorizează conducţia 
şi transmiterea impulsului nervos şi determină creşterea peristaltismului 
intestinal şi accelerează coagularea sângelui. 

Dacă vom ţine experimental unele animale într-o atmosferă cu un 
conţinut chimic normal, dar lipsită de ioni se constată o dereglare gravă 
a sistemului neuroendocrin, care poate provoca decesul. 

Excesul de ioni are o acţiune, de asemenea perturbatoare. Excesul 
de ioni pozitivi determină acidifîerea mediului intracelular şi scăderea pH- 
ului. Supraîncărcarea atmosferei cu ioni negativi determină alcalinizarea 
mediului intracelular, creşterea pH-ului şi o reducere a cantităţii de 
metaboliţi. Se poate ajunge la alterarea funcţiilor celulare. 

Câmpul magnetic este, aşa cum am mai prezentat, un produs al 
mişcării sarcinilor electrice. Câmpul magnetic poate determina o acţiune 
asupra mecanismelor biologice. Prezintă o influenţă deosebită asupra 
imunităţii şi asupra orientării spaţiale a unor organisme. 

Câmpurile electromagnetice generate de biostructuri influenţează, 
după datele oferite de şcoala academicianului Petre Jitaru o serie de 
procese biologice. 

Biocâmpurile interacţionează şi au un rol important în transferul de 
energie de la o moleculă la alta, de la o celulă la alta, de la un organ la 
altul. Pot constitui factori de legătură funcţională între părţile 
organismului, dar şi cu alţi indivizi, legături care în unele situaţii se pot 
manifesta la distanţe foarte mari (telepatie). 

Organismele vii emit radiaţii (bioradiaţii). Acestea creează un câmp 
bioenergetic care interferează cu alte câmpuri (gravitaţional, 
electromagnetic) contribuind la biocomunicarea universală. 

în ultimele decenii ale veacului al XX-lea au fost efectuate o serie de 
cercetări asupra bioradiaţiilor. A fost realizată o clasificare a acestor 
radiaţii (C. Guja, 2000, p. 51): 

- radiaţiile mitogenetice descoperite de A. Gurvici şi O. Rah, care 
sunt emise de celulele active ale ţesutului viu şi stimulează mitoza în alte 
celule; 

- aura radiaţiilor care înconjoară organismele şi care poate fi 
evidenţiată prin efectul Kirlian sau prin tehnica electronografîcă creată la 
noi în ţară de dr. Florin Dumitrescu şi colab.; 

- radiaţiile exogene halucinatorii ale unor bolnavi în criză, 
studiate de J. Smethias şi G. Krohalev; 

- bioradiaţii transmise în stări hipnotice; 

- radiaţiile motrice ale unor plante la acţiuni sub tensiune 
psihică, puse în evidenţă de Backster şi studiate la noi de Mărioara 
Godeanu; 

- capacitatea radiestezică a unor subiecţi; 

- fenomenele psihokinetice studiate de V. Adamenco şi N.V. 
Puşkin; 

- transmisiile telepatice. 

Deosebirea dintre materia animată şi cea inanimată este dată de 
dinamica proceselor chimice şi de avatarurile formei. Ambele materii sunt 
purtătore de electricitate. Prezenţa sarcinilor electrice nu se simte decât în 
condiţii speciale. Sarcinile electrice pozitive şi negative tind să se 
echilibreze de la sine fiind de sensuri contrare şi având posibilitatea de a 
se atrage. Se pare că evoluţia cosmică a depins în mare măsură de 
electricitate. în mişcarea evolutivă atomul a constituit prima etapă, el 
având o organizare de care este responsabilă electricitatea. Ea a 
determinat faptul că nucleele atomice pot reţine pe orbite electronii. Tot 
electricitatea a legat atomii în molecule. Forţa electrică care acţionează 
între ioni asigură legătura electrocovalentă. Atunci când mai mulţi ioni se 
unesc punând în comun unii din electronii lor se formează legăturile 
covalente. Acest tip de legătură permite formarea unor agregate complexe 
macromoleculare. 

Repartiţia sarcinilor electrice în molecule poate fi uniformă (la 
moleculele nepolare, la moleculele polare), moleculele realizând între ele o 
acţiune de orientare, care determină un echilibru dinamic, deoarece 
agitaţia termică a moleculelor are tendinţa de a dezorganiza construcţia 
moleculară. Tendinţa moleculelor de a ajunge la o poziţie de echilibru 
determină un proces de autoasamblare. 

Dacă analizăm materia vie constatăm că este formată din atomi, 
asamblaţi în molecule organice care exercită anumite funcţii, unele dintre 
ele fiind capabile de autoreproducere. Autoreproducerea 
macromoleculară stă la baza proceselor vitale. Acţiunile moleculare pot fi 
blocate sau dinamizate de alte molecule, care constituie catalizatorii. 
Catalizatorii organici sau biocatalizatorii au o înaltă specificitate. Acţiunea 
lor este comandată de informaţia genetică înscrisă în acizii nucleici din 
nucleul celular, care asigură desfăşurarea proceselor după modelele 

cibernetice. Feed-back-ul asigură atât autoreglarea cât şi 
autoreproducerea acestor structuri şi procese biochimice. 

Oamenii de ştiinţă au început să dezlege unele enigme ale 
structurării universului şi ale apariţiei vieţii. Formarea Pământului a fost 
posibilă prin reţinerea şi aglomerarea materiei cosmice de către gravitaţie. 
Pe măsura creşterii dimensiunii planetei presiunea internă a determinat 
creşterea temperaturii. La temperaturi înalte s-a produs topirea rocilor. S- 
a realizat treptat o crustă terestră şi au apărut răbufnirile vulcanice care 
au contribuit la formarea atmosferei terestre puternic reducătoare. Prin 
răcirea scoarţei terestre a fost posibilă unirea H cu O 2 şi formarea apei. Au 
apărut ploile şi apa a început să se acumuleze formând Oceanul 
primordial. într-o atmosferă reducătoare, bogată în amoniac, metan, CO 2 , 
H 2 S, N 2 , H şi alte gaze, prin acţiunea diferitelor forme de energie s-au 
format substanţe organice abiogene, care s-au acumulat în apă. în felul 
acesta monomerii (acizii aminici, bazele azotate, hidrocarburi, zaharuri) au 
dus la formarea aşa-numitei supe organice calde şi fine. Prin 
concentrarea monomerilor, ca urmare a acţiunii altor energii a început 
formarea protobiopolimerilor. Aminoacizii au dus la apariţia lanţurilor de 
aminoacizi. Dintre acestea doar unele catene au fost importante din punct 
de vedere biologic. Asocierea aminoacizilor se aseamănă cu asocierea 
literelor în alfabet. Există o infinitate de combinaţii, însă numai unele 
combinaţii pot forma cuvinte care au sens şi valoare în realizarea 
propoziţiilor şi a frazelor. Calculul arată că 10 aminoacizi pot da naştere la 
peste 1000 de miliarde de combinaţii. Puţine însă au o semnificaţie în 
procesele vitale. 

O semnificaţie majoră în apariţia vieţii au avut-o lanţurile de 
nucleotide şi de aminoacizi (microproteine). Prin asocierea acestor 
structuri va începe evoluţia vitalului, datorită faptului că modificarea unei 
structuri permite dezvoltarea celeilalte într-un circuit cibernetic 
inextricabil. 

Materia vie este o treaptă de organizare a materiei în care proteinele 
şi acizii nucleici au un rol esenţial. Viaţa se menţine printr-un consum 

permanent de energie, care serveşte la învingerea forţelor externe care 
caută s-o destructureze, s-o uniformizeze şi s-o pulverizeze în spaţiul 
cosmic. Arhitectura vitalului, electrică în ultimă instanţă, conţine în sine 
informaţii privind funcţiile şi potenţialităţile sale. 

Materia vie nu poate să cuprindă altceva decât materia care se 
găseşte în spectrul cosmic, structurată în atomi şi molecule. Interacţiunea 
dintre aceste structuri a condus la realizarea unor combinaţii multiple, 
dintre care proteinele şi catenele de acizi nucleici au avut un rol esenţial 
în apariţia structurilor vii. Materia vie reprezintă o soluţie coloidală de 
macromolecule, cu un mod de existenţă predominant de gel. Apa 
reprezintă însă constituentul cantitativ primordial. Alături de proteine şi 
de acizii nucleici mai intervin unele lipide, glucide şi săruri minerale. 

Ne-am obişnuit să vorbim despre mediul înconjurător, sau despre 
mediul extern al organismelor. Nu am luat însă în analizele făcute şi 
caracteristicile electrice ale mediului. Prezenţa în citoplasmă şi în lichidele 
interstiţiale a numeroase tipuri de atomi şi de molecule ionizate (încărcate 
electric) şi faptul că mecanismele homeostatice ţin la un anumit nivel 
aceste formaţiuni şi fac ca fenomenele electrice să fie proprii tuturor 
organismelor vii. 

Organismul viu este deci o sursă de tensiuni electrice generate prin 
mecanisme energetice, ce rezultă din metabolismul celular, dar şi un 
conductor electrolitic în care sarcinile electrice se deplasează prin transfer 
ionic (C. Guja, 2000, p. 75). 

Repartiţia apei şi a electroliţilor în raport cu membrana celulară 
determină proprietăţile electrice ale mediilor biologice. în celulă apar mari 
diferenţe de concentraţie ionică de o parte şi de alta a membranei între (K 
şi Na + , Cb, Ca 2+ ). Membrana celulară este străbătută de canale ionice prin 
care se re a l i zează schimburi între celulă şi aportul intercelular. Semnalul 
electric prezintă avantaje în transmiterea informaţiei deoarece se 
deplasează în viteză mare. Membrana celulară este sediul unor procese 
electrice care caracterizează şi întreţin viaţa. Membrana celulară şi 
sistemele membranare din interiorul celulei reprezintă sediul proceselor 

electrice care întreţin viaţa. Chiar activitatea ectodermală prezintă unele 
analogii cu activitatea electrică a membranei celulare. Semnalul electric 
propus se propagă pe suprafaţa membranei ca o undă. 

Este cunoscut faptul că excitabilitatea este o proprietate esenţială a 
materiei vii. însă, în timpul evoluţiei organice au apărut celule specializate 
în transmiterea informaţiilor prin potenţiale de acţiune, este vorba de 
neuroni. Neuronii stabilesc conexiunile între receptori şi efectori. 
Receptorii realizează atât traducerea informaţiei acumulate cât şi 
amplificarea sa. 

Activitatea electrică la nivel celular determină formarea unor dipoli, 
însumarea dipolilor elementari determină formarea unui dipol la nivelul 
unui organ. în jurul unui dipol se formează un câmp de potenţial care 
generează linii de curent electric în toate direcţiile, dacă dipolul este plasat 
într-un mediu bun conducător de electricitate. Un astfel de conductor se 
mai numeşte volum - conductor. 

Ţesuturile vii au calităţile unui volum-conductor. Ca urmare, un 
dipol generat într-un ţesut situat în profunzimea organismului 
influenţează întregul organism, până la piele. Astfel, inima generează linii 
de curent care se deplasează în tot organismul şi care pot fi înregistrate. 

Am comparat pielea cu membrana celulară din punct de vedere 
electric. Proprietăţile electrice ale pielii au fost clasificate în active şi 
pasive. Pielea are o capacitate electrică şi o rezistenţă electrică. Raportul 
dintre tensiunea (U) şi intensitatea (I) a curentului alternativ reprezintă 

impedanţa electrică. în curent continuu y defineşte rezistenţa 

electrică. 

Rezistenţa electrică are un caracter neliniar, în funcţie de valoarea 
tensiunii aplicate. De asemenea, capacitatea electrică prezintă valori 
diferite de la o zonă la alta. 

Proprietăţile active ale pielii se referă la activitatea electrică proprie 
a învelişului cutanat. Principala caracteristică o reprezintă existenţa unei 
diferenţe de potenţial şi a variaţiilor sale. 

La exteriorul pielii se găsesc sarcini electronegative de origine 
sudorală, iar în epidermul bazai se acumulează sarcini pozitive. Se 
formează deci o diferenţă de potenţial. 

Modificările potenţialelor electrice se manifestă pe fondul existenţei 
unui potenţial de bază, cu variaţii mici, pe care se suprapun variaţii ale 
unui potenţial sudoral. 

Măsurători efectuate pe suprafaţa pielii probează că există puncte 
unde rezistenţa electrică este mai mică decât în zona învecinată, iar 
capacitatea electrică şi potenţialul electric diferă faţă de punctul din 
apropiere. Aceste puncte au fost numite puncte electrodermale. 
Cercetările au probat că terminaţiile nervoase efectoare au o densitate mai 
mare în punctele electrodermale. 

Valoarea parametrilor electrici măsuraţi în punctele electrodermale 
variază în funcţie de starea de sănătate, de oboseală, de starea psihică, de 
sex şi de stimulii interni sau externi faţă de care reacţionează. Această 
reacţie se răspândeşte şi în restul tegumentului şi se numeşte reflex 
electrodermal. Acesta variază, de asemenea, în funcţie de starea 
fiziologică, veghe sau somn. Doar în punctul din vertexul capului reflexul 
electrodermal nu scade în timpul somnului. 

Stabilirea punctelor electrodermale prin diferite măsurători a arătat 
că acestea nu reprezintă altceva decât punctele de acupunctură, care au 
fost localizate în urmă cu câteva mii de ani de medicii chinezi. Cum au 
fost capabili să localizeze aceste puncte electrodermale? Rămâne pentru 
noi o enigmă. 

Punctele electrodermale pot fi puse în evidenţă prin fotografiere în 
tehnicile electrografîce. Se pare că prin aceste puncte organismul 
comunică cu mediul exterior. Prin ele se face schimb de informaţie cu 
mediul. 

Aceste puncte nu sunt dispuse întâmplător, ci sunt ordonate de-a 
lungul a 14 meridiane, care sunt legate funcţional de diferite organe. 

Un alt fapt care a stârnit un interes deosebit îl reprezintă existenţa 
aşa-numitei „aure electrice” din jurul corpurilor (fîg. 1) 

Fig. 1 Model antropologic al cuplului uman - INTEGROMUL 

(după C. Guja, 2001) 

Sisteme: 1 - nucleom; 2 - nucleu uman; 3 - corpul 
uman 

Interfaţa: 1’ - nucleomului; 2’ - nucleului; 3’ corpului 
4’ - aura 

Aura a fost pusă în evidenţă în condiţiile expunerii unui corp (viu 
sau neviu) la un curent de înaltă frecvenţă, pe o placă fotografică. Se 
înregistrează un halou, o aură în jurul corpului respectiv. Aura se 
deosebeşte la corpurile vii de cele nevii prin dinamica sa. Nu trebuie să ne 
mire că şi corpurile nevii au o aură. Viul e generat din neviu şi trebuie să 
aibă multe elemente comune. 

înregistrarea fotografică a acestor fenomene a fost înregistrată întâi 
de Kirlian. în 1939 S.D. Kirlian a descoperit că la expunerea 
organismului la câmpuri electromagnetice apar pe pelicula fotografică 
imagini luminoase interesante. Datorită primului război mondial 
cercetările au fost abandonate. Au fost reluate în 1961 de către soţii S.D. 
Kirlian şi Valentina Kirlian. în felul acesta, fenomenul de 
electroluminiscenţă sesizat de medicul şi fizicianul Jacob Jodko 
Narkievich la începutul secolului XX a fost dezvăluit lumii ştiinţifice. 

Prin fotografiile de tip Kirlian se realizează explorarea organismelor 
vii în câmpuri electromagnetice generate în regim de radiofrecvenţă şi 
tensiune înaltă. Caracteristică este utilizarea unor câmpuri electrice 
oscilante, cu frecvenţe de la sute de H 2 la MHz şi cu tensiuni cuprinse 
între 20 şi 100 KV, pentru excitarea moleculelor de gaz din jurul 
organismului. Aura luminoasă apare pe film prin însumarea efectelor unui 
număr mare de oscilaţii electrice ca urmare a frecvenţei ridicate a 
câmpului. 

Pielea nu este doar limita externă a corpului ci şi o interfaţă la 
mediul înconjurător. Interfaţa pe care o realizează pielea reprezintă o zonă 
de tranziţie. După cum consideră Cornelia Guja (2000) putem numi 
interfaţă orice manifestare naturală sau artificială care mediază două sau 
mai multe componente ale realităţii materiale şi/sau spirituale. Conceptul 
de interfaţă este complementar celui de sistem. Dacă sistemul constituie 
o tendinţă de separare, de individualizare, interfaţa este asociată cu 
tendinţa de unire şi de comunicare. în conturarea conceptului de interfaţă 
s-a pornit de la imposibilitatea izolării şi delimitării absolute a unui corp 
sau fenomen. 

Interfaţa organismului cu mediul poate fi pusă în evidenţă prin 
existenţa unor fenomene electrice. Testarea electrografică surprinde o 
activitate electrică complexă, continuă pe întreaga suprafaţă a 
organismului viu. Fenomenele tegumentare includ şi procese 
bioelectromagnetice care asigură echilibrul organismului în mediul de 
viaţă (homeostazie bioelectrică). 

Cornelia Guja şi colectivul său de cercetare foloseşte metoda 
numită „electrografîa de interfaţă”, care se deosebeşte de 

electronografîa propriu-zisă. 

Explorarea electrografică de interfaţă oferă informaţii cu privire la 
interacţiunea activităţii electromagnetice interne a corpului cu mediul 
exterior, în zona de interfaţă. 

Cercetările efectuate, care folosesc un impuls electric ca mijloc de 
explorare şi scânteia electrică drept răspuns, au pus în discuţie o serie de 

fenomene a căror manifestare prezintă un mare grad de asemănare. Este 
vorba de asemănarea descărcărilor electrice ale zonei de interfaţă cu unele 
elemente structurale din lumea vegetală şi animală. Asemănările nu sunt 
întâmplătoare. Ele pot apare ca o consecinţă a interdependenţei 
fenomenelor electromagnetice de pe Pământ, din lumea vie şi cea nevie. 

Cornelia Guja presupune că există un circuit natural de integrare a 
sarcinilor electrice din natură. La o analiză de detaliu a formelor 
descărcărilor ce marchează fotoluminescent conturul obiectului de 
cercetat se constată că există un număr restrâns de descărcări electrice 
elementare. Acestea pot fi încadrate în patru modele, pentru fiecare 
polaritate (anodică şi catodică). Astfel, imaginile scânteilor elementare se 
pot asemăna în mod izbitor cu imaginile fulgerelor din natură, desigur, în 
mic. A fost evidenţiat un „cod electromagnetic” compus din patru 
modalităţi de descărcare electrică. Asemenea codului genetic (structural), 
strimerii cod „descriu fotoluminiscent” desfăşurarea proceselor de 
electro- şi bioelectrogeneză. 

în favoarea legii similarităţii proceselor fenomenologice se pot aduce 
diferite argumente. Putem analiza un proces natural de regenerare a 
viului care urmează, în spaţiu, trasee reproductibile electrografîce (fîg. 2). 
Putem analiza similitudinea strimerilor catodici obţinuţi pe un strat 
hidromineralizat şi radiculele care au generat de pe o frunză în mediul 
nutritiv. 

Trebuie să considerăm că viul, având o biostructură electrică, deci 
fiind sediul unor reacţii metabolice aparţinând unui proces complex de 
fenomene electrice este, în acelaşi timp, şi un generator specific şi 
perpetuu de manifestări electromagnetice. 

Organismele vii sunt sisteme deschise, cibernetice, adaptative şi 
informaţionale, care comunică şi se autoreglează prin fenomene 
biochimice şi electromagnetice tranziente (descărcări rapide, variabile, 
impulsuri). 

Cornelia Guja arată că, existenţa unui cod unic, conform 
fenomenelor electromagnetice echilibrate (tranziente) la nivelul interfeţelor 

constituie un argument experimental şi teoretic în favoarea ipotezei că 
descărcările electrice (nu neapărat disruptive) constituie un „mecanism”, o 
modalitate de comunicare şi de informare şi, prin aceasta, de integrare a 
sistemelor interfaţate intr-un circuit electromagnetic perpetuu (C. Guja, 
2000, p. 107). 



Fig. 2 Analiză EG comparativă pe substrat de sticlă pe frunze de 
ferigă (imagine anodică şi catodică) şi pe o frunză de 
muşcată (imagine catodică). Se remarcă coexistenţa 
structurării morfologice cu metameria EG şi o diversificare 
a strimerilor comparativ cu materia nevie 

Materia vie răspunde la testul electrografîc prin opt forme de 
descărcare. Ea urmăreşte intr-un tot caracteristici dielectrice, electrolitice 
şi metalice printr-o biostructurare electrodinamică, având la bază apa. 

Caracteristica acestor fenomene este dată de coerenţa 
morfofuncţională şi de existenţa unor modele simple care se repetă şi 
care, printr-o particularizare determinată de interfaţa pe care se produce 
asigură o comunicare codificată ca formă, deci o integrare 
conformaţională. 

Dacă analizăm similaritatea formelor de manifestare a fenomenelor 
la nivelul interfeţelor ajungem să ne întrebăm următoarele: 

- Chiar există un factor comun pentru ansamblul de tip fulger- 
copac-scânteie (fîg. 3 şi 4) 



Fig. 3 Tipuri de fulgere de pământ caracterizate de sensul liderului, 
sensul descărcării inverse şi sensul vitezei de propagare, 
rezultând 8 variante (după C. Guja, 2001) 



Fig. 4 Experiment EG pentru evidenţierea descărcărilor de pe 

conturul unui corp solid cu structură omogenă (cristal de 
grafit). Se observă prezenţa unor forme de descărcări radiale 
care se succed după anumite intervale, unele în formă de 
evantai, altele de tip arborescent (înregistrare catodică) (după 
C. Guja, 2001) 

- Dacă da cum ar putea fi preluat modelul de la o interfaţă la alta? 

- Poate fi vorba aici de un model structural care se realizează după 
un anumit algoritm, care este încorporat în anumite structuri 
informaţionale, de tipul genelor structurale? 

Trunchiul şi coroana unui arbore din aceeaşi specie nu au şi nu pot 
avea aceeaşi formă, nu pot respecta acelaşi model, deşi, trebuie să 
recunoaştem că există un model cvasigeneral pentru coroana fiecărei 
specii. Variabilitatea se manifestă aici în limite largi, ca de altfel şi la 
fulger şi la scânteie. 

Dacă aceste similitudini nu sunt doar rodul imaginaţiei noastre, 
atunci problema este foarte dificil de rezolvat. 

Conformaţia de tip arbore ar putea fi un model simplu, un „arhetip” 
comun lumii vii şi nevii, după cum consideră Cornelia Guja (fig. 5 şi 6). 
Graniţa dintre cele două lumi se pulverizează în această situaţie. Forma 
ramificată a conformaţiei arbore, care reprezintă factorul comun apare ca 
o modalitate de echilibrare naturală, ca o formulă de rezolvare a 
tensiunilor electrice care se acumulează continuu la interfaţa cu 
atmosfera. Modelul acesta ar putea fi preluat de orice interfaţă care 
necesită echilibrarea spontană a tensiunilor electrice. 

Cornelia Guja consideră că mesagerul modelului care re a l i zează 
echilibrarea temporară în interfaţa dintre corpuri şi mediul înconjurător ar 
fi cuplul sarcinilor electrice (pozitiv-negativ). Considerăm că acest cuplu ar 
reprezenta cel mult mecanismul care re a l i zează echilibrarea temporară, 
nu mesagerul. Acest cuplu este caracteristic pentru întreaga lume 
naturală, vie şi nevie. 

Cornelia Guja lansează ipoteza că descărcările prin scânteie 
elementare sunt asemănătoare cu „memoria arhetipală”; că ele reproduc 
perpetue „modelele nucleu” pe care natura le-a creat şi prin care „a 
supravieţuit”, folosindu-le ca tipare viabile. 

Fig. 5 „Arborele luminescent” instantaneu al unui fenomen 
electromagnetic foarte intens ne apare ca o matriţă 
incandescentă ramificată, gata oricând să modeleze 
substanţa vie dornică de soare, (după C. Guja, 2001) 



Fig. 6 Imagine BG pe conturul degetelor unui subiect uman. Se pot 
distinge tipurile de strimeri cu ajutorul cărora am arătat pe 
parcursul volumului că putem descrie, analiza şi compara 
câmpurile radiative în jurul omului ca şi al obiectelor nevii şi 
vii, adică ale aurelor lor, prin metoda electrografîei de interfaţă 
(înregistrare anodică) (după C. Guja, 2001) 

Această ipoteză ne aminteşte de teoria autoevoluţiei a lui Lima de 
Faria. El consideră că forma de frunză pe care o au unele cristale, frunza 
de la plante şi modelul de frunză pe care îl realizează unele insecte prin 
mimetism pornesc de la aceeaşi origine, de la informaţia conţinută în 
materia profundă. Ne vine mai uşor să acceptăm reluarea aceluiaşi model 
pe paliere succesive ale evoluţiei (mineral, plante, animale) decât folosirea 
aceluiaşi model în ansamblul fulger-copac-scânteie. 

în ceea ce priveşte aurele corpurilor, sunt oameni care afirmă că 
vizualizează aurele chiar în lipsa descărcărilor electrice exterioare. De 
altfel, unele scrieri din Antichitatea indiană pomenesc faptul că unii 
iniţiaţi văd aurele şi că văd în aure unele zone ca nişte turbioane, pe care 
le numesc centre de forţă (chakre). 

C.W. Leadbeater (1927, în Les centres de force dans l’homme Ies 
chakras) descrie chakrele ca fiind colorate, de formă circulară cu o 
dinamică rapidă, ca nişte flori de lotus cu petalele colorate. 

Deosebit de interesant este faptul că şi la corpurile nevii au fost 
puse în evidenţă modele asemănătoare chakrelor. Dacă acest lucru se 
confirmă, atunci se aduc elemente noi care leagă inanimatul de animat. 

Aura corpului are o dinamică deosebită în funcţie de o multitudine 
de factori, aşa cum am menţionat anterior. Forma şi culoarea depind de 
starea de sănătate, de dispoziţia psihică, de starea de stres etc. Mai mult 
decât atât, pornind de la premisa că prin cultură omul îşi intensifică 
spiritualizarea, iar aceasta îşi pune amprenta pe unele procese fiziologice, 
se consideră că prin actul de cultură se produc modificări şi la nivelul 
aurei. 

Cercetările efectuate asupra câmpurilor electromagnetice de la 
interfaţa corpurilor inerte şi a omului au dezvoltat faptul că indiferent de 
complexitatea descărcărilor ce se produc la suprafaţa lor, se constată un 
număr restrâns de modele fotoluminescente. Astfel, în imaginile palmare 
s-au găsit elemente comune cu cele din imaginile corpurilor nevii (fîg. 7 şi 
8). Acest fapt a provocat o mare derută. Ca şi cum tegumentul uman s-ar 
comporta asemenea şi corpurile nevii. Aprofundând cercetările s-a ajuns 

la concluzia că prin tegumentul nud specia umană a preluat şi a 
perfecţionat principalele disponibilităţi de comportament electromagnetic 
din natură. Integrându-le intr-un sistem superior de autoreglare 
adaptativă neuroendocrină, tegumentul nud a dobândit particularităţi 
umane caracterizate printr-o hipersensibilitate şi hiperactivitate bio-fîzico- 
chimică şi psihocomportamentală, deci printr-o hiperintegrare. Cercetările 
au probat că putem vorbi de o tipologie bioelectrică la om. Această 
tipologie nu reprezintă o constanţă, asemenea grupelor sanguine ci 
variază în funcţie de diferiţi factori în cursul ontogenezei (Cornelia Guja, 
2000, p. 125): 

- aura copilului conţine relativ puţine informaţii electrografîce; 

- aura adultului oferă mai multe detalii; 

- aura vârstnicului este foarte bogată în semnale, distribuite 
caracteristic. 

Deci, în ontogeneză aura se structurează treptat, devine mai 
complexă. Pielea vârstnicului deţine în „memoria structurală” nu numai 
potenţialul ereditar, ci şi succesiunea evenimentelor parcurse în existenţa 
concretă. Este ca şi cum ar putea fi percepute dincolo de limitele corporale 
sub diferite forme corespunzătoare stărilor succesive prin care am trecut. 

Considerăm că toate aceste aspecte trebuie să fie luate în seamă 
atunci când se analizează caracteristicile viului. 



Fig. 7 Strimeri catodici complecşi (mâna stângă) (după C. Guja, 2001) 

Fig. 8 Strimeri catodici complecşi (mâna dreaptă) (după C. Guja, 
2001 ) 

DINAMICA IDEII DE EVOLUŢIE 

GÂNDIREA ANTICĂ 

Preistoria omului 

Oamenii preistorici au trăit în mijlocul naturii şi au făcut parte 
integrantă din natură. Urmăreau cu atenţie animalele cu care veneau în 
contact. Desenele şi picturile rupestre probează cunoştinţele lor, spiritul 
de observaţie şi chiar unele aspecte privind etologia animalelor. 

Este suficient să amintim cele mai celebre adăposturi şi grote din 
sud-vestul Franţei şi din Pirineii francezi şi spanioli: Lascaux, Laussel, Les 
Combarelles, Font-de-Gaume, Mas d’Azil, Altamira etc. 

în grota magdaleniană de la Les Combarelles s-au descoperit 291 
figuri de animale, printre care 116 cai, 35 de bizoni, 19 urşi, 14 reni, 13 
mamuţi şi un rinocer. în grota Font-de-Gaume au fost descoperite desene 
reprezentând bizoni, cai, mamuţi, reni, cerbi, tauri, rinoceri, feline şi urşi. 

Manifestările artistice continuă şi în mezolitic. în Levantul spaniol 
au fost descoperite scene de vânătoare şi de luptă. Este vorba de 
adevărate civilizaţii de vânători. Aceştia erau interesaţi să cunoască 
comportarea şi obiceiurile animalelor sălbatice. 

Oamenii preistorici aveau şi unele noţiuni de anatomie. Se poate 
proba aceasta prin peştele din „Grota Boilor” de la Lespugne (Haute- 
Garonne). Un peşte desenat pe o tăbliţă cu elemente de detaliu privind 
structura capului şi a coloanei vertebrale. 

Moluştele au jucat un rol important în alimentaţie şi apoi în 
mobilier. începând cu paleoliticul superior au fost găsite grămezi de 
cochilii ca: Patella, Mytilus, Cardium, Ostrea şi Tapes decussatus în grotele 
de la Santander (Spania). 

în paleoliticul superior, începând din aurignacian, cochiliile erau 
întrebuinţate pentru podoabe: salbe, cingători. 

Oamenii din paleolitic, care trăiau în grotele de la Grimaldi aveau 
colecţii remarcabile de cochilii, care proveneau din Marea Mediterană, 
Oceanul Atlantic şi chiar din Marea Roşie (Cassius rufa). 

Studierea plantelor este la fel de veche ca şi omenirea, deoarece 
oamenii trăiau din consumul vegetalelor. Ei ştiau să diferenţieze speciile 
de plante cu care se hrăneau, sau pe care le foloseau pentru diferite 
tratamente. 

în neolitic au început primii germeni ai agriculturii. Dintre plantele 
cultivate au fost identificate specii de grâu („umflat” şi „moale”). Orezul era 
cultivat în China cu 5000 de ani î.e.n. Curmalul, care creşte spontan în 
deşert şi se întinde din Sahara până în Mesopotamia, este îngrijit acum ca 
şi în urmă cu 6000 de ani. 

Ideea de evoluţie a apărut destul de târziu în gândirea umană. Mai 
curând, desprinzându-se de animalitate omul a început să înţeleagă că 
face parte din natură, împreună cu tot ceea ce este viu, că pe undeva are 
ceva comun cu înconjurimea imediată. 

Din epoca magiei cinegetice fiecare rasă, fiecare trib, fiecare cultură 
şi-au creat un mit privind propria creaţie, atribuind aceasta unei forţe 
supranaturale. 

Nici un mit cosmogonic nu s-a păstrat însă în sensul strict al 
cuvântului. 

China antică 

China antică se detaşează prin dezvoltarea religiei, fîlosofîei şi a 
ştiinţelor. Ştiinţa s-a dezvoltat în legătură directă cu nevoile practice. 
Agricultura a cunoscut o dezvoltare rapidă. în secolul al III-lea apar 
primele tratate de agronomie în care, pe lângă cunoştinţe privind practica 
cultivării plantelor apar şi unele teorii privind rotaţia culturilor şi 
fertilizarea solurilor. Medicina cunoaşte o dezvoltare impresionantă. Se 
aplică pe scară largă dieta, masajul, hidroterapia, helioterapia şi 
gimnastica, apoi acupunctura. 

în mitologia chineză se arată că, la început, când Cerul şi Pământul 
erau un haos, asemănător cu un ou, s-a născut un antropomorf 
primordial Pan Ku, din corpul căruia, la moartea sa s-a format lumea. 

Problema originii şi a facerii lumii forma obiectul interesului lui Lao 
Zi şi al daoiştilor. 

Lao Zi reia în fîlosofîa sa vechea temă cosmogonică a haosului (hun 
dun) ca totalitate reprezentată printr-un ou. 

El elaborează un sistem îndrăzneţ de gândire, găsind nişte 
corespondenţe între macrocosmos şi microcosmos şi a integrat această 
schemă macrocosmos-microcosmos intr-un sistem mai vast de clasificare, 
anume acela al ciclului principiilor antagonice, dar complementare, 
cunoscute sub numele de yang şi yin. 

Importanţa perechii de contrarii yang şi yin ţine numai de faptul că 
s-a dezvoltat într-o cosmologie. Lumea reprezintă o totalitate de ordin 
ciclic (Dao, biang tong) rezultată din conjugarea a două manifestări 
alternante şi complementare. 

Lao Zi arată în Dao de Jing că “Dao” (Dao = este imaginea 
principiului de ordine, a unei căi de urmat) a dat naştere Unului. Unul a 
dat naştere lui Doi. Doi l-a născut pe Trei. Trei a născut cele 10 000 mii 
de fiinţe. Cele zece mii de fiinţe poartă în spinarea lor pe yin şi îl 
îmbrăţişează pe yang. Unul este echivalentul Totului - totalitatea 
primordială. Unul a dat naştere la Doi (Cerul şi Pământul). Doi a dat 
naştere la tot ce exista. 

Unul, unitatea - totalitatea primitivă, reprezintă deja “o etapă” a 
creaţiei, căci a fost zămislit de către un principiu misterios şi insesizabil - 
Dao, o fiinţă nediferenţiată şi perfectă, născută înaintea Cerului şi a 
Pământului, care are în mod haotic (hun dun) condiţia unei stane de 
piatră nesculptată. 

Reţinem din fîlosofîa antică chineză noţiunea de dao, ca principiu şi 
sursă a realului, ideea alternanţelor determinate de ritmul yin-yang şi 
teoria analogiei dintre macrocosmos şi microcosmos. 

Aceste principii aveau să fie dezvoltate şi aplicate la înţelegerea 
omului şi a societăţii şi la organizarea socială de către Confucius (551- 
479). 


India antică 

India antică ne oferă multe surprize în ceea ce priveşte cunoaşterea 
naturii. Cele mai multe date sunt cuprinse în cărţile religioase, în aşa- 
numitele Vede. Cea mai veche este Rigveda. Urmează Samaveda, 
Aiurveda şi Atharvaveda, care datează de prin mileniul al doilea înainte de 
Christos. Indienii antici aveau profunde cunoştinţe despre structura şi 
funcţionalitatea corpului uman. Dădeau mare atenţie creierului, coloanei 
vertebrale şi cutiei toracice şi îşi controlau cu atenţie respiraţia. 

în Vede se găsesc descrise diferite boli şi se fac recomandări 
terapeutice. în privinţa originii bolilor găsim o teorie asemănătoare cu 
teoria umorilor, formulată de Hipocrate. Terapeutica din acele timpuri se 
baza mai ales pe un regim alimentar raţional şi pe medicamente de natură 
vegetală, animală sau minerală. 

Egiptul antic 

Egiptul antic impresionează şi astăzi prin monumentalismul 
piramidelor şi prin sfinx. Dezvoltarea economică şi socială au impus şi 
dezvoltarea ştiinţelor. Existenţa lor era legată de periodicitatea revărsării 
Nilului. Nilul oferea terenuri bogate pentru vânătoare şi luciu de apă 
pentru pescuit. De aici şi bogăţia cunoştinţelor despre animale şi plante. 
Cunoşteau anatomia omului şi practicau îmbălsămarea cu o tehnică 
demnă de invidiat şi în zilele noastre. 

Filosofîa greacă 

Şcoala din Milet 

Thales (cca 600 a. în. Chr.) 

Cea mai veche şcoală filosofică din Grecia antică a fost întemeiată 
de Thales. Şcoala a fost dominată de spirite viguroase, cu adevărat 
universale. Se consideră că trăim într-o lume ce se găseşte în veşnică 

schimbare. Tot ceea ce contemplăm, toate lucrurile de care ne servim, 
toate fiinţele vii, inclusiv oamenii, totul se schimbă. 

Şi, totuşi, ce anume persistă tuturor schimbărilor? Drept răspuns 
gânditorii şcolii din Milet aleg substanţa. Substanţa persistă intr-un 
ocean aflat în permanentă schimbare. 

Ce reprezintă însă substanţa? 

Răspunsul la această întrebare este diferit. Thales punea apa la 
baza tuturor lucrurilor. Alţi filosofi considerau că este aerul, alţii puneau 
focul sau infinitul apeiron. 

Ei puneau la bază elementele cele mai subtile, cele mai fluide, care 
puteau trece lesne de la o formă la alta. 

Şcoala Ioniană şi Şcoala Eleată 

O altă problemă care preocupa pe filosofii Greciei antice era aceea a 
timpului, a timpului care trece. 

Ei îşi imaginau un ciclu universal vast, cuprinzând totalitatea 
schimbărilor, în care substanţa primordială aflată în permanentă 
schimbare nu pierdea nimic, ci realiza o “veşnică întoarcere”. 

Heraclit şi Parmenide sunt reprezentanţii celor două şcoli: 
ioniană şi eleată. Aceste şcoli au abordat problema schimbării şi a duratei 
şi problema unului şi a multiplului. 

La întrebarea pusă de şcoala din Milet: ce anume persistă de-a 
lungul schimbării? Heraclit răspunde limpede: schimbarea însăşi. 
Aceasta deoarece schimbarea este modul firesc de a fi al lucrurilor. 
Heraclit pune accentul pe contrarii. “Tot ceea ce există nu există decât 
graţie contrariilor. Combinaţia contrariilor face ca un lucru să existe”. După 
Heraclit contrariile reprezintă condiţia existenţei tuturor lucrurilor 
“Războiul e tatăl tuturor lucrurilor”. 

Curgerea necontenită, schimbarea însăşi reprezintă esenţa tuturor 
lucrurilor. “Totul curge . . . “Nu te poţi scălda de două ori în acelaşi rău”. 

Lupta contrariilor nu se desfăşoară însă la întâmplare, deoarece 
logosul face să domnească un fel de echilibru. Logosul (raţiunea, logica 

sau limbajul) face ca în lupta dintre contrarii să nu biruie unul definitiv, 
deoarece totul ar înceta să mai existe. 

Parmenide, întemeietor al şcolii eleate, se sprijină pe exigenţele 
logicii. El afirmă cu o vigoare deosebită principiul identităţii, pe care-1 
instalează în fiinţa însăşi. El considera că: “pot să spun Fiinţa este, dar nu 
pot să spun nefiinţa este”. Aceasta nu se poate deoarece ar fi o 
contradicţie, că este ceea ce nu este. 

Pentru Parmenide imposibilitatea nefiinţei era o exigenţă înscrisă în 
fiinţa însăşi. Este vorba de o exigenţă ontologică (ontologia înseamnă o 
cunoaştere a fiinţei). Ontologia se ocupă de cunoaşterea fiinţei ca 
fiinţă, nu de cunoaşterea fiinţei omului sau a sistemelor planetare etc. 
Fiinţa nu este un concept abstract, ci un nume, foarte bogat, foarte 
misterios, foarte dens din punct de vedere ontologic (Jeanne Hersch, 
1994, 14). După Parmenide fiinţa este necreată şi imuabilă. în fiinţă nu 
există nimic altceva decât fiinţa, deci nu se schimbă, este absolut calmă, 
veşnică, fără început şi sfârşit, este perfecţiunea ca totalitate. Ar fi avut 
forma unei sfere, gândeau grecii. Parmenide considera sfera ca fiinţa 
perfectă suficientă sieşi. Mai târziu se vor folosi expresiile: "cauză în 
sine”, “prin sine”, “în sine" etc. Fiinţa este ceva profund divin, însă fără 
nici o personificare, deoarece noţiunile de zeu sau cea de creator îi erau 
necunoscute. Se desprinde astfel concepţia despre divinitate ca ceva ce 
transcende orice reprezentare, orice antropomorfism, o divinitate a cărei 
esenţă este transcendenţa. 

Dacă Heraclit nu poate să gândească perfecţiunea decât cu ajutorul 
imperfecţiunii, atunci Parmenide gândeşte perfecţiunea în sine. 

Zenon (490-430 a. Chr.) a fost discipolul lui Parmenide. El a 

recurs la unele sofisme pentru a veni în ajutor maestrului său. Astfel 
urmărind mişcarea unei săgeţi către ţinta fixată noi putem să o sesizăm, 
dar nu putem s-o gândim. Nu putem să gândim mişcarea deoarece spiritul 
nostru e făcut pentru imuabil. 

Cu toate acestea nimeni nu-1 poate respinge pe Heraclit spunând: 
“gândirea e logică, fiinţa e tot logică, şi ca atare experienţa schimbării nu-i 
decât o iluzie”. 

Şcoala atomistă a încercat o sinteză între şcoala ioniană şi cea 
eleată. Ei au conceput realitatea introducând în ea indestructibilitatea, 
parmenidiana densitate fără nici o nefiinţă, pe de o parte şi transformarea 
heraclitiană a lucrurilor pe de alta parte. 

Atomiştii considerau că, în loc de a vorbi despre fiinţa - unu (ca 
unitate) în sensul metafizic al acestui cuvânt, mai bine să gândim 
existenţa unei multitudini de mici unităţi indivizibile, imuabile în care nu 
poate să pătrundă nici o nefiinţă. Aceste fiinţe mici au fost numite atonii. 
Atomii au densitatea fiinţei, indestructibilitatea ei şi constituie fondul 
permanent al realului. 

Teoria atomiştilor permite explicarea fenomenelor naturale care se 
desfăşoară sub ochii noştri şi oferă soluţii la problema unului şi 
multiplului. 

Teoria atomistă propune explicaţii mecaniciste fenomenelor naturii. 

Socrate (470-399 a. Chr.) 

Socrate a folosit metoda maieutică în modelarea discipolilor săi. 
Această metodă numită şi euristică sau socratică constă în esenţă în 
conducerea interlocutorului în aflarea adevărului prin efort propriu. 

“Ştiu că nu ştiu nimic” este o expresie celebră a lui Socrate 
adresată către Pythia, în urma căreia aceasta a declarat despre el că este 
cel mai înţelept dintre atenieni. 

Această expresie are o anumită profunzime. Ştiu că nu ştiu nimic 
deoarece mi-am ascuţit simţul adevărului în aşa măsură, încât exigenţa 
mea de adevăr nu mă mai mulţumeşte cu aparenţele de adevăr pe care 
pot să le socotesc uneori ca fiind valabile. Prin această expresie putem să-l 
înţelegem pe Socrate ca fiind omul care se caută pe sine. De aici se naşte 
dorinţa de a cunoaşte adevărul autentic. 

După Socrate, dacă vrem să cunoaştem adevărul şi să dezvoltăm în 
noi dorinţa de adevăr, trebuie să începem prin a lucra asupra noastră 

înşine. “Cunoaşte-te pe tine însuţi”, celebra maximă a lui Socrate ne 

invită să descoperim în noi cea mai adâncă rădăcină a simţului nostru 
pentru adevăr, precum şi slăbiciunile şi lipsurile acestei rădăcini. Pentru 
Socrate cunoaşterea angajează întregul suflet. 

După cum prezintă Platon în Phaidon, ultima convorbire a lui 
Socrate cu discipolii săi a fost asupra nemuririi sufletului. Pentru a 
convinge pe discipoli el ar fi adus o serie întreagă de argumente. De ce o 
serie întreagă? N-ar fi fost de ajuns o singură dovadă? Aici este secretul. 
Pentru o astfel de dezbatere nici o dovadă nu-i suficientă, deoarece 
nemurirea sufletului scapă oricărui argument obiectiv. Poate dovada cea 
mai concludentă a fost modul în care Socrate a ştiut să moară. Prin 
moarte sufletul său avea să cunoscă libertatea. 

Ideea sufletului eliberat, cu răspunderea sa proprie şi cu 
independenţa sa o vom regăsi la Platon. 

Platon (427-347 a. Chr.) 

Discipol al lui Socrate. Pentru el exerciţiul gândirii filosofice este în 
acelaşi timp un exerciţiu al formării de sine, deoarece procesul gândirii are 
prin el însuşi o acţiune modelatoare asupra sufletului. De aceea, 
efectuarea unei demonstraţii matematice are pentru el o acţiune 
purificatoare a sufletului, deoarece a te strădui să gândeşti corect, a fi 
gata să abandonezi o opinie anterioară pentru că ai descoperit că e falsă 
sau incompletă ori adevărată doar în parte, înseamnă să te supui de la 
început adevărului şi să te faci disponibil de gândirea altuia. Un astfel de 
exerciţiu purifică sufletul (J. Hersch, p. 29). 

Platon este filosoful Ideilor. 

La întrebarea: ce anume persistă în cuprinsul devenirii şi al 
efemerului? Platon răspunde: Ideile. 

Ideile reprezintă realitatea adevărată, cea care derivă din fiinţa 
lucrurilor din cuprinsul lumii. Ele întrunesc fiinţa şi valoarea deşi nu sunt 
reale asemenea lucrurilor. Pentru Platon “ceea ce este” are chiar prin 
acest fapt valoare, deoarece dacă ceva “este”, este graţie participării sale 
la idei. în ceea ce priveşte lucrurile din lume, totul este efemer şi relativ 

şi compus, în schimb, ideile cărora aceste lucruri le datorează fiinţa sunt 
eterne, absolute, simple (J. Hersch, 31). 

Ideile sunt absolutul, iar gândirea noastră implică un nivel ce nu 
provine din experienţă. Prin existenţa unui nivel al Ideilor absolutul se află 
pus în joc ori de câte ori sesizăm relativitatea lucrurilor din lumea 
sensibilă. 

De unde provine cunoaşterea Ideilor, atât timp cât în experienţa 
sensibilă nu întâlnim nimic absolut? 

Probabil că noi am contemplat Ideile înainte de a ne fi născut. Prin 
naştere pierdem amintirea clară a Ideilor. Rămânem cu un fel de 
nostalgie. Expresia celebră a lui Socrate “Ştiu că nu ştiu nimic” căpăta 
la Platon un alt sens “Ştiu că am uitat”. Adevărata cunoaştere nu este 
decât la nivelul Ideilor. La nivelul lucrurilor sensibile nu putem avea decât 
unele opinii. Omul se găseşte între lumea sensibilă şi Idei. Ideile sunt 
esenţiale, însă trăind printre lucrurile sensibile încearcă prin intermediul 
lor să caute să-şi reamintească Ideile cunoscute. Pentru a ne convinge 
Platon apelează la mitul peşterii. 

El ne prezintă o peşteră adâncă în care sunt înlănţuiţi nişte 
prizonieri, ce stau cu faţa la perete şi nu au posibilitatea să întoarcă 
capul. în spatele lor se găseşte deschiderea, iar pe o cărare se perindă 
oameni şi diferite lucruri care se proiectează pe perete datorită luminii 
solare. Prizonierii nu văd altceva decât umbrele călătoare, pe care le iau 
drept realitate. Unii dintre ei încearcă să facă corelaţii şi să înţeleagă ceea 
ce este în lume. 

Unul dintre prizonieri se smulge din lanţuri şi reuşeşte să iasă din 
peşteră. Aici este orbit de lumina soarelui şi la început nu vede nimic. 
Treptat se obişnuieşte cu lumina, priveşte în jur şi vede chiar şi Soarele. 
Entuziasmat de ceea ce a descoperit se întoarce la semenii săi din peşteră 
să le împărtăşească experienţa. Venind în întuneric el se comportă mai 
stângaci decât ceilalţi deoarece nu vede nimic, nici măcar umbrele şi 
ajunge astfel de râsul tuturor. 

Care este sensul metaforei? 

Umbrele proiectate pe peretele peşterii ar corespunde lucrurilor 
sensibile cu care simţurile noastre s-au obişnuit şi prin ele credem că am 
aflat realitatea, singura realitate. Nu bănuim măcar că nu percepem nici 
lucrurile sensibile la adevărata lor realitate. Putem percepe aceste lucruri 
ca urmare a existenţei acelui “foc" din spatele nostru pe care nu-1 
observăm. 

Focul reprezintă puterea de a gândi raţional, cu ajutorul căreia noi 
înţelegem lumea sensibilă - ceea ce reprezintă ştiinţa naturii. 

Lucrurile care se perindă pe cărare şi care sunt mai desluşite decât 
umbrele corespund, în gândirea platoniciană, conceptelor intelectului 
(conceptelor matematice), care sunt cu mult mai reale. Cu ajutorul 
conceptelor explicăm şi interpretăm experienţa lumii sensibile. 

Lumea din afara peşterii este lumea Ideilor. Prizonierul care a ieşit 
nu putea să vadă la început lumea magnifică deoarece nu putea să 
privească Ideile. Fiecare om trebuie să-şi exerseze spiritul, şi să-l purifice 
pentru a ajunge să cunoască Ideile. Soarele reprezintă Ideea Ideilor, Binele 
suveran, Ideea Binelui însuşi. 

în Idei apar reunite fiinţa şi valoarea. Izvorul oricărei valori este 
Ideea Binelui suveran. Doar Binele suveran face să radieze, pornind de la 
el, valoarea celorlalte Idei. 

După cum remarcă Whitehead (citat de Arthur O. Lovejoy, p. 27) 

“cea mai sigură caracterizare generală a tradiţiei filosofiei europene este că 
ea constă intr-o serie de note de subsol la opera lui Platon". 

Influenţa lui Platon asupra generaţiilor s-a manifestat în două 
direcţii opuse: transmundanitate (otherworldliness) şi mundanitate (this 
- worldliness). 

A te preocupa de ce ţi se va întâmpla după moarte sau a te gândi 
îndelung la lucrurile care speri că te vor aştepta poate să intre în forma 
extremă a mundanităţii (A.O. Lovejoy, 27). Cealaltă viaţă e concepută nu 
ca profund diferită de aceasta, ci mai mult ca o prelungire a felului de 
viaţă pe care îl cunoaştem în lumea schimbării, a simţurilor, a pluralităţii. 
Prin transmundanitate trebuie să înţelegem credinţa că "realul" autentic 

şi binele adevărat sunt radical antitetice faţă de orice aparţine vieţii 
naturale a omului în cursul obişnuit al experienţei umane, oricât de 
normală e aceasta, oricât de inteligentă şi prosperă. Lumea pe care o 
cunoaştem aici şi acum apare spiritului transmundan ca lipsită de 
substanţă; obiectele experienţei şi chiar ale cunoaşterii ştiinţifice despre 
fapte sunt instabile, descompunându-se logic tot timpul în simple relaţii 
cu alte lucruri ce se dovedesc, atunci când sunt examinate, la fel de 
relative şi înşelătoare. Dar voinţa umană, aşa cum este concepută de 
filosofii transmundani nu numai caută, ci este chiar în măsură să 
descopere un bine ultim, perfect satisfăcător, tot aşa cum raţiunea umană 
caută şi poate găsi un obiect sau obiecte care sunt stabile, definitive, 
coerente, autosuficiente şi care se autoexplică. Ele nu sunt însă de găsit 
în lumea noastră, ci pe un tărâm "mai înalt" al fiinţei, diferind în esenţă 
şi nu doar în detaliu şi în grad. 

Deşi celor aflaţi sub stăpânirea materiei, percepute de lucruri 
senzoriale acest tărâm li se pare rece şi lipsit de plăcere, celor care s-au 
emancipat prin reflecţie şi decepţie le apare ca ţelul final al căutării 
filosofice şi ca singurul loc în care intelectul sau inima omului, încetând 
din această viaţă să caute umbre îşi pot găsi odihna. Mulţi dintre ei s-au 
angajat în străduinţa de a-1 convinge pe om că trebuie să se nască din nou 
într-o altă lume, ale cărei lucruri nu sunt bunurile Naturii şi a cărei 
realitate nu poate fî cunoscută prin procesele minţii. Misticii pot să-şi 
revină din extaz şi să prezinte experienţa directă a contactului lor cu 
realitatea absolută. 

Filosoful transmundan poate deveni conducătorul sau eminenţa 
cenuşie a conducătorului. Lumea sensibilă poate fî condamnată pentru 
caracterul ei temporal, pentru relativa aparenţă a tuturor elementelor sale 
componente “pentru sentimentul de teamă pe care ni-l creează simţurile”, 
însă pentru minţile care acceptă fîlosofîa transmundană apare 
convingerea că adevărata fiinţă, lumea în care sufletul se simte acasă 
trebuie să fie tocmai această lume. Budismul primitiv, care e un fel de 
transmundanitate pragmatică, nu o atinge din cauza negativităţii sale. 

Un rol deosebit în înţelegerea transmundanităţii şi meditaţiei îi 
revine lui Platon. Platon propune o doctrină metafizică proprie care 
merge dincolo de gândirea socratică. Dumnezeul antropomorf din Timaios 
şi Legile, însă nu ideea de Dumnezeu, este tema supremă a filosofiei lui 
Platon. Teoria Ideilor a lui Platon culminează într-un misticism 
nedisimulat. După cum afirma el, filosofia sa poate fi înţeleasă doar 
printr-o iluminare bruscă într-un suflet pregătit s-o primească de către 
austeritatea vieţii şi disciplina intelectului. 

Platon este principala sursă istorică a curentului transmundanităţii 
în filosofia occidentală. Concepţia sa despre o lume eternă nevăzută, 
căreia lumea vizibilă îi este doar o copie palidă, a prins teren în occident. 
De la el porneşte ideea că binele suprem al omului constă în transmiterea 
sa într-o altă lume. 

“Ideile” sunt universalii deoarece cuvintele desemnează 
întotdeauna universalii. Adevărata cunoaştere e cunoaşterea Ideilor, în 
sensul că orice reprezentare are drept conţinut o relaţie universală, nu 
fenomenul individual. 

în Republica se clarifică foarte bine concepţia Ideii supreme a lui 
Platon. Ideea supremă apare ca o realitate, este o esenţă reprezentată de 
'‘Binele însuşi”. 'Binele nu este fiinţă” ci o depăşeşte pe aceasta prin 
vârstă, rang şi putere. Forma Binelui este obiectul universal al dorinţei, 
acela care trage toate sufletele înspre sine. Binele suprem pentru om, în 
această viaţă, este contemplarea Binelui absolut. Absolutul la Platon este 
Ideea de Bine - “Orice fiinţă care l-ar poseda pe de-a întregul n-ar mai avea 
nevoie de altceva, având o desăvârşită suficienţă”. Autosuficienţa apare la 
Platon ca un atribut al divinităţii . 

Perfecţiunea Fiinţei Absolute trebuie să fie un atribut intrinsec, o 
proprietate inerentă a Ideii. Perfecţiunea binelui e atinsă odată pentru 
totdeauna în Dumnezeu. 

Anaximandros (610-546 a. Chr.) 

în cartea Despre natură consideră că materia primordială, din care 
îşi trag originea şi în care se întorc lucrurile, nu este apa, ci infinitul 
aperion; materia infinită, care nu se identifică cu nici una din aspectele 
concrete fundamentale pe care le îmbracă ea, dar care formează substanţa 

- substratul lor comun. 

Apeiromul este materia necreată şi neperitoare, cu mişcare proprie, 
care ar fi o uniune de contrarii. Prin lupta contrariilor se realizează, prin 
procese de transformare, lucrurile care se găsesc în Univers. Lupta 
contrariilor apare ca o condiţie a mişcărilor, a transformărilor, a 
dezvoltării materiei. 

Anaximandros consideră că primele organisme s-au format în 
umiditatea primitivă, în nămolul marin, într-un mediu care era un 
amestec de pământ, de apă şi de cer, Aşa se explică faptul că, trupul 
animalelor este format din elemente lichide şi solide. 

Fiinţele au reuşit să se adapteze la schimbările mediului în care 
sunt silite să trăiască. Acoperite cu solzi când trăiau în apă, animalele 
care au venit pe uscat s-au adaptat la noile condiţii de viaţă, şi-au 
schimbat solzii cu piei acoperite cu păr. Animalele de pe uscat ar fi deci 
descendenţii animalelor din apă. 

Anaxagoras (500 - 428 a. Chr.) 

Anaxagoras din Clazomenae (500-428 î.e.n.) este un mediator între 
tradiţia filosofică ioniană şi apariţia tradiţiei greceşti. Anaxagoras poate fi 
considerat drept primul dintre presocratici care a stăruit asupra prezenţei 
ordinii în natură. El considera că Universul şi toată materia au existat 
dintotdeauna. El explica mişcarea şi aranjametul ordonat al materiei prin 
existenţa unei entităţi subtile şi fluide care exercită o influenţă de 
îndrumare asupra Universului aşa cum mintea controlează corpul omului. 

Anaxagoras considera că omul este cea mai inteligentă făptură 
deoarece posedă mâini. 

Este precursor al teoriei panspermiei, deoarece considera că viaţa 
a apărut din sămânţa adusă de ploi din cer. 

Toate lucrurile sunt alcătuite din nişte particule foarte mici, cu 
însuşiri calitativ deosebite, invariabile care au fost numite "sămânţa 

lucrurilor'’. 

Emite idei preformiste. Toate părţile unei plante sau ale unui 
animal se găsesc preformate în seminţe sau ouă. în timpul dezvoltării 
embrionului aceste părţi nu fac decât să crească. 

O altă idee interesantă este aceea că omul îşi datorează mâinii 
poziţia sa superioară printre animale. 

Empedocle (492 - 435 a. Chr.) 

Empedocle din Agrigentum (492-435) formula nişte idei radical 
diferite despre originea structurilor organice ordonate şi supravieţuirea lor 
de-a lungul timpului. El a încercat să împletească noţiunile de schimbare 
şi evoluţie temporală cu procesele fizice. Se poate aprecia că el a propus 
un aşa-numit mecanism al selecţiei normalizatoare, dacă ar fi să 
traducem gândirea sa în limbajul biologiei moderne. 

Iniţial ar fi existat creaturi având toate formele şi permutările 
genetice posibile, însă cu trecerea timpului numai unele s-au dovedit 
capabile de reproducere şi înmulţire. Centaurii şi monştrii umani au fost 
eliminaţi, supravieţuind doar fiinţele ordonate. 

Pune la baza lumii patru elemente: pământul, apa, aerul şi focul. 

Viaţa a apărut în mod treptat. La început pământul era format din 
mâl încălzit la focul intern. Din timp în timp se produceau erupţii şi din 
bucăţi de nămol se năşteau diferite părţi ale animalelor - diferite organe 
(capete, mâini, ochi etc.) constituind prima etapă din formarea 
organismelor. 

în a doua etapă a avut loc asamblarea întâmplătoare a organelor şi 
formarea organismului. Dintre organismele formate supravieţuiau numai 
cele care erau mai armonioase, iar celelalte piereau, realizându-se o 

selecţie naturală. 

Formulează ideea organelor analoage numărând printre ele părul, 
penele şi solzii, care sunt de fapt organe omoloage. 

Face analogie între sămânţa plantelor şi ouăle animalelor 
anticipând ideea unităţii lumii vii. 

Democrit din Abdera (460-370 î. Ch.) a avut vaste cunoştinţe 
despre natură. Despre natura lucrurilor şi Cauzele privitoare la fiinţele 

vii sunt lucrări de bază în acest domeniu. A făcut disecţii pe animale şi a 
încercat şi o clasificare a lor. Considera că organele de simţ sunt 
impresionate de nişte particule care se desprind din corpuri şi că imaginea 
clară a obiectelor se realizează cu ajutorul creierului. Era convins de 
faptul că creierul este organul gândirii. 

în ceea ce priveşte apariţia organismelor este adeptul generaţiei 
spontane. Dacă plantele apar direct din pământ, în ceea ce priveşte 
animalele apar întâi organe izolate, apoi se asamblează sub influenţa 
căldurii. Dintre animalele formate supravieţuiesc numai cele mai 
armonios organizate. Ar avea loc, deci, o selecţie a animalelor. Democrit 
considera că sămânţa se formează din particule foarte mici, care se 
desprind din organele corpului şi migrează spre organele de reproducere, 
în felul acesta sunt acumulate toate însuşirile corpului şi se asigură 
transmiterea caracterelor la urmaşi. 

Democrit şi Leucip sunt întemeietorii teoriei atomiste. Toate 
corpurile din natură şi chiar sufletul se formează pe baza atomilor, care 
sunt particule invizibile şi indivizibile. Fiecare atom este veşnic şi întreaga 
natură este veşnică. Consideră că nimic nu este întâmplător în natură, ci 
se produce conform unei necesităţi. 

în lucrarea Despre natura omului cuprinde foarte multe cunoştinţe 
legate de anatomia şi fiziologia omului. 

Democrit formulează o teorie corpusculară a eredităţii, care va fi 
apoi preluată şi dezvoltată de Darwin. A intuit existenţa unor organisme 
extrem de mici care pătrund în organism şi cauzează boli grave. 

Hipocrat (460-375 a. Ch.) 

Este considerat cel mai mare medic al antichităţii. Pe bună dreptate 
este denumit părintele medicinii. A urmărit organismul ca un tot unitar în 
strânsă corelaţie cu mediul. Astfel bolile au o cauză naturală şi privesc 

organismul în întregime. Boala este provocată de anumite condiţii de 
mediu şi preconiza ca studiul bolnavului să se facă în funcţie de mediu. 

Introduce studiul temperamentelor, pe care le pune în directă 
legătură cu umorile corpului: sângele, bila albă, bila neagră şi flegma, 
acestea fiind legate de anumite organe: splină, ficat, vezicula biliară şi 
plămânii. Temperamentele stabilite sunt: sanguin, coleric, melancolic şi 
flegmatic. 

A făcut studiul embrionului de găină şi a aplicat multe dintre 
cunoştinţele sale şi la om. în ceea ce priveşte ereditatea considera că 
sămânţa provine din elemente de la toate părţile corpului. 

A fondat o doctrină sintetică şi raţională care a influenţat mult timp 
medicina. A redactat împreună cu discipolii săi o importantă culegere de 
texte medicale - Colecţia hipocratică şi a canalizat prin această 
activitatea medicală. 

Aristotel (384 - 322) 

S-a născut în Tracia, în colonia grecească Stagira. 

Elev al lui Platon şi profesor al lui Macedon, Engels îl considera 
drept “cea mai universală minte” dintre vechii filosofi eleni. 

Pe baza cercetărilor embriologice efectuate asupra puiului de găină 
ajunge la concluzia că diferitele organe ale puiului nu se găsesc 
preformate în ou, ci se diferenţiază treptat dintr-o materie la început 
omogenă. 

Susţine că embrionul începe să se dezvolte după unirea secreţiei 
femelei, care dă materia necesară, cu sămânţa masculului, care dă 
sufletul noii fiinţe. Formulează astfel teoria epigenetică în biologie şi se 
ridică împotriva preformismului şi a teoriei pangenezei. 

Aristotel realizează şi multe generalizări, între care: 

- animalele care trăiesc în acelaşi loc şi folosesc aceeaşi hrană se 
luptă între ele - ideea luptei pentru existenţă. 

în lucrarea De partibus animalium Aristotel probează o 
cunoaştere profundă a anatomiei multor animale. 

El postulează faptul că, cercetarea anatomiei animalelor trebuie 
făcută comparativ, deoarece lucrurile mai puţin cunoscute trebuie 
explicate în comparaţie cu cele mai bine cunoscute. în acest sens 
constituţia corpului omenesc fiind cea mai cunoscută trebuie să servească 
drept punct de plecare. El descoperă şi descrie pentru prima dată diferite 
organe caracteristice animalelor: 

- vezica urinară la broască; 

- oviductul la stridii; 

- hectocotilul la cefalopode; 

- afirmă că trântorii se nasc din ouă nefecundate; 

- vorbeşte de simţul auzului la peşti şi mamifere. 

Astfel Aristotel a reuşit să schiţeze unele principii fundamentale ale 
anatomiei comparate: 

- corelaţia dintre organe; nu există animale care să aibă în acelaşi 
timp colţi şi coarne; 

- analogia şi omologia organelor; 

- a căutat să lege structura corpului animalelor de modul de viaţă şi 
de comportament. 

în Historia animalium, prezintă 520 de animale, pe care le împarte 
în Animale cu sânge şi fără sânge. 

în Reliquia aşează holoturiile, stelele de mare, şi unele celenterate. 

Cu privire la adaptarea animalelor el ajunge la o formulare care 
aminteşte de teoria selecţiei naturale. Vorbind de specializarea dinţilor ca 
despre un fenomen necesar, Aristotel arată că diferitele categorii de dinţi 
nu au fost create pentru aceste funcţii, ci reprezintă rezultatul unor 
întâmplări. 

“Aşa este pretutindeni unde obiectele luate în totalitate ni se par 
create pentru ceva; în realitate ele numai s-au păstrat, deoarece datorită 
unei tendinţe interioare s-au arătat a fi constituite mai corespunzător”. 
Toate obiectele ce nu erau constituite în acest fel au pierit şi continuă să 
piară. 

Aristotel sesizează că, privind natura în ansamblu, atât corpurile 
lipsite de viaţă, cât şi cele vii, le putem dispune în aşa fel încât să obţinem 
o linie ascendentă continuă, o scară a lumii pornind de la minerale, 
plante inferioare, plante superioare, animale şi om. 

Aristotel admite teoria generaţiei spontane. Cu privire la plante, el 
susţine că acestea apar în mod spontan , direct din pământ. Şi animalele 
se nasc spontan. Naşterea spontană se poate explica prin unirea formei - 
principiul activ, cu materia - pasivă. 

în lucrările: Fizica, Metafizica şi De anima, Aristotel elaborează 
un concept de materie, mai profundă şi mai subtilă decât substanţele pe 
care le cunoaştem în univers. 

întrebarea privind “materialul” de bază din care sunt făcute 
lucrurile este însoţită de întrebarea conexă privitoare la procesul prin care 
din lucrul sau lucrurile primare au apărut cele secundare. 

Anaximandru pune la bază nedeterminatul apeiron, pe care îl 
consideră desprins de senzorial. Anaxagoras, după cum remarcă Teofrast 
invocă două principii: apeiron-ul şi nous-ul (intelectul). 

Căutarea unui principiu primordial, a unui arche a sugerat un fel 
de geneză lineară, prin care celelalte corpuri erau derivate dintr-un singur 
punct de plecare. 

în momentul în care Anaximandru a împins arche dincolo de 
substanţele materiale perceptibile, el a dat, de fapt, tuturor corpurilor 
perceptibile statut de lucru secundar şi a imprimat prin asta noi direcţii 
căutării punctului de pornire şi a insinuat problema posibilităţii unei 
geneze ciclice, prin care substanţele perceptibile trec una în alta în cadrul 
unui ciclu neîntrerupt. 

O asemenea prefacere a corpurilor de bază unele în altele (circuitul 
bio-geo-chimic de astăzi) devine un bun comun în fîlosofîa greacă şi avea 
să ducă, după Parmenide, la credinţa unui agent exterior, el însuşi 
nemişcat, care să menţină funcţionarea ciclului. 

Privind lucrurile din natură sau cele create de om, Aristotel 
constată că ele au substanţă şi formă. Substanţele cele mai elementare, 

concepute de mulţi filosofi ai Greciei antice ca fiind apa, aerul, focul şi 
pământul sunt, la rândul lor formate dintr-o substanţă mai profundă, 
primordială şi din formă. 

Substanţa primordială este materia (hyle). Hyle nu este cunoscută 
direct, ci prin analogie, deoarece pare să se afle dincolo de cunoaştere. 
Materia este potenţă, iar forma este act (acţiune). Hyle este substratul 
primar al schimbării. Nu este substanţă deoarece îi lipsesc două 
proprietăţi caracteristice: nu este nici separabilă, nu este nici ceva 
individual. 

Materia este un principiu, iar elementele simple ca focul, apă, aerul 
nu sunt principii, însă ca substanţe au ca substrat materia. 

Distincţia aristotelică dintre materie şi formă este dată de 
deosebirea dintre un principiu activ şi unul pasiv. Ambele sunt materiale, 
dar primul este veşnic "materia primară ”. 

La Aristotel materia este potenţială, iar forma este esenţă, deoarece 
ea structurează materia. 

“Materia este potenţială pentru că ea poate să purceadă spre forma ei 
şi ea este informa ei atunci când este în act”. 

Interesant este faptul că la Aristotel forma se numeşte eidos, 
acelaşi cuvânt cu care Platon desemnează Ideea. Ambele noţiuni 
desemnează o esenţă, un principiu inteligibil. La Platon Ideea e eternă, 
imuabilă, transcendentă, ea există oarecum în sine, pe când eidos-ul 
aristotelian posedă o semnificaţie funcţională, dinamică în procesul de 
actualizare. 

La Aristotel forma este imanentă, ceea ce înseamnă că acţionează 
înlăuntrul materiei, că se imprimă în aceasta. 

Ideea lui Platon este separată de materia transcendentă, lucrurile 
sensibile neputând decât să participe la perfecţiunea ei. Astfel, la Platon 
problema raportului dintre suflet şi corp este greu de rezolvat. Sufletul şi 
corpul sunt prin esenţă străine. La Aristotel sufletul este "forma” 
corpului. 

Aristotel dezvoltă o concepţie dinamică şi finalistă despre natură. 
Natura năzuieşte către ceva, este însufleţită de Eros. Eros înseamnă 
iubire, dorinţă. în natură lucrează un fel de artă, un fel de capacitate 
tehnică, orientată, finalizată, care modelează materia dinăuntru. 

Aici trebuie să facem o paralelă cu gândirea lui Lamarck. Inspirat 
probabil de Aristotel, Lamarck intuieşte la nivelul organismelor 
superioare o tendinţă internă, o dorinţă, o propensiune către progres. 

O dorinţă eternă însufleţeşte întreaga natură. Fiecare fiinţă tinde să 
săvârşească ce-i stă în putinţă, să treacă de la virtualitate la act. 

Această dorinţă eternă dă naştere, în filosofia lui Aristotel, unei idei 
profunde: cea a unui timp etern. 

Pentru grecii vechi nu există un Creator. Ei nu-şi pun problema 
începutului lumii. Nu şi-o pune nici Aristotel. Nu găsim ex nihilo, din 
neant. în schimb găsim la Aristotel ideea originii mişcării, ideea 
primului motor. 

La Aristotel forma ca existenţă tinde către un Prim motor veşnic, 
deci către divinitate. La el apar două zeităţi, sau mai bine zis două 
elemente primordiale: Primul Mişcător şi materia primă a cerului 
(aither-ul). 

Primul motor se situează în timp, dar el nu este timp. Cum ar trebui 
conceput acest Prim motor, care declanşează toate celelalte mişcări fără 
ca el însuşi să fie mişcat, dat fiind că el nu poate fi derivat din nimic 
altceva? 

Aristotel spune despre el că este etern, ceea ce înseamnă că n-a 
avut început în vreun moment al timpului. “Etern” mai înseamnă că în 
orice mişcare el este cel ce mişcă şi că în acelaşi timp el transcende toate 
mişcările. 

Materia (aither-ul) este divină pentru că este eternă, iar Primul 
mişcător este Dumnezeu, pentru că pune în mişcare fără a se mişca. 

Anticii descoperă o inteligenţă primară, care modelează materia. 
Această inteligenţă este divinizată. 

Anaxagora şi Diogenes consideră că această inteligenţă (nous) este 
forţa motrice şi sursa finalităţii cosmice. 

Nous-ul cosmic este descris drept cauza eficientă a universului şi 
este identificat cu un zeu. Dumnezeu se gândeşte pe sine; el este 
gândirea despre gândire, eventual gândire despre sine, întrucât 
gândeşte. 

Actul pur ar putea fi numit, după Aristotel, Dumnezeu şi să 
spunem că totul în natură este animat de "dorinţa de Dumnezeu'’. Dar 
acest Dumnezeu nu este Dumnezeul care iubeşte toate făpturile şi le 
atrage către sine, ci făpturile sunt cele care prin dorinţă tind către actul 
pur. 

Asemenea lui Aristotel, Plotin admite existenţa unei materii 
inteligibile. Dar, în timp ce materia inteligibilă a lui Aristotel este o 
entitate pur conceptuală implicată în procesul de abstractizare, versiunea 
plotiniană are un statut ontologic, este corespondentul inteligibil al 
materiei sensibile. 

Actul pur este binele suprem, inteligibilul pur, Dumnezeu. £1 

este suprema activitate, ceea ce este şi propriul său scop. El este gândirea, 
dar gândirea în act, fără nici o materie, fără nici un rest de potenţă, de 
nedeterminare. Este gândirea care se gândeşte pe sine, este, ca să 
folosim o noţiune a lui Karl Jaspers - un cifru, un mod de exprimare 
simbolic. Gândirea ca act pur, care se gândeşte pe sine - este entelechia, 
care impune evoluţiei un scop final sau aşa-numitele cauze finale, 
concepţia lui Aristotel fiind vitalistă (finalistă). 

Aristotel aderă la noţiunea autosufîcienţă ca atribut esenţial al 
divinităţii. Această Perfecţiune este Nemişcată pentru Aristotel, este 
cauza întregii mişcări şi a întregii activităţi a fiinţelor imperfecte şi este, în 
acelaşi timp cauza lor finală. 

La Aristotel descoperim o concepţie care vrea să fuzioneze cu 
doctrina platonică a necesarei "plenitudini ” şi anume concepţia 
continuităţii. în Metafizică se precizează: “Se spune continuitate când 
limitele prin care două lucruri se ating se ţin laolaltă se continuă, devin una 

şi aceeaşi limită”. El a considerat că diferenţele calitative ale lucrurilor 
trebuie în mod similar să constituie serii liniare şi continue. Lui Aristotel 
i se datorează introducerea principiului continuităţii în istoria 
naturală. El a gândit că toate organismele din natură pot fi aşezate într-o 
succesiune ascendentă de forme. El a înţeles perfect faptul că fiinţele 
diferă între ele în moduri variate: datorită habitatului, formei externe, 
structurii anatomice şi datorită prezenţei anumitor organe şi funcţii şi a 
sensibilităţii şi inteligenţei diferite. Mai mult decât atât, Aristotel a înţeles 
că o fiinţă poate fi considerată “superioară” alteia într-o anumită privinţă 
şi “inferioară” în altă privinţă. Orice categorie de fiinţe dă naştere unei 
singure serii liniare de clase, însă o astfel de serie poate să arate o 
schimbare graduală a proprietăţilor unei clase în acelea a clasei 
următoare, mai curând decât o distincţie clară între ele (să ne gândim la 
seria reptilelor theromorfe şi la mamifere). Aristotel afirma că „Natura 
refuză să se conformeze dorinţei noastre de a trasa linii clare de demarcaţie 
între serii, ei îi plac zonele crepusculare unde există forme care, dacă 
trebuie să fie clasificate, ar trebui să fie înscrise în două clase simultan”. 
Exemplifică magistral dificultatea separării între lumea animală şi cea 
vegetală, unde tranziţia între plante şi animale este continuă. Existenţa 
zoofitelor era pentru el un argument convingător. în acelaşi mod, 
considera el că “maimuţa are ceva şi din natura omului şi a patrupedelor”. 

După el nu există multe diferenţe în deprinderile mentale mai 
importante decât aceea de a gândi în concepte de clase discontinue, bine 
definite şi aceea de a gândi în termeni de continuitate, de alunecare infinit 
de delicată a tuturor lucrurilor în altceva decât ele, de suprapunere a 
esenţelor, astfel încât întreaga noţiune de specie să pară un artificiu al 
gândirii inaplicabil fluenţei, suprapunerii universale a lumii reale (A.O. 
Lovejoy, p. 51). 

Principiul continuităţii poate fi desprins din principiul platonic 
al plenitudinii. Dacă din punct de vedere teoretic poate exista un tip 
intermediar între două specii naturale date, acel tip trebuie realizat, altfel 

ar fi lacune în Univers. De aici desprindem ideea aplicării în evoluţie a 
organismelor şi grupele de organisme ipotetice. 

Aristotel recunoştea multiplicitatea sistemelor posibile de 
clasificare naturală, totuşi, el a sugerat ideea de a aranja toate animalele 
într-o singură scala naturae gradată după gradul lor de perfecţiune. 
Pentru aceasta el a recomandat să se ţină seama de gradul de dezvoltare a 
organismelor la naştere. El a conceput o scală cu unsprezece trepte având 
zoofitele la bază şi omul pe treapta superioară. în lucrarea De anima 
prezintă o scară ierarhică a organismelor bazată pe "puterile sufletului'’. 
Plantele au fost puse la bază deoarece se limitează la puterea nutritivă, iar 
omul şi poate unele specii superioare lui la vârf ca urmare a puterilor 
raţiunii. 

în felul acesta a apărut concepţia Universului ca un "Mare Lanţ al 
Fiinţei”, compus dintr-un număr imens de organisme, dintr-un număr 
infinit de legături pe ordine ierarhică de la cele mai firave fiinţe, care abia 
scapă nefiinţei şi urcând până la cel mai înalt nivel posibil al fiinţei. între 
această ultimă fiinţă şi Fiinţa Absolută distanţa ar fi infinită. în această 
scală diferenţa dintre o fiinţă şi cea imediat superioară sau inferioară ar fi 
fost “cea mai mică posibil”. în Lanţul Fiinţei nu poate lipsi nici o verigă. 
Consecinţele eliminării chiar şi a unei singure verigi ar genera o disoluţie 
generală a ordinii cosmice. 

Prin gândirea sa Aristotel a introdus încă de la începutul istoriei 
naturale unele principii: 

- principiul conform căruia fiinţele se înrudesc unele cu altele prin 
afinităţi regulate gradate; 

- principiul ierarhiei fiinţelor; 

- principiul conform căruia între lucrurile naturale trecerile sunt 
insensibile şi cvasicontinue; 

- principiul conform căruia în ordinea lumii nu poate exista vreo 
'lipsă” sau "dispersare ” între forme. 

La Plotin, mai mult decât la Platon şi la Aristotel este evidentă 
necesitatea existenţei acestei lumi cu toată varietatea şi imperfecţiunea sa 
dedusă dintr-un absolut în întregime autosufîcient. 

“Este perfect Unul deoarece nu caută nimic, nu posedă nimic şi nu are 
nevoie de nimic; şi fiind perfect, el se revarsă şi astfel supraabundenţa sa 
produce un Celălalt ...De câte ori vedem că un lucru îşi atinge perfecţiunea, 
observăm că el nu poate îndura să rămână în sine, ci dă naştere şi produce 
un alt lucru”. 

După Plotin această generare a Multiplului din Unu nu poate lua 
sfârşit atâta timp cât orice varietate de fiinţă din seriile descendente a 
rămas nerealizată. Din întregul lumii animale urmărit în structura 
arborelui genealogic trebuie să vedem deprinzându-se nesfârşite ramuri 
sau direcţii evolutive, fiecare fiind pe deplin realizată, fiecare fiindu-şi 
suficientă sieşi. “Toate lucrurile au luat fiinţă prin infinitatea acelei puteri 
care se dăruieşte tuturor lucrurilor şi nu admite ca vreunul să fie lipsit de 
existenţă”. 

De-a lungul întregii ierarhii a fiinţelor găsim tot mai multă fiinţă în 
act şi tot mai puţină fiinţă în potenţă. 

Această scară este dotată cu o finalitate îndreptată către o anatomie 
crescândă. 

în natura vie avem mai întâi: 

- plantele (ele au funcţie nutritivă, forma lor înmagazinează materia 
inertă, care poate deveni vie); 

- animalele (capabile de senzaţie şi motricitate. El caută o 
continuitate între plante şi animale pe care o rezolvă astfel: animalul e o 
plantă care şi-a întors rădăcinile înlăuntrul său, prefăcându-se în 
măruntaie); 

- omul - capabil de gândire. Este capabil ca prin gândire să unifice 
în spiritul său tot ce întâlneşte. 

Mai există o ierarhie în gândirea lui Aristotel. O ierarhie între 
diversele componente ale omului, ca şi între diferitele niveluri ale 

sufletului. în sfârşit, totul culminează cu Actul pur, la care omul nu 
participă decât printr-o parte a intelectului său - "prin intelectul activ". 

în această ierarhie prin acţiunea Erosului se substituie fiinţei în 
potenţă a materiei nedeterminate şi pasive tot mai multă fiinţă în act. 

în actualizarea sufletului există mai multe niveluri. La nivelul cel 
mai înalt se situează intelectul, care are două nivele: 

- nivelul pasiv, cel al captivilor din peştera lui Platon, care pentru 
a gândi are nevoie de umbre şi - unul activ. 

Fiecare fiinţă este determinată să îndeplinească funcţia pentru care 
este făcută. 

Ideile lui Aristotel au fost preluate şi prelucrate în fel şi chip de 
diferiţi filosofi. 

Hegel consideră că există o esenţă a lumii, de fapt, un In-sine, care 
are o esenţă şi care se diversifică în "realul existent" ca mişcare şi 
devenire desfăşurată. 

După Hegel, existenţa In-sine, de natură spirituală, trece într-un 
contrariu al ei, existenţa în fapt, pentru ca de aici, prin om, ciclul să se 
încheie înapoi în spirit. 

C. Noica nu găsea un corespondent al esenţei lui Hegel, acel In- 
sine, în limba română şi a creat omologul său întru-sine. 

Cu alte cuvinte, spiritul se materializează, sau mai corect, trece în 
substanţă, care se caracterizează prin mişcare şi devenire. în mişcarea şi 
devenirea sa substanţa ajunge, prin om, la conştiinţa de sine, deci la 
spirit, întorcându-se astfel prin spirit la spiritul primordial. 

La Mihai Drăgănescu, în Ortofîzica şi Inelul lumii materiale 
materia lui Aristotel este numită lumatia, iar forma din gândirea lui 
Aristotel ar fi o categorie materială pe care o numeşte informaterie. 
Informateria se aplică primei, pentru a crea mişcarea şi universurile. 

Mihai Drăgănescu numeşte zona profundă a lumii materiale drept 
ortoexistenţă. este zona din care se nasc universurile şi în care se 
constituie legile acestora. 

în ortoexistenţă lumatia nu este structurată şi are caracterul unui 
rezervor în care materia tinde către un echilibru în profunzime. 
Echilibrul total ar corespunde cu nefîinţarea lui Aristotel. 

Lumatia poate fi structurată şi dinamizată intr-un univers numai 
prin intervenţia unei materii structurabile din ortoexistenţă. Această 
materie de ordinul informaţiei, trebuie să fie o categorie materială 
informaţională pe care o numeşte materie informaţională (informaterie). 

Pentru Aristotel forma este atât de importantă încât substanţa 
poate fi înţeleasă numai prin formă. 

“Prin formă înţeleg esenţa oricărei fiinţe. 

Orice substanţă rezultată din îmbinarea dintre formă şi materie este 
supusă distrugerii, căci e supusă procesului generării. Forma însă nu e 
atinsă de procesul distrugerii, pentru că nu e supusă devenirii” 

(Metafîzicaj. 

Forma este concepută ca un principiu imaterial pe care-1 numeşte 

entelechie, care ar însufleţi materia. Entelechia apare ca o inteligenţă 
supremă, ca un spirit universal, ca o gândire care imprimă 
universului un scop final sau aşa-numitele cauze finale. 

După Mihai Drăgănescu informateria conţine legile universului 
printr-o structură specifică în ortoexistenţă. 

Lumatia este o energie primordială, o energie care nu are nevoie de 
spaţiu, pe care putem s-o plasăm într-un rezervor al cărui spaţiu tinde 
spre zero. Ea nu devine cantitate decât în univers, după ce se cuplează cu 
informateria. Lumatia este unitară şi prin structurarea sa se pot naşte 
universuri. în fiecare univers structura sa dă naştere la spaţiu, particule, 
câmp şi timp. 

Privită din universul nostru ortoexistenţă apare în afara timpului şi 
spaţiului, ca o coordonată a lumii materiale. Această coordonată nu este 
spaţiu. Este ca şi cum ortoexistenţă ar fi un spaţiu fără distanţe, 
nemăsurabil. Universul nostru se poate înscrie într-un asemenea spaţiu 
fără distanţe, fără dimensiune. Spaţiul este un proces de structurare a 
lumatiei de către informaterie. El apare ca un proces, ca un fenomen, ca o 

formă de manifestare a existenţei materiei în univers. Spaţiul este un 
proces obiectiv. Noţiunea de spaţiu s-a născut din contemplarea 
macroscopică de către om a realităţii înconjurătoare, precum şi de 
acţiunea lui în această realitate. 

în ultimă instanţă, în univers nu avem o substanţă continuă, s-ar 
părea deci că nici spaţiul nu poate fi continuu. Spaţiul şi substanţa, 
împreună, au o unitate, o cuprindere într-o sursă unică. Cuantificarea 
spaţiului este probabil realizată prin activitatea integratoare a creierului, 
mijlocită de o undă mentală pe care o considerăm informaterială. 

Pentru a putea structura lumatia intr-un univers, informateria 
trebuie şi ea să fie structurată. Proprietăţile şi legile materiei din univers 
au, se poate spune, un "cod genetic" structurat în informaterie. De aceea, 
legile naturii au la bază un program. 



Dacă ne-am imaginat lumatia ca pe o energie pură, pentru 
informaterie ne imaginăm că o putem căuta plecând de la proprietăţile 
informaţionale ale omului. Informateria poate admite anumite structuri, 
anumite înserieri sau un limbaj specific. Ar putea fi forme simbolice 
înscrise într-o serie de celule, dar comprimate la dimensiune spaţială 
nulă. 

Informaţia ca atare nu este nici substanţă, nici câmp; este pur şi 
simplu informaţie, proprietate a lumii materiale, care trebuie înţeleasă în 
conexiune cu sufletul care o găzduieşte - informateria. 

Faptul că Aristotel se apropie într-un anumit fel de noţiunea de 
informaţie rezultă din necesitatea pe care el o exprimă, prin aceea că pune 
la baza lumii o inteligenţă, nu neapărat de natură divină. 

“Cu privire la Inteligenţa divină întâmpinăm iar oarecari greutăţi... 
dacă ea nu gândeşte nimic, atunci unde e măreţia ei? ... Ci ea ar fi tot una 
cu un om care doarme. S-au dacă presupunem că ea gândeşte, dar în 
funcţie de altceva, în acest caz ceea ce ar constitui esenţa ei nu ar fi 
gândirea în act, ci o simplă potenţă, ea n-ar mai juca rolul de Substanţă 
supremă, căci vrednicia ei este actul de a gândi. 

Dar, indiferent dacă substanţa ei e Inteligenţă sau Gândire, 
întrebarea e: sau ea gândeşte pe sine însăşi, sau gândeşte altceva” 
(Metafîzicaj. 

în altă parte a aceleaşi lucrări se afirmă: “Dacă ... întâmplarea sau 
hazardul este cauza Universului, mai există totuşi, o cauză care îi e 
anterioară acesteia şi anume Inteligenţa şi Natura”. 

O izbitoare asemănare găsim în gândirea filosofului Mihai 
Drăgănescu, care considera că "... inteligenţa înmagazinată în informaţia 
profundă este desigur statică, doarme, nu gândeşte. Dar aceasta nu 
înseamnă că nu poate fi schimbată. Gândirea apare în univers prin 
conştiinţe rudimentare ca acelea ale animalelor, sau evoluate ca ale omului 
şi societăţii sau prin dispozitive materiale pe care societatea le poate crea”. 

Drăgănescu consideră însă că nu toată materia ar fi structurată, că 
ar rămâne o parte nestructurată, disponibilă pentru câmpul mental. 

La interfaţa dintre automatul omului şi informaterie apare afîirea 
(fiinţarea) şi consistenţa ca procese de contact. 

Ceea ce ne imaginăm drept câmp mental este tocmai procesul de 
contact, dar aici, în parte depindem de structurile organismului nostru, 
care îşi găsesc originea în cele din urmă în logica structurată a 
informateriei, în parte însă rămânem nestructuraţi, liberi pentru invenţie 
şi creaţie, pe cale individuală şi socială. 

în ultimul timp constatăm că este tot mai evidentă tendinţa de a 
reveni la noţiunea de materie a lui Aristotel, prin reexaminarea ei în 
lumina ultimilor cuceriri ale fizicii. 

Astfel, Patrick Suppers de la Universitatea Standford din California, 
ca şi Mihai Drăgănescu, consideră că Aristotel pătrunde dincolo de 
aparenţa ultimă a particulelor elementare. 

Suppers afirmă că: "... putem adopta teoria aristotelică a materiei ca 
pură potenţialitate. Căutarea unor particule elementare simple şi omogene, 
care ar fi cărămizile, în sens spaţial, ale celorlalte elemente ale universului 
ar fi o greşeală .... 

Există o permanentă conversiune a formelor materiei, una într-alta; 
nu există nici o raţiune să credem că o formă este mai fundamentală decât 
alta. Căutarea la nivel teoretic ar trebui să fie aceea a legilor care descriu 
aceste schimbări ale formei ... Nu doresc să sugerez că putem extrage legi 
ştiinţifice din Aristotel. Ceea ce este viabil în conceptul său este 
valabilitatea sa largă ca mod de a gândi despre fenomenele fizice”. 
Teofrast (370-283 a. Ch.) 

Teofrast din Eres, insula Lesbes, elev al lui Aristotel, poate fi 
considerat cel mai mare botanist al antichităţii. Aristotel i-a lăsat 
biblioteca sa şi chiar grădina din Lycaion, care a devenit un important 
centru de cercetări botanice. Format la şcoala lui Aristotel, cu o cultură 
enciclopedică, Teofrast s-a orientat mai ales către studiul plantelor. 

Două dintre cărţile sale Cauzele plantelor şi Cercetarea plantelor 
au trecut prin milenii ca lucrări de bază pentru botanică. 

Cercetarea plantelor este concepută pe nouă volume şi anume: 

I. - Părţile plantelor şi morfologia lor; 

II. - îngrijirea copacilor; 

III. - Descrierea copacilor de pădure; 

IV. - Plante din ţări străine şi bolile plantelor; 

V. - Pădurea şi utilizarea lemnului; 

VI. - Despre arbuşti şi despre flori; 

VII. - Despre legume, zarzavaturi şi îngrijirea lor; 

VIII. - Despre graminee, leguminoase şi agricultură; 

IX. - Despre plantele medicinale. 

Teofrast a descris peste 500 de plante. împarte plantele după 
aspectul lor în 4 categorii: arbori, arbuşti, semiarbuşti şi ierburi. 
Schiţează şi o clasificare ecologică a plantelor: plante terestre, plante de 
mlaştină, de lac, de râu şi de mare. 

Teofrast face o delimitare netă între plante şi animale, spre 
deosebire de Anaxagoras care admitea că plantele au aceleaşi însuşiri ca 
şi animalele. Se ocupă de părţile plantelor şi face descrierea lor. O atenţie 
deosebită o dă rădăcinilor, ca urmare a întrebuinţării lor în scop 
terapeutic. 

Teofrast sesizează că prin îngrijire plantele se pot modifica. Admitea 
că din seminţele aceleaşi plante apar urmaşi asemănători, dar că, adesea 
pot apare şi forme transformate. Admite transformarea unor specii în 
altele. 

Teofrast pune sub semnul îndoielii apariţia spontană a plantelor. 

Antichitatea romană 

Titus Lucretius Carus (98-55 a. Ch.) 

Titus Lucretius Carus, autorul poemului De rerum natura (Despre 
natura lucrurilor) este unul dintre cei mai străluciţi dintre epicurienii 
romani. 

Cele şase cărţi ale Poemului Naturii conţin o expunere a fizicii, a 
doctrinei despre suflet şi legăturile acestuia cu corpul, asupra teorii 
cunoaşterii, a vieţii pasionale a omului şi a originii lui, asupra 
fenomenelor astronomice şi meteorologice, a originii pământului şi ale 
omenirii şi descrierea ciumei din Atena. 

Poemul său reprezintă cel mai complet sistem dintre sistemele 
materialiste ale antichităţii. „Nimic nu se naşte din nimici’ ţine să atragă 
atenţia Lucreţius: 

„Ce vrem să ştim, anume: din ce poate 
Tot lucrul să se nască şi cum toate 
Se-ntămplă făr-al zeilor amestec. 

Ceva dacă s-ar naşte din nimic, 

Orice s-ar naşte din orice: nimica 
N-ar mai avea nevoie de sămânţă” (p. 29) 

Poetul este atomist. El este susţinătorul doctrinei atomiste a lui 
Epicur şi Democrit. Dacă nimic nu se poate naşte din nimic, atunci 
nimic nu piere, iar materia nu umple întregul univers, deoarece există şi 
vidul, care dă posibilitatea mişcării. 

„Cu toate-aceste, tot nu este numai 
Materie compactă pretutindeni, 

Deoarece şi vid există-n corpuri. 

Să ştii aceasta îţi va prinde bine...” (p. 38) 

Divizibilitatea corpurilor nu se desfăşoară la nesfârşit. Se opreşte la 
cele mai mici particule, care sunt atomi şi care sunt indistructibili. 
„Materia cuprinde-ntăi atomii, 

Pe urmă, corpurile întocmite 
Din îmbinarea acestor „primordii”. 

Nici o putere însă de pe lume 
„Primordiile” nu le poate stinge” (p. 45) 

Că atomii sunt, la rândul lor, divizibili ştim astăzi. Pentru timpurile 
respective această doctrină a fost cu adevărat revoluţionară. 

Punând în discuţie problema timpului, Lucreţius vrea să ne 
convingă de faptul că timpul nu există prin sine însuşi, el nu poate fi 
despărţit de lucruri şi de mişcare: 

„... Nici timp prin sine însuşi nu există: 

Din lucrurile înseşi se desprinde 
Ideea şi a tot ce-a fost odată, 

Ş-a ceea ce-i acum sau va fi să fie. 

Şi trebuie să spunem: nu e nimeni 
Să simtă timpul despărţit de lucruri, 

De-a lor mişcare şi-de-al lor repaus”, (p. 44) 

Şi materia şi vidul sunt infinite, iar infinitul nu poate avea un 
centru. Lumea materială fiind infinită, fără început şi fără sfârşit, 
înseamnă că „nu zeii au făcut lumea”. 


104 





„Aceia, de-şi închipuie că zeii 
Făcură lumea asta pentru oameni, 

Din calea judecăţii cele drepte 
S-au abătut cu totul, cum se vede ... 

Că nicidecum n-a fost făcută lumea 
Din vrerea unor zei, de dragul nostru”. 

Aceasta înseamnă, după Lucreţius, că aceeaşi cantitate de materie 
a fost, este şi va fi totdeauna. 

Adept al teoriei generaţiei spontane, Lucreţius caută să convingă pe 
cititor că viaţa apare în mod spontan şi nu este creată: 

„Tu trebuie acum să spui pe faţă 
Că firea care-o vezi însufleţită 
E din atomi nensufleţiţi făcută 
Aceasta n-o pot răsturna şi n-o pot 
Deszice lucruri care sunt vădite 
Şi cunoscute tuturora: ele 
Ne duc de mână şi ne-mping să credem 
Că tot ce-i viu se naşte din corpusculi 
Ce n-au în ei, cum zic, nici o simţire. 

Nu vezi cum din mocirla cea scârboasă 
Ies viermii atunce când pământul 
A putrezit de ploi nepărăsite? 

Şi nu vezi tu cum lucrurile toate 
La fel se schimbă unele în altele? 

Păşunea grasă, apa cea din râuri 
Şi frunzele nu se prefac în vite, 

Iar vitele în corpurile noastre? 

Din trupul nostru îşi sporesc puterea 
Adeseori şi fiarele pădurii 
Şi păsările cele tari de aripi: 
în corpuri vii natura schimbă hrana 
Şi tuturor le dă simţirea vieţii, 

Cum scoate foc din lemnele uscate 
Şi cum în foc pe toate le preface” (p. 120) 

Vorbim astăzi de circuitul bio-geo-chimic, care face parte din 
conceptul ecologic despre natură. Ne dăm seama că nimic nu este nou 
sub Soare. Cât de frumos ne prezintă Lucreţius acest circuit al materiei în 
natură cu mai bine de 2000 de ani în urmă. 

Sufletul şi corpul au aceeaşi viaţă pentru Lucreţius şi fără ajutorul 
celuilalt nici unul nu poate exista, ci numai împreună: 

„O, nu! de loc! Al nostru corp nu poate 
Să rabde despărţirea lui de suflet: 

Rămas el singur, corpul nostru piere 
Cu totul şi se dă putreziciunii’. 

De asemenea, cugetul şi sufletul se nasc şi mor împreună. Nu se 
separă cele două principii omeneşti. 

„Voi zice eu că sufletul îţi este 
Supus pieirii, tu să ştii că asta 
O spun şi despre cuget: amândouă 
Legate sunt ş-un singur tot fac ele”. 

După Lucreţius sufletul se naşte, creşte şi moare odată cu trupul 
şi sufletul poate fi bolnav ca şi trupul. Sufletul nu este nemuritor, fiindcă 
e strâns legat de corp. 

în Cartea a Il-a Lucreţuis abordează o paletă largă de probleme. îşi 
propune să demonstreze că lumea va pieri, că pământul şi corpurile 
cereşti nu sunt de origine divină şi că zeii nu au nici un amestec în lumea 
pe care nu ei au făcut-o. 

Vorbind despre apariţia plantelor şi a animalelor acceptă aşa cum 
am mai spus, teoria generaţiei spontane, care multă vreme a părut de 
foarte bun simţ. 

...”Căci nu pot vietăţile pământului, 

Nu pot să fie nici din cer căzute, 

Şi nici ieşite din genunea mării 
Rămâne, dar, cu drept cuvânt să-i spunem 

Pământului că este mâna noastră, 

Fiindcă toate-s din pământ urzite. 

Ş-acuma încă, multe animale 

Ies din pământ, crescând pe nesimţite 

Din ploi şi din a soarelui căldură”, (p. 298) 

Chiar omul este rod al pământului şi el s-a născut din ţărână. 
Desigur că primii oameni nu aveau experienţa vieţii şi îşi menţineau 
existenţa cu roadele pământului şi se adăposteau în peşteri împotriva 
intemperiilor naturii. Primii oameni au învăţat să vâneze animale şi să 
cunoască tot soiul de plante. 

„Pe-atunci un neam de oameni mult mai aspru 
Trăia pe câmpuri, cum se şi cuvine: 

Doar îl născuse ţărâna cea aspră! 

Tot corpul lor se sprijinea pe oase 

Mai mari şi mai vărtoase; coade zdravene 

Ţineau legate cărnurile corpului. 

Nici frigul şi nici arşiţele verii 

Nu-i vătămau, şi nici vreo hrană nouă 

Nici nu-i cerca vreo boală. Ca şi fiara, 

Ei îşi tărau pribeagă lor viaţă 

Mulţi luştri rotitori pe bolta lumii’ (p. 302) 

Treptat oamenii s-au ridicat, au început să-şi întemeieze familii, au 
început să lege prietenii şi astfel, tot treptat a început să apară vorbirea. 
„Când ei, pe urmă, şi-au făcut colibe, 

Când au avut şi foc la îndemână 
Şi piei de animale să se-mbrace, 

Când numai cu un singur om femeia 
S-a însoţit; când fură cunoscute 
Şi drepturile sfinte-ale căminului 
Şi ei văzură prunci făcuţi de dânşii, 

Abia atuncea omeneasca ginte 
A început să-şi îmblânzească firecT (p. 305) 

Este impresionant modul în care Lucreţius caută să explice apariţia 
religiei. Apariţia religiei a fost determinată, pe de o parte de teama 
provocată de fenomenele naturii, pe de altă parte de îngemănarea 
realităţilor vieţii cu imaginile generate de feeria visurilor. 

„Dar spune-mi cui nu i se strânge inima 
Şi cui, de frica zeilor, picioarele 
Nu i se taie când un trăznet groaznic 
Cutremură pământul ars de flăcări, 

Şi ceru-ntreg răzbubuie de tunet? 

Nu tremură popoarele şi ginţile? 

Trufaşii regi nu se pitesc de spaimă, 

Ca nu cumva să fi sunat şi ceasul 

Pedepsei lor, în care să-şi plătească 

Vreo fărădelege, - o vorbă mai semeaţă?’ (p. 315) 

Nu sunt lipsite de interes ideile lui Lucreţius despre ereditate. 
Caută să explice modul în care se transmit unele caractere de la părinţi la 
urmaşi. 

„Femeia când în focul ei năvalnic 
îi biruie bărbatului şi-i soarbe 
Puterea, la amestecul seminţei, 

Atunci copiii, din sămânţa mamei, 

Cu mama sunt asemeni; dacă biruie 
Sămânţa tatei, seamănă cu tatăl” (p. 251) 

Putem sesiza că aici este vorba de ceea ce numeşte Mendel şi 
genetica modernă dominanţă şi recesivitate în transmiterea caracterelor. 
Domină caracterele unui părinte, iar a celuilalt sunt ascunse (recesive). 

Se poate real i za însă şi o îmbinare armonioasă a caracterelor. 

„Acei pe care-i vezi că au şi chipul 
Şi trăsăturile amândurora 
Se zămislesc din osul şi din sângele 
Şi-al tatei şi-al mamei, când ardoarea 
Amândurora, cumpănită bine, 

Amestecă sămânţa răscolită 

în trupul lor de-a Venerei imbolduri:...” (p. 251) 

Nu ne mai miră să aflăm de la Lucreţius că unele caractere trec din 
tată în fiu de la-nceputul stirpei. 

Din când în când se-ntâmplă 
Să semene copiii cu bunicii. 

Ba uneori aduc şi cu străbunii, 

Deoarece adeseori părinţii 
Ascund în corpul lor, amestecate, 

Puzderii de atomi, de multe feluri, 

Pe care ei şi-i lasă moştenire 

Din tată-n fiu, de la-nceputul stirpei:” (p. 251) 

Explicaţia acestor combinări de caractere este simplă pentru 
Lucreţius, deoarece el a înţeles perfect că, la conceperea urmaşilor 
participă atât partea femeiască, cât şi cea bărbătească. 

„De-altminteri rodul femeii se naşte 
Şi din sămânţa tatălui: de-asemeni, 

Cel bărbătesc şi din sămânţa mamei. 

Căci numai din sămânţă îndoită 
Se naşte cineva, şi totdeauna 
Copilul ia mai mult de la acela 
Cu care se aseamănă mai mulf (p. 252) 

Urmărindu-1 pe Lucreţius, Denis Buican îl desemnează drept 
precursor al genetici mendeliene. Desigur că Lucreţius n-a făcut 
experimente asemenea lui Mendel, însă el sintetizează întreaga gândire a 
timpului său. Şi, trebuie să recunoaştem, se acumulaseră enorm de multe 
cunoştinţe. 

Pliniu cel Bătrân (24-79 d Ch) 

Pliniu cel Bătrân este autorul lucrării Historia naturalis (în 37 

volume) care conţine numeroase date interesante de botanică şi zoologie. 
Lucrarea nu este însă efectuată pe baza unor observaţii personale, ci 

reprezintă o compilaţie cu numeroase greşeli. Totuşi, măreşte numărul de 
plante şi animale cunoscute. 

Diascoride (secolul I, d Ch.) a fost medic, de origine greacă, însă a 
trăit mult timp la Roma. în lucrarea De materia medica (în 5 volume) 
abordează şi unele specii de plante. Descrie 600 de specii de plante 
prezentându-le unele aspecte structurale şi modul de utilizare în 
terapeutică. Plantele sunt clasate după proprietăţile lor medicale. 
Lucrarea a prezentat un rol important în istoria botanicii decriptive. 

Posidoniu (135-51 a Ch.) a fost iniţiatorul unor cercetări de 
antropologie. A încercat să explice unele adaptări ale omului la factorii 
climatici. Astfel sesizează că nordicii sunt înalţi şi au tenul deschis, în 
timp ce sudicii sunt de talie mai mică şi au pielea mult mai pigmentată. 
Popoarele, asemenea animalelor nu prosperă decât în regiunea lor 
naturală. Dacă se mută în alte regiuni încep să apară modificări în 
structură şi în comportament. 

Claudiu Galen (130-200 d. Ch.) 

Claudiu Galen a fost cel mai mare anatomist şi medic al antichităţii 
în perioada postaristotelice. A scris numeroase lucrări, între care: De usce 
parteum corporis humani şi De anatomicis administrationibus (în 15 

volume). A făcut multe disecţii pe animale şi a efectuat primele 
experimente pe sistemul nervos. A descris nervii senzitivi şi motori şi a 
sesizat rolul coordonator al creierului. 

Consideră boala ca un dezechilibru umoral care poate fi restabilit 
prin regim alimentar. Considera că organele sunt sub controlul unei forţe 
vitale care prezintă un scop bine stabilit. 

EVOLUTIONISMUL ÎN EVUL MEDIU 


Ştiinţele naturii la popoarele Americii precolumbiene 

Indienii din America au început să-şi manifeste capacităţile de 
observatori şi experimentări cu mult înainte de era creştină. S-au 
specializat în cultivarea unor plante. Au obţinut rezultate excepţionale în 
trecerea în cultură a unor plante sălbatice. Ei au fost primii care au 
cultivat cartoful, porumbul, maniacul, fasolea, tomatele, ananasul etc. Au 
pus la punct cultura unor plante cu produşi excitanţi şi substanţe care 
intră în categoria stupefiantelor: coca, tutunul, cacao, peyotl, datura 
(ciumăfaia) etc. 

Produceau unele medicamente vegetale cu efecte terapeutice 
evidente: purgative, diuretice, vermifuge, antidiareice, sudorifice, avortive, 
studiate de fiziologii moderni, precum: ipecacuana (vomiţia), jalopa 
(purgativ), cihuapatli (spanac sălbatic), balsamul de Tolu (expectorant), 
balsamul de Peru şi de Capahu (cicatrizante). 

Unii indieni din triburile de pe Amazon preparau curara din plante 
de Strychnas. Industria modernă a cauciucului îşi are originea într-o 
descoperire a indienilor care foloseau acest produs la fabricarea mingilor 
goale, a perelor pentru injecţii şi a baghetelor pentru marile tobe xilofon. 

Indienii au reuşit să domesticească curcanul, lama, vigonia şi 
cobaiul. Creşteau coşenila şi minusculele Coccus axin din care extrăgeau 
carminul şi un lac. 

în diferite triburi din Guyana şi din Amazonia se practica aşa- 
numitul tapirage, o operaţie prin care se modifică culoarea penajului la 
pasăre. în statul aztec erau întreţinute grădini botanice şi zoologice. 

Filosofia arabă 

După o părere larg răspândită în evul mediu nu s-a pus problema 
vieţii în mod anticreaţionist. Totuşi, au fost lansate unele idei îndrăzneţe, 
care n-au avut însă răsunet. 

Filosofii arabi, Al-Nazzam şi Al-Jahiz, în secolul al IX-lea, reiau 
ideea aristoteliană a scării lucrurilor, vorbind despre gradaţia şi 
succesiunea lucrurilor de la minerale până la om. 

Filosoful Al-Biruni din Horezm, sec al Xl-lea, presupune geneza 
insectelor din plante şi surprinde aspecte ale luptei pentru existenţă. 

Impresionează modul în care Al-Biruni descrie florile ajungând la 
elemente de sinteză particulare florilor de la angiosperme. Ne prezintă în 
însemnările sale adevărate diagrame florale şi constată structura 
geometrică a acestora. Nu exclude şi unele cazuri teratologice sau abateri 
numerice de la regulă: 

„Toate numerele pot fi regăsite în însemnele lăsate de viaţă în natură, 
mai ales în flori. Căci petalele fiecărei flori, peţiolurile lor, venulele lor, sunt 
caracterizate de un număr, la fiecare gen luat în parte... Printre 
particularităţile florilor există un fapt uimitor, acela că numărul petalelor lor, 
- petale care au bazele dispuse pe un cerc, aşa cum observăm dacă le 
rupem - ascultă, în general, de regulile geometriei şi corespunde în 
majoritatea cazurilor (numărului) coardelor cercului care există în virtutea 
geometriei elementare, dacă nu facem apel la secţiunile conice. Şi cu greu 
am putea găsi o floare pentru toate căte există, al cărui număr de petale să 
fie şapte sau nouă, fiindcă aceste petale nu pot fi dispuse pe un cerc cu 
ajutorul principiilor simple ale geometriei, astfel încât să formeze laturi 
egale. Există însă amplasări de căte 3, 4, 5, 6, 8 şi 10 petale. S-ar putea să 
se găsească, în viitor, un gen cu şapte sau cu nouă petale, sau ca un astfel 
de număr să existe în formaţiile teratologice ale anumitor specii. Şi dacă 
este cu adevărat că natura conservă genurile şi speciile, atunci, dacă am 
număra seminţele unei rodii, am găsi că o altă rodie din acelaşi arbore 
conţine acelaşi număr de seminţe”. (Cronologia, Ed. E. Sachau, 1878, p. 
298). 

Toate acestea ne probează că Al-Biruni a cercetat cu atenţie şi în 
mod comparativ floarea la angiosperme. Dă multă semnificaţie 
caracteristicilor genurilor şi speciilor în structura florii. 

în secolul al XH-lea filosoful Abu Bakr, din Granada, impune teoria 
generaţiei spontane. 

Al-Nizami, marele poet azerbaidjan, reia teoria scării lucrurilor şi 
caută să găsească forme ale tranziţiei între regnuri. Anticipează teoria 
modernă a evoluţiei omului dintr-o categorie de fiinţe pe care le numeşte 
(maimuţe) nasnas. 

Al-Qazwini, persan de origine, situează omul în apropierea 
maimuţelor în scara lucrurilor şi o continuă către îngeri. 

Avicenna (Ibn-Sina, 980-1037) este unul dintre cei mai importanţi 
gânditori ai acestei epoci. Medic, naturalist, matematician şi poet 
Avicenna reînvie interesul pentru studiul naturii. Abordează probleme de 
geologie şi încearcă să explice originea plantelor şi a animalelor. 

Averroes (Ibn-Rusd, 1126-1198) consideră că materia este veşnică 
şi indestructibilă. Concepe o dezvoltare naturală a lumii materiale. 

Filosoful Rhazes, cum îl numeau latinii, sau Abu Bakr Muhammad 
ibn Zakariyă ar-Râzi face o critică a noţiunii de natură. în opoziţie cu 
acţiunile omului, toate acţiunile şi toate proprietăţile corpurilor naturale 
pot fi reduse la naturi. 

Rhazes se întreabă de ce natura este înzestrată de unii gânditori cu 
calităţile Creatorului: „Noi constatăm că voi atribui naturii aceleaşi atribute 
ca şi fiinţei vii care este capabilă să aleagă şi este savantă şi înţeleaptă, 
căci voi spuneţi că natura face totul cu înţelepciune şi adecvat, că ea 
urmăreşte un ţel, că face un lucru în vederea altui lucru, de pildă creează 
ochiul embrionului ca să vadă, ... că pune totul în embrion la locul cuvenit şi 
îl întocmeşte aşa cum trebuie să fie, că formează fătul în matcă şi îi 
dirijează dezvoltarea cu cea mai mare băgare de seamă, până ce acesta 
devine perfect, în afară de aceasta, ea cârmuieşte pe om, îi dă sănătate, îl 
fereşte de boli, pănă într-atăt încât Hipocrat a spus că naturile sunt 
tămăduitorii bolilor noastre. Şi cu toate acestea, voi susţineţi că ea este 

neînsufleţită şi fără viaţă ... fără capacitatea de a alege, fără cunoaştere, 
ceea ce este o contradicţie evidentă şi o absurditate vădită”. 

Rhazes nu se întoarce împotriva naturii, ci el critică utilizarea oarbă 
şi fără sens a acestei noţiuni. El îl combate astfel şi pe Galen: „Tu înveţi că 
natura cărmuieşte animalul ...în realitate lucrurile stau tocmai invers, căci 
fiinţa este cea care cărmuieşte natura, deoarece ea are febră, în primul 
moment şi apoi, într-un al doilea moment, alege dintre remedii pe acela pe 
care îl socoteşte mai potrivit’. 

Este clar aici că este vorba de om, care atunci când se îmbolnăveşte 
îşi caută remedii, nu se lasă pe mâna naturii. Ceea ce este interesant aici 
este faptul că animalul despre care vorbeşte Rhazes este tocmai omul. Se 
recunoaşte natura animalică a acestuia. 

în Paradisul înţelepciunii Aţ-Ţabari (secolul al IX-lea e.n.) pune în 
discuţie raportul dintre materie, formă şi stări. El considera că materia 
primară este baza cantităţii, iar materia secundară - baza calităţii, care 
este totdeauna purtată de o cantitate. Forma este un accident al 
substanţei, iar materia este substanţă. Se supune deci conceptelor 
aristoteliene despre materie şi formă. Astfel, consideră Aţ-Ţabari, pentru a 
modifica forma este suficient să acţionezi asupra materiei şi se vor 
modifica atât cantităţile cât şi calităţile: „Fiecare calitate se transformă în 
funcţie de întinderea, de frecvenţa sau de raritatea ei. Ceea ce este mai 
întins şi mai puternic se transformă mai lent decât ceea ce este mai puţin 
numeros şi mai slab”. 

Aceste elemente ale gândirii medievale le vom găsi reluate şi 
dezvoltate în Renaştere. 

Dacă urmărim unele dintre aforismele medicale ale lui Ybn 
Măssawayh, vom vedea cât de profund înţelegeau ei corpul uman în 
structura şi funcţionalitatea sa: „în constituţia corpurilor vii intră 
numeroase structuri constitutive. Nu interveni brutal printr-un tratament cu 
remedii prea puternice, care modifică organismul, atacă corpul, îl 
deconectează sau îl surescită, alterăndu-i prin aceasta constituţia” 
(Aforismul 26). 

Ştiinţele naturii în China medievală 

Dezvoltarea taoismului, cu preocupările lui alchimice şi a 
budismului, care introduce literatura tehnică indiană, impresionează 
ştiinţele de observaţie. 

în acest sens putem cita acumulările importante din domeniul 
paleontologiei. Fosilele sunt semnalate încă din 527 (e.n.) în lucrarea 

Explicarea tratatului despre ape, scrisă de Li Tao Yuan. în acest tratat 
se explică în mod corect fosilele şi se arată că unii munţi au fost cândva 
funduri de măre. 

Ştiinţa bizantină 

în Bizanţ, studiul ştiinţelor exacte, care intrau în Quadrivium era 
considerat un exerciţiu intelectual propice studiului fîlosofîei. 

Botanica s-a dezvoltat mai ales în legătură cu medicina. Există 
numeroase lexicoane bizantine de botanică medicală cele mai multe 
nonime, cu excepţia unuia atribuit călugărului Peophytos Prodromenos 
(sec. al XlV-lea). Se fac enumerări de plante şi unele ilustraţii la opera lui 
Dioscaride. 

Cosmas Indicopleustes a descris unele plante orientale, printre 
care arbustul de piper şi cel de cuişoare. Lucrarea Geoponica privitoare la 
agricultură, întocmită în timpul lui Constantin al VH-lea Porfîrogenetul, 
între 944 şi 959, conţine date interesante privind cultura viţei-de-vie, a 
măslinului şi a unor legume. 

în ceea ce priveşte animalele, în Cartea a IX-a din Topografia 
creştină, Cosmas Indicopleustes descrie unele animale din Etiopia, India 
şi Ceylon. 

Doi călugări întorşi din Extremul Orient introduc în Bizanţ viermele 
de mătase şi sericicultura. 

în Geoponica sunt citate unele animale dăunătoare plantelor de 
cultură, în apicultură, în timp ce unii medici menţionează animale 
veninoase şi parazite la om. 

Ştiinţele naturii la slavi 

Unele lucrări medicale includ descrieri de plante şi de droguri 
animale. Codexul nr. 517 de la Chilandar reprezintă o veritabilă 
farmacopee slavă cu informaţii de botanică, mineralogie şi chimie. 

în Tolkovaia paleia rusă şi în Sestodnevul lui Ioan Bxarhul sunt 
examinate unele fiinţe vii. Se face o descriere a unor animale şi a 
comportamentului lor, precum şi o clasificare a lumii vii. 

Cele mai vechi ierbare cehe datează din sec. al XlV-lea, cum sunt 
cele de la Olomonc şi de la Rudnica. 

Ştiinţa ebraică 

Talmudurile de la Babilon şi de la Ierusalim conţin numeroase 
descrieri de plante şi de animale. Evreii împărţeau animalele în pure şi 
impure. Flora talmudică este bine studiată, mai ales în ceea ce priveşte 
separarea plantelor veninoase de cele alimentare. 

în 1663, în tratatul de zoologie, Hierozoicon, Samuel Bochart se 
inspira din lucrările unor lexicografi evrei din evul mediu. 

Europa medievală 

Ipotezele arabe nu au pătruns în Europa medievală creştină. 

Reprezentanţi moderni ai teologiei afirma că evoluţionismul a fost 
întrevăzut de patristica latină. 

Sf. Augustin din Hipona ar fi elaborat o teorie a originii speciilor 
prin evoluţie. De fapt Augustin şi Tertullian vorbeau nu atât de originea 
speciilor cât de cea a sufletelor. Sufletul s-ar propaga din generaţie în 
generaţie împreună cu corpul. 

Totuşi, Sf. Augustin emite ideea creaţiei potenţiale, a posibilităţilor 
de dezvoltare organică date vieţii, care se desăvârşeşte succesiv, ceea ce 
implică vag ideea evoluţiei. 

Astrologul şi astronomul Heinrich von Langenstein (sec. al XIV- 
lea) vorbea de originea lumii vii. Sub influenţa luminii Lunii, materia 

interacţionează şi produce fiinţe vii din substanţa aflată în putrefacţie; în 
acest mod au apărut şi vor apărea forme de plante şi animale. 

Evul mediu nu a adus un progres în privinţa evoluţionismului. 
Aceasta s-ar putea explica prin: 

- dispreţul pentru deducţie, decretat de Noul organon, al lui 
Francis Bacon; 

- cunoaşterea empirică a plantelor şi animalelor. 

Adevărata renaştere a gândirii biologice începe în secolul luminilor 
când Natura începe să fie iubită şi venerată. 

RENAŞTEREA 


Fără a delimita cu claritate, în timp, această perioadă din gândirea 
omenirii, trebuie să spunem că ea clocoteşte de idei noi. Răsturnarea 
ideilor existente, diversitatea lor, atitudinile noi, punerea în discuţie a 
valorilor şi a ierarhiei lor, factorii de disoluţie şi de reconstrucţie ne 
determină să ne gândim la epoca noastră. Este epoca marcată de tendinţa 
de întoarcere la experienţă. Se imaginează diferite metode empirice prin 
care se încearcă integrarea directă a naturii. Raţiunea, ale cărei demersuri 
fuseseră până atunci limitate de acordul necesar cu dogmele şi cu 
Scriptura, se eliberează total şi primeşte dreptul de a imagina. 

în timp ce în Evul Mediu rare erau domeniile în care se căuta 
utilizarea practică a cunoştinţelor acumulate raţional, în Renaştere vedem 
cum cele mai valoroase inteligenţe i se consacră cu pasiune. 

Este o epocă plină de contradicţii, cu mari martiri: Giordano Bruno 
este ars pe rug deoarece refuză să-şi renege descoperirile iar Thomas 
Morus este decapitat. Gutenberg deschide calea comunicării largi prin 
scris iar Columb şi Magellan deschid calea către cucerirea Terrei. 

Cotitura este marcată de naşterea ştiinţei moderne. Ştiinţa se 
uneşte cu tehnica. Cotitura hotărâtoare s-a produs în astronomie. Spaţiul 
a devenit infinit, Universul îşi pierde ordinea sa ierarhică, nu mai este 
cosmosul grecilor. Ştiinţele naturii cunosc o dezvoltare ascendentă. 

Nicolaus Cusanus (1401-1464) poate fi considerat un filosof 
care a făcut legătura dintre Evul Mediu şi Renaştere. A fost, poate, ultimul 
gânditor medieval şi, totuşi, este primul care afirmă că universul este 
infinit. După Nicolaus din Cusa, Universul îşi are centrul pretutindeni şi 
circumferinţa nicăieri, pentru că Dumnezeu îi este centru şi periferia, iar 
el este pretutindeni şi nicăieri. 

Efectele acestei idei au depăşit orice profunzime. Consecinţele 
psihologice şi spirituale ale “revoluţiei copernicane”, descoperirea 
faptului că Pământul este cel ce se roteşte în jurul Soarelui, astfel încât 
omul nu se mai poate simţi în centru lumii, toate acestea răsturnau 
convingerea că Dumnezeu a creat lumea pentru om. 

Rene Descartes (1596-1650) marchează prin al său Discurs 
asupra metodei (1637) începutul gândirii moderne. Pentru Descartes, 
modelul ideal către care gândirea trebuie să năzuiască este modelul 
matematic. Introduce îndoiala în cercetare şi gândire. Este cunoscută 
celebra sa formulă: “Mă îndoiesc, gândesc, exist”, care devine apoi: 
“Gândesc, deci exist” (Cogito ergo sum). în momentul în care spiritul îşi dă 
seama că se îndoieşte, el îşi dă seama că gândeşte şi că există. 

Filosofîa lui Descartes este dualistă: tot ce există se reduce la două 
realităţi fundamentale, ireductibile una la alta: întinderea şi gândirea. Tot 
ceea ce a întins, natura, trebuie să fie exploatat numai prin relaţii 
exterioare, prin teorii mecaniciste. El lansează faimoasa teorie a 
animalului - maşină: “Corpul animalului este întins, aşadar pasiv în 
esenţa sa şi supus legilor mecanice ale mişcării. Corpul omenesc este şi el 
de natură mecanică”. Biologia lui Descartes este de fapt o parte a fizicii 
sale. El nu admitea decât explicaţii mecaniciste. Influenţa gândirii sale o 
vom simţi, în timp, chiar până în zilele noastre. 

Gândirea este în concepţia lui Descartes pură interioritate şi pură 
activitate. Nici voinţa, nici intelectul nu sunt mişcate din exterior. 
Legătura dintre corp şi suflet încearcă s-o rezolve recurgând la glanda 
pineală, care ar fi responsabilă de realizarea unităţii corpului cu sufletul. 

Baruch Spinoza (1632-1677) 

Este filosoful independenţei, al independenţei cu orice preţ. în 
centrul fîlosofîei sale stă necesitatea. Independenţă - necesitate 
reprezintă esenţa gândirii sale, ceea ce îl defineşte. 

în Etica, care a apărut după moartea sa, vorbeşte despre 
Dumnezeu şi începe cu noţiunea de substanţă. Termenul de substanţă 
are la el un conţinut aparte. Substanţa este fiinţă întrucât constituie 
propriul său fundament, întrucât este în sine, prin sine şi pentru sine - 
adică fiinţa în autosuficienţa ei absolută şi care nu depinde de altceva 
decât de sine. Substanţa este Dumnezeu. Ea este eternă, ceea ce pentru 
Spinoza înseamnă că este netemporală, străină de timp (J. Hersch, 131). 
El respinge orice antropomorfism când este vorba de Dumnezeu, Omul - 
Dumnezeu este un paradox. 

Substanţa, fiinţa suficientă sieşi, are atribute, o infinitate de 
atribute, între care şi întinderea şi gândirea. 

Dumnezeu este absolut infinit. Substanţa fiind una şi neexistând 
nimic în afara ei, unitatea sa este identică cu necesitatea. 

Necesitatea îi serveşte lui Spinoza drept armă împotriva 
finalismului, împotriva cauzelor finale. Cauza finală este o prejudecată 
umană, care se opune atât ideii de Dumnezeu cât şi libertăţii. 

Dumnezeu - substanţa există, potrivit lui Spinoza, cu necesitate. 
Adevărata libertate nu poate fi decât necesitatea divină. 

Necesitatea, care în Dumnezeu coincide cu libertatea, devine în 
natură ansamblul constrângerilor ce leagă modurile între ele. Totul în 
lume este necesar. 

Corpul şi sufletul sunt două atribute ale substanţei unice. Corpul 
este un mod al întinderii, iar sufletul un mod al gândirii. între cele două 
atribute, întinderea şi gândirea nu există interacţiune ci paralelism. 

Leibniz (1646-1716) 

Leibniz aparţine atât gândirii filosofice vechi cât şi celei noi. Pentru 
el substanţa lucrurilor este energia. Energia este principiul activităţii. 
Punctul său de plecare este o energie originară, care cuprinde trecutul şi 
viitorul. Energia este activitatea ce conţine în ea viitorul, în măsura în care 
nimic nu-1 va împiedecă să se producă. întinderea nu poate să fie un 
principiu de unitate deoarece este divizibilă la infinit. Trebuie să pornim 

de la ceva indivizibil şi care să nu fie cu adevărat întins. Acest lucru este 
atomul, atomul de energie numit monadă (monas = unu în greceşte). 

Monada este un atom de energie, un punct în spaţiu, dar lipsit de 
energie, ea n-are ferestre şi reflectă întregul univers (J. Hersch, p. 145). 

Fiecare monadă este situată în spaţiu şi este un fel de punct de 
vedere al universului. Este reală şi fără ferestre, ceea ce înseamnă că nu 
este deschisă spre exterior, spre ceva ce nu este. Totul se petrece 
înăuntrul ei. 

Monada fără ferestre reflectă întregul univers. Reprezintă numai 
prezentul, însă acest prezent conţine şi stările trecute şi cele viitoare. Este 
oglinda vie şi perpetuă a universului, nu este conştiinţă, dar este analoagă 
conştiinţei. Poate să aibă percepţii mari şi percepţii mici sau confuze 
ale universului. 

Micile percepţii joacă rol esenţial pentru asigurarea continuităţii şi 
identităţii fiecărei fiinţe individuale. 

Nu numai oamenii sunt alcătuiţi din monade, ci întregul univers şi 
există o ierarhie a lor. La nivelul cel mai de jos este monada simplă, fără 
percepţii, care se găseşte în regnul vegetal. Urmează monade capabile de 
percepţii şi memorie, cărora Leibniz le recunoaşte un “suflet”, ceea ce ar fi 
nivelul animalelor şi un al treilea nivel, cel al spiritului, al raţiunii care 
poate să ajungă la adevărurile eterne. 

Cum toate monadele reflectă un singur şi acelaşi univers, ele pot să 
comunice între ele prin interiorul lor. Monada care are calitatea universală 
este monada monadelor, echivalentă cu Dumnezeu. El este prezent şi 
activ pretutindeni. 

Leibniz nu crede că corpul şi sufletul pot forma o singură monadă. 

Finalitatea acţionează în univers prin monade. Nimic nu există fără 
o raţiune suficientă, adică fără a fi justificat prin ceva spre care tinde. 

Lanţul Fiinţei şi gândirea secolului al XVllI-lea 

în secolul al XVIII-lea concepţia despre Univers ca Lanţ al Fiinţei a 
atins o maximă dezvoltare. Această concepţie se sprijinea pe principiile 
plenitudinii, continuităţii şi gradaţiei. 

Noţiunea Lanţului Fiinţei nu era uşor de reconciliat cu faptele din 
natură. “Marele Lanţ al Fiinţei" era, alături de “Natură" o expresie sacră 
în secolul al XVIII-lea, asemenea noţiunii de “Evoluţie" în secolul al IX- 
lea. 

Faima acestei concepţii în secolul Luminii se datora filosofilor Locke 
şi Leibniz. 

Addison a făcut cunoscută această concepţie publicului în ziarul 
său Spectator. Vorbind despre Scara Fiinţelor el menţiona: “E minunat să 
observi prin ce progres gradual traversează Lumea Vieţii o prodigioasă 
varietate de specii înainte ca să se nască o fiinţă cu toate Simţurile complete 
. . . Acest proces în Natură este atât de gradual încât cea mai desăvârşită 
Specie Inferioară se apropie foarte mult de cea mai nedesăvărşită Specie a 
treptei care este imediat deasupra ei”. 

Remarca lui Addison ni se pare de mare subtilitate. 

în ceea ce priveşte locul omului în Natură şi în Lanţul Fiinţei trebuie 
să surprindem următoarele aspecte: 

1. Din principiul plenitudinii deducem faptul că fiecare verigă în 
Lanţul Fiinţei există nu doar şi nu în primul rând în avantajul unei alte 
verigi, ci pentru sine însăşi, pentru a realiza completitudinea seriei de 
forme. 

Se acreditase ideea că toate celelalte creaturi există pentru folosul 
omului. “în natură nu numai plantele, ci şi animalele sunt făcute pentru 
folosul nostru”, atrăgea atenţia Fenelon. 

Viziunea Lanţului Fiinţei se opunea cu putere supoziţiei că restul 
creaţiei serveşte omul. Galilei atrăgea atenţia că “Ne arogăm prea multe 
dacă presupunem că grija pentru noi este activitatea adecvată a lui 
Dumnezeu, ţelul final dincolo de care înţelepciunea şi puterea divină nu se 
întind”. 

Descartes se opunea oricărei teologii antropocentrice şi chiar 
arhiepiscopul King spunea că este absurd să ne imaginăm că “pământul a 
fost făcut de dragul omului şi nu al Universului”. 

2. Se conturează tot mai mult ideea că omul are o poziţie mijlocie în 
Lanţul Fiinţei. 

Locke credea că “avem motive să fim convinşi că există mai multe 
specii de creaturi deasupra noastră decât sub noi; deoarece noi suntem ca 
stadiu de perfecţiune mult mai departe de fiinţa nemărginită a lui 
Dumnezeu decât de fiinţele cele mai de jos şi de cele care se apropie mai 
mult de neant”. El considera că spaţiul şi locul de deasupra noastră sunt 
infinite şi trebuie umplute, în ti mp ce numărul nivelelor inferioare este 
finit. Omul este o “verigă de mijloc” în zona de tranziţie de la formele de 
viaţă pur sensibile la cele intelectuale. 

Bolingbroke considera că există un Lanţ al Fiinţei neîntrerupt de la 
“nonentitate până sus la om”. însuşi Kant considera că “natura umană 
ocupă într-un fel treapta de mijloc in Scara Fiinţei ... la distanţă egală de 
cele două extreme”. 

3. Biserica poruncise din totdeauna omului să se comporte umil în 
faţa lui Dumnezeu şi să fie conştient de inferioritatea sa faţă de 
nenumărate fiinţe superioare lui în ierarhia cosmică. 

Bolingbroke a fost consecvent în încercarea de a-i scădea omului 
aprecierea prea înaltă pe care o avea despre sine. “Omul este, intr-adevăr 
principalul locuitor al acestei planete, o fiinţă superioară tuturor celorlalte, 
dar superioritatea sa este de un grad foarte mic”. 

Soame Jenyngs se referă la numeroasele grade de inteligenţă ce se 
întâlnesc în interiorul speciei umane, în timp ce în interiorul speciilor de 
animale diferenţa este mult mai mică. 

începând din secolul al XVI-lea activitatea de distribuire a fiinţelor 
într-o ierarhie de unităţi, deci într-un sistem natural a constituit un 
obiectiv esenţial al cercetărilor biologice. 

Cesalpino a realizat un sistem ierarhic al lumii vegetale în lucrarea 
De plantis (1583), care, deşi era artificial contura o anumită direcţie în 

gândirea biologică. Speciile erau concepute ca obiecte naturale fixe, dar 
situate într-o anumită ierarhie impusă de Lanţul Fiinţelor. Se desprinde 
însă tot mai accentuat ideea că organismele aparţin unor grupuri bine 
diferenţiate (clase, ordine, încrengături . . . ), mai bine decât unui 
continuum calitativ. 

J. Locke admitea în Eseu despre intelectul omenesc că există 
esenţe reale în natură însă dacă Dumnezeu şi îngerii cunosc aceste 
esenţe reale, omul nu are capacitatea să le cunoască, de aceea acestea 
sunt pentru noi doar esenţe nominale, combinaţii de idei ale minţii 
noastre, care nu corespund unor obiecte reale din natură. Chiar şi esenţa 
nominală de om, este un termen cu semnificaţie fluctuantă şi vagă, care 
nu ar corespunde unor graniţe precise şi imobile stabilite în natură. în 
acelaşi mod gândea şi Leibniz. Ei au influenţat mult gândirea biologică şi 
au contribuit la respingerea de către unii naturalişti a conceptului de 
specie. Elemente ale acestei gândiri le întâlnim şi la Lamarck şi la 
Darwin, ceea ce ar putea să ne surprindă. Aici găsim însă rădăcinile 
puternice ale gândirii biologice care a marcat secolul al XVIII-lea. 

G.L. Buffon a căutat să se desprindă de această gândire. El găsea 
în infertilitatea hibrizilor dovada că speciile sunt realitate obiectivă şi 
fundamentală. “Speciile sunt cu adevărat Ies seuls etres de la 
Nature”, la fel de vechi şi de permanente ca şi Natura, în timp ce un 
individ, indiferent de specie, nu este nimic în Univers. Buffon surprinde 
semnificaţia izolării reproductive a speciilor şi contribuie la cristalizarea 
concepţiilor de specie naturală reală. 

După Buffon “o specie este un tot independent de număr, 
independent de timp; un tot mereu viu, mereu acelaşi; un tot care era 
considerat ca unul între lucrurile create, şi prin urmare constituie o unitate 
în ansamblul creaţiei”. 

Deşi fixist şi creaţionist, Buffon a contribuit mult la cristalizarea 
conceptului de specie. 

Spre deosebire de Buffon, Ch. Bonnet ajunge la concluzia că nu 
există specie. “Dacă nu există diviziuni în natură, este evident că aceste 

clasificări ale noastre nu sunt ale ei. Cele pe care le creăm sunt pur 
nominale şi ar trebui să le privim ca mijloace legate de nevoile şi limitele 
cunoaşterii noastre”. (Contemplation de la Nature, 1769, p. 28) 

Goldsmith (1763) a luptat împotriva conceptului de specie, 
considerând că toate diviziunile dintre obiectele naturii sunt arbitrare. 
Gradaţia dintre ordinele de vieţuitoare este atât de imperceptibilă, încât 
este imposibil de trasat linii de demarcare care să le delimiteze. ("A New 
and Accurate System of Natural History”, 1764, 283-284) 

Principiul continuităţii a influenţat şi pe biologii care nu respingeau 
noţiunea de specie naturală. Mai mult decât atât, îi determina pe biologi 
să caute formele care ar umple verigile lipsă din Lanţul Fiinţei. 

Teoria Lanţului Fiinţei a avut o influenţă asupra istoriei naturale 
din această perioadă similară cu tabelul lui Mendeleev asupra 
cercetărilor chimice. A impulsionat căutarea verigilor lipsă din Lanţul 
Fiinţelor, determinând apariţia grupelor ipotetice din arborele genealogic 
al lumii vii. Un moment important l-a avut descoperirea polipului de apă 
dulce, Hydra, care a elucidat multe aspecte privind Zoofiţele, umplând un 
gol prin care se proba admirabila gradaţie care există între fiinţe. 

4. Recunoaşterea faptului că omul nu e o fiinţă în armonie cu sine 
nu se datora doar influenţei noţiunii de Lanţ al Fiinţei. Toate aceste 
preocupări la care ne referim încercau să-l sensibilizeze pe om asupra 
micimii sale în configuraţia naturii şi să promoveze o binevenită modestie. 

J.J. Rousseau consemna în Emile: “Omule! Restrânge-ţi existenţa 
ta în tine însuţi şi nu vei mai fi nefericit. Rămâi în locul pe care Natura ţi l-a 
hărăzit în Lanţul Fiinţelor şi nimic nu te poate obliga să te îndepărtezi de 
el!!” 

Semnificaţiile conceptului Lanţului Fiinţei pentru 
biologia secolului al XVlll-lea 

După cum remarca A.O. Lovejoy, nici o istorie a biologiei nu este 
completă dacă nu precizează faptul că, pentru majoritatea oamenilor de 
ştiinţă ai secolului al XVIII-lea teoriile deduse din concepţia despre Lanţul 
Fiinţei continuau să fie supoziţii esenţiale în elaborarea ipotezelor 
ştiinţifice. 

Gândirea biologică a secolului al XVIII-lea a fost influenţată de 
acceptarea generală a principiului continuităţii şi plenitudinii. Pornind de 
la gândirea lui Aristotel s-au cristalizat două curente opuse în gândirea 
biologică: 

- primul susţine separarea tranşantă a obiectelor naturale, deci a 
fiinţei. Ordonarea plantelor şi a animalelor în specii bine definite 
corespundea Ideilor Eterne şi reprezenta o preocupare esenţială a unor 
cercetători; 

- al doilea curent considera noţiunea de specie ca pe un artificiu 
care facilita cercetările biologice, dar care nu avea corespondent în natură. 

în ciuda reacţiei violente a astronomiei, fizicii şi metafizicii 
Renaşterii împotriva influenţei aristotelice, în biologie concepţia speciilor 
naturale a continuat să persiste. 

Descoperirea unor legături din lanţ, până atunci neobservate a avut 
un rol important în domeniul antropologiei. Similitudinea dintre structura 
scheletelor maimuţelor superioare şi cea a omului era cunoscută. Se 
căutau însă elemente de continuitate anatomice şi psihologice. Leibniz şi 
Locke atrăgeau atenţia asupra continuităţii care ar trebui probate între 
maimuţe şi om. Linne menţionează un Homo troglodytes care ar fi fost 
înrudit cu pigmeii sau urangutanii. în lucrarea sa: The Cousins of Men el 
vorbeşte despre maimuţele superioare ca despre “cele mai apropiate rude 
ale rasei umane”. 

Rousseau (1753) şi Lord Mondobo (1770) considerau că omul şi 
primatele superioare (urangutanul şi cimpanzeul) sunt din aceeaşi specie, 
limbajul nefîind la originea omului, ci s-a dezvoltat în timp. 

Bonnet subliniază asemănarea dintre urangutan şi om “are 
dimensiunea, membrele, mersul şi postura verticală a omului, el este 
complet lipsit de coadă, dar are o faţă regulată, un vrai visage, este destul 
de inteligent ca să folosească beţe şi pietre ca arme; poate fi chiar educat 
până la punctul în care să achite cu succes atribuţiile unui valet de 
chambre; şi poate dobândi multe alte componente, inclusiv o anumită 
politeţe care se presupune că-i sunt specifice omului. Pe scurt, dacă am 
compara mintea sau trupul lui cu ale noastre, vom constata cu uimire cât de 
slabe sunt diferenţele şi căt de multiple şi marcate sunt asemănările”. 
(Contemplation de la Nature, 1781 ) 

O influenţă hotărâtoare asupra dezvoltării biologiei a avut-o punerea 
la punct a microscopului optic. A fost dezvăluită o nouă lume şi a fost 
realizată o adevărată revoluţie în gândirea biologică şi filosofică a 
timpului. 

Lărgirea graniţelor naturii prin intermediul microscopiei a avut două 
aspecte opuse: 

- se oferea un spectacol înfiorător al unui parazitism universal; 

- a fost dezvăluită prodigioasa fecunditate a Naturii. Viaţa a devenit 
ubicuă, nu exista o părticică de materie care să nu fie populată de fiinţe. 

Minţile mai pesimiste dezvoltau latura neplăcută a lucrurilor, ceea 
ce i-a servit lui Pascal în încercarea de a-1 coborâ şi înfricoşa pe om, de a-1 
face dureros de sensibil faţă de poziţia sa în Univers şi faţă de puterile sale 
de înţelegere. “Fiecare parte de Materie e locuită; fiecare Frunză verde 
vermuieşte de locuitori. Nu există Umoare în Corpul Omului sau al oricărui 
alt Animal în care Lentilele noastre să nu descopere miriade de Creaturi vii”. 

Kant sublinia în Critica raţiunii pure că principiul plenitudinii şi 
cel al continuităţii sunt principii călăuzitoare pentru biologie. 

PRECURSORII LAMARCKISMULUI 


Diderot (1713 - 1784) 

Secolul Luminilor sau Secolul Enciclopediei, a adus o contribuţie 
importantă la evoluţia şi chiar la revoluţia gândirii ştiinţifice şi deci şi 
biologice. 

Diderot a constituit factorul dominant în realizarea acestei lucrări 
monumentale. 

Le Breton, un librar, îi solicită lui Diderot realizarea unei lucrări 
asemănătoare cu Cyclopedia publicată de Chamber în Anglia. 

Diderot l-a avut codirector pe d’Alembert până în 1759, din 1746. 

în cel de-al doilea volum al Enciclopediei a introdus un articol 
“Natura” de către Buffon, însă nu a mai apărut. 

Diderot cunoştea multe aspecte din biologie. în a sa celebră 
Scrisoare despre orbi spre folosinţa celor care văd (1749) constatăm o 
orientare spre ateism şi o concepţie despre diversitatea fiinţelor vii. Admite 
generaţia spontanee şi nu vede nici un fel de evoluţie de la inferior spre 
superior. El vedea dispariţia monştrilor ca urmare a combinaţiei vicioase 
pe care materia a avut-o, deci ca urmare a unei selecţii intrinsece 
determinată de eşecul vital al organismelor. 

în Cugetări filosofice, Diderot afirma faptul că germenii 
preexistenţi constituie dovada ordinii divine din natură. 

Pornind de la scrierile lui Buffon el ajunge să constate că teoria 
germenilor preexistenţi conduce la o explicaţie supranaturală. Iar la 
însemnările lui Buffon privind existenţa unui “prototip” iniţial în 
transformarea organismelor el se întreabă: “De ce lunga serie a animalelor 
ar fi altceva decât dezvoltările diferite ale unuia singur?” 

Surprinde continuitatea şi dinamica speciilor. “Dacă în regnurile 
animal şi vegetal, un individ îşi începe existenţa, ca să spunem aşa, se 

măreşte, durează, slăbeşte şi moare, de ce nu s-ar petrece lucrurile la fel şi 
cu speciile în întregul lor?” El sesizează, înaintea lui Lamarck semnificaţia 
factorului timp în modificările suferite de organisme. “ Cine ştie în ce 
moment al succesiunii acestor generaţii animale ne aflăm acum?.... Poate că 
pentru a reînnoi speciile este nevoie de un timp de zece ori mai lung decât le 
este lor dat să existe?” 

Interesantă este legătura pe care o face ele între cele două regnuri 
ale lumii. 

“Regnul vegetal ar putea foarte bine să fi fost sursa primară a 
regnului animal, iar originea sa se află în regnul mineral, care la rândul său 
să fie emanaţia materiei universale eterogene”. 

Astfel de frământări şi de afirmaţii ne conturează începutul 
acumulărilor transformiste. Nu ne vom mira deci să-l vedem pe Lamarck 
consemnând astfel de afirmaţii, fie ele şi disparate, în fundamentarea 
concepţiei transformiste. “Nimic nu-i nou sub Soare” această maximă 
folosită de multă vreme se aplică şi aici; nimic nu-i nou sub Soare, însă 
structura şi ordinea elementelor ar putea să fi fost altele. 

Diderot surprinde faptul că la urma toată materia progresează de la 
animalul mai mult sau mai puţin inert la animalul mai mult sau mai 
puţin gânditor, de la animal la om şi de la omul obişnuit la geniu. 

Mai mult decât atât, Diderot nu acceptă ideea cauzei finale, care nu 
este decât o “fecioară stearpă” în raport cu adevărata ştiinţă care nu este 
compatibilă cu finalitatea. 

în gândirea lui Diderot moştenirea caracterelor dobândite şi relaţia 
dintre funcţie şi structură sunt nişte realităţi bine conturate. 

“Organizarea determină funcţiile şi nevoile şi câte o dată, nevoile 
influenţează la rândul lor organizarea; iar această organizare merge, 
uneori, până la a crea organe şi, întotdeauna, până a le transforma”. 

Vedem aici germenii gândirii transformiste care vor contura teoria 
lui Lamarck. Organizarea merge, în funcţie de nevoi până la formarea de 
noi organe. Formarea de noi organe se re a l i zează prin moştenirea 
caracterelor dobândite. 

“Presupuneţi existenţa unei lungi serii de generaţii de ciungi, 
presupuneţi nişte eforturi neîntrerupte şi veţi vedea cele două părţi ale 
acestei pensete extinzăndu-se, din ce în ce mai mult, încrucişăndu-se la 
spate, revenind în forţă, poate chiar formându-şi degete la extremităţi şi 
refăcăndu-se braţe şi mâini. Conformaţia iniţială se alterează şi se 
perfecţionează după necesitate şi după funcţiile obişnuite”. 

Diderot concepea succesiunea transformărilor materiei de la 
moleculă la om, de la materia lipsită de sensibilitate la cea capabilă de 
gândire. 

“De la moleculă şi până la om există un lanţ de fiinţe care trec de la 
starea de stupiditate până la starea de extremă inteligenţă”. 

Este un adept al hilozoismului, teorie filosofică antică, grecească, 
conform căreia materia ar fi dotată cu sensibilitate şi spontaneitate. 

în a sa Enciclopedie, Diderot pregăteşte terenul transformismului. 

Dinamismul naturii pe care îl surprinde Diderot conduce către 
transformism: “orice animal este mai mult sau mai puţin om; orice plantă, 
mai mult sau mai puţin animal, orice mineral, mai mult sau mai puţin 
plantă”. 

Pierre-Louis Moreau de Maupertuis (1698 - 1759) 

Maupertuis poate fi considerat un precursor al mutaţionismului 
evoluţionist. A activat şi a fost în relaţie cu Buffon. 

A fost atras de problemele ereditare deşi era matematician, mecanic 
şi astronom. în lucrarea Venus fizică încearcă să explice unele variaţii 
apărute în lumea animală. 

Se ridică împotriva preformiştilor aducând argumente pertinente: 
“Dacă toate animalele unei specii erau deja formate şi conţinute de un 
singur tată sau de o singură mamă, fie sub formă de viermi, fie sub formă 
de ouă, am putea observa aceste alternanţe de asemănare? Dacă fătul era 
viermele care înoată în lichidul seminal al tatălui, de ce ar semăna el 
câteodată cu mama? Dacă el nu era decât oul mamei, ce ar putea fi comun 
în chipul său şi cel al tatălui? Căluţul deja format în oul iepei ar căpăta oare 

urechi de măgar pentru că părţile oului au fost puse în mişcare de către un 
asin?” 

Respinge cauzele finale, acel deus ex machina explicativ, însă 
acceptă ideea unui Dumnezeu care stabileşte legile generale ale naturii 
fără ca să fie nevoie apoi să mai intervină. 

El deschide porţile unui evoluţionism generalizat de o uimitoare 
actualitate. 

în lucrările: Observaţii şi experienţe asupra unei specii de 
salamandre (1727) şi Experienţe asupra scorpionilor (1731). 

Considera că transformismul generalizat este datorat unor mutaţii 
sau chiar monstruozităţii accidentale. 

“Nu am putea explica în felul acesta cum, de la numai doi indivizi, a 
putut să se producă multiplicarea speciilor celor mai deosebite dintre ele”. 
Ele nu şi-ar datora originea primă decât unor producţii fortuite, în care 
părţile elementare nu ar mai fi reţinut ordinea ce o moşteniseră de la 
animale taţi şi mame? Este vorba deci de apariţia unor abateri de la legile 
generale ale eredităţii, deci de manifestarea unor mutaţii, care ar conduce 
la apariţia de noi specii. 

"... fiecare grad de eroare ar fi constituit o nouă specie; şi, prin 
mijlocirea erorilor repetate, ar fi apărut diversitatea infinită a animalelor pe 
care le vedem astăzi, care încă va mai creşte poate cu timpul, dar la care 
poate secolele ce vor urma nu vor mai aduce decât creşteri imperceptibile”. 

Sistemul naturii a fost publicat în 1751 sub pseudonimul M. 
Baumann şi reluat în 1754 şi 1756, când semnează Eseu asupra formării 
corpurilor organizate. 

în lucrările sale Maupertuis prin postulatul eredităţii dobânditului 
şi prin determinismul scientist devine un precursor al transformismului. 

Jean Marchant şi Michel Adamson 

Pune în evidenţă o serie de modificări, pe care le vom numi mutaţii 
ereditare ale naturii. A fost, membru al Academiei de Ştiinţe, ca şi tatăl 
său, botanist şi Director la Grădina regelui în problema culturii plantelor. 

în lucrările sale: Disertaţie asupra unui trandafir monstruos şi 
Despre producţia unor noi specii de plante, abordează problema 
mutaţiilor evoluţioniste. 

îşi pune problema dacă, prin mutaţii majore nu se pot produce noi 
specii de plante. 

"... că nu ar fi imposibil să se producă noi specii de plante, căci după 
toate aparenţele, acestea par să fie aşa ceva; cum ar fi putut ele să treacă 
neobservate de botanişti? Arta, cultura şi încă şi mai mult hazardul, adică 
circumstanţele necunoscute, fac ca în fiecare zi să se nască noutăţi pentru 
florile curioase, cum ar fi anemonele şi ranunculaceele, iar aceste noutăţi 
sunt luate de botanişti drept varietate, cărora nu li se poate cunoaşte 
meritul de a fi schimbat speciile; dar de ce oare ar fi Natura incapabilă de 
noutate care să meargă până acolo?” 

Gândirea sa este reţinută de Michel Adamson (1724 - 1806) care în 
lucrarea Despre schimbarea speciilor de plante se întreabă dacă nu 
cumva acestea sunt doar varietăţi. 

“Din această observaţie a D-lui Marchant, s-ar părea că se poate 
conchide că este probabil să se producă specii noi”. Adamson consemnează 
mai departe observaţiile sale începând să se îndoiască de constanţa 
speciilor postulată de Linne; “Plantele D-lui Marchant nu au durat decât 
câţiva ani şi nu a mai fost vorba de ele până în 1744, când Dl. Linaeus, 
până atunci, considera speciile ca fiind constante, a început să se îndoiască 
de această constanţă şi chiar să creadă că s-ar putea produce unele noi”. 

Totuşi, Adamson este prudent şi nu se lansează în teoretizări, 
considerând că mutaţiile cercetate sunt nişte variaţii care nu dăinuiesc şi 
că “examinarea acestor modificări cere în mod imperios atenţia cea mai 
scrupuloasă; şi că, în sfârşit, se pare că transmutaţia speciilor nu are loc 
nici în lumea plantelor, nici în cea a animalelor. Nici măcar erorile nu îi sunt 
permise Naturii decât în anumite limite dincolo de care totul reintră în 
ordinea stabilită de înţelepciunea Creatorului”. 


132 



Antoine-Nicolas Duchesne (1747 - 1827) 

De tânăr a început să se intereseze de botanică. Tatăl său era 
administrator al clădirilor regelui, iar el a învăţat botanica de la Bernard 
de Jussieu. La vârsta de 17 ani, ocupându-se de creşterea plantelor scrie 

un Manual de botanică şi apoi, la 19 ani Histoire naturelle des fraisiers 

(1766) în Edit. Avertissement. 

Pune în lumină rolul mutaţiilor în transformarea plantelor pornind 
de la o descoperire a sa, o specie monofîlă de căpşun - Fragaria 
monophyla. “Curiozitatea de a vedea crescând din sămânţă, o plantă care 
nu este aproape niciodată semănată mi-a procurat fericita ocazie de a 
obţine o rasă nouă, născută la Versailles în 1761 

Lucrarea sa a fost larg răspândită iar căpşunul monofîl a fost 
crescut în multe locuri, menţinându-şi caracterul monofîl. 

Fiind mai reţinut, consideră că a apărut o nouă rasă şi nu o specie. 

“Astfel după ce am condamnat mai multe aspecte ale observaţiei lui 
Marchant, nu cred că pot face ceva mai bun decât să spun, ca şi el, că 
speciile par fixe şi imuabile, iar că accidentele care fac ca anumiţi indivizi să 
varieze determină la activ modificări suficient de importante pentru a se 
transmite descendenţei lor care formează, în felul acesta, o Rasă; şi să 
adaug, împreună cu D-nul de Buffon, că Metişii născuţi din împerecherea a 
doi indivizi de Rase diferite, dar aparţinând aceleaşi specii, devin cu 
adevărat capete de serie ale unor noi Rase ; dar că Hibrizii, produşi de 
indivizi din Specii diferite, sunt lipsiţi de capacitatea de a se reproduce”. 

Observaţiile sale sunt de o mare fineţe şi absolut reale. Sesizează 
izolarea reproductivă a speciilor şi apariţia mutaţiilor în cadrul raselor sau 
populaţiilor intraspecifîce. 

Mutaţionismul din secolul Luminilor trece însă neobservat. Abia în 
1889 Alphonse de Candolle, un recunoscut botanist de la Geneva, îi 
atrage atenţia lui Darwin asupra gândirii lui Duchesne. 

Considerăm că nu este posibil ca Lamarck, eminent botanist şi 
zoolog să nu fî cunoscut aceste lucrări şi să nu-1 fi influenţat, deşi 
transformismul era discreditat în faţa opiniei ştiinţifice a vremii ca urmare 

a apariţiei unor lucrări vulgarizatoare situate în afara sferei ştiinţei. Astfel 
de lucrări au oferit posibilitatea unor mari personalităţi ştiinţifice să 
persifleze transformismul ca ipoteză ştiinţifică. 

în ceea ce priveşte ideea acţiunii selecţiei naturale, aceasta a prins 
de asemenea, contur treptat. 

După cum remarca Alfred Giard, lui Jean-Jaques Rousseau îi 

revine meritul de a sesiza selecţia naturală. Aduce în acest sens 
argumente demne de crezare. “Obişnuiţi încă din copilărie cu intemperiile 
aerului şi asprimea anotimpurilor, învăţaţi cu oboseala şi obligaţi să-şi 
apere, goi şi fără arme, viaţa şi prada împotriva celorlalte animale sălbatice 
sau să scape de acestea prin fugă, oamenii îşi formează un temperament 
robust şi aproape de nezdrucinat; copiii, venind pe lume cu excelenta 
constituţie a părinţilor lor şi întărind-o prin aceleaşi exerciţii care o 
produseseră, dobândesc în acest sens toată vigoarea de care este capabilă 
specia umană. Natura procedează faţă de ei exact în acelaşi fel ca legea din 
Sparta faţă de copii cetăţenilor; ea îi face puternici şi robuşti pe cei care sunt 
bine constituiţi şi îi dă pieirii pe toţi ceilalţi”. 

Georges Cabanis (1757 - 1808) 

Medic şi filosof, Cabanis a avut idei transformiste care, prefigurează 
ideile lui Lamarck. Admite teoria generaţiei spontane. Pot apare prin 
generaţie viermi intestinali ai copiilor şi alte organisme. 

El consideră că speciile se transformă: “nu este deloc dovedit că 
speciile mai sunt încă astăzi la fel cu ceea ce au fost în momentul formării 
lor primitive. Dimpotrivă, multe fapte atestă că un mare număr dintre cele 
mai perfecte, adică dintre cele care sunt cele mai apropiate de om, prin 
organizarea lor, poartă amprenta climatului în care trăiesc, a alimentelor pe 
care le folosesc, a adăposturilor de care sunt legate datorită dominaţiei 
omului sau raporturilor lor cu alte fiinţe vii”. 

Johan Wolfgang Goethe (1749 - 1832) 

în Filosofîa botanică Goethe şi-a adus contribuţia la rezolvarea 
unor probleme privind originea florilor. “Florile, frunzele şi mugurii au 
aceeaşi origine. Periantul este constituit prin unirea unor frunze 
rudimentare. O vegetaţie luxuriantă distruge florile şi le transformă în 
frunze. O vegetaţie sărăcăcioasă, modificând frunzele, le transformă în 
flori”. 

în Eseu asupra metamorfozei plantelor (1790) caută să 
demonstreze că florile sunt formate din frunze modificate, care preiau 
funcţia de reproducere. De aici Goethe consideră că a existat un tip 
vegetal aflat la baza tuturor celorlalte. 

Goethe îi scrie lui Herder în timpul unei călătorii "... sunt pe 
punctul de a pătrunde, în sfârşit, misterul naşterii şi organizării plantelor... 
Planta primitivă va fi lucrul cel mai nemaipomenit din lume şi însăşi natura 
mă va invidia pentru ea. Cu acest model şi cu cheia lui, vor fi inventate o 
infinitate de plante noi care, dacă nu există, ar putea exista şi care, departe 
de a fi reflexul unei imaginaţii artistice şi poetice, vor avea existenţă intimă 
adevărată, necesară chiar, iar această lege creatoare va putea fi aplicată la 
tot ceea ce are viaţă, oricare ar fi ea”. 

Deci Goethe vedea o unitate în ceea ce priveşte tipul structural al 
plantelor. 

în ceea ce priveşte evoluţia vertebratelor se implică în explicarea 
formării craniilor. Goethe surprinde existenţa celor două oase 
intermaxilare pe care se găsesc implantaţi incisivi superiori la mamifere. 
El reuşeşte să pună în evidenţă existenţa acestor două oase examinând 
fetuşi şi malformaţii ereditare. în cazul malformaţiei 'buza de iepure'’ 
aceste două oase rămân depărtate. 

în timp ce în 1790 Goethe vizita cimitirul evreiesc din Veneţia a 
lovit un craniu de oaie, care s-a descompus în părţile componente. De aici 
îi străfulgera mintea ideea că craniul ar putea deriva din modificarea 
vertebrelor. 

Gootfried Reinhald Treviranus (1776 - 1837) 

Independent de Lamarck lansează noţiunea de biologie pentru 
ştiinţa care se ocupă de studiul vieţii. 

Poate fi considerat un precursor al transformismului: 

“Noi suntem de părere că fiecare specie şi fiecare individ traversează 
perioade determinate de creştere, de înflorire şi de moarte. Stingerea lor nu 
este o descompunere asemănătoare celei a muritorilor, ci o transformare. în 
general, se admite că nimicirea animalelor lumii originare a fost provocată 
de mari catastrofe. Dar lucrurile nu stau de loc aşa. Multe dintre aceste 
animale au supravieţuit pentru ca apoi să dispară din lumea pe care o 
cunoaştem, căci genurile cărora le aparţineau au încetat să mai existe, 
transformăndu-se în alte genuri. Pe globul nostru totul este fluid şi trecător, 
genul tot atât cât individul, sexul tot atât cât specia. Chiar şi omul va 

dispare într-o zi şi se va transforma . Omul nu este un organism în mod 

definitiv superior. El se va dezvolta şi se va metamorfoza într-o fiinţă 
superioară cu forme mai subtile”. 

Georges Louis Leclerc de Buffon (1707 - 1778) 

S-a născut La Montbart, în 1707. Opera sa, monumentală, este 
opera unui mare scriitor; a fost considerat drept “pana de aur” a Europei. 
La 26 de ani devine membru al Academiei franceze, iar la 32 de ani 
intendent al Grădinii botanice din Paris (Jarden des Plantes). 

A promovat ideea de descendenţă a unor specii din altele, a unităţii 
lumii vii şi a originii comune a faunelor din diferite zone ale Terrei, 
exprimând astfel conceptul de evoluţie, chiar dacă termenul este abia 
schiţat în opera sa. 

A consfinţit pentru mai bine de un veac şi jumătate credinţa în 
atotputernicia mediului în evoluţie. 

A luptat împotriva preformismului, probând absurditatea lui. 

A căutat să dovedească unitatea planului de structură în natură. 

Este unul dintre primii naturalişti care a vorbit despre specii 
pierdute - fosile. 

Buffon considera că toate fiinţele sunt formate din molecule 
însufleţite şi de nedespărţit, aranjate şi conduse de un tipar anterior. 

Seminţele materne şi paterne sunt pline cu astfel de molecule, care 
agregându-se, vor forma fătul. 

în faimosul său capitol despre Degenerarea animalelor a subliniat 
rolul acţiunii modificatoare a mediului, acesta fiind reprezentat mai ales 
de climă, care alterează forma exterioară de hrană, care afectează forma 
interioară şi, în sfârşit, de domesticirea speciilor animale. 

în Nomenclatura maimuţelor consideră că urangutanul poate fi 
considerat ca “prima dintre maimuţe sau ultimul dintre oameni, întrucât, cu 
excepţia sufletului nu îi mai lipseşte nimic din ceea ce avem noi”. 

A acreditat însă superstiţia populară după care mutilările se 
transmit ereditar, fiind adeptul moştenirii caracterelor dobândite. 

Buffon considera că noţiunea de specie este artificială şi dăunătoare 
pentru biolog. 

“în general, cu cât cineva apreciază că există un număr mai mare de 
diviziuni în cazul produselor naturii, cu atât se apropie mai mult de adevăr; 
pentru că în realitate în natură există doar indivizi”. 

Despre hibrizi şi despre sterilitatea lor Buffon scrie: “Acest punct 
este cel mai fix pe care îl avem în istoria naturală. Toate celelalte asemănări 
şi diferenţe pe care le observăm comparând vieţuitoarele una cu alta nu 
sunt nici reale, nici sigure, prin urmare, aceste intervale sunt singurele linii 
de demarcaţie care vor fi găsite în opera noastră” (Hist. Nat. XIII). 

Erasmus Darwin (1731 - 1802) 

Medic şi naturalist englez, bunicul lui Ch. Darwin. A formulat o 
teorie complexă asupra formării gradate şi a perfecţionării regnului animal 
prin cauze externe: climă, obiceiuri, regim alimentar, boli, domesticire, 
hibridări etc., în Zoonomia şi Templul naturii. 

Erasmus Darwin este deist. Dumnezeu este cauza tuturor 
lucrurilor; desfăşurarea ultimă a lucrurilor se face însă fără intervenţia lui 
Dumnezeu. 


137 



Admite că viaţa a apărut în mod spontan în oceanul planetar 
primitiv. Primele fiinţe erau mici şi primitive şi din ele a descins întreaga 
bogăţie de forme actuale. Primele vieţuitoare erau asemenea 
spermatozoizilor. 

Se ridică împotriva fixismului şi preformismului, acceptând ideea că 
evoluţionismul este indiscutabil. 

Considera că, Creatorul a sădit în vieţuitoare tendinţa către progres, 
impulsul iniţial al evoluţiei, care apoi se realizează în condiţii materiale. 

Acceptă ideea că variaţiile produse de anumiţi factori pot fi 
moştenite. 

Consideră că în natură se desfăşoară o continuă luptă pentru 
existenţă, faţă de care organismele îşi elaborează diferite adaptări. 
Procesului de evoluţie îi este supus şi omul. 

Charles Linne simbolizează fixismul şi creaţionismul 

Prin lucrarea Systema naturae (1735), doar de 12 pagini, pune 
bazele biologiei moderne. El arată că speciile sunt fixe şi invariabile. 

“Sunt atâtea specii câte forme deosebite a creat (natura absolută) 
Atotputernicul, de la începutul lumii; conform legilor înmulţirii aceste forme 
au produs o mulţime de altele, dar totdeauna asemănătoare lor”. 

în privinţa variaţiilor el afirmă: 

“Există atâtea variaţii câte plante deosebite între ele pot creşte din 
seminţele unei specii. Varietatea este planta modificată printr-o cauză 
întâmplătoare: climă, sol, căldură, vânturi, iar odată cu înlăturarea cauzei 
modificatoare, ea îşi restabileşte structura iniţială”. 

Deci Linne consideră că variaţiile se produc sub acţiunea mediului, 
în timp ce specia este actul creaţiei divine. 

Linne este considerat ca fiind „naşul naturii”. Prin introducerea 
nomenclaturii binare a reuşit să facă ordine în lumea vie şi să 
impulsioneze cunoaşterea speciilor. Pornind de la Linne taxonomia a 
cunoscut o dezvoltare exponenţială. 

Linne a propus un sistem pentru clasificarea lumii vii. Deşi 
artificial, sistemul său a triumfat, putând fi aplicat cu uşurinţă în 
lucrările de specialitate şi la predarea în şcoală. 

A introdus pentru prima dată termenii de faună şi floră. 

Deşi era fixist şi creaţionist, în ultimele lucrări nu a mai considerat 
specia ca fiind absolut invariabilă şi stabilă. El a formulat ipoteza formării 
unor specii noi prin încrucişarea celor vechi. 

Plasează omul între Primate, alături de maimuţe şi îl “botează” 
asemeni celorlalte animale - Homo sapiens. 

LAMARCKISMUL 

Jean Baptiste - Pierre Antoine de Monet, 

Chevalier de Lamarck 
1744-1829 

Jean Baptiste de Lamarck a intrat în istoria evoluţionismului prin 
lucrarea sa: Philosophie Zoologique (1809). 

Prezenţa lui în gândirea biologică modernă este incontestabilă. 
Creator al primei teorii evoluţioniste, care propunea în locul anticipaţiilor 
şi reflexiunilor naturfîlozofîce soluţii ştiinţifice în problema cauzelor şi 
mecanismelor transformării speciilor, Lamarck a fost un deschizător de 
drumuri. 

Născut la 1 august 1744, la Bazentin-le-Petit, în Picardia, a fost al 
11-lea fiu al ofiţerului Philippe Jaques de Monnet de Lamarck, ce făcea 
parte dintr-o familie nobilă, originară din sud-vestul Franţei. A urmat întâi 
seminarul iezuit, apoi a devenit ofiţer. Ca ofiţer s-a remarcat pe câmpul de 
luptă, apoi pasionat de botanică şi marcat de boală, se retrage şi urmează 
medicina. 

în excursiile sale se întâlneşte cu J.J. Rousseau, care era pasionat 
de botanică. Acesta reuşeşte să-l determine să se dedice exclusiv studiului 
plantelor. 

în 1778 publică Flore francaise, în trei volume. Cu această ocazie 
introduce metoda dichotomică în determinarea plantelor. Apreciat pentru 
lucrarea sa ajunge în 1779 să ocupe un loc de adjunct la Academia de 
Ştiinţe. Buffon, care era deja o mare personalitate în ştiinţă şi literatură, îi 
oferă ocazia să facă un voiaj de studii în Europa. La întoarcere lucrează 
timp de 7 ani pentru Dicţionarul botanic din Enciclopedia metodică, 
începută de d’Alembert şi Diderot. Publică apoi Ilustration des genres 
în care caracterizează 2.000 de genuri de plante şi le ilustrează prin 900 
de planşe. 

în colaborare cu Mirbel elaborează lucrarea Histoire naturelle des 
Vegetaux. Prin lucrările sale se situează printre marii botanişti ai 
timpului. 

în urma revoluţiei franceze, la care a participat, se realizează 
reorganizarea Muzeului de Istorie Naturală. Cu această ocazie este numit, 
la 49 de ani, profesor de zoologie pentru animalele inferioare. în acest 
domeniu era un adevărat haos. 

Datorită entuziasmului care-1 caracteriza, a început să lucreze într- 
un domeniu care îi era cu totul străin, însă într-un domeniu neexplorat. 
Printr-o muncă titanică a reuşit să pună ordine în colecţiile de 
nevertebrate, să le sporească şi să publice între 1816 - 1822 L’Histoire 
naturelle des animaux sans vertebres. 

El nu s-a mărginit numai la descrierea şi clasificarea grupelor de 
animale, aşa cum se lucra în spiritul timpului său, ci a căutat să explice 
cauzele care determină diferenţierile dintre ele, să interpreteze mersul 
naturii relevându-se ca mare filosof. 

Abordând studiul animalelor inferioare a putut deduce legile 
evoluţiei lumii organice, pe care le-a expus în magistrala sa operă 
Philosophie Zoologique, apărută în 1809. 

Anterior mai publicase: Classifîcation nouvelle des coquilles 
(1798); Sisteme des animaux sans vertebres. 

Vederile sale asupra originii speciilor le expune în cursul de 
deschidere a noului an, în 1801. 

Lamarck căuta să explice fenomenele din trecut prin cele ce se 
petrec lent dar continuu înaintea ochilor noştri. Putem să-l considerăm ca 
precursor incontestabil al sistemului lui Lyell. Deci, contrar opiniilor lui 
Cuvier, creatorul “teoriei catastrofelor” care domina cu autoritate gândirea 
biologică a timpului, el admite o continuitate a vieţii animale în diferitele 
epoci, fără extincţii bruşte şi fatale, fără creaţii succesive. 

Teoria evoluţionistă a lui Lamarck poate fi redusă la următoare 
schemă: 

1. Mediul fizic produce, prin acţiune directă, noi caractere în 
organismul vegetal; 

2. în organismul animal, caracterele noi apar în urma dobândirii de 
noi obiceiuri, prin eforturile de adaptare la mediu; 

3. Organismele răspund în mod adecvat la influenţele factorilor de 
mediu, adaptarea fiind întotdeauna conformă cu necesităţile şi deci, 
directă; 

4. Caracterele noi sunt întărite prin efort continuu - acţionând legea 
uzului şi a neuzului; 

5. Caracterele dobândite sunt ereditare; 

6. Organismele animale au o tendinţă internă spre adaptare, spre 
progres. 

Deci, fiinţele vii nu-s fixe, iar diferitele forme existente au derivat 
unele din altele prin variaţii, determinate de modul de viaţă impus de 
împrejurări. 

Transformarea lumii s-ar fi desfăşurat după următorul mecanism: 

- Scurgerea unui timp îndelungat determină modificări în condiţiile 
de viaţă ale organismelor, apărând circumstanţe favorabile pentru 
transformarea speciilor. 

Principalele circumstanţe ar fi: influenţa climei, a variaţiei de 
temperatură, a atmosferei şi a tuturor mediilor înconjurătoare, natura 
locului, situaţia obişnuinţele şi acţiunile cele mai obişnuite şi, în fine, 
mijloacele de a se conserva, felul de a trăi, a se apăra, a se înmulţi. 

- Ca urmare a schimbărilor condiţiilor de mediu apar, la plante, 
anumite modificări, conform cu noile condiţii, ceea ce le asigură o 
adaptare directă. 

- Schimbarea condiţiilor de mediu determină schimbarea în nevoile 
animalelor, care au alte trebuinţe decât înainte, le determină noi acţiuni, 
care repetate devin obişnuinţe. Deci unele obişnuinţe se schimbă se reduc 
şi apar altele noi. Aceste noi obişnuinţe solicită acele părţi ale corpului 
care se potrivesc mai bine noilor cerinţe. 

- Astfel, noile deprinderi şi obiceiuri determină ca unele organe să 
fie folosite mai des, pe când altele mai rar sau deloc. 

Uzul şi neuzul organelor atrage după sine modificări de structură şi 
apariţia unor noi caractere. 

Modificările astfel obţinute se conservă şi se propagă din generaţie 
în generaţie, cu condiţia ca ele să fie comune la cele două sexe. Ele se 
menţin şi se accentuează în generaţiile următoare prin acţiunea continuă 
a aceloraşi cauze. Astfel, după un număr mai mare de generaţii apare o 
specie nouă dintr-o formă de origine. 

Lamarck consideră că un rol important îl constituie reacţia 
individului faţă de condiţiile noi de mediu, reacţie pe care a definit-o ca o 
tendinţă internă de adaptare. în elaborarea concepţiei sale Lamarck se 
bazează pe două legi: 

1. - legea uzului şi a neuzului; 

2. - legea moştenirii caracterelor dobândite: 

I. în ceea ce priveşte legea uzului şi a neuzului Lamarck 
consemnează: 

„în orice animal, care n-a depăşit peste termenul dezvoltării sale, uzul 
mai obişnuit şi mai încordat al unui organ oarecare întăreşte puţin căte 
puţin acest organ, îl dezvoltă, îl măreşte şi îi dă o putere în proporţie cu 
durata acestui uz; în timp ce lipsa de uz, a unui organ, îl slăbeşte insensibil, 
îl deteriorează şi ajunge să-l facă să dispară”. 

II. în ceea ce priveşte caracterele dobândite încearcă să 
fundamenteze ideea că toate acumulările individuale pot fi transmise la 
urmaşi: 

„Tot ce natura adaugă sau elimină (în organizaţia) indivizilor prin 
influenţa împrejurărilor unde rasa lor se găseşte expusă de mult timp, ea 
conservă aceste caractere prin generaţii noilor indivizi ce derivă, cu condiţia 
ca schimbările dobândite să fie comune celor două sexe, sau la cei ce au 
produs aceşti noi indivizi”. 

Consideră că dacă se constată raporturi aşa de admirabile între 
formele organelor şi funcţiile lor, nu trebuie să credem că forma organelor 

le determină funcţia, ci din contra, forma poate varia după funcţie, care 
dezvoltă şi perfecţionează organele. Ajunge astfel la ideiile formulate de 
E.G.S. Hilaire prin legea "funcţia creează organul". 

Lamarck a întrevăzut ca punct de plecare al fiinţelor organizate, o 
masă protoplasmatică primitivă, omogenă, de consistenţă mucilaginoasă 
sau gelatinoasă, compusă din particule coerente, dar într-o stare vecină 
totuşi de fluiditate. 

A arătat că toate organismele vii au o origine materială, că ele s-au 
format într-o anumită etapă din istoria Pământului. La început s-au 
format vieţuitoarele cele mai simple, de la care au evoluat cele superioare. 
A acceptat că şi în condiţiile de azi ar lua naştere din materia organică 
cele mai simple vieţuitoare prin generaţii spontanee. 

în explicarea originii şi evoluţiei organismelor Lamarck pleacă de la 
cunoaşterea lumii vegetale şi animale. El apelează însă la un Autor 
Sublim, al cărui rol funcţional se încheie odată cu crearea Naturii: 

“Natura se supune doar voinţei lui imprimată iniţial. Transformările 
geologice, ca şi perfecţionarea speciilor, apariţia de noi specii din altele mai 
simple, modificările şi progresele din organizarea fiinţelor vii sub influenţa 
condiţiilor schimbătoare, nu mai sunt de competenţa vreunei raţiuni 
supreme şi nici a Sublimului Autor”. 

Speciile, aşa cum le grupăm noi, spune Lamarck, nu au o 
stabilitate absolută în natură, cele actuale nu-s tot aşa de vechi ca şi 
natura, n-au existat din toate timpurile, ci s-au format succesiv şi nu-s 
invariabile decât temporar. Ele au o durată limitată, corespunzând la 
condiţiile biologice determinate. 

Lamarck definea specia astfel: 

“Specia e colecţia de indivizi asemănători pe care generaţia îi 
perpetuă în aceeaşi stare atât timp cât condiţiile de existenţă a lor nu se 
schimbă pentru a determina variaţii în obişnuinţele lor, în caracterul lor, în 
forma lor”. 

Fundamentează ideea că speciile se modifică şi că această 
modificare are drept cauză esenţială modificarea condiţiilor lor de 

existenţă. Această transformare se produce lent, fără salturi, în timp 
îndelungat. 

Acceptă ideea că între specii sunt forme de tranziţie, forme de 
legătură, care nu sunt cunoscute de naturalişti. Deci hiatusurile dintre 
specii sau dintre alte grupe nu ar reprezenta ceva obiectiv, ci o consecinţă 
a ignoranţei noastre. 

Acest mod de a vedea lucrurile a pus în faţa lui Lamarck şi o altă 
problemă dificilă, aceea a realităţii speciei. 

Lamarck neagă chiar existenţa reală a speciilor. Referindu-se la 
unităţile sistematice şi la clasificare el afirmă: 

“Dar toate aceste clasificări, din care multe sunt atât de reuşit 
imaginate de naturalişti, precum şi toate împărţirile şi subîmpărţirile lor, 
reprezintă numai mijloace artificiale. Repet că în natură nu există nimic 
asemănător. Se poate afirma de asemenea că, în realitate natura nu a creat 
nici clase, nici ordine, nici familii, nici genuri, nici specii constante, ci numai 
indivizi”. 

Cu deosebită consecvenţă faţă de propriile-i principii, Lamarck se 
lansează în descifrarea originii omului dintr-o rădăcină de quadrumane, 
adică de maimuţe. El explică devenirea omului prin legea uzului şi 
neuzului, prin impulsurile interne şi moştenirea caracterelor dobândite 
sub acţiunea directă a mediului. 

“Astfel, în această privinţă, singurele nevoi au făcut totul: ele au 
născut eforturile şi organele proprii articulării sunetelor s-au dezvoltat prin 
uzul obişnuit”. 

Lamarck consideră că transformarea maimuţei în om a fost 
determinată de coborârea din copaci, de verticalitate, lărgirea orizontului 
şi folosirea mâinilor prin eliberarea lor. 

x 

x x 

Ideea transformării a fost dezvoltată pentru întâia oară în teorie de 
către Lamarck, în 1801, şi amplificată în Filosofîa zoologică, apărută în 
1809. 

Opera de natură ştiinţifică a lui Lamarck excepţional de bogată de 
altfel, a fost repede dată uitării, fără să fi fost vreodată de fapt populară, 
iar astăzi sunt puţini aceia care au mai studiat-o de-a dreptul de la 
izvoare. A fost reluată, amplificată şi dezvoltată de neolamarckişti. 
Lamarck a teoretizat cu pasiune, însă pe bază de observaţii insuficiente. 
Trece, în general, drept un mare revoluţionar în domeniul ştiinţei, fiind 
considerat chiar părintele evoluţionismului. 

Ideea evoluţionistă apare la Lamarck ca o afirmaţie aproape 
gratuită, nefiind sprijinită nici cu argumente prea ştiinţifice şi nici de un 
material suficient prelucrat. 

Lui Lamarck îi revine meritul de a fi indicat unii factori sau condiţii 
ale transformării fiinţelor vii. 

Când se vorbeşte despre teoria lui Lamarck se accentuează cu 
precădere factorul pe care naturalistul însuşi, în Filosofîa zoologică, îl 
socotea secundar: influenţa ce ar avea-o mediul şi schimbarea condiţiilor de 
trai asupra organismelor, rolul funcţiei, al exerciţiului sau al scoaterii din 
funcţie, pentru crearea sau dispariţia unui organ. 

Totuşi Lamarck susţinea în termeni care nu îngăduie nici o îndoială 
cât priveşte sensul ce-1 atribuia evoluţiei, că factorul principal ar fi 
tendinţa spre perfecţionare inerentă vieţii. Lamarck, a fost precum rezultă 
din lucrările sale, în permanenţă preocupat, ca şi alţi naturalişti ai epocii, 
de ideea unei scări ierarhice a vieţuitoarelor, scară ale cărei trepte ar fi 
dată de organizarea diferită, de o tot mai mare desăvârşire a fiinţelor vii. 
Viaţa evoluează după Lamarck, datorită unui factor intrinsec spre 
organizări de sisteme treptat mai desăvârşite, dar în această ascensiune 
ea este necurmat stingherită de influenţa mediului, care duce la diverse 
abateri de la planul naturii. 

Are dreptate Lucian Blaga când consideră că prin această teorie 
Lamarck aplică în chip original vechea teorie aristotelica despre entelehie, 

în sensul că entelehia nu mai este pusă să lucreze în organismul 
individual, izolat ca atom, ci de-a lungul evoluţiei vieţii, de la o treaptă a 
scării ierarhice la alta mai perfectă. 

Organismelor le revin, în lumina teoriei lui Lamarck, două feluri de 
particularităţi: unele care s-ar datora tendinţei spre perfecţionare, şi altele 
care rezultă din influenţa mediului. Cum îşi închipuie Lamarck influenţa 
mediului asupra fiinţelor vii, sau cum imaginează el pe cel de al doilea 
factor, care, deşi secundar, chiar după aprecierea sa, ocupă în cele din 
urmă în lucrările sale totuşi, locul cel dintâi şi cel mai subliniat? 

într-o lucrarea anterioară Filosofîei zoologice, în care se enunţă 
clar teza evoluţionistă, Lamarck interpretează în sens transformist 
corelaţia dintre funcţii, organ şi mediu şi anume: 

“Pasărea, pe care nevoia o îndrumă pe apă să-şi caute hrana, îşi 
destinde degetele de la picioare când vrea să bată apa ca să înoate. Pielea 
ce leagă degetele la rădăcină, dobândeşte, datorită acestei necurmat 
repetate răsfirări a degetelor, obişnuinţa de a se întinde. Aşa s-au produs 
cu timpul membranele late, care actualmente leagă degetele raţelor şi 
gâştelor etc. Aceleaşi eforturi de a înota, adică de a împinge apa pentru a 
înainta, şi de a se mişca, au lăţit şi pieile ce se găsesc între degetele 
broaştelor, a ţestoaselor de mare, a vidrei, a castorului” ... Şi mai departe: 

“De asemenea se înţelege cum pasărea de ţărm care nu înoată 
bucuros, dar care trebuie să se apropie de apă pentru a-şi găsi aici pradă, e 
constrânsă să stea necurmat în nevoi. Această pasăre, care vrea să evite ca 
trupul ei să se scufunde în apă, face toate eforturile ca să-şi întindă, să-şi 
prelungească picioarele”. 

Eforturile acestea ale animalelor ar fi încununate de succes datorită 
"fluidelor" misterioase, care după părerea lui Lamarck le-ar modela pe 
dinlăuntru. 

Că foarte multe din observaţiile şi argumentele pe care Lamarck a 
întemeiat concepţia transformistă sunt eronate sau şubrede, se înţelege de 
la sine, dar aceasta nu afectează concepţia ca atare. Cercetările ulterioare 

au îmbogăţit enorm observaţiile şi au corectat hotărâtor argumentele, 
încât ideea şi-a cucerit pe deplin legitimitatea. 

Ereditatea caracterelor dobândite sub acţiunea directă a mediului, 
esenţialul în mecanismul lamarckist al evoluţiei, nu-şi mai găseşte locul 
în gândirea biologică modernă. Ea înseamnă, pur şi simplu că un caracter 
somatic dobândit de un individ animal în timpul vieţii prin efort, activitate 
conştientă sau nu, se transmite urmaşilor. 

Legea uzului şi a neuzului, strâns legată de legea eredităţii 
caracterelor dobândite, de asemenea nu-şi probează valabilitatea în 
evoluţia fîlogenetică. 

Principiile lui Lamarck, nedovedite, dar logic acceptabile, au o 
viabilitate încă extraordinară. Aşa cum se exprima Caullery şi Tetry, 
lamarckismul nu dispare în ciuda respingerilor, a eşecurilor 
experimentelor, datorită forţelor tradiţiei şi a unor aspecte obscure încă 
ale procesului evolutiv. 

La Phacochaerus - calozităţile dure apar acolo unde extremităţile se 
freacă de sol când animalul îngenunchează. Acestea sunt ereditare. 

Nu odată s-au adus în sprijinul lamarckismului ca argument ideile 
lui Engels privind ereditatea şi evoluţia. în realitate Engels s-a inspirat 
din gândirea lui Lamarck. 

în Dialectica Naturii, Engels a acceptat principiul lui Lamarck şi 

chiar l-a aplicat la problemele originii omului. Ideile lui Engels despre 
rolul exerciţiului continuu al mâinii în procesul muncii drept stimulent al 
umanizării şi ereditatea perfecţionărilor dobândite de mâinile omului prin 
muncă au o puternică rezonanţă lamarckistă. 

Dacă nu acceptăm astăzi mecanismul lamarckist, reţinem însă 
ideea filosofică pe care se întemeiază - derivarea noului în evoluţie prin 
acţiunea factorilor naturali, accesibili observaţiei şi experienţei. 

Chiar Darwin, în nota istorică asupra ideii de evoluţie, inserată în 
Originea speciilor, afirma: “Lamarck este primul care a trezit, prin 
concluziile lui o atenţie serioasă asupra acestui subiect. El susţine în operele 
lui că toate speciile, inclusiv omul, descind din alte specii. în primul rând, el 

acordă ştiinţei eminentul serviciu de a fi declarat că orice schimbare în 
lumea organică, la fel ca şi în lumea anorganică, este rezultatul unei legi şi 
nu a unei intervenţii miraculoase. El admite de asemenea, o lege a 
dezvoltării progresive: ori cum toate formele vieţii tind spre perfecţionare, el 
admite existenţa actuală a organismelor foarte simple prin generaţie 
spontană”. 

Iar aşa cum apreciază Brnst Haeckel: “A lui e gloria nepieritoare, de 
a fi ridicat, cel dintâi teoria evoluţiei la rangul unei teorii ştiinţifice 
independente şi de a fi făcut din filosofia naturii, bază solidă a biologiei 
întregi”. 

Destinul teoriei evoluţioniste a lui Lamarck este tot atât de trist ca 
şi viaţa autorului ei. Lamarck nu a fost înţeles de contemporani. 

Un rol însemnat în apărarea acestei teorii l-a avut Etienne Geoffroy 
de Saint-Hilaire (1772-1844). 

A lucrat la Jarden des Plantes din Paris în calitate de custode al 
colecţiilor de mineralogie, iar din 1794 ocupă catedra de Zoologia 
vertebratelor pe care o onorează timp de 40 de ani. 

Acceptă teoria lui Lamarck şi caută să o susţină prin argumente 
noi. De altfel, în cercetările sale de anatomie comparată surprinde şi 
formulează: 

- principiul conexiunii organelor; 

- principiul omologiei organelor; 

- principiul analogiei organelor. 

Principiul conexiunii organelor constă în aceea că legăturile 
anatomice dintre organe rămân relativ constante la cele mai diferite grupe, 
cu toate modificările formei sau funcţiei. 

Caută să fundamenteze ideea unităţii planului de structură în 
lumea animalelor. în această privinţă intră într-o polemică academică cu 
Georges Cuvier. 

Georges Cuvier (1679-1832), considerat drept părintele anatomiei 
comparate şi al paleontologiei, este reprezentantul tipic al fixismului. 

- pune bazele principiului corelaţiei dintre organe; 

- realizează prima reconstrucţie plastică a unui animal, pornind de 
la resturile fosile - Elephas pnmigenius; 

- formulează teoria catastrofelor. 

între februarie şi octombrie 1830, în Academia de Ştiinţe a Franţei, 
a avut loc o dispută ştiinţifică între Cuvier şi St. Hilaire în jurul ideilor 
planului de structură al animalelor (un plan după St. Hilaire şi 4 planuri 
după Cuvier: vertebrate, moluşte, articulate şi radiate). Argumentele lui 
St. Hilaire n-au rezistat, iar disputa a căpătat mai curând aspectul luptei 
dintre fixism şi evoluţionism. Prin victoria lui Cuvier a fost înlăturat 
transformismul şi împământenit fixismul. 

DARWINISMUL 


Premisele apariţiei darwinismului 

Apariţia darwinismului a fost pregătită pe de o parte de acumulările 
realizate în diferite domenii ale biologiei, iar pe de altă parte de succesele 
obţinute în domeniul ameliorării plantelor şi animalelor. în prima 
jumătate a secolului al XlX-lea s-au făcut descoperiri numeroase în cele 
mai vaste domenii de cercetare: biologie, fizică, chimie, geologie. Toate 
acestea au creat un climat ştiinţific favorabil. 

A fost fundamentată ştiinţific teoria celulară de către Schleidenn, 
Schwann şi Gorianinov, prin care s-a dovedit unitatea de structură a 
plantelor şi animalelor. Se fundamentează ştiinţific principiul corelaţiei 
dintre funcţie şi structură, existenţa organelor omoloage şi analoage, ceea 
ce constituie argumente privind înrudirea dintre vieţuitoare. Cercetările 
embriologice cu privire la foiţele embrionare şi desfăşurarea organogenezei 
au contribuit la acumularea unui material faptic pentru dovedirea 
înrudirii dintre diferite grupe de organisme. 

Cercetările paleontologice au devenit terenul unor vaste descoperiri, 
care au demonstrat diversitatea vieţuitoarelor care au trăit în erele 
geologice şi complexitatea lor crescândă în timp. 

A. Humbold şi Asa Gray, au studiat fauna diferitelor continente, 
între care constată asemănări şi deosebiri şi dependenţa lor de condiţiile 
regiunilor respective. 

Geologia intră într-o nouă etapă ştiinţifică prin formularea 
principiului cauzelor actuale de către Ch. Lyell în cartea Principii de 
geologie. 

în domeniul ameliorării plantelor şi animalelor se acumulează 
realizări răsunătoare. 

Zootehnicianul Robert Bakewell a creat, prin selecţie, o rasă 
superioară de oi. Vechea rasă de oi a fost transformată intr-un fel de 
butoiaş cu picioare scurte, adaptate nevoilor de carne ale pieţei. 

Charles Kollings a creat renumita rasă de vite fără coarne 
Shothom, pornind de la vite cu coarne scurte. 

Hallet a creat, prin selecţie individuală, un soi de grâu cu până la 
123 boabe în spic, pornind de la 30-40 boabe. 

Louis Vilmarin creează sfecla de zahăr, revoluţionând industria 
zahărului. 

Augustin Sageret (1763-1851) obţine numeroşi pomi şi arbuşti 
fructiferi. 

Charles Naudin (1815-1894) cercetează problema hibridărilor 
sexuate pe diferite plante (pepene galben, dovleac, mac, tutun). Comunică 
în Academia franceză faptul că în prima generaţie (Fi) indivizii sunt 
uniformi şi că în a doua generaţie (F 2 ) se produce segregarea caracterelor. 
Se declară împotriva creaţionismului, fiind un adept al evoluţiei speciilor 
pe cale naturală. 

Charles Darwin 1809-1882 

S-a născut în orăşelul Shrewsbury, la 12-11-1809, într-o familie de 
medici. în perioada 1825-1828 urmează cursurile de medicină de la 
Universitatea din Edinburg, de unde este transferat la Facultatea de 
Teologie din Cambridge, pe care o urmează până în 1831. 

Fiind atras de cunoaşterea naturii, Ch. Darwin intră în legătură cu 
naturaliştii de seamă, ca Robert Grant, John Henslow şi Adam 
Sedgwick. 

La 18 ani devine membru al Societăţii studenţilor naturalişti 
“Plinius” şi a realizat prima lucrare ştiinţifică despre Flustra (Briozoare) şi 
Pontobdella muricata (Hirudinee). 

J. Henslow văzând în Darwin un viitor cercetător îl recomandă în 
1831 pentru a însoţi, ca naturalist, expediţia în jurul lumii pe vasul 

“Beagle”, condusă de căpitanul Fitz Roy, în perioada 27 decembrie 1831 - 
2 octombrie 1836. 

în expediţie au fost vizitate coastele Americii de Sud, Arhipelagul 
Galapagos, Noua Zeelandă, Australia, iar de aici prin Oc. Indian au pornit 
spre Atlanta şi Brazilia şi înapoi în Anglia. 

La plecare Darwin era fixist. în timpul călătoriei studiază opera lui 
Ch. Lyell oferită de J. Henslow. Constată că Lyell combate teoria 
catastrofelor a lui G. Cuvier şi observă că şi în ceea ce priveşte plantele şi 
animalele acestea se găsesc sub influenţa condiţiilor de mediu. Darwin se 
opreşte asupra ideii că Pământul are istoria sa de transformări ca şi 
natura vie şi că teoriile lui Ch. Lyell sunt confirmate de realitatea 
terenului. 

Observă că unele vieţuitoare din ţinuturile îndepărtate sunt 
asemănătoare cu cele din Anglia. Pasărea Molothrus niger, depune ouăle în 
cuibul altor păsări, ca şi cucul. Lângă localitatea Punta-Alta din sudul 
Americii descoperă scheletele unor animale asemănătoare cu elefanţii, 
rinocerii şi hipopotamii de astăzi. începe să-şi pună întrebarea dacă nu 
este firesc să considerăm că animalele actuale provin din aceste forme 
fosile, astfel încât încrederea lui în fixism începe să se zdrucine. 

în munţii Cordilieri găseşte fosile maritime pe terasele de pietriş. 
Ajunge astfel la concluzia că zona respectivă a fost un fund de mare. 

Punctul de cotitură îl constituie cercetările din arhipelagul 
Galapagos. Testudo nigra era reprezentată pe fiecare insulă de o formă 
deosebită. Fauna era asemănătoare cu cea din America de Sud, dar 
caracteristică arhipelagului. Cele 26 de specii de păsări erau endemice. 
Speciile de sturz (Mimus) şi cinteze (Geopiza) sunt diferite de la o insulă la 
alta. Darwin îşi dă seama că speciile au o origine comună, dar izolarea şi 
condiţiile geografice au condus la formarea de specii diferite. 

în 1836, întors din călătorie se stabileşte în orăşelul Down. Prima 
schiţă a lucrării Originea speciilor a fost redactată în 1842, în 35 de 
pagini, apoi în 1844 în 230 de pagini. 

în 1858 Alffred Russel Wallace, care studia flora şi fauna din 
Arhipelagul Malaez i-a trimis lui Darwin articolul Despre tendinţa 
varietăţilor de a se îndepărta indefinit de tipul iniţial, rugându-1 să-l 
citească şi să-l transmită apoi lui Lyell. Faptul acesta îi pricinuise lui 
Darwin o profundă şi durabilă frământare sufletească deoarece îşi vedea 
anihilată opera cea mai scumpă a vieţii sale. Articolul lui Wallace părea 
un rezumat al operei sale. A trebuit să intervină, ca arbitri: cel mai mare 
geolog şi cel mai mare botanist al Angliei de atunci, Lyell şi Hooker care, 
cu un desăvârşit simţ al dreptăţii au asigurat prioritate lui Darwin. 

în seara zilei de 1 iulie 1858 s-au citit în şedinţa Societăţii Linneene 
din Londra, comunicarea conexată al lui Ch. Darwin şi Alfred Russel 
Wallace cu titlul comun: Despre tendinţa speciilor de a forma varietăţi 
şi despre perpetuarea varietăţilor şi a speciilor prin mijloacele 
naturale ale selecţiei. Ea a apărut apoi în octombrie al aceluiaşi an în 
Dările de seamă ale societăţii. 

Acţiunea a fost cu totul uşurată de superba nobleţe de caracter a lui 

Wallace. 

Dar răsunetul comunicării din 1858, a fost lipsit de proporţia marii 
noutăţi pe care o lansa în biologie. în schimb, la sfatul marilor săi 
prieteni, Lyell şi Hooker, Darwin a început să-şi redacteze opera de bază 
a evoluţionismului şi a biologiei moderne, Originea speciilor, care apare 
la 24 noiembrie 1859, în 1250 de exemplare. Ele se vând încă în prima zi. 
Peste 44 de zile (7 ianuarie 1860) apare a doua ediţie în 3000 exemplare, 
iar în aprilie 1861 ediţia a treia. 

Concepţia evolutivă a lui Darwin 

Forţa motrice a evoluţiei este constituită din acţiunea a trei factori: 

- variabilitatea; 

- ereditatea; 

- selecţia naturală. 

în natură fără intervenţia omului evoluţia se desfăşoară astfel: 

Vieţuitoarele se înmulţesc rapid (înmulţirea are loc în progresie 
geometrică), astfel încât apare suprapopulaţia. în condiţii de 
suprapopulaţie începe lupta pentru mijloacele de existenţă, supravieţuind 
indivizii care prezintă avantaje în comparaţie cu ceilalţi. Indivizii care 
supravieţuiesc se adaptează la noile condiţii de mediu, şi prin urmare se 
pun bazele apariţiei de noi specii. 

în condiţii de domesticire, omul reţine numai indivizii care îi satisfac 
cel mai bine cerinţele şi se înmulţesc. 

înmulţirea indivizilor cu însuşiri noi conduce la transformarea 
speciei. 

Schema gândirii darwiniste s-ar putea esenţializa astfel: 


variabilitate ' 


" ereditate 


Selecţia artificială ^ 

I 

Transformarea speciilor 
domestice 


suprapopulaţie 

I 

lupta pentru existenţă 

I 

selecţie naturală 

l 

transformarea speciilor 


Variabilitatea ca factor al evoluţiei 

Variabilitatea este apariţia de noi modificări în cadrul indivizilor 
unei specii. Ea afectează însuşirile morfo-anatomice, fiziologice, 
comportamentale etc. Variaţiile pot fi mai mult sau mai puţin pronunţate. 
Curmalul prezintă 38 varietăţi în Africa, în China sunt 63 varietăţi de 
bambus. Grâul are peste 600 de varietăţi cu câteva mii de soiuri, Columba 
livia şi Bras sica au foarte multe varietăţi etc. 

Cauzele variabilităţii pot fi: 

1. - influenţa directă sau indirectă a mediului. 


155 



Influenţa mediului se poate exercita asupra întregului organism sau 
numai asupra unui organ. Influenţa directă se produce prin intermediul 
sistemului de reproducere. 

2. - încrucişarea; 

3. - exersarea şi neexersarea organelor. 

4. Darwin nu a renunţat la ideea transmiterii caracterelor dobândite 
prin antrenament, considerând antrenamentul sau lipsa acestuia o sursă 
de variabilitate. 

în insulele din Madeira, cu vânturi puternice, toate coleopterele au 
adaptări specifice: prezintă aripi puternice, cu care înfruntă furtuna sau 
nu au deloc. 

Formele variabilităţii 

I. Variabilitatea definită: - modificarea în grup şi în aceeaşi 
direcţie a indivizilor aflaţi în aceleaşi condiţii de hrană sau mediu. 

în insulele Falkland caii devin mai mici după câteva generaţii. Ca de 
altfel în toate insulele mici. 

Câinii din Europa duşi în Africa, pe coasta Guineei dobândesc 
urechi lungi şi erecte, culoarea asemănătoare cu a vulpilor, iar lătratul se 
transformă în urlet. în regiunile Angorei, blana câinilor, pisicilor etc. 
devine mai lungă şi mătăsoasă. Caii folosiţi în mine au blana bogată şi 
scurtă ca a cârtiţei. 

II. Variabilitatea nedefinită: - se manifestă prin apariţia frecventă 
a unor modificări la indivizi, în mod diferenţiat, ceea ce conferă un avantaj 
în plus faţă de restul indivizilor. 

Apariţia variaţiilor mugurale sau rezistenţa diferită la ger, de la 
individ la individ, care depind de natura organismului şi sunt 
întâmplătoare faţă de mediu. 

Darwin atribuie variaţiilor nedefinite un rol deosebit în evoluţie. 

III. Variabilitatea corelativă: - derivă din primele două şi respectă 
legea corelaţiei: 

- porumbelul guşat - talie mare, multe vertebre cervicale; 

- picioare lungi la păsări, însoţite de gât lung şi cap cu cioc lung; 

- pisicile albe, cu ochi albaştri sunt surde; 

- oile cu păr lung şi aspru au coarnele lungi. 

IV. Variabilitatea prelungită (dăinuitoare) 

O modificare apărută continuă să se manifeste şi la generaţiile 
următoare: Variaţiile au tendinţa de a se repeta de la o generaţie la alta şi 
chiar de a se intensifica. 

V. Variabilitatea se manifestă lent, fără salturi. Totuşi, lui 
Darwin nu-i scapă variaţiile bruşte, în salturi, numite sports: 

- rasa de oi Ancona, cu picioarele foarte scurte; 

- rasa de vite Niata, din Brazilia, cu maxilarul scurt; 

- craniul deformat al găinilor poloneze. 

Variaţiile bruşte sunt considerate fără importanţă în evoluţie. 

Darwin încearcă să stabilească anumite legi ale variabilităţii: 

1. Exersarea sau neexersarea determină modificarea organului: 

- aripile de la raţa domestică nu asigură zborul; 

- ochii la cârtiţă sunt reduşi; 

2. Modificările sunt corelative: apărute la nivelul unui organ, 
provoacă modificări corelative şi la alte organe; 

3. Părţile omoloage variază în sens asemănător: 

- variaţiile organelor simetrice: picioarele la Anelide, Crustacee etc.; 

4. Tendinţa de variabilitate pronunţată la organele homonome: 

- numărul de stamine la florile de angiosperme; 

- numărul de vertebre la şerpi; 

- numărul de vertebre cervicale la păsări; 

5. Organismele cu organizaţia primitivă au variabilitate 
pronunţată; 

6. Variabilitatea accentuată a părţilor exagerat de dezvoltate, a 

hiperteliilor: 

- coarnele la elan, la Lucanus cervus; 

- frunzele la varză (care formează căpăţâna, sau 
mugurele terminal); 

7. Variabilitatea mai pronunţată a caracterelor de specie, 

corespunzător cu cele ale genului, deoarece sunt mai noi fîlogenetic; 

8 . Variabilitatea accentuată a caracterelor sexuale secundare. 

Ereditatea ca factor al evoluţiei 

Ereditatea este transmiterea însuşirilor de la părinţi la urmaşi. 

Transmiterea este o regulă, netransmiterea o abatere. Deoarece nu 
întotdeauna se realizează o transmitere perfectă, ereditate cuprinde în ea 
şi variabilitatea, este labilă. 

Eredităţii îi revine rolul de a fixa modificările apărute şi de a le 
transmite la urmaşi. 

Părinţii transmit la urmaşi două categorii de ereditate: 

- înnăscută sau transmisă de la părinţii lor; 

- dobândită sau adăugată sub influenţa mediului înconjurător. 

Ereditatea poate fi simplă sau compusă. 

Ereditatea simplă este realizată prin înmulţire vegetativă şi 
autogamă, când se moştenesc însuşirile unui singur organism; 

Cea compusă se manifestă în cazul înmulţirii alogame, când 
participă doi parteneri. 

Darwin a sesizat şi existenţa unor caractere în stare de latenţă, pe 
care astăzi le numim recesive. 

Darwin a încercat să stabilească anumite legi ale eredităţii şi 
anume: 

1. Orice caracter vechi sau nou poate fi transmis la urmaşi pe 
cale vegetativă sau prin seminţe; 

2. Transmiterea unor caractere este legată de sex (mai ales 
caracterele sexuale secundare); 

3. Un caractere legat de sex se transmite mai ales la sexul la 
care a apărut prima dată; 

4. în numeroase cazuri caracterele ereditare apar la urmaşi în 
aceeaşi perioadă în care au apărut la părinţi sau chiar mai devreme. 

Teoria pangenezei 

Se prezintă ca o teorie corpusculară a eredităţii şi îşi are premisele 
în gândirea lui Democrit. 

Preocupat de modul în care se re a l i zează transmiterea caracterelor 
dobândite, Ch. Darwin a formulat teoria pangenezei. El a acceptat ideea 
existenţei unor particule ereditare, pe care le-a numit gemute. Acestea 
vehiculând prin organism acumulează însuşirile organelor, inclusiv pe cele 
modificate, apoi se concentrează în celulele sexuale şi astfel pot fi 
transmise la descendenţi. în acest mod se pot transmite şi caracterele 
dobândite. 

Ceea ce este interesant de reţinut în această teorie este faptul că se 
caută un suport material pentru informaţia genetică. 

Suprapopulaţia 

Ch. Darwin a observat în natură tendinţa organismelor de a se 
înmulţi nelimitat. 

Citind lucrarea lui T. Malthus (Eseu asupra principiului 
populaţiei), cu privire la suprapopulaţie şi la caracterul inevitabil al lipsei 
mijloacelor de trai pentru cei mulţi, Darwin a căutat să o aplice la 
fenomenele biologice. 

El arată că nu există nici o excepţie de la regulă şi că fiecare 
organism se înmulţeşte, în mod natural, într-o progresie atât de rapidă, 
încât dacă nu ar fi distrugerea, descendenţii unei singure perechi ar 
acoperi tot Pământul. 

Elefanţii - încep reproducerea la 30 de ani; 

- gestaţia durează 20 de luni; 

- trăiesc 100 de ani; 

- fac 6 pui; 

- în 500 de ani ar ajunge la 15 milioane. 

O plantă care ar produce doar 100 seminţe, ar da peste 10 generaţii 
1.10 18 indivizi, ceea ce este enorm de mult. 

Nisetrul depune peste 2 milioane de icre. 

Există o serie de factori care limitează înmulţirea: 

- insuficienţa hranei, diferiţi duşmani, condiţiile neprielnice de 
climă etc. Datorită acestui fapt nu se produce o suprapopulare exagerată. 

Malthus a căutat să aplice principiul suprapopulaţiei la societatea 
umană şi a încercat să justifice prin aceasta relaţiile nefireşti stabilite într- 
o societate bazată pe exploatare (exploatarea omului de către om sau de 
către stat). Datorită suprapopulaţiei relaţiile dintre oameni ar căpăta 
anumite particularităţi dominând concurenţa liberă în societate, jocul 
liber al forţelor în luptă, în societate acţionând liberul arbitru şi principiul 
“homo hominis lupus”. 

Deci Darwin a dat ocazia să fie învinuit de malthusianism 
precizând, atunci când vorbeşte de suprapopulaţie şi de lupta pentru 
existenţă că: “aceasta este doctrina lui Malthus aplicată mult mai larg şi 
multilateral întregii lumi animale şi vegetale”. (Orig. sp. 1957, p. 24 - 25) 

El aduce date prin care probează că numărul de indivizi nu depinde 
totdeauna de numărul de ouă depuse. Condorul din America de Sud 
depune 2 ouă anual, iar struţul 21 ouă, totuşi numărul condorilor este mai 
mare. Ouăle de condor nu sunt controlate de duşmani. 

Consecinţa suprapopulaţiei este lupta pentru existenţă. 

Lupta pentru existenţă 

Lupta pentru existenţă se poate desfăşura pe trei planuri diferite: 

1. Lupta cu condiţiile abiotice - speciile favorizate de condiţiile de 
mediu se înmulţesc, celelalte sunt îngrădite: 

- turme de cornute distruse de o secetă în America de Sud; 

- în regiunile arctice lupta pentru existenţă este o luptă cu condiţiile 
mediului; 

2. Lupta intraspecifîcă - are rolul cel mai important, şi este cea 
mai violentă, deoarece afectează indivizii cu aceleaşi cerinţe faţă de 
hrană, spaţiu, etc. 

Principiul supravieţuirii celui mai apt, al supravieţuirii celui mai 
bine înzestrat din punct de vedere morfologic şi fiziologic aplicându-se la 
acest nivel cu multă severitate: 

- lupii flămânzi, în iernile grele lipsite de hrană se luptă între ei şi 
chiar se consumă; 

- larvele de Diaeretus prezintă, în primul stadiu fenomenul de 
canibalism. 

3. Lupta interspecifîcă - este apreciată de Darwin ca fiind motorul 
biologic al evoluţiei. Indivizii diferitelor specii se află într-o luptă 
permanentă: 

- omizi - păsări insectivore - păsări răpitoare. 

în Paraguai cornutele, caii şi câinii nu s-au înmulţit şi sălbătăcit din 
cauza unei muşte care depune ouăle în ombilicul acestor animale şi le 
determină moartea. 

Lupta interspecifîcă afectează mai multe laturi ale speciei: 

- limitează înmulţirea; 

- limitează extinderea teritorială; 

- influenţează ritmul dezvoltării speciei. 

în lupta activă dintre specii Ch. Darwin deosebeşte două aspecte: 

a. - în afară de distrugerea iepurilor de către vulpi are loc şi o 
concurenţă separată între vulpi, pe de o parte şi între iepuri, pe altă 
parte; 

b. - între speciile cu aceleaşi necesităţi lupta este mai dură, o 

specie o înlocuieşte pe alta: 

- Blatta orientalis a eliminat-o pe Periplaneta germanica; 

- Rattus norvegicus (şobolanul cenuşiu) îl elimină pe şobolanul de 
casă - Rattus rattus; 

- Eurygaster integriceps elimină pe Eurygaster maura. 

în lupta interspecifîcă sunt evidenţiate şi raporturile complexe, în 
care soarta unei specii este dependentă de prezenţa altor specii, subliniind 
astfel echilibrul biologic creat de evoluţie între specii: 

- trifoi - bondari - şoareci - pisică - oameni. 

Selecţia naturală factor fundamental al evoluţiei 

înţelegând că doar prin variabilitate şi ereditate nu poate rezolva pe 
deplin problema evoluţiei, Darwin a căutat să găsească un alt factor care 
să facă ordine în variabilitatea întâmplătoare, uneori chiar nefavorabilă, 
un factor care să acţioneze sever în procesul evoluţiei. Acest factor este 
selecţia. 

Teoria selecţiei naturale constituie, de fapt fundamentul 
darwinismului, coloana sa vertebrală. 

El diferenţiază selecţia naturală de cea artificială. 

Selecţia artificială este realizată de om, din momentul în care a 
început să practice agricultura şi să îmblânzească animalele. în munca 
sa, omul, a ales din totdeauna, indivizii cei mai viguroşi, care îi 
satisfăceau cel mai bine cerinţele. 

La început a lucrat fără un plan, realizând deci o selecţie 
artificială empirică. Cu timpul a trecut la selecţia metodică, alcătuită 
după un plan strict, conform unui scop precis realizând o serie de soiuri 
de plante şi rase de animale. 

în selecţia artificială omul urmărind satisfacerea nevoilor personale, 
nu a mai ţinut cont de interesul evolutiv al speciei, reţinând pentru 
înmulţire indivizii productivi, cu anumite calităţi, contrare interesului 
adaptativ al speciei. Datorită acestui fapt, de cele mai multe ori rezistenţa 
noilor rase şi soiuri la condiţiile de mediu a fost mai slabă. 

în natură selecţia acţionează în alt mod. Consecinţa luptei pentru 
existenţă este tocmai selecţia naturală. Selecţia naturală este o forţă 
permanentă de acţiune. Obiectul selecţiei naturale este individul, sunt 
micile variaţii individuale, adesea nesesizabile, dar care sunt favorabile 
organismului. Organismele avantajate de astfel de variaţii supravieţuiesc, 
se reproduc iar variaţiile se accentuează de la o generaţie la alta, dau 
naştere la subspecii, specii etc. 

Mecanismul selecţiei naturale acţionează astfel: 

într-o anumită zonă geografică se modifică condiţiile de viaţă, fie 
direct, fie în urma instalării suprapopulaţiei. De asemenea au loc şi 
hibridări sexuate. Datorită acestor cauze, la indivizii din specia respectivă 
apar variaţii, din care unele sunt generale, caracteristice pentru toţi 
componenţii speciei, iar altele au caracter individual. Variaţiile individuale 
apărute au semnificaţie biologică evolutivă şi pot fi utile, indiferente sau 
neutile faţă de condiţiile de mediu. 

Această diferenţiere duce la inechivalenţă biologică a indivizilor şi 
la luptă pentru existenţă, care se manifestă în forme variate. 

Mediul acţionează ca selector. Supravieţuiesc indivizii cu 
caractere utile în noile condiţii de mediu şi mor diferenţiat cei care au 
caractere neutile. 

Organismele care au supravieţuit în procesul luptei pentru existenţă 
transmit caracteristicile dobândite la urmaşi. 

în generaţiile următoare condiţiile se menţin şi chiar continuă să se 
accentueze. 

în această situaţie variaţiile dobândite dăinuiesc, se 
accentuează, apoi prin corelaţie apar însuşiri şi caractere noi, care în 
acelaşi mod pot fi dobândite şi transmise ereditar. După un număr mai 
mare de generaţii se formează, dintr-o formă de origine specii noi de 
plante şi animale. 

Din analiza mecanismului darwinist al selecţiei naturale se 

desprind următoarele caracteristici: 

- selecţia naturală este efectuată de mediu, care are atât un rol 
modificator cât şi selector; 

- baza biologică a acestui proces este variabilitatea dăinuitoare 

(variaţiile trebuie să dăinuiască prin generaţiei); 

- selecţia are un caracter orientat - dacă mediul a început să 
menţină prin selecţie un anumit caracter, continuă să-l aleagă dacă 
mediul nu se schimbă (insectele nearipate de pe insulele izolate); 

- de la forma de origine, în procesul de selecţie, se ajunge la o 
diversitate de noi specii (caracterul divergent al selecţiei naturale); 

- rezultatul selecţiei naturale este formarea de noi specii, ce sunt 
fîlogenetic într-o anumită succesiune, astfel încât din forme inferioare 
rezultă altele cu structură complicată, superioare; 

- procesul se realizează în timp şi se poate contura aspectul unui 
arbore fîlogenetic. 

Selecţia sexuală 

Constituie un caz particular al selecţiei naturale. 

Pentru a explica deosebirile importante care se realizează între 
sexele unor specii, Darwin distinge o formă specială a selecţiei naturale - 

selecţia sexuală. 

Coloraţia, cântecul masculului, dansul nupţial, etc. ar constitui 
rezultatul selecţiei sexuale. Totuşi, toate aceste adaptări fac masculul 
respectiv mai vulnerabil în faţa duşmanilor. 

Teoriei selecţiei sexuale i s-au adus multe critici, între altele aceea 
că atribuie animalelor gusturi estetice, care-1 caracterizează pe om. 

Darwin a simţit nevoia să diferenţieze un tip special de selecţie - cea 
sexuală, pornind de la faptul că în lupta pentru existenţă, de cele mai 
multe ori caracterele sexuale secundare nu avantajează purtătorii. Şi, 
totuşi, aceste caractere sunt selecţionate şi se accentuează în procesul 
evoluţiei. Selecţia ar fî realizată, într-o astfel de situaţie de către femele, în 
mod activ sau pasiv. 

Adaptarea la mediu 

Este explicată prin acţiunea selecţiei naturale. Culoarea protectoare, 
mimetismul constituie rezultatul selecţiei naturale. 

Conform principiilor darwiniste, la unele specii lipsite de mijloace de 
apărare apar, datorită variabilităţii individuale, o serie de variaţii care-i fac 
să semene fie cu obiectele înconjurătoare, fie cu alte specii mai bine 
apărate. Aceşti indivizi sunt avantajaţi în lupta pentru existenţă putând 

să-şi accentueze asemănările cu mediul sau cu alte specii prin procesul 
creator al selecţiei naturale. 

Adaptările sunt relative şi ele apar ca rezultat al acţiunii 
îndelungate a selecţiei naturale elaborându-se în anumite condiţii de 
viaţă. O adaptare absolută ar însemna ruperea indivizilor de mediul de 
viaţă, iar o adaptare în afara condiţiilor de mediu specifice nu are nici o 
valoare. 

Cu cât o adaptare este mai perfectă şi mai specializată, cu atât este 
mai unilateral limitată la anumite condiţii de mediu, neoferind prea multe 
posibilităţi de evoluţie ulterioară. Adaptarea are avantajul de a oferi 
protecţie în anumite condiţii de mediu, dar şi dezavantajul de a grăbi 
pieirea speciei dacă se schimbă radical condiţiile de mediu. 

Formarea speciilor 

Pornind de la rezultatele obţinute în selecţia artificială, în formarea 
unor soiuri de plante şi rase de animale, Darwin trage concluzia că în 
cadrul unei rase la o serie de indivizi pot apare mici modificări, care se 
amplifică treptat, ducând la apariţia de noi rase, deosebite faţă de rasele 
iniţiale şi de strămoşi. 

El enunţă principiul divergenţei sub influenţa condiţiilor de 
mediu. în natură indivizii care au variaţii, fiind modificaţi, intră în lupta 
pentru existenţă atât între ei cât şi cu indivizii nemodificaţi. în lupta 
aceasta pentru existenţă vor supravieţui numai cei mai bine adaptaţi 
condiţiilor de viaţă, celelalte forme mai puţin adaptate şi cele iniţiale fiind 
sortite dispariţiei. 

Darwin concepe o astfel de schemă evolutivă (fîg. 9): 

Formarea noilor specii începe cu scindarea speciei iniţiale în mai 
multe grupe numite varietăţi. Propune spre ilustrare schema divergenţei 
caracterelor, în care distanţa dintre două linii orizontale ar corespunde 
cu 1000 de generaţii. în acest timp variaţiile iau o aşa amploare încât pot 
fi considerate variaţii distincte. în schemă se prezintă evoluţia a 11 specii 
notate: A, B, C, .L. Distanţa dintre litere indică gradul de asemănare 

dintre speciile iniţiale ale unui gen. Speciile D, E, F şi G sunt mai puţin 
asemănătoare între ele decât speciile A şi B sau K şi L. 

Evoluţia speciei A: 

Liniile punctate care diverg din punctul A reprezintă variaţiile 
apărute în generaţiile următoare. Formele reprezentate de liniile extreme 
se dovedesc superioare peste o etapă evolutivă de 1000 de generaţii, ele 
constituind două varietăţi distincte, ai şi mi. 

Varietăţile continuă să-şi amplifice modificarea în aşa fel încât peste 
10 etape evolutive ele devin specii noi aio şi mio. 

O evoluţie asemănătoare se observă la specia iniţială I, din care se 
formează 6 specii. Speciile B, C, D, E, G, H, K şi L au dispărut în lupta 
pentru existenţă, de asemenea multe dintre varietăţile celorlalte specii. 

O situaţie deosebită o prezintă specia F, care se menţine aproape 
neschimbată în decursul generaţiilor. Schema ilustrează atât formarea 
speciilor cât şi a genurilor. Ultimele grupări constituie genuri sau 
subgenuri care descind din aceeaşi specie. 

în înţelegerea speciei şi în explicarea procesului de speciaţie Darwin 
a pornit de la o analiză a unui vast material. 

Darwin arăta că sub influenţa selecţiei naturale, “în decursul unui 
proces îndelungat de modificări, micile diferenţe caracteristice varietăţilor 
aceleaşi specii tind să sporească spre diferenţele mai mari caracteristice 
speciilor aceluiaşi gen. Varietăţile noi şi perfecţionate vor înlocui şi vor 
extermina în mod inevitabil varietăţile mai vechi, intermediare şi mai puţin 
perfecţionate; în felul acesta speciile devin în mare măsură obiecte definite 
şi distincte”. 

El caută să aducă argumente convingătoare prin care să probeze 
faptul că speciile sunt bine definite "... cred că speciile ajung să fie 
suficient de bine definite şi nu prezintă în nici o perioadă un haos 
inextricabil de verigi variabile intermediare; mai întâi pentru că variaţiile noi 

se formează foarte încet, deoarece variaţia este un proces lent şi selecţia 
naturală nu poate face nimic până ce nu se ivesc deosebiri individuale sau 
variaţii favorabile şi până ce un loc din economia naturală a regiunii nu va fi 
ocupat mai bine de o modificare a vreuneia sau mai multora din locuitorii 
săi. 

Şi asemenea locuri noi vor depinde de schimbări lente ale climatului 
sau de migraţia întâmplătoare a unor noi locuitori şi, probabil, într-un grad 
şi mai însemnat, de modificare înceată a unora din vechii locuitori şi de 
interacţiunea dintre formele noi astfel produse şi cele vechi”. 

Datorită în primul rând caracterului lent al formării varietăţilor şi 
dificultăţilor formării variaţiilor capabile să ofere avantaje nete noilor 
forme în comparaţie cu speciile care şi-au asimilat perfect biotipul 
respectiv, Darwin acceptă dictonul formulat de unii dintre marii 
naturalişti: „natura non facit saltum “De ce oare n-ar face natura un 
salt brusc de la o structură la alta? Potrivit teoriei selecţiei naturale, 
înţelegem clar de ce nu a procedat astfel. Selecţia naturală acţionează 
folosind numai avantajele unor variaţii uşoare şi succesive; ea nu poate face 
niciodată salturi mari şi bruşte, ci înaintează totdeauna cu paşi mici, siguri, 
deşi înceţi”. 

Explicând procesul de speciaţie Darwin consideră că “trebuie să fi 
existat, desigur, varietăţi intermediare nenumărate, legând strâns între ele 
toate speciile din cadrul aceluiaşi grup; dar adevăratul proces al selecţiei 
naturale tinde în mod constant, după cum s-a remarcat atât de des, să 
extermine formele parentale şi verigile intermediare”. 

Analizând un abundent şi variat material Darwin a ajuns la 
concluzia că unele specii sunt despărţite de altele prin hiatusuri mari, 
altele prin hiatusuri mai mici şi, în sfârşit, altele stau la hotarul dintre 
specii şi subspecii deoarece “până în prezent nu s-a putut trage o linie de 
demarcaţie precisă între specii şi subspecii - adică între acele forme care, 
după părerea unor naturalişti, se apropie foarte mult de rangul de specie, 
fără a ajunge întru totul”. 

Darwin şi mai târziu Naudin şi alţi biologi au probat cu lux de 
amănunte existenţa tuturor treptelor de la speciile cu totul inapte de a 
se încrucişa la specii care se pot încrucişa lesne pentru a da naştere 
la descendenţi viabili, capabili să se menţină în decursul unui mare 
număr de generaţii: 

- specii care dau descendenţi sterili; 

- descendenţi sterili între ei, dar fertili în încrucişarea cu unul 
dintre ascendenţi; 

- descendenţi fertili, dar care în generaţii revin la una din 
formele parentale. 

Acestea sunt considerate ca argumente în favoarea evoluţiei 
treptate, diferitele specii fiind situate pe trepte deosebite de diferenţiere. 

O urmare firească a teoriei selecţiei naturale trebuia să constituie 
tocmai această structură a lumii vii: alături de speciile net conturate, 
având limite bine nuanţate, există numeroase specii îndoielnice, încă 
neformate pe deplin, cu limite neprecise. De aici Darwin a tras concluzia 
că “o varietate bine pronunţată poate fi astfel considerată ca fiind o specie 
incipientă, iar speciile nu sunt decât varietăţi bine pronunţate”. 

Această formulare a exprimat ideea fundamentată a teoriei evoluţiei 
concepută de Darwin. 

“Speciile iau naştere treptat din stări primordiale şi există vremelnic, 
deoarece mai devreme sau mai târziu dispar sau se transformă în specii 
noi”. 

Deci diferenţierea speciilor este o urmare firească a evoluţiei, un 
rezultat al adaptării la diferite condiţii ale mediului şi, în acelaşi timp, o 
stare care condiţionează posibilitatea evoluţiei ulterioare a speciei. 

Darwin a sesizat faptul că, în unele cazuri este greu să facem 
distincţii între varietăţile speciei, care reprezintă primii paşi ai radiaţiei 
adaptative (polimorfismul) şi neomogenitatea fixată prin selecţie în 
calitate de aparat adaptativ special. 

Pornind de aici Darwin s-a exprimat astfel: “privesc termenul de 
specie ca fiind dat în mod arbitrar, din motive de comoditate unui grup de 


169 



indivizi care se aseamănă foarte mult între ei; termenul de specie nu se 
deosebeşte în mod esenţial de cel de varietate, care se dă unor forme mai 
puţin distincte şi mai variabile. De asemenea, şi termenul de varietate, în 
comparaţie cu simplele diferenţe individuale, este aplicat în mod arbitrar şi 
din comoditate, astfel că, în această perioadă speciile sunt despărţite unele 
de altele prin hiatusuri mari sau mici, iar unele se găsesc chiar la hotarul 
dintre specii şi subspecii”. 

Dacă în ceea ce priveşte dispariţia formelor intermediare dintre 
speciile actuale pare a fi bine rezolvată, în ceea ce priveşte delimitarea 
speciilor lucrurile par confuze. 

Darwin afirma că “pănă în prezent nu s-a putut trage o linie de 
demarcaţie precisă între specii şi subspecii - adică între acele forme care, 
după părerea unor naturalişti, se apropie foarte mult de rangul de specie, 
fără a ajunge întru totul la acest nivel”. 

Această formulare a fost amplu comentată şi a stârnit un val de 
indignare din partea unor biologi. Formularea a fost generată, credem noi, 
de dificultăţile ridicate de criteriile sistematice care trebuie să conducă la 
diferenţierea speciei de varietăţi. 

Formularea neclară cu privire la caracterul real al speciei a fost 
speculată de Agassiz şi de alţi biologi. 

Trebuie să înţelegem însă faptul că Darwin şi-a concentrat efortul în 
sensul cunoaşterii speciei în calitate de proces. El nu s-a preocupat de 
problema speciei ca atare, ca etapă a evoluţiei, aşa cum obişnuim să 
vorbim astăzi. 

Neajunsurile teoriei lui Darwin 

Cum era şi firesc, datorită limitelor impuse de dezvoltarea biologiei 
în etapa respectivă şi a unor influenţe sociale, în teoria lui Darwin s-au 
strecurat şi unele inexactităţi sau chiar deformări ale interpretării 
proceselor evolutive. 

O serie dintre acestea au fost speculate de diferite curente şi 
exacerbate în vederea alunecării darwinismului pe alte direcţii. 

în ceea ce priveşte problema variabilităţii organismelor el a apelat la 
formulare mai puţin corespunzătoare - variabilitate nedefinită sau 
nedeterminată, aceasta fiind speculată fiind de autorii teoriei 
autogenetice a variabilităţii şi evoluţiei. 

Darwin a fost şi este acuzat de faptul că a preluat ideile lui Malthus 
din Eseu asupra principiului populaţiei, prin care acesta a încercat să 
explice starea de mizerie a clasei muncitoare din Anglia prin înmulţirea în 
progresie geometrică a omenirii şi prin creşterea în progresie aritmetică a 
bunurilor de trai şi să le aplice în biologie. 

Deşi acest aspect pare să fie clar şi confirmat chiar de Darwin, 
trebuie să spunem că el, fiind un adevărat geniu al observaţiei, a 
acumulat date concludente prin care putea să probeze că existenţa 
fenomenului de suprapopulaţie în natura spontană constituie o realitate. 

Ideile lui Malthus l-au impulsionat pe Darwin să găsească 
adevărata cauză a pieirii unor indivizi şi a supravieţuirii altora, precum şi 
a adaptării organismelor la mediul de viaţă, descoperind selecţia 
naturală. 

în aceste sens considerăm că punerea în evidenţă a faptului că în 
natură se ajunge adesea la starea de suprapopulare, care determină 
tensiuni sau chiar competiţii între diferite specii sau chiar între indivizii 
aceleaşi specii nu trebuie să fie clasificată drept malthusianism sau ca o 
justificare a acestuia. 

Se consideră, de asemenea greşit că Darwin a supraevaluat 

formele luptei pentru existenţă în cadrul fenomenului de 
suprapopulare. 

Lupta pentru existenţă, manifestată în diferite forme, caracterizează 
încă formarea de organisme, chiar şi în situaţia în care nu se instalează 
fenomenul de suprapopulare şi competiţia: 

- în cazul unei secete - lupta cu factorii abiotici; 

- insectele din insulele Kerguellen - în lupta continuă împotriva 
vântului, chiar în lipsa suprapopulării. 

Darwin este acuzat de faptul că a extins termenul de luptă pentru 
existenţă şi a inclus în acest termen toate relaţiile dintre organisme şi 
chiar dintre organisme şi mediu. 

Simplificatorii şi vulgarizatorii teoriei au căutat să exploateze 
formularea noţiunii de luptă pentru existenţă considerând că Darwin nu 
vede decât lupta pentru existenţă în toate relaţiile. 

Se consideră, de asemenea că este prea categorică şi greşită 
afirmaţia lui Darwin că lupta cea mai aprigă se dă între indivizii 
aceleaşi specii şi că lupta intraspecifîcă are un rol deosebit. 

Această acuzare ni se pare exagerată datorită faptului că Darwin a 
înţeles în mod profund relaţiile intraspecifice, pe care nu le-a redus la o 
luptă directă de exterminare, care poate să apară şi să fie reală în 
numeroase cazuri (bibanul, insectele parazitoide, Sitophilus), ci a 
prezentat şi numeroase relaţii de colaborare. 

în ceea ce priveşte afirmaţiile lui Darwin privind ereditatea 
caracterelor dobândite de organisme în timpul vieţii, nu au putut fi 
aduse argumente faptice prin care aceasta să fie probată de genetica 
modernă. El a preluat această idee, care circula între biologi de mai bine 
de un secol. 

De asemenea, acceptarea ideii transformării speciilor ca urmare 
a acţiunii directe a mediului nu poate fi probată în totalitate de 
cercetările genetice. Teoria sintetică a evoluţiei se pronunţă categoric 
împotriva acţiunii directe a mediului în evoluţie. 

Folosirea legii lamarckiene a uzului şi neuzului în explicarea 
anumitor procese evolutive are aceleaşi neajunsuri ca şi în concepţia lui 
Lamarck. 

De altfel, nici posibilitatea de a obţine hibrizi pe cale vegetativă nu a 
fost confirmată experimental. 

în ceea ce priveşte ritmul evoluţiei, trebuie să subliniem faptul că 
Darwin a văzut evoluţia ca un proces lent, care se desfăşoară în timp 

îndelungat, ajungând chiar să accepte dictonul că natura non facit 
saltum. Deşi Darwin cunoştea aşa-numitele sporturi, nu le-a dat 
importanţă în procesul evoluţiei. 

în Anglia, William H. Harvey (1811 - 1866) profesor de botanică la 
Dublin şi W. Hopkins l-au acuzat pe Darwin pentru ideea gradaţiilor 
insensibile în transformarea speciilor şi i-au reproşat faptul că nu a ţinut 
seama de variaţiile bruşte. 

Unii biologi îl acuză de evoluţionism plat pentru faptul că nu a 
reuşit să surprindă importanţa pe care o au în evoluţie variaţiile bruşte, 
deşi modul în care a explicat apariţia formelor noi ilustrează existenţa 
saltului în evoluţie. 

în ceea ce priveşte selecţia artificială, deşi era un cunoscător 
desăvârşit, nu a sesizat posibilitatea provocării apariţiei variaţiilor la 
organisme, adică a inducerii pe cale artificială a mutaţiilor, cum spunem 
astăzi. 

Nesesizând diferenţele calitative dintre specii şi varietăţi, Ch. 
Darwin nu a putut să formuleze o concepţie clară despre specie, 
considerând noţiunea de specie şi de varietate arbitrară; fapt pentru care 
a fost puternic atacat de Agassiz. De altfel Darwin nu a dat o definiţie 
speciei. 

Biologul italian Federico Raffaele (1862-1937) atrage atenţia că în 
Originea speciilor Darwin arată că nu toate varietăţile sau speciile 
incipiente ating rangul de specii. 

Totuşi, trebuie să subliniem că, prin teoria sa, Darwin a reuşit să 
rezolve pentru prima dată problemele esenţiale ale procesului evolutiv: 

- a dovedit realitatea procesului evolutiv; 

- a descoperit forţele motrice ale evoluţiei; 

- a căutat să explice originea adaptărilor; 

- a pus bazele explicării originii şi evoluţiei omului; 

- coloana vertebrală a teoriei sale o constituie acţiunea selecţiei 
naturale. 

EVOLUTIONISMUL EXTRAŞTIINTIFIC 


Artur Schopenhauer (1788 - 1860) 

Numit şi fiu spiritual al lui Buda şi Kant, a promovat un vitalism 
suis-generis prin care şi-a “omorât părinţii”. 

Prin lucru în sine conceput de Kant el vedea Voinţa de a trăi 

Dacă Lamarck nu putea să vadă, după Schopenhauer decât 
transformarea desfăşurată în timp, “nu putea ajunge să conceapă că 
voinţa animalului, în calitate de lucru în sine, s-ar putea situa în afara 
timpului şi preexista astfel animalului însuşi”, el concepea existenţa unei 
“fiinţe metafizice” iniţiale, a unui animal primordial “care, prin urmare, ar fi 
fost lipsit complet de fizionomie şi de toate organele şi s-ar fi transformat, 
potrivit condiţiilor climatice şi locale şi conform cunoştinţei pe care ar fi avut- 
o despre acestea, pentru a da naştere miriadelor de chipuri animale de 
toate felurile, de la musculiţă la elefant. în realitate însă, acest animal este 
Voinţa de a trăi: totuşi, în această calitate, el este metafizic şi nu fizic”. 
(De la volonte dans la nature, PUF. p. 100). 

Dorinţa internă a organismelor pentru perfecţiune concepută de 
Lamarck reprezintă ceva mai mult pentru Schopenhauer, Voinţa de a 
trăi, care este esenţa vieţii, este trăsătura sa fundamentală. 

Voinţa de a trăi reprezintă sâmburele esenţial al lumii, este o 
nefiinţă a cărei inspiraţie este, în mod evident, găsită în fîlosofîa lui Buda, 
în Nirvana. 

El încearcă să străpungă vălul lui Maya, vălul iluziei prin această 
nefiinţă. 

Pornind de la “Tat twam asi” ("acesta eşti tu însuţi”), un dicton 
suprem ce implică faptul că omul se recunoaşte pe sine în orice fiinţă, 
Schopenhauer caută să explice toate relele înfăptuite de fiinţa umană 
prin voinţa de a trăi. 

“Nouă, tuturor celor care suntem încă înconjuraţi de vălul lui Maya, 
câteodată, totuşi, sentimentul violent al suferinţelor noastre sau 
reprezentarea întinsă a durerilor celorlalţi ne aduce în minte neantul şi 
amărăciunea vieţii; şi atunci am vrea să abdicăm total, pentru totdeauna, 
sfărâmând spinul dorinţelor, ferecând orice cale de acces durerilor şi 
purificăndu-ne şi fiinţa. Curând însă, iluzia aparenţelor ne înfăşoară din 
nou şi din nou ea pune în mişcare voinţa noastră: ne este cu neputinţă să 
ne descătuşăm. Speranţa cu momelele sale, prezentul cu linguşirile sale, 
plăcerile cu atracţia lor, bunăstarea care, câteodată, ne este dată nouă 
personal în mijlocul unei lumi în suferinţă, supuse hazardului şi greşelii, 
toate aceste seducţii ne readuc înapoi şi strâng legăturile în jurul nostru. De 
aceea a spus Isus că “Este mai uşor să faci să treacă un odgon 
(cămilă) prin urechea unui ac, decât îi este unui bogat să intre în 
împărăţia lui Dumnezeu”. 

Schopenhauer n-a fost şi nici nu putea să fie un transformist. El a 
cunoscut opera lui Lamarck şi a apreciat meritul muncii sale mai ales în 
ceea ce priveşte diferenţierea netă făcută între vertebrate şi nevertebrate, 
însă nu acceptă ideea unei transformări lente a organismelor către 
perfecţiune. Mai curând şi-a explicat dispariţia lor în lupta pentru 
perfecţiune: “specia, în mijlocul atâtor eforturi, înainte de a fi produs încetul 
cu încetul, în cursul nenumăratelor generaţii, organele necesare 
supravieţuirii sale, ar fi trebuit în mod necesar să moară şi să se stingă 
datorită lipsei acestor organe. într-atăt este de mare orbirea pe care o 
provoacă o ipoteză. Cea a lui Lamarck, totuşi este născută dintr-o concepţie 
foarte corectă şi profundă a naturii, este o eroare de geniu care, în pofida 
absurdităţii sale, îi face încă cinste. Ceea ce este adevărat în ea îi aparţine 
naturalistului: el a văzut bine că elementul originar este Voinţa animalului, 
care a determinat organizarea sa”. 

Este limpede faptul că Schopenhauer l-a citit pe Lamarck, însă n-a 
reţinut decât ceea ce se interfera cu gândirea sa. El ridică principiul lui 
Lamarck al tendinţei interne a organismelor spre progres la principiul 
fundamental al Voinţei de a trăi. 

îi acordă circumstanţe atenuante lui Lamarck, care “nu putea 
ajunge să conceapă că Voinţa animalului, în calitate de lucru în sine, s-ar 
putea situa în afara timpului şi preexista astfel animalului însuşi”. 

Voinţa de a trăi - este substratul ultim al oricărui fenomen, este, 

lucrul în sine al lui Kant. 

Este bine de înţeles de ce Schopenhauer n-a privit cu interes teoria 
lui Darwin, pe care n-a citit-o în original, ci în prezentare şi pe care o 
considera că “este un empirism plat cu totul insuficient în materie, o simplă 
variaţie a teoriei lui Lamarck”. 

Friedrich Nietzsche (1844 - 1900) 

El transformă Voinţa de a trăi a lui Schopenhauer în Voinţa de 
putere. 

El ridică în slavă supraomul, însă acesta este înconjurat de cei slabi 
şi rataţi care sunt mai mulţi. în Crepusculul idolilor se arată opus 
darwinismului, deşi îi acceptă lui Darwin teoria luptei pentru existenţă. 

Consideră însă că, chiar în lupta pentru existenţă nu supravieţuiesc cei 
mai apţi. Aceasta nu conduce la perfecţiune, la progres, deoarece lupta 
pentru existenţă “se sfârşeşte din nefericire într-un mod contrariu celui pe 
care l-ar dori şcoala lui Darwin, celui pe care, poate, am îndrăzni să îl dorim 
împreună cu ea: vreau să spun în detrimentul celor puternici, celor 
privilegiaţi, al excepţiilor fericite. Speciile nu cresc în perfecţiune: cei slabi 
sfârşesc întotdeauna prin a se face stăpânii celor puternici - şi aceasta 
pentru că ei au de partea lor numărul mare şi de asemenea, pentru că sunt 
mai şireţi”. 

Cred că F. Nietzsche a încercat să aplice întregii lumi vii nişte 
observaţii, pe alocuri pertinente, efectuate asupra omului şi a societăţii 
umane. A unei societăţi umane decăzute. 

Edgar Quinet (1803 - 1875) 

Istoric care în cartea sa “Creaţia”, se manifestă ca un evoluţionist 
convins şi caută chiar, să explice unele evenimente istorice prin teoria 
biologică a evoluţiei. 

Acceptând ideile lui Darwin caută să probeze evoluţia organismelor 
de la primele fiinţe la specia umană, vorbind chiar de posibilitatea 
apariţiei unui supraom. " Atâtea dinastii organice care au trecut ar putea 
foarte bine să sfârşească prin a-l convinge pe om că el însuşi este un 
monarh efemer şi că va veni momentul când va fi detronat”. 

De fapt, “detronarea” se poate să fi avut loc încă înainte de a fi 
apărut omul ca specie pe Terra. Asta nu exclude ca, şi pe Terra, să apară 
un supraom, care să-l elimine, în final, pe Homo sapiens sapiens actual. 

Luând în considerare mişcarea ascensională spre progres biologic 
pe care o cunoaşte lumea vie, Edgar Quinet prefigurează evoluţionismul 
lui Bergson şi pe cel al lui Teilhard de Chardin. 

Aşa cum am mai subliniat, Edgar Quinet caută să aplice legile 
biologice la cele ale evoluţiei istorice ale speciei umane. Aplicarea 
evoluţionismului în istoria umanităţii o vom întâlni şi la Alexandru 
Xenopol. Desigur că, Edgar Quinet a putut servi ca model lui Xenopol în 
orientările sale. Totuşi Edgar Quinet alunecă în fabulaţie în unele dintre 
încercările sale: "... Teba a rămas Teba pentru că nu a putut deveni Atena 
sau Roma, precum peştele a rămas aşa pentru că nu a putut deveni 
reptilă...”. 

Peştelui îi era suficientă starea de peşte, pe care şi-a desăvârşit-o în 
evoluţia sa, după care a îngheţat-o definitiv. 

Edgar Quinet dă prima explicare ştiinţifică a faptului că, în lumea 
peştilor s-a trecut de la coada heterocercă la cea homeocercă, ca urmare 
a luptei pentru existenţă. Cei cu coada homeocercă ar fi înotat mai rapid 
în perioada în care reptilele acvatice ar fi invadat acvatoriile. în modul 
acesta explică şi competiţiile dintre diferite tipuri de civilizaţie. 

Gândirea lui Edgar Quinet constituie un preludiu pentru 
psihanaliza lui Freud. 

“Gândirile pe care le dăm de o parte nu ne dau decât în aparenţă 
ascultare. înăbuşite, ele se refugiază departe, în forul intim al fiinţei 
noastre; urmărite până şi acolo, ele se retrag încă şi mai departe, în nu ştiu 
ce fibre de unde domnesc asupra noastră, în pofida noastră, fără ştirea 
noastră... Ele se sustrag voinţei noastre, ele ne guvernează”. 

Bdgar Quinet prefigurează o adevărată psihologie abisală, ne 
anunţă psihanaliza freudiană. 

Evoluţia creatoare a lui Henri Bergson (1859 -1941) 

Gândirea lui Bergson eliberează creştinismul de fixismul 
tradiţional. 

Bergson considera că transformismul lui Lamarck reprezintă “o 
aşchie intrată în carnea inteligenţei creştine”. De la 1876 în două 
publicaţii: Revue historique şi Revue des questions historiques 

polemizează asupra problemei spinoase şi de-a dreptul dureroase a 
originii omului, datorită faptului că, Franţa catolică şi America 
protestantă fundamentalistă, s-au opus, de la început, la tot ceea ce ar 
putea să ne întărească înrădăcinarea gândirii în supa prebiotică a unei 
tulburătoare Mame-Nature. 

Henri Bergson eliberează gândirea creştină de fixismul religios. 
Bergson a fost inatacabil din cauza rădăcinii sale izraelite şi datorită 
fermităţii sale, superioare lui Charden (Pierre Teilhard), al cărui mesaj a 
fost înăbuşit. 

Bergson era un cunoscător perfect al teoriilor evoluţioniste ale 
timpului său. El nu părea să fie mulţumit de explicaţiile 
neodarwinismului şi nici de cele ale neolamarckismului. Henri Bergson 
recurge la existenţa unui elan vital asemănător voinţei de a trăi a lui 
Schopenhauer. “Noi ne întoarcem în felul acesta, după un lung ocol, la 
ideea de la care am plecat, cea a unui elan originar al vieţii, trecând de la o 
generaţie la generaţia următoare de germeni, prin intermediul organismelor 
dezvoltate care constituie trăsătura de unire între germeni. Acest elan, 
conservându-se pe liniile de evoluţie între care el se împarte, este cauza 

profundă a variaţiilor, cel puţin a celor care se transmit în mod regulat, care 
se adaugă una alteia, care creează specii noi”. 

Această ultimă idee ni se pare tulburătoare în explicarea traiectoriei 
evoluţiei. Voinţa de a trăi, sau elanul vital, prefigurează sensul evoluţiei 
speciilor. 

Bergson nu este un fînalist şi nici nu acceptă o atare categorisire. 
Transformarea fiinţelor după concepţia sa nu necesită reprezentarea 
conştientă sau inconştientă a unui ţel ce urmează a fi atins. Evoluţia se 
desfăşoară în virtutea unui elan originar al vieţii, ea este implicată în 
însăşi această mişcare, de aceea o găsim pe linii de evoluţie independente. 

Toate acestea se explică după Henri Bergson, deoarece “viaţa este, 
înainte de toate, o tendinţă de a acţiona asupra materiei brute. Sensul 
acestei acţiuni nu este, fără îndoială, predeterminat: de aici imprevizibila 
varietate de forme pe care viaţa, evoluând, le seamănă în drumul ei”. 

Viaţa este un elan vital şi totuşi, traiectoria evoluţiei sale nu este 
predeterminată. Vitalul tinde oarecum către progres, chiar dacă acest 
progres nu poate fi pe deplin prefigurat. Materia vie trebuie să ajungă la 
stadiul recunoaşterii propriei sale interiorităţi, indiferent dacă acest stadiu 
se real i zează prin progresul cefalopodelor, al reptilelor sau al mamiferelor. 

în ceea ce priveşte inteligenţa, interesant este de subliniat faptul că, 
Bergson consideră că “şi aceasta cunoaşte anumite lucruri fără să fi 
învăţat. Acestea sunt însă cunoştinţe de un ordin foarte diferit”. După 
Bergson “inteligenţa, ca şi instinctul, este o funcţie ereditară, deci 
înnăscută”. 

în privinţa acestei cunoaşteri înnăscute notează mai departe: 

“în orice fel ar fi însă efectuată analiza gândirii, vom ajunge 
întotdeauna la unul sau mai multe cadre generale, a căror cunoaştere 
înnăscută spiritual o posedă, din moment ce le foloseşte în mod natural. Să 
spunem deci că, dacă luăm în considerare, pentru instinct şi pentru 
inteligenţă, partea de cunoştinţă înnăscută pe care o conţin, constatăm că 
această cunoştinţă înnăscută priveşte, în primul caz, lucrurile, iar în al 
doilea - raporturi”. 

Henri Bergson abordează o tratare holistă a naturii. Urmăreşte 
evoluţia la nivelul cosmosului, chiar dacă explicaţiile sale date prin 
acţiunea elanului vital sunt situate în afara explicaţiilor ştiinţifice. “Aşa 
cum cel mai mărunt fir de praf este solidar cu sistemul nostru solar în 
întregul său, este antrenat odată cu el în acea mişcare nedivizată de 
coborâre care este însăşi materialitatea, tot aşa toate fiinţele organizate, de 
la cea mai umilă până la cea mai elevată, de la originile vieţii şi până la 
vremea în care ne aflăm, în toate locurile ca şi în toate timpurile, nu fac 
altceva decât să redea într-un mod accesibil ochilor un impuls unic, orientat 
invers faţă de mişcarea materiei şi, în el însuşi indivizibil”. 

Şi mai departe consemnează: “Toate vietăţile sunt legate între ele şi 
toate cedează în faţa aceleaşi formidabile presiuni. Animalul îşi găseşte 
punctul de sprijin în plantă, omul călăreşte animalitatea, iar unitatea 
întreagă, în spaţiu şi timp, este o imensă armă care galopează alături de 
noi, într-o şarjă antrenantă capabilă să dea peste cap orice rezistenţă şi să 
depăşească multe obstacole, poate chiar şi moarted’. 

După cum apreciază Jacques Monod, fîlosofîa lui Bergson se 
sprijină pe concepţia că viaţa este străbătută de un elan vital, de un 
curent deosebit de materia neînsufleţită, pe care o obligă să se organizeze. 
El nu este un fînalist, deoarece evoluţia aşa cum este gândită de el nu are 
nici cauze finale şi nici cauze eficiente. Chiar dacă omul este stadiul 
suprem pe care l-a ajuns evoluţia, ea nu l-a căutat şi nici nu la prevăzut. 
“El reprezintă dovada totalei libertăţi a elanului creator”. 

Lucien Cuenot (1866 - 1951) 

Ca descoperitor al legilor lui Mendel în lumea animală, Lucien 
Cuenot caută să argumenteze finalismul în evoluţie. 

în lucrarea Invenţie şi finalitate în biologie considera că 
“hazardul pur, chiar triat de către utilitate, nu explică organizarea şi 
invenţia”. Nu acceptă faptul că prima fiinţă a fost rezultatul unei 
combinaţii chimice întâmplătoare, iar agentul metafizic care ghidează 
ortogeneza nu este lipsit de legătura cu entelechia lui Driesch sau cu 

elanul vital al lui Bergson. El respinge orice dogmatism, orice schematism 
însă admite fînalismul biologic şi mecanismul care presupune capacitatea 
de invenţie imanentă vieţii. 

TEORIA MICELARĂ A EREDITĂŢII 


A fost concepută de Karl Wilhelm Năgeli (1817 - 1891). Dezvoltând 
teoria pangenetică a lui Darwin, Năgeli a căutat suportul material al 
eredităţii. 

în 1884 Năgeli lansează o teorie conform căreia celulele sunt 
alcătuite din nişte particule pe care le urmăreşte micele, care se pot 
autoreproduce. 

Năgeli consideră că organismul este alcătuit din două categorii de 
plasmă în funcţie de natura miceliilor: 

- plasma germinativă sau idioplasma-, 

- plasma nutritivă sau trofoplasma. 

Plasma nutritivă sau trofoplasma are doar rol nutritiv, reprezentând 
sediul proceselor metabolice, în timp ce plasma germinativă are rol în 
transmiterea caracterelor ereditare. 

Micelele idioplasmei ar forma un fel de cordoane micelare care 
străbat tot corpul formând o reţea amplă. Caracterele corpului sunt 
determinate în funcţie de aranjamentul miceliilor în această vastă reţea. 

întrucât sunt multe caractere, pentru care ar trebui să fie micelii 
speciale, Năgeli introduce ideea caracterelor elementare. Astfel, nu ar 
exista micelii pentru fiecare nuanţă a părului, a ochilor sau a pielii. 

întrucât unele organisme au o mare capacitate de regenerare 
(spongieri, celenterate), iar multe plante pot fi înmulţite prin butaşi, 
muguri etc., Năgeli admite că fiecare cordon micelar ar conţine micelii 
pentru toate caracterele. Deosebirile structurale şi funcţionale ale 
organelor ar fi determinate de faptul că miceliile nu sunt în aceeaşi stare 
funcţională. 

După Năgeli însuşirile organismelor sunt predeterminate în 
filamentele miceliilor idioplasmei încă de la apariţia vieţii pe Pământ. 

Idioplasma ar conţine pe lângă caracterele prezente şi pe cele ale speciilor 
care se vor contura în viitor. Miceliile idioplasmei se ramifică de la celulele 
reproducătoare în celulele trofoplasmei, expunând caracterele, după care 
se retrag în celulele reproducătoare. 

Pentru a susţine transmiterea caracterelor dobândite arată că 
filamentele idioplasmei pot fi influenţate de variaţiile condiţiilor de mediu, 
precum şi de antrenament sau de lipsa antrenamentului, iar acestea 
influenţează celulele reproducătoare putând fi transmise la generaţiile 
următoare, selecţiei revenindu-i un rol secundar. 

Năgeli atribuie idioplasmei o tendinţă spre perfecţionare. 
Această tendinţă se manifestă din momentul apariţiei vieţii pe pământ. 
Acest mod dea gândi ne aminteşte de tendinţa internă spre progres 
atribuită de J.B. Lamarck animalelor. 


TEORIA MUTATIONISTĂ 

Fondatorul acestei teorii, Hugo de Vries şi-a dezvoltat ideile în cele 
două lucrări fundamentale: Teoria mutaţiilor (1901-1903) şi Specii şi 
varietăţi şi geneza lor prin mutaţii (1906). 

Pornind de la ideile lui Louis Dollo (1893), care afirma în Legile 
evoluţiei, că evoluţia este discontinuă. Hugo de Vries leagă teoria 
evoluţiei de postulatul discontinuităţii, influenţat de teoria quantică a lui 
Max Plank. 

Teoria mutaţionistă porneşte tot de la teoria pangenetică, 

admiţând existenţa unui suport material al eredităţii. Caracterele 
ereditare ar fi localizate la nivelul unor particule - pangena situate în 
nucleul celular. 

Pangenele nu circulă prin organism ci se găsesc în fiecare celulă 
fiind închise în nucleu. Deci fiecare nucleu prezintă toate caracteristicile 
specifice unui organism. Pangenele se divid în acelaşi timp cu celula. 

Variabilitatea organismelor este determinată de multiplicarea şi diviziunea 
inegală a pangenelor. Nu este acceptată transmiterea caracterelor 
dobândite. 

Variaţiile ereditare care apar sunt bruşte şi au fost numite mutaţii, 
de unde şi denumirea teoriei - mutaţionistă. Deci evoluţia nu ar fi un 
proces continuu, ci speciile se transformă brusc, în anumite perioade mai 
critice pentru specie. 

După Hugo de Vries speciile noi s-ar forma din cele vechi, în urma 
transformărilor bruşte ale plasmei germinative. 

Variaţiile obişnuite individuale, care prin selecţie ar putea conduce 
la o înnobilare a organismului, nu au nici o importanţă în ceea ce priveşte 
apariţia de noi specii. Noile specii se ivesc totdeauna prin mutaţii, care 
dau dintr-o dată specii definite, ce rămân constante, până când s-ar 
declanşa eventual o nouă mutaţie. 

Pe baza cercetărilor efectuate pe Oenothera lamarkiana, Hugo de 
Vries a formulat anumite legi ale mutaţiei. 

De Vries găseşte pe lângă O. lamarckiana şi pe O. brevistylis şi O. 
loevifolia. Timp de circa 15 ani a lucrat pe aceste specii şi a obţinut multe 
specii noi: O. gigas, O. nanella, O. lata, O. rubrinervis etc. 

1. Speciile elementare noi se produc brusc, fără faze 
intermediare; 

2. Speciile noi sunt pe deplin constante, chiar din primul 
moment al ivirii lor; 

3. Cele mai multe tipuri noi, ce se ivesc, corespund, în 
particularităţile lor, exact unor specii noi, nu simplelor variaţiuni; 

4. Speciile elementare apar într-un număr considerabil de 
indivizi, simultan sau cel puţin în aceeaşi perioadă; 

5. Noile particularităţi nu indică vreo relaţie evidentă, izbitoare 
cu variabilitatea individuală; 

6. Mutaţiile se efectuează în toate direcţiile, iar modificările pot 
afecta toate organele; 

7. Mutabilitatea se manifestă periodic. 

De Vries considera, de asemenea, că mutaţiile nu formează şiruri 
neîntrerupte, contrar variaţiilor neereditare şi că ele pot fi folositore sau 
dăunătoare. Unele şi aceleaşi mutaţii pot apărea repetat. 

Nu acordă importanţă selecţiei naturale. 

Prin selecţie, susţine De Vries, fie naturală, fie artificială, “nu se pot 
obţine specii realmente noi”. Selecţiei i-ar reveni numai o importanţă 
practică, în sensul că prin ea se poate ridica nivelul unor culturi de plante 
sau al unor rase de animale, însă orice culturi vegetale şi rase de animale, 
de înalt nivel obţinute prin selecţie, recad la nivelul anterior, după câteva 
generaţii, dacă opera de selecţie încetează. 

De Vries susţinea că opera sa nu se opune ideilor lui Darwin, ci 
doar le completează. 

Subliniază faptul că selecţia poate explica supravieţuirea celui mai 
apt, dar nu şi apariţia celui mai apt, ceea ce realizează mutaţia. 

De Vries lega mari speranţe practice de teoria mutaţiilor; anticipa 
producerea artificială a mutaţiilor şi ameliorarea soiurilor de plante şi a 
raselor de animale. 

Trebuie însă să subliniem faptul că Hugo de Vries a lucrat pe 
Oenothera lamarckiana, care este un hibrid complex, heterozigot prin 
translocaţii, din care a obţinut alături de mutaţii şi o serie de forme de 
segregare. Deci multe dintre “mutantele” sale bruşte nu sunt adevărate 
mutaţii. 

Astfel B.M. Davis şi Heribert-Nilsson experimentând pe specii de 
Oenothera au constatat că unele dintre speciile obţinute de De Vries sunt 
forme de segregare a caracterelor. 

Teoria mutaţionistă a avut un larg ecou în lumea biologilor şi a fost 
amplu dezvoltată prin contribuţia a numeroşi cercetători. 

Teoria a generat numeroase cercetări care au confirmat existenţa 
mutaţiilor la plante şi animale şi au contribuit la elucidarea lor. 

Hugo de Vries are meritul de a fi definit corect mutaţiile şi de a le fi 
atribuit un rol important în procesul evoluţiei. Chiar dacă teoria sintetică 

a evoluţiei consideră mutaţiile doar materialul pe baza căruia se realizează 
evoluţia, ele servesc ca material pentru selecţie. 

în ultima vreme a apărut o teorie nouă - teoria echilibrului 
întrerupt sau punctat = punctualism, formulată de Steven Gould şi 

alţii şi numită şi saltaţionism, după care transformările evolutive au loc 
prin pulsaţii, o specie trecând în alta fără forme intermediare precum 
rasa, subspecia sau semispecia. 

Această teorie este o teorie cuantică ce preia, în esenţă ideile lui 

Hugo de Vries. 

Considerăm că teoria mutaţionistă a avut o mare influenţă asupra 
dezvoltării geneticei şi a evoluţionismului. 


NEODARWINISMUL 
(August Weismann 1834-1914) 


Fondatorul neodarwinismului a fost biologul german August 
Weismann (1834-1914), care în perioada 1883-1900 şi-a prezentat 
concepţia privind ereditatea şi evoluţia. 

Adept al teoriei evoluţioniste a lui Darwin, Weismann a dezvoltat 
până la paroxism rolul selecţiei naturale în procesul evoluţiei fiind 
considerat un ultradarwinist. 

Pornind de la ideea lui K. Năgeli, conform căreia orice organism 
este format dintr-o substanţă ereditară, numită idioplasmă sau plasmă 
germinativă, şi una neereditară, cu rol somatic, numită trofoplasmă 
(morfoplasmă sau plasma nutritivă), Weismann a amplificat această 
idee separând şi mai tranşant idioplasma de trofoplasmă. 

El consideră că idioplasma sau plasma germinativă se găseşte 
numai în nucleul celulelor sexuale şi anume în cromozomi, iar restul 
corpului, trofoplasmă sau soma este independentă, neavând rol în 

ereditate. Spre deosebire de K. Năgeli, August Weismann consideră că 
soma nu poate să influenţeze cu nimic idioplasma. 

Cele mai simple particule ale eredităţii ar fi bioforii. Aceştia sunt 
grupaţi în determinante, care la rândul lor sunt asamblate în unităţi mai 
mari ide. Idele ar fi dispuse liniar în idante sau cromozomi. 

Deci, toate elementele eredităţii sunt cantonate numai în celulele 
sexuale. După fecundaţie şi formarea oului, odată cu dezvoltarea 
embrionară şi organogeneza, bioforii se răspândesc în celulele fiice, 
rezultate prin diviziunea oului, având rol în specializarea ţesuturilor în 
noul organism. Determinantele au rol în formarea caracterelor, iar 
idantele guvernează structura întregului organism. 

Odată format organismul, bioforii se concentrează în celulele 
sexuale şi îşi reiau funcţia de procreaţie. 

în ceea ce priveşte variaţiile, Weismann deosebeşte două categorii: 
variaţiile germinate, ale plasmei germinative sau ale idioplasmei, care 
sunt ereditare, fiind provocate de factori interni necunoscuţi şi variaţiile 
somatice, produse de modificările mediului extern, care nu sunt ereditare 
şi care nu au nici un ecou asupra factorilor ereditari. 

Acceptând rolul selecţiei în procesul evolutiv, Weismann a formulat 
o ipoteză originală prin care caută să transfere lupta pentru existenţă şi 
acţiunea selecţiei naturale la nivelul elementelor constitutive ale plasmei 
germinative. 

în concepţia sa, între determinante are loc o luptă pentru existenţă 
pentru a-şi asimila hrana necesară, acţionând, în fapt, o selecţie naturală 
pe care a numit-o selecţie germinată. 

Prin selecţia germinală se menţine şi se dezvoltă numai variaţiile 
germinale favorabile, ceea ce conduce la apariţia de forme noi (varietăţi 
noi) în cadrul speciei. 

Acceptând legea uzului şi a neuzului, consideră că selecţia 
germinală nu se exercită în cazul organelor nefolositoare, care au încetat a 
mai funcţiona. 

Weismann se opune cu înverşunare acceptării moştenirii 
caracterelor dobândite şi aduce argumente în acest sens: 

- realizează un experiment cu şoareci cărora le taie coada la mai 
multe generaţii, dar se nasc, totuşi, pui cu coadă; 

- femeile se nasc cu himen deşi îl pierd; 

- circumcizia la evrei se practică de mii de ani şi încă nu s-a născut 
nici un copil cu ea naturală. 

Deci, după Weismann, selecţia germinală stă la baza genei speciilor. 

O altă teorie formulată de Weismann este cea a continuităţii 
plasmei germinative. 

Conform acestei teorii elementele materiale ale eredităţii, începând 
cu bioforii şi terminând cu idantele se transmit din generaţie în generaţie 
prin intermediul celulelor sexuale fiind practic nemuritoare. 

Plasma germinativă, localizată în celulele sexuale ale unui individ 
trece prin intermediul acestora într-un alt individ, aici se dispersează, se 
dezvoltă din nou, apoi iar se concentrează în celulele sexuale şi ajung la 
un nou individ, fiind practic nemuritoare. 

în privinţa ipotezei sale el propune să o numească teoria 
continuităţii plasmei germinative, deoarece are la bază ideea că 
ereditatea se produce deoarece un ţesut cu o constituţie chimică şi, în 
special moleculară determinată, se transmite de la o generaţie la alta. 

Acest ţesut a fost numit plasmă germinativă şi i-a atribuit o 
structură foarte complexă şi delicată. La fiecare din ontogeniile succesive o 
parte din plasma germinativă specifică conţinută în celula mamă nu este 
folosită pentru construirea organismului copilului, ci rămâne în rezervă, 
nemodificată, pentru formarea celulelor germinative ale generaţiilor 
viitoare. 

Nu se poate spune că celulele germinale sunt nemuritoare, afirmă 
Weismann, dar ele se comportă “ca partea nemuritoare a corpului 
metazoarelor. Dacă esenţa şi caracterul unei celule îşi au raţiunea 
determinantă, nu în corpul celulei ci în substanţa nucleului ei, imortalitatea 

celulelor germinative este menţinută, deşi substanţa nucleară este singura 
care trece fără întrerupere de la o generaţie la alta”. 

După Weismann celulele germinale nu provin din corpul individului 
ci din celula germinală ancestrală. 

Weismann intuieşte suportul material care asigură vehicularea 
informaţiei genetice atunci când vorbeşte de “existenţa unei substanţe 
ereditare, al unui vehicul material al tendinţelor ereditare şi de faptul că 
această substanţă este conţinută în nucleul celulelor germinative, în acea 
parte a filamentului nuclear care, în anumite momente îmbracă forma unor 
tortiţe sau a unor beţişoare scurte”. 

Desigur că, teoria localizării germoplasmei numai în celulele sexuale 
şi teoria selecţiei germinale şi a luptei pentru existenţă între elementele 
constitutive ale plasmei germinative nu pot fi acceptate. 

în ceea ce priveşte structura cromozomilor (a idantelor), pe care 
astăzi o cunoaştem în intimitate, nu poate fi explicată prin factorii 
materiali presupuşi de Weismann, deşi ideea unei structuri complexe şi 
gradate a fost bine întemeiată. 

Exprimarea folosită de Weismann că variaţiile plasmei germinative 
se datoresc acţiunii unor factori interni necunoscuţi a fost nefericită, deşi 
la timpul respectiv aceşti factori erau, într-adevăr, necunoscuţi. 

Ţinem totuşi să subliniem că Weismann, prin concepţiile sale a 
contribuit mult la dezvoltarea ştiinţei despre ereditate la sfârşitul veacului 
trecut. 

Teoria localizării factorilor ereditari în cromozomi şi a continuităţii 
plasmei germinative au deschis căi noi în genetică, fiind confirmate şi 
acceptate unanim. 

TEORIA FACTORILOR EREDITARI 


Formulată de Mendel (1822-1884), teoria este inclusă astăzi în 
orientarea neodarwinistă. 

Teoria lui Mendel a fost confirmată după 1900, când legile sale au 
fost redescoperite de către olandezul Hugo de Vries, germanul C. Correns 
şi austriacul E. Tschermack. 

Teoria factorilor ereditari a devenit teoria de bază a geneticii clasice. 

Mendel a constatat experimental şi pe baza calculelor statistice că 
orice însuşire a organismului este determinată de anumite particule, 
numite factori ereditari, care se găsesc perechi în celule, provenind de la 
cei doi părinţi. 

Factorii ereditari se separă în gârneţi, aceştia fiind puri din punct 
de vedere genetic. 

Gregor Mendel descoperă, de asemenea, segregarea independentă a 
perechilor de caractere, în dehibridare, ceea ce a devenit o lege. 

Prin hibridare se pot produce recombinări ale factorilor ereditari, 
ceea ce sporeşte gradul de variabilitate şi se obţin forme hibride. Pot apare 
însă şi forme homozigote, pe baza recombinărilor factorilor ereditari, forme 
noi, care n-au putut exista înainte. 

Teoria factorilor ereditari a fost confirmată şi completată de teoria 
cromozomială a eredităţii, formulată de Thomas Morgan. 

Nu este cazul să dezvoltăm aici această teorie, care se analizează la 
genetică. 


TEORIA CROMOZOMIALĂ A EREDITĂŢII 

Prin lucrările sale Thomas Morgan (1866-1945) a contribuit la 
elucidarea unor probleme privind transmiterea caracterelor ereditare şi la 
conturarea teoriei sintetice a evoluţiei. 

Morgan afirma că “rolul creator al selecţiei naturale” trebuie înţeles 
în sensul de avantajare a unor biotipuri cu însuşiri deosebite şi 
perpetuarea lor în noile condiţii de mediu. Selecţia nu amplifică 
variabilitatea ci doar separă anumite gene modificate. 

Thomas Morgan consideră că evoluţia constă în modificarea şi 
apariţia de noi gene, care influenţează însuşirile existente. 

în adaptare şi evoluţie centrul de greutate nu constă atât de mult în 
concurenţa între indivizi, deoarece moartea celor mai puţin adaptaţi nu 
conduce la apariţia a ceva nou, ci doar apariţia de noi însuşiri şi 
modificarea celor vechi. Aceştia se fixează în rasă şi de ele depinde 
procesul de evoluţie. 

Teoria cromozomială a eredităţii stă la baza geneticii moderne. Nu 
este cazul s-o dezvoltăm aici. 

TEORIA IZOLĂRII GEOGRAFICE 

Deşi Darwin a surprins rolul izolării geografice, nu i-a acordat însă 
o atenţie specială. 

Moritz Wagner avea să fundamenteze teoria izolării geografice prin 
lucrările: Migrationsgesetz de Organismen (1868) şi Die Entstebung der 
Arten durch răumliche Sonderung (1889). în urma expediţiilor efectuate 
în Asia, Africa şi America, pe baza materialului cercetat, a constatat că 
formele cele mai înrudite ale unei specii sunt aproape invariabile în zonele 
învecinate separate prin bariere geografice. Potrivit concepţiei sale 
formarea unei varietăţi reale, respectiv a unei specii incipiente, poate 
avea loc numai acolo unde o serie de indivizi părăsesc arealul natural 
al speciei din care fac parte şi se instalează în altă zonă, unde rămân 
complet izolaţi de ceilalţi indivizi ai speciei respective. 

Wagner a considerat că izolarea geografică reprezintă singurul 
factor determinant atât al evoluţiei cât şi al speciaţiei. 

Teoria izolării geografice a fost sever criticată de unii dintre 
contemporanii săi. Astfel, Weismann (1872-1902) a considerat că este 
complet greşit să apreciem izolarea geografică drept unicul factor al 
scindării unei specii în mai multe forme, excluzând rolul important al 
selecţiei naturale (fapt demonstrat de polimorfismul insectelor sociale). 

Teoria a fost dezvoltată de alţi biologi: 

Entomologul Karl Jordan (1861-1957) a susţinut că procesul de 
speciaţie se poate realiza prin acţiunea a doi factori: izolarea geografică 
şi mutaţia. în concepţia sa rasele geografice sunt la început inconstante; 
cu timpul devin din ce în ce mai stabile, apoi prin acţiunea unor factori 
mutageni se diferenţiază în aşa măsură încât nu mai pot fuziona nici cu 
formele parentale, nici cu formele surori, devenind specii noi. 

David Star Jordan (1851-1931) în lucrarea The origin of species 
through isolation (1905) întăreşte rolul izolării geografice în procesul de 
speciaţie. 

Teoria izolării geografice a fost dezvoltată de numeroşi biologi, între 
care: Stresemann (1919), B. Rensch (1929, 1933, 1960), Th. 

Dobzhansky (1937, 1951), J.S. Huxley (1942), E. Mayr (1942, 1970) etc. 

Prin contribuţia lor a luat naştere teoria speciaţiei geografice - 
alopatrice, care consideră că formarea speciilor este o problemă legată de 
populaţii izolate geografic, nu de indivizi. Restructurarea genetică a 
populaţiilor, condiţie esenţială a speciaţiei, poate avea loc numai dacă 
acestea sunt protejate contra infuziei de gene, ceea ce se realizează prin 
izolare spaţială, prin bariere geografice. 

Teoria speciaţiei geografice a devenit una din teoriile larg acceptate a 
evoluţiei vieţuitoarelor, deoarece consideră populaţia drept unitate de bază 
a evoluţiei: 

- izolarea spaţială este un factor extrinsec al speciaţiei; 

- izolarea geografică este determinantă în evoluţia divergentă; 

- sunt admise şi alte mecanisme în speciaţie. 

TEORIA SINTETICĂ A EVOLUŢIEI 
Postneodarwinismul 
(Neodarwinismul modern) 


Iniţiată de S.S. Cetverikov, Th. Dobzhansky şi fundamentată de R. 
Haldane, S. Wright, R. Fischer, J.J. Schmalhausen etc., teoria sintetică 
a evoluţiei redă cel mai fidel conţinutul doctrinei care realizează unificarea 
principiilor darwinismului, geneticii, paleontologiei etc. într-o sinteză de 
principii prin care se încearcă elucidarea proceselor evolutive. 

Prima lucrare de amploare care a condus la formularea teoriei 
sintetice a evoluţiei a fost a lui Cetverikov (1926): Despre câteva 
momente ale procesului de evoluţie din punctul de vedere al geneticii 
contemporane, în care se subliniază faptul că în genotipul populaţiilor se 
acumulează gene mutante, care constituie materialul de bază pentru 
selecţie şi evoluţie. 

Th. Dobzhansky (1937), prin lucrarea Genetica şi originea 
speciilor, Julian Huxley (1942), în Evoluţia - Sinteză modernă, G.G. 
Simpson (1944), în Ritmul şi modul evoluţiei etc., pun bazele teoriei 
sintetice prin unificarea principiilor darwiniste cu acumulările noi din 
genetică, paleontologie, ecologie etc. 

Dezvoltarea teoriei sintetice s-a realizat în timp. A fost necesar să fie 
sortat şi analizat un volum mare de date acumulate care trebuiau să fie 
verificate şi interpretate. 

Astfel, rolul condiţiilor de mediu în evoluţie n-a putut fi înţeles 
înainte de a cunoaşte natura, cauzalitatea şi rolul mutaţiilor în evoluţie, 
precum şi aspectele genetice ale selecţiei naturale. 

Rolul populaţiilor în evoluţie n-a putut fi stabilit fără o imagine clară 
a geneticii populaţiilor şi a factorilor care modifică frecvenţa genelor în 
cadrul populaţiilor. 

Cercetările privind cauzele variaţiilor ereditare şi mijloacele de 
conservare a acestora, precum şi ale mecanismelor de izolare au facilitat 
descifrarea procesului de evoluţie în interiorul populaţiilor şi de 
transformare a acestora în rase şi specii. 

înlocuirea conceptului de specie morfologică cu cel de specie 
biologică a provocat schimbări radicale în studiul procesului speciaţiei. 
Pentru elucidarea acestora au contribuit, în mod convergent, toate 
ramurile biologiei. 

După anul 1920 geneticianul suedez A. Miintzing a enunţat ideea 
reconstituirii drumului evolutiv al unor specii prin cercetarea pe cale 
experimentală. Astfel, a probat că specia Galeopsis tetrahit (2n = 32) a 
provenit prin încrucişarea speciilor: G. pubescens (2n = 16) şi G. speciosa 
(2n = 16), urmată de dedublarea numărului de cromozomi la hibridul 
interspecifîc. 

Reuşind să realizeze o sinteză a acumulărilor unui veac de cercetări 
ştiinţifice, T.S.E. a elucidat, într-un anumit fel, mecanismele proceselor 
evolutive. 

în acest sens prezentăm unele dintre principiile T.S.E.: 

1. Teoria sintetică a evoluţiei se întemeiază în primul rând pe ideea 
că selecţia naturală este principalul factor şi mecanism al evoluţiei 
biologice. Recunoaşte interacţiunea unui sistem de factori în evoluţie, 
între care există relaţii complexe. însă în această interacţiune rolul 
determinant îl are selecţia naturală. 

2. Teoria sintetică afirmă că evoluţia este produsul întâmplării 
deşi nu se desfăşoară la întâmplare. Evoluţia nu este predeterminată 
şi totuşi are un sens, o direcţie, fără să fie dirijată. 

Evoluţia este produsul întâmplării în sensul că mutaţiile deşi apar 
sub acţiunea unor factori de mediu (ca radiaţii, substanţe chimice 
mutagene etc.) sunt neadecvate acestora. Reacţiile organismelor faţă de 
agenţii externi sunt întâmplătoare. Ele pot fi utile sau nu organismului. 
Procesul de mutaţie nu este predeterminat, nu este programat în raport 
cu natura mediului actual sau potenţial al speciei, ci lipsit de orientare. 


194 




Deşi mutaţiile nu sunt adaptate sau preadaptate, ci de natură 
fortuită evoluţia nu este un produs haotic. 

Umanizarea maimuţei nu a fost un proces regizat de zeul 
hazard, deşi mutaţia care a produs pentru prima dată caractere 
anatomice umane putea să fie fortuită. 

însă acceptarea direcţiei sau ţelului evolutiv, nu înseamnă şi 
admiterea unui scop intrinsec sau a unui scop imprimat evoluţiei din 
afară de o Fiinţă Supremă. 

Procesul evolutiv nu este deci tehnologic. Orientarea sa, scopul său 
se aseamănă cu acela al unei maşini cibernetice, la care, prin 
interacţiunea componentelor rezultă o mişcare uniformă ce se îndreaptă şi 
lucrează intr-un anumit scop. în acest caz cuvântul scop nu are o 
implicaţie teleologică. Procesul evolutiv este teleonomic. Termenul 
introdus de Pittendrigh (1958), reflectă automatismul evoluţiei, mersul 
înainte al naturii spre o adaptare tot mai desăvârşită şi perfecţionare 
morfofuncţională în decursul istoriei Pământului. 

3. Teoria sintetică postulează că dintre direcţiile evolutive 
posibile va fi “aleasă” direcţia cea mai adecvată mediului concret de 
viaţă al speciei. Evoluţia se desfăşoară sub controlul mediului. De aici 
reiese că teoria sintetică recunoaşte rolul mediului ambiant, atribuindu-i 
însă funcţia de filtru al mutaţiilor. Nu acceptă influenţa directă a 
mediului. 

4. Teoria sintetică neagă salturile explozie, macromutaţiile de 
amploare, în urma cărora vieţuitoarele s-ar schimba radical, fără o 
pregătire istorică. Nu trebuie să ajungem, prin aceasta, la afirmaţiile lui 
Darwin “natura non facit saltum”. Este însă negată posibilitatea unor 
salturi bruşte, explozive şi brutale, a macromutaţiilor imaginate de 
Goldschmidt. 

5. Potrivit teoriei sintetice macroevoluţia şi microevoluţia 
constituie un proces unitar. Aceeaşi factori care acţionează astăzi 
asupra populaţiilor au operat şi în trecutul geologic al planetei, producând 

marile prefaceri evolutive (această concepţie mai este numită şi 
gradualistă). 

6 . Conform teoriei sintetice unitatea de bază a evoluţiei este 
populaţia. Deci populaţia reprezintă elementul capital asupra căruia 
acţionează factorii evoluţiei. Populaţiile sunt caracterizate printr-o 
anumită structură genetică, care se explică prin frecvenţa genelor. într-o 
populaţie panmictică frecvenţa genelor rămâne constantă de la o generaţie 
la alta atâta timp cât nu acţionează un factor al evoluţiei. Deci populaţia 
se găseşte în echilibru genetic. în natură însă starea de echilibru a 
populaţiilor este temporară. Frecvenţa genelor este în continuă modificare 
şi orice schimbare a acesteia înseamnă evoluţie. 

Factorii care acţionează asupra frecvenţei genelor din populaţie 
sunt forţele evoluţiei: mutaţia, migraţia, selecţia naturală, driftul 
genetic etc. 

Mutaţia şi migraţia generează variaţiile ereditare, iar selecţia 
naturală şi driftul genetic sortează variaţiile şi determină o nouă 
stare de echilibru a populaţiei. 

Rolul populaţiei în evoluţie este atât de mare, încât evoluţia 
este definită drept o schimbare în frecvenţa genelor din constelaţia 
de gene a acesteia. 

Ansamblu de mecanisme care acţionează în transformarea 
populaţiilor constituie paradigma neodarwinistă (Gould şi Bldredgej. 

După Dobzhansky (1951), evoluţia este “o schimbare în compoziţia 
genetică a populaţiei şi în forma ei cea mai elementară constă într-o 
schimbare a frecvenţei alelelor”. 

Aceşti factori ai evoluţiei, care acţionează în şirul populaţiilor 
producând transformarea unei populaţii în alta sau scindarea populaţiei 
în populaţii surori, acţionează şi în procesul formării speciilor, deoarece 
speciile nu sunt altceva decât sisteme de populaţii (Grant, 1963). 

7. Contrar schemei evoluţionismului darwinian, adepţii teoriei 
sintetice consideră că o specie nu dă naştere unei alte specii, ci unor 

subspecii, iar evoluţia nu se realizează numai la nivelul speciilor cu 
reproducere sexuată ci şi la nivelul celor apomictice. 


Factorii evoluţiei 


Pentru J.B. Lamarck acţiunea mediului, exersarea şi neexersarea, 
moştenirea caracterelor dobândite şi tendinţa internă a organismelor 
(animale) asigurau transformarea speciilor . 

Darwin considera că factorii evoluţiei ar fi: 

1. - variabilitatea; 

2. - ereditatea; 

3. - suprapopulaţia; 

4. - lupta pentru existenţă; 

5. - selecţia naturală. 

Autorii T.S.E. au mărit paleta factorilor evolutivi, fără a face o 
ierarhie unitară. Unii dintre factorii evolutivi darwinieni au fost neglijaţi 
sau chiar eliminaţi. 

Analizând factorii evoluţiei propuşi de unii dintre autorii T.S.E. 
putem trage concluzia că, pe undeva, aceştia au trecut pe plan secundar. 
Nu putem surprinde o preocupare specială pentru punerea lor în evidenţă 
sau pentru crearea unei gândiri unitare în acest sens. 

Schmalhausen (1946,1968)pune accentul pe variaţii (mutaţii), lupta 
pentru existenţă şi selecţia naturală, în timp ce Rensch (1947) considera 
că evoluţia ar fi determinată de următorii factori: 

1. - mutaţii; 

2. - fluctuaţia numărului în populaţie; 

3. - izolarea reproductivă; 

4. - selecţia naturală. 

Pentru Rensch suprapopulaţia nu mai are o semnificaţie 
deosebită în evoluţie şi nici lupta pentru existenţă. 

Simpson (1953) lărgeşte paleta factorilor evolutivi: 

1. - selecţia naturală; 

2. - populaţia (mărimea şi structura); 

3. - durata generaţiilor şi rata succesiunii lor; 

4. - influenţa mediului; 

5. - izolarea reproductivă. 

La aceşti factori Stebbins (1974) adaugă recombinările genetice, 
iar Dobzhansky (1970) povara genetică, înmulţirea sexuată, 
concurenţa şi alte acţiuni şi fixarea întâmplătoare a genelor (driftul 
genetic). 

Alături de aceşti factori Ludwig (1960) adaugă intrarea în nişa 
ecologică iar Libbert şi colab. (1982) categorii de încrucişări şi 
hibridizări. 

Analizând factorii propuşi constatăm că numărul lor a ajuns la 16. 
Dintre aceştia principalii ar fi: 

- variaţiile (mutaţiile); 

- izolarea reproductivă; 

- selecţia naturală; 

- fluctuaţia numărului de indivizi în populaţie. 

Lupta pentru existenţă este neglijată. Mai este susţinută de 
Schmalhausen (1968) şi de Severţov (1981). Suprapopulaţia dispare ca 
factor al evoluţiei, iar influenţa mediului este total neglijată. Mai este 
susţinută de Simpson (1953). 

Desigur că înmulţirea sexuată a avut o semnificaţie deosebită în 
evoluţia organismelor. Ea a apărut, la diferite grupe de organisme în 
perioada de criză a speciilor. Considerăm însă că ar avea, mai curând, o 
importanţă aparte în procesul de macroevoluţie. 

Semnificaţia ei în microevoluţie (în speciaţie), are o importanţă 
redusă, deoarece reproducerea sexuată caracterizează grupe taxonomice 
mai mari. 

Chiar dacă nu se poate stabili o corelaţie directă între acţiunea unor 
factori de mediu şi apariţia unor mutaţii, totuşi, este greu să concepi că, 
organismele desfăşurându-şi existenţa în cadrul oceanului cosmic, nu 
sunt influenţate de acesta. 

Alături de mutaţii apar ca factori ai evoluţiei şi recombinările 
genetice, povara genetică, înmulţirea sexuată, categorii de încrucişări 
şi hibridizări, ceea ce presupune foarte multe suprapuneri, pe de o 
parte şi punerea accentului pe procesele de nivel molecular pe de altă 
parte, ceea ce vădeşte o accentuată nuanţă reducţionistă. 

Este greu să realizezi o ierarhizare a acestor factori, iar valoarea lor 
este evident inechivalentă. 

Simpson, Zavadski şi Kalcinski vorbesc de o constelaţie de factori 
ai evoluţiei. Ei diferenţiază factorii evoluţiei şi forţele motrice ale 
evoluţiei. între factorii evoluţiei menţionează: 

- variabilitatea (variaţia mutaţională); 

- ereditatea; 

- diferitele forme ale variabilităţii fenotipice; 

- recombinările genetice; 

- dinamica numărului şi densitatea populaţiei; 

- locul speciei în ecosistem; 

- migraţia; 

- izolarea reproductivă; 

- modul de reproducere; 

- longevitatea; 

- relaţiile intraspecifîce etc. 

Factorii evoluţiei pot fi împărţiţi, la rândul lor, în factori generali şi 
particulari. 

- factorii generali acţionează în toate fazele evoluţiei şi la toate 
grupele: 

- mutaţia; 

- ereditatea; 

- izolarea reproductivă etc.; 

factorii particulari sunt caracteristici anumitor grupe 
taxonomice: 

- izolarea etologică; 

- cooperarea intraspecifîcă; 

- longevitatea. 

Forţele motrice ale evoluţiei sunt rezultatul interacţiunii 
tuturor factorilor evoluţiei. Forţele motrice ale evoluţiei s-ar putea 
modifica şi evolua în funcţie de particularităţile substratului asupra 
căruia lucrează evoluţia organismelor. Cu alte cuvinte, după Zavadski şi 
Kalcinski (1977) are loc o evoluţie atât a factorilor cât şi a forţelor motrice 
ale evoluţiei. 


Critica teoriei sintetice a evoluţiei 


Teoria sintetică admite că micromutaţiile, care determină 
caracterul gradat al evoluţiei pot explica atât microevoluţia cât şi 
macroevoluţia. Acest mod de a gândi nu ne mai poate satisface. De altfel, 
A. Vandel (1962), S. Lovtrup (1977), Jean de Grouchy (1973) şi P.P. 
Grasse (1978) consideră că micromutaţiile stau cel mult la baza proceselor 
microevolutive nu însă şi la baza macroevoluţiei, deoarece apariţia unor 
noi tipuri de organizare, cum ar fi aripa păsărilor sau pulmonii 
vertebratelor nu pot apare prin micro mutaţii. 

încercarea lui G.G. Simpson de a explica apariţia taxonilor de ordin 
superior prin driftul genetic al populaţiilor mici, izolate, cel mai adesea 
insulare, nu poate fi probată, deoarece florele şi faunele insulare nu au 
deschis niciodată căi evolutive noi. 

Prin aplicarea metodelor matematice în cercetarea evoluţiei a 
avut loc o schimbare a concepţiei de selecţie naturală, aceasta fiind 
tot mai mult gândită ca o lege pur statistică, ca reproducere 
diferenţiată avantajând cuplurile care dau naştere la mai mulţi 
urmaşi. 

Trebuie să dăm dreptate lui J.J. Schmalhausen, care arată că 
procesele de nivel individual sunt neglijate şi lăsate pe plan secundar. 

Teoria genetico-statistică neglijează experienţa proprie fiecărui 
individ, rolul activ al individului, dacă ne referim mai ales la speciile 
evoluate. Indivizii re a l i zează fenotipul. Astfel că modifîcaţiilor nu li se mai 

acordă nici o însemnătate, deşi tocmai fenotipul reprezintă calea genetică 
prin care se transmite informaţia către mediu, către ecosistem. Selecţia 
acţionează asupra genotipului prin fenotip. Analiza selecţiei sexuale şi 
cercetările etologice ale lui K. Lorenz (1968) la diferite grupe de animale 
subliniază rolul important al calităţii individuale în existenţa populaţiei. în 
această situaţie selecţia îşi pierde în mare măsură caracterul ei statistic şi 
capătă însuşirile unei legităţi dinamice. 

Supraestimarea rolului selecţiei naturale şi a adaptării şi 
subaprecierea variaţiilor neadaptative constituie un argument forte 
adus împotriva teoriei sintetice. 

Gould şi Lewontin (1970), Bldredge şi Cracraft (1980) acuză teoria 
sintetică pentru faptul că universalizează rolul selecţiei naturale şi al 
adaptării în evoluţie. Ei consideră că selecţia naturală nu este cauza 
efectivă a speciaţiei, iar speciaţia nu este un fenomen de adaptare. 

Conceptul selecţie-adaptare, care ar putea fi valabil la nivel de 
populaţie nu poate fi extrapolat şi la nivel macroevolutiv. După ei 
speciaţia ar fi un fenomen de stabilire a izolării reproductive, fără 
intervenţia selecţiei naturale şi a adaptării; aceasta ar putea avea rol în 
cazuri excepţionale. 

Criza evoluţionistă actuală este determinată de divorţul dintre 
cercetările de biologie moleculară şi cele care abordează organismul 
şi evoluţia, precum şi de incapacitatea teoriei sintetice de a explica 
plauzibil macroevoluţia. 

Apare ca necesitate o nouă sinteză în explicarea proceselor 
evolutive, care să coreleze datele paleontologice cu cele ecologice, 
biogeografîce, cu cele din domeniul taxonomiei şi biologiei moleculare, iar 
toate acestea să fie interpretate în spirit cibernetic, astfel încât specia să 
fie văzută într-adevăr ca un nivel de organizare. 

Lewontin consideră că atât teoria sintetică cât şi cea neutralistă nu 
aduc suficiente date care să poată explica mecanismul genetic al adaptării 
la mediu, ci supravieţuirea speciilor în condiţiile mereu schimbătoare ale 
mediului. Astfel, cu cât specia prezintă o mai mare variabilitate, cu atât 

şansele de supravieţuire cresc. Potenţialul de variabilitate genetică ca şi 
cel de supravieţuire depind de constituţia genotipului. Variaţiile de mediu 
cu cât sunt mai rapide, cu atât determină formarea unui număr mai mare 
de variante genetice ce pot avea drept consecinţă evoluţia sau dispariţia 
speciei respective. 

Din cambrian până astăzi au dispărut mereu specii şi specii; se 
consideră că au dispărut aproape 99% din totalitatea speciilor care au 
trăit pe Terra, dar s-au format şi se formează noi şi noi specii. 

Cercetările actuale, fără a explica pe deplin mecanismul 
formării şi dispariţiei speciilor probează că durata de viaţă a 
individului, ca de altfel şi a speciei este înscrisă în programul 
genetic, iar acesta este conturat la interferenţa cu condiţiile concrete 
ale mediului, în funcţie de care se poate manifesta norma de reacţie 
cu toate aspectele sale fenotipice, între care şi vitalitatea şi 
longevitatea atât a indivizilor cât şi a speciei. 

în ultima vreme se vorbeşte tot mai mult de evoluţia în mozaic 
prin care trebuie să înţelegem că diferitele particularităţi anatomo- 
fiziologice ale unor vieţuitoare prezintă ritmuri evolutive diferite ca 
urmare a unor constrângeri selective diferite. Archaeopteryx are un 
mozaic de caractere. Unele elemente ale scheletului au rămas în urma 
evoluţiei, fiind de tip dinosaurian, în timp ce penajul a ajuns la 
perfecţiunea păsărilor actuale. 

O altă obiecţie adusă teoriei sintetice este imposibilitatea 
explicării dezvoltării planului de construcţie (Bauplanului) 
caracteristic diferitelor grupe de organisme şi subaprecierea rolului 
planului de structură asupra evoluţiei. 

Caracteristicile structurale şi natura organică a marilor grupe de 
organisme nu pot să nu-şi pună amprenta asupra sensului evoluţiei şi a 
măsurii progresului biologic. Exoscheletul artropodelor plafonează 
progresul biologic chiar în cazul insectelor sociale care au ajuns la limitele 
superioare ale acestui proces. 

Conform T.S.B. materialul primar al evoluţiei îl reprezintă 
mutaţiile genelor structurale. Are loc schimbarea treptată a 
frecvenţei genelor în populaţii, de-a lungul generaţiilor sub controlul 
permanent al selecţiei naturale. 

Deşi T.S.E. caută să continue şi să dezvolte darwinismul s-a 
îndepărtat mult de darwinism prin: 

- simplificarea excesivă a factorilor evoluţiei prin aceea că s-a 
ajuns la o singură formă de variabilitate - mutaţia, şi s-au eliminat 
atât suprapopulaţia cât şi lupta pentru existenţă; 

- a fost modificată şi înţelegerea modului de acţiune a selecţiei 
naturale. T.S.E. absolutizând rolul acesteia şi accentuarea caracterului 
excesiv, al selecţiei naturale, nu acceptă existenţa unor momente 
neadaptative în procesul evoluţiei. 

Trebuie să acceptăm ideea că T.S.E. este sub controlul unei 
gândiri reducţioniste, care se manifestă sub forme diferite: 

- un reducţionism constitutiv care postulează că atâta timp cât în 
compoziţia chimică a organismelor intră aceleaşi elemente chimice ca şi în 
lumea organică, procesele şi fenomenele din organisme nu sunt în 
dezacord cu legile fizice şi chimice; 

- un reducţionism explicativ - prin care se încearcă să se explice 
că întregul nu poate fi înţeles dacă nu este descompus în părţile 
componente. încercarea de a reduce problemele evoluţionismului la 
problemele nivelului molecular reprezintă un exemplu tipic de 
reducţionism. Desigur că are dreptate Prasser atunci când afirmă că 
T.S.E. încearcă să descrie un nivel mai complex în termenii celui mai 
apropiat de nivelul molecular. 

Prin reducţionism se încearcă să se explice mecanismele evolutive 
de la nivel individual prin reducerea lor la nivelul molecular. 

Ni se pare absolut nefiresc ca, acum, când prin aplicarea teoriei 
sistemice putem înţelege pe deplin caracteristicile unui sistem biologic, cu 
existenţa programelor pentru sine, inferioare şi superioare, să explicăm 
caracteristicile unui nivel superior prin cele ale subsistemelor sale. Oricât 

de mult s-a dezvoltat biologia moleculară, nu putem realiza un arbore 
genealogic al lumii vegetale sau animale în funcţie de caracteristicile unei 
enzime sau proteine oarecare. în acest mod se aplică cel mai evident 
reducţionism. 

Se vorbeşte astăzi şi de electronobiologie; sperăm să nu se ajungă 
până aici cu explicarea întregului organismului, a speciilor şi a 
biocenozelor. 

- un reducţionism teoretic- reducerea teoriei după care legile 
formulate într-un anumit domeniu reprezintă un caz particular al teoriilor 
şi legilor formulate în altă ramură a ştiinţei. Legile biologiei pot fi reduse la 
legile chimiei şi fizicii. 

Şi în zilele noastre se mai menţine tendinţa unor oameni de ştiinţă 
de a explica legile biologice prin reducerea lor mecanică la legile fizicii sau 
ale chimiei. A nu înţelege astăzi că vitalul îşi are caracteristicile sale şi că 
peste legile fizicii şi ale chimiei, care îşi au semnificaţia lor în desfăşurarea 
proceselor vitale, guvernează legile biologice, legi proprii, care diferenţiază 
esenţial animatul de inanimat, înseamnă a nu înţelege esenţa vitalului. 

Reducţionismul, aşa cum afirma Weiss, este susţinut de biologia 
moleculară, care încearcă să explice toate fenomenele din sistemele 
biologice indiferent la ce nivel se manifestă. 

SELECŢIA NATURALĂ 


Darwin consideră că materialul de bază pe care lucrează selecţia 
este asigurat de variaţiile nedefinite. Variaţiile sunt declanşate de 
condiţiile de mediu, iar calitatea şi sensul lor sunt determinate de factorii 
interni. Acest fapt determină caracterul obiectiv al întâmplării, deoarece 
nu există o corespondenţă între factorii mediului şi calitatea variaţiei. Prin 
urmare selecţia nu creează variaţii, ci le elimină pe cele dăunătoare şi le 
păstrează pe cele folositoare, ducând astfel la perfecţionarea organismelor. 

Pentru Darwin selecţia are un caracter individualist, în sensul că 
individul reprezintă obiectul principal al selecţiei. Darwin a acordat 
destulă importanţă condiţiilor fizice, îndeosebi climei, în selecţia variaţiilor 
individuale, astfel încât selecţia naturală acţionează atât prin factori 
biotici, cât şi prin factori fizici, primii deţinând rolul preponderent, dar 
acţiunea acestora fiind mult mai blândă decât cea care li se atribuie 
obişnuit. 

Biologia modernă, prin concepţia sintetică a evoluţiei, a 
fundamentat ideea că obiectul selecţiei şi deci purtătorul material al 
evoluţiei nu este individul, ci populaţia sau specia. 

Dezvoltarea geneticii populaţiilor a dus la o interpretare modernă a 
selecţiei naturale. Potrivit acestei concepţii selecţia naturală nu este o 
problemă de luptă pentru existenţă sau o problemă de supravieţuire a 
celui mai apt, ci o problemă de reproducere diferenţială. 

Selecţia naturală favorizează indivizii care lasă mai mulţi urmaşi, 
adică pe acei care sunt mai bine adaptaţi la condiţiile de mediu, sau sunt 
capabili să facă faţă cel mai bine la eventualele noi condiţii care survin în 
habitat. Reproducerea diferenţială implică o mai bună integrare cu mediul 
ecologic, o utilizare mai eficientă a hranei disponibile, o exploatare eficace 
a condiţiilor de mediu care constituie obiectul concurenţei sau care sunt 

mai puţin folosite de alţii. Selecţia naturală nu implică în mod necesar 
luptă sau concurenţă. în esenţă, reprezintă capacitatea indivizilor de a 
transmite diferenţiat genele generaţiilor viitoare, însuşire care poartă 
numele de valoare adaptativă sau adaptare darwinistă. 

Ideea acţiunii selecţiei prin reproducerea diferenţială şi 
neîntâmplătoare a diferitelor gene alele ori a diferitelor genotipuri a fost 
susţinută de mai mulţi geneticieni: Lerner (1958,1959), Grant 
(1963,1977), Stebbins (1967,1971), Wallace (1968) etc. 

Interpretarea modernă a selecţiei naturale include şi un alt element 
şi anume că nu numai variaţiile cu valoare adaptativă mare determină 
schimbarea frecvenţei genelor în populaţie, ci şi variaţiile uşoare, cu 
valoare selectivă mică, produc în decursul timpului schimbări importante 
în frecvenţa genelor, respectiv în constituţia genetică a populaţiilor. 

Este însă greu de acceptat ideea că succesul în reproducere în sine 
ar reprezenta o formă de adaptare, fără a lega această însuşire de celelalte 
însuşiri adaptative ale individului. 

Desigur, se întâlnesc cazuri, chiar destul de frecvente, în care unii 
indivizi slab dotaţi se dovedesc prolifici sau foarte prolifici, dar este 
imprudent să tragem de aici concluzia că prolificitatea în sine ar constitui 
o formă de adaptare independentă de celelalte însuşiri adaptative. 

Coeficientul de selecţie şi valoarea de adaptare 

în orice populaţie se întâlnesc indivizi purtători ai alelelor cu valoare 
adaptativă sporită, care sunt favorizaţi de selecţie şi se înmulţesc rapid şi 
indivizi purtători ai alelelor cu valoare selectivă scăzută, care sunt 
înlăturaţi treptat, lăsând din ce în ce mai puţini urmaşi. 

Coeficientul de selecţie 

Indicele ratei de înmulţire a diferitelor alele ale unei gene este 
coeficientul de selecţie - S - . Valoarea variază între 0 şi 1. 

Coeficientul de selecţie S = 1 - rata alelei a. - (nefavorabile) 
rata alelei a (favorabile) 

Cazul 1 

- alelele a + şi a au aceeaşi valoare adaptativă. 

S = 1 - 100 a ± = 0 
100 a 

Selecţia naturală nu exercită nici o influenţă diferenţială, deoarece 
fenotipurile pe care le determină cele două alele au aceeaşi valoare 
adaptativă. Frecvenţa celor două alele rămâne neschimbată. 

Cazul 2 

- o alelă fiind nefavorabilă este eliminată de selecţia naturală, iar 
cealaltă, fiind avantajoasă va fi transmisă în proporţie de 100%. 

S = 1 - 0 a ± = 1 
100 a 

Cazul acesta se întâlneşte în cazul genelor letale sau a mutanţilor 
care determină sterilitate. 

Coeficientul de selecţie variază în funcţie de natura genelor, deci de 
caracterele individuale: 

S = 1 - gene letale sau pentru sterilitate; 

S < 0,90 - 0,50 - în cazul genelor subletale; 

S = 0,50 - 0,10 - caracterelor negative; 

S = 0 - în cazul însuşirilor neutre. 

Cu cât genele se integrează mai armonios în populaţia de gene a 
unei colectivităţi biologice, cu atât eliminarea prin mecanismele selecţiei 
este mai dificilă şi invers. 

Valoarea adaptativă (valoarea selectivă, valoarea de supravieţuire) 

Valoarea adaptativă a unui genotip reprezintă numărul mediu 
de descendenţi ai genotipului respectiv comparativ cu numărul 
mediu de descendenţi ai genotipurilor competitive. Valoarea 
adaptativă este o măsură a succesului în reproducere, a capacităţii de 
reproducere. 

W = 1 - s 

în situaţia în care raportul ratelor de reproducere pentru alelele a + 
şi a este de: 

99 a + /100 a, atunci S = 0,01 
W = 1 - 0,01 = 0,99 

Valoarea adaptativă este un indicator al unei fecundităţi ridicate, 
poate însemna însă şi: 

- capacitatea de a lăsa mai mulţi urmaşi; 

- viabilitate, vitalitate şi longevitate sporite; 

- rezistenţa superioară la schimbările bruşte ale mediului; 

- capacitatea sporită de creştere şi dezvoltare. 

Fenotipul - unitate a selecţiei 

Selecţia naturală nu acţionează asupra genelor individuale şi nici 
asupra sistemelor de gene, ci asupra indivizilor, asupra fenotipurilor din 
cadrul populaţiei, care diferă între ele în ceea ce priveşte constituţia 
genetică. 

O schimbare a unui caracter poate favoriza întregul organism sau 
poate avantaja unele funcţii şi dezavantaja alte funcţii. Selecţia va 
promova variaţiile care avantajează organismul în ansamblu, în ciuda 
faptului că unele funcţii, probabil mai puţin importante, sunt 
dezavantajate. 

Selecţia naturală operând continuu şi pretutindeni asupra 
fenotipului, este intim legată de toate fazele vieţii indivizilor, de la naştere 
şi până la moarte, de toate fazele de dezvoltare a populaţiei şi speciei. 
Selecţia acţionează în primul rând asupra fenotipurilor şi numai în mod 
secundar asupra genotipurilor, deci, orice factor care modifică sau 
limitează expresia fenotipică influenţează inevitabil evoluţia. 

După cum afirma Mayr - “selecţia nu se ocupă cu genele şi nici 
măcar cu genotipurile, ci numai cu indivizii, adică cu fenotipurile. Singurul 
lucru care contează în evoluţie este valoarea selectivă a indivizilor”. 
Supraestimarea rolului genelor individuale derivă din teoria geneticii 

populaţiilor potrivit căreia evoluţia reprezintă o schimbare în frecvenţa 
genelor din populaţie, fapt care a dus la ideea greşită că selecţia genelor 
individuale constituie teza de bază a neodarwinismului modern, ceea ce 
nu corespunde realităţii (Mayr, 1984). 

Dacă fenotipul reprezintă unitatea selecţiei apar şi unele dificultăţi: 

- selecţia nu poate îmbunătăţi în acelaşi timp şi în aceeaşi măsură 
toate componentele fenotipului; 

- fiecare genotip reprezintă un compromis între diferitele presiuni 
ale selecţiei dintre care unele pot acţiona antagonist. 

Orice progres în evoluţie îşi are preţul său (anemia falciformă). 
Selecţia naturală este aceea care decide care preţ este mai avantajos. 
Fenotipul reprezintă o constelaţie de însuşiri cu valoare selectivă diferită, 
din care selecţia favorizează variaţiile cele mai avantajoase pentru 
diferitele funcţii, realizându-se în cele din urmă un compromis între 
variaţiile favorabile şi mai puţin favorabile sau nefavorabile, acestea din 
urmă fiind eliminate în cursul fîlogenezei. Deci, produsul selecţiei este un 
compromis (Mayr, 1984). 

Deşi se acordă multă importanţă fenotipului în evoluţie, unii biologi 
susţin că activitatea centrală a selecţiei naturale este axată pe efectele 
selective medii ale fiecărei gene în parte. 

Dawkins (1976) susţine că organismele superioare sunt purtătoare 
ale genelor egoiste, care hotărăsc totul. 

în ultimul timp se conturează tot mai mult concepţia că selecţia ar 
putea acţiona nu numai asupra individului ci şi asupra mutaţiilor 
superioare. Specia ar fi unitatea asupra căreia acţionează selecţia 
(Stanley, 1975-1979), Lewontin, R.C. Richardson, E. Saber (1982). 

Prin cercetările statistico-genetice s-a probat că selecţia naturală are 
un caracter statistic. 

Selecţia determină schimbări evolutive, care favorizează înmulţirea 
şi generalizarea în populaţie a genelor care asigură cea mai bună adaptare 
a populaţiei faţă de condiţiile de existenţă. Deci, nu cel mai apt este 
neapărat supravieţuitorul în lupta pentru existenţă, ci organismul care 

transmite genele sale la mai mulţi descendenţi. Deci prin cel mai apt 
trebuie să înţelegem cel mai capabil să dea naştere la mai mulţi 
urmaşi. 

Prin selecţie trebuie să înţelegem o forţă care determină eliminarea 
treptată a unor organisme de la procesul de reproducere. 

Drosophila 


masculi white 


x femele normale 


x femele mutante W 


masculi normali 

masculi white 


x femele^ 

? 


normale 


white 


- masculii mutanţi sunt treptat înlocuiţi de la reproducere, fără ca 
să fie ucişi. 

Aplicarea statisticii matematice nu trebuie să fie forţată deoarece se 
pot deduce concluzii eronate: 

- la populaţiile mici, la care nu putem aplica statistica, ar însemna 
că selecţia nu acţionează; la plantele şi animalele inferioare, unicelulare şi 
cele cu populaţii supradimensionate, la care prolificitatea este foarte mare, 
rolul fiecărui organism în viaţa populaţiei apare neglijabil. 

La speciile superioare prolificitatea scăzută este compensată de 
creşterea longevităţii, a taliei, a nivelului de organizare şi de 
comportamentul activ. Calităţile individului au semnificaţie, iar selecţia 
nu mai are un caracter statistic ci dinamic. 


Formele selecţiei naturale 

Formele de acţiune ale selecţiei naturale sunt determinate nu numai 
de factorii interni, proprii populaţiei, ci şi de cei externi, ai ecosistemului, 
în sensul elaborării şi dezvoltării acelor trăsături ale populaţiei care permit 
supravieţuirea normală în condiţiile unui sistem dat. 

I. Selecţia individuală 

Ii. Selecţia la nivelul unei gene: 

T = gena pentru rezistenţă la temperatură ridicată; 

Ti = mutanta rezistentă la arşiţă. 

Prin acţiunea unei singure gene, se poate asigura supravieţuirea la 
unii factori cu rol eliminator. 

h. Selecţia gametică 

- Frecvenţa diferitelor tipuri de gârneţi la formarea în timpul meiozei 
este diferită de frecvenţa celor care participă la formarea zigoţilor. Are loc o 
competiţie între gârneţi în vederea formării zigotului: 

- competiţia între grăuncioarele de polen; 

- la om creşte numărul de băieţi după marile războaie; 

- la şoareci -1 = gena letală 

Tt - 50% t 
- 50% T 

t = se transmite în proporţie de 80 - 90%, 
nu doar de 50%. 

II. Selecţia la nivelul genotipului 

Selecţia nu acţionează asupra genelor ci asupra populaţiilor prin 
indivizii săi. 

Indivizii au genotipul format dintr-un complex de gene. Fiecare genă 
intră în interacţiune cu celelalte gene din genotip şi ca urmare efectul ei 
fenotipic poate fi influenţat de celelalte gene. 

Aceeaşi genă A poate fi avantajoasă într-un genotip şi mai puţin 
avantajoasă sau chiar dezavantajoasă în altul. Genotipurile în care gena A 
are un efect favorabil sunt promovate de selecţia naturală şi vor prolifera, 
în timp ce în genotipurile în care gena este dezavantajoasă vor diminua 
numeric. 

Efectul selecţiei naturale asupra genotipurilor depinde foarte mult 

de expresivitatea şi penetranţa genelor componente. 

în condiţii constante de mediu o genă poate produce un efect 
fenotipic pronunţat la unii indivizi şi un efect slab, abia vizibil la alţii. 

Diferenţa de exteriorizare a aceleaşi gene la indivizi diferiţi, 
care trăiesc în acelaşi mediu, este determinată de o serie de gene 
modificatoare ale expresivităţii şi penetranţei. Selecţia va promova 
genotipurile care conţin gena modificatoare pentru expresivitate şi 
penetranţa pronunţată şi eliminate cele cu o acţiune modificatoare 
slabă. 

Acţiunea selecţiei asupra genelor şi genotipurilor este considerată ca 
un fapt real, numai dacă efectul lor se reflectă în fenotip. Numai dacă 
genotipul coincide cu fenotipul putem considera genotipul ca o unitate de 
selecţie. 

III. Selecţia ectospecifîcă 

Este selecţia determinată de interacţiunea populaţiei cu factorii 
abiotici şi biologici ai ecosistemului dat. 

IIIi. Selecţia direcţională (progresivă - motoare - dinamică - 
lineară) 

Este forma cea mai importantă şi exprimă esenţa concepţiei 
darwiniste despre evoluţie şi caracterul ei adaptativ. 

în acest caz adaptarea optimă o au fenotipii nu din mijlocul curbei 
de distribuţie a frecvenţei fenotipului, ci de la una din extremităţile ei. 
Odată cu schimbarea condiţiilor de mediu într-o anumită direcţie, are loc 
şi schimbarea normei de reacţie a populaţiei în privinţa anumitor 
caractere. Schimbarea normei de reacţie se poate face fără ca populaţia 
să-şi schimbe locul, sau ca urmare a pătrunderii populaţiei într-un loc cu 
condiţii deosebite de cele iniţiale. 

în această situaţie variaţiile plasate la una din extremele curbei de 
distribuţie a frecvenţelor fenotipului pot deveni avantajoase în noile 
condiţii, cu toate că înainte erau nefavorabile. 

Variaţiile pot fi păstrate prin selecţie, ceea ce determină deplasarea 
optimului fenotipic M spre extrema respectivă, deplasarea mergând până 
la un nou echilibru M\ De o parte a mediei curbei de distribuire are loc 
eliminarea, iar de cealaltă parte încorporarea preferenţială a variaţiilor: 

- adaptarea la clima tot mai rece; 

- adaptarea la secetă etc. 

Cunoscând faptul că selecţia naturală acţionează numai asupra 
fenotipului, trebuie să înţelegem că ea favorizează supravieţuirea şi 
înmulţirea preferenţială a modificărilor fenotipice mai utile, chiar dacă 
acestea nu sunt decât modificaţii. 

- Biston betularia; 

- Oporabia autumnata - în păduri de pin 96% indivizi melanici 

4% deschişi 

- în păduri de mesteacăn 85% deschişi 
15% melanici 

Selecţia este făcută de speciile de păsări insectivore. 

III 2 . Selecţia stabilizatoare 

Acţionează la nivelul populaţiilor care trăiesc într-un mediu mai 
mult sau mai puţin constant, fără amplitudini mari ale variaţiilor: 
abisurile oceanice, peşteri, stepe, zone alpine etc. 

în această situaţie media optimului fenotipic va fi avantajată, în 
timp ce extremele vor fi mereu eliminate, determinând stabilizarea normei 
de reacţie. La specia umană media ponderală optimă a nou-născuţilor este 
de 3,6 Kg. Atât la cei hipo- cât şi la cei hiperponderali mediu mortalitatea 
este mai mare. 

D. Lack a urmărit valoarea adaptativă a numărului de ouă la 
graurii din Elveţia. 

Graurii sunt gregari. Ei trăiesc stoluri. Dacă stolurile sunt prea mari 
atunci nu au suficientă hrană, dacă sunt prea mici nu se hrănesc bine. 
Media optimă a numărului de ouă în cuib este, după D. Lack, de 5 ouă. 

nu se asigură mai puţine ouă nr. optim = 5 mai multe ouă = moarte prin 
densitatea stolului subnutriţie 

Configuraţia florilor la plantele entomofîle determină o selecţie 
stabilizatoare. 

Acest tip de selecţie îi determină pe unii neolamarckişti să 
considere că anumite modificaţii pot deveni ereditare: 

- plantele alpine au talie mică; 

- urechile şi coada rozătoarelor din zonele nordice sunt mai mici, iar 
blana este deasă. 

Neolamarckiştii consideră că selecţia stabilizatoare acumulează 
în norma de reacţii modifîcaţiile apărute. 

Se pare că selecţia stabilizatoare este foarte durabilă în medii 
constante. Aşa se explică menţinerea unor specii neschimbate sute de 
milioane de ani. 

Specii relicte - Nautilus 
- Latimena 

Speciile de oposum (Didelphis), deşi trăiesc în condiţii de mediu 
diferite (păduri umede, savane, zone subaride) nu au suferit o schimbare 
faţă de formele lor ancestrale. Pot fi citate numeroase specii ancestrale 
vii = specii pancronice care adesea, în ciuda fluctuaţiilor factorilor 
externi, continuă să se menţină nealterate. 

Pancronismul unor specii este citat ca un exemplu de stopare a 
evoluţiei. Se pare însă că este vorba doar de o încetinire a evoluţiei. 

Waddington (1957) considera că selecţia stabilizatoare operează 
prin două procese: unul negativ, de eliminare a tuturor indivizilor care se 
abat de la tipul optim, numit selecţie normalizatoare, şi altul pozitiv, de 
selecţie a tuturor mecanismelor de feed-back, care determină 
concentrarea populaţiei către tipul optim, în ciuda intervenţiei genelor 
străine şi a fluctuaţiei mediului - selecţie canalizatoare. Cele două 
procese se integrează într-un proces unic, deoarece selecţia canalizatoare 
nu poate acţiona fără intervenţia celei normalizatoare. 

III3. Selecţia disruptivă (diferenţiatoare - centrifugă) 

Acest tip de selecţie nu favorizează un singur optim al populaţiei ci 
mai multe stări optime, tinzând la eliminarea formelor de tranziţie între 
genotipii extremi. 

în cazul în care mediul de viaţă din interiorul unui habitat devine 
eterogen, iar acest fapt persistă şi chiar se adânceşte, formându-se 
microhabitaturi care generează presiuni selective diferite asupra 
populaţiei, atunci în fiecare subhabitat vor supravieţui indivizi care rezistă 
cel mai bine la presiunea selecţiei din subnişa respectivă, ceilalţi fiind 
eliminaţi. 

Promovarea de către selecţia naturală, din generaţie în generaţie, a 
fenotipurilor cu valoare adaptativă mai ridicată şi înlăturarea constantă a 
fenotipurilor intermediare va conduce la diversificarea genetică a 
populaţiei. 

Fenomenul de exercitare a mai multor presiuni ale selecţiei asupra 
unei populaţii care vieţuieşte într-un areal în condiţii ecologice eterogene, 
de favorizare a mai multor fenotipuri optime şi de eliminare a celor 
intermediare reprezintă selecţia disruptivă sau centrifugă (Simpsonj. 

Exemple de selecţie disruptivă; 

- Polimorfismul mimetic 

dd şş 

Papilio dardanus Papilio dardanus 

Danaus chrysippus 
Amauris niavius 

întreaga serie de forme mimetice care coexistă în aceeaşi zonă este 
controlată de o singură supergenă, care nu determină numai culoarea ci 
şi alte caractere morfologice şi de comportament. Mimetismul se bazează, 
în cazul de faţă, pe apariţia unei serii de gene alele A,A’,A”. La masculi 
aceste alele sunt echivalente fenotipic: A = A’ = A”, determinând 
fenotipuri nemimetice. La femele genele manifestă fenomenul de 
dominanţă: 

AA = AA’ = AA” 

A’A’ = A’A”, iar A”A” reprezintă forma recesivă. 

Cele trei forme mimetice corespund alelelor A, A’ şi A”. 

Preferând condiţiile de mediu din subnişa în care trăiesc, 
subpopulaţiile sunt izolate ecologic între ele, dar nu şi spaţial, ceea ce 
determină favorizarea unei speciaţii simpatrice. 

Selecţia diversifîcatoare poate favoriza tipurile extreme, eliminând 
cu preponderenţă formele intermediare: 

a. - împerecherea între tipurile extreme se poate face fără o anumită 
preferenţialitate şi astfel se ajunge la nivelare; 

b. - împerecherile se fac preferenţial între rase; 

Primula vulgaris: planta cu stil lung x planta cu stil scurt. 

Se asigură o heterozigoţie constantă la nivelul populaţiei. 

c. - împerecherea se face preferenţial în interiorul fiecărui tip 
extrem. Aceasta conduce la o mărire a frecvenţei homozigoţilor, fără o 
modificare a frecvenţei genice la nivelul populaţiei, ceea ce duce la o 
dezvoltare divergentă în cadrul unei singure populaţii. 

Populaţiile umane din Ruanda, Burundi etc. 

IV. Selecţia balansată (superioritatea heterozigotă, avantajul 
heterozigot). 

Este cunoscut faptul că heterozisul dă vigoare în ceea ce priveşte 
rezistenţa la adversităţile ecologice, la atacul paraziţilor etc. Superioritatea 
hibrizilor se poate manifesta şi în cazul hibrizilor pentru o pereche de alele 
dar şi pentru un bloc de gene (inversiuni, duplicaţii, translocaţii). 

Heterozigoţii Aa fiind superiori adaptativ, selecţia naturală va 
menţine ambele alele (A şi a). în constelaţia de gene a populaţiei se 
stabileşte un echilibru între frecvenţa alelei A şi a alelei a, creându-se un 
polimorfism balansat (determinat de formele homozigote şi heterozigote). 

Tipul de selecţie în favoarea heterozigoţilor a fost denumit selecţie 
balansată deoarece se menţine un echilibru între formele heterozigote şi 
cele homozigote, aşa cum întâlnim la: orz, porumb, Oenothera, la 
Drosophila, lăcuste, găini, şoareci şi chiar la om. 

V. Selecţia transindividuală 

Vi. Selecţia între populaţii 

Selecţia care se bazează pe reproducerea diferenţială şi pe 
rezistenţa diferenţială a populaţiilor se numeşte selecţie între 
populaţii. 

Desfăşurarea ei este determinată de diferenţele ce există între 
populaţii cu privire la nivelul de adaptare. Populaţia mai slab adaptată 
intră în competiţie cu cele mai bine adaptate. Astfel, indivizii din 
populaţiile mai bine adaptate vor migra în arealele ocupate de populaţiile 
mai slab adaptate şi, având o mai bună vitalitate, vor înlocui indivizii din 
populaţiile gazdă, mai puţin rezistente la condiţiile nefavorabile ale 
mediului. 

Dispariţia unei populaţii poate avea loc şi fără a fi în competiţie cu o 
altă populaţie, ci pur şi simplu din cauza slabei capacităţi de adaptare. 
Indivizii dispar în timp, populaţia devenind mai rară. Teritoriul ocupat de 
populaţia slab adaptată va fi ocupat de o populaţie mai puternică, cu 
rezistenţă sporită la condiţiile de mediu, cu capacitate ridicată de 
reproducere. Un astfel de proces nu este obligatoriu. 

Competiţia se poate da şi între populaţii bine adaptate, aceasta 
constituind o adevărată competiţie în natură. Ca urmare a acestei 
competiţii se constată dezvoltarea şi prosperitatea fiecărei populaţii, 
precum şi evoluţia divergentă a lor. 

Analizându-se cauzele care conduc la selecţia între populaţii, rase şi 
specii, s-a stabilit că cele mai importante cauze sunt insuficienţa 
resurselor alimentare, precum şi lipsa spaţiului vital. Aceasta determină o 
luptă între indivizii populaţiilor, urmând să cedeze cele slab adaptate. 

V 2 . Selecţia între grupuri sociale 

Este caracteristică insectelor sociale. 

Este cazul înlocuirii vechii albine europene din Brazilia şi America 
Centrală, de către albina agresivă din Africa. 

V3. Selecţia între rude 

Reprezintă selecţia caracterelor care asigură supravieţuirea unor 
rude mai apropiate ale unui ascendent (Maynard Smith, 1964). 

Este în esenţă vorba de grija de progenitură faţă de urmaşi. Este 
totuşi, o selecţie individuală, asigurată de grija de progenitură. 

V4. Selecţia între specii 

Reprezintă dezvoltarea reproducerii diferenţiale, respectiv 
discriminarea selectivă între specii. Factorii care determină selecţia 
interspecifîcă sunt concurenţa şi schimbarea condiţiilor de mediu. 

Sporirea densităţii indivizilor şi limitarea resurselor de hrană duc la 
selecţia între speciile simpatrice, în urma căreia o specie câştigă în raport 
cu alta. 

înlocuirea lupului de Tasmania (Thylacinus) din Australia cu câinele 
dingo (Caniş familiaris dingo). 

Sciurus vulgaris din Anglia - înlocuită de Sciurus carolinensis 
(veveriţa cenuşie americană). 

înlocuirea unei specii cu alta nu este singurul efect al selecţiei 
interspecifice. Se pot produce şi diferenţieri adaptative în sensul 
specializării pentru anumite nişe ecologice. Speciile competitive deşi ocupă 
aceeaşi nişă ecologică manifestă preferinţe pentru anumite condiţii 
specifice din nişă, ocupând sub nişe proprii. 

Consecinţa principală a selecţiei între specii nu este înlocuirea 
speciilor ci divergenţa caracterelor. Specializarea treptată a unor indivizi 
din cadrul speciilor concurente pentru anumite condiţii de viaţă din nişa 
ecologică comună duce la diferenţierea adaptativă şi implicit la divergenţa 
caracterelor speciilor competitive, întărind poziţia lor taxonomică. 

în competiţia dintre două specii se poate realiza şi migrarea unei 
specii în alt areal. 

O altă consecinţă a competiţiei este reducerea variabilităţii unei 
specii sau a ambelor specii. 

Factorii tampon ai selecţiei 


Indivizii unei populaţii sunt supuşi în permanenţă diferitelor 
presiuni ale selecţiei, care sunt cu atât mai mari, cu cât acţiunea 
numeroşilor factori de mediu este mai puternică. 

Indivizii care nu pot face faţă presiunii selecţiei sunt eliminaţi. 

Reacţia organismelor la presiunile exercitate de mediu nu este 
pasivă, ci dinamică, în sensul că se opune cât mai mult efectelor negative 
ale mediului. Rezistenţa fenotipurilor la presiunile selective depinde de 
constituţia lor genotipică, însă în afară de factorii genetici mai există şi alţi 
factori care contribuie la sporirea capacităţii de adaptare şi anume: 

- modificările fenotipice; 

- homeostazia fiziologică; 

- alegerea habitatului. 

Aceşti factori au fost denumiţi factori tampon ai selecţiei, 
deoarece micşorează efectele dăunătoare ale selecţiei şi măresc şansele de 
supravieţuire. 

Factorii tampon au un rol în următoarele cazuri: 

- când presiunea selecţiei este prea mare, existând pericolul unei 
mortalităţi în masă; chiar a indivizilor purtători de gene valoroase; 

- când organismele se găsesc în fazele incipiente de adaptare; 

- când sunt favorizate caracterele cu valoare selectivă ridicată. 

Orice reacţie fenotipică ce sporeşte potenţialul de reproducere al 

indivizilor la începutul adaptării constituie o chezăşie pentru 
supravieţuirea noilor variaţii genetice. 

Estomparea îndelungată şi fermă a acţiunii selecţiei naturale nu 
favorizează progresul biologic. Acesta este determinat de interacţiunea 
dintre forţele selecţiei naturale şi cele de tampon ale selecţiei. 

Selecţia sexuală 


Dimorfismul sexual este mai mult sau mai puţin accentuat la 
numeroase grupe de organisme. Deşi se deosebesc prin unele caractere 
morfo-fîziologice, ambele categorii de indivizi au aceleaşi cerinţe 
adaptative: aceleaşi cerinţe de hrană, de climă, acelaşi comportament faţă 
de duşmani. 

Caracterele legate de sex nu contribuie nici la sporirea capacităţii de 
adaptare a indivizilor, nici la îmbunătăţirea procesului de coadaptare a 
celor două sexe în ceea ce priveşte funcţia de reproducere. O explicaţie 
asupra formării şi dezvoltării caracterelor sexuale a fost dată de Darwin. 
Bl consideră că însuşirile masculilor deşi nu sunt legate direct de 
procesul de fecundaţie, exercită o influenţă indirectă asupra 
reproducerii, în sensul că asigură masculilor mai înzestraţi aptitudini 
sporite de împerechere. 

Selecţia sexuală se exteriorizează clar mai ales la animalele 
poligame, la care masculii cei mai viguroşi şi mai atrăgători păstrează un 
harem de femele - găini, fazani, cerbi, gorile etc. La aceste animale 
caracterele sexuale sunt foarte bine exprimate la masculi. Sunt şi animale 
monogame la care caracterele sexuale sunt bine conturate - leu. 

La om selecţia sexuală este mult mai complexă, deoarece 
implică, pe lângă dezvoltarea armonioasă a caracterelor sexuale 
secundare şi o serie de trăsături psihice ale partenerilor. Afinitatea 
dintre sexe se bazează în mare măsură pe conturarea cât mai expresivă a 
masculinităţii şi feminităţii, reflectate în însuşirile fizice şi psihice ale 
partenerilor. Frumuseţea fizică şi echilibrul moral exteriorizează 
caracteristicile speciei în continuu progres. 

Darwin a formulat teoria selecţiei sexuale pentru a explica o serie 
de trăsături ale unor grupe de animale, trăsături inexplicabile din punctul 
de vedere al selecţiei naturale. Aceste trăsături contrazic, cel puţin în 
aparenţă, principiul selecţiei naturale, care asigură o protecţie speciei 

împotriva duşmanilor, în timp ce caracterele sexuale şi comportamentul 
din perioada reproducerii expun animalele şi le fac mai vulnerabile. 

Darwin consideră că lupta sexuală este de două feluri: 

- lupta dintre indivizi de acelaşi sex, între masculi, femelele 
rămânând pasive; 

- lupta între indivizii de acelaşi sex, cu scopul de a excita sau incita 
celălalt sex, iar femelele îşi aleg partenerii. 

Thomas H. Morgan nu acceptă teoria selecţiei sexuale (1932), 
aducând următoarele argumente: 

- raportul numeric între sexe este aproape la toate speciile 1 /1, ceea 
ce înseamnă că nu ar exista selectivitate nici în încrucişare, nici în 
transmiterea corespunzătoare a caracterelor la descendenţi; 

- caracterele sexuale secundare se dezvoltă sub influenţa 
hormonilor şi sunt determinate de aceştia, nu de activitatea psihică a 
creierului, activitatea necesară pentru alegerea partenerului. 

Argumentele lui Morgan nu rezistă: 

- la speciile poligame reproducerea este asigurată de puţini 
masculi; 

- chiar la speciile monogame nu participă toţi masculii la 
reproducere (cazul unor masculi mutanţi deoarece apare o diferenţă de 
curtaj, indivizii de tip sălbatec fiind mai viguroşi). 

Th. Dobzhansky şi E. Boesinger, în 1968, au probat că 
transformarea sexului prin tratament hormonal demonstrează numai 
bipotenţialitatea zigoţilor. Or, explicarea originii acestui mecanism, 
apariţia şi dezvoltarea caracterelor secundare în istoria fiecărui grup sunt 
elucidate prin teoria selecţiei naturale. 

Cercetările efectuate au dovedit, de asemenea, experimental 
participarea sistemului nervos la “alegerea” partenerului. Astfel s-a 
dovedit că: 

- la peşti femelele aleg masculii mai viu coloraţi; 

- la Hemichromis femelele tind către masculii mai viu coloraţi; 

- la papagali femelele acceptă masculii mai viu coloraţi, chiar dacă 
se intervine şi artificial; 

- Tinbergen a probat că la pescăruşi alegerea se face în funcţie de 
mici variaţii, aproape insesizabile pentru om; 

- între şoarecii normali şi cei crescuţi în prezenţa unor şoareci cu 
alţi fenotipi, sunt preferaţi cei normali. 

J. Huxley arată că diferite caractere considerate ca fiind folositoare 
doar în relaţiile de reproducere şi care s-ar datora selecţiei sexuale, sunt 
utile şi în cadrul selecţiei naturale obişnuite. Cântecul masculului poate 
constitui şi un mijloc de marcare a teritoriului său de hrană. Culorile vii 
reprezintă şi o formă de avertizare. 

Considerăm că între selecţia naturală şi cea sexuală există o 
contradicţie, dar poate şi o îngemănare, care conduce la menţinerea 
avantajelor pentru specie, rezultate din caracterele sexuale pronunţate, 
reducând în acelaşi timp la minimum posibil riscurile individuale pentru a 
nu periclita “interesele” speciei. 

Suntem de acord cu Dobzhansky şi Boesinger, care cred că trebuie 
să se lărgească înţelesul selecţiei sexuale, considerând că ea are o mare 
importanţă în evoluţie, deoarece contribuie la izolarea reproductivă, la 
menţinerea heterogenităţii populaţiei, prin faptul că selecţia sexuală 
avantajează indivizii heterozigoţi. 

Selecţia sexuală favorizează speciaţia prin realizarea izolării sexuale 
a grupelor intraspecifîce. 

SPECIA 


Conceptul de specie esenţialistă 

Conceptul de specie a suferit o evoluţie în timp. Pornind de la 
fîlosofîa lui Platon şi a lui Aristotel, conform căreia diversitatea 
universului se reduce la o serie de esenţe (eidos), a apărut conceptul de 
specie esenţialistă sau tipologică. 

Conform acestui concept specia se caracterizează prin esenţa ei 
imuabilă. Este constituită dintr-o grupă de indivizi asemănători, iar între 
specii există discontinuităţi evidente. 

Noţiunea de specie este preluată de John Ray (1686) în Historia 
plantarum. Prin specie el înţelege totalitatea organismelor sau a grupelor 
de organisme asemănătoare între ele, care dau descendenţi asemănători cu 
părinţii”. 

Carol Linne a conceput specia ca fiind fixă şi creată, fiind 
considerat fixist şi creaţionist. 

“Există atâtea specii diferite, câte forme diferite a creat de la început 
fiinţa divină. Aceste forme produc în continuare, potrivit legilor inerente ale 
reproducerii, forme mereu asemănătoare. De aceea există atâtea specii, câte 
forme şi structuri întâlnim astăzi”. 

Linne surprinde câteva caracteristici esenţiale ale speciei: 

- universalitatea - tot ceea ce este viu este cuprins într-o specie; 

- realitatea speciei - specia este obiectivă, chiar dacă a fost creată; 

- fixitatea speciei - specia este o entitate imuabilă. 

Pornind de aici, alături de conceptul de specie esenţialistă sau 
tipologică (exemplarul descris şi nominalizat reprezintă holotipul sau tipul 
reprezentativ) a apărut şi conceptul de specie nedimensională, care 
caracterizează gândirea lui J. Ray şi Linne. Acest concept se bazează pe 
coexistenţa în aceeaşi localitate şi în acelaşi timp a diferitelor specii de 
plante sau animale, care sunt clar diferenţiate între ele, între care există 

discontinuităţi şi mecanisme de izolare foarte bine conturate, hiatusurile 
dintre specii constituind esenţa concepţiei nedimensionale, speciilor 
lipsindu-le spaţiul şi timpul. Speciile nedimensionale coincid mai mult 
sau mai puţin cu populaţiile locale. Astăzi este bine conturat faptul că 
speciile sunt constituite din numeroase populaţii alopatrice şi alocronice 
ce ocupă un areal extins, cu condiţii ecologice diferite. Caracterizarea unei 
specii trebuie să cuprindă întreaga ei variabilitate în timp şi spaţiu. 

Ca o reacţie la conceptul de specie esenţialistă a apărut conceptul 
de specie nominalistă relansat de G.W. Leibniz, J. Locke, J.B. Robinet, 
G.L. Buffon, susţinut apoi chiar de Lamarck. 

Potrivit acestei concepţii singurele realităţi din lumea vie sunt 
indivizii, speciile fiind abstracţii ale minţii omeneşti. 

Conceptul de specie nominalistă a fost apărat şi de M.J. Schleiden 
şi C. Năgeli, iar mai recent de unii botanişti precum A. Cronquist, R.R. 
Sokol şi T.J. Cravella (1984). 

Conceptul de specie morfologică a fost introdus de W. F. R. 
Weldon, W. Bateson, A. R. Wallace, Hugo de Vries etc. 

Elementele de bază în definirea speciilor sunt cele morfologice. 
Diagnozele morfologice servesc pentru recunoaşterea speciilor. Desigur că, 
realizând identificarea pe baza unui număr restrâns de indivizi se poate 
ajunge, uneori, la rezultate eronate, deoarece nu poate fi cuprinsă 
întreaga paletă a variabilităţii speciei. Neglijând variabilitatea din 
interiorul speciei şi absolutizând fixitatea caracterelor morfologice şi rolul 
lor în diagnoza speciilor este pericolul de a se ajunge la conceptul de 
specie tipologică. 

Conceptul de specie evolutivă a fost introdus de Simpson (1961) - 

"Specia este un sistem discontinuu de populaţii strămoş-urmaş, sexual 
reproductiv, existent în spaţiu şi timp, cu o istorie evolutivă comună, care 
poate fi reprezentată grafic printr-un arbore filogenetic, în care punctele 
terminale ale spiţelor ce au ajuns pănă în zilele noastre reprezintă speciile 

actuale, iar punctele terminale din trecut populaţiile stinse; secvenţele de 
populaţii strămoş-urmaş, respectiv liniile filetice, se dezvoltă separat unele 
de altele; fiecare linie filetică are propriul său rol evolutiv, în sensul că este 
adaptată la propria sa nişă ecologică; fiecare linie are tendinţele sale 
specifice de evoluţie, fiind capabilă să-şi schimbe rolul evolutiv în cursul 
istoriei sale”. 

Desigur că între definirea teoretică a speciei şi delimitarea ei 
practică apar multe probleme: 

- apar dificultăţi determinate de lipsa şirului de specii (paleospecii) 
din evoluţia filetică; chiar în situaţia în care am avea succesiunea speciilor 
fosile este greu de precizat dacă am separat speciile reale; 

- este greu de stabilit discontinuitatea între specii şi a delimitării 
speciilor multidimensionale. 

Conceptul de specie genetică utilizează drept criteriu de 
diferenţiere a speciilor zestrea lor genetică. Acest concept a fost 
fundamentat de Hugo de Vries, G. Shull, W. Bateson, J.P. Lotsy etc. 

Ţinând seama de faptul că în fenotipul indivizilor se reflectă 
preponderent caracteristicile morfologice şi în mică măsură celelalte 
însuşiri, specia definită după criteriul genetic se suprapune cu conceptul 
de specie morfologică. 

Conceptul de specie genetică s-a lărgit treptat, folosind drept 
criteriu sterilitatea dintre specii. Aceasta a condus la recunoaşterea aşa- 
numitelor cenospecii (specii înrudite) şi ecospecii, (care se pot hibrida 
între ele). 

Conceptul de specie genetică a fost reluat de Simpson (1961) cu 
unele îmbunătăţiri care nu oferă însă mecanismele concrete de 
identificare a speciilor. 

Conceptul de specie biologică. J. Huxley şi E. Mayr au dezvoltat 
concepţia despre specia biologică, care astăzi este considerată ca o 
realitate obiectivă ce poate fi descrisă prin parametri statistici ai 

populaţiilor componente. Fiecare specie este o comunitate reproductivă, 
ecologică şi genetică. 

Concepţia biologică despre specie pune accentul pe izolarea 
reproductivă. 

Mayr (1984) defineşte astfel specia: 

“O specie este o comunitate reproductivă de populaţii care este izolată 
reproducţia de alte comunităţi şi care ocupă o nişă specifică în natură”. 

Conceptul de specie biologică prezintă trei aspecte caracteristice: 

- speciile nu reprezintă tipuri, ci populaţii sau sisteme de populaţii; 

- speciile sunt izolate reproductiv; 

- între specii există anumite relaţii de natură ecologică (concurenţă, 
colaborare) sau etologică. 

Conceptul de specie biologică presupune renunţarea la concepţia 
tipologică şi morfologică şi trecerea la o gândire populaţională, care 
acceptă existenţa unei constelaţii de gene. Conform gândirii populaţionale 
şi sistemice specia constituie obiectul evoluţiei şi selecţiei. Rolul selecţiei 
nu constă nici în izolarea reproductivă, nici în speciaţie, ci în adaptarea la 
condiţiile de mediu. 

Absolutizând rolul izolării reproductive şi al reproducerii sexuate în 
general, această concepţie scoate în afară speciile apomictice. De 
asemenea, definirea speciei nu se poate aplica speciilor fosile. 

în aplicarea conceptului de specie biologică apar unele dificultăţi de 
care trebuie să ţinem seama: 

- asemănarea morfologică dintre specii (speciile surori = gemene = 
criptice). Unele deosebiri ecologice şi etologice permit delimitarea lor; 

- reproducerea apomictică; 

- izolarea reproductivă imperfectă; 

- hibridarea introgresivă (Bombina bombina şi B. variegata ; la 
Helianthus, Phlox, Pinus etc.); 

- hibridarea reciprocă, în care încrucişarea între 2 specii: A şi B nu 
se produce niciodată în combinaţie A Ş x B dar se poate re a l i za 
combinaţia B $ x A f. 

Aegilops Ş x Triticum f; 

- incompleta dezvoltare a mecanismului de izolare reproductivă 
la speciile incipiente; 

- dimorfismul şi polimorfismul sexual; 

- polimorfismul genetic impune cunoaşterea temeinică a morfelor 
din cadrul unei populaţii. 

K.M. Zavadski (1969) caută să definească specia ţinând cont de 
mai mulţi parametri: “Specia reprezintă una din formele fundamentale de 
existenţă a vieţii, un nivel supraindividual deosebit de organizare a materiei 
vii; fiind un sistem determinat statistic şi totodată câmpul de acţiune al 
selecţiei naturale, specia dispune atât de capacitatea de a se reproduce şi a 
exista vreme îndelungată şi nedefinită, cât şi de capacitatea de a evolua de 
sine stătător; ea reprezintă purtătorul şi unitatea fundamentală a procesului 
evolutiv. Specia este lăuntric contradictorie; în calitate de rezultat al 
evoluţiei ea se găseşte într-o stare relativ stabilă, este calitativ definită, 
integră; adaptată la mediul respectiv, constantă, delimitată de celelalte 
grupări (discontinue), pe când în calitate de punct nodal şi de purtător activ 
al evoluţiei ea este mai puţin definită, are un caracter compus, este 
instabilă, maleabilă şi are limite imprecise“. 

în etapa actuală a dezvoltării biologiei este dificil să definim specia 
astfel încât să putem cuprinde toate caracteristicile sale: 

- specia este formată din una sau mai multe populaţii; 

- speciile sunt izolate mai mult sau mai puţin reproductiv: în cazul 
speciilor apomictice sunt izolaţi chiar indivizii; 

- specia are o constelaţie proprie de gene; 

- specia are un dinamism deosebit - este rezultat al evoluţiei şi 
etapă în procesul evoluţiei. 

Merită să amintim aici definiţia speciei dată de Emil Racoviţă: 
“Specia este o colonie de consângeni”. O definiţie trebuie să fie scurtă şi 
cuprinzătoare. O definiţie nu înseamnă o descriere şi nici o enumerare de 
caracteristici. 

Structura speciei 

Ca nivel de organizare specia are o anumită structură şi 
îndeplineşte o serie de funcţii bine conturate în cadrul biocenozei. 

Integralitatea speciei este determinată de polimorfismul accentuat, 
care asigură heterogenitatea necesară. 

Heterogenitatea intraspecifîcă poate apare sub două forme esenţiale: 

1. - Diversitatea determinată de apariţia unor bariere de naturi 
diferite: geografice, ecologice, etologice, fiziologice, genetice etc. Ca urmare 
specia apare politipică; 

2. - Diversitatea determinată de structura grupărilor intraspecifîce 
fără existenţa unor bariere. 

K.M. Zavadski consideră că există următoarele grupări sau trepte 
infraspecifîce: 

1 . Semispecia - rasă pe deplin formată, care a atins starea de 

specie tânără; 

2. Subspecia - rasă geografică sau ecologică regională; 

3. Ecotipul - rasă ecologică locală; 

4 . Populaţia - unitatea fundamentală; 

5 . Ecoelementul, 

6 . Grupul morfobiologic ; 

7 . Biotipul. 

Aceste grupări infraspecifîce reprezintă etape care conduc spre 
izolarea treptată, spre consolidarea capacităţii de existenţă şi evoluţie de 
sine stătătoare, ca rezultat al radiaţiei adaptative, al tendinţei de 
răspândire, de ocupare de noi teritorii, urmată în mod necesar de 
adaptare la noile condiţii. 

Populaţia locală constituie prima unitate la care se realizează pe 
deplin capacitatea de existenţă de sine stătătoare şi de evoluţie. 

Populaţia reprezintă singura formă obligatorie de existenţă a oricărei 

specii. 

Existenţa diversităţii intrapopulaţionale este un proces necesar 
deoarece asigură importante avantaje selective. 

în ceea ce priveşte unităţile infrapopulaţionale, la acestea 
predomină procesele de integrare în cadrul populaţiei din care fac parte. 
Capacităţile lor genetice sunt restrânse şi rigide astfel încât nu pot face 
faţă timp îndelungat solicitărilor mediului. Potenţele lor ecologice, 
numărul relativ mic de indivizi nu le permite să ocupe şi să utilizeze în 
mod eficient un loc potrivit în economia biocenozei, să facă faţă 
concurenţei cu alte specii, să persiste de sine stătător mult timp. Din 
această cauză ele nu pot exista decât în populaţia în cadrul căreia 
mărginirea genetică şi ecologică sunt compensate prin interrelaţii 
reciproce. 

Unităţile suprapopulaţionale nu sunt obligatorii. Ele reprezintă 
trepte de diferenţiere infraspecifîce, de radiaţii adaptative mai avansate 
din populaţie şi pot exista de sine stătător. 

Indivizii care aparţin unităţilor infraspecifîce sunt interfertili, dând 
urmaşi viabili. Unităţile infraspecifîce capabile de existenţă de sine 
stătătoare nu pot coexista pe acelaşi teritoriu, fiind deci alopatrice. 

Unităţile infrapopulaţionale nu pot exista decât pe acelaşi teritoriu, 
fiind simpatrice. 

Populaţia 

Este forma de existenţă a speciei, posedând toate condiţiile necesare 
supravieţuirii şi dezvoltării de sine stătătoare timp nelimitat şi totodată, 
capabilă de a reacţiona adaptativ faţă de modificările mediului extern (S.S. 
Svarţ - 1969). 

Populaţia este un sistem biologic, primul din ierarhia sistemelor 
intraspecifîce la care se poate realiza capacitatea de autocontrol a 
parametrilor esenţiali: numărul, structura, funcţionarea în biocenoză, 
atunci când se creează un anumit grad de heterogenitate între indivizii 
populaţiei, care să asigure o anumită organizare internă a ei. 

Unităţile infrapopulaţionale sunt mult prea uniforme genotipic şi 
fenotipic, limitate ca posibilităţi de funcţionare şi nu pot exista multă 
vreme de sine stătătoare. 

O nouă populaţie poate lua naştere din unul sau mai mulţi indivizi 
ai unei populaţii preexistente, care prin migraţie activă sau pasivă au 
ajuns intr-un nou teritoriu, intr-un biotop şi biocenoză mai mult sau mai 
puţin diferite de cele iniţiale. 

Structura populaţiei 

Populaţia prezintă anumite trăsături structurale. Organismele care 
formează o populaţie nu sunt identice ci se disting în funcţie de anumite 
caracteristici: sex, vârstă, dimensiuni etc. în acest fel putem urmări 
structura pe sexe a populaţiei, pe vârste şi dinamica acestora. 

Datorită condiţiilor de mediu mai mult sau mai puţin diferite, chiar 
în interiorul acestor categorii putem urmări anumite diferenţieri 
morfologice (proporţiile corpului, colorit), diferenţieri determinate de ritmul 
de creştere, nutriţie, prolificitate etc. Astfel de deosebiri pot apare chiar 
dacă fondul genetic este comun, fiind de natură fenotipică. Putem 
evidenţia astfel un polimorfism. 

Polimorfismul 

Prin polimorfism trebuie să înţelegem întreaga diversitate de forme 
intraspecifîce, fie că este vorba de o diversitate morfologică (fenotipică), 
fiziologică sau de altă natură. Diversitatea poate să fie legată de stadiile 
din dezvoltarea ontogenetică, de existenţa castelor la insectele sociale, sau 
de variaţiile care apar în funcţie de succesiunea anotimpurilor. Deosebim 
o mare diversitate genotipică, în care diferenţele dintre indivizii unei 
populaţii sunt determinate de structura genetică. Diferenţiem unele 
variaţii cu caracter continuu, iar altele cu caracter discontinuu. Aici 
putem cuprinde şi diversitatea unităţilor infraspecifîce, simpatrice sau 
alopatrice. 

Deci noţiunea largă de polimorfism cuprinde fenomene calitativ 
diferite. De aceea trebuie să facem diferenţiere între diversitatea 
caracteristică unităţilor infraspecifîce (semispecia, subspecia, ecotipul, 
populaţia etc.) şi cea a indivizilor din cadrul uneia şi aceleaşi populaţii. 

în primul caz este vorba de unităţi infraspecifîce bine conturate, 
izolate din punct de vedere geografic cu mecanisme de autoreglare bine 
puse la punct, fiind vorba de un fenomen de politipism. Astfel, o specie 
formată din mai multe populaţii sau mai multe subspecii este o 
specie politipică. 

în al doilea caz este vorba de diversitatea intrapopulaţională, de 
existenţa diferenţierii între indivizii care apar din aceeaşi pontă a unui 
animal sau din seminţele aceleaşi plante. Aceste diferenţieri sunt 
simpatrice şi se menţin fără izolare geografică. 

Diversitatea intrapopulaţională 
I. Diversitatea fenotipică 

Cuprinde întreaga diversitate morfologică sau de altă natură care 
diferenţiază indivizii unei populaţii. 

Aici deosebim două categorii de diferenţieri: 

1. Deosebirile dintre indivizi sau grupe de indivizi sunt reacţii ale 
aceluiaşi genotip la condiţiile diferite ale mediului sau în etape diferite ale 
ciclului biologic: 

a. - diversitatea fenotipică determinată de reacţiile 
aceluiaşi genotip la condiţiile variate ale mediului: formele 
terestre, semiacvatice şi acvatice de Ranunculus, Sagitaria 
sagitifolia; forma diferită a habitusului la Pinus mugo pe culmile 
muntoase şi la şes; 

b. - diversitatea fenotipică determinată de stadiile din 
ontogeneză: forma diferită a unor larve la speciile cu metamorfoză 
(crustacee, insecte, echinoderme etc.); 

c. - diversitatea castelor la insectele sociale (furnici, 
termite, albine etc.). 

2. Diversitatea continuă sau discontinuă care apare la animalele de 
apă dulce. Este vorba de fenomenul de ciclomorfoză semnalat la Rotifere, 
Cladocere şi la alte grupe de animale în funcţie de succesiunea 
anotimpurilor. 


231 



II. Diversitatea determinată genetic (polimorfismul determinat 
genetic) 

Cuprinde diversitatea intrapopulaţională discontinuă, determinată 
genetic, deoarece în cadrul aceleaşi populaţii coexistă gene alele sau 
succesiuni de gene ce diferă la diferiţi indivizi şi a căror expresie fenotipică 
este discontinuă. 

1. Diversitatea genotipică se manifestă fenotipic şi pare a avea 
o semnificaţie biologică: 

Coloritul sau desenele nelegate de sex: 

- La Cepea nemoralis coloritul este foarte variabil, de la galben-brun 
de nuanţe diferite la roz-portocaliu, iar desenul are un număr variabil de 
dungi (1-5) sau sunt indivizi fără dungi; 

- La Natrix. sipedon din America de Nord coexistă patru morfe 
diferite prin desen; 

- La Natrix natrix din Delta Dunării, din grindurile Letea şi 
Caraorman deosebim două morfe: una cenuşie şi una neagră. Din ouăle 
aceleaşi femele pot apare indivizi care se încadrează în diferite tipuri de 
morfe. 

La multe specii de insecte şi la unele păsări morfele au fost descrise 
ca varietăţi, deci ca unităţi sistematice diferite. în realitate ele pot apare 
din ponta aceleaşi femele. 

2. Diversitatea genotipică se manifestă fenotipic, dar pare a nu 
avea o semnificaţie biologică deosebită: 

- indivizii unor specii de gastropode pot avea cochilia dextră sau 
senestră forma cochiliei părând a nu fi corelată cu anumite caracteristici 
funcţionale; 

- punctele de pe elitrele Coccinellidelor par, de asemenea, a nu fi 
corelate cu unele caracteristici funcţionale. 

3. Diversitatea fenotipică nu are rezonanţă în fenotip: 

- grupele sanguine de la om; 

- unele inversiuni din structura cromozomilor de la Drosophila 
pseudoobscura, Drosophila willistoni etc. 

Tipurile de polimorfism 

Polimorfismul sexual 

Determinismul genetic constă în faptul că în interiorul aceleaşi 
populaţii coexistă alele sau succesiuni de gene care diferă la diferiţi 
indivizi şi a căror expresie fenotipică este discontinuă. în acest sens 
menţionăm polimorfismul sexual. Este vorba de existenţa a două sau a 
mai multor forme de femele determinate genetic la una şi aceeaşi specie. 

Aici încadrăm dimorfîsmul sexual caracteristic pentru un foarte 
mare număr de specii şi polimorfismul sexual. 

Polimorfismul echilibrat 

Conform caracteristicilor nivelelor de organizare, heterogenitatea 
este o lege: ca atare în natură nu vom întâlni forme monomorfe. 

Heterogenitatea este asigurată tocmai prin existenţa mai multor 
morfe. Morfele pot prezenta diferenţe, adesea destul de mari în ceea ce 
priveşte adaptarea la anumite condiţii de mediu. 

Diversitatea morfelor, deci polimorfismul populaţiei asigură selecţiei 
un câmp larg de acţiune. Aceasta înseamnă că proporţiile dintre diferite 
morfe într-o populaţie nu sunt întâmplătoare, ci reflectă istoria de 
adaptare a populaţiei respective. 

în anumite condiţii de mediu sunt favorabile anumite proporţii între 
morfe. Dacă se stabilizează şi se menţin din generaţie în generaţie 
anumite proporţii între morfe avem de-a face cu un polimorfism 
echilibrat. 

Acest fapt poate fi explicat prin avantajul pe care îl prezintă indivizii 
heterozigoţi Aa în raport cu cei homozigoţi AA şi aa, fiind superiori 
acestora. Datorită faptului că valoarea selectivă a indivizilor homozigoţi 
este diferită, în diferite condiţii, atunci, într-un anumit complex de factori 
ai mediului se realizează un anumit raport între alele, raport care se 
stabilizează şi dă naştere polimorfismului echilibrat. 

Datorită faptului că heterozigoţii sunt superiori homozigoţilor, se 
păstrează în populaţie gene care au valoare selectivă scăzută sau chiar 
dăunătoare, constituind ceea ce numim povară genetică. 

Povara genetică se explică prin mortalitatea crescută în cadrul 
unei categorii de indivizi; această mortalitate constituie tocmai tributul 
plătit de populaţie pentru a putea supravieţui în anumite condiţii ale 
mediului. 

Polimorfismul de tranziţie 

Reprezintă trecerea de la o stare de polimorfism echilibrat la alta. O 
modificare a proporţiilor dintre morfele unei populaţii în funcţie de 
schimbarea anumitor condiţii de mediu, care avantajează de această dată 
alte morfe, care până acum erau menţinute la nivel foarte scăzut. în acest 
sens menţionăm: tranziţia morfelor la Oporabia autumnata. 

Polimorfismul efemer 

Numim polimorfism efemer succesiunea schimbărilor unei alele cu o 
altă alelă, superioară din punctul de vedere al valorii adaptative. 

Se manifestă pe o perioadă scurtă de timp, în funcţie de valoarea 
anumitor parametri ai mediului extern. 

Polimorfismul neutru 

Determinat de genele neutre selectiv. 

Au fost considerate gene neutre selectiv genele care determină 
formarea grupelor sanguine, genele care determină punctele colorate de la 
coccinelide etc. 

Mayr (1966) consideră că problema polimorfismului neutru poate fi 
rezolvată doar dacă se ţine cont de acţiunea pleiotropică a genei. 

Polimorfismul geografic sau regional. 

Se caracterizează prin existenţa mai multor morfe care trăiesc în 
regiuni diferite ale habitatului. Acest polimorfism oferă populaţiei 
posibilitatea de expansiune spre zone periferice ale habitatului oferind un 
pronunţat caracter adaptativ. 

Polimorfismul ecologic 

Avem de a face cu un polimorfism de tip ecologic atunci când 
indivizii unei populaţii sunt dispersaţi în mai multe sub nişe ecologice. 
Acest polimorfism reprezintă un mijloc eficient de conservare a variaţiilor 
ereditare. 

Polimorfismul criptic 

Se manifestă în situaţiile în care diferenţele genetice dintre morfe nu 
se reflectă în fenotip. Este vorba de mutaţii, inversii, translocaţii etc., care 
nu se reflectă în fenotip, dar au semnificaţie fiziologică, deci adaptativă. 

Polimorfismul sexual şi intersexual 

Polimorfismul sexual este determinat de genele comutatoare. 
Acestea acţionează în fazele critice ale ontogenezei, determinând procese 
alternative de dezvoltare. în condiţii de mediu normale, procesele 
dezvoltării evoluează către formarea celor două sexe opuse, în condiţii 
anormale apar şi forme intermediare şi chiar inversiuni sexuale, lărgindu- 
se astfel sfera polimorfismului sexual. 

La cânepă, între plantele dioice se găsesc şi plante intersexuale cu 
flori femele şi mascule; plante cu înfăţişare masculă, dar cu flori femele; 
plante cu înfăţişare femelă dar cu flori mascule, femele şi hermafrodite. 
Existenţa acestui polimorfism este datorată mecanismelor comutatoare, în 
care participă factorii genetici şi ai mediului înconjurător. 

Valoarea adaptativă a polimorfismului determinat genetic 

Polimorfismul are o semnificaţie în evoluţia şi adaptarea 
organismelor. 

1. Situaţia în care caracterele fenotipice corespund diferiţilor 
genotipi: 

- La Cepaea nemoralis coloritul cochiliei este foarte polimorf, variind 
în limite largi, de la gălbui-maroniu la roşu-brun. Adesea pe cochilie se 
găsesc până la 5 dungi cafenii-închis. Coloritul şi desenul reprezintă 
expresia fenotipică a anumitor genotipi. 

în Europa populaţiile nu sunt uniforme, ci există anumite proporţii 
între indivizii cu un anumit colorit şi desen. 

în diferite medii, pe substraturi cu structuri şi culori diferite, 
predomină melcii cu un colorit şi desen mai homocrome, culoarea având, 
desigur, un rol protector împotriva duşmanilor. 

Turdus ericetorum - sturzul, consumă melcii de Cepaea nemoralis: 

- din 500 melci dintr-o mlaştină, 296 = 59,2%, nu aveau dungi pe 
cochilie; 

- din 863 cochilii sparte de sturz: 377 = 43,7% - erau fără dungi, 
deci cei cu dungi au fost distruşi în proporţie mai mare. 

Dacă coloritul asigură o oarecare protecţie, atunci de ce măcar în 
anumite medii indivizii nu sunt mai mult sau mai puţin uniformi? Nu 
sunt homocromi, ci populaţiile sunt foarte heterogene. 

Explicaţia ar consta în următoarele: unele trăsături fiziologice sunt 
corelate cu desenul şi coloritul melcilor: 

- indivizi fără dungi - rezistenţi la căldură; 

- indivizi galbeni - rezistenţi la frig. 

Deci şi factorii abiotici au un rol selectiv, ceea ce explică faptul că 
pentru populaţie coexistenţa mai multor categorii de indivizi, în anumite 
proporţii, este mai avantajoasă. 

Natrix sipedon, de pe insulele din partea de vest a lacului Erie (SUA), 
are două morfe clar diferenţiate: 

- pe solul format de lespezi şi prundiş de culoare deschisă domină 
şerpii fără dungi închise; 

- pe malul lacului mlăştinos domină cei cu dungi închise. 

Factorul de selecţie îl constituie păsările răpitoare. Printr-o migraţie 

a formelor închise şi deschise se re a l i zează o heterogenitate a populaţiilor; 
ar fi mai firesc să se realizeze uniformizarea lor, dar nu se realizează. 

Se pare că, prin această heterogenitate se “oferă” spre consum o 
anumită proporţie, iar alta este "protejată", ceea ce ar asigura o mai bună 
prosperitate speciei decât dacă ar fi uniformă şi prădătorii s-ar specializa 
să-i vâneze pe toţi, adaptarea fiind, totuşi, relativă. 

2. Variaţiile discontinui ale fenotipului ce par a nu avea valoare 
adaptativă, deşi sunt determinate genetic 

- Ce semnificaţie biologică au petele de pe elitrele coccinelidelor? 

- La Xiphophorus maculatus, un peştişor, ce are la coadă o pată ce 
poate avea forme şi chiar dimensiuni diferite se pare că aceasta n-ar avea 
valoare selectivă. 

- Gasteropodul Fruticicola lantzi are forme dextre şi senestre ce pot 
apare din ponta aceleaşi femele. 

Se pare că, totuşi, aceste caractere ar fi corelate cu o anumită 
rezistenţă fiziologică determinată genetic. Deci, s-ar putea ca aceste 
trăsături fenotipice să nu fie indiferente din punct de vedere selectiv, ci, 
dimpotrivă, să aibă o numită valoare adaptativă. 

3. Variaţii genotipice care nu se manifestă prin caractere 
fenotipice 

La Drosophila pseudoobscura din SUA s-au identificat nişte 
inversiuni cromozomiale ce se recunosc după prezenţa buclei pe 
cromozomii uriaşi: 

- inversiuni Standard (ST); 

- inversiuni Chiricahua (CH). 

Proporţiile dintre aceste inversiuni variază în funcţie de condiţiile 
climatice, deci, aceste proporţii având rol adaptativ, ar fi controlate de 
selecţie. 

în 1946 s-a alcătuit o populaţie experimentală cu o anumită 
structură genetică: 

ST = 10,7%; 

CH = 89,3%. 

Populaţia a fost menţinută la 25°C, timp de 15 generaţii. 

După 10 generaţii proporţia între inversii s-a modificat şi s-a 
stabilizat la: 

ST = 70%; 

CH= 30%. 

Datorită încrucişărilor s-au stabilit trei tipuri de combinaţii privind 
inversiunile cromozomice: 

ST//CH 
ST//ST 
CH//CH 

S-a stabilit valoarea selectivă a fiecărei combinaţii: 

ST / / CH= 1,001 
ST//ST = 0,90 
CH//CH = 0,41. 

Deci heterozisul are valoare selectivă maximă: cele două forme 
homozigote nu sunt eliminate, tocmai pentru a menţine heterozisul. 

Anemia falciformă 

Hemoglobina HbA are globina alcătuită din două lanţuri - a A 

-PA. 

Indivizii bolnavi de anemie falciformă au o hemoglobină aberantă 
HbS - unde valina este înlocuită cu acid glutamic. 

- hemoglobina A = gena dominantă A; 

- hemoglobina S = gena semidominantă SK. 

Heterozigoţii au ambele hemoglobine. 

Părinţii A//SK x A//SK 



A//A A//SK A//SK SK//SK 

- heterozigoţi = letali 

normali anemie falciformă 

Gena SK = se menţine la 40% în populaţie, în Africa Orientală, India 
şi chiar şi în unele părţi din Europa. Heterozigoţii sunt imuni la malarie. 
SK este o genă ce determină aşa-numita povară genetică. 

De ce selecţia nu duce la eliminarea completă a categoriilor cu 
inversiuni neavantajoase selectiv? 

Acest lucru nu este posibil deoarece homozigoţii reprezintă sursa de 
material genetic pentru menţinerea heterozigoţilor care au valoare 
selectivă maximă. 

Proporţiile dintre inversiuni variază în funcţie de mediu. Se creează 
în populaţie un polimorfism echilibrat, care înclină în favoarea unei 
combinaţii sau alta în funcţie de sezon, altitudine, poziţie geografică etc. 

De aici deducem că cel mai favorabil pentru menţinerea populaţiei 
este ansamblul celor trei combinaţii, care conferă populaţiei plasticitatea 
necesară în condiţii de mediu variabile. 

Acest fenomen biologic arată că asemenea populaţii la care diferite 
complexe de gene se menţin într-o stare echilibrată, cu o superioritate 
heterozigotă, nu pot fi privite doar ca o însumare de indivizi genetic 
independenţi. în asemenea populaţii indivizii cu genotipi de valoare 
selectivă scăzută, care dau fenotipi inferiori, sunt menţinuţi ca având o 
mare valoare pentru populaţie ca întreg, deoarece contribuie cu gene care, 
combinate fiind cu alele opuse lor vor da heterozigoţi superiori. 

Păstrarea genelor care constituie aşa-numita povară genetică apare 
ca utilă în structura genotipului deoarece constituie o rezervă mutaţională 
strategică, care poate fi utilizată atunci când condiţiile de existenţă ale 
populaţiei o permit; bineînţeles, fiecare populaţie plăteşte un tribut pentru 
păstrarea acestei poveri prin pierderea unui număr de indivizi la care 
mutaţia apare în stare homozigotă, dar aceste pierderi sunt pe deplin 
compensate de utilitatea acestui material strategic. 

Mărimea populaţiei 

Are o semnificaţie biologică deosebită. Nu reprezintă o constantă, ci 
suferă modificări în timp şi spaţiu de la o generaţie la alta, având o 
dinamică deosebită, care reflectă starea de prosperitate sau de decădere a 
populaţiei, precum şi relaţiile ei cu ecosistemul din care face parte. 

Numărul de indivizi dintr-o populaţie reprezintă raportul dintre 
natalitate şi mortalitate, făcând abstracţie de influenţa emigrărilor sau 
imigrărilor. Valorile natalităţii şi ale mortalităţii reprezintă rezultatul 

interacţiunii unor factori interni, poprii populaţiei şi externi (ai 
ecosistemului respectiv). 

Numărul de indivizi care alcătuieşte o populaţie reflectă atât 
procesele care se desfăşoară în interiorul ei, cât şi natura relaţiilor cu 
mediul extern. 

în ceea ce priveşte mărimea populaţiei se poate afirma că poziţia 
fîlogenetică a fiecărei specii are o semnificaţie deosebită, adică nivelul 
evoluţiei îşi pune amprenta asupra acestui parametru: 

- la speciile inferioare (microorganisme, protiste) care nu prezintă 
mijloace de apărare eficientă, iar mortalitatea este ridicată, selecţia având 
un caracter statistic, menţinerea unui anumit nivel numeric se poate 
realiza numai printr-o prolificitate ridicată. La aceste organisme nivelul 
numeric este cel mai eficient mijloc de menţinere a speciei; 

- cu cât speciile sunt mai evoluate, cu atât apar o serie de 
mecanisme de apărare; mortalitatea este menţinută la nivel scăzut, iar 
perpetuarea speciei poate fi asigurată şi printr-un efectiv mai redus. Aici 
un rol important îl prezintă longevitatea şi comportamentul. Longevitatea 
asigură suprapunerea generaţiilor, ceea ce permite realizarea efectivului 
optim şi printr-o prolificitate mai scăzută. 

în ciclul biologic al speciilor evoluate putem constata că, între 
diferitele stadii ale ontogenezei se pot stabili anumite raporturi, care 
influenţează pe de o parte ritmul de completare a numărului de indivizi, 
iar pe de altă parte relaţiile speciei cu hrana şi cu mediul abiotic (Fasciola 
hepatica, insectele cu dezvoltare prin metamorfoză). 

Structura pe sexe a populaţiei influenţează prolificitatea şi deci şi 
nivelul numeric. 

Nivelul numeric este menţinut ca urmare a interacţiunii complexe a 
unor factori interni proprii populaţiei şi externi, caracteristici 
ecosistemului. 

Conform teoriei sistemice fiecare populaţie îndeplineşte o anumită 
funcţie în biocenoză, participând la “metabolismul” acesteia, deci la 

circuitul substanţei şi al energiei în ecosistem, având o anumită poziţie, 
bine definită în reţeaua trofică a complexului. 

Populaţia trebuie să utilizeze cât mai eficient şi raţional resursele 
ecosistemului, în acelaşi timp să reziste presiunii exercitate de duşmani, 
să facă faţă concurenţei cu alte specii şi să reziste la acţiunea factorilor 
neprielnici. 

Păstrarea nivelului numeric se asigură prin elaborarea, sub 
acţiunea selecţiei, a unor mecanisme de autocontrol, care să ajusteze 
acest parametru în funcţie de condiţiile de viaţă. 

Reglarea chimică a densităţii: 

Se realizează prin acumularea în mediu a anumitor produşi ai 
metabolismului, care ajungând la o anumită concentraţie devin toxici, 
acţionând asupra tuturor indivizilor sau numai a unor indivizi. 

Astfel, Bacillus lacticus încetează să se mai înmulţească atunci 
când, datorită concentraţiei în mediu a acidului lactic, pH-ul ajunge la 
valori scăzute. 

în situaţia în care mediul poate fi neutralizat, sau există sisteme 
tampon care asigură menţinerea pH-ului la anumite valori, atunci 
populaţia devine din ce în ce mai mare. 

La şoareci, densitatea ajunsă la un anumit grad devine un factor 
stresant. 

Factorul stresant este un factor urinar. Calea prin care este 
perceput stresul este calea olfactivă, stimulul fiind factorul urinar 
localizat în tractusul genital la mascul şi eliminat odată cu urina, 
determinând mirosul de grup. 

Ca o reacţie de protecţie a organismului se declanşează sinteza de 
ACTH, prin care este mobilizată corticosuprarenala, care, la rândul ei, 
mobilizează organismul prin secreţia de cortizol. Ca urmare a creşterii 
cantităţii de cortizol creşte rezistenţa organismului la stresul produs de 
factorii externi. însă, atunci când concentraţia de hormoni depăşeşte un 
anumit nivel, efectul este nociv, determinând epuizarea organismului, 

scăderea rezistenţei, care se manifestă mai ales prin atenuarea funcţiei 
sociale; consecinţa directă este scăderea natalităţii. 

Reglarea activă a densităţii 

- larvele de Cirripede, stridii (Ostrea), de Spirorbis (Polichete ) devin 
sedentare. Când se stabilesc pe substrat asigură o anumită densitate care 
le permite să crească nestingherite; 

- migraţia indivizilor constituie un factor activ de reglare a 
numărului de indivizi; 

Păsările planctonofage realizează densităţi ale populaţiilor corelate 
cu densitatea planctonului. 

Apărarea activă a teritoriului de hrănire 

Masculii de Lagopus scoticus îşi apără activ teritoriul de hrană. 
Masculii care nu reuşesc acest lucru sunt eliminaţi din colonie, duc o 
viaţă izolată, se hrănesc prost şi nu participă la reproducere. 

Canibalismul 

La Biban poate apare fenomenul de canibalism atunci când nu este 
suficientă hrană. 

La Diaeretiella rapae larvele din primul stadiu se consumă între ele 
deoarece gazda nu oferă hrană decât pentru un singur individ. 

Succesiunea la hrănire 

Un mijloc de reglare a densităţii populaţiei în funcţie de posibilităţile 
trofice ale mediului este întâlnit la numeroase grupe de păsări între care: 
Falconiforme; Ciconiforme; Strigiforme. 

Clocitul începe după depunerea primului ou, ceea ce determină 
eşalonarea eclozării puilor. Părinţii aduc hrana la pui dar n-o oferă 
diferenţiat, ci o cedează celui mai bătăios, care tinde mai puternic către 
ea. Aceasta conduce la o anumită succesiune la hrănire a puilor, 
dezvoltarea lor putându-se re a l i za în funcţie de bogăţia hranei. 

Structura genetică a populaţiei 

Populaţiile au o structură genetică polimorfă, iar polimorfismul 
asigură o adaptare importantă a populaţiei. 

Pornind de la ideea că selecţia acţionează numai după principiul 
utilităţii, s-ar părea că în mod normal ar trebui să fie eliminate din genotip 
toate mutaţiile dăunătoare şi să se realizeze un genotip ideal, fără poveri 
genetice. 

Această idee eronată poate fi determinată doar de o concepţie 
individualistă despre selecţie. Genetica populaţională ne probează faptul 
că genotipul ideal, lipsit de orice mutaţie dăunătoare individului, nu este 
în acelaşi timp genotipul optim. 

După cum am văzut, polimorfismul genetic se poate menţine la un 
anumit nivel sau se poate modifica după necesităţile populaţiei, în 
condiţiile concrete în care trăieşte. Menţinerea sau modificarea structurii 
genetice a populaţiei, deci a frecvenţei relative în populaţie a unor gene în 
raport cu altele reprezintă o problemă evolutivă importantă. 

Această problemă se poate elucida pe baza legii fundamentale a 
geneticii populaţiilor - legea Hardy-Weimberg. 

Legea Hardy-Weimberg 

Prin studiile efectuate asupra frecvenţei genelor în cadrul unor 
populaţii, matematicianul G.H. Hardy din Anglia şi medicul W. 
Weimberg, independent unul de altul, în acelaşi an, 1908, au formulat 
legea echilibrului genetic. 

într-o populaţie panmictică în echilibru (în care nu se produc 
mutaţii şi nu are loc un proces de selecţie) şi cu un efectiv numeros 
(la care se pot aplica legile statistice), frecvenţa genelor şi a 
genotipurilor se menţine constantă de-a lungul generaţiilor, iar 
populaţia se menţine în echilibru indiferent de proporţia genelor 
dominante şi recesive. 

Frecvenţa genotipurilor 

Să presupunem că ne interesează un anumit locus autosomal şi că 
cele două alele diferite prezente în acest locus sunt A şi a. 

Din combinarea acestor gene vor rezulta trei genotipuri: AA, Aa şi 
aa. 

Dacă din 2000 indivizi găsim 560 indivizi care aparţin genotipului 
AA, 1000 aparţin genotipului Aa şi 440 ce aparţin genotipului aa, aceasta 
ar reprezenta: 

- 0,28 sau 28% AA; 

- 0,50 sau 50% Aa; 

- 0,22 sau 22% aa. 

Suma frecvenţei tuturor genotipurilor trebuie să fie egală cu 1 sau 
100%. De aici deducem că frecvenţa genotipurilor este determinată de 
frecvenţa genelor din generaţia parentală şi nu de frecvenţa genotipurilor 
parentale. 

Să admitem că numărul total al indivizilor diploizi din populaţie este 
N, în care D reprezintă numărul indivizilor dominanţi (AA), H numărul de 
indivizi heterozigoţi (Aa), iar R numărul de indivizi recesivi (aa) deci: 

D + H + R = N 

Având de-a face cu două gene (A şi a) indivizii N au deci 2N gene. 
Deoarece fiecare individ AA are două gene A, iar fiecare individ Aa are o 
genă A şi una a: numărul total de gene A este 2D + H. 

Deci frecvenţa genelor A, care este notată cu p este: 

p = 2D + 1/2 H = D + 1/2 H 
2N N 

p = AA +1/2 Aa 
N 

p = AA +1/2 Aa 

Frecvenţa genei a care este notată cu q este dată de relaţia: 

q = 1/2H + 2 R = 1/2 H + R = 1/2 Aa + aa 
2N N N 

q = 1 / 2Aa + aa 

Suma frecvenţelor celor două gene, A şi a este egală cu 1: 
p + q=l;p=l-q;q=l-p 

Conform legii lui Hardy-Weimberg, în lipsa selecţiei proporţiile între 
aceste genotipuri vor depinde de proporţiile dintre genele alele ale 
populaţiei într-o generaţie dată n. 

Genotipurile rezultate din unirea întâmplătoare a gârneţilor de sex 
opus purtători ai genelor A şi a cu frecvenţele p şi q, deci sunt: 


A (p) 


a (q) 


A (p) 


AA (p 2 ) 


a (q) 


Aa pq 


aa (q 2 ) 


Aa pq | 

După cum se vede, combinaţiile zigotice într-o populaţie panmictică 
pot fi reprezentate prin raportul: 

p 2 (AA) + 2 pq (Aa) + q 2 (aa) = 1 

Ţinând seama că q = 1 - p 

p 2 (AA) + 2p (1-p) + (1-p) 2 = 1 


p 2 + 2 pq + (1-p) 2 = 1 

Această ecuaţie reprezintă dezvoltarea binomului (p + q) 2 . 
Genotipurile obţinute au o distribuţie binominală în cazul în care nu 
intervine decât şansa. 

Din această expresie reiese că frecvenţa genotipurilor AA + 2Aa + aa 
se păstrează de la o generaţie la alta. De asemenea se păstrează constantă 
şi frecvenţa genelor A şi a. 

Legea lui Hardy-Weimberg se aplică la o populaţie teoretică, ideală, 
deoarece în condiţii materiale nu se poate păstra un echilibru perfect în 
cadrul unei populaţii, datorită mai multor factori: 

- încrucişările ca şi fecundaţiile se produc cu un anumit grad de 
electivitate; 

- au loc mutaţii; 

- selecţia îşi manifestă acţiunea; 

- numărul de indivizi poate varia în limite destul de largi în funcţie 
de anumiţi factori. 

Dacă, aşa cum stipulează legea Hardy-Weimberg, în condiţiile 
impuse, nu există o modificare a frecvenţei genelor de la o generaţie 

la alta, deci nu există evoluţie, înseamnă că, dimpotrivă, toţi factorii 
care determină modificarea frecvenţei genelor conduc la evoluţie. 

Legea Hardy-Weimberg constituie un model de referinţă de la care 
se poate pleca în calculul modificării structurii genetice a unei populaţii 
naturale sau experimentale. 

Astfel, dacă pornim de la un model teoretic de populaţie biologică în 
care există un număr egal de indivizi homozigoţi cu caractere dominante 
AA şi recesive aa, indivizi care se pot încrucişa între ei, pe bază de 
probabilitate, atunci se pot realiza următoarele tipuri de încrucişare: 


P 

P 

P 


AA +1/2 Aa 
25AA + 50/2Aa 
50% 



0,5 

A p 

0,5 

a q 

A 

AA p2 

Aapq 

0,5 

25 

25 


Aa pq 

aa q 2 

0,5 

25 

25 


q = aa + 1/2 Aa 


q = 25 + 50/2 = 50% 


Totuşi, o populaţie panmictică în care proporţia genelor alele să fie 
egală este foarte rară; de obicei una din gene este dominantă. 

Astfel dacă o populaţie panmictică formată din 80% indivizi de tipul 
AA şi 20% indivizi aa, prin încrucişare se menţine acelaşi raport: 



0,8 

A 

p 

0,2 

a 

q 

0,8 

64 

16 

A 

AA p 2 

Aa pq 

P 

0,2 

a 

Aa pq 

a q 2 


16 

4 

64 AA + 32 Aa + 4aa 

p = AA + l/2Aa = 64 + 32/2 = 64 + 16 = 80% 

q = aa + 1/2 Aa = 32/2 + 4 = 16 + 4 = 20%. 

în ceea ce priveşte mărimea efectivă a populaţiei, într-o populaţie 
naturală, indiferent de mărimea ei, nu toţi indivizii ajung la maturitate 
sexuală şi nu toţi se împerechează. Chiar şi cei care se împerechează, nu 
toţi produc descendenţi viabili, care să ajungă la maturitate. Indivizii care 
nu lasă urmaşi, nu participă cu nimic la compoziţia genetică următoare, 
deoarece genele pe care le posedă nu sunt transmise la descendenţi. 

Conform legii lui Hardy-Weimberg într-o populaţie în care nu se 
schimbă frecvenţa genelor nu există evoluţie. Aceasta dorim noi să 
probăm? Nicidecum. Dimpotrivă, toţi factorii care determină modificarea 
frecvenţei genelor într-o populaţie determină evoluţia acesteia. Legea 
impune lipsa mutaţiilor şi a acţiunii selecţiei naturale. Deci, prin mutaţie 
şi prin selecţie naturală se poate asigura procesul evolutiv. 

Numărul actual al indivizilor dintr-o populaţie implicaţi în procesul 
de reproducere şi răspunzători de constituţia genetică a generaţiei 
următoare constituie mărimea de reproducere (bruding size). Acest număr 
- simbolizat prin N - este mult mai mic decât numărul total de indivizi în 
viaţă din populaţie. 

în mod normal mărimea efectivă de reproducere este mai mică decât 
mărimea de reproducere, deoarece numărul inegal de indivizi masculi şi 
femele, consangvinizarea, şi deviaţiile de la panmixie reduc mărimea 
efectivă de reproducere a unei populaţii. Numai într-o populaţie ideală 
numărul efectiv de reproducere este echivalent cu N. 

Driftul genetic 

Pornind de la rezultatele obţinute în ameliorarea raselor de animale 
şi de la experienţa privind aplicarea consangvinizării la păsări, precum şi 
de la opiniile lui M. Wagner, D.S. Jordan, A.F. Osborn şi ale altor biologi, 

Sewall Wright a formulat în 1925 teoria driftului genetic sau teoria 
echilibrului schimbător. 

Conform acestei teorii evoluţia în natură se poate produce mult 
mai rapid dacă populaţiile naturale se scindează în subpopulaţii mici, 
parţial izolate, astfel încât să se producă schimbări întâmplătoare în 
frecvenţa genelor, scindare urmată de intervenţia selecţiei naturale 
între subpopulaţiile menţionate, ceea ce duce în final la 
transformarea adaptativă a acestora până la nivelul raselor geografice 
şi al speciilor strâns înrudite. 

Schimbările accidentale ale frecvenţei genelor sunt la început 
neadaptative, dar intr-un timp relativ scurt sunt urmate de diferenţierea 
adaptativă a subpopulaţiilor şi de progresul adaptativ al speciei. 

Să presupunem că dintr-o populaţie de şoareci de pe o insulă mică 
au mai rămas întâmplător un număr foarte restrâns, ca urmare a unei 
inundaţii. Frecvenţa genelor A şi a este egală şi anume egală cu 10. Să 
presupunem că după o generaţie frecvenţa genei A = 12 iar a genei a = 8; 
după încă o generaţie frecvenţa genei A = 14, iar a genei a = 6. Aceasta 
înseamnă că gena A are o frecvenţă mai mare cu 40% decât a genei a. 
Aceasta nu se datorează valorii adaptative a genei A, ci datorită 
întâmplării. întâmplarea a făcut ca o anumită genă să se manifeste 
puternic în cadrul populaţiei ca urmare a întâmplării, nu a valorii 
adaptative. 

Dacă frecvenţa celor două gene alele ar fi fost egală şi anume egală 
cu 1.000, iar după o generaţie A ar deveni egal cu 1.002, iar a cu 988 şi 
încă după o generaţie A = 1.004 şi a cu 996, ne dăm seama că 
manifestarea genei în cadrul populaţiei s-ar realiza foarte greu. în această 
situaţie gena trebuie să aibă o valoare adaptativă crescută pentru a se 
manifesta viguros şi rapid. 

Manifestarea întâmplătoare a unei gene se real i zează numai în 
cadrul populaţiilor mici şi este randomică (deci întâmplătoare). 

Wright consideră că driftul poate asigura mult mai repede 
adaptarea speciei decât acţiunea selecţiei naturale asupra populaţiilor 
mari. 

Huxley (1940, 1942) a arătat că driftul pe care la numit efect 
Sewall Wright constituie cea mai importantă descoperire taxonomică, 
dedusă din premisele neomendelismului. Diferenţierile neadaptative 
accidentale se petrec în cazul unor subgrupuri mici, izolate de indivizi. 

Stebbins (1950) consideră că fenomenul fixării întâmplătoare, 
driftul sau efectul Sewall Wright constituie sursa principală a 
diferenţelor dintre populaţii, rase şi specii privind caracterele 
neadaptative. 

S-a ajuns la concluzia că driftul a contribuit la formarea unor 
izolate de chiparos (Cupressus) de gilia (Gilia achilaeefolia), şi de pin de 
Torrey (Pinus torreyana) din California. 

Variaţiile accidentale privind prezenţa sau absenţa benzilor de pe 
cochilia melcilor din unele colonii ale melcului Cepaea nemoralis par a fi 
datorate driftului. 

Grant (1985) consideră că şi în cadrul unor populaţii umane a 
acţionat driftul. Este cazul anumitor secte religioase, alcătuite dintr-un 
număr foarte mic de coreligionari, izolaţi în ceea ce priveşte mariajul şi 
obiceiurile. 

Provine (1983) consideră că driftul are şi o valoare adaptativă, 
jucând prin aceasta un rol important în microevoluţie. 

Considerăm că driftul nu constituie o forţă a evoluţiei, deoarece 
efectele sale sunt de cele mai multe ori neadaptative. în unire cu selecţia 
naturală el determină însă transformări evolutive mult mai rapide decât o 
face o selecţie naturală singură. 

Fisher (1930) afirmă că întâmplarea nu poate determina evoluţia, 
astfel că singurul mecanism de evoluţie este selecţia naturală. Mayr 
(1942,1963, 1970), autorul principiului fondatorului, conform căruia 
populaţiile fondatoare pot da naştere în anumite condiţii la noi specii, 
contestă rolul driftului în evoluţie. Mayr consideră că transformările 
evolutive atribuite driftului sunt în realitate produse de selecţia naturală. 

Este bine să nu dăm la o parte driftul genetic ca fenomen biologic 
cu semnificaţie evolutivă, însă nu trebuie să-i acordăm o importanţă prea 
mare în apariţia de noi specii. 

SPECIAŢIA 


Speciaţia reprezintă mecanismul formării speciilor. 

Simpson (1984) consideră că: “speciaţia reprezintă mecanismul de 
bază al subdivizării liniilor filogenetice” şi cuprinde două procese: 

- izolarea genetică între două populaţii sau două sisteme de 
populaţii şi apariţia noilor caractere; 

- diferenţierea caracterelor celor două populaţii sau sisteme de 
populaţii până la apariţia izolării reproductive. 

Diferenţierea ulterioară a populaţiilor după instalarea izolării 
genetice nu mai constituie un proces de speciaţie ci unul de evoluţie 
fîletică. Deci speciaţia reprezintă un proces de divergenţă până la 
nivelul izolării reproductive. 

După cum putem sesiza, în concepţia lui Simpson este abordată 
numai speciaţia prin cladogeneză, adică prin divergenţă, aşa cum a fost 
concepută de Darwin. Nu putem exclude însă, procesul de speciaţie 
fîletică, adică prin anageneză. 

Speciaţia se formează, conform teorii sintetice treptat, fără salturi, 
cuprinzând un număr din ce în ce mai mare de indivizi în succesiunea 
generaţiilor. 

în linii mari speciaţia s-ar realiza astfel: 

1. - prin ocuparea de noi teritorii, sau prin pătrunderea în 
arealul existent a unor condiţii ecologice noi, în cadrul speciei se 
diferenţiază noi populaţii; 

2 . - selecţia naturală acţionează în mod diferit în cadrul fiecărei 
populaţii, în funcţie de condiţiile ecologice caracteristice. Sub 

acţiunea selecţiei se dezvoltă adaptările necesare care să conducă la 
existenţa de sine stătătoare a populaţiilor şi anume: 

a. - constituirea unui patrimoniu genetic; 

b. - dezvoltarea capacităţii de concurenţă necesară 
menţinerii unui teritoriu; 

c. - dezvoltarea unor mecanisme care să asigure creşterea 
numărului de indivizi şi menţinerea noului nivel numeric. 

Unităţile infraspecifîce nu sunt izolate între ele putându-se realiza 
un flux genetic. 

în procesul de speciaţie putem surprinde două tendinţe: 

1. - tendinţa de integrare ca urmare a existenţei unui flux 
genetic; 

2 . - tendinţa de diferenţiere prin adaptare tot mai accentuată la 
condiţiile locale, caracteristice fiecărei populaţii sau unităţi 
suprapopulaţionale. 

E. Mayr şi alţi biologi consideră că apariţia de noi specii nu se poate 
realiza decât în condiţiile unei izolări reproductive. 

Teoria sintetică consideră că procesul de speciaţie este un 
proces adaptativ şi se realizează sub controlul selecţiei naturale. în 

acest caz fluxul de gene nu constituie un factor care se poate sustrage 
selecţiei sau care este opus selecţiei. Fluxul de gene ar asigura sporirea 
variabilităţii şi prin aceasta o plasticitate mai mare şi o capacitate 
adaptativă mai mare a populaţiei sau a suprapopulaţiei respective. 

Selecţia acţionează asupra manifestărilor fenotipice ale genelor. 
Or, tocmai efectul fluxului genic, manifestările fenotipice, se găsesc sub 
controlul selecţiei naturale fiind menţinute şi chiar răspândite în cadrul 
populaţiei, în cazul în care sunt utile sau dimpotrivă, eliminate atunci 
când sunt negative. 

Totuşi, trebuie să subliniem faptul că, nu este obligatoriu ca, 
mergând pe calea diferenţierii, populaţiile sau alte unităţi infraspecifîce să 
se izoleze reproductiv şi să conducă la apariţia de noi specii. Ele pot 
persista în timp şi numai în cazuri rare pot determina apariţia de noi 
specii, deoarece evoluţia unităţilor infraspecifîce desfăşurându-se sub 
controlul selecţiei tinde către realizarea stării de adaptare optimă, nu 
neapărat de izolare şi de producere de noi specii. 

Rolul izolării în procesul de speciaţie 

în definirea speciei se consideră că izolarea reproductivă constituie 
un element esenţial. Unele controverse apar doar în funcţie de modul şi de 
momentul în care trebuie să se realizeze izolarea reproductivă. 

Unii biologi, urmând pe M. Wagner, consideră că izolarea 
reproductivă este intr-adevăr obligatorie şi că se poate realiza doar pe cale 
alopatrică. E. Mayr, P. Bănărescu şi alţii acceptă izolarea reproductivă ca 
pe o necesitate, indiferent de calea pe care se poate realiza. 

Şi totuşi, existenţa formelor de polimorfism şi polifenism probează 
că în interiorul unei populaţii pot apare diferenţieri care se menţin, fără a 
interveni un mecanism de izolare reproductivă. 

Formele de izolare 

Pentru formarea de noi specii se impune izolarea reproductivă, 
pentru a nu se re a l i za o infuzie de gene străine. 

Izolarea reproductivă se poate realiza după două modalităţi majore; 

A. - izolare spaţială sau geografică; 

B. - izolare fără separaţie geografică sau spaţială. 

A. Izolarea geografică (spaţială) 

Este determinată de apariţia unor bariere geografice care conduc la 
izolarea unei specii. în aceste condiţii populaţiile se află izolate şi pot 
evolua în funcţie de condiţiile specifice de mediu pe căi proprii. 

Noţiunea de barieră geografică are un conţinut diferit în funcţie 
de specia la care ne referim. Bariera geografică poate fi o culme 
muntoasă, un mare bazin acvatic, dar pentru unele specii (gastropode) 
chiar albia unui râu poate deveni barieră geografică. 

Mişcările tectonice pot determina fragmentarea unui areal şi 
izolarea reproductivă. Izolarea continentelor a generat izolarea unor 
populaţii conducând, în timp geologic, la formarea de noi specii. 

Astfel, prin separarea Americii de Nord de Eurasia au fost 
fragmentate arealele a numeroase specii, ducând la apariţia de specii noi: 

Castor fiber (Europa) 

Castor canadensis (Canada) 

Castor subauratus (America de Nord) 

Cele trei specii au un parazit comun - Platypsyllus castoris 
(Staphilinidae) care probează originea comună a acestor specii. 

Pantera afro-asiatică (Panthera pardus ) se poate încrucişa şi da 
urmaşi fertili cu jaguarul american - Panthera onca. Se menţin separate 
deoarece sunt izolate geografic. 

Originea comună a bizonului american şi a zimbrului european este 
atestată de faptul că aceste două specii sunt interfertile: Bison bonasus x 
Bison bison = urmaşi viabili. 

Prin formarea istmului Panama a fost despărţită apa celor două 
oceane. Fauna de o parte şi de alta a istmului este foarte asemănătoare. 
Peste 300 de specii de peşti sunt înrudite, la fel specii din grupele: 

Coelenterata, Moluscă, Bchinodermata. 

B. Izolarea reproductivă care nu presupune şi izolarea spaţială 

în cadrul aceluiaşi areal pot interveni diferite mecanisme care 
determină izolarea reproductivă, fără a fi necesară o separare spaţială. 

în acest caz deosebim două modalităţi majore: 

I. Mecanisme care împiedecă încrucişarea ( prezigotice ); 

II. Mecanisme care apar după fecundaţie ( postzigotice ). 

I. Mecanismele prezigotice: 

1. Izolarea ecologică sau de habitat 

Se poate re a l i za prin existenţa unor habitate diferite, fără extinderea 
arealului geografic, ci doar a arealului ecologic, ceea ce determină 
adaptări diferite faţă de condiţiile de sol, microclimă, hrană etc. Aceasta 
conduce la o izolare reproductivă mai mult sau mai puţin completă, şi 
desfăşurarea unei evoluţii de sine stătătoare a formelor izolate. 

Quercus coccinea - se dezvoltă în locuri umede, acide, mlăştinoase; 

Quercus velutina - pe locuri uscate înalte. 

Deşi sunt interfertile se menţin ca specii separate. 

Speciile ocupă habitate diferite în aceeaşi arie geografică, astfel că 
fecundaţia nu se poate realiza deoarece adulţii nu se întâlnesc. Acelaşi 
lucru apare la: - Anopheles labranchie şi Anopheles atroparvus - în ape 
salmastre şi la Anopheles maculipennis - în ape dulci curgătoare; 

- Anopheles melanoon şi Anopheles messeae - în ape dulci, 
stagnante. 

2. Izolarea sezonieră (temporară) 

Specii care pot trăi în acelaşi areal dar au perioade de maturizarea 
sexuală diferită: 

Pinus radiata + Pinus muricata - trăiesc amândouă în Peninsula 
Monterey din California, dar perioada de înflorire este diferită şi, deşi sunt 
interfertile se menţin ca specii separate: 

- Pinus radiata are maturizarea polenului în februarie; 

- Pinus muricata are maturizarea polenului în aprilie. 

Quercus sessiliflora şi Quercus pedunculata sunt specii interfertile, 
însă se menţin ca specii separate deoarece, de asemenea, există un 
decalaj în ceea ce priveşte perioada de înflorire. 

în lacul Bourget există două specii interfertile de Coregonus, care se 
menţin ca specii separate: 

Coregonus lavaretus - se reproduce la sfârşitul lui noiembrie şi 
depune icrele pe pietriş în zona litorală; 

Coregonus bezola - se reproduce în decembrie - ianuarie şi depune 
icrele pe mâl, la mare adâncime. 

3. Izolarea etologică 

Atracţia masculilor şi a femelelor este redusă în situaţia în care unii 
masculi sunt mutanţi sau au fost crescuţi împreună cu alte forme (cu alţi 
fenotipi). Apar diferenţe de curtaj (de dans nupţial). 

în insulele Farroe oile negre, autohtone, nu se încrucişează cu oile 
albe introduse în insulă, deoarece nu se amestecă la păscut. 

Oile Ancona nu se amestecă cu alte oi. 


255 



La Hydrometra şi Microvilea sunt forme cu aripi normale, bine 
dezvoltate şi forme cu aripi scurte (brachiptere). încrucişările se fac 
preferenţial numai între formele de acelaşi fel, deşi sunt interfertile. 

4. Izolare mecanică 

Structurile mecanice ale organelor reproductive sau structura 
genitaliilor împiedică sau previn amestecul de gârneţi între specii: 

- specii de plante care, ca urmare a structurii florii nu sunt 
polenizate decât de o singură specie de insecte; 

- specii de orhidee, ale căror flori secretă feromoni sexuali pentru 
atragere unor masculi de apide şi copie şi forma femelelor (Ophrys 
insectifera şi Ophrys apifera); 

- structura aparatului genital la rase de câini sau găini; diferenţa de 
talie fiind prea mare nu se re a l i zează împerecherea (câinele labrador şi 
câinele pechinez). 

5. Izolarea gametică 

- polenul de pe plantele cu stilul scurt, ajuns pe plante cu stilul 
lung chiar dacă germinează nu poate finaliza fecundaţia; 

- la unele specii de Drosophila femela prezintă o structură 
particulară a vaginului, care în prezenţa spermatozoizilor proveniţi de la 
alte specii determină omorârea spermatozoizilor. 

II. Izolarea reproductivă postzigotică 

1. Hibrizi neviabili 

Numeroase cazuri în care are loc fertilizarea ouălor, dar dezvoltarea 
embrionară nu se desfăşoară normal, astfel că embrionii mor înainte de 
vreme. 

2. Hibrizi sterili 

încrucişarea are loc, se formează hibrizi viabili, însă sunt sterili. 

Equus cabalus d x Equus asinus Ş- bardou 

Equus asinus <$ x Equus cabalus Ş- catâr 

3. Declinul hibrizilor 

Hibrizii sunt viabili şi chiar fertili în prima generaţie, însă devin în 
timp nefertili, au o decădere fiziologică. Probabil se realizează un genotip 
mai puţin viguros în generaţii: 

- recombinarea unor hibrizi cu unul dintre părinţi poate duce la 
revenirea la forma parentală; 

- recombinarea cu hibrizi de la alte specii ar putea determina 
sporirea vigorii genetice. 

Datorită nepotrivirii genomurilor de origine pot apare anomalii care 
împiedecă dezvoltarea normală a embrionului, sau embrionul se dezvoltă 
normal, dar formarea organelor reproductive şi a gârneţilor este anormală 
determinând sterilitatea. 

- o combinaţie de gene dintr-o pereche de specii poate întâlni unele 
bariere reproductive; 

Bufa americanus şi Buf o fowleri sunt izolate ca urmare a faptului că 
preferă nişe diferite: 

- Bufa americanus - în pădure; 

- Bufa fowleri - în fâneţe. 

4. Izolarea zigotică 

Este generată de lipsa de viabilitate sau de slaba viabilitate a 
zigoţilor. Această viabilitate scăzută poate fi determinată de modificări 
fizico-chimice, fiziologice, de diviziunea celulară etc.: 

- la zigoţii interspecifici din lumea plantelor superioare pot apărea şi 
alterări ale endospermului: Solanus, Iris etc.; 

- imposibilitatea încolţirii seminţelor hibride de Linum perene x 
Linum austriacum, datorită structurii tegumentului seminal. Embrionul 
nu poate sparge tegumentul seminal pentru a germina. 

Conceptul izolării reproductive nu poate fi aplicat speciilor fosile. 
Izolarea reproductivă nu poate fi aplicată practic pentru speciile care sunt 
izolate geografic, deoarece nu cunoaştem dacă există sau nu posibilitatea 
de intergradare. Chiar pentru unele specii care trăiesc în acelaşi areal 
geografic nu putem urmări dacă în natură are loc împerecherea între 

specii diferite. Pentru multe plante polenul poate fi transportat de vânt 
sau de insecte şi poate ajunge pe stigmatul unei multitudini de specii. în 
acelaşi mod gârneţii pot fi transportaţi de apă. 

Hibridizarea este comună pentru multe specii de plante în condiţii 
naturale. Taxonomiştii plantelor grupează aceste specii într-o unitate mai 
largă - syngamonti (syngameonti). 

Un caz particular este cunoscut pentru trei specii ale genului 
Populus din America. Fosilele record probează că acestea au fost net 
separate în urmă cu 12 milioane de ani. în timp au apărut unele forme 
hibride. Fiecare dintre hibrizi prezintă astăzi o largă răspândire. 

Tipuri de speciaţie 

Speciaţia alopatrică 

Reprezintă procesul de formare a unor noi specii ca urmare a izolării 
uneia sau a mai multor populaţii prin bariere geografice. 

Bazele ştiinţifice ale teoriei speciaţiei alopatrice au fost puse de 

Moritz Wagner (1868, 1889), Karl Jordan (1905), David Star Jordan 
(1905) şi Streseman (1919) şi au fost dezvoltate de Rensch, Dobzhansky, 
Grant, Mayr etc. 

Există numeroase argumente prin care se probează realizarea 
speciaţiei pe cale alopatrică: 

- existenţa în arealul de formare a noilor specii a tuturor 
gradelor de divergenţă între unităţile implicate în procesul 
transformării pornind de la populaţie, rase geografice şi terminând cu 
semispecii şi specii noi; 

- apariţia izolării reproductive parţiale într-o perioadă mult mai 
timpurie a speciaţiei; 

- existenţa unităţilor biologice marginale, adică a izolatelor 
geografice care posedă unele însuşiri ale speciei, dar le lipsesc altele. Ca 
unităţi biologice marginale se consideră: izolatele periferice, 
superspeciile, semispeciile precum şi unităţile rezultate în urma 
invaziilor: multiple, suprapunerile parţiale şi circulare: 


258 



- prin invazie multiplă trebuie să înţelegem convieţuirea 
într-un habitat complet izolat a două sau mai multe specii 
descendente din acelaşi strămoş, care s-au format prin colonizări şi 
invazii succesive; 

- suprapunerea parţială reprezintă invazia parţială a unei 
noi specii în arealul geografic al unei specii parentale sau surori; 

- suprapunerea inelară sau circulară este determinată de 
rase geografice sau subspecii care se intergradează formând un lanţ 
de verigi, dispus sub formă de cerc, cu verigile suprapuse. 

Salamandra (Ensatina) eschscholtzii are mai multe rase, unele cu 
culoare roşcată, altele negre şi galbene sau negre şi albe. Unele rase se 
intergradează. 

Komarov (1940), arată ca la Convallaria majalis, care a apărut în 
miocen şi s-a răspândit în pădurile de foioase pe un larg areal, 
glaciaţiunile au fragmentat arealul, ceea ce a condus la formarea de noi 
specii, ca urmare a izolării şi desfăşurării ciclului biologic în condiţii mai 
mult sau mai puţin diferite: 

Convallaria majalis - Europa, Caucazul de nord; 

Convallaria transcaucasica - Caucaz; 

Convallaria keiskei - Extremul Orient; 

Convallaria majuscula - America de Nord. 

Speciile înrudite cu areale apropiate se numesc specii vicariante. 

Speciaţia alopatrică poate fi pusă în evidenţă la piţigoiul mare - 
Parus major, care are mai multe subspecii: 

Parus major major - cu un areal din Spania până în Extremul 
Orient, la coastele Pacificului; Parus major cinereus - în Asia de Sud. Este 
la contact cu cele două rase, cu care dă hibrizi; Parus major minor - în 
Asia de Est, care se poate încrucişa la zona de contact cu Parus major 
cinereus, nu şi cu Parus major major, deşi arealele se suprapun parţial. Se 
pare că această specie se găseşte în situaţia în care se cristalizează o nouă 
specie. 

După cum putem sesiza, la zona de contact dintre două rase nu se 
realizează întreruperea fluxului genetic. De altfel această întrerupere se 
pare, că nici nu este obligatorie, evoluţia depinzând de o serie de factori: 

- de dimensiunile arealelor parentale şi a zonelor de contact; 

- de valoarea selectivă a hibrizilor în raport cu părinţii. 

Dacă arealele sunt mari, datorită faptului că încrucişările se produc 
preferenţial între indivizii aflaţi în vecinătatea spaţială, zona de hibridare 
rămâne relativ restrânsă. 

Dacă indivizii hibrizi se dovedesc a fi în avantaj selectiv faţă de 
formele parentale, atunci zona de hibridizare se poate extinde, iar dacă 
areale nu sunt prea mari se ajunge la contopirea celor două rase şi 
formarea uneia noi. în situaţia în care valoarea selectivă a hibrizilor este 
mai redusă, atunci zona de hibridizare rămâne relativ redusă. 

La genul Larus găsim o situaţie asemănătoare. 

Lotus argentatus este o specie circumpolară. în pleistocen, datorită 
glaciaţiunilor arealul speciei a fost fragmentat. Specia a supravieţuit ca 
atare în câteva zone: Europa, Asia şi America de Nord. 

Evoluând în condiţii de izolare geografică din celelalte populaţii s-au 
format speciile: 

Larus fuscus - în Europa de Vest; 

Larus glaucoides - pe coasta atlantică a Americii de Nord. 

Deşi după glaciaţiuni Larus argentatus s-a extins şi în America de 
Nord, nu s-a mai încrucişat cu Larus glaucoides. Se pare că alături de 
izolarea geografică au apărut şi mecanisme etologice de izolare. 

P. Bănărăscu citează situaţia speciei Cobitis aurata care are mai 
multe subspecii: 

Cobitis aurata balcanica - în vest, Transilvania şi nordul Moldovei; 

Cobitis aurata vallachica - în nordul Moldovei, în Muntenia şi 
Oltenia; 

Cobitis aurata bulgarica - în Dunăre şi Tisa. 

Subspeciile: - balcanica şi vallachica se intergradează la locul de 
întâlnire; 

- balcanica şi bulgarica se intergradează în Banat şi 
Crişana; 

- vallachica şi bulgarica coexistă fără intergradare în 
râurile din Muntenia. 

Deşi nu a avut loc o scindare a arealului speciei, s-a produs o 
diversificare a raselor pe măsura extinderii speciei şi ocuparea de noi 
teritorii. 

în Hawaii Achatinellidele (gastropode) au numerose specii pe 
măsura extinderii arealului în alte văi, neocupate, ducând la formarea de 
noi taxoni. 

Izolarea geografică nu constituie o condiţie obligatorie pentru 
formarea de noi specii. Numai atunci când este eficientă şi de lungă 
durată există posibilitatea ca o rasă geografică să devină o specie nouă. 
Pentru aceasta se impune şi apariţia unor gene mutante care să conducă 
la formarea de noi combinaţii genice, deci la o revoluţie genică. 

Există multiple specii perfect izolate geografic, însă reprezentate 
prin aceleaşi rase. 

Esox lucius în Dunăre şi Mississippi sunt izolate geografic fără a da 
naştere la specii noi. 

Speciaţia simpatrică 

Prin speciaţie simpatrică se înţelege formarea speciilor fără izolare 
geografică, prin diferenţierea unei subpopulaţii situate într-o subnişă 
ecologică din cadrul nişei ecologice a populaţiei parentale. 

Izolarea subpopulaţiei poate fi determinată de factori ecologici, se 
poate produce rapid prin mutaţii cromozomiale, alopoliploidie, 
aneuploidie sau alte mecanisme. Izolarea spaţială joacă un rol cu totul 
secundar. 

Speciaţia simpatrică a fost amplu comentată. Mulţi biologi consideră 
că speciaţia poate avea loc numai în condiţiile unei izolări geografice, care 
face imposibilă realizarea schimbului de gene, între populaţii. Este admisă 
de către unii autori numai pentru speciile apomictice. în ultima perioadă 
se admite tot mai mult acest tip de speciaţie. 

1. Speciaţia ecologică 

în cazul plantelor entomofîle insectele polenizatoare exercită o 
pronunţată selectivitate. 

Speciile: Antirrhinum majus şi Antirrhinum glutinosum sunt 
interfertile, însă albinele care le polenizează realizează o mare selectivitate, 
astfel încât proporţia hibrizilor nu depăşeşte 3%. Rasele sunt izolate 
evolutiv chiar dacă au o convieţuire simpatrică. 

Existenţa polimorfismului intrapopulaţional probează faptul că în 
cadrul aceleaşi populaţii se pot produce diferenţieri de natură fenotipică şi 
genotipică fără nici un fel de izolare reproductivă. Explicaţia este dată de 
avantajul selectiv al structurii polimorfe a populaţiei. Existenţa în acelaşi 
habitat al speciei a raselor biologice (a grupurilor de organisme 
nediferenţiate sau slab diferenţiate morfologic, dar deosebite prin 
caracteristicile biologice) probează existenţa unui proces de speciaţie 
simpatrică. 

2. Speciaţie determinată de natura hranei 

Lecanium corni - Lecanium robiniarum 

Lecanium corni este o specie de păduche ţestos care atacă toate 
esenţele lemnoase de la noi. în secolul al XVIII - lea a fost introdus în 
Europa salcâmul - Robinia pseudacacia. Salcâmul a fost invadat de 
Lecanium corni, care găsind hrană cu alte calităţi a preferat-o şi indivizii 
trecuţi pe noua gazdă n-au mai părăsit-o. în timp s-a format o nouă 
specie Lecanium robiniarum ca urmare a influenţei hranei. 

3. Evoluţia speciilor în marile lacuri 

în marile lacuri africane genurile de Cichlidae (Peşti) au numeroase 
specii endemice: 

- Nyasa - 189 specii; 

- Tanganyka - 134 specii; 

- Victoria - 124 specii. 

Prezenţa aşa-numitelor roiuri de specii constituie o dovadă a 
speciaţiei ecologice. După Rensch (1933) aceste roiuri s-au format prin 

invazii multiple de organisme din râurile care se varsă în lacuri, prin 
unirea unor lacuri temporar izolate sau a unor bazine adiacente lacurilor, 
prin apariţia unor bariere geografice în interiorul lacurilor. Unele specii 
pot reprezenta relicte. 

Este neverosimil să considerăm că în aceste lacuri s-au putut 
realiza bariere geografice care ar fi făcut posibilă apariţia de noi specii. 
Câte bariere geografice şi de ce natură ar fi putut fi ele astfel ca intr-un lac 
să se formeze peste 100 de specii endemice? Sau câte lacuri s-ar fi putut 
uni pentru a realiza aceste roiuri de specii? Cu siguranţă că în aceste mari 
lacuri africane a avut loc un proces de speciaţie simpatrică prin izolare 
reproductivă ecologică. 

în lacul Sevan din Caucaz, la 1914 m, se găseşte o specie de peşti 
cu mai multe subspecii şi rase: 

Salmo ischchan - ischchan - în lac, se reproduce în noiembrie-martie 
pe prundiş; 

- gegarkuni - se reproduc în afluenţi şi prezintă două 

forme: 

- de primăvară, la gurile afluenţilor; 

- de toamnă, în cursul superior al râurilor; 

- danilevskii - se reproduce în octombrie, în alte lacuri 

decât celelalte subspecii; 

- aestivalis - în mai-iunie, în cursul inferior al râurilor. 

Este însă vorba de un proces de speciaţie simpatrică determinată de 

izolări reproductive, care au apărut în cadrul aceluiaşi acvatoriu prin 
mecanisme diferite. 

4. Mutaţiile şi rolul lor în speciaţie 

Prezintă importanţă în procesul de evoluţie prin aceea că oferă 
materialul asupra căruia acţionează selecţia naturală, asigurând 
perfectabilitatea adaptării şi speciaţia. 

Speciaţia prin mutageneză poate fi întâlnită la diferite specii, mai 
ales la plante: 

a. Capsella bursa pastoris 

^ recombinări complexe. 

Capsella heegeri - frunze întregi, petale roze, fructe 
eliptice 

b. Crepis neglecta - 2n cr = 8 

| deleţie şi translocaţii. 

Crepis fuliginosa 

5. Remanierele cromozomiale au rol în evoluţie şi adaptare 
deoarece oferă potenţialităţi genice cu totul noi şi apariţia de noi specii: 

- prin inversiuni pot apare forme strict specializate la anumite nişe 
ecologice deoarece constituie o barieră în reproducere. Pot asigura o mare 
capacitate de adaptare a populaţiei. 

6. Translocaţiile au avut un rol în evoluţia plantelor şi a 
animalelor: 



Din Secale montana au derivat celelalte specii, diferenţa dintre ele 
fiind dată de numărul diferit de translocaţii. 

Translocaţiile la Oenothera lamarckiana 

Plantă autogamă, cu 14 cromozomi, care în meioză sunt dispuşi în 
cerc închis, cap la cap. Cromozomii materni alternează cu cei paterni. în 
anafază cromozomii materni se orientează la un pol, iar cei paterni la 

celălalt pol, în faza iniţială realizând un aranjament în zig-zag. Toate 
genele genomului matern sunt lincate, ca şi cele ale genomului patern. 

O singură pereche de gene este heterozigotă: velans-gaudens. Când 
aceste gene devin homozigote sunt letale, letalitatea fiind exprimată la 
nivelul gârneţilor sau a zigoţilor. Datorită acestui fapt liniile de Oenothera 
lamarckiana se comportă de parcă ar fi compuse din două macrogene: 
velans-gaudens. 

între cei 7 cromozomi ai setului haploid se realizează 6 translocaţii 
reciproce. Acestea diferă de la o linie la alta. 

Autopolenizarea, translocaţia şi letalitatea au asigurat acestei specii 
o valoare hibridă maximă, ceea ce îi conferă o capacitate de supravieţuire 
deosebită şi existenţa într-un areal larg. 

7. Speciaţia prin hibridizarea îndepărtată 

O serie de alopoliploizi obţinuţi artificial se aseamănă cu numerose 
specii care s-au format pe cale naturală printr-o evoluţie îndelungată. 

Poate avea loc hibridizarea între specii aparţinând la genuri diferite, 
ceea ce conduce la apariţia de noi specii sau genuri. 

a. Galeopsis pubescent (2n = 16) x Galeopsis speciosa (2n =16) 



Galeopsis tetrahit (2n = 4x = 32) 


b. Prunus spinosa (2n = 32) x Prunus divaricata (2n =16) 


Prunus domestica (2n = 4x = 48) 


c. Sorbus sibirica x Cotoneaster melanocarpa 


Subcotoneaster 

Multe specii ale genurilor: Salve, Silene, Roşa, Hieracium; Abramis, 
Rutilus şi Albumus - produc hibrizi intergenici şi interspecifîci. 

Speciaţia parapatrică 

Se realizează prin evoluţia divergentă a două populaţii 
intraspecifîce, localizate în areale contigue. în cazul în care hibrizii 
realizaţi în zona de contact a celor două populaţii au o capacitate 

adaptativă scăzută, vor fî eliminaţi preferenţial de selecţia naturală. Odată 
cu eliminarea lor se pierd din cele două populaţii genele şi combinaţiile de 
gene care facilitau realizarea încrucişărilor, acumulându-se în schimb 
genotipurile care nu manifestă tendinţă de încrucişare. Se realizează astfel 
mecanisme de reproducere care nu vor da posibilitatea celor două 
populaţii să se dezvolte divergent, diferenţiindu-se genetic, morfo- 
fîziologic, etologic etc., dând naştere la două specii. 

Speciaţia stasipatrică 

Studiind aberaţiile cromozomiale la 160 specii şi semispecii de 
lăcuste australiene, din subfamilia Morabinae, White (1968) a găsit un 
mare număr de translocaţii cromozomiale. 

Un caz interesant îl constituie speciile Moraba viatica şi Mor aba 
scurra. 

White (1968) arată că în prima fază din formarea unor noi specii se 
porneşte de la o translocaţie cromozomială, care se stabilizează printr-un 
drift genetic la nivelul unor mici colonii locale, situate fie în centrul, fie la 
periferia habitatului ocupat de specia parentală. Dacă membrii grupului 
care posedă translocaţia sunt caracterizaţi printr-o capacitate adaptativă 
ridicată, se vor înmulţi şi se vor răspândi în cadrul arealului speciei 
parentale evoluând de sine stătător într-o nouă specie. 

Speciaţia quantum (evoluţia quantum (Grant 1963, 1977); 

speciaţie prin evoluţie genetică (Mayr, 1954); speciaţie prin evoluţie 
catastrofică (Lewis, 1962); speciaţie prin cicluri explozive (Garson, 
1977)). 

Se caracterizează prin trecerea rapidă a unei populaţii care nu este 
în echilibru stabil, dintr-o zonă adaptativă în alta, fără existenţa formelor 
de tranziţie. Reprezintă trecerea rapidă a unei populaţii de la un pisc 
adaptativ (adaptive peak) la alt pisc adaptativ, care impune traversarea 
unei văi adaptative (adaptive valley). 

Simpson (1944, 1953) consideră că este un caz special al evoluţiei 
fîletice. Evoluţia fîletică cuprinde perioade lungi de schimbări evolutive 
horotelice (cu viteză normală, standard) şi braditelice (cu viteză înceată, 

apropiată de zero, însă fără stază evolutivă). Evoluţia poate fi însă 
întreruptă, în anumite circumstanţe, prin perioade scurte de schimbări 
evolutive tahitelice (rapide) sau de schimbări evolutive quantum. 

Schimbările evolutive quantum reprezintă explozii sau ţâşniri 
evolutive în cadrul evoluţiei fîletice, care este o evoluţie liniară, progresivă. 

în evoluţia quantum sunt antrenate populaţii mici alcătuite dintr- 
un număr restrâns de indivizi. Perioada de trecere de la o zonă adaptativă 
la alta, în care traversează o vale adaptativă e foarte scurtă. în acest timp 
populaţia suferă schimbări profunde în ceea ce priveşte constituţia 
genotipică şi fenotipică. Traversarea văii adaptative şi atingerea noului 
pisc adaptativ trebuie să se facă într-un timp foarte scurt, deoarece există 
riscul ca populaţia să piară din cauza slabei sale capacităţi de adaptare. 

Pentru ca o populaţie să poată intra într-o nouă zonă este necesar 
să aibă acces fizic, evoluţionist şi ecologic. 

- este nevoie să existe un teritoriu disponibil, în care condiţiile 
geomorfologice, pedologice, hidrografice şi biologice să nu împiedice 
deplasarea populaţiei = acces fizic; 

- populaţia trebuie să posede unele însuşiri minimale, să aibă, după 
Simpson, un minimum de adaptare prospectivă = acces evoluţionist; 

- să nu fie populată sau dacă este populată, atunci indivizii 
respectivi să fie competitiv inferiori indivizilor imigranţi = acces ecologic. 

Pentru ca o populaţie să se poată instala într-o nouă zonă trebuie să 
parcurgă trei faze: 

- preadaptarea (adaptarea prospectivă), pragul adaptativ şi 
adaptarea propriu-zisă. 

Preadaptarea - prezentarea de către o populaţie a unor 
particularităţi ereditare care fac posibilă adaptarea la noile condiţii de 
mediu în care este expusă. Simpson consideră că este vorba de o 

adaptare prospectivă. 

Pragul adaptativ reprezintă faza de trecere de la preadaptare la 
adaptarea propriu-zisă. Este faza cea mai critică deoarece uneori nu se 

poate realiza adaptarea. Trecerea pragului adaptativ depinde de mai mulţi 
factori: 

- gradul de preadaptare; 

- viteza de trecere a acestui prag; 

- populaţiile trebuie să fie mici, deoarece uneori ele pot evolua rapid. 

Adaptarea propriu-zisă se instalează după ce populaţia respectivă 

şi-a asimilat noile condiţii de mediu. 

Transformarea rapidă a populaţiilor se efectuează prin acţiunea 
combinată a doi factori: 

- driftul genetic - iniţiază procesul; 

- selecţia naturală - desăvârşeşte procesul. 

Selecţia naturală prezintă două aspecte: 

- selecţia propriu-zisă (direcţională), de scurtă durată, care 
prefigurează direcţia evolutivă şi este necesară atâta timp cât să se ajungă 
la un grad optim de adaptare, după care acţionează selecţia 
stabilizatoare. 

în timp ce în speciaţia alopatrică factorul dominant al divergenţei îl 
constituie selecţia naturală, în cazul speciaţie quantum îl reprezintă 
driftul genetic şi selecţia naturală. 

Evoluţia începe prin desprinderea unei colonii mici de indivizi dintr- 
o populaţie ancestrală mare, alogamă şi polimorfă, ce se izolează în afara 
arealului populaţiei parentale. 

Conţinând numai o parte din constelaţia de gene a populaţiei 
parentale, avem de-a face cu un caz de drift genetic. Fenomenul principal 
care se petrece în cadrul coloniei este consangvinizarea, care conduce la 
formarea de gene homozigote. 

în mod obişnuit, într-o populaţie alogamă mare, se dezvoltă o serie 
de sisteme homeostatice care favorizează formarea fenotipurilor normale, 
adică a fenotipurilor condiţionate de genotipuri, cu o heterozigoţie ridicată. 

Homozigoţia care rezultă în urma consangvinizării indivizilor din 
colonia izolată tinde să înlăture sistemele homeostatice, dând posibilitatea 
apariţiei unor fenotipuri noi, deosebite de cele din populaţia parentală. 

Unele fenotipuri prezintă caracteristici cu totul deosebite, constituind 
fenodeviante. Astfel, în colonia desprinsă se vor contura două categorii de 
fenotipuri: homozigote şi fenodeviante. Dacă aceste fenotipuri vor fi 
suficient de adaptate la mediu vor fi fixate în colonie prin acţiunea a trei 
factori: 

- consangvinizare; 

- drift genetic; 

- selecţie naturală. 

în urma acţiunii selecţiei naturale, care va promova continuu 
caracterele fenotipice noi, cu valoare selectivă ridicată, colonia va creşte şi 
se va dezvolta, transformându-se într-o specie nouă. Exemple: Drosophila 
planitibia, D. heteroneura, D. silvestris din insulele Hawaii sunt înrudite şi 
au acelaşi tip de inversiune cromozomială. 

- Clarkia biloba şi C. lingulata în Siera Nevada din California; 
speciile diferă între ele prin translocaţie cromozomială, care determină 
izolarea reproductivă. Clarkia lingulata a apărut prin desprinderea unui 
mic grup de indivizi care, în urma acţiunii driftului genetic şi selecţiei 
naturale asupra indivizilor purtători ai translocaţiei s-a ajuns la 
cristalizarea specii. 

Speciile fosile par, de asemenea, a atesta existenţa şi 
funcţionarea în timp a speciaţiei quantum. Lipsa verigilor de legătură 
în succesiunea unor linii fîletice constituie o dovadă a participării 
populaţiilor mici în procesul evoluţiei. Hiatusurile din liniile 
fîlogenetice pot fi explicate în mare măsură prin acest mod de 
evoluţie. 

Un exemplu îl constituie schimbările de la brahidontologie (molari 
scurţi cu coroană joasă) la hipsodontologie (dinţi cu coroană ridicată şi 
rădăcina scurtă). Un alt exemplu: transformarea picioarelor de la 
tetradactilie (cele posterioare), respectiv tridactilie (cele anterioare) 
adaptate pentru mers, de la Hyracotherium, în picioare adaptate pentru 
fugă la Equus. 

Grant (1977) arată că selecţia quantum nu afectează numai 
categoriile taxonomice superioare ci şi pe cele specifice. 

Speciaţia reticulată (Evoluţia reticulată) 

Izolarea reproductivă împiedecă schimbul reciproc de gene, astfel că 
speciile nu se pot hibrida şi îşi menţin neschimbate caracterele de bază în 
situaţia în care mediul rămâne mai mult sau mai puţin constant. 
Singurele surse de variabilitate rămân cele asigurate de recombinarea 
intraspecifîcă şi de mutaţie. 

Cu toate acestea, în natură se întâlnesc cazuri de infiltrarea a 
genelor de la o specie la alta. în unele cazuri este vorba de hibridarea 
repetată dintre specii (backcross) în urma căreia se produc fie 
convergenţa, fie divergenţa caracterelor. Pe această cale caracterele a două 
specii se pot reuni în combinaţii foarte diferite: 

- unele se aseamănă marcant cu un părinte; 

- altele sunt intermediare; 

- multe combinaţii pot constitui izvorul unor noi specii. Fenomenul 
acesta poartă denumirea de evoluţie reticulată; este evoluţia determinată 
de o hibridare introgresivă, care poate genera noi specii. 

Hibridarea introgresivă se re a l i zează mai uşor atunci când condiţiile 
de mediu din habitatul speciilor suferă unele modificări determinate mai 
ales de activitatea umană. Schimbarea mediului ecologic produce o slăbire 
a mecanismelor de izolare reproductivă, înlesnind încrucişarea speciilor. 

Introgresiunea este mai frecventă la plante decât la animale, 
probabil ca urmare a posibilităţilor mai largi de schimb între gârneţi şi 
construcţia mai simplă a organelor de reproducere. 

încrucişarea între Helianthus annuus x Helianthus bolanderi a 
condus la formarea mai multor soiuri introgresive. 

La porumb, Mangelsdorf crede că însuşirile esenţiale integrate în 
germoplasma porumbului sunt apărute prin introgresiune de la hibrizii de 
Zea mays cu speciile din genul înrudit Tripsacum. Se admite că hibridarea 

a dat naştere unei alte specii mai mult sau mai puţin constante Zea 
(Euchlaena) mexicana. O dovadă în sprijinul ipotezei că porumbul a 
moştenit multe caractere de la Tnpsacum o constituie prezenţa 
caracterelor de tip “tripsacoid” în numeroase varietăţi de porumb din 
Mexic şi Guatemala, unde este centrul de diversificare genetică a genului 
Tnpsacum. 

Efectul fondatorului 

încercând să explice posibilitatea unei speciaţii rapide Mayr (1954) 
concepe realizarea acesteia prin izolarea geografică a unui număr restrâns 
de indivizi dintr-o populaţie panmictică mare. Numărul mic de indivizi 
determină izolarea numai a unui anumit număr de gene din constelaţia de 
gene a populaţiilor parentale, pe de o parte şi favorizează apariţia driftului 
genetic (sau a efectului Wright) pe de altă parte. 

Numărul mic de indivizi va favoriza creşterea homozigoţilor şi a 
consangvinizării (inbreeding-ului). Intervenind şi acţiunea selecţiei 
naturale, aceasta va acţiona asupra homozigoţilor care au gene favorabile 
= gene viabile, ceea ce va conduce la o rapidă transformare a speciei prin 
revoluţie genetică. 

H. Carson (1975, in The genetics of speciation at the diploid 
level) a dezvoltat ipoteza efectului fondatorului. Carson consideră că 
modificările microevolutive deşi pot conduce la realizarea unor adaptări 
specifice, nu afectează întregul genom şi determină în mod necesar 
apariţia de noi specii. 

După Carson genomul prezintă două sisteme diferite: 

- unul închis, care poate fi supus transformărilor rapide, deci 
revoluţiei genetice şi prin aceasta se explică apariţia de noi specii; 

- un sistem deschis, asupra căruia acţionează selecţia naturală, 
fiind supus fluxului genetic, ceea ce permite modificările adaptative. 

Carson îşi susţine argumentele sale pe baza cercetărilor efectuate 
asupra unor populaţii de Drosophila din Hawaii. 

Deşi teoria fondatorului a întâmpinat rezistenţă din partea unor 
biologi atât în formularea făcută de Mayr cât şi de Carson, alţi biologi, 
între care şi Templeton admit că genele care controlează anumite enzime 
ar aparţine sistemului deschis, în timp ce genele care controlează unele 
procese majore, în funcţie de care se desfăşoară ciclul vital şi procesele 
fiziologice fundamentale ar aparţine sistemului închis. Se opune însă 
folosirii conceptului de “revoluţie genetică” şi propune un concept mai 
moderat, mai neutru, cel de tranzilienţă genetică, prin care înţelege 
rapida transformare a unui complex de loci, cu influenţă asupra fîtness- 
ului. 

Tranzilienţa genetică poate fi determinată de o modificare bruscă a 
mediului. 

Prin aceasta s-ar accepta influenţa directă a mediului asupra 
organismelor, generând transformarea lor (nuanţă neolamarckistă 
modernă). 

Argumentele pro şi contra acestor teorii ţin de faptul, considerăm 
noi, că unii biologi încearcă să explice totul printr-o singură teorie. 

NEOLAMARCKISMUL 


Pornind de la ideile lui Lamarck, formulate în Filosophie 
zoologique, asupra transformării sau evoluţiei organismelor vii, au apărut 
mai multe curente biologice, care susţin şi dezvoltă ideile lui Lamarck, 
constituind, în esenţa lor neolamarckismul. 

Mecanolamarckismul (ectogenetismul) 

Ectogenetismul îşi are rădăcinile în veacul al XVIII-lea, fiind 
rezultatul unei cunoaşteri lacunare a naturii. 

Prin generalizarea unor constatări de fapt, a corespondenţei dintre 
natura organismelor şi a mediului fizic, mai ales a climei, s-a ajuns la 
ideea că între ele există o relaţie de tip cauză-efect de natură mecanică. 

în universul supus legilor eterne ale mecanicii newtoniene, relaţia 
organism-mediu în evoluţie apărea şi ea mecanic de simplă, nefiind 
cunoscută natura în intimitatea sa. Astfel, s-a conturat ideea după care 
clima şi alte elemente ale mediului provoacă prin acţiune directă asupra 
organismului, apariţia de noi caractere care se fixează prin ereditate. 

O astfel de concepţie a fost afirmată clar de către Buffon, 
consfinţind pentru un veac şi jumătate credinţa în atotputernicia acţiunii 
directe a mediului extern. 

Ectogenetismul sau mecanolamarckismul în nota lui modernă, 
reţine din moştenirea filosofică a lui Lamarck ideile materialist- 
mecaniciste, prin care evoluţia este redusă la o adaptare directă a 
organismelor la mediu, susţinând transmiterea pe cale ereditară a 
caracterelor dobândite. 

Herbet Spencer, un filosof evoluţionist de nuanţă lamarckistă, în 
lucrarea Principii de biologie, susţinea că: “ori caracterele dobândite sunt 
ereditare, ori nu există evoluţie”. 

H. Spencer susţine că orice agregat organic la fel ca şi toate 
celelalte agregate, tinde să treacă de la simplicitatea sa indistinctă, 
primitivă, la o complexitate mai distinctă şi aceasta datorită unor forţe 
cărora părţile le sunt expuse. Structura unui organism gravitează de la o 
stare omogenă indefinită spre o stare eterogenă definită şi că acest 
proces îşi acumulează efectele în generaţiile succesive, dacă forţele care îl 
produc continuă să lucreze. Spencer opinează că eterogenitatea 
crescândă se formează simultan în structura indivizilor, a speciilor, a 
florei şi a faunei. 

Spencer considera că factorul cel mai important îl constituie 
modificarea organismului sub influenţa directă a condiţiilor de mediu, 
precum şi sub influenţa exersării şi a neexersării care provoacă modificări 
transmisibile ereditar. 

Aprofundând ideile lui Spencer, vom putea surprinde faptul că 
simpla “diferenţiere” care duce de la o stare de omogenitate 
indefinită la o stare de eterogenitate definită, nu este în toate 
cazurile un mijloc suficient de definire a evoluţiei. 

Caulerpa crassifolia (algă unicelulară cu habitus de plantă 
superioară), nu a condus spontan la apariţia plantelor superioare prin 
simpla celularizare a talului. 

Aşa cum sublinia Lucian Blaga - “Viaţa nu progresează de la stări 
de neadaptare la stări de adaptare. Perspectiva aceasta e falsă”. 

H. Spencer recunoaşte rolul selecţiei naturale în evoluţie, însă rolul 
ei este secundar şi se diminuează odată cu evoluţia. Ca un răspuns la 
articolul Atotputernicia selecţiei naturale scris de A. Weismann, în 
eseul Insuficienţa selecţiei naturale, Spencer atacă ideile weismanniste 
asupra eredităţii, asupra selecţiei germinale şi asupra absolutizării 
selecţiei naturale. în schimb el absolutizează rolul acţiunii directe a 

mediului şi a moştenirii caracterelor dobândite: “ori caracterele dobândite 
se moştenesc, ori nu există evoluţie”. 

Viziunea mecanicistă asupra evoluţiei culminează cu clasificarea lui 
Giard (1889) a factorilor evoluţiei în primari şi secundari. Factorii 
primari ar fi răspunzători de geneza variaţiilor ereditare, iar cei secundari 
de fixarea şi răspândirea lor, selecţia fiind un factor secundar. Deşi 
aparent admitea o interacţiune a factorilor, în realitate ei vedeau doar o 
succesiune mecanică a acestora. 

Autogenetismul (psiholamarckismul) 

Această doctrină reţine din moştenirea filosofică a lui Lamarck 
ideea unei forţe interioare din materia vie, a unei tendinţe interne care 
conduce către progres. 

îşi are originea în lucrările paleontologului Bduard Cope, susţinute 
şi de A. Wagner. Ei explică evoluţia prin acţiunea factorilor psihici, 
mergând până acolo încât consideră că factorul psihic este caracteristic 
fiecărei celule în parte. 

în concepţia psiholamarckiştilor adaptarea directă devine o 
capacitate înnăscută. Lamarck şi Darwin au urmărit transformările 
biologice ale organismelor, fără a pune în discuţie şi transformările 
energetice. 

Eduard Cope pune problema energetică a evoluţiei. 

Exprimată în termeni fizici, evoluţia presupune un consum 
imens de energie de către materia vie, o disipare de căldură şi 
transformări termodinamice. 

Geneza unei specii noi comportă restructurări ale organelor, ale 
întregii organizări individuale şi specifice. Este evident că evoluţia 
înseamnă o cheltuială de energie, elaborarea de către natură a unei 
strategii optime, în sensul transmiterii unei cantităţi maxime de informaţie 
în procesele evolutive cu o minimă degradare de energie. Energetica 
procesului evolutiv a fost pentru prima dată analizată de Ed. Cope. însă 

concluziile sale nu se întemeiau pe interpretarea energeticii evoluţiei prin 
prisma conceptelor termodinamice. După el energetica specifică a creşterii 
organismelor şi a evoluţiei ar fi de natură biologică proprie, independentă 
de energiile din lumea anorganică. Această energie a fost numită 
batmism. Ea acţionează automat, fiind o energie care a pierdut 
conştiinţa primară de sine din care a apărut. 

Conştiinţa apare odată cu viaţa şi a fost primum mobile în crearea 
structurii organice. Această conştiinţă primară conduce către evoluţie, 
către progres biologic. 

Teoria mnemei - mnemismul 

Această teorie a fost fundamentată de Richard Semon, un adept 
convins al lamarckismului. 

Mnemismul ne apare ca o teorie ectogenetistă, bazată pe 
materialismul mecanicist. 

Geneza noului în evoluţie are loc prin înscrierea transformării 
produse de excitanţii externi în substanţa organică. înscrierea sau 
întipărirea efectului unui excitant extern, numită engramă se transmite 
ereditar. Capacitatea organismului de a produce variaţii pe baza totalităţii 
engramelor este tocmai memoria (mnema). în funcţie de memorie 
organismele realizează adaptarea la mediu. 

Lamarckismul chimic 

Ridicată la rangul de principiu al lui Lamarck, ideea eredităţii 
caracterelor dobândite fiind incorect identificată cu ereditatea 
caracterelor produsă de factorii de mediu în general, a fost disputată cu 
asiduitate şi patimă. 

Mulţi partizani ai lamarckismului îşi imaginează că susţinerea 
ipotezei moştenirii caracterelor dobândite înseamnă pur şi simplu 
susţinerea rolului mediului extern în evoluţie. 

Pentru a explica procesul moştenirii caracterelor dobândite se 
imaginează diferite mecanisme. 

Un factor al mediului (temperatura, lumina, umiditatea etc.) 
produce prin acţiune directă o transformare în structura unui organ. 
Schimbarea apărută nu afectează patrimoniul ereditar, ci numai corpul, 
respectiv metabolismul. 

Wintrebert (1949) caută să explice mecanismul în care poate avea 
loc moştenirea caracterelor dobândite. El consideră că informaţia este 
vehiculată la gene de mesagerii chimici din celulă, substanţe care 
realizează legătura între mediul extern şi patrimoniul ereditar. 

Informaţia nouă adusă de mesagerii chimici perturbă genele tot 
aşa cum o proteină străină introdusă în organism îi perturbă acestuia 
metabolismul. Apariţia noului la nivel molecular ar consta intr-un fel de 
reacţie de imunitate: mesagerul acţionează ca un antigen, iar gena ca 
un anticorp. în felul acesta informaţia străină declanşează o schimbare în 
patrimoniul ereditar. Caracterul dobândit este după Wintrebert gena 
nouă, care apare pe cale chimică, prin acţiunea mesagerului. 

A. Boivin (1948) consideră că macromolecula care se formează în 
acest tip de relaţii (antigen-anticorp) se poate ataşa ADN-ului inducându- 
i, în final, transformările cuvenite, conform legilor fizice universale. După 
Boivin evoluţia este determinată de două cauze: 

1. - de capacitatea organismului; 

2. - de legile fizice universale. 

Ortolamarckismul 

Teoria ortogenezei a apărut ca urmare a faptului că paleontologii 
au scos la iveală o serie de şiruri filogenetice de specii, cum ar fi seria 
evolutivă a calului (V. Kovalevsky, 1874). 

Aceste şiruri filogenetice păreau să indice o evoluţie orientată într-o 
singură direcţie A-B - C - D - E. Evoluţia unidirecţională a şirului 
implică un progres biologic, veriga finală fiind cea mai bine adaptată 

mediului. Toate caracterele şirului (spiţei) evoluează într-un singur 
sens, fără abateri, spre o perfecţionare continuă (evoluţie orientată 
sau ortoevoluţie). 

Astfel caii au evoluat de la forme mici, cu un număr normal de 
degete (5), la formele mari cu un număr tot mai redus de degete, până la 
calul actual cu un singur deget. 

Curând evoluţia calului a devenit un cal de paradă al 
paleobiologiei, după Abel. Calul de paradă putea să se transforme într- 
un cal troian al evoluţionismului. 

Eimer considera că întreaga natură vie este concepută ca un sistem 
unitar, supus unei evoluţii în direcţii determinate şi precise, din care 
hazardul este eliminat. 

Eimer oferă o imagine seducătoare a evoluţiei rectilinii. El 
postulează acţiunile diriguitoare ale unor cauze constituţionale ale 
organismului. 

Evoluţia organismelor fiind întemeiată pe fenomene fizico-chimice, 
urmează aceeaşi lege ca şi creşterea oricărui corp fizic, a cristalelor 
organice, spre exemplu şi se desfăşoară în direcţii unice, definite. 

Transformările progresive ale spiţelor în timp sunt fenomene 
ondulatorii. Transformările se succed tot aşa cum o undă urmează alteia. 

Simpson, paleontologul american, observă că şirurile 
ortogenetice nu reprezintă un fenomen universal în natură, ci unul 
limitat. 

Existenţa lor poate fi explicată prin conservatorismul eredităţii 
şi caracterul orientat al procesului mutaţional. 

Spiţele cu evoluţie rectilinie prezintă un număr mare de caractere 
care se perpetuează de la o specie la alta. Deosebirile dintre speciile care 
se succed în timp, în cadrul spiţei sunt foarte mici. 

Pe de altă parte mutaţiile sunt, într-o anumită măsură, orientate de 
mediu. Interacţiunea acestor factori poate imprima, sub acţiunea selecţiei 
naturale, un sens determinat, rectiliniu evoluţiei spiţei. 

Ortogeneza ar fi, aşadar, mai curând o ortoselecţie, adică acţiunea 
selecţiei naturale într-o singură direcţie. 

Şirul evoluţiei calului a cunoscut multe abateri şi ramificaţii de la 
început, cum ar fi: Anchitherium şi Hippanon. 

Diversele caractere ale calului nu au evoluat cu viteză 
constantă şi nu au evoluat în aceeaşi direcţie în tot decursul 
terţiarului. 

Geneza calului actual a fost rezultatul unui proces complicat de 
mutaţie şi selecţie, mai ales de eliminare a unor forme şi de 
conservare a altora. 

Semnificativ este faptul că specia actuală de cal nu derivă din 
hipparionul cu trei degete, deoarece ambele specii erau, la un moment dat 
contemporane, ceea ce înseamnă că au provenit dintr-un strămoş comun. 

Hipparionul nu a condus la formarea calului actual, ci a dispărut în 
timpuri preistorice în Africa orientală. 

Equus caballus este, posibil, veriga finală dintr-o ramură divergentă 
a familiei cailor. 


279 



Vladimir Kovalevsky (1874) 

VARIANTE MODERNE ALE 
NEOLAMARCKISMULUI 


Pornind de la ideile lui Lamarck privind rolul mediului în evoluţia şi 
adaptarea organismelor, unii dintre cercetătorii moderni caută să aducă 
argumente prin care să probeze influenţa directă a mediului. 

în acest sens se aduc ca argumente funcţionarea sistemului 
restricţie-modifîcare. Astfel, celula bacteriană, gazdă a fagilor, posedă un 
echipament enzimatic cu dublă acţiune, prin care poate realiza 
modificarea propriilor baze din ADN (metilazele realizează metilarea 
bazelor de la nivelul secvenţelor ce constituie situri de clivare a 
endonucleazelor de restricţie), precum şi restricţia ADN-ului fagic cu 
ajutorul endonucleazelor de restricţie, degradând acest ADN străin şi 
protejând celula împotriva ciclului litic care ar putea avea loc. 

Un alt exemplu îl constituie amplificarea genelor care degradează 
methotrexatul (analog folatului). 

Gena care dirijează sinteza enzimei, dihidrofolat-reductaza se 
găseşte în unicat la celulele sensibile la concentraţii mici de methotrexat. 
Celulele cultivate în medii cu concentraţii progresiv ridicate de 
methotrexat recurg la amplificarea acestei gene, realizându-se sute de 
copii ale ei. Prin prezenţa lor în număr mare, aceste gene determină 
creşterea considerabilă a producţiei de dihidrofolat-reductaza, ceea ce 
permite existenţa celulelor la concentraţii mari de methotrexat. 

Putem considera că o situaţie identică se poate realiza şi în cadrul 
apariţiei rezistenţei la DDT sau alte pesticide. 

în cazul celulelor care au căpătat rezistenţă la methotrexat 
cromozomul pe care se află localizată gena pentru sinteza dihidrofolat- 
reductazei suferă o alungire considerabilă. 

Recent s-au obţinut multiple date privind amplificarea genelor şi în 
celulele animale la o mare diversitate de organisme: Ciliate, Drosophila, 
şobolan, şoareci, om, ceea ce probează funcţionarea la parametri ridicaţi a 
unor gene, precum cele pentru prolactină, imunoglobulină etc. 

Fenomenul amplificării genice are aplicaţii practice în strategia 
chimioterapică a cancerului şi în rezistenţa la medicamente a unor 
microorganisme, de asemenea rezistenţa la erbicide a unor plante. 

în natură pot fi întâlnite situaţii asemănătoare. Astfel, hamsterul 
chinezesc (Mesocricetus auratus ) are o rezistenţă deosebită la alcaloidul 
colchicină deoarece în habitatul său natural se găsesc multe specii de 
Colchicum. Speciile producătoare de venin (vipera, viespea), de fîtoncide 
(hrean, ceapă, usturoi) ca şi bacteriile sau ciupercile producătoare de 
antibiotice sau toxine şi-au elaborat mecanisme, care sunt înscrise în 
genom şi care le conferă rezistenţă la propriile toxine. 

Imunogenetica aduce unele date privind “crearea” de gene noi 
dintr-un ansamblu de gene pe calea combinării. Astfel, la naştere 
organismul primeşte un anumit set de gene, care asigură imunitatea. 
Organismul vine însă în contact cu un număr tot mai mare de antigene. 
în această situaţie, pe calea combinării diferitelor gene implicate în 
răspunsul imun se poate re a l i za un număr de combinaţii de gene enorm 
de mare, de ordinul milioanelor, deşi setul iniţial de gene umane este 
destul de mic. Combinarea genelor este determinată de prezenţa 
antigenului care, deşi este de natură diferită, conţine un agent ambiental 
care declanşează prin prezenţa sa o reorganizare a genelor existente, o altă 
dispoziţie spaţială, ceea ce se soldează cu funcţii noi, cu realizarea unor 
anticorpi noi. 

Toate aceste mecanisme probează faptul că speciile pot răspunde la 
acţiunea directă a mediului, asigurând adaptarea. 

Ereditatea corticală 


Cercetări biologice recente sunt pe cale să probeze că acizii nucleici 
nu constituie singura sursă de informaţie într-un organism viu. 

Richard G.W. Anderson (1980) analizând geneza structurilor 
supramoleculare din celulă constată că structura şi activitatea lor depind 
în principal de informaţia genetică din nucleu sau a altor structuri care 
conţin ADN. Arată însă că au început să se adune date experimentale 
asupra faptului că celulele pot conţine şi surse de informaţie care nu se 
bazează pe acizii nucleici. Astfel, Sonneborn (1970) şi colaboratorii săi au 
arătat că replicarea de bază a corpului şi organizarea unitară teritorială la 
Paramaecium depind probabil de surse de informaţie care nu se bazează 
pe acizii nucleici şi care sunt purtate din generaţie în generaţie de 
componente neidentificate în cortexul acestor protozoare (Prin cortex 
trebuie să înţelegem membrana celulară). 

Ideile lui Sonneborn sunt preluate şi de John Maynard Smith, în 
Evolutionary genetics (1989), care acceptă că ar fi un mecanism ereditar 
secundar, care nu este dependent de acizii nucleici, fiind vorba de un efect 
lamarckian. 

Richard G.W. Anderson admite că macromoleculele structurale 
sunt specificate de acizii nucleici, însă organizarea temporală, spaţială şi 
posibil morfologică a acestor structuri depind de surse de informaţie 
corticală. 

Deşi nu se cunoaşte nimic despre chimia acestor surse de 
informaţie, se prefigurează acţiunea lor la zonele de frontieră din jurul 
membranei. 

Janine Beisson consideră că, specificitatea componentelor celulei 
codificată de gene nu exclude câteva mici grade de libertate în 
interacţiunile moleculare, care duc la stări alternative automenţinute prin 
scurtcircuitarea genomului şi să ofere celulei, odată cu inerţia fenotipului 
şi o gamă limitată de variaţii care nu aparţin direct moştenirii, prin acizii 

nucleici. S-ar putea ca tocmai membranele celulare să constituie locul 
unde ar putea fi exprimată libertatea limitată a interacţiunilor moleculare. 

Richard G.W. Anderson admite că macromoleculele structurale 
sunt specificate de acizii nucleici, însă organizarea temporală, 
spaţială şi posibil morfologică a acestor structuri depind de surse de 
informaţie corticală. Deşi nu se cunoaşte nimic despre chimia acestor 
surse de informaţie, stabilirea existenţei lor prezintă posibilitatea ca într- 
adevăr şi alte surse de informaţie, nebazate pe acizi nucleici să opereze în 
interiorul celulei. 

Deşi rolul acizilor nucleici nu poate fi negat, reiese că există o 
anumită plasticitate informaţională a celulei, care nu este fixată rigid 
de acizii nucleici. Procesele informaţionale suplimentare sunt căutate în 
zonele corticale, la periferia celulei, la zonele de frontieră, în jurul 
membranei. 

Janine Beisson consideră că, specificitatea componentelor 
celulei codificată de gene nu exclude câteva mici grade de libertate în 
interacţiunile moleculare, care duc la stări alternative (variante de 
stări) automenţinute, care pot scurtcircuita influenţa genomului şi să 
ofere celulei, odată cu inerţia fenotipului şi o gamă limitată de 
variaţii care nu aparţin direct moştenirii prin acizi nucleici. S-ar 
putea ca tocmai membranele să fie purtătorii acestor informaţii. 

Deci, celula ar avea o anumită plasticitate informaţională, atât 
pentru ea însăşi cât şi pentru a transmite anumite caractere 
dobândite generaţiilor următoare, chiar înainte de a intra în 
patrimoniul genetic al acizilor nucleici. 

Aici îşi pot spune cuvântul şi interacţiunile cibernetice ciclice 
dintre acizii nucleici şi celelalte componente ale celulei nebazate pe acizi 
nucleici, care pot contribui prin modificarea genelor la fenomenul 
evoluţiei. 

în acest caz nu numai mutaţiile care modifică informaţia genelor pot 
explica evoluţia, ci şi informaţia rezultată din interacţiunea cu mediul, 
care, în cele din urmă, se poate fixa în informaţia genetică bazată pe ADN. 

Jeanine Beisson consideră că este probabil ca memoria celulei 
şi restricţiile funcţionale să depindă mai mult de stabilitatea 
intrinsecă a reţelei constituite din funcţiile metabolice 
interconectate decât de modificări moştenite prin ADN sau prin 
pattern-uri programate genetic prin constituţia genelor. 

Deci, în celulă se stabileşte o anumită structură dinamică, care 
depinde de însăşi funcţionarea celulei şi de interacţiunea ei cu mediul 
înconjurător. 


Circumstanţele interne 

în explicarea transformării organismelor Lamarck apelează la aşa- 
numitele circumstanţe externe şi interne. între circumstanţele externe 
încadrăm clima, variaţia de temperatură a atmosferei, natura locului, iar 
între cele interne situaţia obişnuinţelor, felul de a trăi, de a se apăra, dar 
şi acea propensiune a viului de a câştiga funcţii noi pentru care îşi 
organizează evolutiv organe noi. 

în 1801 Lamarck afirma: “Aş putea să dovedesc că nu este deloc 
forma, fie a corpului, fie a părţilor sale, cea care dă loc obiceiurilor, manierei 
de a trăi a animalelor, ci, din contră, că tocmai obiceiurile, maniera de a trăi 
şi toate circumstanţele influente sunt cele care au constituit, în timp, forma 
corpului şi a părţilor animalelor. Cu formele noi, facultăţi noi au fost 
câştigate şi încetul cu încetul natura a ajuns în stadiul în care o vedem azi. ” 

Lamarck vedea în propensiune drept punctul de pornire către 
funcţii noi. Propensiunea apare ca o proprietate internă; este apanajul 
exclusiv al fiinţelor organizate, este adevărata sursă a armoniei şi a 
regularităţii în progresul fiinţelor, aşa cum aprecia Fr. Jacob “Este o 
forţă misterioasă care seamănă întrucâtva cu forţa vitală” (Logica 
viului). 

Teoria sintetică a evoluţiei respinge ideea propensiunii şi consideră 
că selecţia naturală nu se produce asupra genelor şi a cromozomilor 

individuali, ci asupra organismului, asupra întregii structuri a 
materialului ereditar. 

în interpretarea propensiunii Mihai Drăgănescu considera că acest 
lucru nu poate fi explicat numai prin euristici structurale formale ci şi 
fenomenologice. 

Astfel în explicarea desenelor de pe aripile fluturilor ar putea 
interveni alături de factorii structurali şi cei fenomenologici. 

B.N. Şvanvici din Leningrad şi Fritz Siifert din Freiburg (1920) au 
remarcat simultan şi independent că toate configuraţiile desenelor aripilor 
lepidopterelor se înscriu intr-un arhetip sau plan de bază (bauplan). 
Bauplanul este configuraţia maximă din care derivă configuraţii concrete 
prin exprimarea sau tragerea unor elemente şi suprimarea altora. Nici o 
specie nu desfăşoară întregul plan. 

Originea acestor configuraţii este structurală fiind determinată de 
gene. Toate acestea sunt fenomene structurale. 

Şi totuşi, configuraţiile respective sunt făcute ca să fie observate ca 
pattern-uri macroscopice de către alţi fluturi, insecte, păsări etc. Această 
observare, care determină sensul direct al configuraţiei, continuu, 
nestructural, este un proces fenomenologic. Fiinţele observatoare folosesc 
sensurile fenomenologice. 

Mihai Drăgănescu se întreabă: “oare sensuri sau ortosensuri să nu 
fi contribuit cu nimic la apariţia acestor configuraţii prin intermediul sau prin 
interacţiunea cu procesele structurale?” 

Prea ar fi nelogică natura dacă procesele fenomenologice nu ar fi 
intervenit de la început şi numai la sfârşit pentru observator. 

Cu alte cuvinte, trebuie să subliniem faptul că, “in examinarea 
tuturor proceselor de viaţă trebuie să avem întotdeauna în vedere şi un 
punct de vedere fenomenologic, nu numai structural. ” 

Cum am putea altfel explica comportamentul mixomicetelor sociale? 

Este vorba de speciile: Dietyostelium mucuroides şi Polysphondylium 
violaceum, care trăiesc izolate atâta timp cât au cu ce să se hrănească. 
Când nu au condiţiile necesare, circa 100.000 se unesc într-o masă unică, 

care devine un organism multicelular. Se unesc într-o formă particulară 
cu un corp de fructificaţie unde se găsesc spori care pot regenera 
amoebele libere, solitare (fîg. 11). 



Fig. 11 Ciclul biologic al speciei Dictyostelium discoideum 

John Tylor Bonner a urmărit care sunt semnalele chimice care 
determină această organizare multicelulară. Au fost identificate nişte 
substanţe chimice numite acrasine, care pentru Dictyostelium este AMP 


287 



ciclic, iar pentru Polysphondylium violaceum o dipeptidă. Pentru 
realizarea acestui ciclu au fost identificate 8 acrasine. 

Desigur, apare întrebarea firească: cum a putut evoluţia să 
producă asemenea fenomene, care încep să fie înţelese din punct de 
vedere structural şi cum s-a produs evoluţia de la un semnal chimic 
la altul? 

Pentru a realiza aceeaşi funcţie evoluţia a găsit 8 tipuri de acrasine, 
ceea ce parcă dă dreptate lui Lamarck, care considera că “structurile 
satisfac unele tendinţe funcţionale, odată cu păstrarea specificităţii unei 
specii”. Dar ce reprezintă o tendinţă funcţională? O tendinţă internă - o 
propensiune - un ortosens (Mihai Drăgănescu), un ortosens fenomenologic 
ce ar putea oferi o asemenea tendinţă, iar în fond este un proces 
informaţional (în spaţiul subiacent aferent organismelor vii). 

Un caz particular îl prezintă şi comportarea altruistă a păsărilor din 
specia Phoeniculus purpureus din Africa. Este o specie insectivoră, care 
trăieşte în grupuri de 2 - 16, din care numai 2 sunt reproducătoare, ca 
urmare a condiţiilor vitrege de mediu. Celelalte asigură hrănirea şi 
apărarea. O pasăre ajutătoare poate înlocui pe una reproducătoare în 
cazul dispariţiei acesteia. Poate să aibă loc şi o migrare în grup în jurul a 
două păsări reproducătoare (J.D. Ligon şi S.H. Ligon). Este un 
comportament social interesant, fără existenţa castelor ca în cazul 
insectelor. 

La Ophrys insectifera şi Ophrys apifera dintre orhidee se realizează 
polenizarea cu ajutorul insectelor din genul Gorytes (Agrogorytes). 

Florile copiază forma de ansamblu a femelelor de Gorytes şi 
culoarea lor particulară. Mai mult decât atât, sunt capabile să producă 
anumiţi feromoni, care sunt asemănători cu feromonii sexuali secretaţi de 
către femele, prin care atrag masculii. Specia fiind proteroandrică masculii 
apăruţi cu 10 - 15 zile înaintea femelelor sunt atraşi de florile de Ophrys 
realizând o împerechere falsă, în timpul căreia asigură polenizarea. 
Masculii iau poziţia caracteristică copulării şi realizează şi mişcările 
specifice acesteia. 

în explicarea realizării acestor modificări adaptative este invocată 
selecţia. Mutaţia randomică şi milioanele de ani de selecţie ar fi condus la 
producerea acestor asemănări. 

Lima de Faria - considera că o frunză şi o insectă care imită o 
frunză Kallima inachis conţin în genomul lor gene ancestrale. Aspectul 
fenomenologic nu este luat în consideraţie. 

Erwin Schrodinger consideră că darwinismul extrem aruncă o 
perspectivă sumbră dacă - “singurii paşi ai evoluţiei sunt mutaţiile 
spontane şi întâmplătoare, care nu au nimic comun cu comportamentul 
individului în timpul vieţii”. Adesea comportamentele animalelor sunt 
deosebit de complexe, chiar dacă ne par steriotipe. De aceea el spune că 
“este greu de crezut că toate provin din “< acumularea întâmplătoare” 
stipulată de teoria darwinistă”. Şi, de asemenea, consideră că “ar fi greu de 
înţeles dacă dezvoltarea unui mecanism, organ, comportament util ar fi fost 
determinată de un şir lung de evenimente aleatorii, independente unele de 
altele, aşa cum ne-am obişnuit să gândim în termenii concepţiei iniţiale a lui 
Darwin. în realitate cred că numai startul iniţial, imperceptibil e< într-o 
anumită direcţie ” are această structură. El generează prin sine 
circumstanţele care “lovesc materialul maleabil ” - prin selecţie - tot mai 
sistematic în direcţia avantajului câştigat la început”. 

Deci propensiunea lamarckiană devine o mutaţie, pe care o 
anumită flexibilitate, modelaţie, ar permite constituirea treptată a unei 
funcţiuni, a unui organ sau ambele deodată. Selecţia naturală rămâne 
preponderentă, dar ea se manifestă atât în raport cu mutaţiile, cât şi cu 
procesele care se transmit ereditar şi care nu se bazează pe acizi nucleici. 

Sâmburii principali ai evoluţiei rămân toate mutaţiile şi selecţia 
naturală, dar lor trebuie să le adăugăm modulaţia impusă de exerciţiul 
vieţii, cum spunea Lamarck. Acest exerciţiu al vieţii se desfăşoară atât 
în raport cu mediul înconjurător spaţio-temporal, cât şi cu mediul profund 
(informaterial). 

Desigur, este greu să probăm manifestările fenomenologice care 
însoţesc procesele biologice majore şi de asemenea este foarte greu să nu 

ţinem seama de mecanismele genetice pe deplin conturate ale transmiterii 
caracterelor ereditare, s-ar putea însă ca, unele aspecte criptice să ne 
scape. S-ar putea ca unele informaţii să devină ereditare chiar înainte de a 
fi integrate perfect în structurile genetice moleculare, însă trebuie să 
tratăm astfel de probleme cu mult discernământ. 

TEORIA NEUTRALISTĂ 


Fundamentată de King şi Jukes (1969), Motoo Kimura şi Crow 
(1969), Arnheim şi Taylor (1969) şi Kimura şi Ohta (1969), teoria 
neutralistă, care poate fi considerată o teorie nedarwinistă, admite că 
evoluţia este determinată de întâmplare, un rol important avându-1 
genele neutre selectiv. în constelaţia de gene a unei populaţii se menţin 
numeroase gene neutre selectiv sau apropiate de genele neutre. Frecvenţa 
acestor gene variază la întâmplare, unele putând să se piardă, iar altele să 
fie fixate în funcţie de şansă. 

Motoo Kimura şi T. Ohta (1969) prezintă şi unele considerente 
teoretice. 

Dacă luăm în consideraţie o populaţie diploidă a cărei mărime 
efectivă este N şi dacă admitem că o genă din această populaţie produce în 
câteva generaţii 2N gene alele neidentice din punct de vedere genetic, dar 
cu aceeaşi valoare adaptativă, şi dacă presupunem că în generaţiile 
următoare se vor pierde întâmplător din ce în ce mai multe gene, dar tot 
întâmplător se vor forma alte gene alele astfel încât se vor menţine 2N 
gene alele, copii ale genei originale, atunci şansele ca fiecare din genele 2N 
neidentice genetic dar echivalente adaptativ să fie fixate sunt egale între 
ele şi anume egale cu 1/2N. în acest caz numărul mediu de generaţii 
necesar fixării în populaţii este 4N. Aceasta înseamnă că mutaţiile se 
fixează foarte încet în cadrul unei populaţii încât nu ajunge timpul 
fizic (geologic) pentru evoluţia populaţiei. 

Să acceptăm că pot apare alele mutante, însă neutre selectiv şi că 
rata apariţiei lor este u. Numărul de alele neutre care va apărea în fiecare 
generaţie în populaţii va fi 2Nu. în acest caz vor ajunge să fie fixate 
2Nu/2N = u. Deci numărul de alele fixate în fiecare generaţie va fî 
egal cu numărul de alele noi produse, ceea ce înseamnă că este un 
număr foarte mare. 

Motoo Kimura şi T. Ohta caută să demonstreze că din punct de 
vedere evolutiv mutaţiile, deci genele alele sunt neutre, deoarece 
modificările în secvenţa de baze care determină substituţii de 
aminoacizi nu ar altera esenţa funcţiei proteinelor şi prin aceasta n- 
ar schimba capacitatea de adaptare a individului, deci fîtness-ul său. 

După Kimura setul haploid cromozomal al unui mamifer conţine 3 - 
4 miliarde de perechi de nucleotizi. Dacă vom considera că o populaţie are 
o mărime de reproducere efectivă de 10.000 şi o rată de substituţie a 
nucleotizilor egală doar cu 2 pe gamet şi pe generaţie, atunci un individ ar 
putea avea până la 80.000 de perechi de nucleotide heterozigote, ceea ce 
înseamnă foarte mult. Numărul de gene alele neutre selectiv creşte odată 
cu creşterea numărului de indivizi în populaţie şi cu creşterea ratei 
mutaţiilor. 

Dacă într-adevăr, majoritatea mutaţiilor care apar în populaţii 
sunt neutre în ceea ce priveşte potenţialul de adaptare şi dacă 
acestea menţin cu adevărat polimorfismul genetic şi heterozigoţia în 
populaţiile respective, atunci trebuie să ţinem cont de aceste aspecte 
în explicarea evoluţiei şi a adaptării. 

Teoria neutralistă consideră că majoritatea genelor mutante sunt 
neutre selectiv, ceea ce înseamnă că nu sunt nici mai avantajoase, nici 
mai puţin avantajoase decât cele pe care le înlocuiesc, fiind deci 
echivalente evolutiv. în acest caz multiplele polimorfisme proteinice nu pot 
fi decât neutrale sau aproape neutrale selectiv, ceea ce explică şi 
menţinerea lor într-o populaţie. Menţinerea lor se bazează pe echilibrul 
dintre inputul mutaţional (ceea ce apare prin mutaţie) şi extincţia 
radonmizată (ceea ce dispare, însă ceea ce dispare nu ca urmare a 
selecţiei naturale, ci a neparticipării întâmplătoare la formarea generaţiei 
următoare). Extincţia randomizată se poate explica prin faptul că un 
număr mic de gârneţi din enormul lor număr poate realiza fecundaţia 
şi gena purtată de aceştia va fi prezentă la generaţia următoare. 
Aceasta constituie în esenţa, deriva genetică întâmplătoare sau 
driftul genetic randomic. 

Teoria neutrală nu afirmă că genele neutrale sunt nefuncţionale, ci 
doar că variatele alele pot fi egal de eficiente în promovarea supravieţuirii 
şi reproducerii individului. 

Existenţa într-o populaţie a două sau mai multe forme ale unei 
proteine (polimorfismul proteinelor) se datorează faptului că polimorfismul 
este neutru selectiv şi poate fi menţinut într-o populaţie prin jocul 

inputului mutaţional şi al extincţiei randomizate, fiind o fază a 
evoluţiei moleculare. 

Neutraliştii consideră că structura moleculară şi funcţia 
proteinelor reprezintă determinanţii majori ai polimorfismului, în 
timp ce selecţioniştii consideră că factorii determinanţi majori sunt 
condiţiile de mediu, existând o corelaţie între variabilitatea genetică 
şi variaţia condiţiilor de mediu. 

După selecţionişti în mediile abisale, cu condiţii mai mult sau mai 
puţin constante polimorfismul ar fi mult mai redus. Neutraliştii aduc 
argumente pentru a combate pe selecţionişti probând faptul că în abisul 
oceanelor variabilitatea organismelor nu este mai mică ci, dimpotrivă, 
mult mai mare. Şi aşa este deoarece genele neutre nu sunt supuse 
selecţiei. 

Abordând rolul selecţiei naturale în evoluţie neutraliştii arată că 
selecţia naturală efectuând controlul asupra unui locus genic oarecare, 
determină eliminarea din populaţie a indivizilor purtători ai alelei ce nu 
conferă avantaje selective, acesta fiind costul selecţiei naturale plătit de 
specie pentru evoluţia sa. 

Ţinând însă cont de faptul că foarte mulţi loci constituie 
simultan obiectul selecţiei naturale, atunci eliminarea indivizilor 
purtători ar duce la reducerea subliminală a efectivului populaţional 
şi la dispariţia speciei. 

De aici trebuie să deducem că selecţia naturală are mai mult un 
rol conservativ, păstrând ceea ce specia a câştigat şi nefavorizând 
schimbările evolutive. Se pot aduce numeroase argumente în acest sens. 
Proteinele funcţionale au o structură mai mult sau mai puţin similară la 

toate speciile investigate. Chiar dacă apar substituţii de aminoacizi, 
acestea având un caracter neutru din punct de vedere evolutiv nu 
afectează funcţia esenţială a proteinei. Astfel, structura histonelor este 
foarte asemănătoare la toate eucariotele. Arhitectura unor structuri 
celulare că membrana celulară, fusul de diviziune, complexul sinaptic 
etc., prezintă structuri identice, până la mici detalii la toate eucariotele. 

Desigur, până la stabilizarea unor asemenea structuri au putut 
fi selectate de către selecţia naturală nenumărate variante, fiind 
păstrate cele mai eficiente, însă când structurile au ajuns la cel mai 
înalt grad de optimizare, de eficienţă funcţională, au fost îngheţate 
selectiv, selecţia acţionând de aici în sens conservativ. 

Concepţia neutralistă admite că cea mai mare parte a variaţiilor din 
cadrul populaţiilor se datorează mutaţiilor care au efect limitat sau nul 
asupra fîtness-ului şi că cele mai multe substituţii alelice se datoresc 
fixării randomice ale acestor variaţii. 

Selecţioniştii fermi consideră că polimorfismul este în totalitate 
datorat selecţiei şi că alelele mutante devin fixate numai când conferă un 
oarecare avantaj selectiv. Selecţioniştii moderaţi acceptă ideea că fixarea 
poate apare uneori prin drift, fără selecţie pozitivă în special în populaţiile 
mici. 

Ţinem să subliniem faptul că, deşi la început adepţii teoriei 
neutraliste negau în totalitate rolul selecţiei naturale, în ultimul timp ei 
acceptă că unele mutaţii care s-au dovedit a nu conferi avantaje selective 
pot fi eliminate prin acţiunea selecţiei naturale. 

Frecvenţa relativ mică a fixării mutaţiilor, care schimbă codificarea 
aminoacizilor, comparativ cu a mutaţiilor “silenţioase” a fost considerată 
ca un argument împotriva neutraliştilor. Analizând însă cu mai multă 
atenţie poziţia lor constatăm că ei nu consideră că selecţia nu are nici 
un rol, ci mai curând că efectul selecţiei pe ansamblu este de a 
asigura structura şi de a inhiba schimbarea şi că driftul randomic şi 
fixarea întâmplătoare a lor au un rol în schimbările survenite. 

După cum afirmă Fincham, neutraliştii au o cauză rezonabilă cel 
puţin la nivel molecular, însă nu ştim dacă datele de la acest nivel reflectă 
adaptările evidenţiate la nivel morfologic, fiziologic şi comportamental. 

Diferenţele moleculare pe care le putem lega direct de gene pot să 
aibă o semnificaţie adaptativă, dar aceasta poate fi greu probată în 
condiţii obişnuite. 

Astfel, (3 globulinele de la om şi de la iepure diferă doar prin 14 
aminoacizi din cei 142, dar nu ştim dacă molecula de la iepure ar putea fi 
eficientă la om şi invers. 

Numărul caracterelor polimorfice cunoscute este foarte mare şi 
creşte continuu: 

- hemoglobinele: - Hb A - a = 141 aminoacizi; 

- (3 = 146 aminoacizi. 

Mutaţiile punctiforme nu schimbă sensibil funcţiile hemoglobinei. 
Numai o mică parte (300) determină hemoglobinopatii, în rest 5 milioane 
de forme polimorfe la 6 miliarde de oameni nu afectează funcţiile 
polimorfismului proteinic. 

Citocromul C are 104 aminoacizi. 

Homo sapiens şi Macaccus rhesus au 103 aminoacizi comuni, iar 
Homo sapiens şi Equus cabalus au 92 de aminoacizi comuni. 

Teoria neutralistă încearcă să explice existenţa unui 
polimorfism atât de mare prin aceea că o mare parte dintre 
polimorfîsmele enzimatice şi proteice sunt neutre şi ca atare sunt 
consecinţa proceselor genetice întâmplătoare. 

O cale care poate determina schimbarea genetică este direcţionarea 
meiotică fără a afecta fîtness-ul organismului. Direcţionarea meiotică 
constituie un fel de "competiţie fraticidă” între produşii meiozei (aduce 
a luptă pentru existenţă weismanniană). 

La Neurospora intermedia, un grup de izolate din Nigeria, poartă 
alela numită “spore-Killer” (SK). Ascele care se formează prin 
încrucişarea unei tulpini SK cu o altă tulpină ce are alela normală SK + 
conţin fiecare câte 2 perechi de spori din care 2 avortaţi şi 2 viabili. 

Alela SK are efect dăunător (de Killer) numai asupra ascosporilor 

SK + . 

La Drosophila melanogaster o mutaţie pe cromozomul II, numită SD 
(distorter segregational) se găseşte numai la populaţiile sălbatice. Masculii 
heterozigoţi SD//sd produc două tipuri de gârneţi, SD şi sd, însă numai 
cei de tip SD sunt viabili. 


SD//sd 



SD sd 

Pornind de la analize macromoleculare, considerându-se secvenţele 
de aminoacizi ale proteinelor şi secvenţele de bază azotate din gene, s-a 
putut calcula distanţa mutaţională şi s-au alcătuit arbori fîlogenetici pe 
baza ceasului molecular. Astfel, analizând serum-albumina proprie 
maimuţelor africane şi omului s-a putut stabili că acum 5 milioane de ani 
hominidele s-au desprins din strămoşul comun, nu acum 20 - 30 mii. de 
ani cât probau datele paleontologice. 

Evoluţia poate să se întindă pe lungimi diferite de timp şi se poate 
re a l i za mai alert sau mai lent, astfel încât putem vorbi de “a very slow- 
runnig evolutionary clock”, aşa cum este cazul la ARN ribozomal, ARNt 
şi citocromul C şi de “a fast-running evolutionary clock ”, cum ar fi în 
cazul ADN-ului satelit de la speciile de Drosophila. 

Astfel, pe baza an a l i zei diferitelor tipuri de ARNrl6s a fost posibilă 
recunoaşterea unui grup mare de procariote - Archaebacteria. 

Neutraliştii consideră că evoluţia nu are neapărat caracter 
adaptativ, iar selecţiei îi revine un rol cu totul secundar în cadrul 
procesului evolutiv. Ei despart astfel adaptarea de evoluţie. 

Teoria neutralistă - aspecte critice 

Th. Dobzhansky arată că este imposibil să admitem ideea că în 
cursul miliardelor de ani de evoluţie mesajul genetic să nu fi fost controlat 
de selecţie, deoarece chiar datele paleontologice probează o selecţie 
naturală. 

Potrivit teoriei nedarwiniste caracterele neutre ar fi determinate de 
gene neutre selectiv. Nu este exclus ca unele caractere indiferente sau 
neutile adaptării să fie cu adevărat condiţionate de astfel de gene, însă 
multe caractere considerate neutre pot fi reminescente de la strămoşii 
îndepărtaţi. Aceste caractere au avut un rol important în trecut. în prezent 
ele nu mai deţin nici un rol în evoluţie, fiind pe cale de dispariţie. 

Nu toate caracterele sunt neutre adaptativ şi ar putea fi determinate 
de gene neutre selectiv. Simpson (1953) este de părere că nu este posibil, 
practic, să stabilim că mutaţiile sunt sau nu adaptative, deoarece o 
mutaţie neadaptativă ar putea deveni repede adaptativă. 

Teoria neutralistă ar contravine unuia dintre postulatele 
fundamentale ale evoluţiei şi anume: orientarea şi direcţionarea 
evoluţiei. 

Susumu Ohno remarcă, pe baza unor rezultate experimentale 
realizate între anii 1970 - 1980, că în afară de mutaţii, un rol important îl 
joacă fenomenul duplicaţiilor. Consideră că prin duplicaţii s-au obţinut 
funcţiuni într-adevăr noi şi aceasta ar fi cauza reală a evoluţiei. Ohno 
critică teoria evoluţiei bazată pe mutaţii, deoarece mutaţiile produc numai 
alele ale unei gene, dar aceste variaţii nu pot produce funcţii noi. Selecţia 
naturală bazată pe mutaţii este conservatoare deoarece are la dispoziţie 
numai variante de funcţiuni biologice şi nu funcţiuni noi. Mutaţiile, afirmă 
Ohno, nu pot aduce inovări biologice. Nu selecţia naturală este procesul 
inovator esenţial, ci mecanismul care sustrage genele acţiunii ei, adică 
duplicarea genelor. 

Susumu Ohno caută să explice existenţa cromatinei informaţionale 
şi noninformaţionale. El consideră că acumularea de nucleotide în exces 
este preţul pe care l-au plătit vertebratele pentru a fi putut crea funcţiuni 
noi prin duplicarea genelor. Adică, înainte de a reuşi să creeze o nouă 
genă funcţională, trebuie să fi fost numeroase tentative de duplicare, ceea 
ce a determinat apariţia de gene nefuncţionale. 

“Lungile porţiuni de ADN fără semnificaţie, adăugate la sfârşitul 
părţilor codante ale unei gene, reprezintă, în ochii mei, fosilizarea acestor 
tentative” - spune Susumu Ohno. 

Ne-am obişnuit să respingem teoriile noi care încearcă să explice 
unele mecanisme ale evoluţiei. Este necesar, mai curând, să analizăm 
noile teorii şi să ţinem seama de problemele pe care le ridică şi de direcţiile 
noi pe care le iniţiază în gândirea evoluţionistă. în acest sens teoria 
neutralistă ridică o serie de probleme pertinente de care trebuie să ţinem 
cont în explicarea mecanismelor evolutive. 

Este adevărat că teoriile moderne explică anumite faţete ale 
proceselor evolutive şi nu evoluţia în ansamblu. De aceea se impune o 
nouă sinteză a gândirii evoluţioniste. 

TEORIA ANTISINTETICĂ 

(Punctualismul) 

(Teoria echilibrului întrerupt) 


(Punctualismul - teoria echilibrului punctat - teoria 
antisintetică). 

A fost fundamentată de Bldredge şi Gould (1972), Cracraft (1980), 
Stanley (1979) şi Vrba (1982). Autorii consideră că transformările 
evolutive nu au loc continuu, lent sau gradat, aşa cum susţine teoria 
sintetică, ci prin treceri rapide, o specie trecând în alta fără forme 
intermediare (rasă, subspecie sau semispecie). 

Adepţii teoriei echilibrului întrerupt, mai ales paleontologii, 
atribuie evoluţiei fîletice (anageneza) susţinute de ceilalţi biologi, 
următoarele caracteristici: 

- o specie se transformă în alta în mod succesiv, constituind o linie 
fîlogenetică de forma unei serii de specii parentale - specii urmaş; 

- transformarea se face lin (în timp); 

- transformarea implică, în mod obişnuit, întreaga populaţie. 

Speciile din cadrul liniei fîletice sunt entităţi biologice care 

formează o spiţă. Această trecere gradată nu poate fî însă pusă în evidenţă 
de cercetările paleontologice. 

1. Teoria antisintetică prezintă nişte principii: 

Transformările evolutive nu se petrec lent, gradat, continuu, ci, 
dimpotrivă se desfăşoară în explozii, sub formă de salturi. 

Evoluţia este o istorie a echilibrelor stabile, în cursul cărora 
speciile nu se schimbă sau se schimbă neesenţial, este o istorie a 
echilibrelor tulburate rar, prin evenimente rapide de speciaţie, de 
unde şi denumirea de echilibru întrerupt. Deci, în timp geologic putem 
sesiza existenţa unor lungi perioade de evoluţie lentă sau mai curând de 
stază evolutivă, urmate de scurte perioade de evoluţie cu adevărat 

explozivă; cu alte cuvinte istoria vieţii este dominată de schimbări 
punctate, de perioade rapide de speciaţie. 

Evoluţia fîletică - gradualismul file tic - este, conform acestei teorii 
foarte rară şi prea slabă pentru a produce transformări evolutive majore. 

2. Speciaţia poate fi întâmplătoare în raport cu direcţia 
evoluţiei - este o altă teză a punctualismului. 

3. Concepţia echilibrului întrerupt permite stabilirea vitezei 
evoluţiei pornind de la erupţiile şi stazele transformării speciilor, fapte 
care pot fi descifrate din analiza fosilelor. 

Seria fosilelor care elucidează evoluţia unor grupe de organisme nu 
probează evoluţia fîletică ci evoluţia explozivă. Chiar seria evolutivă 
folosită în explicaţia fîlaţiei umane constituie o dovadă concludentă a 
validităţii teoriei echilibrului întrerupt. Ideea dezvoltării unei singure linii 
fîlogenetice care trecând prin Australopithecus afncanus - Homo erectus 
erectus - Homo sapiens neanderthalensis şi ajunge până la Homo sapiens 
sapiens, nu este probată. O evoluţie prin anageneză către fîlaţia umană 
nu pare reală ci, mai curând, o evoluţie prin cladogeneză. 

4. Teoria antisintetică nu acceptă faptul că aceeaşi factori 
acţionează atât la nivelul microevoluţiei cât şi a macroevoluţiei. 
Microevoluţia reprezintă o schimbare a frecvenţei genelor din cadrul 
populaţiei sau speciei, în timp ce macroevoluţia reprezintă o schimbare 
în componenţa speciilor în timp şi în spaţiu în cadrul unui grup 
monofiletic. Schimbarea frecvenţei genelor din constelaţia de gene a unei 
populaţii, poate explica doar procesul de speciaţie, nu poate însă constitui 
piatra de temelie pentru explicarea transformărilor macroevolutive. Fiind 
vorba, în esenţă de o selecţie a speciilor, nu întâmplător unii biologi, 
precum Stanley (1975, 1979) au definit macroevoluţia ca o selecţie a 
speciilor. Gould şi Eldredge (1977) se ridică împotriva acestui mod de a 
gândi deoarece macroselecţia constituie un mecanism nou. 

Pentru ca selecţia speciilor să constituie fundamentul teoriei 
macroevoluţiei trebuie să respecte două principii: 

- să se bazeze pe modelul echilibrului punctat; 

- modificările morfologice apărute în urma speciaţiei să fie 
întâmplătoare în raport cu direcţiile evolutive ale ciadului. 

Urmărind ultimul principiu putem face o paralelă în ceea ce priveşte 
selecţia speciilor şi acţiunea întâmplătoare a mutaţiei şi a selecţiei 
naturale din cadrul populaţiilor, demonstrată de Wright (este vorba de 

regula lui Wright sau driftul genetic). 

Selecţia speciilor sau macroevoluţia este, după Gould şi Eldredge 
determinată de echilibrul punctat şi de regula lui Wright. 

Selecţia speciilor (macroevoluţia) = echilibrul punctat ) + regula 
lui Wright. 

în acest caz speciaţia ar constitui o verigă intermediară între 
transformările evolutive din cadrul populaţiilor şi direcţiile macroevolutive. 

Speciile ar constitui materialul brut pentru macroevoluţie, având 
acelaşi rol ca şi mutaţiile în cadrul populaţiilor locale în procesul de 
microevoluţie (speciaţie). 

Conform concepţiei antisintetice specia reprezintă o 
comunitate diagnosticabilă de indivizi legaţi prin gradul de rudenie 
părinţi-urmaşi şi care se caracterizează prin acelaşi tip de înrudire 
fîlogenetică (părinţi-urmaşi) cu unităţile de acelaşi fel. în privinţa 

speciaţiei sunt admise 3 căi: alopatrică, simpatrică şi parapatrică, prin 
care se produc rapid noi specii, prin salt. în cazul speciaţiei prin 
saltaţionism specia parentală şi specia nouă devin sincrone, ceea ce nu se 
admite în conceptul de speciaţie clasic. 

Eldrege şi Gould consideră că direcţiile evoluţiei nu iau naştere în 
urma ortoselecţiei schimbărilor evolutive gradate, treptate, din cadrul 
liniilor fîlogenetice, ci reprezintă o serie de evenimente diferenţiale de 
speciaţie apărute întâmplător. 

Este interesant modul în care este concepută specia şi poziţia ei în 
cadrul taxonilor superiori: 

- speciile sunt taxonii cei mai mici în ierarhia linneană, entităţi 
naturale reale, reprezentând rangul cel mai înalt al organizării 
moleculelor în indivizi şi populaţii; 

- în cadrul taxonilor superiori speciile devin grupuri de specii 
care trebuie să fie monofiletice. 

Taxonii superiori au şi ei o existenţă ontologică reală în natură 
însă nu reprezintă unităţi reproductive ci grupuri monofiletice, 
formate din mai multe specii derivând una din alta. Taxonii superiori 
sunt colecţii de specii. Taxonii superiori nu evoluează ca un întreg 
asemenea speciilor. Aici este vorba, în esenţă, de o evoluţie a speciilor 
componente ale căror origine şi capacitate de adaptare sunt diferite. 

Deci macroevoluţia reprezintă o schimbare în timp şi în spaţiu 
în componenţa speciilor din cadrul unui grup monofîletic. 

Autorii teoriei antisintetice consideră că nu există o relaţie 
necesară între selecţie, adaptare şi speciaţie. Consideră că deşi selecţia 
pare să joace un rol de seamă în procesul speciaţiei, nu ea este cauza 
efectivă a speciaţiei. Speciaţia nu este un proces de adaptare. Speciaţia 
este o problemă de stabilire a izolării reproductive, selecţia şi adaptarea 
putând interveni sau nu, incidental. 

Conceptul de selecţie - adaptare nu poate fi extrapolat pentru a 
putea explica însuşirile care diferenţiază taxonii de rang superior. 
Adaptarea nu poate constitui un instrument folosit în elaborarea teoriei 
macroevoluţiei. Selecţia naturală şi adaptarea sunt factorii care explică 
microevoluţia, transformările morfologice, fiziologice şi de comportament, 
care se produc la nivelul populaţiilor, însă mecanismele lor nu pot fi 
extrapolate la nivel macroevolutiv. 

Speciaţia nu este un proces de adaptare şi ca atare teoria selecţiei şi 
adaptării nu poate fi aplicată şi la micro- şi la macroevoluţie. 

Teoria antisintetică acordă importanţa cuvenită variaţiilor 
neadaptative arătând că mutaţiile selectiv neutre sau aproape neutre 
se întâlnesc la toate nivelurile evoluţiei, de la microevoluţie la 
macroevoluţie. 

Este criticată teoria sintetică pentru faptul că nu ia în considerare 
fixarea întâmplătoare a alelelor, precum şi apariţia structurilor 
neadaptative ca urmare a dezvoltării corelaţiilor. 

Se acordă o mare însemnătate rolului pe care îl joacă în procesul 
evoluţiei transformările morfologice din cursul istoriei grupurilor majore 
de organisme. Planul de construcţie (bauplanul) al taxonilor superiori fiind 
puternic conservativ în cursul filogeniei, exercită o serie de constrângeri 
asupra evoluţiei organismelor. Acest plan nu poate fi explicat prin 
intervenţia factorilor selectivi şi a radiaţiei adaptative (Gould şi Lewontin, 
1979 ). 

Teoria antisintetică nu rezolvă pe deplin marile probleme ale 
evoluţiei şi nici n-ar putea cuprinde o paletă atât de mare. însă 
considerăm că trebuie să reţinem unele idei foarte importante: 

- fără a respinge şi existenţa unor modificări gradate ale speciilor, 
trebuie să acceptăm că evoluţia se manifestă prin salturi, fapt probat de 
cercetările paleontologice. Seria evolutivă a calului, reconstituită prin 
documentele paleontologice, ne elucidează direcţiile evolutive care au 
condus la apariţia calului şi a altor specii asemănătoare, care au dispărut 
în timp geologic, nu însă şi trecerea gradată de la o specie la alta. Nu vom 
găsi niciodată seria de fosile care să ne probeze reducerea gradată, 
centimetru cu centimetru a unui deget şi/sau contopirea şi alungirea 
treptată a unor oase; 

- distanţa dintre microevoluţie şi macroevoluţie este considerabilă. 
Fără a respinge teoria actualismului geologic şi biologic trebuie să 
considerăm că nu aceeaşi factori au determinat procesele de speciaţie şi 
transformările macroevolutive care au generat apariţia de noi organe şi de 
funcţii noi, care au facilitat cucerirea unor medii ecologice noi, aceasta 
deoarece microevoluţia şi macroevoluţia sunt procese biologice evident 
diferenţiate; 

- considerăm că, pe bună dreptate autorii teoriei antisintetice nu 
stabilesc o relaţie obligatorie între selecţie, adaptare şi speciaţie. Această 
relaţie poate să existe în numeroase cazuri, însă nu este obligatorie. 

CONCEPŢIA ORGANICISTĂ A LUI VANDEL 


A. Vandel (1968), porneşte de la ideea că o genă integrată într-un 
ansamblu, în organism, se exprimă în funcţie de acest ansamblu, de 
întreaga constelaţie de gene, iar prin apariţia unei mutaţii are loc o 
dezechilibrare a sistemului. Această dezechilibrare determină ca prin 
mecanisme de autoreglare să se realizeze o nouă stare de echilibru. Noua 
stare realizată în cursul dezvoltării individuale poate conduce la 
importante restructurări şi transformări epigenetice care, în ansamblul 
lor, constituie noul în procesul de evoluţie. 

A. Vandel consideră că tipogeneza (macroevoluţia) ar putea fi 
realizată tocmai pe o asemenea cale. 

Waddington are oare dreptate când consideră că dezvoltarea 
ontogenetică a planului pe bază de organizare (Bauplan) este foarte greu 
de modificat, fiind conservator, homeostatic, rezistent la restructurări 
radicale? 

Waddington consideră că este mult mai uşor să se schimbe o 
funcţie, un caracter, prin modificări genetice, decât să se schimbe un plan 
general de structură. 

Dezvoltarea ontogenetică se desfăşoară pe baza unui algoritm 
genetic conservat ereditar, ceea ce conduce la realizarea întocmai a 
programului înscris în patrimoniul ereditar. Totuşi, gândim noi, prin 
teoria fîlembriogenezei au fost probate modificări în programul dezvoltării 
ontogenetice, care au avut răsunet în filogeneză, ceea ce înseamnă că 
dezvoltarea ontogenetică poate fi adesea modificată suferind restructurări 
radicale. 

TEORIA FLUXULUI ORIZONTAL 
DE GENE 


Genele săritoare sau elementele transpozabile sunt meteoriţi în 
universul ereditar. 

Urmărind transmiterea caracterelor genetice la Zea mays, Barbara 
McClintock a descoperit faptul că unele gene au capacitatea de a-şi 
schimba poziţia dintr-un loc în altul pe un cromozom sau chiar de la un 
cromozom la altul. Cu alte cuvinte a sesizat capacitatea de migrare sau de 
mişcare a unor gene. 

Este vorba de aşa-numitul locus disociator (DS) care determină 
variegarea frunzelor atunci când se plasează pe un cromozom intr-un 
anumit locus, deoarece represează genele adiacente care intervin în 
pigmentarea frunzei. A pus în evidenţă, de asemenea, factorul Dt care 
determină, prin mişcarea sa apariţia de pete colorate pe suprafaţa incoloră 
a cariopsei. 

Prin poziţia sa factorul Dt influenţează activitatea genei care 
determină sinteza enzimei legată de biosinteza antocianilor. 

Starlinger a pus în evidenţă în 1960-1965 un nou tip de mutaţie, 
cea de tip gal sau mutaţie polară, care ar putea fi explicată doar prin 
inserţia unei anumite secvenţe adiţionale de nucleotide în structura 
operonului gal. 

Acest tip de mutaţie a fost numit mutaţie polară, deoarece inserţia 
unor secvenţe de nucleotide la nivelul unei gene blochează atât activitatea 
genei respective cât şi a celorlalte gene din aval, adică de pe direcţia 
procesului de transcriere. 

în timp au fost puse în evidenţă segmente de inserţie nu numai în 
cromozomul bacterian ci şi în plasmide, în factorii de fertilitate şi cei de 
rezistenţă la anumite antibiotice, în bacteriofagul Mu, la plante (Petunia, 
Antirrhinum majus), la Drosophilae te. 

Segmentele de inserţie, notate cu “îs”, au fost numite elemente 
transpozabile. Ele se pot muta ca unităţi discrete în diferite situri în 
genom, indiferent dacă segmentele de ADN unde se fixează sunt sau nu 
omoloage. Pot determina fuzionarea unor molecule neînrudite de ADN, pot 
provoca inversii sau deleţii în locul de inserţie sau excizie din ADN, pot 
provoca începerea sau oprirea transcripţiei prin elementele componente. 

Elementele transpozabile pot mobiliza segmente de cromozomi ce 
poartă anumite gene, ce pot fi detectabile, cum ar fi cele care determină 
rezistenţa la antibiotice. 

Un segment cromozomal flancat de IS-uri poartă numele de 
transpozon. La bacterii au fost identificaţi mai mulţi transpozoni Trti - 
Tn.23- 

Transpozonul Tn.3, cel mai cunoscut, dirijează sinteza a trei 
proteine: 

- p lactamaza - ce dă rezistenţă la ampicilină; 

- o transpozază - de 1015 aminoacizi; 

- o proteină represoare - cu 185 aminoacizi, ce intervin în 

reglarea sintezei transpozazei. 

S-a constatat că transpozonii au informaţia ereditară chiar pentru 
propria lor transpoziţie. 

La Saccharomyces cerevisiae a fost pus în evidenţă un element 
transpozabil “Tyl”, care este prevăzut cu gene în 35 de copii. La 
Drosophila melanogaster elementul transpozabil “copia” este tot în 35 de 
copii. 

Elementele transpozabile nu au specificitate de inserţie, putând fi 
implicate în transpoziţia diferitelor gene la eucariote. Astfel, la Drosophila 
gena white-apricot este adesea mobilizată de transpozonul copia. 

Ceea ce este interesant este că elementele transpozabile de tip Tyl şi 
copia şi bacteriofagul Mu prezintă ca elemente comune dinucleotidele G T - 
CA. 

_ ACT GT _ ACT GT 

_ TAG CA _ TAG CA 

Aceste dinucleotide sunt prezente şi la provirusurile oncovirusurilor. 

Această asemănare nu pare a fi chiar întâmplătoare, ci anticipează 
mai curând o origine comună. 

Pornind de la aceste considerente, o serie de biologi tind să 
considere că elementele transpozabile ar fi, ca şi provirusurile şi 
oncovirusurile nişte entităţi parazite. 

De altfel H. Temin a lansat ipoteza că retrovirusurile oncogene ar 

avea originea în elementele genetice transpozabile. Elementele 
transpozabile au, pe lângă capacitatea de a se transpoza şi pe aceea de a 
se amplifica mai rapid decât sunt excizate şi eliminate din celulă. 

Prin caracterul lor migrator în genomul celular elementele 
transpozabile intervin în reglarea diferenţierii celulare, asigură 
recombinarea genetică nelegitimă (între segmente neomoloage de ADN) 
putând avea rol în citodiferenţierea organismelor pluricelulare, în speciaţie 
şi evoluţie. 

Prin asamblarea unor segmente de ADN neomoloage, dispersate, cu 
structură şi funcţie diferite, elementele transpozabile determină apariţia 
de gene noi. 

Sunt lansate ipoteze prin care se încearcă să se avanseze faptul că 
recombinarea genetică care se realizează pe căile cunoscute ar fi putut fi 
precedată de o recombinare determinată de intervenţia elementelor 
transpozabile. 

Elementele transpozabile pot re a l i za manipulări de gene în cadrul 
aceluiaşi sistem şi chiar între sisteme biologice diferite. 

Rearanjările determinate de elementele transpozabile şi 
recombinarea nelegitimă determină o variabilitate genotipică care intră 
sub acţiunea selecţiei naturale determinând, în ultimă instanţă 
adaptarea şi chiar evoluţia organismelor. 

Aprofundând semnificaţia procesului de transpozare putem 
constata că acesta ar putea fi implicat în foarte multe procese genetice, în 
adaptare şi evoluţie (în reglarea activităţii genice, în recombinarea genetică 

nelegitimă, în organizarea mozaicată a genelor eucariote, în 
citodiferenţiere etc.). 

Desigur, aşa cum se exprimă Freeling, elementele transpozabile 
sunt implicate acum de unii biologi în toate procesele grandioase de la 
geneza unor gene la geneza unor noi specii. 

Novick tinde să creadă că elementele transpozabile ar putea 
acumula particularităţile unor sisteme biologice, asemenea viroizilor. 

Genele săritoare sau transpozabile pot realiza ceea ce numim fluxul 
orizontal de gene sau transferul interspeciflc al genelor. 

Cercetările au probat că gena superoxiddismutazei din genomul 
bacteriei Photobacter leiognathi (o bacterie luminiscentă) care trăieşte în 
simbioză cu căluţul de mare, ar fi fost transferată de la gazdă la bacterie. 
De asemenea se crede că gena leghemoglobinei care se găseşte la 
leguminoasele ce re a l i zează simbioze cu bacteriile fîxatoare de azot ar fi 
apărut printr-un transfer realizat de la vertebrate prin intermediul unui 
virus. 

Genele săritoare ar fi putut avea o semnificaţie deosebită în evoluţie 
mai ales în zorii cristalizării vieţii. Ar fi putut juca rol în unirea unor 
molecule de ADN legitime sau nelegitime, în genere în formarea suportului 
informaţional al vieţii. 

TEORIA AUTOEVOLUŢIEI 


Lansarea unor teorii noi, acum, în perioada de criză a 
evoluţionismului, constituie o reacţie firească la neputinţa Teoriei 
Sintetice a Evoluţiei (T.S.E.) de a rezolva unele probleme majore ale 
evoluţiei, precum: raportul dintre micro- şi macroevoluţie, rolul 
hazardului şi al selecţiei naturale, ritmul evoluţiei etc. 

încercările de revitalizarea a neolamarkismului şi apariţia altor 
teorii noi, care luminează când o faţetă, când alta a mecanismelor 
evolutive, constituite, pe de o parte o confirmarea a impasului prin care 
trece T.S.E., iar pe de altă parte căutările unor specialişti în direcţia 
elucidării punctelor sale nevralgice. 

Dacă unele dintre aceste teorii nuanţează anumite laturi ale 
mecanismelor evolutive (teoria neutralistă, antisintetică etc.), teoria 
autoevoluţiei sau a evoluţiei fără selecţie, lansată de Lima de Faria, 
schimbă modul de a aborda o astfel de problemă. 

Lima de Faria concepe evoluţia ca pe o realitate în univers, ca 
pe un dat, care emanează din construcţia materiei şi a energiei. 
Concepe evoluţia pe nivele diferite, ca pe un mecanism de 
autoevoluţie, cea biologică fiind un proces secundar sau final. 

Evoluţia în univers îşi are originea în materia anorganică; începe cu 
evoluţia particulelor elementare, trecând prin paliere succesive, până la 
cea biologică. Diferenţiază astfel trei evoluţii separate şi autonome, 
anterioare evoluţiei biologice: evoluţia particulelor elementare, a 
elementelor chimice şi a mineralelor. 

Ideea este nu numai deosebit de îndrăzneaţă, dar pare a fi cu 
adevărat desprinsă din realitate. 

Evoluţia particulelor elementare constituie o realitate care, chiar 
dacă fizicienii nu o văd, sau n-au învăţat să o surprindă, s-a desfăşurat 
după anumite legi şi prezintă caracteristici proprii: 

- particulele elementare descind numai din două tipuri de bază: 

quarcii şi leptoniv, 

- formele existente s-au format ca urmare a diferitelor combinaţii, 
urmând o linie ascendentă a complexităţii; 

- complexitatea este generată de simetrie; 

- evoluţia particulelor elementare este dominată de ordine. 

Cel de al doilea nivel evolutiv este reprezentat de elementele 
chimice. Şi acest nivel este guvernat de anumite legi: 

- elementele chimice descind dintr-o singură formă - hidrogenul; 

- evoluţia s-a realizat prin combinaţii din ce în ce mai complexe, 
numărul de variante fiind limitat; 

- şi în evoluţia chimică guvernează ordinea. 

Cel de al treilea nivel evolutiv este al mineralelor, având unele 
caracteristici proprii: 

- speciile minerale pornesc de la un număr restrâns de sisteme de 
cristalizare (şapte), cel cubic fiind primordial; 

- noile forme au fost generate prin combinaţii din ce în ce mai 
complexe, numărul de variante fiind limitat; 

- în evoluţia cristalelor ordinea este precumpănitoare. 

Evoluţia biologică este condiţionată de ordinea existentă în evoluţiile 
precedente. Unele forme biologice îşi au tiparul în cele minerale şi descind 
din ele, după cum şi funcţiile biologice se găsesc deja prezente în funcţiile 
nivelelor evolutive precedente. 

Considerăm că aceste nivele evolutive constituie nişte realităţi de 
care nu putem să nu ţinem seama atunci când abordăm problema 
evoluţiei în univers. 

O altă idee de care trebuie să ţinem seama este aceea că, între 
aceste nivele evolutive se stabilesc anumite relaţii, primele influenţându-le 
pe celelalte. Ca urmare, evoluţia biologică este condiţionată de 
caracteristicile evolutive ale celorlalte niveluri şi de ordinea care domină în 
devenirea lor. 

Dacă T.S.E. acordă hazardului un rol important în evoluţie şi 
consideră că variabilitatea stă la baza acestui proces, teoria autoevoluţiei 
postulează faptul că evoluţia biologică este un proces generat nu de 
variabilitate ci, dimpotrivă, de stabilitate. Nu este respinsă variabilitatea 
ca factor evolutiv, însă se consideră că este menţinută în anumite 
limite. Toate variaţiile sunt generate de hazardul permis de 
stabilitatea iniţială, de constrângerea acizilor nucleici şi a 
proteinelor, deoarece în univers domină ordinea, nu întâmplarea, iar 
ordinea provine numai din ordine. 

Acest mod de a gândi ne conduce la esenţa teoriei neutraliste care, 
dacă la început respinge categoric rolul selecţiei naturale în evoluţie, 
acum o acceptă, însă, îi atribuie în special un rol conservativ, ceea ce pare 
să fie confirmat de îngheţarea evolutivă a unor structuri, care nu s-au 
mai modificat de sute sau chiar mii de milioane de ani, de la cristalizarea 
primelor eucariote (membranele celulare, fusul de diviziune, structura 
sinapselor etc.). 

Cu toate că fiecare nivel este prizonierul celor anterioare, el poate 
dobândi şi funcţii noi, din combinaţiile componentelor precedente, astfel 
încât fiecare nivel apare ca o inovaţie caracteristică. 

Nivelele evolutive superioare, nu numai că se sprijină pe cele 
precedente, dar le şi cuprinde în structura lor. Nivelul biologic al evoluţiei 
este structurat pe baza celorlalte nivele, chiar dacă le asigură o distribuţie 
arhitectonică şi funcţională particulară, caracteristică. 

Principiile nivelelor anterioare par a funcţiona şi la nivelul biologic 
al evoluţiei. 

în evoluţia nivelului biologic se porneşte de la o singură soluţie, 
de la o celulă, iar dacă pornim de la structurile profunde ale materiei 
vii, atunci codul genetic este unul şi acelaşi pentru întreaga structură 
biologică de pe Terra. Complexitatea structurilor biologice se 
realizează prin combinări şi este dominată de ordine. 

Dacă darwinismul stabileşte drept coloană vertebrală a teoriei 
evoluţiei selecţia naturală, care triază variaţiile spontane, lansate de 

hazard, teoria autoevoluţiei caută alte mecanisme. Două procese ar 
domina evoluţia: primul cuprinde materia, simetria şi forma, iar al 
doilea energia, asimetria şi funcţia. Aceste două procese sunt 
contrare şi totodată indivizibile. Energia se transformă în materie, iar 
materia în energie. Funcţia nu poate exista fără formă, iar forma fără 
funcţie. Simetria şi asimetria ar constitui motorul evoluţiei. Simetria 
determină stabilitatea iar asimetria generează fenomenul. 

O astfel de concepţie ne conduce cu imaginaţia către "primele trei 
minute ale universului” şi către gândirea lui Aristotel asupra materiei şi 
a formei. Forma este activă şi modelează materia după anumite tipare, 
conform unui anumit cod informaţional înscris în principiile primordiale 
ale universului. 

Cu alte cuvinte, ce exista dincolo de zidul lui Plank? Era simetria?, 
un ocean de simetrie, care ar fi fost bulversată şi dinamizată de scânteia 
de asimetrie a exploziei primordiale? 

Aici găseşte Lima de Faria motorul evoluţiei, în 
interdependenţa simetrie-asimetrie, în armonia şi disarmonia dintre 
funcţie şi structură. 

Pattern-urile de bază ale evoluţiei s-ar fi cristalizat de la primele 
începuturi ale devenirii universului, la primul nivel, cel al materiei 
profunde, al particulelor elementare. Celelalte nivele evolutive ar fi preluat 
pattern-urile oferite şi le-ar fi adaptat specificului lor. Pattern-ul de frunză 
este folosit de cristalul de bismut, este preluat şi prelucrat până la 
paroxism de nivelul vegetal şi adoptat în chip surprinzător şi de nivelul 
animal al evoluţiei (modelul aripilor la specia Kallima inachis ). 

în această situaţie toate formele sunt omogene. Nici o formă nu este 
accidentală sau analoagă, iar atunci când un anumit model este comun 
pentru nivelele diferite ale evoluţiei aceasta se datorează preluării pe 
diferite nivele al aceluiaşi pattern (fig. 12-17). 

Acest mod de abordare a problemei nu este în concordanţă cu 
tiparul gândirii noastre ştiinţifice. Modelul ontologic pe care îl folosim nu 
ne permite să acceptăm ca fiind forme omoloage structuri aflate pe nivele 

atât de diferite ale evoluţiei universului. Pot fi considerate cel mult 
elemente de convergenţă evolutivă, deci structuri analoage, dacă n-ar 
putea fi vorba de evoluţii paralele. 

Pentru a putea accepta argumentele lui Lima de Faria trebuie să operăm 
cu un alt model ontologic. Acceptând ideea unui cod informaţional 
primordial, care ar putea fi reluat pe nivele succesive ale evoluţiei, cu 
unele prelucrări şi ajustări generate de specificul fiecărui nivel, atunci 
admiterea ipotezei că modele comune găsite pe diferite nivele ale evoluţiei 
pornesc de la unul şi acelaşi pattern, fiind structuri omoloage, nu ni se 
pare hazardată. 



Fig. 12 Realizarea modelului de frunză la: 1 - cristalul de bismut în 
stare activă; 2 - frunză de plante; 3 - Kallima inachis 
(Lepidoptera) 4 - Chitoniscus feedjeanus (Phasmide) (după 
Lima de Faria) 

Fig. 13 Realizarea modelului de defensă la: 1 - cristalul de argint 

pur; 2 - fructul de Martynia Iuţea şi 3 - elefant (după Lima de 
Faria) 



Fig. 14 Realizarea modelului de corn la: 1 - cristalele complexe de 
dorit; 2 - cochilia de amonit - Spiroceras; 3 - cornul de 
Capra ibex şi 4 - fructul de Agrimonia odorata (după Lima 
de Faria) 

Fig. 15 Realizarea modelului de sutură la: 1 - concreţiuni de blendă; 
2 - sutura de la cochilia amoniţilor; 3 - celulele plantei 
Sgenopteris; 4 - cochilia unor cefalopode fosile şi 5 - craniu 
de Homo sapiens (după Lima de Faria) 



Fig. 16 Transformarea frunzelor de Helloborus foetidus (1) şi 
de Berberis vulgaris (2) (după Denffer) 

Fig. 17 Transformarea petalelor de Nymphaea alba în stamine 
invers (după Tieghem şi Constantin) 

Existenţa unui cod informaţional primordial este susţinută de Mihai 
Drăgănescu în lucrările sale (Ortofîzica, Inelul lumii materiale, 
Informaţia materiei, Edit. Acad., 1990). Mihai Drăgănescu diferenţiază 
lumatia şi informateria, ultima fiind o materie cu rol informaţional. 
Informateria ar conţine informaţia primordială, în funcţie de care s-ar 
desfăşura materia (lumatia) în timp şi în spaţiu pornind de la explozia 
iniţială, de la Bing-Bang. 

După Lima de Faria pattern-urile pe bază de frunze, tulpini, 
rădăcini etc. pot fi găsite de la minerale sau de la formele iniţiale ale 
materiei. 

Dacă structurile asemănătoare sunt omoloage, atunci şi funcţiile 
asemănătoare sunt la fel; nici o funcţie nu este acccidentală ori analoagă, 
ci omoloagă şi rezultă din izomorfism. 

Pentru a da tărie celor afirmate, Lima de Faria ridică la rangul de 
principiu faptul că, forma provine numai din formă şi funcţia numai 

din funcţie. Aceasta solicită însă o explicaţie, pe care, de altfel, autorul o 
dă. El presupune că această capacitate de a menţine constantă o formă şi 
în acelaşi timp de a face posibilă apariţia unor variaţii, în anumite limite, 
a existat înainte de apariţia genelor. Cu alte cuvinte această capacitate 
depinde de informaţia primordială, de codul informaţional al primelor 
nivele evolutive, pe celelalte trepte ale evoluţiei fiind vorba doar de o 
preluare, de o trecere pe paliere evolutive diferite. Cum altfel ar fi capabile 
apa, cuarţul, calcitul etc. substanţa care nu prezintă gene, să realizeze, de 
fiecare dată, pattern-urile fixate şi să genereze nesfârşite variaţii ale 
formelor de bază? Cristalele îşi pot regenera părţile sparte, restabilind 
pattern-ul original. 

Dacă fără gene pot fî generate o serie de modele, atunci genele 
ce rol au? 

După teoria autoevoluţiei genele au, desigur, rolul lor, însă unul 
secundar. Genele nu creează forma şi funcţia, ele fixează numai una 
dintre alternative. Cromozomii sunt, de asemenea acceptaţi, dar au o 
importanţă secundară, deoarece nu introduc nimic esenţial nou. Ei 
introduc doar ordinea în poziţia şi funcţionalitatea genelor. în fond, 
afirmă Lima de Faria, forma de bază a frunzelor este găsită deja în 
minerale, fără a fî nevoie de gene şi chiar în anumite structuri animale. 

Aşa cum am mai afirmat, acest mod de a aborda problemele ne 
şochează. Dificultatea este generată, nu atât de acceptarea elementelor de 
detaliu, ci a conceptului ca atare. Din momentul în care acceptăm ideea 
unui cod informaţional la nivelul structurilor profunde ale materiei, a 
informaţiei primare, în funcţie de care s-au finalizat structurile funcţionale 
ale particulelor elementare, nu trebuie decât să ne punem întrebarea: 
care dintre informaţii este hotărâtoare? Cea proprie primului nivel 
sau cea a fiecărui nivel în parte? 

în situaţia în care acceptăm rolul hotărâtor al informaţiei 
primordiale, atunci cu siguranţă că informaţia înscrisă în cromozomi, prin 
gene, prezintă un rol mai puţin important, aşa cum considera Lima de 
Faria, deşi este greu de acceptat în gândirea genetică actuală. 

Dacă acceptăm modul de gândire adoptat de Lima de Faria trebuie 
să acceptăm şi ideea că aparatul genetic a fost sever canalizat din 
momentul în care a început să se formeze. Nu genele creează forma şi 
funcţia, deoarece ele fixează numai una din alternativele cuprinse în 
nivelele precedente. 

Conform teoriei autoevoluţiei autoasamblarea apare la toate 
nivelele, fiind o consecinţă a autoevoluţiei. Autoasamblarea este 
automatică şi ierarhică. Astfel, particulele elementare s-au autoasamblat 
şi au format atomii; aceştia au creat moleculele şi macromoleculele, prin 
asamblarea acestora s-au format celulele, iar celulele au generat 
organismele; prin autoasamblarea organismelor se formează societatea. 

Aşa cum în primele nivele ale evoluţiei se porneşte de la puţine 
elemente de bază şi în formarea celulelor se pleacă de la puţine elemente, 
de la puţine organite, iar în edificarea organismelor pluricelulare se 
porneşte de la celula ou. 

Formarea structurilor complexe, a grupurilor, este facilitată şi 
direcţionată prin informaţiile chimice schimbate între subiecţii aceleaşi 
comunităţi. Relaţiile chimice dintre diferite organe pot stimula sau stopa 
reproducerea, cele dintre diferite organisme reglează dimensiunea 
populaţiilor sau generează fenomenul de migraţie. Presupunerile lui Lima 
de Faria sunt în parte probate de existenţa şi funcţionalitatea feromonilor. 

Societatea umană şi animală reprezintă produsul asamblării 
organismelor, tot aşa cum organismele constituie produsul asamblării 
celulelor şi consecinţa rezultatului interacţiunilor fizice şi chimice 
recunoscute prin receptori. Zâmbetul copilului este un automatism 
declanşat prin informaţii fizico-chimice, fapt probat de declanşarea sa în 
jurul vârstei de 3 luni, chiar şi la copii orbi şi surzi. 

Lima de Faria consideră că altruismul nu poate fi explicat prin 
acţiunea selecţiei naturale, deoarece conduce la îmbunătăţirea 
fîtness-ului altora. Altruismul sau autodistructiva performanţă a 
comportamentului în beneficul altora ar rezulta din extraordinara 
forţă autoevolutivă a viului. Aici se subliniază rolul cooperării dintre 

organisme. Este oare altruismul sau iubirea faţă de altul înscrisă la 
nivel cosmic? 

După Lima de Faria ideea luptei pentru supravieţuire, pentru 
existenţă, dezvoltată de Darwin până la paroxism, ar trebui să fie 
înlocuită cu cooperarea, care este un element mai dominant. 

După părerea noastră atât accentuarea rolului luptei pentru 
existenţă, cât şi al cooperării în evoluţie conduce la o interpretare forţată a 
acestora. Nu trebuie să vedem, asemenea lui Darwin, peste tot lupta 
pentru existenţă, dar nici nu o putem neglija, atât timp cât constituie o 
realitate. Şi totuşi, Lima de Faria are dreptate atunci când pune în 
discuţie cooperarea dintre organisme ca un factor evolutiv, făcând din 
altruism o problemă de natură biologic-evolutivă. 

Interpretând în mod cibernetic unele aspecte ale evoluţiei, Lima de 
Faria scoate în evidenţă faptul că, fiecare nivel de organizare a vieţii 
prezintă mecanisme prin care contracarează acţiunea distructivă a 
factorilor de mediu. Capacitatea de contracarare a crescut odată cu 
evoluţia. Astfel, nevertebratele şi vertebratele inferioare sunt la bunul plac 
al fluctuaţiilor termice, fiind poikilotermice, în timp ce vertebratele 
superioare au mecanisme de termoreglare. 

în privinţa interrelaţiilor dintre organisme şi mediul înconjurător 
sunt suprinse unele aspecte interesante: 

a. - organismele sunt construite din componentele mediului (ceea ce 
nu contestă nimeni); 

b. - a existat o creştere în independenţa organismelor faţă de mediu, 
în evoluţia vieţii. 

Această remarcă ni se pare deosebit de pertinentă tocmai prin faptul 
că nuanţează autoevoluţia vieţii. Este surprinsă de fapt evoluţia evoluţiei 
ca o caracteristică esenţială a vitalului; 

c. - a avut loc o creştere a contracarării acţiunii mediului. 

Este vorba de perfecţionarea mecanismelor de feed-back, care 
permit contracararea acţiunilor distructive ale mediului; perfecţionarea 

acestor mecanisme ne explică posibilitatea creşterii libertăţii organismelor 
în raport cu mediul şi a evoluţiei; 

d. - organismele au capacitatea de a fi influenţate de mediu, dar, în 
acelaşi timp de a schimba mediul, de a-1 ajusta prin activitatea lor. 

Dacă vom aprofunda acest aspect vom ajunge la înţelegerea faptului 
că, organismele au capacitatea de a transforma mediul extern în mediu 
intern, ceea ce le oferă homeostatarea şi prin aceasta gradul de libertate 
de care vorbeam în partea introductivă 

între principiile teoriei autoevoluţiei mai menţionăm: 

- evoluţia biologică este un proces simbiotic. 

în acest sens celulele constituie un mozaic al evoluţiei autonome. Pe 
de o parte este vorba de evoluţiile autonome care preced nivelul biologic, 
iar pe de altă parte de evoluţia autonomă a unor organite (mitocondrii, 
cloroplaste), care reprezintă simbionţi intracelulari; 

- separaţia dintre germene şi somă nu este radicală şi evidentă, 
deoarece multe organisme pot fi regenerate pornind de la anumite organe 
sau părţi de organe; 

- organismul este un mozaic de părţi care prezintă evoluţii 
independente; fiecare organ, cu toate că se găseşte sub controlul 
organismului ca întreg, are părţile sale cu evoluţie independentă. 

Evoluţia având un sens, tinzând spre autoperfecţionarea 
structurilor şi funcţiilor, se pune problema cauzelor care generează şi 
direcţionează sensul evoluţiei. Teoria autoevoluţiei presupune că 
evoluţia este ortogenetică şi că, ortogeneza apare ca un rezultat 
direct al canalizării inerente a evoluţiilor care preced pe cea 
biologică. 

Acceptând această presupunere trebuie să ţinem cont de faptul că 
informaţia primordială nu numai că are înregistrată desfăşurarea 
algoritmică a structurilor în succesiunea lor spaţială şi temporală, ci şi în 
sensul devenirii ulterioare. Sensul evoluţiei ar apare astfel prefigurat de la 
începutul timpului. 

De altfel, K. Naegeli, în teoria micelară a eredităţii atribuie 
micelelor plasmei germinative capacitatea de a fi purtătoare de informaţie 
nu numai pentru structurile actuale, ci şi pentru cele viitoare. 

în acest caz, toate mecanismele evolutive pe care încercăm să le 
fundamentăm ar apărea ca simple scenarii, iar relaţiile organisme-mediu 
şi transformările adaptative, ca simple supoziţii. 

în lumina teoriei autoevoluţiei adaptarea derivă din mai multe 
mecanisme interne. Nici o adaptare nu este optimală sau permanentă. 
Adaptarea apare ca urmare a faptului că organismele sunt construite din 
aceleaşi elemente fizico-chimice ca şi mediul exterior (oceanul cosmic), 
putând reacţiona la modificările mediului. Capacitatea de reacţie este 
determinată de faptul că receptorii fizico-chimici au evoluat şi reuşesc să 
măsoare schimbările parametrilor mediului extern, permiţând ajustarea 
răspunsului organismului în acord cu ele, însă nu este necesar să se 
ajungă la condiţiile optimale. 

în această situaţie preadaptarea este recunoscută de teoria 
autoevoluţiei ca o funcţie care nu este corelată cu nevoia fiind o 
caracteristică a autoevoluţiei. 

Desigur că preadaptarea nu poate să apară ca o consecinţă a 
“nevoii” imediate, ci ca o prefigurare a modificărilor viitoare ale mediului. 
Preadaptarea ar trebui văzută ca un mecanism ce ţine de aşa-numitul 
feed-back, care direcţionează sensul evoluţiei. 

Lima de Faria pune autoevoluţia în antiteză cu T.S.E. şi anume: în 
timp ce “coloana vertebrală” a darwinismului şi a T.S.E. este selecţia, 
teoria autoevoluţiei, sau teoria evoluţiei fără selecţie, consideră că selecţia 
trebuie să fie alungată din evoluţie. 

Apreciem multe elemente din gândirea lui Lima de Faria, însă nu 
putem fi de acord cu eliminarea selecţiei din procesul evolutiv. Şi 
neutraliştii au avut această tendinţă, apoi au revenit, atribuind selecţiei în 
special un rol conservativ. în timp ce T.S.E. consideră că reproducerea 
diferenţială are o importanţă hotărâtoare în evoluţie, teoria autoevoluţiei 

apreciază că reproducerea nu poate schimba canalizarea introdusă de 
ADN. 

Teoria autoevoluţiei nu acceptă apariţia întâmplătoare a mutaţiilor, 
considerând că acestea apar în funcţie de constrângerea acizilor nucleici 
şi a proteinelor, şi totuşi, mutaţiile au de cele mai multe ori un aspect 
fortuit. 

Teoria autoevoluţiei consideră gravitaţia ca un factor fundamental 
pentru construcţia şi evoluţia vieţii; de asemenea, lumina, temperatura, 
magnetismul etc. au un rol în canalizarea evoluţiei, ceea ce T.S.E. nu ia în 
consideraţie. 

T.S.E. postulează ideea continuităţii evoluţiei. Hiatusurile evolutive 
care apar între formele fosile cunoscute sunt considerate ca fiind datorate 
informaţiilor incomplete. Asemenea teoriei punctualiste, teoria 
autoevoluţiei consideră că în evoluţia organismelor au avut loc staze 
evolutive şi evoluţii explozive, ceea ce explică şi hiatusurile constante în 
seriile de fosile (seria calului, elefantului etc.). 

Ideea stazelor şi a evoluţiilor explozive ni se pare pertinentă, însă 
Lima de Faria concepe salturile evolutive în chip absurd, prin 
transformări ultrarapide. Un cerb, spre exemplu, se poate transforma într- 
o balenă, prin “manipulări chimce în câteva zile sau în câţiva ani”. 
Schimbarea determinată de trecerea de la mediul acvatic la cel terestru s- 
a realizat în numai câteva zile ca urmare a unor mesaje chimice. 

Lansarea unor idei de acest gen riscă să dărâme întregul edificiu. 
Dacă până aici construcţia teoriei părea să se sprijine pe un schelet cât de 
cât rezistent, de aici încep să apară unele fisuri care pun în pericol 
întregul. 

Considerăm totuşi, că teoria autoevoluţiei merită o atenţie 
deosebită. Unele elemente oferite de această teorie ne schimbă modul de a 
gândi biologicul şi evoluţia ca proces. Unele observaţii trebuie să fie 
prelucrate cu deosebită grijă, altele privite cu discernământ. Remanierea 
modului de a gândi evoluţia şi implicit biologicul ar putea să ne ofere 
şansa înţelegerii corecte a multor mecanisme şi procese evolutive. 

TEORIA SINERGICĂ A EVOLUŢIEI 


Dacă evoluţionismul a apărut ca o teorie care, la prima încercare 
(cea a lui J.B. Lamarck) a fost respinsă sau privită cu dispreţ, apoi a fost 
revitalizată şi fundamentată de Ch. Darwin prin monumentala sa lucrarea 
Originea speciilor, în zilele noastre a devenit o dogmă. Evoluţia este aşa 
cum se exprima Emil Racoviţă, un fapt, o realitate care nu mai poate fi 
comentată ci, cel mult, explicată. 

într-adevăr, în ultimele decenii au apărut atât de multe teorii care 
încearcă să explice mecanismele evoluţiei încât, dacă în secolul trecut sau 
chiar la începutul acestui veac darwinismul era sinonimizat cu 
evoluţionismul, în prezent darwinismul a rămas doar una dintre 
multiplele teorii care încearcă să elucideze procesele evolutive. 

O primă sinteză a acumulărilor ştiinţifice postdarwiniste a fost 
făcută de Teoria Sintetică a Evoluţiei (T.S.E.), fără a reuşi însă să explice, 
pe deplin, mecanismele evoluţiei biologice, ceea ce a generat criza actuală 
a evoluţionismului. 

în felul acesta ne explicăm apariţia, în ultimele decenii, a unui mare 
număr de teorii care încearcă să explice mecanismele evoluţiei. Nici o 
teorie însă nu poate să cuprindă întregul, ci luminează când o faţetă când 
alta a proceselor evolutive. 

între nenumăratele teorii evoluţioniste apărute în ultimele decenii se 
înscrie şi Teoria sinergică a evoluţiei, lansată de Denis Buican, într-un 
ciclu de conferinţe ţinut în 1984 la College de France. 

Nu avem la îndemână acest ciclu de conferinţe, aşa că încercăm să 
surprindem conţinutul de idei al acestei teorii, din prezentarea sa 
schematică în lucrarea Biognoseologie - Evoluţie şi revoluţie în 
cercetare, apărută în Edit. ALL, 1993, Bucureşti. 

După cum declară autorul, “Teoria sinergică a evoluţiei nu anulează, 
în nici un fel darwinismul, care rămâne un caz particular, dar esenţial, 
înglobat şi explicat mai bine în cadrul noii noastre concepţii”, p. 15. 

Denis Buican pune la baza concepţiei sale selecţia multipolară, 

“care se dezvoltă la mai multe etaje ale fiinţelor vii, în relaţiile lor complexe 
cu biosfera”, p. 15. 

Respingând ideea rolului macro mutaţiilor în evoluţie, susţinută de 
Stephen Jay Gould, e drept, cu o oarecare nuanţă lâsenkistă, şi a teoriei 
echilibrelor punctate a lui Gould şi Bldredge şi chiar teoria neutralistă a 
lui Kimura, considera că, “chiar evoluţia moleculară atât de dragă lui 
Kimura, nu s-ar putea sustrage selecţiei multipolare despre care vorbeşte 
teoria sinergică a evoluţiei”, p. 17. 

Coloana vertebrală a teoriei sinergice este selecţia multipolară. 
Ce este selecţia multipolară? Este tot o selecţie, asemănătoare celei 
naturale prefigurate de Darwin, care nu constituie decât un caz 
particular, însă evident, de prim rang al selecţiei multipolare, care se 
desfăşoară “la diferite niveluri de integrare ale sistemelor vii, de la 
înlănţuirea moleculară şi celulară a genotipului până la biosferă, cu 
îmbinarea sa de specii biologice în interdependenţa selectivă a 
biocenozelor”, p. 19-20. 

Autorul subliniază faptul că “selecţia multipolară se manifestă în 
mod specific pentru fiecare nivel de integrare, deci pentru fiecare etaj ce 
caracterizează edificiul viului”, p. 20. 

Selecţia multipolară ar putea surprinde o serie de fapte care scapă 
selecţiei naturale şi artificiale. Ceea ce ni se pare nefiresc în această 
prezentare este faptul că se amestecă selecţia naturală cu cea artificială şi 
chiar cu elemente ale ingineriei genetice. Denis Buican consideră că 
selecţia multipolară “oferă o bază solidă geniului genetic actual care poate, 
de exemplu, să adauge sau să diminueze din gene, şi chiar din cromozomi, 
manipulând patrimoniul genetic al organismelor vii la nivelul molecular şi 
celular se ajunge la o selecţie artificială genotipică”, p. 20. 

Considerăm că, atunci când încercăm să surprindem mecanismele 
evoluţiei, aşa cum se desfăşoară în natură, nu trebuie să apelăm la unele 
tehnici ale ingineriei genetice. 

Denis Buican extinde acţiunea selecţiei la nivel molecular şi celular, 
unde “intervine o selecţie naturală care - ajutată de factorii letali - elimină 
genotipurile incompatibile cu viaţa, dincolo de selecţia naturală clasică”. 

Aici se ridică două probleme: pe de o parte, T.S.E. admite existenţa 
unei selecţii naturale la nivelul unei gene şi la nivelul genotipurilor, ceea 
ce înseamnă că, o astfel de selecţie nu prezintă o noutate introdusă de 
teoria sinergică a evoluţiei, iar pe de altă parte, admiterea selecţiei la nivel 
molecular şi celular, postulate de Denis Buican, are unele rezonanţe cu 
gândirea lui August Weismann, care concepea lupta pentru existenţă şi 
acţiunea selecţiei naturale la nivelul formaţiunilor structurale ale 
materialului genetic (la nivelul bioforilor sau determinantelor). 

După Denis Buican “microspeciaţia - apariţia de noi varietăţi şi de 
noi specii înrudite aparţinând aceluiaşi gen se datorează patrimoniului 
genetic atins de micromutaţii, cum, de altfel, mutageneza artificială a lui 
Muller a dovedit-o cu raze X”. Deci, pentru microevoluţie “singurele 
micromutaţii, trecute prin sita selecţiei multipolare, sunt suficiente”, pentru 
a explica apariţia de noi specii. 

în privinţa macroevoluţiei, sau a macrocreaţiei, cum o numeşte 
Denis Buican, “apariţia de specii aparţinând genurilor şi chiar ordinelor 
diferite - este vorba de un proces care a trebuit să se insereze pe un 
substrat iniţial al remanierelor şi macromutaţiilor cromozomice aleatorii, 
capabile să producă izolarea reproductivă a speciilor biologice care se nasc; 
apoi, o serie de micromutaţii ale genelor trebuiau să modeleze populaţiile 
biologice, permiţând astfel o adaptare mai fină şi o microspeciaţie evolutivă 
ulterioară”, p. 18. 

Pentru a exemplifica un proces de macroevoluţie, ia ca exemplu 
specia umană care, aşa cum acceptă geneticienii Jerome Lejeune, Jean 
de Grouchy şi Bernard Dutrillaux, a pornit de la remaniere cromozomică 
majoră - echivalentul unei macro mutaţii - care a modificat patrimoniul 
genetic, determinând chiar o izolare reproductivă, după care au acţionat o 
serie de micromutaţii care au desăvârşit procesul umanizării. 

Deci, conform teoriei sinergice a evoluţiei, în ceea ce priveşte 
evoluţia marilor grupe de organisme are loc o îmbinare a uneia sau a mai 
multor macromutaţii cu o serie de micromutaţii care determină 
diferenţierea adaptativă şi evolutivă sub presiunea selecţiei multipolare. 

în ceea ce priveşte evoluţia biologică a genului Homo, D. Buican 
consideră că este determinată şi de “un foarte mare număr de mutaţii de 
gene - deci de micromutaţii aleatorii - canalizate de selecţia multipolară ce 
înglobează între alte tipuri selective, selecţia naturală, sexuală şi chiar 
autoselecţia artificială, mai mult sau mai puţin conştientă, exersată în 
timpuri imemoriale de către om şi aplicată la propria sa specie”, p. 19. 

O astfel de abordare a problemei genezei umane ni se pare bizară. 
Se amestecă de-a valma selecţia naturală cu cea sexuală şi cu autoselecţia 
artificială în momentul desprinderii fiinţei umane de animalitate. Ideea că 
omul primitiv, că fiinţa ce încerca să se desprindă de înconjurimea 
imediată ar fi efectuat o autoselecţie a propriei sale spiţe nu poate fi 
acceptată sub nici o formă. 

în ceea ce priveşte sensul evoluţiei, Denis Buican nu acceptă faptul 
că evoluţia biologică s-ar impune a priori, că ar fi canalizată pe o anumită 
direcţie ci, că evoluţia apare mai curând finalizată a posteriori, imagine 
care ne-ar fi oferită de aspectul arborelui filogenetic al evoluţiei. 

Aşa cum se exprimă autorul, “această imagine a finalismului a 
posteriori pe care o dă arborele evoluţiei speciilor biologice rezultă, fără 
îndoială, ca şi însăşi originea vieţii, din împrejurimile unei excepţionalităţi 
excepţionale - dacă ne putem exprima astfel - pentru a vorbi de o 
improb abilitate virtuală ce se realizează, orice ar fi, într-un fenomen unic, ba 
chiar în fenomene foarte rare”, p. 20. 

Procesul evolutiv a priori este improbabil; nu putem neglija 
existenţa unor factori de mediu excepţionali ce produc presiuni selective 
specifice şi existenţa unui patrimoniu genetic mai simplu, ce permite o 
amploare crescută a micro- şi macromutaţiilor compatibile cu 
supravieţuirea. 

D. Buican consideră că, odată cu specializarea şi creşterea 
complexităţii genotipului, cea mai mare parte a micro- şi macromutaţiilor 
devine defavorabilă deoarece există “un risc statistic mult mai accentuat ca 
selecţia genotipică, palier al selecţiei multipolare, să elimine aceste mutaţii 
devenite tot mai incompatibile cu supravieţuirea organismelor vii”, p. 20. 

“Dacă mediul molecular şi celular mai dezvoltat devine din ce în ce 
mai selectiv faţă de rezultatele mutagenezei, presiunile mediului exterior, 
de-a lungul epocilor geologice, ajung uneori la situaţii excepţionale de 
catastrofe”, spune D. Buican, acceptând aşa-numitele catastrofe 
concepute de Geoges Cuvier sau “revoluţii de la suprafaţa globului”. Prin 
astfel de catastrofe, prin acţiunea unor factori naturali excepţionali, care 
au acţionat în trecutul Terrei, D. Buican caută să explice dispariţia unor 
grupe de organisme, cum ar fi cea a dinozaurilor. Desigur că aceşti factori 
excepţionali pot fi puşi alături de un întreg complex de alţi factori, care 
pot explica dispariţia unor mari grupe de organisme. 

Privind a posteriori arborele evoluţiei, D. Buican este surprins de 
imaginea unei evoluţii ortogenetice pe care acesta o poate sugera. Nefîind 
de acord cu o evoluţie ortogenetică şi cu o canalizare a priori a evoluţiei, el 
introduce noţiunea de ortodrom. 

“Ortodromul - care prezintă o anumită canalizare observabilă a 
posteriori în evoluţia speciilor biologice - rezultă din acţiunea unei selecţii 
multipolare”. 

Ortodromul apare ca un “hazard funcţional”, ca o “probabilitate 
ponderată”. Folosirea lui este determinată de faptul că în stadiul actual al 
dezvoltării ştiinţifice, precum şi al posibilităţilor cognitive ale cutiei 
craniene a omului, nu putem alege “între o pură întâmplare şi un eventual 
determinism, mascat de lacunele cunoaşterii umane”, p. 22. 

După părerea noastră introducerea acestor noţiuni noi nu rezolvă 
dilema creată de aparenta canalizare a evoluţiei şi (întâmplare) hazard, fie 
că abordăm a priori sau a posteriori rezultatul evoluţiei concretizat în 
anumiţi arbori fîlogenetici. 

Căutăm să găsim în teoria sinergică a evoluţiei unele elemente prin 
care să o individualizăm, să o punem în comparaţie cu altele. Selecţia 
multipolară care îi formează “coloana vertebrală” nu aduce elemente noi în 
raport cu T.S.E., care a prelucrat şi lărgit concepţia lui Darwin. Evoluţia 
rămâne un “probabilism selectiv”, ceea ce nu reprezintă ceva nou. Sunt 
nuanţate corect unele aspecte privind micro- şi macroevoluţia, însă nici în 
această direcţie nu găsim elemente inedite. 

Un alt termen nou, introdus de D. Buican, este cel de evolutică, 
prin care caută să acopere “câmpul evoluţiei artificiale, fondată mai ales pe 
geniul genetic, numit intr-o manieră mai neutră - inginerie genetică, şi cu o 
nuanţă adesea peiorativă, manipulare genetică”, p. 22. 

îmbinând în chip particular selecţia naturală cu cea sexuală şi 
artificială într-un tot - selecţia multipolară, Denis Buican trece fără să-şi 
dea seama, de la evoluţie la evolutică. 

SFINŢII PĂRINŢI DESPRE EVOLUŢIE 


Conceptul de evoluţie a fost fundamentat de Charles Darwin şi, deşi 
a provocat proteste violente din partea reprezentanţilor cultelor a fost 
rapid asimilat. 

Faimoasa controversă dintre „creaţionişti” şi „evoluţionişti” mai 
dăinuie, după unii, şi în zilele noastre. Mai corect spus, se fac încercări de 
resuscitare pe diferite canale religioase în ultima vreme. 

Că această controversă mai este de actualitate ne-o confirmă chiar 
unii părinţi ai bisericii creştine. 

Aşa cum am precizat în partea introductivă a acestei cărţi, sunt încă 
mulţi aceia care fac confuzie între noţiunile de evoluţie şi de 
evoluţionism. Evoluţia este o realitate cosmică, ce este caracteristică nu 
numai vitalului, ci întregul cosmos, iar evoluţionismul reprezintă o sumă 
de teorii care încearcă să explice mecanismele evoluţiei. 

Evoluţia ca fenomen cosmic a fost intuită şi acceptată de unii dintre 
Sfinţii Părinţi ai Bisericii Creştine, chiar dacă n-au folosit această noţiune. 
Astfel, în cartea sa Despre alcătuirea omului, Sfântul Grigorie al Nyssei 
scrie următoarele: 

„Astfel, pe bună dreptate, firea urcă treaptă cu treaptă în feluritele 
însuşiri ale vieţii, de la cele mai de jos până la cele mai desăvârşite”. 

în aceeaşi carte, vorbind despre om Sf. Grigorie precizează: 

„Omul a fost creat ultimul, după plante şi după animale, deoarece 
firea urcă o anume cale ce o conduce treptat spre desăvârşire”. 

Vorbind mai departe despre om Sf. Grigorie considera că este firesc 
ca acesta să fie creat ultimul, deoarece este mai desăvârşit decât celelalte 
lucruri. 

„Dacă Scriptura spune că omul a fost creat ultimul după orice 
vieţuitoare însufleţită, legiuitorul nu face nimic altceva decât să filosofeze 

despre suflet, socotind că ceea ce este desăvârşit vine la urmă, potrivit unei 
succesiuni necesare în ordinea lucrurilor*’. 

Această succesiune spre ceea ce este desăvârşit nu este oare 
evoluţie? 


PIERRE TEILHARD DE CHARDIN 

Părintele Pierre Teilhard de Chardin a realizat o sinteză 
interesantă, aceea a creştinismului cu cunoaşterea ştiinţifică modernă. în 
calitatea sa de geolog, paleontolog şi antropolog a efectuat cercetări de o 
excepţională probitate ştiinţifică. Prin cercetările sale a intrat în cercul 
marilor oameni de ştiinţă ai veacului său. Cercetătorul de excepţie a fost 
dublat şi de un gânditor pe aceeaşi măsură. A încercat şi a reuşit să se 
ridice de la analiza datelor acumulate, de la înconjurimea imediată, la 
cuprinderea Universului ca totalitate. 

Cartea sa Fenomenul uman reprezintă una dintre lucrările de bază 
ale veacului al XX-lea, în care ştiinţa şi religia îşi dau mâna în încercarea 
de descifrare a enigmelor lumii. începută şi conturată în perioada 1938- 
1940, lucrarea a fost restructurată şi finalizată între anii 1947-1948. 

în prima parte a lucrării adevărul ştiinţific este prezentat conform 
rigorilor ştiinţifice ale timpului său, fără nici o abatere de la acumulările 
geologiei, paleontologiei şi antropologiei (domenii în care devenise deja 
cunoscut în lumea ştiinţifică) şi fără o denaturare a faptelor, pentru ca, în 
partea a doua să încerce realizarea unei viziuni globale asupra originii şi 
evoluţiei Universului. Omul de ştiinţă, care a fost Părintele Pierre 
Teilhard de Chardin, s-a arătat din ce în ce mai încredinţat că 
creştinismul trebuie privit drept încoronarea şi desăvârşirea oricărei 
evoluţii cosmice. „Pentru Pierre Teilhard de Chardin ca şi pentru sfântul 
Pavel, Hristos este axa şi punctul final al oricărui eveniment al lumii, 
punctul misterios Omega, spre care converg toate forţele constitutive, în aşa 
fel încât întreaga Creaţie îi apare în funcţie de verbul încarnat’ (N.M. 
Wieldier; Cuvânt înainte la Fenomenul uman). 

Aşa cum subliniam anterior, Pierre Teilhard de Chardin nu face 
rabat de la adevărul ştiinţific. De altfel în acel „Advertisment” al cărţii 
Fenomenul uman el precizează: „pentru a fi corect înţeleasă, cartea pe 
care o prezint aici cere să fie citită, nu ca o operă metafizică, şi mai puţin ca 
un eseu teologic, ci numai şi numai ca un memoriu ştiinţific. Alegerea titlului 
o indică. Nimic decât Fenomenul. Dar totfenomenuf (Fenomenul uman, p. 
19). 

Evoluţia reprezintă pentru Teilhard o realitate cosmică, un fapt. Iar 
omul este axul şi săgeata Evoluţiei „Omul, nu centru static al Lumii - cum s- 
a crezut un timp îndelungat, ci ax şi săgeată a Evoluţiei - ceea ce este chiar 
mult mai frumos” (Fenomenul uman, p. 20). 

Teilhard nu se îndoieşte de evoluţie ca fenomen cosmic şi consideră 
că nu mai este funcţională acea bătălie transformistă care a caracterizat 
veacul al XX-lea. „Există încă pe pământ câteva spirite bănuitoare sau 
sceptice în materie de evoluţie. Necunoscând Natura decât din cărţile 
naturaliştilor, ei cred că bătălia transformistă continuă şi azi ca în vremea 
lui Darwin. Şi pentru că Biologia continuă să discute mecanismele prin care 
s-au format Speciile, ei îşi imaginează că ea ezită sau că ar mai ezita încă, 
fără să se sinucidă, cu privire la faptul şi realitatea unei asemenea 
dezvoltări’ (Fenomenul uman, p. 118). 

Şi mai departe precizează autorul, cu privire la evoluţie şi 
antropogeneză: „Pentru a pregăti un cadru natural Antropogenezei, şi 
Omului în leagăn, - pentru a garanta, vreau să spun, obiectivitatea 
substanţială a unei asemenea Evoluţii, - un singur lucru este cu adevărat 
esenţial şi suficient: filogeneza generală a vieţii (oricare ar fi, de altfel, 
procesul şi resortul) este la fel de uşor de recunoscut ca ortogeneza 
individuală prin care vedem, fără să ne mirăm, trecând fiinţa vie ” 
(Fenomenul uman, p. 119). 

Dorind să fie convingător în ceea ce priveşte realitatea evoluţiei 
Teilhard precizează: „Ca orice lucru într-un Univers, în care timpul s-a 
instalat definitiv (voi reveni) drept a patra dimensiune, Viaţa este şi nu 
poate fi decât o mărime de natură şi dimensiuni evolutive ...La acest nivel 

de generalitate, s-ar putea spune că „problema transformistă ” nu mai 
există. Ea este definitiv reglată. Pentru a ni se zdrucina de acum încolo 
convingerea în realitatea unei Biogeneze, ar trebui, minând structura Lumii 
întregi, să dezrădăcinăm Arborele Vieţii” (Fenomenul uman, p. 121). 

în subcapitolul „Descoperirea evoluţiei”, din capitolul „Pământul 
modern”, Teilhard încearcă să facă o incursiune în cunoaşterea umană 
pornind de la zorii omenirii, de la cucerirea spaţiului şi a timpului până la 
„ţeserea urzelei Universului”. în acest mod ajungem la descoperirea 
evoluţiei ca fenomen cosmic. 

„Dacă Istoria n-ar fi de faţă pentru a garanta că un singur adevăr, 
odată perceput, fie chiar şi numai de o singură minte, se impune 
întotdeauna, în cele din urmă, totalităţii conştiinţei umane, ar exista destule 
motive să ne pierdem curajul sau răbdarea constatând câte inteligenţe chiar 
nemediocre rămân astăzi închise ideii de evoluţie. Evoluţia, pentru mulţi 
oameni, nu este decât Transformismul, iar Transformismul însuşi nu este 
decât o veche ipoteză darwinistă, la fel de locală şi caducă precum 
concepţia laplaciană a sistemului solar sau deriva wegeneriană a 
continentelor. Orbi, cu adevărat, nesesizând amploarea unei mişcări pe 
orbită, depăşind infinit Ştiinţele naturale, câştigând şi invadând în jurul lor, 
Chimia, Fizica, Sociologia şi chiar Matematica şi Istoria Religiilor. Una după 
alta, toate domeniile cunoaşterii umane se zguduie, antrenate laolaltă de 
acelaşi curent de fond spre studiul unei anumite dezvoltări. Evoluţia, o 
teorie, un sistem, o ipoteză?... Nu numai atât, ci mult mai mult, o condiţie 
generală căruia trebuie să i se plece şi s-o slujească de acum încolo, pentru 
a fi adevărate şi pentru a putea fi gândite până la capăt, toate faptele, o 
curbură care trebuie să însoţească toate trăsăturile: iată ce este Evoluţiai” 
(Fenomenul uman, p. 195). 

Ce a reprezentat teoria evoluţiei pentru om, pentru societate, 
precum şi pentru ştiinţă şi fîlosofîe? A fost o cucerire epocală, consideră 

Teilhard: 

„în minţile noastre, de un secol şi jumătate, cel mai prodigios 
eveniment, poate niciodată înregistrat de istorie până acum, de la Pasul 

Reflecţiei, este pe cale să se realizeze: accesul, pentru totdeauna de la 
Conştiinţă la cadru de dimensiuni noi; şi, ca urmare, naşterea unui Univers 
în întregime nou, fără schimbarea liniilor sau a pliurilor prin simpla 
transformare a urzelei sale intime. 

Până atunci lumea părea să se sprijine, statică şi fărâmiţată, pe cele 
trei axe ale geometriei sale. Acum, ea nu mai ţine decât de un singur curs” 

(Fenomenul uman, p. 196). 

Mişcat de faptul că mulţi dintre contemporanii săi nu au descoperit 
evoluţia sau nu cred în ea, Teilhard menţionează mai departe: 

„Ceea ce alcătuieşte şi clasează un om „modern” (în acest sens o 
mulţime din contemporanii mei nu sunt încă moderni) este capacitatea lui de 
a vedea, nu numai prin Spaţiu, nu numai în Timp, dar şi în Durată, - sau, 
ceea ce este acelaşi lucru, în Spaţiul - Timp biologic; - şi pe deasupra 
capacitatea de a nu vedea nimic altceva, - nimic, - începând cu el însuşi. 

Ultimul pas care ne introduce în inima metamorfoze f (Fenomenul 
uman, p. 196). 

Deşi preot al Bisericii Catolice, Teilhard se arăta mirat de modul în 
care unii dintre contemporanii săi priveau teoria evoluţiei. 

„Omul nu poate percepe în jurul său Evoluţia fără să se simtă într-un 
fel răscolit de ea. Şi Darwin a demonstrat acest lucru. Totuşi, cercetând 
progresele opiniilor transformiste din secolul trecut, suntem surprinşi să 
constatăm cât de naiv şi-au putu imagina naturaliştii şi fizicienii că ei însăşi 
ar putea să scape de acest curent universal pe care, cu surprindere tocmai îl 
descoperiseră’ (Fenomenul uman, p. 196). 

Foarte mulţi dintre contemporanii noştri încă mai consideră că este 
o ruşine să te simţi legat de lumea animală şi că este jignitor să ţi se 
spună că stirpea umană ar avea momentul în care Eul personal este 
antrenat în curentul evoluţiei. 

„Aşa se explică - precizează Teilhard - de ce, odată formulată, prin 
înlănţuirile Vieţii, chestiunea originilor umane a fost atât de mult timp 
limitată la faţa ei somatică, corporală. O lungă ereditate animală ne-a 
construit probabil membrele. Spiritul nostru se năştea din acel joc căruia el 

îi număra întotdeauna încercările. Oricât de materialişti ar fi fost primii 
evoluţionişti, nu le-ar fi trecut prin cap că inteligenţa lor de savanţi n-ar fi 
avut nimic de-a face în sinea ei cu evoluţia. 

Or, în acest stadiu, ei rămâneau la jumătatea drumului’ (Fenomenul 
uman, p. 196). 

Aşa cum Dawkins vede continuitatea lumii, a evoluţiei pornită pe 
„râul care curge din Eden”, tot aşa şi Teilhard vede continuitatea evoluţiei 
de la inanimat la animat, de la organic la viu şi de aici la om, deci la 
gândire, la „Evoluţia care este pe cale să câştige, fie că vrem sau nu, zonele 
psihice ale Lumii’. Teilhard incorporează gândirea în fluxul evoluţiei: 
„Cum, într-adevăr, să incorporăm Gândirea în fluxul organic al Spaţiului- 
Timp fără să-i acordăm, în proces, primul loc? Cum să ne imaginăm o 
Cosmogeneză extinsă la Spirit, fără să te afli în acelaşi timp în faţa unei 
Noogeneze? 

Nu numai acea Gândire făcând parte din Evoluţie, cu titlul de 
anomalie sau epifenomene: ci chiar acea Evoluţie, atât de reductibilă şi 
identificabilă cu un marş spre Gândire, prin care mişcarea sufletului nostru 
exprimă şi măsoară chiar progresele Evoluţiei. Omul descoperă, conform 
expresiei lui Julian Huxley că el nu este altceva decât Evoluţia 
devenită conştientă de sine însăşi ... Atâta timp cât nu ne vom stabili în 
această perspectivă, niciodată spiritele noastre modeme (atât cât sunt) nu- 
şi vor găsi liniştea. Pentru că pe această culme şi numai pe ea, îi aşteaptă 
odihna şi iluminarea” (Fenomenul uman, p. 197). 

Teilhard este convins că „în conştiinţa noastră, a fiecăreia dintre noi, 
evoluţia se percepe pe ea însăşi, reflectăndu-se”. 

Semnificaţia conceptului de evoluţie este majoră pentru Teilhard. 
Evoluţia este o dimensiune a materiei, este asemănătoare Spaţiului, care 
este cea de a treia dimensiune a materiei. 

„Din această concepţie simplă, destinată, îmi imaginez, să devină la 
fel de instinctivă şi familiară descendenţilor noştri, precum pentru un copil 
percepţia celei de a treia dimensiune a Spaţiului, o lumină nouă inepuizabil 
ordonată, răsărind peste Lume, - iradiind din noi înşine...”. 

Să ne gândim numai că, în anumite cărţi antievoluţioniste Teilhard 
de Chardin este citat ca fiind exponentul unui astfel de curent. Putem 
afirm cu toată sinceritatea că nu am găsit la marii evoluţionişti argumente 
atât de pertinente şi de profunde care să probeze evoluţia ca pe o realitate 
cosmică. Ideea că teoria evoluţionistă trebuie să devină instinctivă şi 
familiară descendenţilor noştri depăşeşte orice invitaţie la cunoaşterea 
acesteia. 

De ce ne recomandă cu atâta patos Teilhard teoria evoluţiei? De ce 
consideră că acest concept trebuie să facă parte din instinctele noastre 
cele mai profunde? Deoarece: „Pas cu pas, de la „Pământul tânăr”, am 
urmărit, refăcând drumul, progresele succesive ale Conştiinţei in Materia pe 
cale de organizare. Ajunşi în vârf, putem acum să ne întoarcem cu privirile 
înapoi şi, coborând ochii să îmbrăţişăm întregul ansamblu. într-adevăr, 
verificarea este decisivă şi armonia perfectă. Din orice alt punct de vedere, 
lucrurile nu s-ar potrivi, lucrurile ar „şchiopăta”: pentru că gândirea umană 
nu şi-ar găsi locul ei firesc, - un loc genetic - în peisaj. în concepţia noastră, 
de sus în jos, plecând de la sufletul nostru inclusiv, liniile se continuă sau 
se retrag, fără răsuciri s-au rupturi, de sus în jos, o triplă unitate se 
continuă şi se dezvoltă: unitatea de structură, unitatea de mecanism, 
unitatea de mişcare” (Fenomenul uman, p. 198). 

Pentru Teilhard gândirea umană este produsul Pământului, este 
produsul Cosmosului, produsul Materiei în devenire. Orice altă soluţie am 
căuta pentru elucidarea acestei probleme ar fi caducă. 

Dacă omul este rezultatul evoluţiei, atunci şi fenomenele sociale 
sunt produsele biologicului în devenire. Vom vorbi de o evoluţie a gândirii 
umane, de o evoluţie a fenomenelor sociale şi a spiritului. Pe bună 
dreptate se întreabă Teilhard de Chardin: „în esenţa lor, şi în condiţia în 
care îşi menţin conexiunile vitale cu acel curent urcând din adâncurile 
trecutului, artificialul, moralul şi juridicul nu ţin pur şi simplu de naturalul, 
de fizicul şi de organicul umanizat7’ (Fenomenul uman, p. 192). 

Partizan convins al concepţiei evoluţioniste, Teilhard considera că 
fenomenele sociale sunt de natură biologică şi reprezintă o culminaţie a 

fenomenului biologic. Istoria viitoare a lumii este istoria devenirii sale. Alte 
explicaţii în afara principiilor evoluţioniste ar fi fără rost, ar eşua în 
căutări zadarnice. 

„Din acest punct de vedere, cel care va fi şi al viitoarei Istorii Naturale 
a Lumii, distincţiile pe care le menţinem din obişnuinţă, cu riscul de a 
împărţi fără rost Lumea, îşi pierd răbdarea. Şi atunci reapare şi se continuă 
evantaiul evolutiv, atingăndu-se în mii de fenomene sociale pe care nu le-am 
fi bănuit niciodată atât de strâns legate de Biologie: în formarea şi 
răspândirea limbilor; în dezvoltările şi diferenţierile noilor industrii; în 
stabilirea şi propagarea doctrinelor filosofice şi religioase. în toate aceste 
jerbe ale activităţii umane, o privire superficială n-ar zări decât replica slabă 
şi accidentală a denumirilor Vieţii. Ea va înregistra, fără discuţie, ciudatul 
paralelism, - s-au îl va pune verbal pe socoteala unei necesităţi abstracte. 

Pentru un spirit treaz, în sensul complet al Evoluţiei, implicabila 
similitudine se rezolvă în identitate: identitate a unei structuri care, sub 
forme diferite, se prelungeşte de jos în sus; din prag în prag; de la rădăcină 
până la floare, - prin continuitatea organică a Mişcării, - sau, ceea ce 
înseamnă acelaşi lucru, prin unitatea organică a mediului. 

Fenomenul social: culminaţie şi nu atenuare a Fenomenului 
Biologic” (Fenomenul uman, p. 199). 

Din cele prezentate ne putem convinge că Teilhard de Chardin este 
unul dintre cei mai fervenţi apărători ai evoluţionismului. Asta nu 
înseamnă că a abdicat de la principiile religiei creştine, deşi este acuzat de 
acest lucru. Dimpotrivă, chiar dacă a întâmpinat unele opoziţii şi chiar 
unele opresiuni din partea superiorilor săi, membru al Ordinului 
Iezuiţilor, el a continuat să meargă pe direcţia aleasă. 

într-una din scrisorile adresate abatelui Christophe Gaudefroy se 
menţionează următoarele: 

„în esenţă, detest, la fel de mult ca dumneata, ideea că Creştinismul 
ar urma orbeşte Umanitatea. Dacă, într-o bună zi, s-ar întâmpla asta, el n- 
ar mai fi decât o povară moartă şi ar trebui pur şi simplu să-l abandonăm. 
Dar poziţia este complet diferită (sau, cel puţin, speranţele), dacă precizăm 

rolul propriu al Creştinismului în Lume. Acest rol, după părerea mea, se 
reduce la următorul lucru: să însufleţească (supra-însufleţească) efortul 
uman: 

1. - descoperindu-i o deschidere nelimitată, dincolo de cercul strâmt 
al dimensiunilor cosmice prezente; 

2. - arătându-i că această deschidere se află într-un Centru superior 
Personal, nu numai teoretic, ci deja parţial perceptibil în domeniul faptelor 
(„Revelaţia”, încarnarea). Din acest dublu punct de vedere, Creştinismul îmi 
apare ca fiind agentul suprem al Programului uman, ca o încoronare a 
HominizăriU’ (Scrisori inedite, 2001, Ed. Polirom, p. 84). 

într-o altă scrisoare, adresată aceluiaşi abate îşi exprimă 
nemulţumirea faţă de regimul dictatorial al Congregaţiilor în domeniul 
ideilor şi a interdicţiilor de a-şi exprima liber ideile: 

„Mai grav ni se pare regimul dictatorial al Congregaţiilor în domeniul 
ideilor, ca şi lipsa de vlagă a tinerilor. Nu văd mare ameninţare în faptul că 
tinerii iau din scolastică o anumită structură şi un anume obiectivism 
filosofic, care se deosebesc de caracterul vag al unor filosofii modeme. 
Lucrul de care mă tem este să nu se molipsească de la adoratorii Sfântului 
Toma de eroarea mortală de a considera că Universul este epuizabil şi 
epuizat de concepţiile noastre, astfel încât căutarea să nu mai fie pentru ei o 
funcţie vitală şi sacră izvorul tuturor trăirilor superioare, umane şi mistice. 
M-am mândrit, o vreme, că simt această pasiune raţională a cercetării, a 
participării la curentul psihologic fundamental al epocii mele. Dacă ne-am 
înşelat, ei bine, dumneata şi eu, şi prietenii noştri, vom fi cu toţii ca vechii 
profeţi; o să păstrăm în inimi idealul cel adevărat şi o să tunăm şi fulgerăm 
împotriva contemporanilor noştri degeneraţi. 

Fiţi sigur că nu ne înşelăm crezând în venirea unei mai mari luminii 
umane: şi acest nou Mesia nu este diferit de cel vechi. A doua venire 
glorioasă a lui Cristos nu s-ar putea produce decât într-o Omenire mai unită 
şi mai conştientă decât cea care ne înconjoară. Cred că niciodată n-au fost 
mai puternice atât credinţa mea raţională în valoarea creştină şi divină a 
ştiinţei fără preget sporite, cât şi dispreţul meu faţă de cei care 

înţepenesc şi limitează cunoştinţele noastre. Cu ajutorul lui Dumnezeu, mă 
simt într-adevăr gata să spun asta în gura mare, până la moarte, chiar 
dacă ar fi în deşert’ (Scrisori inedite, p. 30). 

Evoluţia capătă dimensiuni particulare la Teilhard. Spre deosebire 
de primitivi şi chiar de vechii greci, oamenii moderni au, după Teilhard, 
nevoia de depersoanlizare a aceea ce admiră ei cel mai mult. Această 
nevoie ar fi generată de două lucruri: 

- analiza, metoda de lucru căreia îi datorăm toate progresele 
noastre, dar care duce la dezarticularea lucrurilor, destrămând o sinteză 
după alta; 

- descoperirea lumii siderale capabile să reunească şi să cuprindă în 
acelaşi timp infinitul cu imensul, „o singură realitate pare să subziste: 
Energia, entitate plutitoare universală, din care totul se naşte şi în care totul 
dispare ca într-un ocean. Energia, noul Spirit, noul Dumnezeu. în punctul 
Omega al Lumii ca şi în punctul Alfa al începuturilor se afla Impersonalul’ 
(Fenomenul uman, p. 233). 

După Teilhard evoluţia este o ascensiune către conştiinţă şi trebuie 
să culmineze cu o conştiinţă supremă. „Dar această Conştiinţă, tocmai 
pentru a fi supremă, nu trebuie să poarte în sine maxima perfecţiune a 
conştiinţei noastre: replierea iluminatorie a fiinţei asupra ei însăşi. A 
prelungi spre o stare difuză curba umanizării constituie o eroare evidentă! 
Numai în direcţia unei hyper-reflecţii, adică în direcţia unei hyper- 
personalizăripentru a extrapola Gândirea” (Fenomenul uman, p. 233). 

Teilhard ne avertizează să nu dăm înapoi la primul şoc, la ideea 
scrierii unui ego cu tot ceea ce este întreg. Să nu dăm înapoi deoarece 
diferenţa dintre cei doi termeni este aproape rizibilă. Se poate întâmpla 
acest lucru deoarece n-am meditat suficient la tripla proprietate a fiecărei 
conştiinţe: 

- aceea de a centra o parte din tot în jurul ei; 

- de a se putea centra asupra ei însăşi mereu mai mult; 

- de a reuşi să întâlnească toate centrele care o înconjoară. 

Astfel, „nu trăim noi în fiecare clipă experienţa unui Univers a cărui 
Intensitate, prin jocul simţurilor şi al raţiunii noastre, se reduce din ce în ce 
mai simplu la noi înşine ?’ (Fenomenul uman, p. 234). 

Teilhard consideră că, dacă am înţelege că prin structura sa 
noosfera şi în general lumea reprezintă un ansamblu nu numai închis, ci 
şi centrat, atunci toate tulburările noastre s-ar risipi în privinţa opoziţiei 
dintre întreg şi Persoană. Aceasta „pentru că Spaţiul-Timp conţine şi dă 
naştere Conştiinţei, aceasta este în mod obligatoriu de natură convergentă, 
în consecinţă, se repliază undeva înainte, într-un Punct, - să-l numim Omega 
-, care le adună şi le consumă integral în sine” (fenomenul uman, p. 234). 

Dezvoltând conceptul de Noosferă ca pe „Sufletul Pământului”, 
Teilhard de Chardin forţează sensul evoluţiei considerând că treptat 
„Sufletul Pământului” va converge treptat către Punctul Omega, moment 
în care, „partea lui Dumnezeu” care evolua în lume va ajunge, în sfârşit, 
la „Unitatea supremă”. 

Aceste afirmaţii îl nemulţumeşte profund pe Părintele Serafim Rose, 
care îl numeşte pe Teilhard atât „proorocul” cât şi „predecesorul” lui 
Antihrist. 

ALBXANDROS KALOMIROS DESPRE ORIGINILE ŞI DESTINELE 
OMULUI ŞI ALE COSMOSULUI 

Teolog laic grec Alexandros Kalomiros a studiat în tinereţe 
medicina, nu teologia (cum ar fi vrut). Şi-a făcut studiile medicale în 
Grecia şi apoi în Elveţia. A funcţionat ca chirurg ortoped la Tesalonic. A 
fost un împătimit al studiului Sfinţilor Părinţi şi un militant zelos pentru 
ortodoxie. Era convins că nu există un conflict între raţiune şi credinţă ci 
între o anumită formă de ştiinţă şi o anumită teologie, între exagerările 
care apar de o parte şi de alta. De asemenea, era convins că totul porneşte 
de la fîlosofîa Eladei târzii, ale cărei axiome s-au infiltrat în teologia 
medievală, mai ales în cea occidentală. 

Alexandros Kalomiros a analizat în cartea “Sfinţii Părinţi despre 
originile şi destinul omului şi cosmosului” problema genezei în 
comparaţie cu evoluţia. Considera că Dumnezeu a realizat creaţia, însă 
aceasta a fost creată în mod eşalonat, făcându-i posibilă desăvârşirea. 

în ceea ce priveşte controversa între creaţionişti şi evoluţionişti este, 
cu siguranţă, falsă, consideră Kalomiros: 

„Faimoasa controversă dintre „ creaţionişti ” şi „ evoluţionişti ” e o 
controversă artificială, generată de ignorarea atât a naturii, căt şi a Sfintei 
Scripturi. Nu cu Sfânta Scriptură a ajuns în contradicţie ştiinţa modernă; ea 
a intrat într-o acută contradicţie cu concepţiile greşite antice despre lume 
devenite în chip eronat concepţiile creştinismului occidental” (A. Kalomiros, 
1998, p. 23). 

Alexandros Kalomiros îşi propune să-l convingă pe cititor că 
trebuie să facă o diferenţă clară între cele două noţiuni pe care le pune în 
discuţie, şi anume între evoluţie şi evoluţionism: 

„Aici trebuie să facem o distincţie arareori luată în considerare atunci 
când se ivesc discuţii pe această temă: faptul evoluţiei e un lucru, teoriile 
care explică felul în care are loc evoluţia sunt altceva. Adeseori însă, 
oamenii confundă aceste două lucruri şi vorbesc despre amândouă ca şi 
cum ar fi un singur lucru. Viaţa pe pământ a urcat treaptă cu treaptă 
începând de la creaturile inferioare până la cele superioare. Aceasta este o 
evoluţie şi evoluţia este un fapt. Mecanismul acestei dezvoltări în timp însă, 
este, în cea mai mare parte, încă o speculaţie ţinând de domeniul teoriilor, şi 
aici pot exista multe discuţii şi controverse” (Alexandros Kalomiros, p. 24). 

Alexandros Kalomiros nu se îndoieşte de faptul că Dumnezeu a 
făcut creaţia în aşa fel încât vieţuitoarele să se nască una din alta, 
realizând un arbore ale cărui ramuri nu pot fi izolate, ci sunt legate de 
trunchi, iar trunchiul se pune în legătură cu rădăcini puternice, adânc 
înfipte în pământ. Urmărind astfel lanţul fiinţelor nu vei găsi nici o fisură: 

„Toate aceste forţe naturale create, date de Dumnezeu naturii, 
oglindesc preocuparea ca făpturile Sale să păstreze o legătură, între ele, o 
legătură naturală dată lor prin sexualitate şi naşterea naturală. Această 


340 



legătură a naşterii e o realitate universală şi continuă. Nu putem accentua 
îndeajuns acest fapt. Nu există lacune în lanţul continuu al creaturilor care 
se nasc una din cealaltă. Viaţa e un arbore cu multe ramuri continue şi 
legate între ele şi de un trunchi care îşi găseşte originea şi îşi are rădăcinile 
înfipte în solul pământului. Nu există diviziuni în viaţă, fiindcă Dumnezeu a 
dorit ca făpturile Sale să rămână legate unele de altele în mod fizic, întrucât 
îşi pierduseră unitatea lor cu izvorul întregii unităţi, cu Dumnezeu însuşi’ 
(Alexandros Kalomiros, p. 26). 

Recunoaştem în cele prezentate de Alexandros Kalomiros 
continuitatea din „marele lanţ al fiinţei”, care a dominat gândirea 
secolului al XVIII-lea. 

După Alexandros Kalomiros speciile nu sunt izolate între ele ci 
sunt legate între ele deoarece Dumnezeu a creat speciile noi din cele 
vechi: 

„O neînţelegere clasică a cărţii Facerii e aceea că speciile au fost 
create de Dumnezeu independent una de cealaltă şi fără vreo legătură între 
ele, dat fiind că Sfânta Scriptură insistă asupra faptului că toate speciile de 
plante şi animale îşi au descendenţa „după felul lor”. Cartea Facerii 
accentuează fixitatea speciilor şi ordinea ce există în natură, dar ce nu 
învaţă nicidecum absenţa unei conexiuni genetice între ele, aşa cum cred 
mulţi...” (Alexandros Kalomiros, p. 29). 

Alexandros Kalomiros încearcă să prezinte şi mecanismele prin car 
pot să apară specii noi: „E vorba de o descoperire relativ recentă a ştiinţei 
ce ne explică modul în care Dumnezeu a creat specii noi din altele mai vechi, 
fără a distruge fixitatea speciilor parentale, dând speciilor noi apărute 
propria lor fixitate” (Alexandros Kalomiros, p. 29). 

în ceea ce priveşte originea omului lucrurile par a fi mult mai 
complexe. „Omul este asemenea animalelor. Este format din ţărâna 
pământului şi a fost produsul evoluţiei, însă a fost apoi îndumnezeit. Ca 
urmare omul nu are nimic divin în el însuşi. Numai prin harul lui Dumnezeu 
el devine om. Chiar şi ca vieţuitoare, harul lui Dumnezeu ne-a făcut să fim 

ceea ce am devenit. Omul nu există de sine el atârnă în întregime de 
Creatorul său” (Alexandros Kalomiros, p. 40). 

Deci, după Kalomiros, rezultat al evoluţiei, ca orice altă fiinţă, omul 
a fost, într-o anumită etapă a evoluţiei sale îndumnezeit: „Harul lui 
Dumnezeu ne-a făcut să urcăm treptele care ne-au dus din ţărână spre 
organismele unicelulare din apă, apoi spre trilobiţi, după care Dumnezeu a 
luat de mână o creatură goală şi tremurătoare, ce căuta hrană şi încearcă 
să scape de fiarele sălbatice, şi a binecuvăntat-o insuflăndu-i Duhul Vieţii 
Sale şi a făcut-o suflet spiritual viu, aşezănd-o într-o grădină sădită anume 
pentru el, în care harul lui Dumnezeu prisosea în toate” (Alexandros 
Kalomiros, p. 40). 

Indignat de modul în care unii aşa-zis creştini interpretează Biblia, 
precum şi de aroganţa unor oameni care nu vor să accepte evoluţia şi se 
ruşinează să aibă ceva comun cu animalele, caută să lumineze gândirea: 
„Aroganţa păgână ce socotea omul drept o părticică a divinităţii universale 
n-are nimic de a face cu cunoaşterea creştină care acceptă cu recunoştinţă 
faptul că în fiinţa şi firea sa proprie omul e ţărână produsă prin voia lui 
Dumnezeu din nimic. Dacă din nimic ajungem la slava descrisă mai sus, 
aceasta se întâmplă numai prin pricina iubirii lui Dumnezeu faţă de 
creaturile Sale. întreaga noastră existenţă, de la începuturile ei şi până la 
îndumnezeirea noastră, e un dar al iubirii şi bunătăţii libere a lui 
Dumnezeu” (Alexandros Kalomiros, p. 41). 

Nu trebuie să căutăm o divinitate în originea omului şi nici nu 
trebuie să ne ruşinăm de strămoşii noştri vrea să ne asigure Kalomiros: 

„Suntem scandalizaţi atunci când auzim că strămoşii biologici ai 
omului au fost animalele antropoide inferioare, şi uităm că Sfânta Scriptură 
aruncă în faţa trufiei noastre un adevăr încă şi mai umilitor: acela că omul a 
fost creat din lutul pământului, din pulberea unei materii inerte şi 
neînsufleţite. 

Suntem atât de scandalizaţi de evoluţie, încât ne-am îndepărtat de 
înţelesul aflat în spatele literaturii noastre scripturistice şi patristice, până 
într-atăt mentalitatea creştină a fost înlocuită de o mentalitate păgână, iar 

Sfânta Scriptură o interpretăm prin concepte filozofice, raţionaliste” 

(Alexandros Kalomiros, p. 41). 

Referindu-se la modul în care biserica creştină a primit teoria lui 
Darwin, Alexandros Kalomiros face o comparaţie cu reacţia bisericii faţă 
de teoria lui Galilei. Marele savant a fost forţat să realizeze o retractare 
oficială a teoriei sale, să infirme printre altele faptul că a văzut prin 
telescop sateliţii lui Jupiter. 

Biserica nu putea accepta o asemenea „enormitate” în momentul în 
care bolta cerească era considerată ca fiind formată din cristal. 

„Acelaşi lucru s-a întâmplat cu Darwin, de data aceasta nu numai la 
occidentali, dar şi la ortodocşi, fiindcă între timp popoarele ortodoxe 
primiseră „ luminile” Occidentului. Atunci când şi-a început faimoasa sa 
călătorie pe nava „Beagle”, Darwin nu se hotărâse încă dacă să studieze 
istoria naturală sau teologia. Frumoasele şi pătrunzătoarele sale observaţii 
cu privire la bogata diversitate a vieţii în America de Sud şi în insulele ei nu 
veneau de la un ateu. Cu toate acestea, întreaga lume „creştină” s-a 
cutremurat de indignare. Darwin spunea lucruri contrare Bibliei! în realitate, 
se repetă cazul lui Galilei. Darwin spunea lucruri contrare nu Bibliei, ci 
minţilor noastre, contrare modului în care înţelegem Biblia cu ajutorul 
concepţiilor cosmologice raţionaliste, scolastice, păgâne ale lumii antice atât 
de preţuite de cultura Renaşterii!’ (Alexandros Kalomiros, p. 42). 

în lucrare se precizează că în privinţa facerii lui Adam s-au purtat şi 
se poartă încă multe discuţii. într-o convorbire a Sfanţului Serafim din 
Sarov cu N.A. Motovilov se abordează această temă şi se caută o soluţie 
care să fie conformă cu spiritul Bibliei: 

„Am ajuns acum cu totul lipsiţi de luare aminte faţă de lucrurile 
mântuirii noastre, de aici vine şi faptul că multe alte cuvinte ale Sfintei 
Scripturi nu le primim în înţelesul acela adevărat în care s-ar cuveni. Dar 
toate acestea ni se întâmplă pentru că nu căutăm harul lui Dumnezeu şi 
pentru că din pricina îngâmfării noastre, nu-i îngăduim să sălăşluiască în 
sufletele noastre, motiv pentru care nici nu avem o adevărată luminare de la 
Dumnezeu trimisă în sufletele noastre, drept pentru care sufletele 

flămânzesc şi însetează din toată inima după adevărul dumnezeiesc. Iată, 
de pildă, mulţi tălmăcesc cum că acolo unde se spune în Biblie „şi a suflat 
Dumnezeu duh de viaţă în faţa lui Adam” celui întâi-zidit şi plăsmuit de 
El din ţărâna pământului, ar însemna că până în această clipă a insuflării 
înfiinţa lui Adam n-a existat suflet omenesc, şi ar fi fost numai simplu trup 
alcătuit din ţărâna pământului. Această explicaţie nu poate fi adevărată, 
deoarece Domnul Dumnezeu l-a zidit pe Adam din ţărâna pământului în 
acea stare pe care o mărturiseşte Sfântul Apostol Pavel: „ca să fie păzit 
cu totul fără prihană şi trupul şi sufletul şi duhul la Venirea 
Domnului nostru Isus Hristos”. Şi toate acestea trei părţi ale fiinţei 
noastre au fost create din ţărâna pământului, căci doar Adam n-a fost făcut 
un trup mort, ci fiinţă vie, lucrătoare, asemenea celorlalte creaturi zidite şi 
însufleţite de Dumnezeu care trăiesc pe pământ. 

Iată însă care este idea principală: dacă Domnul Dumnezeu n-ar fi 
suflat după aceea în faţa lui Adam suflare de viaţă, adică harul Sfântului 
Duh care de la Tatăl purcede şi în Fiul Se odihneşte şi prin Fiul a fost trimis 
în lume, atunci Adam, oricât de desăvârşit şi de minunat ar fi fost plăsmuit 
faţă de celelalte creaturi, ar fi rămas totuşi lipsit de Duhul Sfânt...” 
(Alexandros Kalomiros, p. 45). 

Alexandros Kalomiros gândeşte în acest mod. Dumnezeu a făcut 
lumea plantelor şi a animalelor şi l-a făcut şi pe om. Omul acesta era 
sălbatic şi vieţuia printre animale. Una dintre aceste făpturi însă a fost 
luată de Dumnezeu şi i s-a insuflat Duhul Sfânt. Dumnezeu n-a suflat 
Duhul Sfânt asupra unui caloian făcut din pământ, ci asupra unei fiinţe 
luată din mulţimea celorlalte: 

„Avem aici o patristică limpede, afirmând fără nici o umbră de 
îndoială sau de echivoc că: 

1. Interpretarea obişnuită, cum că Adam a fost creat de Dumnezeu ca 
o statuie de lut lipsită de viaţă sau ca un trup fără suflet, şi că suflarea lui 
Dumnezeu în faţa sa a fost sufletul pe care Dumnezeu i l-a dat pentru ca el 
să devină fiinţă vie, e total eronată; 

2. înainte de a primi suflarea lui Dumnezeu în faţa sa, Adam era o 
fiinţă activă, ca toate animalele pământului având duh, suflet şi trup ca 
toate animalele, fiecare potrivit felului (genului) său; 

3. Suflarea lui Dumnezeu n-are un înţeles biologic sau psihologic, ci 
este o energie necreată a Sfântului Duh dată lui Adam de Hristos ca parte a 
legăturii cu El, Prototipul şi Modelul întregii umanităţi, ca realizarea chipului 
lui Hristos în om” (Alexandros Kalomiros, p. 46). 

Alexandros Kalomiros îşi închipuie lumea creaţiei cu toate vietăţile 
create de Dumnezeu, între care şi mulţi oameni. în afara Raiului 
animalele se devorau unele pe altele, plantele continuau să moară şi să se 
ofilească şi viaţa se manifesta aşa cum fusese şi la început şi aşa cum va 
continua să fie până la o a Doua Venire a lui Hristos. 

„Am chiar bănuiala - şi am putea discuta asta mai încolo -că în afara 
raiului, în ţinutul în care Adam şi Eva au fost izgoniţi după neascultarea lor, 
trăiau poate nu numai animale, dar chiar şi alţi oameni. Sunt obligat să 
presupun aceasta fiindcă altfel nu pot explica anumite fapte relative în 
cartea Facerii, ca de exemplu: 

1. îl vedem pe Cain temăndu-se, atunci când vorbeşte cu Dumnezeu 
despre crima sa, că „oricine mă va găsi, mă va omoră”. Iar Isus Hristos, 
în dragostea şi compasiunea Sa, face asupra lui un semn astfel că oricine îl 
va găsi să nu-l ucidă. Pronumele „oricine” (păs) folosit aici nu poate 
desemna un animal. Cine erau aceşti oameni de care se temea Cain şi de 
care Dumnezeu îl ocroteşte prin acest semn? 

2. Cine a fost femeia lui Cain? A fost o fiică a lui Adam? S-a căsătorit 
Cain cu una dintre surorile sale? Faptul nu pare a fi cu putinţă, şi nu numai 
din raţiuni morale. Adam n-a avut alt copil în locul lui Abel decât 230 de ani 
mai târziu. 

3. După naşterea lui Enoh, Cain începe să construiască o cetate. Să fi 
construit el o întreagă cetate numai pentru familia sa? 

4. Cine a fost soţia lui Enoh? Una din surorile sale?” (Alexandros 
Kalomiros, p. 47) 

Este şi firesc să ne întrebăm şi noi, ca şi Alexandros Kalomiros: 
cine este Adam? Din ce categorie (specie) umană a fost ales de Dumnezeu? 
Alexandros Kalomiros încearcă o explicaţie: 

„Presupun, deci, că Adam, această fiinţă vie despre care vorbeşte 
Sfântul Serafim din Sarov, care a fost aşezat în acel tărâm geografic al 
harului lui Dumnezeu numit rai sau paradis, n-a fost nici o maimuţă, nici un 
om de Neanderthal, nici chiar un om din paleolitic, ci mai degrabă un om din 
epoca relativ recentă a bronzului sau a fierului ales de Dumnezeu, aşa cum 
au fost aleşi ulterior toţi ceilalţi oameni aleşi, cum au fost Enoh, Noe, 
Avraam şi Moise. Se poate ca Adam să fie adevăratul început al alegerii 
poporului lui Israel, întemeierea Bisericii lui Dumnezeu” (Alexandros 
Kalomiros, p. 54). 

Am putea continua cu multe elemente privind evoluţia şi omul 
prezentate în admirabila sa carte, am putea să prezentăm aici paralela pe 
care o face în mod magistral între zilele facerii şi erele geologice. Vom 
încheia însă cu cuvintele Sfântului Grigore de Nyssa din cartea „Despre 
alcătuirea omului”: 

„înţelepţit fiind nu de cuvintele înţelepciunii omeneşti, ci de 
învăţăturile Duhului Sfânt, înţeleptul Solomon a spus: „Mare este omul, 
iar omul milostiv e un lucru nepreţuit ”. Dar am căutat în zadar după 
ceea ce aveam în minte şi după ceea ce am fost învăţat în Scriptură despre 
om. Şi mi-am spus: „Căt de mare este omul, acest animal nenorocit 
supus la mii de patimi, care de la naştere şi până la bătrâneţe e 
istovit de zeci de mii de rele, şi despre care se spune: ce este omul 
Doamne, ca să-ţi aduci aminte de el, sau fiul omului ca să te faci 
cunoscut lui?” Pe de altă parte psalmistul arată dispreţ faţă de el, ca şi 
cum ar fi un animal neînsemnat, ci pe de altă parte, pildele îl laudă ca şi 
cum ar fi un lucru mare. 

Am fost slobozit din această nedumerire citind istoria facerii omului. 
Fiindcă am auzit că Dumnezeu a luat ţărână din pământ şi la făcut pe om. 
Din aceste cuvinte am aflat atât că omul este nimic dar şi că omul este 
mare. Dacă privim doar firea sa, omul e nimic şi lipsit de orice valoare. Dar 


346 




dacă privim cinstea pe care a primit-o de la Dumnezeu omul este mare ... 
Când privim ceea ce a luat Dumnezeu pentru a-l face, ce este omul? Dar 
când privim la Creatorul, mare este omul. Astfel omul este nimic din pricina 
materiei (din care a fost făcut) şi este mare din pricina cinstei pe care a 
primit-o” (Alexandros Kalomiros, p. 59). 

Am urmărit cu interes şi chiar cu emoţie cartea Părintelui 
Alexandros Kalomiros. Interesul a fost provocat de paleta largă a 
problemelor abordate, iar emoţiile au fost generate de stilul şi îndrăzneala 
cu care au fost puse în discuţii problemele creaţiei şi ale originii omului. 

Recunoaşterea evoluţiei ca o realitate cosmică şi clarificarea 
noţiunilor de evoluţie şi evoluţionism de la început uşurează cititorului 
urmărirea problemelor puse în discuţie. Mai mult decât atât, negând 
existenţa unei confruntări reale între ştiinţă şi religie, deci şi între 
evoluţionism şi creaţionism menţine interesul ambelor tabere. 

Recunoaşterea evoluţiei ca un fenomen cosmic real devine axa 
principală în jurul căreia se desfăşoară dezbaterile din lucrare. Că 
mecanismele evoluţiei sunt explicate în mod diferit de către evoluţionişti şi 
creaţionişti, contează mai puţin. Se pot emite ipoteze, se pot face unele 
corecţii ale acestora sau pot fi eliminate şi înlocuite cu altele. Timpul va 
sedimenta acumulările şi va deschide, poate noi perspective. 

După Alexandros Kalomiros Dumnezeu a făcut Lumea, el este 
Sublimul Autor al Creaţiei, însă a realizat creaţia în aşa fel încât să poată 
evolua, să se poată desăvârşi. Desăvârşirea este scopul final al creaţiei. 

Creaţia n-a fost realizată într-o zi, deşi Dumnezeu ar fi putut re a l i za 
aceasta, aşa cum atrag atenţia şi Sfinţii Părinţi. Cele şapte zile ale creaţiei 
sunt cele şapte etape succesive pe care ştiinţa le prezintă în desfăşurarea 
erelor geologice. Alexandros Kalomiros îţi atrage atenţia să urmăreşti 
desfăşurarea genezei conform referatului biblic şi să constaţi că 
Dumnezeu a creat Universul (Cerul şi Pământul, apoi Soarele şi Luna) 
într-o anumită succesiune şi că geneza lumii vii a fost realizată pornind de 
la organismele primitive către cele superioare, de la lumea acvatică la cea 
terestră. 

Modul în care analizează implicarea Duhului Sfânt în creaţie, „care 
se preumbla pe deasupra apelor” fertilizându-le şi trimiterea directă la 
perioada prebiotică a apariţiei vieţii te determină să urmăreşti cu şi mai 
mult interes firul naraţiunii. 

„Astfel vedem ă Părinţii Bisericii ştiau şi învăţau că viaţa pe pământ 
şi-a început dezvoltarea şi interacţiunile creatoare încă din cea dintâi „zi” a 
facerii, în apele întunecate ce acopereau întregul pământ, clocite de Duhul 
Sfânt cu dragoste pentru a deveni pământul vieţii’ (Alexandros Kalomiros, 
opera citată, p. 14). 

Urmărind apoi modul în care, la porunca lui Dumnezeu peştii 
apelor au început să treacă pe uscat, organele au suferit modificările 
trebuincioase dând naştere la reptile, iar tot la porunca lui Dumnezeu 
genele şi cromozomii reptilelor s-au modificat făcând posibilă apariţia 
păsărilor, nu-ţi vine să crezi că un teolog remarcabil poate să scrie aşa 
ceva: 

„Astfel, apele erau gata să dea pământului ceea ce se dezvoltase deja 
în ele începând din prima zi a creaţiei. La porunca lui Dumnezeu, peştii au 
început să iasă din mare pe uscat, acum în afara apelor şi apoi din nou în 
ele, devenind reptile amfibii luând diferite forme şi diferite dimensiuni, 
înlocuind mai întâi coastele şi apoi devenind din ce în ce mai animale de 
uscat de diferite specii, ele toate ţinând de ceea ce cunoaştem din zoologie 
ca fiind reptile. Aproape în acelaşi timp, unele dintre aceste reptile şi-au 
dezvoltat la porunca lui Dumnezeu în genele şi cromozomii lor abilitatea 
manifestată în capacitate zburătoare, devenind primele păsări: mai întâi cu 
aripi alcătuite din membrane, iar mai apoi, puţin câte puţin, devenind 
asemenea păsărilor pe care le cunoaştem acum” (Alexandros Kalomiros, 
op. citată, p. 18). 

Cele prezentate aici ne amintesc de răsturnarea răsunătoare pe care 
a făcut-o N. Kopernic atunci când a oprit Soarele să se mai învârtească în 
jurul Pământului şi a pus Pământul să se învârtească în jurul Soarelui. Şi 
ce zarvă a fost! Ce reacţii din partea Bisericii! Şi, totuşi, Biserica a fost 
nevoită să accepte schimbarea. 


348 



Ne întrebăm, în mod firesc, de ce Biserica n-ar accepta varianta 
propusă de Teilhard de Chardin şi mai ales atât de limpede şi de 
edificatoare prezentată de Alexandros Kalomiros că Dumnezeu a făcut 
Lumea, că a făcut-o în mod eşalonat dându-i posibilitatea să evolueze? 

Vorba lui Alexandros Kalomiros, de ce atâtea controverse? Şi tot 
vorba lui: „Trebuie să înţelegem faptul că ateii n-ar fi folosit evoluţia ca o 
armă împotriva credinţei lui Dumnezeu, dacă creştinii şi-ar fi păstrat mintea 
liberă de prejudecăţile şi concepţiile omeneşti. Nici un ateu nu a fost capabil 
vreodată să lupte împotriva Dumnezeului Celui Viu. Dar împotriva ideii 
filosofice raţionaliste, îngheţate şi lipsite de viaţă a unui „Dumnezeu” 
supus constrângerii de către înţelegerea omenească, orice ateu e în stare să 
lupte şi să biruie, dacă foloseşte drept armă natura!’ (Alexandros 
Kalomiros, op. citată, p. 23). 

O NOUĂ SINTEZĂ EVOLUŢIONISTĂ (EVOLUŢIONIST 
- CREAŢIONISTĂ) 

Putem afirma, fără a greşi, că Teilhard de Chardin a făcut „valuri, 
valuri” în ceea ce priveşte unirea ştiinţei cu religia, a evoluţionismului cu 
creaţionismul, chiar dacă de ambele tabere este contestat. 

în 1955, când Teilhard a murit, teoria neodarwinistă a 
gradualismului era la apogeu. Se credea că toate mecanismele evoluţiei au 
fost descifrate. Teilhard a încercat o sinteză a evoluţiei cu spiritualitatea, 
ceea ce nu a rămas fără ecou în timpul său. în ultimele decenii ale secolul 
XX evoluţionismul a intrat într-un oarecare impas, aceasta nu datorită 
controversei cu creaţionismul, ci datorită faptului că unele dintre 
mecanismele evoluţiei au fost puse sub semnul întrebării. în primul rând 
este vorba de diferenţierea dintre macroevoluţie şi microevoluţie. Nu se 
mai acceptă că la baza acestor două importante procese biologice stau 
aceeaşi factori. Au început o serie de explicaţii noi, au apărut o serie de 
teorii care încearcă să lumineze când o faţetă când alta a evoluţiei: teoria 

neutralistă, teoria antisintetică sau punctualismul, teoria autoevoluţiei 
etc. 

O direcţie aparte o reprezintă încercările de a continua împăcarea 
religiei cu ştiinţa, continuând ideile de excepţie ale lui Teilhard. O aşa- 
zisă sinteză în acest domeniu o încearcă cu oarecare succes Ken Wilber. 
Nu este vorba de o sinteză de tipul Teoriei Sintetice a Evoluţiei (T.S.E.), ci 
de o sinteză între cele două concepţii: evoluţionistă şi teilhardistă. 

Ca reprezentant al mişcării numită Psihologie Transpersonală, 
Ken Wilber a avut un mare succes nu numai între reprezentanţii ştiinţei 
ci şi între oamenii politici ( cum ar fi Bill Clinton şi Al. Gore). Cele 16 
lucrări ale lui Wilber au fost traduse în peste 20 de limbi şi s-au răspândit 
cu iuţeală pe mapamond. 

în sinteza pe care o încearcă Wilber a pornit de la ideea că trebuie 
să adune tot ceea ce este mai bun din toate lucrările, să culeagă toate 
„generalizările orientative”, pe care să le pună apoi cap la cap, să le 
ordoneze după o anumită logică şi să scoată ceva demn de a fi luat în 
seamă. 

Astfel, în lucrarea Scurtă istorie a tuturor lucrurilor, Wilber 

selectează din „tradiţiile înţelepciunii”, adică religiile şi filosofiile lumii 
şi din lucrările moderne de ştiinţă şi psihologie cu scopul de a pune în 
lumină spiritul lumii (Zeitgeist-ul). 

Deşi nu pare a fi un adept consacrat al lui Teilhard îl preamăreşte 
pe acesta şi îi foloseşte multe idei şi chiar expresii. Sursele sale de 
inspiraţie sunt multiple şi se poate afirma că a dat la iveală o viziune 
integrală a spiritului vremii, totuşi poate fi considerat un teilhardian. 

Wilber şi-a propus să demonstreze că „dacă există o idee ce domină 
gândirea modernă şi chiar cea post modernă, atunci aceasta este evoluţia”. 

Specialist în biochimie, Wilber şi-a propus să ajute la combinarea 
(împăcarea) ştiinţei cu religia. în lucrarea „The Marriage of Sense and 
Soul: Itegrating Science and Religion” publicată în 1998 arată că este 
gata să accepte teoriile care încearcă să explice universul fără Dumnezeu, 

cum ar fi teoria „Big-Bang-ului” şi totuşi, încearcă să infuzeze în aceste 
teorii multă spiritualitate. 

Wilber îşi numeşte filosofia „panentism evoluţionist”, prin care 
avea să demonstreze că lumea se găseşte într-o continuă evoluţie, însă 
această evoluţie a fost precedată de o involuţie: 

„Spiritul manifestă un univers „aruncăndu-se afară” sau „golindu- 
se pe sine” spre a crea suflet, care se condensează în minte, care se 
condensează în trup, care se condensează în materie, forma cea mai densă 
dintre toate. Fiecare dintre aceste niveluri este încă un nivel al Spiritului, 
dar fiecare e o versiune redusă sau „înapoiată” a Spiritului. La capătul 
acestui proces de involuţie, toate dimensiunile înalte sunt cuprinse ca 
potenţial, în tărâmul material cel mai de jos” (citat după S. Rose, p. 387). 

Deci, prin pătrunderea sa în materie spiritul are un proces de 
involuţie. însă, din momentul în care lumea materială va intra în existenţă 
va avea loc evoluţia, deci un proces invers celui de până acum sau a celui 
de până la Big-Bang, dacă aceasta reprezintă cu adevărat intrarea în 
existenţă a materiei. Evoluţia poate avea loc pe nivele, fără ca un nivel să-l 
nege pe celălalt ci, mai curând să-l închidă. Aceasta ne aduce aminte de 
teoria lui Lima de Faria, care artă că evoluţia are loc pe anumite paliere 
evolutive. Fiecare nivel se comportă, după Wilber atât ca parte cât şi ca 
întreg: 

„Şi o dată ce lumea materială îşi face intrarea în existenţă (prin, să 
zicem, Big-Bang), atunci procesul este invers - sau evoluţia - poate avea 
loc, trecând de la materie la trupuri vii, la cugete simbolice, la suflete 
luminoase, la însuşi Spiritul pur. în această dezvoltare sau cuprindere 
evoluţionistă, fiecare nivel succesiv nu aruncă peste bord nivelul precedent, 
nici nu-l neagă, ci mai curând îl include sau îl îmbrăţişează, la fel cum sunt 
incluşi atomii în molecule, care sunt incluse în celule, care sunt incluse în 
organisme. Fiecare nivel e un întreg care este şi parte a unui întreg mai 
mare”, (citat de S. Rose, p. 387). 

Deşi consideră că această concepţie trebuie să o înlocuiască pe cea 
a materialismului ştiinţific, recunoaşte că materialismul reprezintă un pas 

în dezvoltarea evolutivă a omului. Ar constitui un pas mai departe decât 
concepţiile religioase vechi, deoarece omul trebuie să ajungă la un concept 
mai înalt despre divin. 

Wilber subliniază faptul că TSE nu poate explica fenomenul de 
macroevoluţie arătând că mutaţiile întâmplătoare „nu pot nici măcar să 
înceapă să explice” producerea unei aripi sau a unui ochi. Totuşi, 
considera că „teoria ştiinţifică ortodoxă a evoluţiei este corectă în privinţa 
ce-ului evoluţiei, dar este profund reducţionistă şi/ori contradictorie în ceea 
ce priveşte cum-ul (şi de ce-ul) evoluţiei’ (S. Rose, p. 387). 

Pentru Wilber Spiritul este forţa conducătoare a evoluţiei, Spiritul 
este însăşi evoluţia: „Spiritul [...] este deplin prezent la fiecare treaptă a 
procesului evoluţionist însuşi; Spiritul este procesul propriei actualizări de 
sine şi desfăşurări; fiinţarea sa este propria devenire; Ţelul său este Calea 
însăşi’ (S. Rose, p. 388). 

Intervenţia Spiritului în evoluţie crede Wilber, ar putea fi explicată 
şi prin teoria punctualistă fundamentată de Stephen Jay Gould şi Niles 
Eldredge. Echilibrul punctat arată că evoluţia se face prin salturi mari, 
ceea ce ar explica lipsa formelor intermediare sau lipsa fosilelor care să 
probeze modificările lente şi gradate. Wilber defineşte acest proces ca fiind 
o „evoluţie emergentă” sau chiar o „emergenţă creativă”, Spiritul având 
aici un rol important. 

Ca şi Teilhard, Wilber arată că producerea noilor specii este un 
proces laborios, săvârşit de un Dumnezeu transcendent: 

„Evoluţia nu e un accident static - ci o trudă între Spirit, condusă nu 
de o şansă lăsată la voia întâmplării, oricât de comodă ar fi o astfel de 
noţiune pentru cei ce tăgăduiesc realitatea oricărui nivel mai înalt decât 
materia insensibilă, ci de către Spiritul însuşi’ (The Marriage of Sense and 
Soul, p. 108). 

Wilber nu acceptă că din materia inanimată (din lut) ar fi putut lua 
naştere viaţa în forma sa cea mai primitivă, ca apoi să evolueze către fiinţe 
superior organizate, capabile chiar de gândire. Aşa ceva nu s-ar fi putut 
întâmpla fără prezenţa Spiritului. Nu arată că Spiritul sau Dumnezeu a 


352 



făcut creaţia şi că aceasta a evoluat, nici că n-ar fi un proces de evoluţie. 
Evoluţia este însă sub controlul Spiritului, sau mai corect, Spiritul este 
evoluţia însăşi. 

în prefaţa cărţii A Greater Psychology” Wilber menţionează: 

„Aşa cum a văzut Aurobindo - poate mai limpede decât oricine până 
atunci şi de atunci - expunerea ştiinţifică a evoluţiei, ce se întemeiază pe 
nimic altceva decât pe nişte lut bezmetic, materie dinamică şi sisteme de 
procesare (adică teorii ale haosului, structuri disipative instabile, 
autopoiesis etc.jnu pot nici măcar să înceapă să explice extraordinara serie 
de transformări ce a făcut să apară viaţa din materie şi gândirea din viaţă, 
serie care este destinată să ducă, exact în acelaşi fel, la apariţia gândirii 
superioare şi supragândirii şi hipergândirii: numai Spiritul poate da seama 
de minunăţia care este gloria evoluţiei’. 

Wilber recunoaşte că toate culturile produse au văzut evoluţia lumii 
ca pe o cădere, căderea generată de păcat, însă în era modernă a fost 
depăşită această cădere de la Dumnezeu şi, mai mult decât atât omul şi-a 
asumat chiar dreptul de a urca spre înălţimile nesperate, către 
Dumnezeu. 

„Cândva în era modernă este aproape cu neputinţă de fixat în mod 
exact - ideea istoriei de decădere (sau cădere de la Dumnezeu) a fost treptat 
înlocuită de ideea istoriei ca evoluţie (sau creştere către Dumnezeu). O 
vedem explicit la Friedrich Schelling (1775-1882); Georg Negel (1770- 
1831) a promovat doctrina cu un geniu rar egalat; Herbert Spencer (1820- 
1902) a făcut din evoluţie o lege universală; iar prietenul lui, Charles 
Darwin (1809-1882), a aplicat-o biologiei. O găsim apoi apărând la Sri 
Aurobindo (1872-1950), care i-a dat probabil contextul cel mai precis şi mai 
profund spiritual, şi la Pierre Teilhard de Chardin (1881-1955), care a 
făcut-o celebră în Occident’ (S. Rose, p. 389). 

Evoluţia a prins contur începând din a doua jumătate a secolului al 
XlX-lea. A fost părăsită ideea degenerării lumii vii provocată de căderea în 
păcat. Acceptând ideea evoluţiei naturii vii în totalitatea sa, la această 
evoluţie a fost inclus şi omul. Care poate fi evoluţia sa? O creştere 

continuă către perfecţiune. O creştere care să-l apropie de Dumnezeu, 
însă, Wilber va atrage atenţia că din această ascensiune a omului a fost 
eliminat Dumnezeu. Se simte dator să-l readucă în gândirea evoluţionistă. 

„Şi, continuând cu această concepţie, evoluţia în general nu e decât 
creşterea şi dezvoltarea către acel potenţial desăvârşit, acel summum 
bonum, acel ens perfectisimmus, acel ultim şi cel mai înalt Temei şi Ţel al 
propriei noastre firi profunde. Evoluţia este doar Spirit-în-acţiune. Dumnezeu 
în devenire, iar această devenire e sortită să ne ducă pe toţi direct la 
Divinitate” (The Marriage of Sense and Soul, p. 103). 

Dacă la Teilhard spiritul ştiinţific este păstrat cu sfinţenie atunci 
când este analizată evoluţia lumii vii şi a omului, chiar dacă ajunge în 
final la acel organism universal care creşte către cele mai înalte potenţe 
ale sale, la Wilber nu mai putem vorbi de o rigoare ştiinţifică, de păstrarea 
legăturii cu realitatea fizică şi cognoscibilă. Dacă admite că suntem 
manifestări ale Spiritului înseamnă că pe măsura avansării în evoluţie 
vom ajunge la Dumnezeu, vom fi însuşi Dumnezeu: 

„Tu eşti Kosmosul, literalmente. Dar ai tendinţa de a înţelege acest 
fapt sporind străfulgerările infinităţii care eşti, şi realizezi de fapt de ce ai 
pornit minunatul şi înspăimântătorul Joc al Vieţii. Dar nu e deloc un Joc 
cred, nu până la capăt, fiindcă tu, şi numai tu, ai stârnit această Dramă ... 
Dacă Spiritul e Temeiul şi Ţelul tuturor nivelurilor, şi dacă suntem cu 
adevărat Spirit, oare angajarea tuturor nivelurilor, din toată inima, nu ne va 
ajuta să ne amintim cine şi ce suntem cu adevărat ?’ (după S. Rose, p. 390). 

Să nu ne mire de ce Părintele Serafim Rose consideră 
evoluţionismul ca o adevărată fîlosofîe a lui Antihrist. Dacă Teilhard 
încearcă să facă o apropiere „de bun simţ ’ între ştiinţă şi religie provocând 
şi aşa mânia unor reprezentanţi ai bisericii, vedem că Wilber face din 
evoluţionism o religie şi din om un Dumnezeu. 

De altfel Wilber tinde către o„teologie universală”, pe care o pot 
îmbrăţişa toate religiile. El caută soluţiile de urmat atât pentru ştiinţă cât 
şi pentru religie. Ştiinţa „nu trebuie să facă nimic mai mult decât să se 
extindă de la empirismul îngust (ce ţine exclusiv de experienţa simţurilor) 

până la empirismul larg (experienţa directă în generalŢ, adică trebuie să 
includă şi experienţa psiho-spirituală. 

în ceea ce priveşte religiile, acestea trebuie să se încadreze în 
parametrii cei mai largi ai noii paradigme religio-ştiinţifîce adică: 

- să-şi pună în paranteze credinţele mitice; 

- să-şi revizuiască atitudinea faţă de evoluţie. 

„Dumnezeul” Noii Sinteze este, aşa cum afirmă Părintele Serafim 
Rose, „departe de adevăratul Dumnezeu-Creator al Bibliei, al Sfinţilor 
Părinţi şi al creştinismului ortodox?’ (S. Rose, op. citată, p. 393). 

Wilber încearcă să aplice principiile sale despre evoluţia conştiinţei 
la sfera politicului. Cu această ocazie ţine să precizeze unele trăsături ale 
Spiritului: 

„Conştientizarea sipirtuală sau transraţională este conştientizarea 
transliberală, nu conştientizarea preliberală. Ea nu este reacţionară şi 
regresivă, ci evolutivă şi progresivă („progresiv” fiind unul din termenii 
obişnuiţi pentru „ liberal”). 

Astfel, experienţa spirituală autentică (sau Iluminarea spirituală), aşa 
cum se înfăţişează în arena politică, nu este credinţa mitică preraţională ... 
ci mai curând conştientizarea transraţională, care, clădind pe cele 
câştigate de raţionalismul liberal şi liberalismul politic, extinde acele 
libertăţi de la sfera politică la cea spirituală ... Rezultatul, am putea spune, 
este un Spirit liberal, un Dumnezeu liberal, o Dumnezeiţă liberală’ (după S. 
Rose, p. 392). 

„Dumnezeul liberal” wilberianal conştiinţei religioase globale 
emerge spre tipul de „idee vagă” despre care Părintele Serafim Rose spune 
că predispune la influenţe demonice. 

După cum afirma Ken Wilber, ideea „emergenţei creative” prin 
care încearcă să combine spiritualitatea cu conceptul evoluţionist recent 
al „evoluţiei primordiale” (teoriei saltaţioniste sau punctualiste) a fost 
preluată din filosofia antică (păgână). 

Aşa cum remarca Serafim Rose: „Ideea păgână a „emergenţei 
creative” pare să umple cu totul lacunele ce există în modelele evoluţiei 

naturaliste aflate in competiţie. Asociaţia cu modelul „echilibrului 
punctat ”, inventat de către evoluţioniştii atei şi agnostici Stephen Jay 
Gould şi Niles Eldredge, ea furnizează un vag „ Spirit” care să explice 
atât lipsa formelor intermediare, căt şi lipsa unui mecanism pur natural al 
evoluţiei, de îndată ce evoluţionismul admite un vag concept de divinitate, 
ideea sintetizată de Wilber devine absolut credibilă, potrivindu-se perfect 
cu cadrul evoluţionist al miliardelor de ani de istorie a pământului. Potrivit 
acestei concepţii, Dumnezeu a „emers” în lume de-a lungul a miliarde de 
ani în forme succesive din ce în ce mai înalte, este tot evoluţie - cum 
afirmă neîncetat Wilber - dar mult deosebită de vechea paradigmă 
naturalistă” (S. Rose, op. citată, p. 395). 


PĂRINTELE SERAFIM ROSE DESPRE NOUA RELIGIE A LUI 
TEILHARD DE CHARDIN ŞI A LUI KALOMIROS 

Am prezentat concepţia lui Teilhard de Chardin asupra evoluţiei şi 
am nuanţat grija pe care a avut-o pentru a împăca evoluţionismul cu 
religia, deci cu creaţionismul. 

Teilhard a fost atât de preocupat de expunerea concepţiei sale încât 
pentru el se prezenta ca o nouă religie. De altfel, într-o scrisoare adresată 
lui Leontine Zanta se exprima în acest sens: 

„Cum ştii deja, ceea ce îmi domină interesul şi preocupările este 
efectul de a statornici în mine însumi şi de a răspândi în jurul meu o nouă 
religie (ai putea-o numi un creştinism mai bun) în care Dumnezeul personal 
încetează a mai fi marele proprietar neolitic din vechime, spre a deveni 
sufletul lumii; stadiul nostru religios şi cultural cere acest lucru” (Teilhard 
de Chardin, Lettres â leontine Zanta, citat de S. Rose, p. 379). 

Această religie este, după cum ne dăm seama, mobilizată împotriva 
religiei cerului, fiind o religie a pământului şi şi-ar avea rădăcinile în 
ideea de evoluţie. 

Concepţia sa despre evoluţie şi joncţiunea pe care se străduia s-o 
realizeze între evoluţie şi creaţie l-au preocupat foarte mult pe Teilhard. 
S-a dăruit cu întreaga sa fiinţă acestui scop. De altfel, într-o lucrare, The 
Heart of the Matter (în traducere englezească) el povesteşte cum 
„Convergenţa Cosmică şi Emergenţa Hristică s-au făcut simţite de la 
sine în lăuntrul cel mai adânc al fiinţei mele ... Ele reacţionau fără încetare 
unul asupra altuia, într-o izbucnire luminoasă de o extraordinară strălucire, 
slobozind prin implozia lor o lumină atât de intensă, încât transfigura (sau 
chiar „transsubstanţia”) pentru mine înseşi adâncurile Lumii” (citat după 
S. Rose, p. 379). 

Teilhard dezvoltă noţiunea de noosferă, pe care o concepe ca pe 
un înveliş conştient sau ca pe o aură care îmbracă pământul. Mai mult 
decât atât, acest înveliş nu numai că era conştient, dar şi gândea fiind, de 
fapt însuşi sufletul Pământului. 

Toate aceste trăiri erau singulare şi considera că sunt de fapt 
revelaţii pentru el: 

„Cum se face că, cu cât mă uit în jurul meu, încă orbit de ceea ce am 
văzut, îmi dau seama că sunt aproape singurul om de acest fel, singurul 
care a văzut? 

Când sunt întrebat, nu pot cita un singur scriitor, o singură lucrare 
care să dea o descriere clar exprimată a minunatei „Diafanii” care a 
transfigurat totul pentru mine” (citat după S. Rose, p. 380). 

De altfel, Părintele Serafim Rose crede că Noul Creştinism nu a 
fost iniţiat de către Teilhard de Chardin, deoarece cu circa 150 de ani 
mai înainte Claude de Saint-Simone a avut idei asemănătoare. 

Serafim Rose consideră că, totuşi, „creştinismul viitorului” se va 
sprijini pe ideile lui Teilhard, deoarece conturează o concepţie aparte atât 
asupra evoluţiei cât şi a lui Dumnezeu. între ideile esenţiale lăsate de 
Teilhard, Părintele Serafim Rose menţionează: 

„1. Lumea este o parte, un aspect, sau o fază a lui Dumnezeu. 
Această parte a lui Dumnezeu este cosmosul evolutiv. Deşi Teilhard era 
un adept al „panteismului creştin”, pe care îl supraaprecia, Serafim 

Rose consideră că de fapt doctrina sa ţine mai precis de panenteism (o 
doctrină care susţine că Dumnezeu include lumea ca parte, deşi nu 
constituie întregul existenţei Sale). 

Fiind adept al evoluţionismului Teilhard admitea că lumea 
evoluează. Lumea fiind o parte din Dumnezeu, asta înseamnă că şi 
Dumnezeu evoluează. El considera că Dumnezeu este atât Evoluatorul cât 
şi punctul final al evoluţiei, „Punctul Omega”. 

2. Nu există creaţie făcută de o inteligenţă extracosmică. 

Ceea ce era important pentru Teilhard, pentru esenţa 
transformismului nu era atât că reptile descind din peşti, ci faptul că nu 
se apelează la o inteligenţă extra-cosmică în procesele naturii. Aceasta 
deoarece Dumnezeu nu este o inteligenţă extra-cosmică, ci este 
„sufletul Pământului”, este chiar cosmosul. Inteligenţa aplicată în 
evoluţie este intra-cosmică. După Teilhard „Dumnezeu nu poate crea 
decât evolutiif. Acest mod de a gândi ni se pare esenţial nouă. Dumnezeu 
nu putea să creeze o lume decât care să evolueze. 

încercând să nominalizeze unele dintre mecanismele evoluţiei 
Teilhard s-a oprit, între altele, la selecţia psihică. 

Teilhard este acuzat de faptul că Dumnezeul său „se trudeşte să 
producă” şi e „întotdeauna obligat să treacă printr-o serie de riscuri 
inevitabile”. 

Treptele intermediare şi riscurile inevitabile ale evoluţiei au fost 
simţite de Teilhard în cercetările sale. El reprezintă o caracteristică a 
evoluţiei. Nu credem că Teilhard l-a văzut pe Dumnezeu urmărind etapă 
cu etapă evoluţia poticnindu-se atunci când unele dintre marile grupe de 
organisme nu mai aveau calea evoluţiei deschis (Tuboliţi, Amoniţi, Reptile 
etc.). 

3. Confundarea psihicului cu spiritul. Pentru Teilhard odată cu 
evoluţia organismelor evoluează şi spiritul. Materia şi spiritul sunt laturi 
ale unici evoluţii. 

4. Distrugerea adevărului prin nihilism. 

După Teilhard în procesul de evoluţie a lumii are loc şi schimbarea 
sau evoluţia lui Dumnezeu. 

în această situaţi reacţiile sunt spontane şi brutale. Dacă nu mai 
există un Prim Principiu neschimbător ca o temelie a lumii, atunci nu 
există nici o temelie pentru Adevărul Absolut. Ca urmare evoluţionismul 
teilhardian devine nihilist. 

5. Inversarea Adevărului sau hiliasm. 

După cum precizează S. Rose „Teilhard credea că principiul psihic 
al noosferei - „sufletul Pământului” - va converge treptat în Punctul 
Omega, moment în care „partea lui Dumnezeu ” care evolua în lume va 
ajunge, în sfârşit, la Unitatea supremă” (S. Rose, op. citată, p. 382). 

Părintele Serafim Rose identifica drept hiliasm cosmogeneza sau 
emergenţa hristică a lui Teilhard, deoarece hiliasmul este credinţa în 
perfectibilitatea pământului căzut. Consideră, de asemenea, că „la fel cum 
evoluţia e corolarul logic al nihilismului, tot aşa hialismul este o consecinţă 
aproape inevitabilă a evoluţionismuluî ’ (S. Rose, p. 383). 

6. Omul se face Dumnezeu 

Teilhard considera că în finalul evoluţiei sale omul ar putea să 
ajungă în Punctul Omega, deci să se îndumnezeiască. 

Serafim Rose îl aseamănă din acest punct de vedere pe Teilhard cu 
Nietzche, care vorbea de Supraom. La o astfel de idee a juns omul 
occidental prin îndepărtarea lui Dumnezeu din existenţa sa. 

Gândirea lui Teilhard se apropie de a lui Nietzsche, iar pentru S. 
Rose amândoi slujesc anticristul: 

„Dumnezeu e mort; ca atare omul devine Dumnezeu şi totul este 
posibiF. 

7. Evoluţionismul lui Teilhard îl înlocuieşte pe Hristos ca 
Mântuitor. Sunt aduse ca mărturie declaraţiile făcute de Teilhard cu 
câteva luni înainte de moarte: „Hristos, cu adevărat, este cel ce măntuieşte 
- dar oare n-ar trebui să adăugăm imediat că, în acelaşi timp, Hristos este 
cel mântuit de Evoluţie ?’ (S. Rose, p. 384). 

După Teilhard reiese că şi Hristos este procesul evoluţiei şi 
Dumnezeu evoluează. Se întreabă nedumerit S. Rose: „Dacă mecanismul 
evoluţiei (fie el cu totul material, ca în darwinism, fie material-spiritual, ca în 
teilhardism) l-a ridicat pe om din noroi, care „ cădere ” îi mai rămâne lui 
Hristos de ridicat’ (S. Rose, p. 384). 

Părintele Serafim Rose este categoric în ceea ce priveşte „Noua 
Religie” sau „Noul Creştinism” prefigurate de Teilhard, considerând că 
este o „imitare demonică limitată până atunci la lumea păgână”. 
Evoluţionismul teilhardian acceptă ideea că în procesul de evoluţie omul 
se desăvârşeşte şi poate deveni Dumnezeu. De altfel şi Wilber considera 
că omul poate fi îndumnezeit. Părintele Serafim Rose arăta că aceasta 
este o filosofie păgână şi face trimitere la prima expresie a primordialei 
ispite a lui satan faţă de Adam şi Eva: „ori în ce zi veţi mânca dintr-însul, se 
vor deschid e ochii voştri şi veţi fi ca nişte Dumnezei (Facerea 3,5). 

Evoluţionismul este considerat de Părintele Serafim Rose ca fiind 
inversul Adevărului, fiind legat de puterile întunericului. „Firea însăşi al 
ultimului mare cârmuitor al lumii este aceea de a fi anti-Hrist - iar „anti” nu 
înseamnă doar „împotrivă” ci şi „la fel ca, în locul cuiva”. El va părea 
că ia locul lui Hristos, dar de fapt va fi opusul lui. Va copia Adevărul, dar îl 
va înfăţişa lumii printr-o imagine răsturnată, ca în oglindă” (S. Rose, p. 
398). 

Ţinem să subliniem aici faptul că, în realitate, evoluţionismul nu 
pune problema îndumnezeirii omului. Omul este asemenea oricărei alte 
fiinţe, are o ascensiune biologică şi spirituală şi ar putea fi urmat de o altă 
specie care ar putea avea îmbunătăţiţi anumiţi parametri, mai ales cei ai 
gândirii. Este şi firesc ca evoluţionismul să conceapă şi evoluţia societăţii 
omeneşti. Extremismele afectează gândirea raţională dând naştere la 
monştri. 

Evoluţionismul este considerat ca o gândire universală, care vrea să 
explice totul, să justifice totul, ca o concepţie cosmică despre intrarea 
tuturor în armonie universală a lucrurilor. 

„Una dintre caracteristicile curentelor de gândire modeme este 
„universalismul ” - încercarea de a face o sinteză ce va include toate 
părerile „parţiale”: masonie, ecumenism, hegelianism, bahai, unitarism, 
unitatea tuturor religiilor. Iată ce este filosofia „evoluţionistă” - o teorie 
„universală” care să explice orice, şi care să justifice orice lucru aşa cum 
este - o mântuire universală, o concepţie cosmică despre intrarea tuturor în 
armonia universală a lucrurilor aşa cum sunt ele” (S. Rose, p. 416). 

Se aduc evoluţionismului tot felul de acuze. Se încearcă a se 
desprinde tot soiul de teorii filosofice care se consideră a fi derivate din 
evoluţionism sau a reprezenta adevărata faţă a acestei teorii. Se 
hipertrofîază şi se denaturează unele afirmaţii sau sunt reactualizate 
unele idei evoluţioniste care sunt de mult depăşite de evoluţionismul 
modern. Esenţa teoriei evoluţioniste ţine de faptul că organismele s-au 
transformat în timp geologic, s-au înlocuit unele pe altele, au realizat un 
progres morfologic care poate fi cu multă uşurinţă descifrat urmărind 
anatomia comparată a plantelor şi/sau a animalelor. Evoluţia este o 
realitate cosmică. Care sunt mecanismele evoluţiei? Aici părerile sunt 
împărţite. Lamarck, considerat părintele evoluţionismului, a lansat teoria 
transformistă prin care a încercat să explice că Dumnezeu a făcut lumea, 
însă ea s-a modificat, s-a transformat ajungând la starea actuală. Darwin 
a fundamentat teoria evoluţionistă demonstrând că lumea vie s-a 
transformat în timp geologic, pornind de la forme inferioare, simple şi 
ajungând la forme complexe, superioare. Factori darwinieni ai evoluţiei au 
fost analizaţi în fel şi chip, au fost eliminaţi sau hipertrofiaţi, apărând în 
timp multiple teorii. Unele dintre ele au demonstrat principiile 
evoluţionismului. Nu ne miră existenţa a numeroase teorii neolamarckiste 
şi neodarwiniste. De la acceptarea sau respingerea unor teorii la 
anatemizarea evoluţiei ca fenomen cosmic este însă o distanţă mult prea 
mare ca să crezi că se face întâmplător, neinteresat. Trebuie să facem o 
delimitare netă între evoluţie ca fenomen cosmic şi evoluţionism, care 
reprezintă o sumă de teorii, nu doar una a lui Lamarck sau Darwin. 

Teoriile pot fi anatemizate, pot fi scoase în afara ştiinţei sau a 
religie, însă nu trebuie să trecem de la teorii la ceea ce înseamnă o 
realitate cosmică, fie că suntem capabili să ne-o explicăm, fie că nu. 

Dar de ce s-a ajuns aici? 

La centenarul apariţiei lucrării Originea speciilor, în 1959, Julian 
Huxley, nepotul lui Thomas Henry Huxley, cel mai mare susţinător al lui 
Darwin, sublinia în alocuţiunea sa semnificaţia teoriei evoluţioniste: 
„Istoricii viitorului vor socoate probabil prezenta Săptămână Centenară ca 
rezumând o importantă perioadă critică din istoria acestui pământ al nostru 
- perioada când procesul de evoluţie, în persoana omului iscoditor, a început 
a fi cu adevărat conştient de sine ... Este unul dintre primele prilejuri publice 
când s-a recunoscut pe faţă că toate aspectele realităţii sunt supuse 
evoluţiei, de la atomi şi stele până la peşti şi flori, de la peşti şi flori până la 
societăţile şi valorile umane - pe scurt, că întreaga realitate este un unic 
proces de evoluţie. 

în 1859, Darwin a deschis calea care duce la un nou nivel psiho¬ 
social, cu un nou model de organizare ideologică - organizarea gândirii şi 
credinţei centrată pe evoluţie. 

în modelul evoluţionist de gândire nu mai este nevoie şi nici loc 
pentru supranatural. Pământul nu a fost creat, ci a evoluat. Tot aşa s-a 
întâmplat şi cu animalele şi plantele care îl locuiesc, inclusiv cu noi, 
oamenii - minte şi suflet, creier şi trup. La fel s-a întâmplat şi cu religia. 

Omul evoluţionist nu mai poate scăpa de singurătate în braţele 
întruchipării unui tată divinizat pe care el însuşi l-a creat, nici să mai fugă 
de responsabilitatea luării unor decizii adăpostindu-se sub umbrelele 
Autorităţii Divine, nici să se eschiveze de la greaua sarcină de a da faţă cu 
problemele prezente şi de la planificarea viitorului său, bizuindu-se pe 
voia unei Pronii atotştiutoare dar, din nefericire, de nepătruns. 

„în sfârşit, viziunea evoluţionistă ne dă putinţa să întrezărim, 
pregătind înlocuirea religiei biblice cu o nouă credinţă întemeiată pe 
naturalismul evoluţionist. Noua credinţă ar urma să devină temei nu doar al 

ştiinţei, ci şi al guvernării, legii şi moralei. Urma să fie filosofia religioasă 
oficială a modernităţii’ (citat de S. Rose, p. 6). 

Reacţia la agresiunea lui J. Huxley la dresa religiei şi a lui 
Dumnezeu a fost puternică din partea unor corifei ai credinţei creştine. 
Părintele Serafim Rose în repetate rânduri şi-a spus părerea asupra 
acestui model de gândire potrivnic ortodoxiei: 

„Filosofia evoluţionistă a „ ridicării din animale ” ne pare desigur de 
neîmpăcat cu concepţia creştină a „Căderii din Rai”, şi întreaga noastră 
concepţie asupra istoriei va fi determinată de felul în care credem” (S. Rose, 

p. 12) 

Prin acest mod de gândire hiliasto-evoluţionist a fost posibilă 
apariţia mişcărilor politico-religioase precum socialismul internaţional, 
globalismul şi ecumenismul, crede Părintele Serafim Rose, deoarece toate 
împărtăşesc acelaşi ţel hiliast „o nouă ordine”. Noua ordine îşi propune 
să estompeze deosebirile dintre organisme deoarece acestea se transformă 
din unul în altul. 

în privinţa estompării deosebirile dintre naţiuni dorită de mişcarea 
globalistă actuală şi dintre religii dorită de ecumenism ni se pare că 
Serafim Rose are perfectă dreptate. în ceea ce priveşte deosebirile dintre 
organisme lucrurile nu stau chiar aşa. Aceasta deoarece evoluţia nu 
conduce la uniformizare ci, dimpotrivă, la diferenţiere. Arborele genealogic 
devine din ce în ce mai stufos spre vârful coroanei. Fiind vorba despre 
evoluţie şi despre legea biogenetică fundamentală care atât de mult este 
scoasă în faţă ca nemaifîind de actualitate, trebuie să arătăm că, 
urmărind frunzele unui copac de la bază spre vârful coroanei putem 
constata că prezintă unele deosebiri importante. Frunzele de la bază au 
un caracter mai primitiv, în timp ce cele de la vârf ilustrează foarte bine 
gradul de evoluţie pe care l-au avut frunzele speciei respective în istoria 
evoluţiei sale. în această analiză putem surprinde aspecte fîlogenetice 
desfăşurate în ontogeneza unui individ. Legea biogenetică fundamentală 
nu este perimată. Ea a suferit în timp unele ajustări (unele puneri la 
punct pentru cazurile particulare). 

Părintele Serafim Rose a fost surprins de cartea lui Alexandros 
Kalomiros. A urmărit cu mult interes şi reacţiile pe care această carte le-a 
provocat. I-a scris lui Al. Kalomiros şi a primit de la acesta un răspuns 
de circa 40 de pagini. Referitor la această scrisoare Părintele Serafim 
Rose consemna în însemnările sale: „Trebuie să mărturisesc că este mult 
mai şocant decât mă aşteptam - să expui învăţătura evoluţionistă nici 
măcar înfrumuseţată sau ajustată, încununată cu „animalul evoluat 
Adam” şi „cel ce tăgăduieşte evoluţia tăgăduieşte Sfintele Scripturi”, 
într-un fel suntem totuşi mai curând mulţumiţi - căci acum am aflat pentru 
prima dată un respectabil „evoluţionist” ortodox ce acceptă să spună pe 
faţă lucruri pe care alţii, cred eu, se tem să le rostească cu glas tare” (S. 
Rose, p. 14). 

Obişnuiţi doar cu latura ştiinţifică a problemelor evoluţiei, analizând 
şi interpretând diferite dovezi oferite de embriologia comparată, de 
anatomia comparată a plantelor şi a animalelor, de biogeografîe, şi, mai 
nou, de biologia celulară şi moleculară nu putem să nu acceptăm procesul 
evoluţiei ca realitate cosmică. Venind în contact cu unele interpretări şi 
deformări politice şi ideologice, cu unele ieşiri din contextul ştiinţific, fie că 
acestea sunt lansate de unii evoluţionişti extremişti (fundamentalişti), fie 
că sunt susţinute de unii teologi (Teilhard de Chardin, Al. Kalomiros 
etc.) constaţi cât de departe se poate ajunge în deformarea unei teorii prin 
deturnarea ţintei vizate la lansarea sa. 

Interesant este ceea ce consemnează Părintele Serafim Rose în 
„disputa” sa cu Al. Kalomiros: 

„Problema evoluţiei nu poate fi nicidecum discutată dacă nu ai un 
temei pentru înţelegerea laturii sale ştiinţifice (a „dovezilor sale 
ştiinţifice”), ca şi a mai vastei filosofii a evoluţiei întemeiate pe ea 
(Teilhard de Chardin etc,)... Nu vreau să spun că trebuie să fii un 
specialist în ştiinţă spre a discuta latura ştiinţifică a problemei - căci latura 
ştiinţifică nu este cea mai importantă şi, de obicei, specialiştii cad în 
capcana de a se concentra prea mult asupra ei; dar, dacă nu cunoşti 
suficient latura ştiinţifică, nu vei fi în stare să pricepi problema în întregul ei. 

Nu vei putea spune cu certitudine, de pildă, dacă omul a fost pe pământ 
acum şapte sau opt sute de mii de ani („mai mult sau mai puţin ” cum 
spun adeseori Părinţii), dacă este cu totul neştiutor in ce priveşte principiile 
dotării radiometrice, straturile geologice etc., care „dovedesc” că omul are o 
vechime de „milioane de ani”. Iar asemenea cunoştinţe nu sunt nicidecum 
izoterice - principiile de bază ale dotării radiometrice (atât cât e nevoie 
pentru a le arăta punctele tari şi cele slabe) se pot explica uşor într-un 
articol destul de scurt... Este doar un exemplu care ne arată că, pentru a 
da de capătul problemei, este nevoie să avem o cunoaştere de bază, chiar 
ca profani, a dovezilor ştiinţifice pentru şi împotriva evoluţiei. Dacă oamenii 
sunt cât de căt obiectivi, fără a voi să aibă dreptate cu orice preţ, asemenea 
probleme nici n-ar trebui să stârnească dezbateri prea pătimaşe. Ca 
principiu de temelie, desigur, trebuie să pornim de la faptul că adevărul 
ştiinţific (apariţia feluritelor păreri şi prejudecăţi) nu poate contrazice 
adevărul descoperit dumnezeieşte, cu condiţia să le înţelegem pe 
amândouă în mod corect ’ (S. Rose, p. 15). 

Oarecum ironic în analiza sa, Părintele Serafim Rose trece cu 
multă uşurinţă peste unele argumente ştiinţifice cu care era de fapt la 
curent şi pune sub semnul întrebării metodele radiometrică şi geologică de 
datare a evenimentelor majore, recunoaşte totuşi că se impune să 
porneşti, în astfel de dispute academice de la cunoaşterea adevărului. 


PĂRINTELE GHELASIE GHEORGHE DESPRE CREAŢIE 
ŞI EVOLUŢIE 

în Mănăstirea Frăsinei, care reprezintă un adevărat Athos 
românesc, găseşti un mănunchi de isihaşti care întreţin o atmosferă de 
profundă curăţenie spirituală şi de comuniune cu Dumnezeu. 

Părintele Ghelasie a devenit arhicunoscut prin scrierile sale mistice. 
Doctor al fizicului, dar mai ales al sufletului, Părintele Ghelasie ne 
uimeşte prin sclipirea minţii şi prin paleta largă a problemelor pe care le 

abordează. Dacă îl întrebi cum de a putut să ajungă la o gândire atât de 
profundă, îţi va răspunde cu tainică mândrie şi cu smerenie, că a fost 
ucenicul pustnicului Arsenie Praja, de pe Cheile Râmeţului, din Munţii 
Apuseni. Mă întreb mereu cât de multe ştia pustnicul Arsene Praja dacă 
Părintele Ghelasie te impresionează prin profunzimea gândirii sale mistice 
şi prin diapazonul larg al cunoaşterii religioase. 

Ca unul dintre cei mai mari mistici români, isihastul Ghelasie 
Gheorghe nu acceptă ideile lui Teilhard de Chardin şi Alexandros 
Kalomiros nici în ceea ce priveşte compararea zilelor genezei cu erele 
geologice şi nici în interpretarea genezei omului. în dialogul „Pe Urme 
Antropologice”, publicat în Colecţia Isihasm (1999), la Ed. Conphis, 
privitor la zilele genezei din Biblie ţine să precizeze: 

„Cele „ şapte zile” ale Genezei - Facerii Lumii, sunt „Calendarul 
divin”, care apoi se transpune şi în „Calendarul de creaţie” al nostru, ca 
Timp normal. 

Zice Sf. Ioan Gură de Aur: - „N-ar fi fost greu pentru Mâna Sa 
Atotputernică şi înţelepciunea Sa cea nemărginită, să Creeze toate 
într-o zi, chiar într-o singură clipită”. 

Dar Fiul lui Dumnezeu Demiurgul Lumii face o „îmbinare” între 
timpul divin şi timpul de creaţie. Aici se fac speculaţii zis ştiinţifice, că 
Zilele Genezei ar avea „alte” dimensiuni. 

Biblic se vorbeşte de „zilele fără Soare şi astre” (până în a patra, 
când se creează Soarele şi astrele) şi de „zilele cu Soare”. 

Mistic se disting „trei moduri temporale”: - Timpul Precosmic (când 
Dumnezeu face Planul creaţiei, doar de El ştiut); - Timpul actului Divin 
Cosmic (tot doar de Divin ştiut); - Timpul propriu de creaţie - astral normal al 
nostru. Primele două sunt Timpul sacru, ultimul este „Timpul fizico- 
biologic” (Pe Urme Antropologice, p. 16-17). 

în ceea ce priveşte evoluţia, părintele Ghelasie este categoric 
împotriva afirmaţiilor lui Al. Kalomiros neacceptând aspectele evolutive 
decât doar după cele şapte zile ale creaţiei. 

„Strict biblic şi după Caracterul Revelaţiei Atotputerniciei Divine, 
nu se admite o evoluţie în cadrul Zilelor Genezei. S-ar putea vorbi de un 
„aspect evolutiv” doar după cele Şapte Zile ale Facerii Lumii. 

De aceea în sens Creştin, Antropologia trebuie văzută în trei direcţii 
deodată, ca Act Sacru Divin în Sine, ca Menire Divină-Creaţie (cele şapte 
zile) şi ca Mişcare-desfăşurare a Naturii proprii de creaţie. Actul Sacru 
Divin este „indiscutabil doar ca Revelaţie”. Cele şapte zile sunt direct 
„Religie”, „dublă dimensiune Divină şi de creaţie ”. Timpul astral după 
Facerea Lumii, poate avea şi „Creştere”, extindere-evoluţie. 

Amestecul acestor „dimensiuni” strict deosebite, fac greşelile multora, 
şi ca religie şi ca ştiinţă. Al. Kalomiros, luat de unii ca reper ştiinţific, aici 
se încurcă. „Evoluţia nu este posibilă în Zilele Genezei”, ci eventual, 
doar după aceasta, ca „fenomen doar al naturii proprii de creaţie”. 

Şi mai este încă o problemă pe care ştiinţa o trece cu vederea, a 
„păcatului”, care „strică şi deformează natura şi mişcările ei 
iniţiale”. Dacă Dumnezeu spune „Creşteţi şi vă înmulţiţi”, după păcat, 
aceasta se „dublează” cu o „denaturare” până la o „anti-natură”. Şi 
atunci, care este zisa „evoluţie”, cea după „modelul pur de dinaintea 
păcatului”, sau după „distructivităţile păcatului?” Zisele „ fosile şi 
straturi ale erelor geologice” sunt ale „Big Bang-ului Facerii Lumii”, 
sau ale „big-bang-ului păcatului? 9 ’... 

Dacă ar fi să afirm o „evoluţie”, eu personal aş considera-o „ieşirea 
din lupta Legilor Divine cu legile păcatului”, în care limbajul religios 
înseamnă Mântuire. Cel ce a câştigat „Chipul Mântuirii”, acela a 
„Evoluat la un Chip Duhovnicesc - superior” (Pe Urme Antropologice, 
p. 17-18). 

Privitor la geneza lumii materiale şi a lumii vii Părintele Ghelasie 
pune accentul pe puterea Duhului Divin, care pune lumea în mişcare şi îi 
dă sens. Dumnezeu nu este, aşa cum se admite în fîlosofîa aristotelică un 
motor care nu se mişcă, Dumnezeu este însăşi mişcarea, doar Divinul 
poate mişca şi vitaliza natura, mişcarea şi viaţa fiind de natură Divină: 

„Biblic se arată că la început natura (cerul şi Pământul) era doar un 

„întins de ape, netocmite şi goale”, adică „fără mişcare şi fără 

viaţă”, peste care era Duhul-Puterea Divină. Mare atenţie la evidenţa 
biblică a distincţiei dintre „Golul - netocmirea Naturii” şi Duhul - Puterea 
Divină. Va să zică Ntura în sine nu are „nimic ”, este doar un „mediu- 
spaţiu”, deşi are o „substanţialitate, ca apă şi uscat”. Deci, 
„substanţa Naturii, nu are nici un „potenţial de mişcare şi viaţă”, 
aceasta este în Duhul Divin Supra-Natură. Dacă Natura ar fi avut vreun 
potenţial, nu ar mai fi menţionat Duhul. Şi anticii vorbesc de un „ neant- 
abis-haos” primordial, dar în care sunt toate „potenţele de forme şi 
creaţie”. Proorocul Moise ca să distingă net şi clar pe Dumnezeul Cel 
Adevărat, îl „evidenţiază” în mod deosebit faţă de Natură, ca să nu fie 
confundat cu un „dumnezeu naturalizat” (ca zeii păgânilor). Ştiinţa aici 
se încurcă, „naturizănd” şi ea Divinul (Pe Urme Antropologie, p. 33). 

Spre deosebire de fîlosofîa egipteană şi, în genere, de fîlosofîa antică 
şi chiar de unele reluări din cea modernă, referatul Divin pune accentul, 
după cum remarcă părintele Ghelasie, pe rolul Duhului Sfânt în mişcarea 
şi însufleţirea naturii: 

„Proorocul Moise face o adevărată „revoluţie de logică”, faţă de 
„metafizica Egiptului” şi a anticilor în general. Anticii consideră Divinul 

ca „absolut nemişcat-gol-esenţă” şi Natura ca „potenţial de mişcare”. 
Biblic, Divinul - Duhul este Absoluta Mişcare peste „Natura 
nemişcată şi goală”. Comentariul unora că Duhul era „clocirea” 
Potenţelor Naturii (este vorba despre Alexandros Kalomiros), nu este 
strict biblică, ci o amestecătură cu metafizicul anticilor. Ce rost mai are 
Duhul, dacă Natura are deja „mişcare”? Ar fi o „înjosire lezmajestate”. 

Zielele Facerii-Genezei, sunt tocmai distincţia netă a „nemişcării 
golului de potenţial” al Naturii, că doar Actul Divin o poate „mişca şi 
vitaliza”. Biblic, „Mişcarea şi Viaţa” sunt cu exclusivitate 
„monopolul” Divinului. Moise prin aceasta este strict „evreu” şi nu 
egiptean-păgăn. Dumnezeul biblic este Unicul şi Absolutul Mobil în Sine, 
pe care îl reflectă şi în Natură” (Pe Urme Antropologic, p. 33-34). 

Interesantă este interpretarea pe care o dă părintele Ghelasie Big- 
Bang-ului. Nu neagă existenţa acestui fenomen, dar nu îl consideră la 
originea unei geneze naturale, dimpotrivă se pare că de la această explozie 
a continuat să degenereze natura, asemenea degenerării după căderea în 
păcat a protopărinţilor noştri: 

„Domnul meu eu nu neg total, „explozia astrală”, dar nu o consider 
ca o „origine” a Genezei biblice. Biblic se vorbeşte de schimbările naturii 
după scoaterea lui Adam din Rai. Pământul va rodi cu greu; va fi o 
verdeaţă, care se distruge şi care se regenerează tot mai puţin ; moartea - 
fărâmiţarea se va extinde tot mai mult în toată Natura. Nu este 
exclus nici Cerul, care nu va mai fi ca înainte, ci cu fenomene tot mai 
diminuate şi mai explozive. Astrele vor cădea, se vor arde, vor apărea 
fenomene tot mai pustiitoare, ca „blestem al morţii”- îngerii care au căzut 
din Cer, au atras după ei „explozii astrale masive” şi Omul scos din Rai 
poluează tot mai mult Pământul cu „miasmele morţii” (Pe Urme 
Antropologice, p. 36). 

într-un alt dialog, comentat Big-Bang-ul, pe care îl numeşte Big- 
Bang-ul Cuvântului Creator sau Big-Bang-ul Luminii, Părintele 
Ghelasie menţionează: 

„Nimicul Facerii Lumii este legat doar de Creaţie. Dumnezeul 
Revelaţiei Creştine este aşa de deplin, încât nu mai poate fi „altceva” 
dincolo de El. Creaţia trebuie să fie total de „altă natură, de alt spaţiu, 
de altă mişcare”, şi mai mult, „de altă Fiinţă”. Aici este marea supriză 

„de altă Fiinţă”. 

Dumnezeul Revelaţiei Creştine este Fiinţa Unică absolută, care poate 
Crea şi o „Fiinţă Creată”, care n-a putut exista înainte şi care astfel este 
Creată din „nimic”. Actul Creaţiei produce „nimicul”. Creaţia începe cu 
Big-Bang-ul CUVÂNTULUI CREATOR, cu Big-Bang-ul LUMINII” (Gh. 
Mustaţă, 1997, Un dialog despre originile lumii cu Părintele Ghelasie 
Gheorghe, p. 16). 

Dacă acceptă un început, acesta este începutul Facerii. Dacă a 
existat un Big-Bang, atunci acesta este Big-Bangu-ul LUMINII sau al 

Creaţiei. Cu alte cuvinte, după Părintele Ghelasie „Nimic fără 
Dumnezeu”. 

„Fizicienii spun că înainte de „ zidul lui Planck” era „neantul” sau 
poate un „ocean de simetrie”, o energie infinită... Mai bine să spunem că 

era „un ocean de Inteligenţă”, un „ocean de IUBIRE, sau de LUMINĂ, 
era TAINA LUI DUMNEZEU, TAINA DIVINĂ, era DUMNEZEIREA 
ADEVĂRATĂ 

Nu se realizase nimic încă din Creaţie. 

Urmează momentul cel de Taină, este momentul exploziei primordiale, 
este momentul începutului Creaţiei. în acest moment se revarsă în Cosmos 
un CEVA DIVIN, Binecuvântarea TATĂLUI DUMNEZEU, care se dăruieşte 
lumii. 

începe Dimineaţa Cosmică. Un GLAS ce zguduie Cosmosul rosteşte 
UN NUMEDE TAINĂ. Este GLASUL DIVIN. Este GLASUL LUI DUMNEZEU, ce 
declanşează Creaţia, explozia primordială. 

Să fie LUMINĂ! 

Iată rostirea glasului lui DUMNEZEU. Această rostire provoacă 
explozia” (Gh. Mustaţă, 1997, p. 16-17). 

Trebuie să recunoaştem că o asemenea interpretare n-am mai 
întâlnit. Nu este loc pentru evoluţie, ci numai pentru creaţie. Iar Big- 
Bang-ul iniţierii cosmosului devine Big-Bang-ul LUMINII sau al CREAŢIEI. 

Asemenea Părintelui Serafim Rose, în gândirea Părintelui Ghelasie 
nu este loc pentru evoluţie decât, poate după terminarea creaţiei. Evoluţia 
ar începe după căderea în păcat şi după actul mântuirii lui Hristos prin 
înălţare spirituală spre Dumnezeu. 

ORIGINEA VIEŢII 


în ştiinţa contemporană evoluţionismul alcătuieşte principiul 
dominant de explicaţie a universului; realitatea, considerată în întregul ei, 
este în stare de continuă devenire. Stea şi atom, viaţă şi societate sunt, 
pentru omul veacului nostru, în permanent proces de evoluţie. 

Procesul evolutiv petrecut în imensităţile spaţiale în lungul 
miliardelor de ani şi pe întinderi de miliarde ani-lumină, a prilejuit, prin 
pulverulenţa formaţiilor planetare, gravitând în jurul sorilor ajunşi la o 
anumită treaptă de evoluţie, noi forme ale devenirii materiei. 

în acest vast proces, prezenţa carbonului, element chimic 
fundamental al materiei vii, a fost semnalat, prin cercetări spectroscopice 
sau chimice, în cele mai diferite formaţiuni: în imensele stele roşii, la 
milioane de grade temperatură, în pulberea interstelară, la temperaturi 
scăzute vecine cu zero absolut, înlăuntrul meteoriţilor sau al spectrelor 
cometare, pe planetele sistemului solar etc. 

Prezintă interes deosebit faptul că, în procesul evolutiv universal s- 
au putut depista, începând de la temperaturi stelare mai scăzute (de la 12 
000°C), compuşi ai carbonului: metin, dicarbon, carburi, iar în materia 
interstelară radicali simpli de hidrocarburi. 

Se adaugă acestor descoperiri un fapt şi mai semnificativ, sub 
raport teoretic: identificarea mai multor regiuni cosmice conţinând 
aldehidă formică, compus organic al carbonului premergător evoluţiei 
către materia vie. S-au pus în evidenţă, în interiorul meteoriţilor 
hidrocarburi cu greutate moleculară mare, care nu au apărut pe cale 
biogenă, iar în atmosfera planetei Jupiter s-a vădit prezenţa metanului şi 
a amoniacului. 

Viaţa şi corelativul acesteia, moartea, îşi află astfel un loc intercalat 
în procesul evoluţiei universale. Problema originii şi a naturii vieţii nu mai 

este, limitată, în prezent, la cazul particular al planetei Terra, ci se 
integrează unei viziuni cosmologice. 

Apariţia vieţii este condiţionată de întregul caracteristicilor atomice 
şi fizico-chimice ale corpului sideral considerat, în momentul în care 
condiţii favorabile apariţiei acestei forme evoluate a materiei sunt întrunite 
pe un astru. 

Viaţa poate apare în forme, manifestări şi ritm evolutiv dependente 
de aceste împrejurări. 

în privinţa originii vieţii au fost formulate diverse teorii, în funcţie de 
stadiul evolutiv al cunoaşterii. Dintre teoriile emise, cu caracter ştiinţific 
ne vom apropia doar câteva: 


1. Teoria generaţiei spontane 


îşi are originea în doctrina lui Democrit care, în Marea cosmologie 
şi în Despre natură afirma că viaţa este rezultatul forţelor mecanice ale 
naturii. Viaţa a apărut în mod spontan din materiile nevii, pământ, apă, 
putregai etc. 

Aristotel, ca şi mulţi alţi filosofi ai antichităţii, a admis teoria 
generaţiei spontane. El afirmă că plantele apar în mod spontan, direct din 
pământ - material asemănător cu însuşi corpul plantelor. Animalele se 
nasc şi ele spontan. Astfel, viermii, larvele albinelor, ale viespilor, 
căpuşele, licuricii şi multe alte insecte se nasc din rouă, din putrefacţia 
nămolului sau a gunoiului, din lemne uscate, din păr, sudoare sau din 
carne. 

Naşterea spontană a tuturor acestor vieţuitoare este explicată de 
Aristotel ca urmare a unirii formei - principiul activ, cu materia - pasivă. 

Teoria generaţiei spontane a fost larg acceptată până în secolul al 
XVII-lea şi chiar mai târziu, când prin experimentele lui Francesco Redi 
(1626 - 1679) şi apoi ale lui Louis Pasteur se dovedeşte netemeinicia 
acestei ipoteze. 

Se ştie că L. Pasteur, printre numeroasele sale experimente a închis 
ermetic, în vase sterilizate, materie organică, fără să se semnalizeze 
apariţia în acest mediu a unor microorganisme sau alte fiinţe, care nu au 
apărut decât în momentul în care vasul a fost deschis şi contaminat cu 
germeni aerieni. 

Teoria generaţiei spontane nu s-a bucurat de încredere în gândirea 
ştiinţifică. Principalul motiv este determinat de faptul că în diferite 
momente din istoria ştiinţei două concepte foarte diferite au fost numite 

“<generaţie spontană”: 

- abiogeneza - ideea originii din materie anorganică; 

- heterogeneza - ideea că viaţa a luat naştere din materia organică 
moartă, cum ar fi apariţia viermilor din carne în descompunere. Această 
idee a fost infirmată de experimentele ştiinţifice. în 1864, L. Pasteur a 
prezentat rezultatele experimentelor sale în faţa profesorilor de la Sorbona 
concluzionând: “Doctrina generaţiei spontane nu-şi va mai reveni niciodată 
de pe urma loviturii mortale dată de acest experiment”. 

Abiogeneza presupune apariţia vieţii din materia nevie, în mod 
spontan sau ca urmare a unui proces de evoluţie chimică. Astfel Henry 
Bastian (1870) a susţinut ideea unei abiogeneze continue. Bastian a privit 
protoplasma ca pe o substanţă simplă, nediferenţiată, care se formează în 
perioade relativ scurte în multe ocazii. 

Abia după înţelegerea naturii atomice a materiei s-a putut elabora o 
teorie modernă a abiogenezei, lansată în mod independent de Alexander 
Ivanovici Oparin şi J.B.S. Haldane. 


2. Teoria panspermiei 


A fost fondată de filosoful antic Anaxagora din Clazomene, care 
vorbea de aşa-numiţii germeni (“spermata”) existenţi pretutindeni (“pan”) , 
care ar cădea cu ploile din cer şi ar genera viaţa în mâlul neînsufleţit. 

Teoria panspermiei a fost preluată în a doua jumătate a secolului 
trecut de către H. Richter, lordul William Thomson Kelvin, H. 
Helmholtz etc. 

Ctitorul teoriei moderne a panspermiei a fost însă Svante 
Arrhenius, laureat al Premiului Nobel (1904). 

Acceptând ideea că viaţa este răspândită pretutindeni în spaţiul 
cosmic, S. Arrhenius a căutat să probeze posibilitatea transportului 
germenilor vieţii prin univers. Pornind de la cercetările lui Maxwell asupra 
fenomenului presiunii luminii, Arrhenius a susţinut că viaţa se găseşte 
pretutindeni în cosmos, sub formă de germeni care ar fi purtaţi de undele 
fotonice, de presiunea razelor luminoase. El a calculat chiar dimensiunea 
pe care ar trebui s-o aibă germenii vieţii pentru a putea fi transportaţi de 
undele fotonice şi a ajuns la concluzia că ar putea avea dimensiunea 
sporilor de bacterii. 

Aici se ridică două probleme majore: 

- pot rezista germenii vieţii la condiţiile oferite de spaţiile 
intersiderale, cu temperaturi apropiate de zero absolut? 

- pot rezista bombardamentului centurilor de radiaţii? 

B. Luyet a probat prin experimente că prin răcirea rapidă şi 
profundă a protoplasmei cu hidrogen sau azot lichid se evită cristalizarea 
apei şi distrugerea protoplasmei vii, care devine sticloasă, se vitrifică şi îşi 
menţine viabilitatea în stare de anabioză totală. Deci pot rezista la 
“îngheţul” cosmic. 

în ceea ce priveşte rezistenţa microorganismelor la radiaţiile 
cosmice, experimentele efectuate cu bacteria Micrococcus radiodurans au 
dovedit că poate rezista la radiaţii mai intense decât cele emise de 
centurile de radiaţii ale Pământului. 

în sprijinul teoriei panspermiei vin şi cercetările lui Fred Hoyle, 
astrofîzician şi ale matematicianului Caandra Wickramasinghe, care prin 
teoria spaţiului viu consideră că moleculele organice din cosmos pot să se 
alipească prafului de grafit din cosmos şi să formeze aminoacizi. 

Mai mult decât atât, la nivelul cometelor aminoacizii ar putea forma 
complexe macromoleculare şi chiar microorganisme. Deci, primele 
organisme s-ar fi putut forma la nivel cosmic. O conversie biologică rapidă 
a carbonului, azotului şi oxigenului interstelar s-ar produce în zonele 
unde se formează noile stele. Condiţiile oferite de zonele exterioare ale 
norului cosmic, în curs de condensare, ar permite apei lichide şi 
substanţelor organice să persiste timp de milioane de ani în comete. 

Cometele ar oferi condiţii favorabile vieţii. La nivelul nucleului 
temperatura ar avea în jur de + 27°C, în timp ce la afeliu ajunge la - 
173°C. Oscilaţiile periodice ale temperaturilor ar re a l i za selecţia 
moleculelor capabile să supravieţuiască. Radiaţia solară sau a altor stele, 
ar favoriza formarea de biopolimeri şi de complexe moleculare, adaptate 
tranziţiilor de temperatură. Astfel ar lua naştere primele formaţiuni vii, 
probabil bacterii. 

în sprijinul acestei teorii sunt aduse, ca argumente, o serie de date 
privind existenţa în unii meteoriţi, de origine extraterestră, a unor 
compuşi chimici organici complecşi. Astfel, în existenţa structurii 
condritului carbonic Murchinson, căzut în sud-estul Australiei, a unor 
aminoacizi tereştri şi a unor aminoacizi care nu se găsesc pe Terra - 
metilalanina şi sarcosina, probează originea lor nepământeană. 

F. Crick şi Orgel (1973) consideră că viaţa ar fi apărut pe alte 
planete şi că ar fi fost '‘însămânţată” pe Terra, lansând ipoteza 
panspermiei dirijate. 


375 



3. Teoria modernă a evoluţiei chimice 


După o tăcere de aproape jumătate de secol privind abiogeneza, în 
1924 biochimistul rus Alexander Ivanovici Oparin a redeschis discuţiile 
lansând o teorie unitară asupra abiogenezei prin evoluţie chimică, 
sugerând că aranjamentele moleculare complexe şi funcţiile sistemelor vii 
au evoluat din molecule mai simple care au existat dinainte pe pământul 
primitiv, lipsit de viaţă. 

Ideile lui A.I. Oparin au fost susţinute şi completate de către J.B.S. 
Haldane, care în 1928, în Raţionalist Annual, făcea speculaţii cu privire 
la condiţiile necesare pentru apariţia vieţii pe Pământul prebiologic. 
Haldane şi-a imaginat că lumina ultravioletă a acţionat asupra atmosferei 
primitive a pământului care constituia o sursă a unei concentraţii 
crescânde de zaharuri şi aminoacizi în ocean, determinând formarea unei 
supe primordiale calde, diluată. 

Haldane şi-a imaginat că viaţa a apărut pornind de la supa 
fierbinte diluată. 

în sprijinul noii teorii un rol deosebit l-au avut lucrările lui J.D. 
Bernal. El a sugerat unele mecanisme posibile prin care biomonomerii se 
puteau acumula în concentraţii suficient de ridicate ca să permită reacţii 
de polimerizare care să conducă la apariţia macromoleculelor 
(protobiopolimerilor) necesare pentru viaţă. Nămolurile marine şi cele din 
ape dulci au fost socotite esenţiale pentru sinteza unor macromolecule şi 
pentru protejarea lor împotriva acţiunii distrugătoare a luminii 
ultraviolete. 

Contribuţia lui Harald Urey a fost hotărâtoare în ceea ce priveşte 
canalizarea cercetărilor pe direcţia evoluţiei chimice în abiogeneză. 
Pornind de la observaţia că planetele sistemului solar cu excepţia 
Pământului şi a planetelor mici au o atmosferă reducătoare, fiind bogate 
în hidrogen, Urey a sugerat ideea că, probabil şi atmosfera Pământului 

prebiotic a fost reducătoare, devenind oxidantă mult mai târziu ca urmare 
a procesului de fotosinteză. 

Sugestiile fundamentale făcute de Oparin, Haldane, Bernal şi Urey 
au fost unite în ceea ce vom numi teoria modernă a evoluţiei chimice, 

teorie care domină gândirea oamenilor de ştiinţă din cea de-a doua 
jumătate a secolului XX. 

Compoziţia atmosferei primitive a pământului 

După James B. Pollock, expert la NASA - Ames, atmosferele 
moderne ale planetelor sistemului solar s-ar fi putut re a l i za în trei moduri: 

1. Ipoteza atmosferei primare, conform căreia gazele din 
atmosfera modernă ar fi rămăşiţe ale nebuloasei presolare. Totuşi raportul 
argon-neon de pe Venus, Pământ şi Marte diferă mult comparativ cu cel 
din Soare. 

2. Ipoteza sursei externe, conform căreia gazele au fost aduse de 
comete, asteroizi bogaţi în substanţe volatile, de vântul post T - tauri, 
când planetele înglobau ultimele rămăşiţe de materie din sistemul solar. 
Aceste condiţii ar fi trebuit să fie mai mult sau mai puţin asemănătoare 
pentru toate planetele, ceea ce nu se confirmă. 

3. Ipoteza asocierii granulelor conform căreia atmosfera modernă 
ar fi rezultatul eliberării gazelor captate în rocile originare. 

Termenul de “asocierea granulelor” vine de la faptul că granulele de 
material conţinând potenţiale substanţe volatile au fost acumulate în 
planetoizi care, ulterior, s-au asociat şi au format planete. Apoi, în urma 
încălzirii substanţele volatile au ajuns la suprafaţă. Atmosfera volatilă 
originară a Pământului a scăpat din câmpul gravitaţional al acestuia astfel 
că atmosfera primitivă a Pământului a fost de fapt o atmosferă secundară, 
care a provenit din gazele emanate din interiorul Pământului prin vulcani 
sau prin difuziune prin manta. 

4. Atmosfera redusă pe bază de CPU, NH3, PhO - a fost susţinută 
de Oparin, Urey (1952), Miiller şi Urey (1959). Alături de aceste 


377 



substanţe ar fi existat şi o mică concentraţie, dar semnificativă de H 2 , care 
a rămas în atmosfera pământului în formare, având o presiune de cel 
puţin IO 3 atmosfere (astăzi are IO 6 atm.). Hidrogenul ar fi reacţionat cu 
azotul, carbonul sau oxigenul formând o atmosferă bogată în CH4, NH3, şi 
vapori de H 2 O. 

Argumentele aduse în vederea probării unei atmosfere primare 
reduse: 

- rocile mai vechi de 2,5 miliarde de ani au amprenta formării lor 
într-un mediu hidrogenic: sunt compuşi feroşi nu ferici, sulfuri nu sulfaţi 
sau sulfiţi, carburi etc.; 

- planetele sistemului solar au atmosfere cu caracter redus, chiar 
dacă compoziţia lor poate fi diferită de atmosfera primară a planetei Terra. 

în ultima perioadă consensul oamenilor de ştiinţă cu privire la 
atmosfera primitivă s-a modificat. începe să fie tot mai larg acceptată 
ideea unei atmosfere primitive mai neutre, constând din CO 2 , N 2 , H 2 O şi 
poate 1% H 2 . 

Se admite că existenţa O 2 liber în atmosfera Pământului primitiv ar 
fi fost generat de trei surse: 

- existenţa unor forme de viaţă producătoare de O 2 în roci mai vechi 
de 3,5 x IO 9 ani; 

- existenţa unor minerale oxidate în roci mai vechi de 3,5 xlO 9 ani; 

- o concentraţie de O 2 de până la 0,1 CAM a putut fi produsă prin 
fotoliza apei. 

Dovezile care se acumulează cu privire la un Pământ şi o atmosferă 
conţinând oxigen amplifică misterul originii vieţii. 

5. Atmosfera nereducătoare 

M.E. Baur respinge ipoteza atmosferei foarte reducătoare propusă 
de Oparin - Haldane şi propune modelul unei atmosfere primitive pe bază 
de CO 2 - N 2 , comparabilă cu cea actuală, însă fără O 2 liber, făcând să 
întreţină ferul redus (Fe ++ ) în stadiul de pirită şi de silicaţi de tipul SiC >4 
(Fe, Mg) 2 - olivino-fayalita, în procesul de formare a compuşilor organici. 

Fără să intrăm în detalii, după modelul lui Baur formarea 
compuşilor de carbon redus (hidrocarburi sau carburi simple) ar fi 
rezultatul oxidării fierului feros în fier feric după o reacţie banală de oxido- 
reducere, fierul fîeros având un rol reducător esenţial. 

CO 2 + 2Fe2SiC>4 (fayalită) - C + 2Fe2C>3 + 2SiC>2 cu AG25°c = -46 
Kg/mol de C 

Această reacţie se face spontan deoarece variaţia de energie liberă 
Gibbs este negativă. 

în cazul compuşilor de azot reacţiile sunt mai complexe. 

C0 2 + 4/3NH 3 - C + 2/3N 2 +2H 2 0 cu AG 2 5 o c = - 66,1 Kg/mol de C, 
sau CO 2 oxidează amoniacul în azot molecular şi I/ 2 N 2 + 3 CO 2 + 
45/4F 2 Si0 4 + 7/2H 2 0 - NH 3 CH(CH 3 )COOH (alanină) + 15/2F 2 0 3 + 
45/4Si02 cu AG 25 °c = - 97 ± 39 Kg/mol de alanină. 

Această reacţie de formare a alaninei se realizează în soluţie apoasă 
la un pH neutru. 

6 . Atmosfera de CO 2 - H 2 O 

Presupunând că emanaţiile vulcanice pe pământul primitiv au fost 
aceleaşi ca şi astăzi, atmosfera primitivă ar fi fost compusă din CO 2 şi 
vapori de apă, cu cantităţi mici de H 2 O, SO 2 şi N 2 . Această idee a fost 
susţinută de Fox şi Dose, Revelle R.T. (1965), Abelson P.P. (1926) şi 
Brooks şi Shaw. 

Condiţiile cosmice ale apariţiei vieţii 

Cu siguranţă că apariţia vieţii a fost favorizată de condiţiile 
cosmogonice, fiind precedată de o evoluţie chimică orientată pe o anumită 
direcţie, poate chiar dependentă de unele condiţii chimice permanente, 
egale pentru toate planetele, dar diferit de eficiente pentru actul 
biopoesiei. 

Care au fost condiţiile chimice ale atmosferei primitive? Cum s-au 
putut forma din substanţele elementare carbon, H 2 , N, S, P etc., 

substanţele macromoleculare complexe ale acizilor nucleici şi ale 
proteinelor, alcătuind substratul fîzico-chimic al fenomenelor vitale? 

în ce condiţii au putut lua naştere, prin sinteze abiogene, substanţe 
care în prezent nu sunt decât rezultatul activităţii vitale sau al sintezelor 
săvârşite în laborator? 

Sprijinit pe date ştiinţifice precise, A.I. Oparin a emis o teorie 
asupra originii vieţii prin raportarea la atmosfera primitivă terestră, pe care 
geologii o socotesc că ar fi lipsită de O2 liber, CO2 sau alţi produşi 
oxigenaţi. 

în elaborarea teoriei privind apariţia vieţii, Oparin-Haldane au 
pornit de la premisa că atmosfera prebiologică a Pământului ar fi provenit 
din combinarea la maximum a H2 cu alte elemente ale scoarţei: NH3, CH4, 
H2O şi poate chiar şi H2S. 

în sprijinul acestei afirmaţii stă mărturie compoziţia atmosferică a 
planetelor Jupiter, Saturn etc., precum şi compoziţia unor meteoriţi, care 
poartă amprenta formării într-un univers hidrogenic, majoritatea 
compuşilor prezentându-se ca reduşi: carbon, carburi, hidrocarburi, 
compuşi feroşi nu ferici şi fosfuri, nu fosfaţi. 

Un alt argument în sprijinul acestei ipoteze, conform căreia 
atmosfera primordială ar fi fost redusă îl oferă experimentele de laborator, 
prin care se re a l i zează sinteza abiologică a unor compuşi organici. 

Astfel W. Lob, a obţinut încă din 1913 aminoacizi prin descărcări 
electrice într-un amestec de CO, NH3 şi H2O. Experimentele ulterioare au 
confirmat faptul că prin iradierea unui amestec de H2, CH4, NH3, N2 şi 
H2O, constituenţii presupusei atmosfere prebiologice a Pământului se 
obţin o serie de importanţi compuşi biologici ca aminoacizi, zaharuri, 
purine şi chiar pigmenţi porfîrinici. 

în ceea ce priveşte sursa de energie folosită, poate fi diferită, o astfel 
de sinteză putând avea loc şi în aşa-numita plasmă rece. 

încercările de sinteză a unor substanţe organice pornind de la 
compoziţia atmosferei actuale, oxidante, au dus la obţinerea unor produşi 
cu importanţă biologică redusă, cum ar fi formamida, formaldehida etc., 

ceea ce a determinat pe Shklowski şi Sagan să afirme că: “din moment ce 
condiţiile de sinteză abiologică devin oxidante, sinteza organică încetează”. 

De aici putem deduce că sinteza abiologică a cărămizilor pentru 
construcţia celulelor vii, a monomerilor sau a aşa-numitelor specii 
active, presupune o atmosferă reducătoare, aşa cum ar fi fost 
atmosfera prebiologică a Pământului. Numai treptat, în urma evoluţiei 
biologice, atmosfera Pământului a devenit oxidantă, aşa cum este astăzi, 
ceea ce a presupus o serie de modificări adaptative şi acţiunea selecţiei 
naturale asupra organismelor primitive, din momentul acumulării O 2 în 
atmosfera terestră. 

Conform cercetărilor actuale, acumularea O 2 în atmosferă ar avea 
două surse: 

- radioliza vaporilor de apă din atmosfera înaltă, sub acţiunea 
radiaţiilor ultraviolete, cu pierderea H 2 în spaţiul cosmic şi acumularea O 2 
în atmosferă; 

- fotosinteza, ca sursă masivă de O 2 . 

în ceea ce priveşte sursele de energie care au determinat iniţierea şi 
desfăşurarea reacţiilor de sinteză, părerile sunt împărţite conform teoriilor 
la cald şi la rece ale procesului de biopoesă. 

Condiţiile cosmogonice ofereau, ca sursă principală de energie 
pentru Pământ energia radiantă a Soarelui, la care s-ar fi putut adăuga 
energiile provenite din descărcările electrice, radioactivitate, vulcanism, 
ciocniri meteorice şi radiaţiile cosmice. 

Este cunoscut faptul că 99% din energia solară este reprezentată de 
radiaţiile vizibile şi infraroşii şi că acestea erau absorbite de gazele 
atmosferei primordiale, neavând importanţă în procesul chimico-evolutiv 
al biopoesei. Doar aproximativ 1% din energia radiantă a Soarelui, 
reprezentată de razele ultraviolete, fluxurile de electroni şi radiaţiile 
ionizante, putea fi folosită pentru sinteza abiologică a substanţelor 
organice. 

Ţinem să subliniem că în etapa actuală ideea unui Pământ 
prebiologic fierbinte, chiar după formarea scoarţei este tot mai mult 
părăsită. 

Se pune o legitimă întrebare: care a fost sediul evoluţiei chimice 
în condiţiile Pământului prebiologic? 

Se consideră că sediul principal al evoluţiei chimice a fost 
atmosfera. Energiile înalte deşi determină sinteze abiologice, constituie un 
factor distrugător pentru produşii rezultaţi. în această situaţie era strict 
necesară interacţiunea atmosferei cu apa oceanelor, unde ar fi putut fi 
acumulaţi produşii organici abiogeni. Aceşti produşi ajunşi în apă ar fi 
putut migra pe fundul bazinelor sau ar fi fost adsorbiţi de particulele 
minerale. 

Stratul gros de apă i-ar fi protejat împotriva radiaţiilor ultraviolete şi 
cosmice. 

Cunoscut fiind faptul că ionul de amoniu este foarte solubil în apă, 
este evident că locul cel mai prielnic pentru o interacţiune maximă între 
CH4, NH3, H2O era tocmai interfaţa dintre apa oceanică şi atmosferă. 
Astfel, produşii organici sintetizaţi ajungeau direct în profunzimile apei. 

Aşa s-ar fi putut forma un mediu organic prevital, care ar fi 
îmbogăţit oceanul primitiv, şi pe care biochimistul englez J.B.S. Haldane 
l-a denumit ca fiind o adevărată „supă organică” sau „supă caldă şi 
diluată” „supa fină” (thin soupe), în care avea să se dezvolte, prin 
depăşirea acestei prime faze prebiologice, aventura vitală terestră. 

Cari Sagan şi B.N. Khare (1971) au dovedit prin calcule bazate pe 
rezultate experimentale, că în condiţiile menţionate randamentul cuantic 
al formării aminoacizilor pornind de la un amestec de CH4, NH3, H2O este 
de 5. IO 5 din moleculele supuse acţiunii razelor U.V. Astfel, într-un milion 
de ani, neluând în considerare degradările aminoacizilor determinate de 
U.V. s-ar fi putut acumula până la 200 Kg aminoacizi/cm 2 . 

Trecerea de la substanţele organice acumulate în "supa organică ” 
la formele vitale înseşi, reprezentând structuri individualizate, substrate 
ale unor procese de schimb cu mediul exterior, capabile de reproducere, 

ca şi ale altor fenomene caracteristice vieţii şi prilejuite de activităţi 
autocatalitice s-a putut realiza în timp, însă pe baza a două elemente care 
se cereau a fi realizate pentru a asigura apariţia viului: biocataliza şi 
bioinformaţia. 

Biocataliza reprezintă ansamblul transformărilor materiale şi 
bioenergetice, care asigură creşterea cantitativă a sistemelor vii, 
“reproducerea lărgiră " a materiei vii, prin alăturarea şi includerea sau 
prin generarea de noi componenţi specifici şi chiar sisteme întregi la cele 
preexistente. 

Materia vie cuprinde un aparat biocatalitic de cel puţin 800 de 
enzime, care acţionând în sisteme, conexiuni şi succesiuni bine definite, 
asigură permanenţa materială a vieţii. 

Enzimele sunt, fără excepţie, corpi cetonici. însă aparatul 
enzimatic datorită activităţii intense se uzează, ceea ce necesită 
regenerarea lui. Pentru acesta este indispensabilă capacitatea de 
“memorizare” şi anume bioinformaţia. 

Bioinformaţia reprezintă înregistrarea codificată în structura 
chimică a întregului mecanism şi dinamism biocatalitic al materiei vii în 
toate detaliile şi specificitatea lui. Enzimele fiind proteine, şi cum 
proteinele depind în structura lor de succesiunea bazelor azotate în 
molecula acizilor nucleici, înseamnă că aceştia constituie codul genetic 
bioinformaţional. 

Deci bioinformaţia reprezintă "semnificaţia" biologică, dinamismul 
biochimic reflectat şi înscris într-o structură materială stabilă - ADN-ul, 
care asigură astfel identitatea dinamică a sistemului viu cu el însuşi, 
precum şi identitatea urmaşilor cu strămoşii. 

Dacă biocataliza poate fi considerată o chimie macromoleculară 
autocatalizată, sortită dezorganizării prin propria ei desfăşurare, când 
intervine bioinformaţia, ca reflectare determinată şi organizatoare a 
biocatalizei, se ajunge la organizare sistemică, la sisteme termodinamice 
deschise şi antientropice, la viaţă, care îşi menţine stabilitatea prin 
distrugerea şi regenerarea autocontrolată şi autoinformată. 

în liniile cele mai generale, sistemele vii actuale “rulează” şi 
prelucrează materia în modul următor: 

- din substanţe anorganice sau organice încorporate pot sintetiza 
monomeri micromoleculari; 

- polimerizând monomerii sub control informaţional dau naştere la 
biopolimeri; 

- biopolimerii se organizează în structuri macromoleculare şi în 
organite celulare; 

- prin interferarea funcţiilor infracelulare se realizează sisteme vii 
integrate celular. 


SINTEZE ABIOLOGICE DE MONOMERI 
ANORGANICI 


Pornind de la atmosfera prebiologică redusă a Pământului, în urma 
ciocnirilor de forţe fizico-chimice existente în acele condiţii primordiale, au 
putut apare molecule organice abiogene de tipul: 

H - C = N - acidul cianhidric; 

^ O 

H - C OH - acid formic; 

O 

s 

H - C H - aldehidă formică; 

O 

CH 3 - $ OH - acid acetic; 

O 

NH 2 - CH 2 - C OH - glicocol (glicină); 

^ O 

CH - CH - C OH - alanină; 

I 

NH 2 

HO\ O 

II 

O = C - CH 2 - CH 2 - C - OH - acid succinic; 

✓ 0 

COOH - CH 2 - CH - C - OH - acid aspartic. 

I 

NH 2 

Experimente de simulare prebiotică 


Stanley Miller (1952) a efectuat prima testare experimentală a 
ipotezei abiogenezei emisă de Oparin şi Haldane, în experimentul montat 
la University of Chicago, în laboratorul laureatului premiului Nobel, 

Harold Urey. 

Pornind de la compoziţia presupusă a atmosferei terestre prebiotice, 
reducătoare, Miller a conceput un experiment care să simuleze formarea 
biomonomerilor în condiţiile Pământului primitiv (fîg. 18). 



Fig. 18 Instalaţia lui Miiller pentru sinteza de biomonomeri 

Pornind de la o atmosferă simulată, care conţinea vapori de apă, 
CH4, NH3 şi H2, într-un aparat de sticlă de cuarţ, format dintr-un balon 
rotund în care fierbea apă, o cameră de descărcare electrică cu electrozi de 
wolfram, un refrigerent şi un vas cu apă care să colecteze produşii de 
reacţie, Miller a obţinut după o săptămână de funcţionare o multitudine 
de acizi aminici (10 proteici şi 13 neproteici). 

385 



Experimente în care au fost folosite descărcările electrice au fost 
făcute şi de C. Ponnamperuma (1983) care a obţinut cele 5 baze azotate 
într-un singur experiment, care simula atmosfera primitivă. A mai obţinut 
şi formaldehide şi multe zaharuri. 

Experimente termice 

Sydney Fox a conceput tehnici de laborator care să simuleze 
trecerea gazelor vulcanice prin fisuri sau prin conducte de roci vulcanice 
încinse. Aparatul folosit este o variantă (modificată) a lui Miller, în loc de 
electrozi fiind folosit un cuptor. 

Diferite amestecuri gazoase, componente ale atmosferei primitive 
sunt trecute peste silicagel solid, nisip cuarţos sau peste alumină într-un 
cuptor menţinut la 900 - 1100°C. Gazele rămân în zona fierbinte o 
fracţiune de secundă, apoi sunt răcite rapid, iar produsele rezultate sunt 
colectate într-un bazin. Au fost obţinuţi 12 aminoacizi proteici şi 2 
neproteici şi alţi compuşi organici, de către S. Fox şi K. Harada (1964). 

J.G. Lawless şi Baynton C.D. (1973) au obţinut însă numai 6 
aminoacizi constituind o serie de aminoacizi raportaţi de Fox şi Harada. 

O variantă importantă a sintezei termice a fost pusă la punct de 
Fischer - Tropsch. 

O atmosferă simulată cu CO, H2, NH3 este trecută printr-un tub de 
cuarţ umplut cu un catalizator metalic sau cu o argilă la o temperatură de 
500 - 700° C, timp de 1 - 2 minute. Au fost obţinuţi diferiţi aminoacizi 
între care: glicina, alanina, acidul aspartic, acidul glutamic, tirosina, 
lisina, histidina şi arginina. 

Experimente cu radiaţii ultraviolete 

în experienţele de simulare în laborator gazele primare simple sunt 
supuse la radiaţii ultraviolete cu lungime de undă mică (< 2 000 Â). 
Aparatul folosit este similar celui al lui Miller, însă sursa de energie este 
radiaţia ultravioletă. 

Rezultatele obţinute au fost următoarele: 

Cercetători 

Reactanţi 

Lungimi de undă 

Produşi 

W. Groth şi 

CH 4 , etan 

1926 şi 1 470 Â 

glicina 

H. Weyssenhoff 

(1957) 

NH 3 şi H 2 0 

1165 şi 1 235 Â 

alanina, 

acid a aminobutiric 

Terenin A.N. 

NH 3 , CH 4 şi spectru UV 



H 2 0 

continuu 

alanina 

H. Dodonova şi 

nh 3 , ch 4 , 

1 450 - 1 800 Â 

glicina, alanina, 

Sidorova A.L. 

co, h 2 o 


norleucina 

metilalanina, 

etilalanina, 

hidrazina, uree şi 

formaldehida. 


Ponnamperuma a mai obţinut şi riboza şi dezoxiriboza. 

Nu este exclus ca lumina ultravioletă să fi fost sursa de energie cea 
mai abundentă pe Pământul primitiv. în experienţele de simulare în care 
au fost folosite radiaţiile ultraviolete au fost însă obţinuţi puţini 
aminoacizi. Se pare că lumina U.V. nu este o sursă bună pentru obţinerea 
de HCN, care constituie un intermediar în sinteza aminoacizilor. U.V. 
favorizează producerea de aldehide. 

Metoda fotosensibilizării 

Folosind agenţi fotosensibilizatori, cum sunt: vapori de mercur, 
formaldehida sau hidrogenul sulfurat gazos, cercetătorii au indus 
absorbţia şi transferul energiei la gazele din atmosfera primitivă, făcând 
astfel posibilă desfăşurarea reacţiilor în domenii spectrale cu lungimi de 
undă mai mari. 


387 



Cercetători Reactanţi Lungimea Fotosensi- Produşi 

de undă bilizatori 

W. Groth şi CH4, etan 2 537 Â Vapori de Hg glicina 

Weyssenhoff H. NH3, H 2 O alanina 

(1960) 

C. Sagan CH4, etan 2 537 Â H2S alanina, glicina, 

B.N. Khare NH 3 , H 2 0 serina, 

acid glutamic 
acid aspartic 
cisteina 

K. Hong, Hong J. amoniac 2 200 - 2 800 Â H 2 S serina, glicina, 
şi Becker R. etanol max. 2 520 Â alanina, valina, 

acid aspartic 
acid glutamic 
leucina, isoleucina 
prolina 

Experimente cu unde de şoc 

Undele de şoc rezultate de la tunete sau de la impactul meteoriţilor 
în atmosferă au putut avea o contribuţie mică dar semnificativă ca surse 
de energie pe pământul prebiotic. 

Prin folosirea undelor de şoc, pornind de la CH4, NH3, etan, H2O s- 
au obţinut: glicină, alanină, valină şi leucină. 

Substanţe macroenergetice 

Au fost efectuate o serie de experimente pentru a simula sinteza de 
substanţe organice abiogene folosind soluţii apoase asemănătoare 
oceanului primitiv, fiind folosite o serie de substanţe macroergice cum 
sunt: HCN, cianura, diciamil, aldehida formică, hidroxilamina sau 
hidrazina. 

Mulţi dintre aceşti compuşi macroergici având legături duble sau 
triple implicând atomi de carbon (alchene C = C , alchine - C = C - , 

aldehide RCH = O, nitrili R - C = N). Aceşti compuşi pot intra în reacţie 
direct, prin folosirea energiei eliberate de legăturile duble sau triple. 

în astfel de experimente au fost obţinuţi aminoacizi şi numeroase 
zaharuri. 

încă din 1861 A. Butlerov a obţinut zaharuri din formaldehide în 
soluţii diluate de baze alcaline. 

Compuşii macroenergetici au avut rol esenţial în sinteza 
zaharurilor. Au fost obţinute: fructoza, galactoza, manoza, arabinoza, 
riboze, xiloza, celobioza etc. 

Apariţia protobiopolimerilor 

Apariţia protobiopolimerilor reprezintă o problemă mult mai 
complexă. Existenţa lor în toate sistemele vii reprezintă o necesitate. Ei 
sunt responsabili pentru prezenţa primelor procese protoenzimatice 
(hidroliza, decarboxilarea, aminarea, dezaminarea, peroxidarea etc.), a 
unor activităţi foarte simple, cum ar fi fermentaţia, precum şi a unor 
reacţii mai complexe precum: reacţiile fotochimice, fotofosforilarea, 
fotosinteza etc. 

Existenţa apei pe planeta noastră (oceanul primar) şi necesitatea 
prezenţei sale în toate organismele vii, a reprezentat o barieră 
termodinamică în calea apariţiei protobiopolimerilor prin procesele de 
policondensare. Deci, sinteza macromoleculelor pornind de la 
biomonomeri necesită căi specifice pentru îndepărtarea apei. 

Teoria termică 

Reacţii de policondensare, care să conducă la polimeri (asemănători 
polipeptidelor, polizaharidelor şi polinucleotidelor) pornind de la 
precursori micromoleculari pot fi realizate prin încălzirea unor 

"amestecuri uscate”. 


389 



Iniţiatorul sintezei polipeptidelor pe cale termică este S.W. Fox, care 
a cercetat sistematic apariţia peptidelor “primare ”, în condiţiile presupuse 
a fi existat pe Pământul prebiologic. 

Dacă un amestec de amionoacizi este încălzit la 180 - 200° C, în 
condiţii atmosferice normale sau în mediu inert, se formează produşi de 
descompunere, polimeri ce conţin legături peptidice şi mici cantităţi de 
peptide. Masele moleculare ale polimerilor obţinuţi pe această cale pot 
atinge valori mari, iar aceştia, prin hidroliză pun în libertate aproape toţi 
aminoacizii cunoscuţi, dacă amestecul iniţial a fost complet. 

Protenoizii prezintă un număr apreciabil de proprietăţi specifice 
biopolimerilor de tip proteic. Varietatea acestor compuşi polipeptidici ar fi 
putut asigura în primele stadii de evoluţie polifuncţionalitatea cerută de 
“adaptarea la mediu” şi, în consecinţă, acumularea lor. 

Teoria agenţilor anhidrizanţi 

S-au sintetizat de asemenea protobiopolimeri prin folosirea 
diverşilor agenţi chimici de deshidratare (condensare) care ar fi putut 
exista pe Pământul primitiv, între care: 

- acid cianic H - C = N = O 

- cianoacetilenă H-C = C- C = N 

- cianamidă NH 2 - C = N 

Prin hibridarea lor se eliberează o mare cantitate de energie, care 
determină, desfăşurarea reacţiilor de condensare “către deal” ( în sens 
invers decât normal). 

Transferul energiei libere are loc între agenţii de condensare şi 
compuşii ce urmează a fi condensaţi. Treapta produşilor intermediari este 
esenţială, deoarece frânează disiparea energiei libere în mediul 
înconjurător sub formă de energie calorică. 

Teoria adsorbţiei 

Utilizarea matricelor anorganice (argile) pentru realizarea condiţiilor 
anhidre necesare reacţiilor de policondensare, a fost sugerată de 

Katchalsky. care a demonstrat experimental (folosind drept matriţe 
materiale iniţiale aminoacid-adenilaţii în soluţii apoase diluate) ceea ce 
J.D. Bernal a presupus cu privire la concentrarea sistemelor diluate “prin 
adsorbţia în depozite de argile foarte fine”, existente în apă dulce sau 
marină. 

Condiţiile anhidre şi scăderea energiei de activare fiind asigurate de 
fenomenele de adsorbţie, A. Katchalsky şi colaboratorii au obţinut 
polimeri ai aminoacizilor cu mase moleculare relativ ridicate şi au 
sugerat astfel o altă cale de apariţie a protobiopolimerilor. 

Randamentele scăzute şi masele moleculare nu prea mari ale 
peptidelor sunt determinate probabil de viteza mică de adsorbţie a 
produşilor de reacţie, cauzată de fixarea în cavităţile catalizatorilor a 
polimerilor apăruţi. Aceste fenomene ar fi putut juca un rol important în 
condiţiile Pământului primitiv. 

Deşi procesele de adsorbţie iniţiază mecanisme care pot conduce la 
formarea polimerilor prin evoluţie chimică, este de remarcat faptul că 
apariţia aminoacid-adenilaţilor în medii care simulează condiţiile primare 
nu a fost pe deplin demonstrată. 

Teoria hibridă 

S. Akabori a elaborat o teorie hibridă, care reclamă atât condiţiile 
de anhidrizare, cât şi procese de adsorbţie. Este sugerată substituţia 
progresivă a poliglicinei în vederea explicării apariţiei heteropolipeptidelor. 

Prin tratarea poliglicinei dispersată la suprafaţa caolinului, cu 
formaldehidă sau acetaldehidă, în prezenţa catalizatorilor bazici, resturile 
de glicil sunt parţial transformate în serii sau treonil. 

De asemenea, au fost prezentate unele date asupra modului în care 
pot lua naştere grupări aspartil, alanil, fenilalanil, histidil etc. 

PROTOCELULELE 


Protocelulele ar constitui puntea de legătură între sinteza 
macromoleculelor (protobiopolimeri) şi apariţia primelor celule vii. Ele 
reprezintă puntea de legătură dintre neviu şi viu. 

William Day prezenta astfel fenomenul acestei punţi: 
“Macromoleculele care s-au condensat din componentele simple au 
reuşit intr-un fel oarecare să se asocieze şi să treacă peste prag pentru a 
deveni vii. Ele s-au asamblat într-un aranjament coordonat care avea 
aspectul unei celule şi care funcţiona ca o celulă. Acesta a fost un salt 
cuantic în evenimentele care au dus la formarea vieţii şi, desigur, din pricina 
trăsăturii lui spectaculoase, a primit o atenţie deosebită”. William Day, 
1979 în Genesis on Planet Earth. 

în trecerea de la protobiopolimeri la primele sisteme protocelulare 
sunt implicate mai multe tipuri de formaţiuni: 

- coacervate (Oparin, 1959) 

- microsfere (Fox şi Dose, 1972) 

- jeewanu (K. Bahadur, 1966) 

microsferele de NH4CN (M. Labadie, C. Cogere, C. 
Brechenmacher, 1967) 

- sulfobe (A.L. Herrera, 1940) sau plasmogeni (A.L. Herrera, 

1942) 

- microstructuri de NH4SCN - HCHO (A.E. Smith, J.J. Silver şi G. 
Steinman, 1968) 

- microstructuri organice (Falsome C.E., R.D. Allen şi N. 
Ichinose, 1975) 

- microsfere de melanoidin şi aldocianoin (Kenyan şi 
Nissenbaum, 1976) 

- vezicule de lipide (Deamer şi Oro şi Stilwell). 

Coacervatele şi semnificaţia lor evolutivă 


Ipoteza lui Oparin acordă un rol important formării coacervatelor în 
oceanul primitiv (coacervo = a aduna la un loc, a îngrămădi). Coacervatele 
sunt globule microscopice cu diametrul de 1 - 500 p.m. formate din 
polimeri suspendaţi într-un mediu bogat în apă. Coacervatele pot fi 
preparate experimental din: - histone - gumă arabică; histone - ADN, 
histone ARN; proteine - carbohidraţi (fig. 19). 

Au fost puse în evidenţă pentru prima dată de către H.G. 
Bungenberg de Jung (1932). Dacă punem în apă acizi nucleici, proteine 
şi alte tipuri de molecule se pot forma picături mai mult sau mai puţin 
sferice, cu diametrul cuprins între 2 şi 670 p. 

Proteinele şi acizii nucleici au atât părţi hidro file cât şi hidrofobe, 
sarcini electrice pozitive sau negative (acestea fiind dependente de pH). 
Proteinele şi acizii nucleici sunt atraşi de apă. Dacă în soluţie se adaugă 
ioni de Na + , CP etc., aceştia atrag apa în jurul lor mai puternic decât 
proteinele. Din această cauză apa este îndepărtată de moleculele de 
proteine şi acizi nucleici reducându-le solubilitatea. Sarcinile opuse ale 
acizilor nucleici şi ale proteinelor plus părţile de atracţie de coeziune 
laterală, atrag acizii nucleici şi proteinele laolaltă pentru a forma 
coacervate. Din această cauză Stilweell grupează coacervatele ca 
polianioni şi policationi în “fază separată”. 

Procesul este numit şi "efect salin” (salting out = îndepărtarea 
cauzată de sare) deoarece o sare (Na + , CP etc.) este adăugată. 

Se caută unele similarităţi între coacervate şi celule prin: 

- tendinţa de a forma structuri sferice; 

- delimitarea spaţială şi capacitatea de a absorbi selectiv. 

Fig. 19 Schema formării coacervatelor după A.I. Oparin 

însă coacervatele nu se pot autoorganiza, nu au regularităţi 
structurale iar unele procese metabolice selective pot apare doar 
întâmplător. 

Coacervatele se formează în condiţii foarte bine definite de pH, 
temperatură şi tărie ionică. Se dezagregă cu uşurinţă prin agitare. 
Datorită acestui fapt Fox şi Dose consideră că, coacervatele nu au putut 
juca un rol important în evoluţie ca intermediari între macromolecule şi 
celule (protocelule). 

Forţele care determină menţinerea coacervatelor sunt forţe fizice de 
atracţie, foarte slabe de tipul: 

- legături de hidrogen; 

- forţele dipol-dipol; 

- forţe laterale de coeziune, probabil de tipul Van der Waals; 

- hidrofîlicitate şi hidrofobicitate. 

Forţele chimice sunt legături mult mai puternice (legături covalente, 
ionice şi metalice) fiind nevoie de reacţii chimice pentru ruperea legăturilor 
şi formarea de legături noi. 

Wilder Smith consideră că nu poate exista nici o paralelă între 
coacervate şi protocelule. Nu există nici o dovadă că procesele bazate pe 
efectul salin ar fi putut produce ceva asemănător cu structura internă a 
adevăratei celule biologice. 

Creşterea masei coacervatelor nu are loc prin procese metabolice, ci 
doar prin absorbţie fizică. 

Unele coacervate pot fi delimitate de mediul înconjurător printr-o 
îngroşare de tip membranar, în mod obişnuit însă coacervatele nu 
formează membrane. 

Coacervatele aveau, desigur, o mare variabilitate. Unele puteau 
îngloba un catalizator primitiv, existent în supa organică, să presupunem 
un polipeptid, precum şi diferite molecule cu rol de substrat de tipul 
zaharurilor sau a aminoacizilor. 

în această situaţie la nivelul lor se putea desfăşura un “metabolism” 
incipient, încorporând substanţe din mediul extern şi astfel mărindu-şi 
volumul. Odată cu mărirea volumului picătura se poate rupe dând naştere 
la mai multe picături. în situaţia în care unele picături mici reţin o parte 
din catalizatorul celulei parentale pot funcţiona în acelaşi mod. 

Dickerson (1978) a probat experimental proprietatea coacervatelor 
de a concentra preferenţial, într-o fază sau alta substanţele a căror 
solubilitate în cele două faze este diferită. 

Picăturile de coacervate alcătuite din polizaharide şi proteine 
concentrează fosforilaza dacă este prezentă în mediul înconjurător. Dacă 
în mediu se adaugă glucoza -1- fosfat, atunci acesta este concentrat 
preferenţial în coacervat şi sub acţiunea fosforilazei este transformat în 
amidon. 

Dacă într-un coacervat alături de fosforilază se găseşte şi amilază, 
atunci glucoza -1- fosfatul este transformat în amidon, apoi amidonul este 
descompus la maltoză. în acest caz coacervatul poate fi comparat cu o 
"mică fabrică ” ce produce maltoză, produs care nu se găseşte în mediu . 

Experimente variate au probat, de asemenea, capacitatea sintezei de 
acid poliadenilic prin includere de ARN - polimeraza şi ADP în coacervatele 
alcătuite din histone şi ARN şi chiar realizarea unor secvenţe elementare 
ale transportului de electroni sau ale fotosintezei. 

Formarea coacervatelor din polimeri nespecifici şi proprietăţile de 
simulare a unor reacţii ale metabolismului celular, după încorporarea de 

substraturi şi enzime din mediu, explică posibilitatea formării în condiţiile 
oceanului primitiv a structurilor supramoleculare numite “protobionte ” 
sau “eobionte” care ar fi putut constitui punctul de plecare al evoluţiei 
spre apariţia reacţiilor de tip vital. 

Mai recent, Oparin şi Gladilin (1980), au sintetizat concepţia 
privind apariţia vieţii astfel: 

- viaţa a apărut la relativ puţin timp după formarea planetei Terra; 

- printr-o evoluţie chimică a avut loc sinteza abiogenă a oligomerilor 
şi polimerilor liberi; 

- a urmat perioada evoluţiei prebiologice, în cursul căreia oligomerii 
şi polimerii cu grad mic de organizare s-au autoasamblat nespecifîc şi au 
dat naştere unor sisteme termodinamice deschise, dotate cu calităţi 
structurale şi cu funcţii catalitice prebiologice, numite protobionţi sau 
probionţi primitivi; 

- apariţia probionţilor şi originea vieţii au fost asociate cu 
dobândirea unui nivel mai ridicat de organizare şi cu apariţia unor noi 
legi, biologice, suprapuse legilor fizice şi chimice - în primul rând legea 
selecţiei naturale care a dus la apariţia unor trăsături proprii sistemelor 
biologice; 

- capacitatea de a contracara creşterea entropiei; 

- apariţia unor organizări teleonomice, ca rezultat al adaptării 
structurii şi funcţiei sistemelor vii, în parte şi ca întreg, la un anumit 
mediu; 

- emergenţa unui mecanism de transfer a informaţiei tipic vieţii, 
care conduce la apariţia unor proprietăţi esenţiale ale vitalului; 

- ereditatea şi capacitatea evoluţiei spre o transformare a 
protobionţilor în sisteme biologice primitive. 

Critica ipotezei Oparin - Haldane 

Woese (1979) consideră că “tezele lui Oparin sunt inexacte atât în 
presupunerile lor de bază, cât şi în concluziile lor majore: astfel încât nu se 
pune problema modificării, ci a înlocuirii lor”. 

Argumentele sunt următoarele: 


396 



- evoluţia vieţii s-a realizat pe o cale fundamental nebiologică, în 
care sistemele vii au apărut doar periferic, conectate cu procesele care le- 
au dat naştere; 

- radiaţiile U.V., descărcările electrice şi temperaturile ridicate au 
putut activa ca energii distructive pentru sistemele biologice; 

- reacţiile biochimice fundamentale fiind reacţii de dehidrogenare nu 
se pot realiza în apă; 

- stările prebiologice trebuie să posede atributele fundamentale ale 
celor vii, deoarece modul în care viaţa a apărut este, în esenţă, acelaşi cu 
modul în care viaţa se menţine şi evoluează după apariţia sa, deoarece 
aceste atribute nu sunt proprietăţile organismelor vii per se, ci 
caracteristicile unui proces general de transformare a energiei în procesul 
de organizare. 

Woese consideră că rolul luminii solare în perioadele prebiotice a 
fost mult mai mare. 

Lumina a fost sursa primară a proceselor energetice, iar centrii de 
absorbţie ai luminii (desigur, pigmenţii porfîrinici) au reprezentat punctele 
focale ale chimiei şi organizării prebiotice. 

Bărbieri (1981) apreciază concepţia lui Oparin ca un exemplu de 
lamarckism molecular. încadrează această teorie între teoriile fenotipice, 
care au la bază axioma că originea vieţii a precedat originea eredităţii, 
adică replicarea a precedat ereditatea: primele "picături" de proteine au 
produs descendenţi şi au căpătat capacitatea de a realiza un soi de 
replicare. Deci informaţia biologică a fost transferată de la proteine la 
proteine şi numai după aceea de la proteine la acizii nucleici. Toate 
acestea ar rezulta de la faptul că înainte ca Avery (1944) să descopere 
rolul informaţional al acizilor nucleici se consideră că proteinele ar fi 
constituit substratul eredităţii şi ca urmare informaţia şi structurile 
biologice se exprimau prin proteine. 

Schema evoluţiei protobionţilor şi a apariţiei primelor 
organisme vii (Oparin, Gladilin, 1980) 



Principalele structuri şi componenţii Proprietăţi esenţiale 

lor caracteristici 

Ipoteza lui Fox 

(Ipoteza protenoidelor, 1967, 1973) 

Pornind de la experimentul devenit clasic, care constă în obţinerea 
de protenoide prin policondensarea termică anhidră (pe lavă sau pe nisip 
silicios) a unor amestecuri de aminoacizi, prin încălzire 100 de ore la 130 - 
180° C, în prezenţa polifosfaţilor, Fox a formulat o ipoteză diferită de cea a 

lui Oparin. 

Polimerii obţinuţi, numiţi protenoide deoarece au proprietăţi 
asemănătoare cu proteinele produse pe cale biologică, pot fi consideraţi ca 
precursori prebiotici ai proteinelor sau protoproteinelor (Fox, 1980- 
1981). Protenoidele (gr. molec. 20 - 25 000 dai) conţin până la 18 
aminoacizi legaţi prin legături polipeptidice. 

Deşi nu prea complexe, protenoidele s-au format fără existenţa unui 
mecanism complex de codificare. Suspensia concentrată de protenoide se 
autoasamblează spontan în microsfere de 1,5 - 3 p.m. cu o masă de circa 
1 miliard/gram (fig. 20). 

CH 4 

NH3CO2 N 2 0 



Fig. 20 Schema apariţiei vieţii după modelul lui S.W. Fox 

Microsferele se aseamănă cu bacteriile sferice. Au o membrană 
dublă cu distanţa între straturi de 70Â, constituită prin interacţiunea 
dintre resturile aminoacizilor hidrofîli şi hidrofobi ai protenoidelor. 

Urmărind capacitatea de autoasamblare, Fox consideră că această 
modalitate de organizare ilustrează proprietăţile de autoorganizare ale 
unui tip primitiv de polimeri sintetici, similari proteinelor, care pot forma 
entităţi structurale, asemănătoare celulelor primitive. 

Datorită multor proprietăţi similare ale microsferelor şi ale celulelor, 
au fost considerate, cu îndrăzneală, veriga de legătură între materia 
inanimată şi cea animată. 

între proprietăţile microsferelor menţionăm: 

- stabilitate (la secţionare); 

- dimensiuni microscopice; 

- formă variabilă şi totuşi, mărime uniformă; 

- se colorează Gram + şi - ; 

- prezenţa proprietăţilor de tip osmotic în soluţii atonice; 

- prezintă ultrastructură microscopică: 

- membrană dublă; 

- spaţiu vacuolar; 

- trecerea selectivă prin membrană; 

- potenţial electric 

- activităţi catalitice; 

- tipare de asociere; 

- înmulţire prin diviziune şi înmugurire; 

- creştere prin “adăugare”; 

- mobilitate; 

- includere selectivă a polinucleotidelor împreună cu protenoizi 

bazici. 

Microsferele se formează atunci când substanţe de tipul 
protenoizilor sunt puse în apă. Protenoizii au atât părţi hidrofîle cât şi 
părţi hidrofobe. La o concentraţie crescută forţele laterale de coeziune 
dintre protenoizi determină formarea unei particule sferice, care poartă 

numele tehnic de coloid de asociere. Şi microsferele se formează tot pe 
baza forţelor fizice. Structura lor este datorată atracţiei între părţile 
hidrofile ale protenoizilor şi apă şi atracţiei dintre părţile hidrofobe. 

Microsferele determină creşterea vitezei de reacţie, având 
“proprietăţi catalitice”. Activitatea catalitică a microsferei nu se 
datorează unei structuri speciale şi este foarte mică în comparaţie cu a 
celulei, care are o creştere a vitezei de reacţie de ordinul a IO 9 . 

Creşterea vitezei de reacţie s-ar datora aminoacizilor însăşi, nu 
protenoizilor. 

Creşterea prin adăugare nu are nimic comun cu procesul prin care 
celulele cresc, care este un proces metabolic şi implică replicarea 
structurilor. 

Microsferele îşi modifică forma în mediu hipo- şi hipertonic, ceea ce 
probează existenţa unor funcţii de membrană semipermeabilă: 

- pot să crească pe seama proteinelor din mediu; 

- pot să se dividă prin fragmentare sau înmugurire; 

- pot exercita funcţii enzimatice: pot cataliza descompunerea 
glucozei, pot exercita activităţi esterazice şi peroxidazice. Aceasta 
sugerează ideea posibilităţii apariţiei întâmplătoare a enzimelor specifice 
din astfel de polimeri ordonaţi prin îmbunătăţirea treptată a aşezării 
lanţurilor laterale, donatoare şi receptoare de electroni la siturile active. 

- microsferele ar purta după Fox (1973) informaţie codificată 
deoarece sunt constituite din protenoide care au o compoziţie în 
aminoacizi şi astfel ar putea reprezenta o etapă majoră în evoluţia 
informaţiei genetice datorită faptului că informaţia protenoidelor ar fi 
putut fi utilizată pentru selecţia polinucleotidelor. Deci protenoidele 
purtătoare de informaţie chimică primitivă au avut capacitatea de a o 
transmite unor acizi nucleici primitivi, în aşa fel încât la baza apariţiei 
codului genetic ar sta specificitatea interacţiunii dintre anumite 
protenoide şi polinucleotide. 

Fox merge cu imaginaţia mai departe şi consideră că proprietatea 
esenţială a protenoidelor este capacitatea lor de a se organiza rapid într- 

un număr imens de protocelule, capabile de “metabolism”, creştere şi 
reproducere foarte diferit de modul actual. 

Acele protocelule formate prin autoasamblarea protenoidelor ar fi 
avut posibilitatea, prin dobândirea sistemelor producătoare de energie şi a 
codului genetic să devină celule adevărate. 

Reproducerea la nivel macromolecular, prin replicarea ADN-ului, ar 
constitui “un rafinament evolutiv tardiv”. 

Miller şi Orgel critică afirmaţiile lui Fox cu privire la înrudirea 
microsferelor cu celulele vii. Ei afirmă că membranele microsferelor nu 
sunt membrane de tip biologic deoarece nu au lipide şi nu îndeplinesc 
funcţiile membranelor biologice. Iar diviziunea microsferelor nu are nimic 
comun cu diviziunea celulară. 

Nu se poate afirma că microsferele sunt vii, şi este îndoielnic dacă 
ar trebui să li se dea numele de protocelule. Ele sunt simple agregări de 
polimeri şi nu contribuie la crearea unei punţi între viaţă şi neviaţă. 

William Day considera că coacervatele sunt notorii prin 
instabilitatea lor, iar microsferele există numai în soluţii saturate. 

Falsome consideră că aceste modele au deficienţe serioase care le 
descalifică pentru rolul de sisteme protocelulare. 

Vezicule de lipide 

Intrând în structura membranelor lipidele au un rol important în 
viaţa celulelor. De aici şi interesul cercetătorilor pentru folosirea lipidelor 
în explicarea sistemelor protocelulare. 

Evoluţia biologică 
(darwiniană) 


CELULE ACTUALE 

/ Dobândirea sistemului ATP şi a 
codului genetic 
REPLICARE 


Protocelule (prevăzute cu membrane, 
| replicabile) 

Perioda 

evoluţiei Protenoide (catalitic active, structuri 
chimice ordonate) 



Aminoacizi 

t 

Reactanţi primordiali 


Ipoteza lui Fox 


A.D. Bangham şi R.W. Harne (1964) au demonstrat că moleculele 
de fosfolipide se pot asambla asemenea protenoizilor formând vezicule 
închise. Catena hidrocarbonată a acidului gras este hidrofobă, iar capătul 
fosfatic al moleculei este hidrofîlic, ceea ce conferă fosfolipidelor 
proprietatea ca atunci când sunt înconjurate de apă să se alinieze şi să 
formeze complexe sferice. Când se aliniază un singur strat se formează o 
micelă, iar când se formează un strat bimolecular ia naştere o sferă, care 
se numeşte lipozom. 

Chiar acizii graşi simpli, cu catene hidrocarbonate mai mari de opt 
atomi de carbon pot forma micele sau vezicule în funcţie de pH, însă în 
comparaţie cu lipozomii structurile sunt relativ instabile şi sensibile la 
temperatură şi mediul ionic. 

Stilwell W., 1976, considera că fosfolipidele sunt foarte evoluate şi 
n-ar fi apărut în mediul primitiv, iar Deamer şi Oro acceptă formarea lor 
în condiţii prebiotice. 

Se pare că veziculele de lipide ar fi prea "impermeabile". Celulele 
contemporane conţin atât fosfolipide cât şi proteine, ceea ce le conferă 
proprietăţi membranare deosebite. 

Microstructuri organice 

Allen Falsome şi Ichinose (1975) în The Origin of Life sunt 
principalii promotori ai sistemului protocelular alcătuit din microstructuri 
organice. Microstructurile sunt formate în timpul experimentelor cu 
descărcări electrice de tip Miller-Urey. Microstructurile organice se 
aseamănă cu microfosilele găsite în rocile vechi, care se crede că au fost 
realizate din polimeri legaţi între ei. 

Fox considera că experimentele lui Falsome sunt negeologice, “fără 
echivalent terestru”, iar aceste microstructuri nu probează nici o funcţie 
celulară. 

Microstructurile organice ale lui Falsome se pot forma direct, nu au 
nevoie de mai multe faze, spre deosebire de celelalte modele precelulare, 
care au nevoie de mai multe etape. 

Morfologia microstructurilor organice este foarte variată şi mai 
neregulată, iar proprietăţile lor sunt mai mult fizice, nu chimice. 

Microstructurile organice posedă puţine proprietăţi caracteristice 
celulelor contemporane, ceea ce trebuie pus la îndoială în legătură cu 
rolul lor de precursori ai celulelor adevărate. 

Se pare că funcţiile celulare atribuite sistemelor protocelulare sunt 
rezultatul unor simple forţe fizice. Ele constituie numai conglomerate 
organice care nu reprezintă un pas real în constituirea unor punţi între 
viu şi ne viu. 

INTEGRAREA ÎN SISTEME BIOLOGICE 


S-ar părea că reunirea într-o singură structură fizică coacervat sau 
microsferă, a unui număr minim necesar şi suficient de reacţii, ar putea 
duce, în cele din urmă, la persistenţa şi autoreînoirea respectivului sistem 
ca sistem termodinamic deschis, similar unui sistem biologic. 

O asemenea înţelegere ar fi naivă, deoarece reacţiile vitale trebuie să 
se desfăşoare într-o ordine temporală şi spaţială precisă, iar agenţii 
catalitici trebuie refăcuţi pe măsura uzării lor, ceea ce nu se face de la 
sine, ci implică o componentă esenţială a materiei vii - bioinformaţia. 

Deşi în asemenea sisteme există nucleotide care pot să polimerizeze 
dând acizi nucleici şi chiar nucleoproteine, nu poate fi vorba încă de 
bioinformaţie, deoarece între funcţionalitatea biochimică şi cea 
bioinformaţională există deosebiri esenţiale, ceea ce ilustrează de fapt 
deosebirea dintre anorganic şi organic, pe de o parte şi biologic, pe de altă 
parte.Apariţia vieţii nu poate fi concepută fără o „evoluţie moleculară”, 
fără o creştere a complexităţii şi funcţionalităţii acestora. 

Am sesizat că multiple structuri organice pot lua naştere pe cale 
abiogenă, în anumite condiţii. Dacă admitem că în urmă cu circa 4 
miliarde de ani exista o supă primordială în care se găseau acid 
cianhidric, aldehide, amine, heterocicli simpli etc., atunci se poate spune 
că sub acţiunea anumitor tipuri de energii (descărcări electrice, 
vulcanism, radiaţii ultraviolete etc.) să se fi format spontan aminoacizi, 
baze azotate, hidrocarburi etc. De altfel cianida şi unii radicali de carbon 
sunt descoperiţi spectroscopie în spaţiu cosmic. Putem considera că există 
o „chimie organică spontană” în sistemele fără viaţă. 

Apare o întrebare legitimă: cum puteau să ia naştere, din aceste 
sisteme fără viaţă, grupe moleculare care se reproduc şi se selectează 
singure şi în cele din urmă generează viaţă? 

Apariţia vieţii pe pământ a decurs mult mai repede decât ar fi putut 
să apară doar prin simple fluctuaţii statistice. Ar fi fost necesar să fi fost 

activ încă de la început un mecanism de selecţie care să favorizeze 
anumite molecule „corecte” şi să le asigure „supravieţuirea”. Criteriul de 
selecţie ar fi putut fi cea mai rapidă autoreproducere a moleculelor 
informaţionale. 

încercări de autoreproducere, în diferite experimente, cu 
macromolecule şi chiar cu ajutorul bacteriofagului Qss au probat că, în 
condiţiile mediului primordial se puteau realiza multiplicări celulare 
rapide. 

în condiţii de experiment cu ARN, după circa 100 de generaţii s-a 
reuşit să se obţină un ARN care se replică de aproape cincisprezece ori 
mai rapid decât cel original. Prin selecţie s-a format un ARN care se divide 
mai rapid, însă a devenit mai scurt şi şi-a pierdut capacitatea de a infecta 
celulele. Experimentele probează că, într-un sistem care se poate replica 
poate avea loc o selecţie moleculară. 

în supa organică există materialul de “construcţie” necesar creării 
structurilor capabile să exercite asemenea funcţii pe baza autoorganizării. 
Există, pe lângă moleculele simple iniţiale, toată gama de compuşi chimici 
mai complecşi până la inclusiv polinucleotidele (viitori acizi nucleici) 
înzestrate potenţial şi actual cu proprietăţi matriciale (de stocare de 
informaţii şi de matriţă pentru autocopiere), şi polipeptidele (viitoarele 
proteine) înzestrate cu proprietăţi catalitice. 

Pentru ca un sistem să se stabilizeze şi să supravieţuiască, trebuie 
nu numai să se autoîntreţină, ci şi să crească pentru ca să se poată divide 
(reproduce). Funcţiile catalitice sunt necesare, dar nu suficiente. Este 
necesar şi un sistem de autostimulare a sintezelor, de autoîntreţinere. O 
condiţie decisivă a autoorganizării este apariţia unor sisteme de feed-back 
care să completeze sistemele catalitice. 

Desigur, apare firească întrebarea: cum este posibilă introducerea 
unei ordini stabile în acest moment critic când “supa organică” cuprinde 
tot ce s-a putut forma, fără discriminări? 

Singura ieşire din impas, ceea ce s-a şi impus, era formarea a aşa- 
numitului spaţiu informaţional, adică formarea macromoleculelor cu 

proprietăţi matriciale. Era necesară apariţia unui cod informaţional 
funcţional, care să devină autoreproducător. 

Cine putea realiza acest sistem informaţional? acizii nucleici sau 
proteinele? 

Pentru a se reproduce cât mai exact, o structură trebuie să fie citită 
cu uşurinţă. Catena nucleică îndeplineşte această condiţie nu proteina. 

Matriţa nucleică poate forma un duplicat identic, ceea ce proteina 
nu poate realiza. în schimb acizii nucleici sunt inferiori proteinelor în 
privinţa proprietăţilor catalitice. 

Proteinele pot forma în mod întâmplător, sau în mod special, 
aranjamente ordonate (de exemplu, colagenul sau sistemele enzimatice 
multifuncţionale, îndeplinesc şi funcţii de matriţe în sintezele peptidelor 
antibiotice ce au loc într-o serie de microorganisme procariote şi eucariote 
primitive). în plus ele pot avea proprietăţi enzimatice spontane, adică 
nestabilite prin copierea informaţiei de pe matriţa nucleică. Astfel, se 
poate concepe o reţea care să lege fragmentele peptidice scurte cu 
formarea unora mai lungi. Se poate chiar concepe existenţa unui ciclu 
catalitic - aşa cum propune M. Eigen. 

Fig. 21 Ciclul catalitic format din polipeptide cu proprietăţi mono- 
sau polienzimatice 


Apariţia ciclurilor în evoluţia metabolismului a însemnat un salt 
calitativ, deoarece această soluţie garantează autoreproducerea sistemului 
şi-i conferă proprietăţi autocatalitice. 


407 



Datorită polifuncţionalităţii unora dintre enzime, sistemul poate 
îndeplini funcţii auxiliare, cu posibil rol în evoluţie. 

Evoluţia a folosit, probabil, singura soluţie eficientă posibilă: 
cuplarea unui sistem care poate utiliza proprietăţi formatoare de cod 
(acizii nucleici) cu un sistem cu proprietăţi catalitice (proteinele), având ca 
rezultat un sistem autoreproducător dotat cu proprietăţile necesare 
pentru a putea intra pe calea evoluţiei şi anume hipercilul. 

Polinucleotidele formează o populaţie de fragmente relativ mici, care 
pot să crească doar printr-o aprigă concurenţă pentru bazele libere 
(monomeri). 

Această populaţie heterogenă formează ceea ce numim o “specie” 
activă, care este, însă, handicapată de rata ridicată deseori de greşeli în 
copierea matriţei. 

Succesul în formarea catenelor polinucleotidice depinde nu atât de 
lungimea acestora cât mai ales de capacitatea acestora de a se replica fără 
greşeală. în realizarea unor catene de acest tip se aplică foarte bine regula 

lui Eigen. 

Regula lui Eigen: 

- lungimea unei catene polinucleotidice transmisă fără 
erori este invers proporţională cu eroare per bază: 

G - C - se transmite fără erori până la 100 baze; 

A - T - se transmite până la 10 baze. 

în această situaţie, o populaţie de fragmente polinucleotidice pe care 
le putem considera sisteme ciclice individuale sunt incapabile să 
stocheze o cantitate de informaţii care să le poată propulsa pe calea 
evoluţiei biologice. 

Singura soluţie eficientă a fost trecerea de la sistemele ciclice 
individuale aflate în concurenţă pentru baze libere, la un sistem de 
cooperare pe baza interacţiunii dintre polipeptidele implicate şi acizii 
nucleici. 

Fig. 22 Hiperciclul imaginat de Eigen 

Hiperciclul modelează un sistem care ar avea următoarele 
proprietăţi: 

- cuplează ciclurile individuale autocatalitice în competiţie, într-un 
ciclu unic, care nu acceptă competiţie; 

- dobândeşte o capacitate de stocare a informaţiei mult mai mare; 

- sistemul poate evolua deoarece poate folosi avantajele selecţiei; 

- fiind un sistem independent, codul folosit va deveni universal; 

- folosind avantajele selecţiei sistemul poate scăpa de ramificaţiile 
metabolice parazite (ineficiente); 

- după formare sistemul trebuie să se delimiteze de mediu, să se 
autonomizeze; 

- o dată delimitat, sistemul se poate individualiza prin legarea 
fragmentelor polinucleotidice în catene mai mari. Atingerea acestui stadiu 
ar fi putut constitui "momentul" genezei ancestrale, primul "cuvânt" al 
vieţii, ar fi putut constitui acel început al vieţii pe pământ, protocelula 
care, din primul moment al existenţei sale avea "să intre în dialog cu 
universul". 

Sistemul format trebuie să-şi păstreze informaţia cât mai mult timp, 
iar informaţia (secvenţele unui acid nucleic) trebuie să fie capabilă de 
variaţii. 

Un sistem molecular evolutiv nu trebuie să intre într-o înfundătură, 
într-un impas energetic. Evoluţia este caracterizată prin faptul că oferă 
întotdeauna posibilitatea de a merge mai departe. Evoluţia este o reţea 
interactivă, altfel lumea vie ar fi plină de fundături, adică de organisme 
fosilizate, dispărute, fără să asigure o continuitate. 

Teoria hiperciclurilor a lui Eigen ia în calcul aceste condiţii fiind cea 
mai bună descriere a mecanismului evoluţiei moleculare. în fîg. 23 putem 
urmări o schemă ipotetică bazată pe teoria lui Eigen în ceea ce priveşte 
evoluţia moleculară până la celula integrată. 

Teoria lui Eigen reprezintă o formulare generală a tuturor 
sistemelor evolutive posibile. Ţine seama de caracterul de feed-back al 
evoluţiei. Teoria reprezintă o metodă de descriere şi nu explicaţia evoluţiei 
moleculare. 

Incontestabil, apariţia polinucleotidelor a constituit un pas enorm 
pe calea apariţiei vieţii, aceasta prezentând posibilitatea de auto replicare, 
însuşire care a trebuit să preceadă apariţia primului organism viu. 

Autoconservarea şi auto reproducerea materiei vii ancestrale, în 
pofida acţiunii distrugătoare a mediului extern prezintă, în primul rând, 
triumful structurilor replicative ancestrale, nu ale protocelulei. Abia după 
ce structurile replicative se consolidează şi se perfecţionează, pot să apară 
organisme sub forma unor celule primare. 

înaintea apariţiei protocelulelor a fost necesară consolidarea 
structurală şi funcţională a dualităţii polinucleotide - proteine anaerobe. 

Argumente plauzibile susţin aserţiunea conform căreia la primele 
forme de viaţă acizii nucleici aveau probabil un rol dublu: se autoreplicau 
şi în acelaşi timp codificau direct secvenţa de aminoacizi în lanţurile 
polipeptidice. 

Astfel erau sintetizate proteine primitive, care la rândul lor asigurau 
atât replicarea lanţurilor de nucleotide, cât şi controlul acestei 

reproduceri. Fapt incontestabil, funcţia de autoreproducere în formula ei 
cea mai elementară este o însuşire a însăşi complexelor nucleoproteinice 
realizată în prezenţa unor surse de energie. 


r 


ADN 


-**E 


Ordonare a codonului; 
produse de translare bogate 
în glicină şi alanină. 



Fixare hiperciclică a codului 
de lectură GC. 



Evoluţie a organizării 
hiperciclice. 


Hiperciclu deplin 
compartimentat. 


Protocelulă. 


Fig. 23 Schema ipotetică a evoluţiei pornind de la macromolecula 
individuală până la structura celulară integrată după 
teoria hiperciclurilor (după F. Cramer, 1988) 


Cu alte cuvinte, dacă la nivelul organismului reproducerea pare net 
diferită de procesele metabolice, la niveluri mai adânci graniţa se şterge. 
Coborând scara nivelurilor de organizare, trebuie să includem în 

reproducere (în sens larg) diviziunea celulară, apoi reproducerea 
moleculelor consumate, sinteza enzimelor însăşi şi, în sfârşit, la baza 
tuturor, autoreproducerea ADN-ului. 

Bineînţeles, primele procariote ancestrale posedau un sistem de 
autoreplicare cu proprietăţi minime de autoconservare. Selecţia a găsit 
avantajoasă această capacitate de a se reproduce şi a fixat-o, celulele 
procariote ancestrale câştigând astfel concurenţa cu întreaga lume 
organică fără viaţă. De aceea, replicarea ADN-ului sau a ARN-ului, cu 
capacitatea de a da molecule identice descendente trebuie să fie 
considerată ca un proces fundamental al vieţii. 

Informaţia pentru funcţia autosintetică a fost, deci, înscrisă la 
originea vieţii în ADN-ul anaerob. Cu toată evoluţia mesajului genetic, 
care în condiţii oxidative a cunoscut salturi uriaşe cantitative şi calitative, 
mecanismul replicării sub aspectele biochimice şi biofizice a rămas în 
esenţa lui neschimbat pe toate treptele filogenzei de la bacterie la om. 

La virus, plasmidă, procariotă şi eucariotă replicarea este iniţiată de 
un produs proteinic, care difuzează şi acţionează la originea replicării. Cu 
deplin temei, gena care condiţionează această proteină iniţiatoare a 
autoreproducerii poate fi numită gena replicării. 

Se poate deci conchide că proteina implicată în iniţierea autosintezei 
ADN-ului a fost codificată, aşa cum susţine Octavian Udrişte, în Gena 
marker ancestrală, în urmă cu 3,8 miliarde de ani. Mesajul genetic 
pentru perpetuarea substanţei vii a fost, aşadar, încrustat pentru 
eternitate într-o veritabilă genă ancestrală. 

Potenţialul informaţional incitativ (de comandă) al genei replicării 
este permanent supus unui control homeostatic şi, respectiv, genetic. 

Prin activitatea lor, proteinele primitive ancestrale asigurau nu 
numai reproducerea lanţului de nucleotide, ci şi un mediu special de 
activitate, prin care se controla însăşi această reproducere. Apariţia unui 
astfel de mediu a coincis cu formarea unei citoplasme primitive, dotată cu 
mijloace multiple de protejare a căilor de auto reproducere. 

Din acest mediu fac parte proteinele de tip proteinkinază, care 
alcătuiesc bucla de reacţie a sistemului cibernetico-informaţional 
evidenţiat de cercetările de biologie moleculară. 

Codul genetic a apărut şi s-a definitivat ca universal în lumea vie 
încă de la începutul fîlogenezei anaerobe. Există deosebiri nete între acizii 
nucleici ancestrali şi cei aparţinând fîlogenezei aerobe. Matricea 
bioplasmică originară, indisolubil legată de mediul anaerob şi reductor, 
leagănul acizilor nucleici arhaici, nu este aceeaşi cu matricea bioplasmică 
constituită în condiţiile mediului oxidativ. 

Este adevărat că acizii nucleici specifici, apăruţi în fîlogeneza 
aerobă, se replică şi se transcriu în mediul anaerob al nucleului. Este 
măsura de prezervaţie a naturii vii pentru patrimoniul său genetic, spaţiul 
nuclear fiind refugiul cel mai propice pentru acest scop. Totuşi, translaţia 
informaţiei genetice specifice are loc în poliribozomii maturi, în 
citoplasmă, folosind mari cantităţi de energie, pe care numai enzimele 
mitocondriale le pot furniza. 

Exprimarea ontogentică a celor două programe cibernetico- 
informaţionale, ancestral şi specific, înscrise cu ajutorul codului genetic în 
genomul eucariotelor necesită, deci, condiţii propice de mediu celular şi 
extracelular, care reprezintă, putem afirma, o reproducere cât mai fidelă a 
condiţiilor în care s-au desfăşurat etapele fîlogenezei. 

Sistemele biologice cu o dezvoltare embrionară şi-au elaborat în 
decursul istoriei condiţii optime de dezvoltare a embrionului, condiţii 
relativ izolate de mediul extern. în stadiile incipiente ale ontogenezei, în 
condiţiile reductoare şi ale hipoxiei în care, de regulă, se desfăşoară 
această etapă, va acţiona exclusiv programul comandă înscris în setul 
genelor ancestrale anaerobe. în continuare însă, producerea structurilor 
diferenţiate şi specializate necesită un mare consum de energie de 
respiraţie (ATP mitocondrial) deoarece eficienţa oxidaţiilor aerobe este 
incomparabil mai mare decât a glicolizei anaerobe. 

Apariţia simultană a protobiopolimerilor, structurali şi funcţionali, 
în ambianţa simulată a Pământului primitiv, autoorganizarea acestor 

structuri macromoleculare în edificii ordonate, supramoleculare, 
constituie elemente de bază ale modelului teoretic care caută să explice 
apariţia vieţii şi conving asupra posibilităţilor de reproducere în laborator 
a protocelulelor cu funcţii enzimatice şi de autoasamblare care reprezintă 
potenţialul de membrană. 

Semnificaţia substratului informaţional al vitalului 

în privinţa apariţiei substratului informaţional au fost formulate 
mai multe teorii. 

Nu este lipsit de interes ca în ceea ce priveşte evoluţia chimică a 
vieţii (apariţia vieţii prin evoluţie chimică şi apoi evoluţia sa organică) să 
urmărim unele elemente din gândirea lui Dawkins. 

Dawkins ţine să precizeze, în Gena egoistă, că: „supravieţuirea celor 
mai bine adaptaţi’ din principiile lui Darwin, reprezintă în realitate un caz 
al legii mai generale „legea conservării materiei” sau „legea conservării 
stabilităţii”. 

întregul univers este populat de lucruri stabile. Un lucru stabil este 
o colecţie de atomi, suficient de durabilă şi de răspândită pentru a merita 
un nume, fie că este vorba de picăturile de ploaie, care au o existenţă 
efemeră, fie că este vorba de pietre, galaxii sau chiar valurile oceanului. 
Fiind vorba de valurile oceanului a fost urmărit un val care s-a deplasat 
din Noua Zeelandă până în Alaska, fără să-şi piardă identitatea. 

Atomii se pot înlănţui dând naştere la molecule care au o structură 
mai mult sau mai puţin stabilă. Dacă un grup de atomi, aflaţi într-un 
câmp energetic, ajung să se dispună într-o structură stabilă, atunci 
aceasta va avea tendinţa să rămână aşa. Hemoglobina din sângele nostru 
este o moleculă stabilă. Este alcătuită din molecule mai mici, din 574 
molecule de aminoacizi distribuiţi în patru lanţuri care se răsucesc unele 
în jurul celorlalte, formând o structură tridimensională globulară, de o 
uimitoare complexitate. De la începutul timpului biologic au fost selectate 
doar molecule care şi-au păstrat stabilitatea. Vom fi de acord cu R. 

Dawkins că cea mai timpurie formă de selecţie naturală a fost simpla 
selecţie a formelor chimice stabile şi respingerea celor instabile. 

Am văzut cum erau materiile prime chimice care se găseau pe 
pământul prebiologic şi energiile care bântuiau acest pământ. Am văzut 
rezultatele experimentelor privind formarea de biomonomeri pe cale 
abiogenă. în supa organică fină s-au acumulat mase uriaşe de molecule 
organice. 

R. Dawkins ne propune un anumit scenariu care ar fi putut avea 
loc în supa organică fină a pământului prebiotic. La un moment dat, din 
întâmplare, s-a format o moleculă cu totul particulară, pe care o putem 
numi Replicatorul (R. Dawkins, 2001, p. 14). 

O astfel de moleculă a căpătat proprietatea de a crea propriile sale 
copii. Elementele de construcţie se găseau în supa organică. 

O moleculă de tipul replicomului se prezintă ca un lanţ complex ale 
cărui elemente de construcţie sunt diferite feluri de molecule. Aceste 
elemente au afinităţi unele pentru altele. Astfel, ori de câte ori o 
„cărămidă” din supă se apropie de un fragment al repliconului cu care are 
afinitate se va fixa de el. Cărămizile se vor aranja de la sine într-o 
succesiune care imită ordinea celor din alcătuirea replicatorului însăşi. 
Trebuie să ne imaginăm cum, alipindu-se în mod succesiv, moleculele 
formează un lanţ stabil cu aceeaşi configuraţie cu replicatorul original. 
Cele două lanţuri care se formează se pot despărţi formând doi replicatori. 
Fiecare replicator va da naştere la alte copii. 

în unele situaţii este posibil ca fiecare cărămidă să aibă afinităţi 
pentru alt gen de cărămizi, pentru un fel de molecule de tip 
„negativ”, care prin ansamblare ar forma o copie negativă a 
repliconului. Această moleculă complexă va da naştere unei copii 
pozitive a originalului. Apare astfel în lume un gen nou de 
„stabilitate”. Odată apărut repliconul se răspândeşte cu repeziciune. 
Procesul de copiere nu este însă perfect. Se produc multe erori de 
tipar apărând o mare variabilitate. Copierea eronată poate conduce la 
unele perfecţionări cu semnificaţie în evoluţia progresivă a vieţii. 

Dacă şi astăzi moleculele de ADN fac greşeli în procesul de copiere, trebuie 
să acceptăm că, replicatorii originali comiteau multe erori, iar acestea 
erau cumulative. Se acumulau astfel în supa primitivă numeroase tipuri 
de molecule pornind de la acelaşi strămoş. Unele dintre aceste 
macromolecule trebuie să fi fost mai stabile decât altele. Moleculele mai 
stabile se menţineau mai mult fără să se dezintegreze. Aveau deci o mai 
mare „longevitate”. Replicatorii de mare longevitate se înmulţesc mai 
mult iniţiind o „orientare evolutivă”. Răspândirea în mediu depinde de 
viteza de replicare. Se conturează deci o nouă competiţie. O altă 
orientare în evoluţie. Pe de o parte stabilitatea, iar pe de alta 
longevitatea şi „fecunditatea” (capacitatea de replicare). 

După câte putem constata erorile de copiere reprezintă o 
premisă pentru evoluţia chimică. Evoluţia este un proces care se 
petrece vrând-nevrând. între tipurile de macromolecule care se formează 
în supa caldă şi fină se re a l i zează o competiţie care ar putea fi numită 
„luptă pentru existenţă”, ceea ce conduce către selecţionarea moleculelor 
care se impun prin longevitate, fecunditate, fidelitate de copiere. Nu 
putem însă afirma că aceste macromolecule sunt vii. Au fost 
molecule vii sau nu (definirea vieţii este dificilă şi în zilele noastre) 
aceasta trebuie să fie considerate drept strămoşii sau fondatorii 
vieţii. 

Nu se putea ajunge la astfel de molecule fără existenţa unui proces 
de concurenţă între molecule pentru cărămizile necesare structurii. 
Ajungem astfel la principiile evolutive ale lui Darwin. 

Supa primitivă nu putea să suporte un număr infinit de celule. 

Diferitele tipuri de replicatori trebuie să se fi concurat pentru 
cărămizile necesare pentru structura moleculelor vii. S-a desfăşurat o 
luptă pentru existenţă între tipurile de replicatori. învingătorii în 
lupta pentru existenţă erau moleculele cu un grad mai mare de 
stabilitate. Căile de creştere a stabilităţii, ca şi cele de reducere a 
stabilităţii rivalilor au devenit din ce în ce mai elaborate şi mai 
eficiente. Nu este exclus ca unii replicatori să fi „descoperit” 

mecanisme prin care să descompună alte molecule folosind 
elementele de construcţie eliberate pentru a-şi face propriile copii. 

Unii replicatori ar fi putut să-şi pună la punct unele mecanisme 
de protecţie. Ar fi putu construi în jurul lor un zid de proteine. în 
acest fel ar fi putut să apară primele celule vii. Deci, replicatorii care 
au supravieţuit au fost aceia care au reuşit să-şi construiască „maşini 
de supravieţuire”. O astfel de maşină de supravieţuire ar fi putu fi o 
manta protectoare. A început o nouă formă de competiţie. Aceasta se 
desfăşura acum între concurenţi cu diferite tipuri de maşini de 
supravieţuire. 

în felul acesta maşinile de supravieţuire au devenit din ce în ce 
mai mari şi mai elaborate. Procesul a fost cumulativ şi progresiv. 

Replicatorii au început nu doar să existe, ci pur şi simplu să-şi 
construiască recipiente din ce în ce mai perfecţionate, un fel de 
vehicule purtătoare ale continuităţii existenţei lor. Dacă la început 
maşinile de supravieţuire aveau structura caracteristică procariotelor, 
treptat structura acestor maşini de supravieţuire s-a complicat, au ajuns 
la stadiul de eucariote şi au cunoscut structuri din ce în ce mai complexe. 
Replicatorii îşi continuă traiectoria. Este ca şi cum maşinile de 
supravieţuire au ajuns la o astfel de complicare structurală încât 
aceasta le asigură cunoaşterea propriei interiorităţi. Repliconii din 
mine au drept maşină de supravieţuire nu numai structura mea 
somatică (corpul meu), ci şi capacitatea mea intelectuală şi viteza 
mea de reacţie. 

Tipurile de maşini de supravieţuire sunt foarte diferite atât în ceea 
ce priveşte aspectul extern cât şi structura şi dispoziţia organelor interne. 
Să ne gândim la o caracatiţă şi la un elefant. Totuşi, chimia lor 
fundamentală este mult mai asemănătoare. Genele au în esenţă acelaşi 
model de construcţie de la bacterii la om. Este ca şi cum noi toţi am fi 
maşini de supravieţuire ale aceluiaşi tip de replicator. Replicatorul fiind 
molecula de ADN. 

Din câte putem constata, ADN-ul este stăpânul incontestabil al 
planetei. ADN-ul nostru trăieşte în corpurile noastre, în toate celulele 
noastre. El apare ca un set de instrucţiuni referitoare la modul în care 
se construieşte un corp, modul în care se scrie o carte a vieţii, 
folosind doar patru simboluri A, T, C, G. Fiecare celulă poate fi 
asemuită, în cazul de faţă, ca o încăpere dintr-o clădire uriaşă în care 
s-ar găsi o bibliotecă, care conţine planurile arhitecturale ale întregii 
clădiri. 

Această bibliotecă este nucleul celulei, iar planurile arhitecturale se 
găsesc înscrise în 46 de volume mari la om (46 de cromozomi). 

Fiecare volum are numeroase pagini. Fiecare „pagină” ar fi 
echivalentul unei gene. 

Moleculele de ADN au asamblate instrucţiunile privind modul de 
realizare a construcţiei în funcţie de acţiunea selecţiei naturale. De aceea 
instrucţiunile diferă de la o specie la alta. 

Moleculele de ADN realizează două lucruri importante: în 
primul rând îşi asigură replicaţia, deci înmulţirea astfel încât 
informaţia să nu fie în pericol de distrugere, apoi servesc la fabricarea 
unui tip de molecule cu rol în realizarea structurii şi a 
funcţionalităţii edificiului. Mesajul înscris în alfabetul de patru litere 
al nucleotidelor este tradus într-un alt alfabet bazat pe aminoacizi. 
Sunt cel puţin 20 de tipuri de aminoacizi implicaţi în structura 
moleculelor de proteine. 

Genele dirijează construirea corpurilor. Aceasta se realizează 
după anumite principii: caracteristicile dobândite nu sunt moştenite 
ereditar. Este ca şi cum esenţa pură a vieţii nu ar trebui să fie 
murdărită sau prea încărcată. Un corp reprezintă o maşină care are 
funcţia de a păstra nealterată esenţa vieţii. 

Ne punem astfel o legitimă întrebare: cine trăieşte? noi, sau ADN- 
ul din noi? Aşa cum se exprima August Weismann, plasma germinativă 
este nemuritoare. 

Supravieţuirea genelor depinde de calitatea maşinilor de 
protecţie. Cel puţin aşa se pare. Atunci de ce a fost necesară o 
complicare a maşinii de protecţie de la baterie la reptile şi apoi la 

om? Dacă arhebacteriile au reuşit să supravieţuiască de la începutul 
timpului biologic iar cele mai multe dintre reptile au dispărut la sfârşitul 
mezozoicului, atunci care dintre tipuri de maşini este mai eficientă? 

Probabil că valoarea pe care o protejează maşina contează foarte 
mult. în funcţie de valoarea materialului informaţional se complică şi 
structura maşinii de protecţie. 

Fiecare genă reprezintă o pagină din volumul care deţine 
instrucţiunile pentru o anumită parte a construcţiei, însă face trimiteri 
multiple la celelalte pagini. De aceea trebuie să fie citit volumul întreg 
pentru realizarea părţii respective. Este ca şi cum nu ar trebui să ţinem 
cont doar de o genă, ci de întregul complex de gene. Au fost descoperite 
aşa-numitele „ gene arhitect” care răspund de edificarea unui organ. Este 
ca şi cum ele ar cuprinde integral instrucţiunile întregului volum. 

O genă reprezintă o unitate care supravieţuieşte în succesiunea 
unui şir lung de corpuri individuale. 

O genă se defineşte drept oricare porţiune din materialul 
cromozomial care, potenţial, durează suficient de multe generaţii, 
pentru a servi drept unitate de selecţie naturală (R. Dawkins, 2001, p. 
27). 

Un alt aspect al caracterului de particulă indivizibilă al genei 
este acela că ea nu ajunge la senilitate. Sare dintr-un corp în altul de- 
a lungul generaţiilor, manipulând corp după corp în funcţie de 
interesele sale. Abandonează corpurile muritoare înainte ca acestea 
să ajungă la senilitate. 

Noi, maşinile individuale de supravieţuire trăim câteva decenii, în 
timp ce genele supravieţuiesc zeci şi sute de milioane de ani. 

Noi suntem maşini de supravieţuire şi, când ne-am îndeplinit 
misiunea suntem abandonaţi şi înlocuiţi cu maşini mai proaspete. Genele 
sunt eterne. Viaţa unei molecule de ADN, deci şi a unei gene este destul 

de scurtă, însă ea trăieşte prin copiile sale în timp geologic. Gena este un 
replicator de viaţă lungă, existent sub forma unor numeroase duplicate. 
Este o bucată de cromozom, îndeajuns de scurtă ca să dureze; potenţial, 
suficient de mult timp încât să funcţioneze drept unitate semnificativă de 
selecţie naturală. 

Genele concurează direct unele cu altele pentru supravieţuire, de 
vreme ce alelele lor din fondul genetic sunt rivale în lupta pentru ocuparea 
unui loc în cromozomii generaţiilor viitoare. 

Competiţia dintre gene este subtilă şi complicată deoarece 
„mediul” unei gene constă, în mare măsură din alte gene, relaţiile 
dintre ele având o semnificaţie majoră în supravieţuire. Fiecare genă 
este selectată în funcţie de abilitatea ei de a coopera cu celelalte 
gene. 

Am pornit de la edificarea unor molecule stabile, a căror longevitate 
să devină din ce în ce mai mare. Constatăm că s-a ajuns la edificarea 
unor molecule stabile, cu o longevitate ce depăşeşte imaginaţia şi cu o 
capacitate enormă de multiplicare. Aceste molecule au devenit stăpânii 
absoluţi ai acestui pământ. în evoluţia lor şi-au fabricat maşini de 
protecţie din ce în ce mai sofisticate, cu o longevitate crescândă, 
chiar dacă longevitatea maşinii nu este chiar atât de importantă 
pentru transmiterea lor. Mai mult decât atât, maşinile s-au 
diversificat mult şi intră în competiţie directă între ele pentru 
supravieţuire. A fost aleasă o direcţie evolutivă care a condus până la 
capacitatea maşinii de a-şi cunoaşte propria interioritate. Până la 
maşini de protecţie capabile de gândire. De ce oare s-a ajuns până 
aici? Să fie această capacitate benefică pentru structurile 
replicative? Este greu de răspuns la această întrebare. Totuşi, evoluţia a 
canalizat transformarea până aici. Evoluţia materialului informativ 
reprezintă o realitate cosmică. 

Teorii privind apariţia primelor organisme bazate pe 
caracterul primordial al ADN-ului 
Teoria lui H. Miiller (1929) 

Viaţa a apărut în mod spontan prin formarea în atmosfera 
prebiotică a Pământului, a macromoleculelor, între care ADN-ul ar fi servit 
ca tipar pentru sinteza ulterioară a proteinelor. Moleculele de ADN s-ar fi 
format prin combinarea întâmplătoare a atomilor şi moleculelor. 

După Miiller proprietăţile minimale ale unor sisteme biologice, 
activitatea metabolică şi capacitatea de replicare sunt potenţial înscrise în 
molecula de ADN, plasată intr-un mediu molecular propice, cum ar fi 
celula. 

Teorii ale genotipului 

Teoria lui Miiller are o serie de versiuni moderne. Acestea se 
bazează pe capacitatea moleculelor de ADN de a codifica formarea 
proteinelor, de a se replica şi de a suferi mutaţii. Aceste teorii consideră că 
viaţa a apărut pornind de la câteva gene “nude”, adică de la moleculele de 
ADN formate spontan în oceanul primitiv, care au început să se replice 
producând copii fidele lor. La început, desigur, replicarea a fost lipsită de 
acurateţe şi ocazional au apărut şi unele erori, ceea ce a condus la o mare 
heterogenitate în populaţiile respectivelor molecule de ADN. 

Cu siguranţă că în supa organică a oceanului primitiv au apărut 
spontan şi unii catalizatori mai simpli, anumite enzime. 

înmulţindu-se moleculele informaţionale, iar rezervele de nucleotide 
nefîind nelimitate, a început un proces de competiţie pentru moleculele 
respective disponibile. în acest fel, unele molecule mai bine organizate au 
căpătat chiar capacitatea de a rupe unele molecule rivale şi de a folosi 
fragmentele eliberate pentru formarea unor copii proprii. Alte molecule ar 
fi reuşit să găsească unele mecanisme de protecţie pe cale fizică sau 
chimică, mai ales prin formarea unui înveliş protector de natură proteică, 
în acest fel printr-un proces de luptă pentru existenţă urmat de o 

selecţie naturală s-ar fî putut ajunge la apariţia primei celule - Dawkins 
(1976). 

în sprijinul acestor teorii se aduc ca argumente datele experimentale 
care permit supoziţia existenţei în trecut a unor forme primitive de viaţă 
bazată pe nucleotide, în lipsa proteinelor. 

în condiţiile primordiale ADN-ul primitiv ar fî fost capabil să se 
replice şi să servească de matriţă chiar în absenţa enzimelor, putând 
genera polinucleotide complementare cu ajutorul unor catalizatori abiotici 
sau al unor agenţi de condensare. 

în genere se consideră că fără proteine nu s-ar fî putut realiza un 
salt evolutiv însemnat. Se admite că sub acţiunea razelor U.V. moleculele 
de ADN ar fî suferit mutaţii, ceea ce ar fî permis ca o Viaţă ” bazată 
exclusiv pe acizi nucleici să poată asigura un oarecare grad de evoluţie. 

Teoria lui J. Monod (1971) 

O teorie a genotipului, conform căreia viaţa a apărut pornind de la 
câteva gene "nude”, deci de la molecule de ADN formate spontan în 
oceanul primitiv, care au început să se replice producând copii fidele. 

După J. Monod evoluţia precelulară s-ar fî desfăşurat în trei faze: 

1. - formarea de nucleotide şi aminoacizi, deci constituenţii chimici 
esenţiali ai organismelor vii; 

2. - formarea pornind de la aceştia de "materiale de construcţii”, a 
unor macromolecule capabile de replicare, asemănătoare ADN-ului actual; 

3. - emergenţa treptată a sistemelor teleonomice în jurul structurii 
replicative şi apariţia celulelor primitive. 

Pe măsură ce "supa” primitivă a devenit mai săracă în substanţe 
organice, prin competiţie s-au diferenţiat celule primitive capabile "să 
înveţe” să mobilizeze potenţialul chimic şi să sintetizeze constituenţii 
celulari de care au nevoie. 

Teoria ribotipului 

Bărbieri (1981) consideră că fiecare celulă din organism este o 
trinitate: genotip-ribotip-fenotip. 

Ribotip = sistemul ribonucleoproteic al celulei. 

Viaţa a apărut în trei etape succesive: 

1. Etapa precelulară - iniţiată de apariţia unor structuri chimice 
numite ribozoizi, formate din ARN sau ribonucleoproteine. 

Ribozoizii au avut funcţia unor protoribozomi, de activitate 
polimerizantă, determinând unirea întâmplătoare a unor aminoacizi. Au 
oferit un sistem de replicare celulară înainte de apariţia primelor celule. 

Treptat s-au format agregate supramoleculare, numite nucleozoizi, 
comparabile cu nucleii actuali. Ar fi un fel de coacervate formate din 
ribozoizi. Unii aveau o structură complexă şi au evoluat spre un sistem 
membranar. Prezenţa sistemului membranar a asigurat un avantaj 
selectiv. 

Nucleozoizii au înglobat în structura lor ADN din supa primitivă şi 
au devenit heterozoizi sau nucleoizi heterogeni. 

2. Etapa protocelulară 

Agregatele ribonucleoproteinice supramoleculare erau capabile să 
producă descendenţi prin cvasireplicare, fiind considerate ca forme 
precelulare de viaţă. 

Ele aveau forma unor mici vezicule sau saci, asemenea unor nudei 
mici şi aveau o zonă centrală core - ribonucleotidică, similară 
nucleolilor. 

S-au constituit protocelulele, care au avut iniţial ribozomi 80 S sau 
chiar mai grei, însă în evoluţie s-au stabilizat la 70 S. 

Protocelulele au fost numite microcariote şi au fost precursorii 
procariotelor şi microeucariotelor. 

Evoluţie precelulară 

Etapa protocelulară 
Microeucariote 


Endosimbionte 
Archaebacteria Eubacteria 


Etapa celulară 
Eucariote 


3. Etapa celulară 

După Bărbieri natura ribosomilor 70 S şi 80 S ar fi constituit 
condiţia care a determinat evoluţia către procariote şi eucariote. 

Prezenţa ribosomilor de tip 70 S ar fi determinat evoluţia spre tipul 
procariot, fără izolarea genomului într-o membrană. 

Teorii privind prioritatea proteinelor 
Teoria lui Dose 

Dose pledează pentru ipoteza caracterului primordial al 
protoproteinelor şi a rolului lor de purtători ai informaţiei protogenetice. 

Acest fapt ar fi fost determinat de bogăţia supei primitive în 
aminoacizi. 

Protenoidele au fost primele macromolecule informaţionale pe scena 
prebiotică. Ţinând seama de faptul că autoreplicarea nucleotidelor este 
condiţionată de intervenţia unor enzime, Dose consideră că proteinele au 
fost primordiale. 

Dose admite ipoteza protohiperciclului a lui Matsuno şi a 
hiperciclului lui Eigen. 

Originea Universului 

/ 

Bipmonomeri 


^Protobiopolimeri 


PROTENOIDE 
^ autoorganizare 
PROTOCELULE 
^/(protoproteine + protogene) 

PROCARIOTE 


FORMAREA ORGANITELOR 


în structura celulară organitele apar odată cu eucariotele. Au 
structuri particulare şi funcţii bine stabilite. Se pune problema dacă, în 
evoluţia vieţii au apărut în mod independent, după care s-au integrat 
structurii celulare, sau au apărut ca formaţiuni intrinseci ale celulei. 

Teoria endosimbiotică a lui Margulis (1968) 

Margulis considera că apariţia organitelor s-a realizat prin simbioze 
succesive, urmate de evoluţia asociată a partenerilor. 

De altfel, chiar de la descoperirea şi cercetarea cloroplastelor şi a 
mitocondriilor s-a pus problema originii lor, mulţi cercetători 
considerându-le ca endosimbionţi. 

Cercetările recente au adus elemente noi care probează că 
mitocondriile şi cloroplastele au elemente structurale şi funcţionale 
analoage bacteriilor şi algelor albastre-verzi. Pornind de la aceste cercetări, 
Margulis a emis ipoteza că eucariotele au luat naştere din procariote cu 

mişcări amoeboide, care, la un moment dat al evoluţiei au înglobat un 
procariot mai mic, care a devenit simbiont intracelular şi care a evoluat în 
asociaţie. 

în fazele timpurii ale precambrianului au apărut procariote aerobe, 
care erau contemporane cu acele procariote anaerobe. 

De asemenea, dintr-o populaţie de microorganisme capabile să 
fixeze CO 2 şi să sintetizeze pigmenţi porfîrinici, au luat naştere strămoşii 
bacteriilor anaerobe fototrofe de astăzi. Acestea, prin mutaţii succesive au 
dus la apariţia unor microorganisme capabile să realizeze sinteze după 
modelul plantelor verzi. Aceste organisme ar fi fost strămoşii algelor 
albastre-verzi de astăzi. 

Prin endosimbioză ele ar fi dat naştere la plastidele din algele 
eucariote şi plantele superioare (fîg. 24 şi 25). 



Fig. 24 Ipoteza endosimbiotică a lui Margulis 

Fig. 25 Originea endosimbiotică a mitocondriilor (după Nickerson) 


Astfel, prin înglobarea unor bacterii aerobe de către organisme 
heterotrofe anaerobe, caracterizate prin mişcări amoeboide, au luat 
naştere organisme amoeboide cu mitocondrii, care în felul acesta ar fi 
devenit aerobe. Printr-o altă simbioză cu unele spirochete, ar fi apărut 

amoeboflagelatele ancestrale. 

A treia simbioză s-ar fi realizat între amoeboflagelate şi algele 
albastre-verzi ancestrale, conducând la apariţia plantelor eucariote, 
capabile de fotosinteză prin prezenţa cloroplastelor. 

De ce n-ar fi şi o ipoteză conform căreia procariotele nu sunt altceva 
decât organite celulare devenite libere, cu existenţă autonomă. 

Teoria “plasmidei” 

(Originea nesimbiotică a mitocondriilor Raff şi Mahler, 1972) 

Raff şi Mahler considera că protoeucariotele au fost celule relativ 
evoluate, aerobe, mai mari decât cele tipice, care implică nevoia unor 
suprafeţe cât mai mari ale membranelor cu rol în respiraţie (fig. 26). 






Fig. 26 Originea mitocondriilor după ipooteza lui Raff şi Mahler 

Această necesitate ar fi fost satisfăcută prin invaginarea membranei 
celulare şi formarea unor vezicule delimitate de membrane, care s-au 
detaşat şi au devenit libere în citoplasmă. 

Membrana acestor vezicule era permeabilă pentru proteine şi 
citocromul C şi enzimele secvenţelor de respiraţie şi fosforilare, dar 
impermeabilă pentru citocrom oxidază, ribozomi şi ARN ribozomal. 

Organitele respiratorii au dobândit un nou avantaj biologic în 
înglobarea de la exterior a unui sistem de sinteză proteică apt să acopere 
nevoile procesului respirator. S-a realizat de fapt încorporarea unei 
plasmide, care conţinea gene pentru constituenţii ribosomali şi pentru 
unele procese respiratorii. 

în acest fel veziculele respiratorii (protomitocondriile) au devenit 
mitocondrii. 

Mayer (1973) şi Perlman (1973) acceptă ideiile lor şi le completează 
considerând că apariţia şi dezvoltarea rapidă a eucariotelor a fost posibilă 
prin captarea unor plasmide sau a altor repliconi mici similari (genomuri 
de fag temperat), care erau purtaţi anterior numai ocazional de celula 
procariotă ancestrală . 

Utilitatea lor ca gene suplimentare pentru celula eucariotă 
ancestrală a favorizat selecţia lor rapidă. 

Teoria sechestrării prin membrane 

Pornind de la concepţia lui Stanier privind rolul invaginărilor 
celulare în diferenţierea celulelor ecucariote, Uzzel şi Spolsky, 1974 
considerau că invaginarea membranei celulare ar permite atât formarea 
unei membrane duble în jurul genomului nuclear cât şi sechestrarea 
funcţiilor de respiraţie şi fotosinteză în organite specifice prin formarea 
membranelor mitocondriale şi cloroplastice (fîg. 27). 




Fig. 27 Formarea organitelor după Uzzel şi Spolsky 

întâi ar avea loc replicarea genomului neînsoţită de diviziunea 
celulară, apoi ar urma invaginarea membranei lângă situsurile de legare 
ale genomurilor cu formarea de membrane duble în jurul fiecărui genom 
ataşat pe suprafaţa internă a membranelor. Uzzel şi Spolsky consideră că 
iniţial nucleul şi organitele formate conţineau câte un genom complet. 
Organitele aveau în plus, pe lângă funcţia nucleară şi activităţi de 
fotosinteză sau respiratorie determinate de membranele oarecum 
specializate în acest sens. Cu timpul s-a realizat o diferenţiere funcţională, 
şi anume = membrana nucleară a pierdut funcţia respiratorie şi 

fotosintetică care au rămas doar la mitocondrii şi respectiv în cloroplaste. 
Membrana acestor organite şi-a mărit suprafaţa prin invaginări repetate, 
ceea ce a determinat creşterea capacităţilor funcţionale specifice. 

Treptat genomul nuclear a crescut prin duplicarea adiţională, după 
cum considera Ohno, 1970, în schimb genomul organitelor a pierdut 
treptat mai multe gene simplifîcându-se. 

Pentru a explica diferenţa dintre membrana externă şi cea internă a 
organitelor Uzzel şi Spolsky consideră că membrana externă ar avea 
proteinele codificate de genomul nuclear, iar cea internă de genomul 
organitelor. 

Teoria lui De Duve (1969 - 1973) 

Este o variantă a endosimbiozei în care se consideră că fagocitele 
primordiale care au înglobat acum 1,5 miliarde de ani strămoşii bacterieni 
ai mitocondriilor au fost tot celule aerobe, care au avut însă un 
metabolism oxidativ respirator bazat pe peroxisomi. 

Peroxisomii sunt organite sferice (0,3 - 1,5 pm) delimitate de 
membrane, prezente numai în celulele vegetale şi animale. Conţin 
numeroase enzime implicate în metabolismul peroxidului de hidrogen. 

Peroxisomii ar fi avut o importanţă metabolică mult mai mare în 
trecut decât actual la plante şi animale. 

Atât endosimbiontul cât şi celula gazdă şi-au avut originea într-o 
bacterie aerobă primitivă, dotată cu un tip de respiraţie peroxisomală: 

0 2 + 2H 2 0 -> 2H 2 0 2 

De la o astfel de bacterie o linie evolutivă ar fi condus la apariţia 
lanţului respirator şi a sistemelor de fosforilare, iar cealaltă linie a 
dobândit capacitatea de endocitoză şi de digestie intracelulară, de 
proliferare a membranei celulare şi de creştere în dimensiuni. Dobândirea 
unor mitocondrii mai eficiente ar explica declinul evolutiv al peroxisomilor. 

Natura aerobă a celulei protoeucariote ancestrale, determinată de 
prezenţa unui sistem respirator primitiv şi puţin eficient a făcut ca 
dobândirea mitocondriilor (simbionţi aerobi) să fie avantajoasă. 

Teoria compartimentării intracelulare a lui Gould şi 
Dring (1979) 

Originea eucariotelor are la bază un proces de compartimentare a 
citoplasmei unui procariot primitiv. Mecanismul ar fi asemănător formării 
endosporilor: 

- diviziunea asimetrică a protoplastului unei bacterii; 

- separarea celor două compartimente celulare. Celula mamă ar 
îngloba astfel o porţiune din propria sa citoplasmă. 

Compartimentarea internă a unui procariot ar fi determinat 
numeroase avantaje celulei, determinate de proprietăţile de permeabilitate 
selectivă ale membranei, de izolarea acestui compartiment de contactul 
direct cu mediul extern şi de faptul că acesta conţine un genom propriu 
complet, ribozomi şi probabil şi un set complet din enzimele celulei. 

Ceea ce are importanţă evolutivă ar fi faptul că celula mamă poate 
controla, într-o anumită măsură, activităţile metabolice ale 
compartimentului inclus. Simplificarea genomului viitorului organit prin 
pierderea unor gene l-ar face oarecum dependent de celula mamă. 
Diferenţierea genomilor organitelor şi a celulei mame a condus la 
specializarea şi la "diviziunea muncii”. 

Teoria autogenezei - a dezvoltării continue, a lui 
Taylor (1974) 

Evoluţia ecucariotelor ar fi avut loc în şapte stadii succesive. 

La baza evoluţiei eucariotelor ar fi fost un organism primitiv de tipul 
cianobacteriilor cu capacitate de fotosinteză şi respiraţie şi un genom tipic 
procariotic care ar fi evoluat astfel: 

1. - în regiunea centrală s-a dezvoltat un nucleoid înconjurat de 
membrane, care s-a transformat în nucleu eucariotic; 

2. - membrana nucleului pierde funcţia de respiraţie şi fotosinteză; 

3. - membranele se specializează în sensul funcţionării ca unităţi 
structurale pentru respiraţie sau pentru fotosinteză; 

4. - se pierde peretele celular; 

5. - celula capătă capacitatea de endocitoză şi capacitatea de a 
îngloba diferite particule din mediu; 

6. - membranele specializate se transformă în mitocondrii sau 
plastide conform modelului lui Uzzel şi Spolsky; 

7. - apar microfîbrilele şi microtubulii care se pot organiza formând 
flageli sau cili. 

Teoria donării agregatelor de gene (Cluster-clone 
Theory) 

Bogorad L., 1975, consideră că înainte de momentul apariţiei 
celulelor eucariote toate genele, ca şi produşii lor se găseau împreună în 
citoplasmă. A urmat apoi separarea genelor în agregate (cluster) mai mult 
sau mai puţin semiautonome, fiecare individualizat într-o veziculă 
delimitată de membrane. Vezicula care avea genomul întreg a funcţionat 
ca nucleu, altele, care au înglobat genomuri fragmentate au evoluat către 
organite. 

în cazul lizozomilor şi a aparatului Golgi geneza lor s-a realizat în 
acelaşi mod însă pe parcus au pierdut atât genele cât şi dubla membrană, 
rămânând înconjurate de o membrană monostrat. 

Aceasta ar confirma ideea că membrana internă ar fi generată de 
genomul intern propriu organitului. 

4. TEORIA LA RECE A ORIGINII VIEŢII 


Făcând o analiză critică a teoriilor la cald privind originea 
vieţii, C.I. Simionescu şi F. Deneş au ridicat o serie de probleme care 
subliniază unele puncte nevralgice şi anume: 

1. - existenţa unui Pământ prebiotic fierbinte nu poate explica 
condiţiile anhidre necesare apariţiei protobiopolimerilor deoarece 
suprafeţe întinse au fost acoperite cu apă. într-o atmosferă foarte umedă 
procesele de policondensare se exclud; 

2 . - nu se poate argumenta faptul că limitele superioare termice 
de pe Pământul abiotic s-au menţinut sub cele de distrucţie ale 
protobiopolimerilor. Schimbările termice semnificative de pe suprafaţa 
terestră în decursul unor îndelungate perioade de timp ar fi favorizat 
intense reacţii de distrucţie; 

3. - cum ar fi supravieţuit în condiţii anhidre structurile 
protobiopolimerice, dată fiind prezenţa unor radiaţii cu conţinut 
energetic ridicat? 

4. - este dificil de probat deplasarea echilibrului reacţiei 

monomeri <=> polimeri + apă 

Pornind de la aceste observaţii critice şi de la sugestiile făcute deja 
de alţi biologi, C.I. Simionescu şi F. Deneş au conceput un nou model 
asupra originii vieţii, cunoscut sub denumirea de teoria la rece (1983). 

Autorii pornesc de la părerea unanim confirmată că atmosfera 
terestră prebiotică a fost reducătoare, caracterizată printr-un conţinut 
ridicat de H2 şi hidruri: H2O, CH4, NH3 şi H2S. Mult mai târziu atmosfera a 
devenit oxidativă, cu N2, O2, CO şi CO2. 

Condiţiile termice şi de presiune caracteristice procesului biopoesei 
ar fi fost următoarele: 

- Temperatura ar fi fost scăzută, iar presiunea, de asemenea, 
foarte mică. De altfel, presiunea atmosferei descreşte exponenţial cu 
înălţimea deasupra scoarţei terestre. 

Presiunea atinge 30 de torri la 20.000 m şi valori mai scăzute, 
de circa 1 torr la peste 40.000 m. Temperatura atmosferei scade odată 
cu creşterea distanţei de Terra, până la un nivel minim de -60°C între 
10.000 şi 20.000 m, după care înregistrăm cunoscuta inversiune termică. 
La circa 50.000 m de Terra temperatura rămâne încă sub 0°C. 

Cercetările din ultimele decenii din domeniul compuşilor anorganici, 
organici sau a amestecurilor acestora în macromolecule, folosind drept 
sursă energetică plasma rece, demonstrează că fenomenele de adsorbţie 
joacă un rol esenţial în sinteza polimerilor. Fenomenul de polimerizare se 
intensifică la temperaturi scăzute. întinse suprafeţe cu regim termic 
coborât au putut exista pe Pământul abiotic, fapt atestat de existenţa 
polilor, frecvenţa glaciaţiunilor, absenţa efectului de seră etc. Temperatura 
a putut determina pe scoarţa terestră presiunea parţială a componentelor 
atmosferei primare. 

Este cunoscut faptul că recombinaţiile multicomponente (specii 
active în faza gazoasă), necesare formării compuşilor macromoleculari 
beneficiază de procesele adsorbante. 

în epoca prebiotică erau create condiţii optime pentru reacţiile 
necesare formării protobiopolimerilor = suprafeţe foarte reci. 

Obţinerea unor concentraţii ridicate de monomeri în faza gazoasă, 
în vederea satisfacerii exigenţelor pentru ciocniri multicomponente, 
necesare apariţiei compuşilor macromoleculari, ca şi limitarea proceselor 
de distrucţie, urmare a condiţiilor energetice, (calorice şi radiante) reclamă 
de asemenea suprafeţe cu temperatură scăzută. Supravieţuirea 
compuşilor protobiologici a devenit posibilă, datorită captării lor în 
straturile superioare ale suprafeţelor de gheaţă. 

Regimul termic negativ a putut oferi şi condiţii de anhidrizare 
pentru reacţii de policondensare (procese de captare a radicalilor liberi şi 
recombinarea acestora în perioadele de încălzire). 

Existenţa unui mediu înconjurător al Pământului primitiv 
caracterizat prin temperaturi coborâte a atras după sine următoarele 
evenimente: 

1. - descreşterea valorii presiunii atmosferice datorită condensării 
parţiale a apei şi a amoniacului, ceea ce a determinat pătrunderea liberă a 
radiaţiilor solare de lungimi de unde mici prin atmosfera îmbogăţită în 
metan (prioritate cronologică a apariţiei structurilor de tip lipidic); 

2. - structura cristalină a gheţii, precum şi posibilele alternări de 
îngheţ-dezgheţ au facilitat concentrarea materiei organice ca urmare a 
fenomenelor de excludere a impurităţilor în timpul cristalizării şi unirea 
predeterminată a fragmentelor moleculare (efecte sterice şi matriciale); 

3. - compuşii protobiologici captaţi de gheaţă au asigurat, în 
perioadele de încălzire, valori momentane ridicate ale concentraţiilor. 

în ceea ce priveşte energiile primare existente, pe lângă energiile 
radiante, calorice şi mecanice existente în mediul abiotic, o energie 
principală ar fi fost aceea a stării de plasmă. 

Se estimează că în afara sistemului planetar peste 99% din univers 
se găseşte în stare de plasmă. Pământul este înconjurat de un strat de 
plasmă - ionosfera, care este o plasmă rece. 

Astfel, pornind de la un amestec de gaze primare (CPU, NH 3 , H 2 O), 
activate sub influenţa plasmei reci la presiuni relativ scăzute (0,5 - 5 
mm/Hg) şi satisfăcând exigenţele unui sistem deschis, la temperaturi de - 
60°C, autorii au obţinut simultan structuri de tip polipeptidic, 
polizaharidic şi lipidic, însoţite de cantităţi limitate ale unor derivaţi cu 
masă moleculară scăzută, cum ar fi aminoacizi, zaharuri etc. 

Astfel, pornind de la CH 4 , NH 3 şi H 2 O, în compoziţia atmosferei 
simulative au fost obţinuţi produşi finali în compoziţia elementară a 
produsului brut şi anume: 

- acizi aminici: glicină, alanină, serină, ac. glutamic, ac. aspartic; 

- baze azotate: adenina, guanina, citozina, hipoxantină; 

- structuri de tip porfîrinic: cantităţi mici de porfîrine; 

- monozaharide: galactoză, xiloză; 

- oligomer polizaharidic. 

Ceea ce merită să fie subliniat este faptul că protobiopolimerii 
sintetizaţi în condiţiile plasmei reci şi în special în amestecurile bogate în 
structuri lipidice se organizează autoasamblându-se în timpul dezgheţului 
în microsfere stabile, cu diametrul de 10 - 50 p. 

Aceste microsfere amintesc de cele obţinute de Fox şi 
Ponnamperumma în condiţii de sinteză la cald. 

Microsferele sunt stabile şi "supravieţuiesc" în condiţii energetice 
variabile, putând fi încălzite până la 80°C, când are loc o dezorganizare 
parţială, după care se refac prin răcire. La fel se comportă şi la iradierile 
cu radiaţii ultraviolete. 

Rezistă la un pH de 6 - 9, ceea ce înseamnă că în oceanul primitiv 
presupus alcalin ar fi avut o stabilitate permanentă. 

Pe baza măsurătorilor electrice a fost probată existenţa unui 
potenţial membranar de 30 mV. Microsferele prezintă, de asemenea şi 
proprietăţi semiconductoare de membrană. 

La microscopul electronic s-a putut constata că membrana are o 
structură dublă. Membrana este aranjată în strat subţire şi este de natură 
fluidă de tip cristal. 

Ipoteticele protocelule, ca şi primele celule vii necesitau 
compartimente pentru reţinerea soluţiilor şi suspensiilor apoase. 
Existenţa acestora în microsfere a fost probată prin microscopie 
electronică combinată cu metoda criodecapajului. 

Microsferele au capacitatea de a reţine compuşii biologic activi. 
Aceasta se înfăptuieşte prin depunerea unei soluţii apoase de tripsină pe 
peretele cilindric răcit la - 60°C al reactorului. După terminarea reacţiilor, 
în timpul topirii gheţii, apar spontan microsfere care au înglobat enzima. 

Pe baza experimentelor realizate în concepţia teoriei la rece a originii 
vieţii se pot trage unele concluzii edificatoare: 

- plasma rece ca sursă de energie primară, a putut îndeplini un rol 
esenţial în evoluţia chimică; 

- apariţia protobiopolimerilor a fost posibilă pe unele suprafeţe 
cu regim termic negativ pe Pământul abiotic; 

- precursorii macromoleculari ai materiei vii au apărut prin 
acumularea şi recombinarea (pe suprafeţe reci ale solului sau în 
atmosferă) unor specii active generate în faza gazoasă (atmosfera 
primară) sub influenţa plasmei reci; 

- protobiopolimerii structurali şi funcţionali s-au generat 
simultan şi s-au acumulat diferenţiat prin mecanisme de recombinare 
în timpul procesului de topire a gheţii, în funcţie de schimbările 
intervenite în compoziţia atmosferei primare; 

- principalii componenţi, determinaţi sub aspect biologic, aveau 
structura macromoleculară (polipeptide, polizaharide etc.). Alături de 
acestea se găseau şi cantităţi neglijabile de biomonomeri (aminoacizi, 
zaharuri, baze etc.), ceea ce sugerează ideea că protobiopolimerii au 
precedat compuşii cu mase moleculare mici în apariţia lor cronologică. 
Biomonomerii ar fi luat naştere prin mecanisme de hidroliză şi 
descompunere. 

- funcţionalitatea acestor sisteme (cu faze separate şi 
proprietăţi de membrană şi electrice) probează dezvoltarea într-o 
astfel de etapă a traductorilor primari de energie şi iniţierea primelor 
şi a celor mai simple procese ciclice. 

Pe baza acestei concepţii se poate real i za un model al evoluţiei 
chimice a substanţelor: 

Gaze primare 

NH3 plasma rece specii suporturi Compuşi 

CH 4 active reci macromoleculari 


H 2 0 

H 2 



(Protobiopolimeri) 

I 

autoasamblare 


moleculară mică 

VIAŢA ŞI TIPURILE DE VIAŢĂ 


Aşa cum am mai arătat este greu să poţi defini viaţa, deoarece încă 
nu sunt stabilite pe deplin caracteristicile vitalului. 

Toţi cercetătorii care au studiat viaţa din punctul de vedere al 
biologiei moleculare am considerat că proprietatea autoreproducerii ca 
fiind aspectul fundamental al vitalului. 

Nu trebuie să privim autoreproducerea doar prin capacitatea 
indivizilor de a da naştere la urmaşi. Sunt mulţi oameni care nu dau 
naştere la urmaşi. Asta nu înseamnă că nu sunt oameni şi nu sunt fiinţe 
vii. Autoreproducerea nu poate fi considerată ca o proprietate necesară a 
unui segment de materie vie pentru a spune despre aceasta că este viu. 
Chiar catârii, care nu au posibilitatea să dea naştere la urmaşi sunt fiinţe 
vii. 

Nu trebuie să privim autoreproducerea numai prin prisma speciei, 
ci şi a indivizilor. Toate organismele trebuie să fi capabile de 
autoreproducere la nivel individual, deci de a fi capabile de a-şi re a l i za 
autoreparaţia structurilor. Capacitatea organismelor de a-şi repara 
singure leziunile pare a fi intim legată de autoreproducerea fiinţelor vii, cel 
puţin la nivelul celular al structurii. Autorepararea şi autoreproducerea 
implică acelaşi nivel de tehnologie moleculară. Maşinăria necesară pentru 
autoreparare este oarecum asemănătoare cu maşinăria necesară pentru 
autoreproducere. 

Capacitatea de autoreparre este absolut esenţială pentru un corp 
viu. O creatură incapabilă de autoreparare poate fî considerată ca fiind o 
creatură născută moartă. 

Autoreproducerea poate fî întâlnită şi în lumea cristalelor atunci 
când sunt introduse într-o soluţie saturată. Chiar mezonii se pot 
autoreproduce printr-un bombardament de înaltă energie. 

Deosebirea esenţială dintre celulele vii autoreproducătoare şi 
cristalele sau mezonii autoreproducători este dată de faptul că aparatul 

reproducător al celulei stochează informaţii, iar aceasta este păstrată prin 
selecţie naturală (J.D. Barrow, Frank J. Tipler, 2001). 

Deci autoreproducerea este o proprietate necesară pe care toate 
fiinţele vii trebuie să o posede, cel puţin în una din substructurile lor. 

Toate substructurile care se autoreproduc sunt vii? Să luăm un 
caz particular de „reproducere”, cea a mezonilor. Dacă quarkurile care 
alcătuiesc un mezon sunt îndepărtaţi suficient unul de altul atunci 
legăturile nucleare se vor rupe. 

Starea naturală Adaos de energie: corzile gluonice 

se întind 

O-• O-• 

La capetele corzilor gluonice se 
formează noi particule 


Coarda gluonică se rupe 



Fig. 28 Modul de multiplicare a mezonilor (după J.D. Barrow şi F.J. 

Tipler, 2001) 

O parte din energia folosită pentru ruperea acestor legături va fi 
convertiră în noi quarkuri. Aceştia se pot combina şi forma noi perechi 
mezonice. Acest tip de reproducere ne aminteşte de replicarea ADN-ului, 
care este semiconservativă. 

Şi cristalurile de sare (NaCl) se pot reproduce dacă sunt introduse 
într-o soluţie concentrată de sare. Sunt aceste sisteme fiinţe vii? îşi pot ele 
schimba structura ca urmare a acţiunii selecţiei naturale? Nu este posibil 
ca NaCl să-şi schimbe printr-o mutaţie structura cristalină cubică. 

Similar, tipul de particule elementare ce pot fi generate într-o 
ciocnire de înaltă tensiune depinde de amănuntele ciocnirii şi de particula 
bombardată. Particulele elementare nu concurează pentru nişte resurse 
insuficiente. 

Deci, o condiţie suficientă ca un sistem să fie viu este ca el să fie 
capabil de autoreproducere intr-un mediu şi să conţină informaţie 
păstrată prin selecţie naturală. 

Definirea autoreproducerii prin selecţie naturală trebuie să se 
bazeze pe două elemente: 

- selecţia naturală care operează la fiinţele vii ne permite să le 
distrugem pe acestea de cristale în termenii autoreproducerii; 

pentru organismele foarte complexe probabilitatea unei 
autoreproduceri exacte este practic nulă. 

Dacă nu se admit unele erori în procesul de reproducere, care să fie 
ulterior corectate prin selecţie naturală, atunci reproducerea nu este 
consistentă. Selecţia naturală corectează erorile şi permite procesul 
autoreproducător, după părerea lui Bigen şi Schuster. 

Deci putem conchide că, în esenţă, definim viaţa ca 
autoreproducere cu corectarea erorilor. 

Prin urmare, satisfacerea condiţiei suficiente de mai sus de către 
organismele din orice tip de biosferă este o condiţie necesară. 

După J.D. Barrow şi F.J. Tipler un virus satisface condiţia 
suficientă de mai sus şi de aceea trebuie să fie considerat un organism 
viu. 

Ciclul de reproducere al unui virus ne probează că această condiţie 
suficientă este îndeplinită. Putem urmări ciclul de viaţă al unui virus T 2 
(fig. 29) după J.D. Barrow şi F.J. Tipler, 2001). 

Ciclul virusului începe cu injectarea genei de acid nucleic într-o 
celulă vie. învelişul proteic (capsida) rămâne la exterior. Materialul genetic 
al virusului foloseşte "maşinăria" celulară pentru a se auto reproduce. 
Pentru multiplicarea genelor şi pentru sinteza învelişului proteic şi a unei 
enzime care face ca pereţii celulei să „explodeze” pentru eliberarea 
virusului. Deci materialul genetic al virusului stopează activităţile celulei 
şi îi concordă acesteia propria sinteză. 

Absorbţia prin coadă frt celulele de 

fabricarea unui număr 
de enzime specifice 

Continui duplicarea 
ADN-ului Tî; prima apariţie 
proteinelor din înveliş 


Agregarea proteinelor 
din înveliş In jurul moleculelor 
de ADN ale fagului; începutul 
sintezei moleculelor de 
lizozimale fagului. 


* Rizozom gazdă 
o» ADN-ul lui Tî 
va ADN-ul lui E. coli 
« ARNm al iul Tî ataşat 
rizozomului gazdă 
“ Enzime specifice ale fagului 
Proteine din învelişul fagului 


Fig. 29 Ciclul de viaţă al unui virus T 2 . Virusul T 2 este un 
bacteriofag, ceea ce înseamnă că «mănâncă» bacterii. Bl este 
prezentat atacând o bacterie E. coli. Bnzima lizozim este 
codificată de ADN-ul virusului, scopul ei fiind să distrugă pereţii 
celulei. Ribozomii sunt structuri din interiorul celulei care 
permit ADN-ului să construiască proteine (învelişuri şi enzime) 
din cărămizile de construcţie reprezentate de aminoacizi. ADN- 
ul produce ARN-ul pentru proteina dorită. ARN-ul acţionează în 
ribozomi ca şabloane pe care se strâng aminoacizii pentru a 
forma proteine (după J.D. Barrow, F.J. Tipler, 2001) 

Mediul în care ciclul de viaţă al virusului se desfăşoară are o 
natură duală: 

- mediul celular, care conţine toată maşinăria şi toate materialele 
necesare atât pentru sinteza acizilor nucleici virali cât şi pentru sinteza 
proteinelor codificate de aceşti acizi; 

- alt mediu este cel din afara celulei, care face legătura, în timp, 
între două celule. 

Ambele medii sunt necesare pentru desfăşurarea ciclului, iar 
selecţia naturală operează în ambele medii. 


441 



Informaţia codificată în genă trebuie să-i permită virusului folosirea 
maşinii celulare pentru a face copii ale sale, ale învelişului proteic şi ale 
enzimelor care distrug peretele celular. în afară de aceasta, învelişul 
proteic al virusului trebuie să fie capabil să se combine cu gena pentru a 
face un virus complet şi să injecteze acidul nucleic în celula gazdă. Dacă 
apare o mutaţie care alterează aceste procese atunci selecţia naturală va 
elimina mutanta respectivă. 

Cu alte cuvinte acţiunea selecţiei naturale este mecanismul care 
generează diferenţa dintre virusuri şi cristalele de sare, virusurile fiind 
fiinţe vii, chiar dacă pot fi cristalizate. Cât este sub formă de cristal 
selecţia naturală nu poate acţiona asupra virusului. 

în ultimele decenii s-a încercat realizarea inteligenţei artificiale şi s- 
a ajuns la rezultate care au depăşit cu mult parametrii scontaţi. Neumann 
a încercat şi a reuşit în mare parte să realizeze o maşină 
autoreproducătoare. Deşi nu ştia nimic despre structura şi ciclul 
reproducător al virusurilor, a realizat un model teoretic de maşină 
autoreproducătoare, care aminteşte de mecanismul de la virusuri. 

Neumann a încercat să elaboreze o teorie a maşinilor 
autoreproducătoare, care să fi aplicabilă oricărei maşini capabile să se 
copieze pe sine. 

în schema lui Neumann maşina autoreproducătoare apare alcătuită 
din două părţi: un constructor şi o bancă de informaţii care conţine 
instrucţiuni pentru constructor. 

Constructorul este o maşină capabilă să facă diferitele părţi ale 
maşinii autoreproducătoare şi a le asambla în forma finală. Este un gen 
de constructor universal, un robot car poate face orice dacă are 
instrucţiuni exacte. Instrucţiunile le dă banca de informaţii. Neumann 
concepe ciclul reproducător al maşinii sale (fîg. 30). 

Fig. 30 Trăsăturile esenţiale ale unei maşina 
autoreproducătoare, potrivit lui von Neumann. Maşina 
autoreproducătoare, în care banca de informaţii este notată cu Id iar 
constructorul este divizat în trei părţi notate cu A, B şi C, se 
reproduce după cum urmează: a - subsistemul B al constructorului 
copiază informaţia (programul) din bancă şi introduce copia 
programului într-un depozitar; b - subsistemul A al constructorului o 
preia şi face o copie a subsistemelor A, B şi C folosind informaţia din 
Id: c - subsistemul C ia copia informaţiei din depozitar şi o introduce 
în banca goală din A+B+C. Produsul dispune acum de toată informaţia 
maşinii originale, astfel că este la rândul său capabil de 
autoreproducere în acelaşi mediu (după J.D. Barrow, F.J. Tipler, 2001) 


Modelul conceput de Neumann se aseamănă cu cel al unui virus, 
în structura virusului învelişul proteic (capsida) corespunde 
constructorului, iar acidul nucleic băncii de informaţie. Virusul invadează 
o celulă pentru a folosi maşina celulară în scopul propriei sale 
reproduceri. Deci, pentru ca virusul să se poată reproduce trebuie să 
existe nişte celule autoreproducătoare capabile să reproducă şi maşinăria 
celulară. 

Toate celulele autoreproducătoare au o structură care se poate 
împărţi în mod natural în partea constructorului şi în partea băncii de 
informaţii. 

Pornind de aici biochimistul Jacques Monod defineşte viaţa ca pe 
un sistem având trei proprietăţi: morfogeneza autonomă prin care 
sistemul poate opera ca un sistem de sine stătător; teleonomie, ceea ce 
înseamnă că sistemul vizează un scop; şi reproducere invariantă. 

Macromoleculele biologice esenţiale, proteinele, sunt răspunzătoare 
de aproape toate structurile şi performanţele teleonomice, în timp ce acizii 
nucleici reprezintă invariaţia genetică. Deci acizii nucleici corespund 
băncii de informaţii, în timp ce proteinele corespund constructorului. 

în ceea ce priveşte morfogeneza autonomă problemele sunt mai 
complicate. Cât de autonom trebuie să fie un sistem viu? 

Un virus nu se poate reproduce în afara unei celule vii. Este sau nu 
autonom? Unii consideră că nu. însă noi, oamenii, nu putem sintetiza 
unele vitamine şi unii acizi aminici, pe care multe bacterii le pot sintetiza. 
Suntem oare autonomi? 

Cum putem constata dacă un obiect are un scop, dacă are o 
structură teleonomică? Scopul unei structuri teleonomice nu trebuie să fie 
echivalat cu scopul caracteristic gândirii teleologice. Scopul asigurat de o 
structură teleonomică trebuie să permită sistemului respectiv să câştige 
bătălia pentru supravieţuire în competiţia sistemelor care dispun de seturi 
alternative de informaţii. 

înainte de a aprofunda baza moleculară a vieţii, biologii defineau 
viaţa în termenii unor procese fiziologice macroscopice precum: nutriţia, 
metabolismul, respiraţia, mişcarea, creşterea şi reproducere. Astfel de 
definiţii reprezintă ambiguităţi extreme. Catârii şi persoanele fără copii 
(nefertile) nu re a l i zează reproducerea, care este o cerinţă, strictă în 
definirea vieţii. Dacă reproducerea cu păstrarea (sau sporirea) informaţiei 
est eliminată de pe lista proceselor fiziologice atunci putem considera că şi 
flacăra lumânărilor poate fi considerată un organism viu. 

Flacăra consumă combustibil, are nevoie de oxigen şi elimină CO 2 , 
poate să crească atunci când cantitatea de combustibil este mai mare, se 
poate mişca de la un loc la altul şi se poate chiar răspândi cu uşurinţă. 

Care sunt, totuşi, condiţiile suficiente pentru a defini viaţa? 

Tardigradele pot fi deshidratate complet şi pot rămâne aşa sute de 
ani, asemenea unor pulberi. Starea de anabioză în care intră este aproape 
totală. Nu se pun în evidenţă procese metabolice. Totuşi, puse într-o 
picătură de apă îşi reiau funcţiile vitale. 

Interesantă este observaţia făcută de R. Dawkins (1977) , care arată 
că grupările de idei din minţile oamenilor pot fi, de asemenea, considerate 
fiinţe vii dacă se adoptă definiţia informaţională sau cea bazată pe selecţia 
naturală. Ideile concurează pentru un spaţiu redus în minţile oamenilor, 
iar ideile care le permit oamenilor să prospere cu mai mult succes în 
mediul lor tind să le elimine pe cele care nu permit acest lucru. 

Dawkins a numit complexele ideatice meme, pentru a sublinia 
similitudinea lor cu genele şi relaţia cu maşinile autoreproducătoare. 

în ştiinţa computerelor un complex ideatic este privit ca un 
subprogram. După Dawkins anumite programe se comportă ca fiinţe vii. 

Matematicianul Alan Turing a propus în 1950 un test operaţional 
care să determine dacă un computer poate dezvolta o inteligenţă 
compatibilă cu a unei fiinţe umane. 

Să presupunem că luăm două încăperi sigilate; în una este un om, 
iar în cealaltă este un computer. Se pun întrebări şi se aşteaptă 
răspunsurile. Nu se ştie unde este omul şi unde este computerul. Dacă 
după mai multe încercări nu putem stabili cu certitudine unde este omul 
şi unde este computerul, atunci trebuie să recunoaştem că acesta din 
urmă are inteligenţa de nivel uman. 

Deci am putea spune că o fiinţă inteligentă este fiinţa care trece 
testul Turing. 

Suntem în pragul unei noi etape în cibernetică şi automatică, acela 
de a crea roboţi androizi şi de a dezvolta mult inteligenţa artificială. 
Androizii din filmele SF se diferenţiază cu greu de oamenii adevăraţi. Să 
presupunem că vom ajunge acolo. Cum vom diferenţia sistemele vii de 
cele nevii? 

Toate aceste idei care au fost puse în discuţie au fost relatate pentru 
a arăta că este cu adevărat greu să defineşti viaţa. Este greu să-i poţi 
surprinde caracteristicile esenţiale. 

în loc să definim viaţa mai curând trebuie să-i aprofundăm 
caracteristicile proprii. 

PRIMELE TRASEE ALE VIEŢII 


După indicii radiometrici existenţi vârsta Pământului este de 
aproximativ 4 600 mii. ani. Rocile sedimentare cele mai vechi considerate 
până în prezent au în jur de 3 800 mii. ani. 

Cea mai mare parte din istoria Terrei aparţine precambrianului, 
care se întinde de la origini la Cambrianul inferior, în urmă cu circa 550 
mii. ani. 

în Precambrian sau era Arhaică nu se întâlnesc pe Terra manifestări 
ale vieţii decât sub formă de bacterii. Aceste organisme au determinat 
formarea unor roci cu o compoziţie şi structură caracteristice. 
Stromatolitele, rocile Precambrianului, constituite din bacterii sunt 
foarte răspândite, având forma unor agregate celulare formate din 
filamente simple sau ramificate. Textura lor este un indice preţios pentru 
viaţa din timpurile primitive. 

Analizele chimice ale microfosilelor au fost posibile graţie unor 
microsonde şi a unor fotospectrometre ce analizează eşantioane 
microscopice. 

Biomineralele prezintă în compoziţia lor compuşi anorganici produşi 
de microbi sau precipitaţi ca urmare a activităţii lor vitale. 

Ceea ce este semnificativ şi trebuie subliniat este faptul că, resturile 
fosile vechi, de circa 3 500 mii. de ani, nu corespund, unor forme 
primordiale ale vieţii, ci unor faze de evoluţie avansată. 

Microfosile de tip procariot 

După datele existente, pe Terra primitivă, în urmă cu 3 500 - 3 800 
mii ani exista un univers bacterian bine diferenţiat, care colonizase spaţiul 
vital şi care asigura un ciclu terestru al materiei. Carbonaţi, sulfaţi, fosfaţi 
şi compuşi de fier răspândiţi în era arhaică, care aparţin grupurilor de 

biosedimente, care constituie total sau parţial manifestări ale proceselor 
de metabolism sau precipitate ale organismelor. 

Biosedimentele erei arhaice conţin un mare procentaj de carbon 
organic provenit, după toate datele, ca urmare a unui proces de 
fotosinteză bacteriană. 

Compoziţia izotopică a carbonului pledează pentru această ipoteză. 

Deci fosilele erei arhaice provin din bacterii şi alte microorganisme. 
Nu s-au păstrat decât părţi celulare: peretele extern, membrane celulare, 
polizaharide şi alţi polimeri. Desigur că a avut loc un proces de silicifîere a 
acestor depozite. Produşii siliciului s-au infiltrat în interiorul celulelor şi a 
vacuolelor, unde s-au combinat cu o serie de biopolimeri dând naştere la 
ansamble silico-organice stabile. 


/ 




+Si(OH) 4 o 
1 




•j 


,Q - Si(OH) 3 


O - Si(OH) 3 


Se realizează legături prin punţi de H (Francis, 1978) 


Prin alterarea acestor produşi s-au format silexite (un cuarţ foarte 
fin) care au închis ermetic substanţele organice realizând o protecţie totală 
împotriva factorilor externi (presiuni, căldură, sol). 

so 4 


Materie organică 



Silexitele sunt răspândite pe un larg areal geografic în Precambrian. 
Silexitele mai recente sunt produse în principal din resturile organice ale 
diatomeelor, rodiolarilor şi spongierilor silicioşi. 

Microorganisme care degajă carbonaţi sunt răspândite în apele dulci 
şi marine şi se întâlnesc sub formă de încrustaţii sau bulgări de 
dimensiuni mici. Acestea au o structură lamelară caracteristică, ce poartă 
numele de stromatolithes (stromatolite). 

Stromatolitele pot fi produse prin asocierea a numeroase 
microorganisme, dar mai ales de către cianobacterii. Cianobacteriile s-au 
păstrat sub formă de resturi celulare, mai ales membrane. Au fost 
descoperite şi celule sferice, de circa 20 pm şi filamente simple (fîg. 31 şi 
32). 

Dintre bacteriile sulfuroase strict anaerobe menţionăm pe 
Desulfovibrio. Acestea determină transformarea sulfaţilor în H 2 S şi în 
paralel tot sub acţiunea bacteriilor are loc formarea sulfurilor de metal. 
Mineralele de fier şi sulfuroase erau larg răspândite în Precambrian, 
generate ca urmare a activităţii microbiene. Caracteristicile acestor roci o 
reprezintă structura asemănătoare a stromatolitelor. Sunt dispuse în 
straturi fine, într-o alternanţă de silexite şi minerale ferice, în mod special 
hematită (Fe 2 C> 3 ) şi magnetită (Fe 3 C> 4 ). 

Fig. 31 Creşterea stromtolitelor Fig. 32 Cianofîcee din stromatolite 

Stratificaţia laminară poartă amprenta comunităţilor vii locale, în 
primul rând a bacteriilor ferice, care oxidau enzimatic fierul. Oxigenul 
necesar reacţiilor provenea cu certitudine din procesele fotosintetice ale 
cyanobacteriilor care trăiau în comunităţi cu bacteriile ferice. După cum 
indică depozitele descoperite, bacteriile ferice au realizat acumulări în 
urmă cu 3 800 mii de ani. 

Microstructuri organice provenite din formaţiuni de fier s-au găsit în 
Isua şi Gunflint (fig. 33 şi 34). 


Q 


Fig. 33 Microfosilele bacteriene din Fig. 34 Isuasphaera isua din 
formaţiunea Gunflint cuarţitele din Isua-Groenlanda 

(după Barghoorn) 

Cercetarea formaţiunilor ferice şi metacuarţitelor din 
suprastructura scoarţei terestre de la Isua - Groenlanda indică existenţa 
unui (circuit) ciclu al apei în urmă cu 3 800 - 3 900 mii ani. 

Rocile sedimentare de la Pilbara Block, din vestul Australiei, indică 
existenţa apei şi a rocilor sedimentare superficiale în urmă cu 3 450 mii 
ani. Depozitele de la Pilbara care conţin sedimente primare laminate, 
asociate cu sedimente vulcanice, au şi urme ale existenţei vieţii. 

Când au fost descoperite cele mai vechi secvenţe ale crustei terestre, 
cele de la Isua - Groenlanda, cruste din argilă şi cuarţite, au fost 
examinate în realitate primele trasee ale vieţii. 

Pflug (1978) a descoperit în resturile de cuarţite pe Isuasphaera. 

Poziţia acestuia a fost amplu comentată. Au fost presupuneri că ar 
fi fosile microbiene, apoi că ar fi forme eucariote iar după alţii că ar fi 
populaţii de minerale infiltrate în scoarţă. Astăzi se acceptă că ar fi 
microsfere organice, stromatolite de origine abiogenă. 

Totuşi, în formaţiunile lamelare feroase de la Isua se întâlnesc 
microstructuri de tip bacterii ferice şi cianobacterii. 

Sedimentele de la Warrawoona (Australia) sunt vechi de circa 3 600 
de mii ani. Sunt de tip huronispora, sferice şi de filamente de tip 
Gunflintia. 

Rocile de la Warrawoona conţin formaţiuni de tip: 

Archaeotrichion contortum - filamente 

Warrawoonella radiata 

Primaevifilium septatum 

Archaeosphaeroides pilborensis. 

în Africa de Sud, la Swartkopie, în Transval, au fost descoperite roci 
corneene, care conţin numeroase probe cu populaţii de sfere organice 
încrustate într-o lamelă primară. 

Schopf şi Barghoorn (1967) au denumit aceste microsfere 
Archaeosphaeroides barbetonensis. Apar sub forma unor “sferoizi” cu 
diametrul de 20 pm, asemănătoare cu cianobacteriile actuale. 

în Fig Tree, din Swaziland, Africa de Sud, au fost descoperite 
formaţiuni sferice de tip Huronispora, sub formă de filamente simple sau 
ramificate, vechi de circa 3 400 mii ani. 

în aceeaşi regiune Barghoorn şi Schopf (1966) au descris sub 
denumirea de Eobacterium isolatum, microfosile cu formă cilindrică, vechi 
de 3 200 mii de ani (fig. 35). 

Ulterior Boureau (1970) a descris sub denumirea de Nostocistes 
vesiculosa nişte formaţiuni sferoidale, cu diametrul de 40 - 60 pm similare 
cu cianobacteriile Nostoc. 



Fig. 35 Eobacterium izolatum din formaţiunea Fig Tree (după 
Barghoorn) 

Grupurile de la Warrawoona şi de la Fig Tree conţin alături de 
combinaţii silicifîate, carbonate şi roci vulcanice şi 4 linii evidente care 
probează existenţa unor ecosisteme acvatice în urmă cu circa 3 400 mii de 
ani: 

- populaţii de microsfere organice care formează rocile laminate; 

- filamente organice, dintre care unele pot fi septate; 

- sedimente stromatolitice; 

- prezenţa carbonului 14 C în valori mari, ceea ce probează faptul că 
viaţa a apărut pe Terra, într-o perioadă de circa 500 mii de ani, între 3 
300 - 3 400 mii de ani în urmă. 

O atenţie deosebită se acordă microfosilelor asemănătoare 
bacteriilor şi cianobacteriilor, care se găsesc în formaţiunea Gunflint Iron 
(Ontario - Canada), veche de circa 2 000 mii de ani (fîg. 36, 37 şi 38). 

Silexitele ce se întâlnesc sub formă de flori de mină, conţin un mare 
număr de microfosile, în mare varietate, excelent conservate: 

Huroniospora microreticulata 
Eomicrystridium sp. 

Gunflintia minuta Barghoom 
Bavlinella 
Eoastrion simplex 
Eoastrion bifurcatum 
Kakabekia umbellata 

Depozitele de la Gunflint conţin formaţiuni ferice cu populaţii de 
origine mixtă, bentonice şi pelagice. 



Fig. 36 Specii fosile din silexite de la Gunflint-Ontario 
1. Huronispora microtuberculata; 2. Gunflintia 
minuta ; 3. Kakabekia umbellata; 4. Eomicrystridium 
barghoorni; 5. Eosphaera tyleri (după Deflandre) 

Fig. 37 Microfosile de tip Balvinella din stromatolitele de la 
Bulawaya 


Microorganismele din Gunflint aparţin la două faciesuri bentonice. 
Huroniospora sferica şi Gunflintia minuta - cu filamentele neseptate, 
aparţin unui facies care a fost descoperit apoi şi în depozitele de geyserite 
de la Yellowstone. 



Fig. 38 Filamente descoperite în meteoritul Murchinson (după Pflug) 

Al doilea facies are formaţiuni tridimensionale cu spaţii celulare 
uniforme: 

Kakabekia umbellata 

Galaxiopsis melanocentra, ce formau populaţii de până la IO 7 
indivizi/cm 3 , comparabile cu cele de bacterii. 

între aceste roci ferice, formaţiunile celor două faciesuri includ şi 
specii rare planctonice: 

- Leptoteichos golubicii - filamente septate; 

- Gunflintia grandis - formaţiuni cu peri, probabil cianobacterii; 

- Animikiea septata - forma cu teacă, probabil de oscilatoria. 

Natura biologică a stromatoliţilor este demonstrată de prezenţa 

unora în curs de formare şi astăzi, în regiunea Sharkbay - Australia. 
Formarea lor este determinată de precipitarea carbonatului de calciu şi 
legarea sedimentelor de populaţiile de cianobacterii, ca rezultat al 
activităţii lor metabolice. 

Unii cercetători susţin că microfosilele bacteriene nu sunt structuri 
capabile să furnizeze informaţii deosebite, deoarece simplele amprente ale 
unor microsfere sau bacili pot da puţine date. 

Semnificaţia microfosilelor este însă susţinută de microfosilele în 
curs de formare şi depunere sub formă de stromatolite. 

Setter (1982) a izolat din mici cratere vulcanice de pe fundul mării, 
în regiunea de coastă a insulei Vulcano (Italia), forme neobişnuite de 
bacterii (turtite, cu aspect neregulat, legate prin filamente) care cresc şi 
reproduc la sel05°C. Multiplicarea lor este oprită la 85°C şi în prezenţa 
unor urme de O 2 . 

Baross şi Deming (1983), au izolat din vulcanii submarini 
californieni, la 2 000 m, bacterii care se dezvoltă bine la 250°C şi 265 atm. 
Proteinele lor conţin 25% aminoacizi necunoscuţi la bacteriile actuale, 
ceea ce explică stabilitatea lor termică. Lipidele nu conţin lanţuri liniare ci 
ramificate, ceea ce conferă o mare coeziune membranelor. 

Aceste bacterii aparţin Arhebacteriilor şi utilizează sulful, cu formare 
de H 2 S\ 

Microfosilele de tip eucariot 

Cercetările efectuate asupra depozitelor de microfosile de la Richat, 
din Mauritania, cu vârsta de 1 000 mii de ani, sugerează tranziţia de la 
procariote la eucariote, prin procese de endosimbioză, ca rezultat al 
încorporării de către microorganisme mari, sferoidale a unor 
microorganisme exogene mai mici, de tipul bacteriilor actuale. 

Celulele de Aphricanosphaeroides apar acoperite de alte organisme 
mai mici, care sunt apoi încorporate ca rezultat al activităţii peretelui 
celular. 

Asterosphaeroides richatensis ar fi rezultat din unirea dintre 
Aphricanosphaeroides pestilis şi Metallogenium personatum. 

în formaţiunea Bitter Springs din Australia, Schopf (1972) identifică 
prezenţa celulelor eucariote în formaţiuni sferoide asemănătoare sporilor, 
de Eotetrahedron princeps, vechi de 1 000 mii de ani. Formaţiuni 
asemănătoare au fost găsite la Bungle Bungle (Australia de nord), 
considerate de Diver (1974) ca procese de diviziune mitotică a unor alge 
verzi. 

Aceste date permit concluzia că primele eucariote cu organizare 
complexă, au putut apare în Precambrian, acum circa 1,5 miliarde de ani. 

După Pflug (1982), datele paleontologice contrazic ideea că 
eucariotele au evoluat tardiv. Consideră că Isuasphaera isua, găsită în 
formaţiuni vechi de 3,8 miliarde de ani, având aspectul unor celule 
individualizate, filamente sau colonii de celule, se aseamănă cu levurile 
moderne. El pledează şi pentru natura fungică a microfosilelor numite 
Ramsaysphaera ramses, prezente în formaţiuni din Africa de Sud, vechi 
de 3 400 mii ani (fîg. 39). 

Pflug consideră că diversitatea formelor de viaţă şi diversificarea lor 
în principalele filumuri cunoscute ar fi avut loc înainte de 3,8 mii. de ani 
şi că evoluţia nu ar fi urmat calea convenţională protobiont - procariote - 
eucariote. 

Fig. 39 Ramasaysphaera ramses din chertul Swartkoppie 

Apariţia atât de timpurie a unor organisme cu o structură atât 
de complexă ca a levurilor rămâne, totuşi, o problemă. 

INIŢIEREA ARBORELUI GENEALOGIC AL 
LUMII VII 

Conform teoriilor actuale, indiferent de complexitatea lor 
organismele de pe Terra au o origine comună. Pentru aceasta probează nu 
numai structura celulară, ci şi universalitatea codului genetic. 

Desigur că, pornind de la teoria arhegoniei a lui Ernst Haeckel, 
primele organisme nu puteau avea decât o structură cvasisimplă. 
Monerele sau monadele lui Haeckel erau procariote fără membrană, fără 
nucleu, cu mişcări ameoboide, capabile să realizeze schimburi de energie 
şi substanţă cu mediul înconjurător. 

Descoperirea arhebacteriilor şi stabilirea poziţiei lor în lumea vie, a 

permis formularea unei concepţii originale privind apariţia vieţii şi evoluţia 

organismelor. Toate organismele au o origine monoancestrală, având ca 
punct de plecare un strămoş universal, cu largi potenţialităţi evolutive, cu 
informaţia genetică bine conturată, deci cu codul genetic pe deplin 
edificat. De la acest strămoş ancestral s-ar fi desprins trei linii evolutive 
independente, care au urmat direcţii mai mult sau mai puţin paralele, 
conducând la trei grupe de organisme cu caracteristici bine conturate: 
arhebacteriile, eubacteriile, eucariotele. 

Ancestorul universal al organismelor a fost numit de Woese şi Fox - 
progenot. Acesta n-ar fi ajuns la stadiul de procariot în sensul actual al 
cuvântului, ci ar fi avut o structură mult mai simplă. Nu ar fi avut funcţii 
atât de rafinate precum procariotele tipice. Probabil că au avut mecanisme 
rudimentare de transcriere şi traducere a informaţiei genetice, bazate pe 
acizii ribonucleici şi pe un număr redus de "gene ” care nu puteau realiza 
copii fidele ale unei proteine, ci mai curând o clasă de "proteine 
statistice", care aveau doar relaţii de grup cu gena originară. Acest lucru 
nu-i de mirare deoarece ne găsim la începutul vieţii, la cristalizarea 
vitalului. Specificitatea biologică era redusă, iar celulele desfăşurau 
procesele biologice în mod dezordonat. 

Evoluţia progenotului a fost axată pe perfecţionarea mecanismelor 
de traducere, pe realizarea unor nivele ridicate de acurateţe, conturând 
treapta specificităţii biologice. Acest progres a fost posibil prin trecerea de 
la ribozomii cu greutate mică la ribozomii cu dimensiuni mai mari şi mai 
complecşi. 

Woese (1982) consideră că ancestorul universal nu avea caracterul 
de entitate unică, ci prezenta o mare diversitate, sub formă de entităţi 
celulare şi subcelulare semiautomate, în care se conturau şi se şlefuiau 
diferite căi metabolice. 

Progenoţii se puteau grupa pentru a forma reţele celulare laxe, 
puţin specifice şi efemere, putând re a l i za un schimb de informaţie 
genetică şi chiar de structuri moleculare între părţile componente ale 
reţelei, ceea ce a determinat apariţia unui mozaic molecular al liniilor 
descendente. 

în evoluţia sa progenotul a determinat cristalizarea unor căi 
structurale şi metabolice diferite, înainte de a ajunge la nivelul de 
complexitate caracteristic procariotelor. Diferenţierea a fost dată de 
rafinamentul diferit al unor căi metabolice. Astfel s-au diferenţiat mai întâi 
două căi evolutive diferite, care au condus către Archaebacteria şi 
Eubactena. Ceva mai târziu, din trunchiul comun al progenoţilor s-a 
cristalizat o altă cale evolutivă care, trecând prin Urkaryota a determinat 
apariţia primelor Eucariote. 

Aceste trei direcţii evolutive individualizează primele trei regnuri ale 

viului. 

Acest mod de a aborda apariţia primelor grupe de organisme pe 
traiectoria evoluţiei vieţii pare să şocheze. Totuşi, aprofundând structura 
şi funcţionalitatea arhebacteriilor putem constata că aceste 
microorganisme deşi sunt bacterii şi au o organizare de tip procariot, sunt 
cu totul altfel edificate. 

Prezintă unele particularităţi structurale şi funcţionale, la nivel 
molecular, care le individualizează între microorganisme. 

Se pare că arhebacteriile reprezintă o ramură evolutivă ce precede 
cu mult apariţia primelor bacterii adevărate. 

Dacă arhebacteriile reprezintă, totuşi, o linie evolutivă 
independentă, atunci tradiţionala concepţie conform căreia organismele vii 
au apărut şi evoluat de-a lungul a două linii primare de evoluţie - 
procariote şi eucariote, nu mai este de actualitate. 

Dacă asemănările dintre arhebacterii şi eubacterii nu şochează, 
părând a fî fireşti, nu acelaşi lucru putem spune de afinităţile care pot fi 
stabilite între arhebacteriile halofîle extreme: Halobacterium şi Holococcus 
cu celulele eucariote. 

Deşi aceste afinităţi se manifestă numai la nivel molecular trebuie 
să fie luate în seamă. 

Breyley şi Marton (1978) şi Gray şi Doolettle (1982) evidenţiază 
următoarele: 

- Halobacterium salinanum prezintă o glicoproteină (g.m. 200.000 
dai) cu o structură similară glicoproteinelor de pe suprafaţa celulelor 
eucariote. Această glicoproteină formează 50% din proteinele parietale şi 
nu se mai găseşte la alte celule procariote. 

- prezenţa bacteriorhodopsinei, având drept cromofor un izomer al 
retinalului eucariotelor, care este sintetizat pe aceleaşi căi ca şi acesta; 

- biosinteza (3 - carotenului se face pe aceleaşi căi ca la plantele 
superioare; 

- transportul aminoacizilor se face pe aceleaşi căi sau pe căi similare 
cu cel de la eucariote; 

- pentru iniţierea sintezei proteinelor este utilizat metionil - ARNt 
nemodificat (tipic eucariot); 

- prezenţa unei proteine A ribosomale care se aseamănă cu 
proteinele A de la eucariote, din ribosomii citoplasmatici. 

Pornind de aici Woese consideră că Urkariotele s-au desprins direct 
din trunchiul progenotelor încă înainte de a se individualiza linia evolutivă 
a eubacteriilor. De aceea, Urkariotele (grup ipotetic) se aseamănă mai mult 
cu progenotul decât cu procariotele (fîg. 43). 

Ulterior Urkariotele au evoluat independent, trecând printr-o fază cu 
o complexitate comparabilă cu a bacteriilor actuale, pentru ca apoi să 
devină gazde pentru unele bacterii endosimbionte, care au format prin 
evoluţie de specializare, organitele celulare. 

Conceptul de Archaebacteria, bazat pe secvenţa ARN 16S (18S) 
demonstrează că unele microorganisme nu sunt nici procariote, nici 
eucariote. 

Urkaryotele s-au separat probabil înainte de apariţia strămoşilor 
bacteriilor actuale. Au luat naştere cu mult înainte direct din progenot; 
înainte de apariţia cloroplastelor şi a mitocondriilor. 

Mai târziu Urkaryotele au devenit gazde pentru unele bacterii 
endosimbionte, care au format prin evoluţie regresivă mitocondriile şi 
cloroplastele. 

Se pot aduce unele argumente care să probeze originea şi evoluţia 
procariotelor. Un scenariu al naturii posibile a procariotelor ancestrale a 
fost imaginat de Irene Ridge şi Iain Gilmour. 

Astfel ei încearcă să explice diversificarea procariotelor în funcţie de 
modalitatea respiraţiei. O direcţie conduce către organismele aerobe. 
Această direcţie evolutivă s-ar desprinde din cea a procariotelor anaerobe 
heterotrofe (fîg. 40). 


respiraţie aerobă 



sulfuri ca acceptori 

de electroni 

“\ 

respiraţie Z hoto . şi 

anaerobă / c hemo-autotrophe 


(a) 



oxidize H 2 ; H 2 S 

- folosirea moleculelor organice ' 
şi a surselor de carbon 

respiraţie heterotrofă 



- ciclul fotofosforilării 
folosirea compuşilor organici 
şi a surselor de carbon 


Fig. 40 Scenariul naturii posibile a procariotelor ancestrale 

Urmărind evoluţia ARN ribozomal Irene Ridge şi Iain Gilmour 
încearcă să realizeze un arbore fîlogenetic al procariotelor şi desprinderea 
eucariotelor (fîg. 41). Acest arbore fîlogenetic prinde contur atunci când 
îl urmărim în unele elemente de detaliu pentru Archaebacteria (fîg. 42). 



Fig. 41 Arborele evolutiv al ARN ribosomal (după Irene Ridge şi Iain 
Gilmour) 

Fig. 42 Arborele fîlogenetic al Archaebacteria 

(după Irene Ridge şi Iain Gilmour) 

Animalia 



ANCESTOR UNIVERSAL 
(PROGENOT) 


Fig. 43 Direcţiile evolutive ale celor cinci regnuri 

silexite şi formaţiuni ferice 


Traseul vieţii la începutul Precambrianului 

CONTUTRAREA ARBORELUI FILOGENETIC 


în întocmirea unui arbore filogenetic este şi firesc să se pornească 
de la primele începuturi, de la originea vieţii. 

Ţinând cont de concepţiile actuale privind apariţia vieţii prin 
evoluţie chimică, în condiţiile formării planetei Terra, trebuie să pornim de 
la elementele chimice esenţiale. Acestea au dat naştere la o serie de gaze, 
care formau atmosfera primordială: NH 3 , CH 4 , HCN, H 2 O etc. 

Prin multitudinea de forme energetice (descărcări electrice, raze 
ultraviolete, raze cosmice, fenomene de vulcanism etc.) existente în acea 
perioadă, a fost facilitată apariţia biomonomerilor, care s-au acumulat în 
Oceanul Planetar primordial, formând aşa-numita supă fină şi caldă cum 
avea s-o numească J.B.S. Haldane. 

Prin procese de policondensare biomonomerii, numiţi şi specii 
active (aminoacizi, zaharuri, acizi graşi, baze purinice şi pirimidinice, 
nucleotide etc.) au dat naştere protobiopolimerilor (Proteine, lipide, ARN, 
ADN, pigmenţi porfirinici etc.). 

Acceptând ipoteza lui Eigen privind trecerea de la biomonomeri, ca 
urmare a acţiunii unor mecanisme de tip hiperciclu, putem găsi calea prin 
care se poate ajunge la formarea unor macromolecule complexe, chiar a 
celor de tip informaţional (ARN, ADN), care prin asamblare spontană 
determină formarea unor structuri complexe de tip coacervate, microsfere 
sau ribozoizi. Structurile informaţionale o dată constituite, se poate trece 
la o reproducere reală, astfel că putem vorbi de formarea aşa-numitelor 
protocelule, deci de apariţia primelor organisme vii. Acestea ar putea fi 
numite progenoţi, aşa cum propune Woese (1981). 

Progenoţii nu puteau să aibă decât o structură cvasisimplă, de tipul 
monerelor presupuse de Ernst Haeckel, organisme cu mişcări amoeboide, 

fără nucleu şi fără organite, însă cu acizi nucleici capabili să asigure 
reproducerea, cu transmiterea fidelă a informaţiei genetice. 

Probabil că progenoţii au cucerit mediul acvatic. Având caractere 
generalizate şi largi potenţialităţi biologice ei au putut ocupa medii foarte 
diferite de viaţă, ceea ce a determinat apariţia unei mari variabilităţi şi 
diferenţierea a multiple linii evolutive. 

Progenoţii reprezintă un grup ipotetic de organisme heterotrofe, 
anaerobe. Din trunchiul comun al progenoţilor s-au desprins, foarte de 
timpuriu, trei direcţii evolutive, care au condus în timp la formarea celor 
două grupe mari de bacterii (Archaebacteria şi Eubacteria) şi la Urkariote. 
Urkariotele au continuat evoluţia ca un trunchi de bază, suferind anumite 
progrese biologice. 

în Oceanul Planetar s-au acumulat diferite grupe de arhebacterii şi 
eubacterii, care erau contemporane cu urcariotele. Unele organisme erau 
capabile de fotosinteză, mai existau spirili şi diferite grupe de bacterii 
anaerobe. Primele organisme fotosintetizante realizau sinteza substanţelor 
organice pornind de la folosirea CO2, a razelor solare ca energie, cu 
ajutorul pigmenţilor porfirinici şi a unor donori de hidrogen: H2S, CH4, 
NH3. Fotosinteză se re a l i zează după modalitatea anaerobă. 

Irene Ridge şi Iain Gilmour (1993) propun două scenarii posibile 
pentru realizarea autotrofiei. Aceste scenarii s-ar fi putut desfăşura în 
abisul oceanului, în jurul izbucurilor fierbinţi (hot brings), unde existau 
substanţe necesare, sau în oceanul deschis (fig. 40). 

Treptat mecanismele fotosintetizante s-au perfecţionat şi unele 
organisme au început să folosească drept donor de hidrogen moleculele de 
apă. Realizând fotoliza apei, acestea reuşeau să sintetizeze substanţe 
organice şi să elibereze O 2 . Aceste bacterii erau nişte cianobacterii, care 
pot fi considerate strămoşii cloroplastelor din structura celulelor 
eucariote. 

Răspândirea largă a bacteriilor fotosintetizante a determinat 
acumularea oxigenului în atmosferă şi, desigur şi în apă. Prezenţa 

oxigenului a început să creeze neajunsuri organismelor anaerobe. 
Realizarea impactului a fost rezolvată în mod diferit: 

- unele au dispărut ca urmare a creşterii cantităţii de O 2 ; 

- altele au supravieţuit în mediile în care apa era mai puţin 
oxigenată sau nu avea oxigen. Şi în zilele noastre se găsesc organisme 
anaerobe în diferite medii, care îşi desfăşoară procesele vitale intr-un 
mediu anoxic; 

- ca urmare a unor mutaţii (a unor restructurări ample ale 
materialului genetic) unele bacterii au devenit aerobe, capabile să 
folosească oxigenul pentru realizarea proceselor metabolice. Aceste 
bacterii aerobe au stat la baza apariţiei mitocondriilor proprii organismelor 
eucariote. 

Prin procese de endosimbioză, conform teoriei lui Margulis, unele 
urkariote mari, anaerobe, heterotrofe şi cu mişcări amoeboide au putut 
deveni organisme aerobe, prin înglobarea unor protomitocondrii sau 
bacterii aerobe, care au convieţuit cu celula gazdă formând un grup de 
Urkaryote amoeboidale aerobe. 

O a doua simbioză a putut avea loc cu unele bacterii din grupa 
spirochetelor, care au stat la baza formării organitelor de mişcare - flagelii. 
Au luat astfel naştere Urkaryotele aerobe amoeboflagelate. 

Prin individualizarea structurilor informaţionale şi delimitarea lor 
printr-o membrană, s-a format un nucleu înconjurat de o membrană 
proprie, ceea ce a condus la apariţia primelor Eukaryote. Acestea erau 
Eukaryote amoeboflagelate, constituind nodul fîlogenetic din care au 
evoluat toate eucariotele. 

Desprinderea unei direcţii evolutive care să conducă către Plantae s- 
a făcut în urma unui nou proces de endosimbioză, prin care unele 
cianobacterii înglobate în amoeboflagelatele eucariote au convieţuit cu 
celulele gazdă formând cloroplastele. 

Din Amoeboflagelatele primitive s-au desprins deci plantele, în 
urma unui proces de endosimbioză. Treptat amoeboflagelatele prevăzute 

cu cloroplaste deci Amoeboflagelatele autotrofe au pierdut pseudopodele 
şi au dat naştere la Flagelatele autotrofe. 

Amoeboflagelatele au constituit un grup cu largi potenţialităţi 
biologice şi evolutive. Ele reprezintă un nod fîlogenetic pentru multe 
grupe de organisme. 

între grupele primitive de alge găsim specii care pot avea, într-o 
anumită fază a ciclului biologic, un tal amoeboidal. Astfel, la Chromulina 
din Chrysophyta talul monoidal poate trece temporar într-un tal de tip 
palmela, apoi într-unul de tip amoeboidal, ceea ce ar aminti de strămoşul 
din evoluţia fîlogenetică Amoeboflagelatele autotrofe. (fîg. 44). 

Chrysamoeba radians are, de asemenea, un tal amoeboid, ceea ce 
probează originea în amoeboflagelatele ancestrale autotrofe (fîg. 45). 

între speciile de Pyrrophyta sau Dinoflagellate găsim o specie cu tal 
amoeboidal, cu nutriţie fagotrofă - Dinamoebium varians (fîg. 46). 

Un tal rizopodial întâlnim chiar şi la Xanthophyta, la speciile 
primitive, care au o poziţie bine definită în lumea algelor. 

Unii biologi sunt de părere că Heterochloris mutabilis (fîg. 47) ar sta 
la originea xantofitelor rizopodiale şi capsale. Şi se mai afirmă faptul că, 
de aici ar fi generat de fapt unele rizopode şi mixomicete, ceea ce ni se 
pare forţat. Existenţa acestor forme ar putea fi explicată prin disjuncţia 
acestor grupe din Amoeboflagellatele primare. 

Din Amoeboflagellatele eucariote primare s-a desprins foarte de 
timpuriu o linie evolutivă care a condus către Rhizopoda. Faptul că în 
ontogeneza unor rizopode se trece printr-un stadiu flagelat nu trebuie să 
ne conducă la ideea că rizopodele s-au desprins din linia evolutivă a 
flagelatelor actuale, ci din Amoeboflagellatele primordiale (fîg. 48). 

Fig. 46 Dinamoebium varian Fig. 47 Heterochoris mutabilis 


Linia evolutivă a Rhizopodelor a urmat două direcţii diferite, în 
funcţie de modul de viaţă. O direcţie a fost determinată de modul de viaţă 
parazitar şi cealaltă de unele adaptări faţă de rezistenţa la presiunea apei 
şi la o mişcare mai limitată, încorsetată de prezenţa unui schelet adesea 
deosebit de complicat. 

în prima direcţie, cea canalizată pe linia modului de viaţă parazitar 
putem surprinde unele aspecte la amoebele parazite actuale, cum ar fi: 

Entamoeba histolytica, E. dysenteriae, la care corpul a rămas la o 
structură cvasisimplă. 



Fig. 48 Ciclul biologic al speciei Elphidium crispum 

Cea de-a doua direcţie, cea determinată de modul de viaţă mai mult 
sau mai puţin sedentar întâlnim nişte metamorfozări care cu greu pot fi 
explicate. Este vorba de formarea şi de complicarea structurii scheletului 
şi de funcţia pe care acesta o are. 

în seria evolutivă a Rhizopodelor putem surprinde, la Foraminifere, o 
evoluţie interesantă a scheletului. 

La Difflugia oblonga corpul animalului este protejat de o teacă 
formată prin alipirea unor particule mici, solide din mediu. La un capăt 
rămân pseudopodele libere, care pot realiza deplasarea şi hrănirea (fig. 
49). 

La Arcella vulgaris corpul are capacitatea de a secreta o teacă 
pseudochitinoasă pentru protecţie. Se formează astfel un scut de protecţie 
în jurul corpului, rămânând o singură deschidere - pseudostom sau 
pilom. 

în seria Foraminiferelor scheletul prezintă un evident progres 
biologic. Se poate pleca de la o cochilie calcaroasă uniloculară, ca la 
Lagena hispida sau de la o cochilie răsucită în spirală, la Comuspira 
foliacea şi se poate ajunge la cochilii formate din mai multe camere - 
pluriloculare, cu o structură, adesea destul de complexă - Textularia 
agglutinans, Nodionina sau Nummulites cumingi, la care cochilia poate 
atinge dimensiuni impresionante - până la 3 cm diametru (fîg. 50). 



Fig. 49 1 - Arcella vulgaris; 2 - Euglypha; 3 - Difflugia oblonga 



Fig. 50 1 - Lagena hispida; 2 - Comuspira foliacea; 

3 - Textularia agglutinosa; 4 - Nummulites cumingi 

La Heliozoare, atunci când se formează un schelet, este mai simplu 
constituit. Se găsesc schelete silicioase sub formă de ţepi, ace sau plăcuţe 
mici, ca la Acanthocystes aculeata sau se formează o sferă 
pseudochitinoasă cu aspect dantelat (fîg. 51). 

Radiolarii impresionează prin diversitatea şi complexitatea 
scheletului. Capsulele scheletice succesive, cu structuri foarte variate, 
adevărate bijuterii ale naturii, uimesc prin forma şi desfăşurarea lor 
spaţială, la Actinoma asteracanthion, Eucyrtidium cranioides şi 
Clathrocyclas ionis, pentru a cita câteva specii. La majoritatea speciilor 
scheletul este format din silice chimic pură sau silicat de calciu şi 
aluminiu. 

La Acantan scheletul poate avea structuri variate şi complexe (fîg. 
52 şi 53). 

Fig. 53 Hexacolpus infundibulum 


La Challengeria murrayi dintre Radiolari şi la alte specii forma şi 
structura capsulelor ridică semne de întrebare (fig. 54, 55 şi 42). Cum este 
posibil, la organisme atât de simple să se realizeze structuri scheletice aşa 
de complexe şi de perfecte? La ce serveşte scheletul acestor organisme? 
Este vorba aici de un proces de evoluţie de specializare, determinată de o 
adaptare la un mod de viaţă aproape sedentar? sau este vorba de un 
progres biologic evident orientat către protecţia animalului faţă de 
presiunea apei şi poate chiar faţă de duşmani? Tindem să optăm pentru 
cea de a doua variantă, pornind de la ideea că, recapitularea stadiului 
flagelat din ontogenia unor rizopode nu trebuie să fie interpretată ca o 
recapitulare a unor strămoşi flagelaţi, ci amoeboflagelaţi, de la care au 
descins rizopodele. 

Putem considera că Rhizopodele au descins din Amoeboflagelatele 
heterotrofe. 

Amoeboflagelatele heterotrofe au toate caracteristicile celulelor 
animale. Trecerea directă către lumea animală (în sensul clasic al lumii 
animale) ar fi cea mai simplă şi mai lesne de acceptat. Nu se mai pune 
problema unei intermedieri (flagelate autotrofe şi flagelate mixotrofe). 

Fig. 56 Hexalonche philosophica 

Pentru apariţia celulelor de tip vegetal a fost necesară cea de a treia 
endosimbioză, cea care a condus la formarea cloroplastelor. în această 
situaţie nu mai putem accentua că primele animale (Flagelatele 
heterotrofe) au apărut din primele plante (Flagelatele autotrofe), prin 
veriga de legătură - Flagelatele mixotrofe. 

Flagelatele mixotrofe nu reprezintă legătura dintre plante şi 
animale. Plantele şi animalele provin dintr-un grup de origine 
Amoeboflagelatele heterotrofe. 

Dacă Amoeboflagelatele reprezintă nodul fîlogenetic din care au 
descins atât animalele cât şi plantele (printr-o endosimbioză obligatorie cu 
unele bacterii fotosintetizante - Cyanobacterii) am putea să ne întrebăm 
totuşi, de ce Rhizopodele nu au descins direct din organismele amoebiene 
aerobe (posesoare de mitocondrii în urma primei endosimbioze) înaintea 
celei de a doua endosimbioze (unirea acestora cu unele Spirochete şi 
formarea Amoeboflagelatelor)? 

Ar părea rezonabilă întrebarea pusă dacă am lua în considerare 
numai ordinul Amoebina. Dacă urmărim însă ciclul biologic la 
Foraminifere şi la celelalte grupe constatăm prezenţa gârneţilor flagelaţi şi 
a schizozoizilor. Prezenţa flagelilor necesită o explicaţie. Aplicând legea 
biogenetică fundamentală eram nevoiţi să descindem Rhizopoda din 
Flagelata, care ar fi fost nodul fîlogenetic pentru toate animalele, inclusiv 
pentru Metazoare. 

De ce este necesar să acceptăm întâi apariţia Flagelatelor şi apoi să 
explicăm prezenţa flagelilor la Rhizopode ca fiind o recapitulare în ciclul 
biologic a stadiului flagelat din care ar fi descins? Nu este mai firesc să 
considerăm că Rhizopodele au descins direct din Amoeboflagelatele 
heterotrofe? 

Ni se pare logică cuprindere într-o singură încrengătură a 
Rhizopodelor şi a Flagelatelor, în Sarcomastigophora. De altfel 
Mastigamoeba aspera reprezintă o formă de trecere între Rhizopode şi 
Flagelate (fig. 57). 



Fig. 57 Mastigamoeba aspera 
476 




Prezenţa celor trei tipuri de flagelate actuale (autotrofe, mixotrofe şi 
heterotrofe) solicită o explicaţie de ordin taxonomic. Zoologii au fost 
unanimi în a considera că flagelatele au fost primordiale. 

Unele populaţii de flagelate autotrofe ajunse în condiţii de lipsă de 
lumină, pentru o perioadă nu prea lungă, au reuşit să supravieţuiască 
datorită faptului că au câştigat capacitatea de a realiza o nutriţie 
heterotrofă. în felul acesta a apărut o grupă de flagelate mixotrofe. Unele 
dintre flagelatele mixotrofe ajungând să trăiască pentru mai mult timp în 
condiţii de lipsă de lumină, pierd capacitatea de sinteză deoarece, prin 
diviziuni succesive, numărul de cloroplaste se micşorează de la o generaţie 
la alta, apărând după mai multe generaţii indivizi fără cloroplaste, deci 
Flagelate heterotrofe. 

Disjuncţia flagelatelor heterotrofe din cele autotrofe prin intermediul 
celor mixotrofe pare plauzibilă, cu atât mai mult cu cât şi în zilele noastre 
speciile din ordinul Euglenoidea, care sunt mixotrofe, pot să-şi piardă la 
întuneric capacitatea de hrănire autotrofă. 

Se ridică totuşi o întrebare: dacă acceptăm teoria lui Margulis, 
conform căreia trecerea de la procariote la eucariote s-a făcut prin 
endosimbioze succesive, atunci de ce a fost necesar ca amoeboflagelatele 
heterotrofe să devină autotrofe iar din acestea să se formeze falgelatele 
autotrofe şi abia din ele, prin intermediul flagelate mixotrofe să apară 
animalele (flagelatele heterotrofe)? 

Nu s-a putut realiza o trecere directă de la Amoeboflagelatele 
heterotrofe la animale? Amoeboflagelatele heterotrofe au toate 
caracteristicile celulelor animale. Trecerea directă către lumea animală ar 
fi fost mult mai simplă şi mai uşor de acceptat, nemaipunându-se 
problema unor intermediari (amoeboflagelatele autotrofe, flagelatele 
autotrofe, falgelatele heterotrofe). 

Pentru apariţia celulelor de tip vegetal a fost necesară cea de a treia 
endosimbioză, aceea care a condus la formarea cloroplastelor. 

în această situaţie nu mai putem accepta că primele animale 
(Flagelatele heterotrofe) au apărut din primele plante (Flagelatele 
autotrofe), prin intermediul verigii de legătură (Flagelatele mixotrofe). 

Flagelatele heterotrofe au urmat o linie evolutivă proprie, conducând 
la apariţia unor grupe cu caracteristici structurale proprii, cum ar fi 
Polymastigina. Unele dintre speciile de flagelate actuale fac obiectul de 
dispută între botanişti şi zoologi, astfel că poziţia lor trebuie să fie 
reconsiderată; este vorba de Noctiluca miliaris, cu o structură cu totul 
particulară şi cu o nutriţie exclusiv holozoică şi de CraspecLotella pileolus, 
care trăieşte în Oceanul Pacific şi care are un plan de structură 
caracteristic, propriu meduzelor. Aceste specii sunt încadrate între 
PYRROPHYTA sau DINOFLAGELLATE (fig. 58 şi 59). 

Recunoaşterea grupei Sarcomastigophora rezolvă multe dintre 
aspectele prezentate. 

Analizând sistematica actuală a Protistelor, sau să spunem a 
Protozoarelor, vom constata că nu mai apar grupele: Telosporidia şi 
Amoebosporidia (Cnidosporidia), care au fost separate din grupul mai 
vechi Sporozoa. în loc de Telosporidia vorbim astăzi de încrengătura 
Apicomplexa. Denumirea vine de la structura complexă a porţiunii apicale 
a acestor organisme. Să ne reamintim de structura complexă a 
epimeritului de la Gregarinomorpha. Teleosporidiile au fost scoase din 
fosta încrengătură Sporozoa datorită faptului că sporul acestora se 
deosebeşte mult de cel al Cnidosporidiilor, iar originea lor este, evident, 
diferită. Sporul se formează la sfârşitul ciclului biologic, de unde şi 
denumirea grupului (Telosporidia). în ciclul biologic al acestor specii apar 
gârneţii flagelaţi, ceea ce ne conduce direct la ideea descendenţei lor din 
Flagelate. 

Fig. 58 Noctiluca miliaris 


Fig. 59 Craspedotella pileolus 


Cnidosporidiile sau Amoebosporidiile au sporul cu o structură 
foarte complexă, iar gemenele amoeboid, cu rol major în realizarea ciclului 
biologic face direct trimitere la disjuncţia lor din Rhizopoda. Aceasta a fost 
logica desfiinţării grupei Sporozooa şi împărţirea ei în cele două grupe: 
Telosporidia şi Cnidosporidia. 

Din Cnidosporidia face parte, între alte specii şi Myxobolus pfeifferi. 
Acum această specie este încadrată în încrengătura Myxozooa, împreună 
cu Myxobolus cerebralis şi alte specii. Poziţia acestui grup este larg 
disputată. Sporul are o structură foarte complexă. Sporul este protejat de 
o capsulă binucleată. Două celule de tip cnidoblast sunt plasate la polul 
apical şi servesc la epiteliul intestinal al gazdei. în mijlocul sporului se 
găseşte germenele amoeboid. Acesta are o structură cvasisimplă. Este de 
tip amoeboid şi are doi nuclei. Ce fel de organism este Myxoblast pfeifferi? 
Este un protozoar? Un protozoar colonial? Celulele corpului sunt foarte 
variate şi arhispecializate. Nu par a face parte dintr-o colonie. Deci 
Myxobolus nu poate fi protozoar, deci un protist. Corpul sporului are o 
structură pluricelulară. 

Structura sporului ridică probleme privind afinităţile filogenetice. 

în clasa Zoomastigophora, din încrengătura Sarcomastigophora au 
fost trecute unele specii ale genului Stephanopogon. Acestea erau trecute 

între ciliate. Cilii de la Stephanopogon sunt scurţi şi modificaţi spre 
flagel. Numărul de nuclei variază de la 2 la 16. Dar aceştia sunt 
diferenţiaţi în macro- şi micronuclei, ca la ciliate, caracter a determinat, 
de fapt, trecerea lor la Ciliate. Diviziunea nucleului este asemănătoare cu 
a zooflagelatelor, iar celula nu are un sistem kinetidal. 

Lipscomb şi Carlinss au propus ca genul Stephanopogon să fi 
considerat ca un nou ordin de zooflagelate. Ar putea constituie un nod 
filogenetic între ciliate şi flagelate şi chiar către metazoare. 

Myxosporidiile au un mod de viaţă exclusiv parazitar. Modul de 
viaţă parazitar îşi pune amprenta asupra organismului. Aceasta se 
manifestă prin hipertrofierea unor organe sau organite şi reducerea până 
la dispariţie a altora. Modul de viaţă parazitar şi-a pus amprenta acestui 
grup de organisme prin perfecţionarea unor structuri de protecţie 
uimitoare împotriva sucurilor digestive ale gazdei şi a unor structuri de 
fixare în ţesuturile epiteliale. Simplificarea corelativă a unor structuri este 
probată de structura cvasisimplă a germenului amoeboid. 

Prezenţa celulelor de tip cnidoblast solicită o explicaţie. Aceasta ar 
trebui dată în corelaţie cu celenteratele, deoarece considerăm că nu este 
posibilă prezenţa unor structuri identice la două grupe diferite de 
organisme fără să existe unele afinităţi evolutive. 

în această situaţie ar trebui să fie explicate două elemente: pe de o 
parte efectul procesului de specializare ca urmare a modului de viaţă 
parazitar, iar pe de altă parte afinităţile cu celenteratele prin prezenţa 
celulelor de tip cnidoblast. 

Că totul formează o unitate este probat de faptul că informaţia 
genetică necesară formării sporului este înscrisă în ADN-ul germenului 
amoeboid, chiar dacă acesta are o structură penibil de simplă în raport cu 
structura de ansamblu a sporului. 

Modul de viaţă parazitar ar fi determinat o simplificare şi 
specializare a structurii corpului acestui grup de organisme. Pentru a 
accepta aceasta trebuie să răspundem la o întrebare: de la ce structură s- 
a putut porni pentru a se ajunge la structura actuală a sporului de la 

Myxobolus pfeiffen? Cu siguranţă că de la o structură mai complexă, cu 
diferite tipuri de celule. Am putea presupune că ar fi putut proveni de la 
grupul ipotetic METAZOARE PLANULOIDE. Trebuie să concepem acest 
grup ipotetic ca fiind un grup de organisme cu largi potenţialităţi biologice 
şi evolutive. Dacă analizăm structura speciei Trichoplax adhaerens din 
încrengătura nou formată de către Greii, Placozoa (1971, 1973) putem 
constata că Metazoarele Planuloide ar fi avut o existenţă reală şi că ar fi 
putut avea în structura lor diferite tipuri de celule (fîg. 60). Fie că una şi 
aceeaşi specie ar fi avut în structura sa atât celule de tip cnidoblast cât şi 
de tip choanocit, precum şi alte tipuri de celule diferenţiate, fie că aceste 
tipuri ultraspecializate de celule ar fi aparţinut unor specii diferite, 
existenţa unor astfel de organisme ar fi făcut posibilă desfăşurarea 
evoluţiei pe anumite căi. 



Fig. 60 Placozoa - Trichoplax adhaereus : 1 - aspecte general; 
2 - detaliu privind structura 


Deci, apariţia celulelor de tip cnidoblast ar fi fost anterioară 
cristalizării liniei evolutive a celenteratelor, cam în acelaşi timp cu apariţia 
celulelor de tip choanocit. 

Nosema apis şi Nosema lombycis erau grupat alături de Myxobolus 
pfeiffen în Cnidosporidia. Acum sunt trecute împreună cu Thelohania 
califomica în încrengătura Microspora. Prin structura lor sporii se 
aseamănă cu cei de la Myxobolus pfeifferii. Sunt însă mai mici şi prezintă 

doar o veziculă polară. La Thelohania sporul are celula fîxatoare de gazdă 
puţin diferită faţă de cele de la Myxobolus. Prezintă un tub polar. Dacă 
celula fîxatoare de la speciile de Nosema sunt asemănătoare cu cele de la 
Thelohania atunci trebuie să fie grupate în aceeaşi încrengătură. 

Care poate fî poziţia lor în arborele fîlogenetic? Este greu de 
precizat. în primul rând trebuie elucidată structura sporului. Poate să fie 
încadrat în lumea protozoarelor, deci în regnul Protista? Atunci tot aici ar 
putea să fie încadrate şi speciile din încrengătura Ascetospora. La acestea 
sporul are forme diferite putând fî multicelular sau distinct bicelular. La 
unele specii este unicelular. Sporul este lipsit de filamente sau tuburi 
polare. Să fî avut loc în procesul de evoluţie al acestui grup o creştere a 
complexităţii structurale a sporului sau, dimpotrivă, o simplificare a 
structurii ţinând cont de faptul că sunt organisme parazite? 

Evoluţia de specializare la viaţa parazitară ne determină să 
considerăm că structura sporului ar fî avut tendinţa de simplificare. Ar 
putea să descindă pe linia Myxozooa-Microspora-Ascetospora? Nu este 
exclus, după cum nu este exclus să fî avut evoluţii separate. Unde le vom 
aşeza în arborele fîlogenetic? în privinţa Myzoarelor tindem să acceptăm 
ideea că nu ar mai fî Protiste, ci ar putea fî încadrate în Lower Metazoa 
(vom reveni asupra acestei încrengături). Microspora şi Ascitospora vor fî 
folosite între Protiste, cu o disjuncţie incertă. 

Un caz particular îl reprezintă speciile încadrate în încrengătura 
Labirinthomorpha. Dispunerea celulelor şi relaţiile dintre ele ne determină 
să le considerăm ca specii coloniale. Posibilitatea de mişcare şi legăturile 
dintre celule ne-ar determina să le descindem din strămoşul comun, dar 
să le apropiem mai mult de Fungi. 

în ceea ce priveşte ciliatele, acestea erau considerate ca derivând 
din Flagellate, în urma unui proces de evoluţie progresivă care a 
determinat complicarea structurii celulare atât din punct structural cât şi 
funcţional. Putem evidenţia însă şi un proces de specializare determinat 
prin diferenţierea nucleilor şi prin apariţia fenomenului de conjugare. 

Descinderea lor s-ar putea realiza din Flagelate, veriga de legătură 
fiind speciile de tipul lui Stephanopogon. Acestea sugerează trecerea de la 
flageli la cili şi diferenţierea structurală şi funcţională a celor din nuclei. 

în ceea ce priveşte numărul de nuclei acesta este foarte variabil la 
unele grupe: Bryophyllum are un nucleu unic, asemenea lui Loxophyllum 
uninucleatum. însă Loxophyllum trinucleatum are 3 nuclei, iar L. 
multinucleatum mai mulţi nuclei. La Chaenea simulans nucleul este 
format din peste 100 de părţi. Speciile din familia Stephanopogonidae 
prezintă, de asemenea mai mulţi nuclei egali. Formele tinere au doi nuclei, 
însă aceştia se divid mitotic şi dau naştere la o multitudine de nuclei: 
Stephanopogon mesnili, S. colpoda etc. De altfel Stephanopogon este 
considerat un ordin aparte, sau chiar o clasă aparte. 

Am putea accepta şi disjuncţia directă din Amoeboflagelatele 
primitive. în situaţia în care Rhizopodele au fost unite cu Flagelatele în 
încrengătura Sarcomastigophora, atunci am putea considera că acestea şi 
Ciliatele au descins din strămoşul comun Amoeboflagelatele heterotrofe. 

Am putea considera că, din Metazoarele Planuloide s-ar fi desprins 
direcţii evolutive diferite. Dintr-un grup de Metazoare Planuloide căruia i- 
ar fi fost proprie prezenţa unor celule de tip cnidoblast ar fi putut evolua, 
pe de o parte o linie care a condus către Cnidari, iar pe de altă parte o altă 
direcţie evolutivă, determinată de adaptarea la modul de viaţă parazitar, 
care ar fi condus către Myxozooa. 

Deci, preferăm să acceptăm ideea că Myxozooa ar fi descins din 
metazoarele primordiale, asemenea Mezozoarelor decât să le considerăm 
protozoare coloniale. 

O situaţie asemănătoare o întâlnim în ceea ce priveşte prezenţa 
celulelor de tip choanocit în structura unor organisme. 

Celule de tip choanocit întâlnim la Choanoflagelate, la Spongieri şi 
chiar la unele Craspedophyceae, cum ar fi Stylochromonas. 

O poziţie aparte o are specia Proterospongia haeckeli dintre 
Choanoflagelatele coloniale. Această specie este mult disputată în ceea ce 

priveşte afinităţile structurale dintre două grupe de organisme: 
Choanoflagelate şi Spongieri. 

Se consideră că Proterospongia haeckeli ar contura linia evolutivă 
care ar fi putut realiza trecerea de la organismele unicelulare către cele 
pluricelulare. Se poate chiar contura un algoritm al formelor care ar fi 
putut realiza această trecere: 

- colonii de tip homonom - Stephanosphaera 

- Sphaeroeca 

- colonii de tip heteronom - asemănătoare cu cele de Proterospongia 
haeckeli 

- fagociteea (cu celule flagelate şi amoeboide, care păstrează celule 
coanocite) 

- Metazoar Planuloid 

în acest mod putem rezolva şi cealaltă problemă, a afinităţilor 
structurale dintre Choanoflagelate şi Spongieri (fig. 61). 

în ceea ce priveşte Ciliatele originea lor este tot în Amoeboflagelatele 
aerobe primitive. Au urmat un proces biologic tipic şi o specializare cu 
totul caracteristică. A avut loc o complicare a structurii corpului prin 
multiplicarea numărului de flageli şi formarea cililor (structura 
electronomicroscopică a cililor şi a flagelilor este asemănătoare) şi 
diferenţierea aparatului nuclear. 

De altfel trebuie să ţinem cont de faptul că Stephanopogon este scos 
astăzi dintre Ciliate şi separat într-un ordin special de Flagellate. După 
câte putem constata, la limita de graniţă jocul posibilităţilor este multiplu. 
Se pot contura diferite direcţii evolutive. 

Interesant este faptul că Actinobolus radians are tentaculele 
protractile, care amintesc de pesudopode sau mai curând de filopode. 

Trecerea de la Protozoa (Protista) la Metazoa (Animalia) este marcată 
de existenţa unor grupe de organisme pluricelulare cu un nivel primitiv de 
organizare a corpului: Placozoa, Monoblastozoa, Rhombozoa şi 
Ortonectida, care sunt încadrate în Lower Metazoans (Metazoare 
inferioare). 

Monoblastozoa, cu reprezentantul său Salinella are o structură foarte 
simplă. Prezintă un singur strat de celule. Animalul are un capăt anterior, 
unde se găseşte orificiul anal. Celulele care formează unicul strat al corpului 
are cili şi la exterior şi la interior. 

Placozooa, cu reprezentantul său Trichoplax adherars are, de 
asemenea o structură simplă. Prezintă o simetrie bilaterală. Celulele 
stratului dorsal sunt aplatizate şi au un singur flagel şi picături de lipide, iar 
celulele stratului ventral sunt columnare şi au, de asemenea, câte un flagel 
şi picături de lipide. Epiteliul ventral este uneori invaginat pentru hrănire. 
Cele două straturi, dorsal şi ventral ar funcţiona ca ectoderm şi respectiv 
endoderm. 

Rhombozoa şi Ortonectida au fost grupate în subregnul Mesozoa. 
Sunt animale parazite, cu o structură particulară a corpului Aspectul lor de 
morulă (fără foiţe embrionare) a determinat pe zoologi să creeze un subregn 
aparte Mesozoa sau Momboidea. 

Dacă Salinella este reală este greu de realizat relaţii cu celelalte 
Mesozoare. Aminteşte de structura protozoarelor. Ar putea proveni din 
flagelate coloniale ancestrale bentale, care căpătat o simetrie bilaterală. 
Activitatea digestivă este asigurată de faţa internă ciliată a celulelor, în timp 
ce locomoţia este efectuată de ciliatura externă a aceleiaşi celule. 

Există tendinţa de a considera că Trichoplax provine din ancestorul 
premetazoarelor. O ipoteză acceptabilă consideră originea metazoarelor ca 
urmând o evoluţie a unor organisme cu structură asemănătoare gastrului. 

Probabil un număr de premetazoare au evoluat cu o construcţie a 
stratului celular astfel şi au dat naştere la metazoare. Unele dintre acestea 
au format o pungă digestivă prin invaginare; ar fi o simplă împachetare care 
creează o pungă în jurul hranei. 

Unii autori interpretează structura rhombozoarelor şi a 
Orthonectidelor ca fiind o evoluţie de specializare ca urmare a vieţii 
parazitare. După alţii reprezintă o linie evolutivă pe direcţia protozoare- 
metazoare pornind de la metazoarele planuloide. 

Este greu de acceptat această ipoteză deoarece este vorba de animale 
parazite. 

Lameere sugerează că Orthonectidele provin pe linia echiuridelor 
deoarece acestea au masculii foarte simpli. Ipoteza aceasta reprezintă o 
forţare a unor elemente de convergenţă biologică. 

Stunkard (1954, 1972) încearcă să facă legătura cu trematodele 
parazite. Nu este exclus să aibă unele elemente comune. 

Dacă vom compara între ele stadiile sexuale ale Rhombozoarelor şi ale 
Ortonectidelor vom constata deosebiri esenţiale, dacă vom rămâne la nivelul 
adulţilor asexuaţi viermiformi atunci nu vom deosebi sesiza prea mari, ceea 
ce poate proba o origine comună. 

în ceea ce priveşte Fungii, au o structură cu totul particulară. în seria 
lor putem surprinde o evoluţie tipic progresivă. 

Unele specii se caracterizează prin aceea că celulele se adună şi 
formează o aglomerare de celule, în care acestea nu-şi pierd individualitatea, 
însă întregul se comportă ca un tot unitar, alcătuind aşa-numitul 
plasmodiu de agreagare sau pseudoplasmodiu. Această trecere de la 
celulele individualizate la agregat celular prezintă o semnificaţie biologică şi 
evolutivă deosebită, iar din punct de vedere sistemic ne sugerează formarea 
sistemelor biologice complexe şi creşterea integralităţii acestora. 

Care este semnificaţia trecerii de la celulă la plasmodiu de agregare? 

Când condiţiile de viaţă sunt total necorespunzătoare, plasmodiul se 
condensează într-o masă sferică şi capătă unele caracteristici de tip special: 
se înconjoară cu un perete glucidic şi se transformă în chist sau sclerot. 
Ceea ce nu poate realiza individul unicelular realizează agregatul celular, 
care se comportă ca un întreg, având calităţi noi, pe care nu le au părţile 
constitutive. Se depăşesc astfel condiţiile vitrege de viaţă. Pare inexplicabil 
comportamentul speciilor de Acrasiomycete: Dictyostelium mucuroides şi 
Polysphondilium violaceus. în mod obişnuit, când condiţiile de viaţă sunt 
optime, aceste specii se prezintă sub formă de indivizi unicelulari solitari, 
ameboizi, care au o structură foarte simplă. Se divid şi se perpetuează specia 

de-a lungul seriilor de generaţii până la apariţia condiţiilor vitrege. Apariţia 
acestora constituie semnalul de alarmă. Specia este în pericol. 

Imediat va intra în acţiune un program superior, cel al speciei. 
Semnalul este dat prin sinteza unor substanţe de tip special, numite 
acrasine. Puzderia de indivizi unicelulari recepţionează mesajul şi încep să 
se adune către un centru, probabil către locul din care a pornit semnalul de 
alarmă. Mii, zeci de mii de indivizi, care până acum se comportau normal, 
răspund semnalului şi încep să se adune, să se alipească dând naştere la 
nişte formaţiuni caracteristice, totdeauna asemănătoare, ceea ce probează că 
se desfăşoară după un program special, bine conturat. 

Se formează un fel de corp de fructificare, care ne aminteşte de o 
ciupercă minusculă. în centrul acestui corp de fructifîcaţie se aglomerează o 
serie de celule, care vor trece în stare de anabioză şi care sunt protejate la 
exterior de celulele care formează peretele de protecţie. 

Când apar din nou condiţii prielnice celulele din corpul de fructifîcaţie 
ies din starea de anabioză, revin la viaţa activă şi reiau ciclul întrerupt al 
vieţii. 

Ne aflăm, parcă, la graniţa de început a vieţii. Percepem însă nişte 
mecanisme bine puse la punct, care funcţionează de-a dreptul miraculos. Ne 
găsim, totuşi, la capătul a sute şi chiar mii de milioane de ani în care 
evoluţia şi-a conturat drumul. Aceste specii sunt organisme actuale, iar 
mecanismele prezentate s-au format pe parcursul evoluţiei şi au fost 
păstrate, practic au fost 'îngheţate" şi conservate de-a lungul timpului 
geologic. De ce n-au mai evoluat? Probabil că pentru nivelul structural şi 
funcţional al acestor organisme, aceste structuri sunt suficiente, s-a ajuns la 
ceea ce am putea numi “perfecţiune ”. 

Nu acţionează şi aici selecţia naturală? Probabil că da, şi chiar 
deosebit de eficient, însă în sens conservativ, aşa cum pe bună dreptate 
observă neutraliştii. 

Suntem cu aceste organisme nu prea departe de manifestările vieţii. 
Totuşi, până aici a avut loc deja un lung proces de evoluţie. A fost depăşită 

faza procariotă şi meioza şi-a intrat în drepturi. Există o alternanţă de 
generaţii haploide şi diploide. 

Putem surprinde oare, în dezvoltarea lor ontogenetică traiectoria 
evoluţiei fîlogenetice? 

Din mixospori se formează, la speciile din această clasă, mixomonade, 
care sunt mixoflagelate. Gârneţii sunt însă nişte amoebe, şi-au pierdut 
flagelul. De unde au derivat aceste fiinţe vii atât de primitive şi totuşi, deja 
complicate, cu un ciclu biologic destul de complex? Provin din 
Amoeboflagelatele primitive ? Dacă da, atunci pe bună dreptate şi Flagelatele 
şi Rhizopodele s-au desprins tot de aici, urmând linii evolutive separate. 

Afinităţile lor structurale sau cele din ciclul ontogenetic pe care le 
putem evidenţia trebuie să fie date nu de disjuncţia directă a unui grup din 
altul, ci de desprinderea lor dintr-un strămoş comun - Amoeboflagelatele 
primitive. 

Ciupercile primitive par a fi la un început de drum către o nouă 
direcţie evolutivă. Modul de nutriţie şi elemente ale ciclului biologic le 
apropie oarecum de animale. Apropierea este însă dată de strămoşul comun. 
Odată porniţi pe calea evolutivă a acestui grup mare, putem descifra, din 
aproape în aproape, disjuncţia principalelor grupe de ciuperci. 
Chitridiomycetele au deschis o pagină nouă în istoria vieţii şi a lumii. 

PROGRESUL BIOLOGIC 


Evoluţia biologică poate fi privită atât ca un proces istoric unic, 
condus de legile generale ale evoluţiei lumii materiale, cât şi ca o sumă de 
procese evolutive proprii, care se desfăşoară după legi şi reguli mai mult sau 
mai puţin diferite. 

La baza evoluţiei stau, în primul rând, legile generale ale cauzalităţii 
fenomenelor naturale, peste care s-au suprapus treptat legile biologice, care 
au început să acţioneze numai după ce au fost atinse anumite trepte ale 
complexităţii viului. în procesul evolutiv de ansamblu însăşi aceste legi au 
suferit o modificare, am putea spune, o evoluţie. 

Legea progresului evolutiv 

Această lege decurge din faptul că structurile şi funcţiile mai 
perfecţionate sunt mai avantajoase, mai ales acelea care conferă o mai mare 
independenţă faţă de mediul extern. 

Noţiunea de progres evolutiv sau de progres biologic exprimă o 
realitate incontestabilă deoarece conform, în primul rând dovezilor 
paleontologice, sensul general al evoluţiei vieţii, desfăşurată în timp geologic, 
merge de la forme simple, primitive, spre forme superioare, din ce în ce mai 
complex structurate, culminând cu apariţia omului. 

- Ce înseamnă forme simple, primitive? Ele diferă de la o încrengătură 
la alta: 

- Anelide - Polychete - forme primitive: metamere uniform 
constituite; 

- formele evoluate - diferenţierea parapodelor; 

- specializarea organelor de simţ; 

- apariţia unor structuri speciale de 
protecţie: - Aphrodite aculeata; 

- Hermione hystrix. 

La moluşte constatăm o creştere spectaculoasă a progresului biologic, 
de la grupele inferioare la cele superioare, prin complicarea şi specializarea 
aparatului circulator şi a sistemului nervos. 

în ceea ce priveşte precizarea şi aprecierea criteriilor de progres la 
diferite grupe sistematice, acesta poate fi pus în evidenţă doar analizând în 
mod comparativ sensul transformării unor organe în seria grupului 
respectiv. (Crustacee: - Phyllopode) 

în acest sens putem urmări metamorfozarea apendicelor la crustacee, 
pornind de la Phyllopode până la Decapode. 

Darwin a sesizat complexitatea noţiunii de progres biologic. El 
considera drept criteriu principal al progresului biologic gradul de 
diferenţiere şi de specializare a diferitelor organe, care conduce la 
supravieţuirea unor organisme în lupta pentru existenţă. 

Aplicarea acestui criteriu a întâmpinat dificultăţi. Conform concepţiei 
darwiniene succesul în lupta pentru existenţă şi prin aceasta o mai bună 
adaptare a speciei reprezintă rezultatul selecţiei naturale. Deci, selecţia ar 
conduce, în mod inevitabil la progresul organizaţiei vieţuitoarelor. 
Atunci cum ne explicăm faptul că, de-a lungul a miliarde de ani de evoluţie 
unele organisme au rămas la un nivel inferior de progres? 

- de ce Archaebacteriile au rămas la acelaşi nivel al organizării 
somatice? 

- de ce Limulus nu şi-a schimbat conformaţia din Paleozoic până 
astăzi? 

Chiar Darwin a sesizat acest aspect şi era împotriva unei astfel de 
concluzii, subliniind faptul că selecţia naturală nu implică un astfel de 
proces şi că, în anumite condiţii ea menţine un timp nedefinit un anumit 
nivel de organizaţie, dacă acest lucru este avantajos grupului respectiv. 

în acest sens se menţine o ierarhie organizatorică în cadrul grupelor 
de plante şi de animale. Prin trecerea în evoluţie de la Protozoare la 
Metazoare ar fi depăşit primul stadiu, astfel încât acesta ar trebui să fie 
eliminat? Nicidecum. Fiecare palier evolutiv îşi are structurile funcţionale 


491 



necesare pentru pretenţiile şi cerinţele faţă de viaţă, pentru nişa ecologică pe 
care şi-o creează. 

Doar Vasile Conta considera că dat fiind startul în evoluţie 
organismele vor evolua, se vor transforma pornind cu toate către linia de 
sosire, lăsând un vid în urmă. 

Toate palierele evolutive par bine adaptate la condiţiile de viaţă de care 
au nevoie. 

Ce înseamnă condiţii de viaţă? Sunt ele aceleaşi pentru toate 
organismele intr-un oarecare areal? sau având nişe ecologice diferite speciile 
folosesc resurse diferite oferite de acelaşi mediu? 

- în acelaşi bazin de apă speciile pot folosi resurse foarte diferite de 
hrană: 

- pot fi planctonofage; 

- detritofage; 

- se pot hrăni cu substanţe organice moarte particulate; 

- pot fi producători sau descompunători. 

Adaptările sunt realizate în funcţie de resursele locale sau de cele 
generale ale mediului? 

Ce anume are semnificaţie majoră în apă? Care factor este mai 

important? 

Este lumina, temperatura, viteza curentului de apă, cantitatea de 
oxigen, lipsa substanţelor toxice sau pH-ul? 

Desigur că fiecare dintre aceşti factori şi alţii pot avea valoare majoră 
în funcţie de natura speciei. Pot fi îndeplinite condiţiile ideale, însă în lipsa 
unui factor (cum ar fi lumina pentru fîtoplancton), factorul respectiv poate 
să devină dominant. 

Din aspectele puse în discuţie putem constata că nici complexitatea 
organizaţiei indivizilor, nici gradul de adaptare nu pot constitui criterii ale 
progresului biologic. 

într-adevăr, faptul că unele grupe inferioare cohabitează alături de 
cele superioare, iar o serie de linii evolutive care s-au specializat în timp s-au 

stins tocmai datorită strictei specializări, probează că progresul biologic nu 
este asigurat doar de creşterea complexităţii structurii. 

A.S. Severţov (1914, 1939) consideră că trebuie să facem distincţie 
între progresul biologic şi progresul morfologic. 

Progresul biologic ar constitui apariţia oricăror trăsături care conduc 
la prosperitatea speciei, fie că acestea determină în final creştere 
complexităţii structurii sau, dimpotrivă, simplificarea ei. 

Simplificarea structurii la organismele parazite şi sedentare: 

- copepode; 

- cirripede - Sacculina carcini. 

Progresul biologic ar fi asigurat prin: 

- capacitatea de sporire a numărului de indivizi în cadrul populaţiei; 

- capacitatea de mărire a arealului, deci ocuparea de noi teritorii; 

- intensificarea procesului de divergenţă în cadrul grupului pentru a 
putea asigura supravieţuirea la condiţiile schimbătoare ale mediului. 

Realizarea acestor caracteristici nu depinde numai de complexitatea 
organizării, ci de ansamblul relaţiilor speciei cu mediul şi se desfăşoară sub 
controlul selecţiei naturale. 

Ciclul biologic la Sacculina carcini (fig. 62) 

Ouăle se dezvoltă până la nauplius în cavitatea paleală. Aceştia sunt 
eliminaţi prin orificiul mantalei în apă, unde trec în metanauplius şi apoi în 
cipris. Cipris porneşte în căutarea lui Carcinus moenas sau Portumus. Se 
prinde cu antenele de un păr de pe abdomenul crabului la locul de 
articulaţie cu cefalotoracele. Perforează tegumentul şi îşi injectează 
conţinutul în gazdă. Masa celulară se înconjură cu un sac epidermic. Sacul 
are un ţep ca un ac de seringă. Acest stadiu se numeşte centrogon, iar ţepul 
centron. 

1968) 

Conţinutul viu al centrogonului este injectat în gazdă sub forma unei 
mase celulare. Parazitul se alipeşte de intestin şi se hrăneşte. Se ramifică în 
corpul gazdei şi formează saculina internă. 

Saculina internă creşte şi după 7-8 luni iese la exterior formând 
saculina externă. Ajunge la 12 mm. Parazitul determină o castrare 
parazitară a gazdei. Sacul de la exterior prezintă orificiul mantalei prin care 
cavitatea paleală, formată de cele două pliuri ale carapacei cu marginile 
sudate, comunică cu exteriorul. 

Regresiunea parazitului este atât de mare încât nu-şi mai păstrează 
nimic din organizaţia internă. Prezintă gonade de ambele sexe, testicule şi 
ovare, care se deschid în atrii, un ganglion redus şi câteva filete nervoase şi o 
pereche de glande secretoare, care servesc la lipirea ouălor. 

Progresul morfo-fiziologic se poate realiza pe căi diferite, având 
consecinţă asupra evoluţiei speciilor. între modalităţile principale care 
asigură progresul morfologic menţionăm: 

1 . Aromorfozele - modificări care conduc la apariţia unor adaptări de 
perspectivă ce permit ridicarea generală a nivelului energetic, lărgirea 
mediului de viaţă, a aspectului ecologic şi a resurselor de viaţă utilizabile: 

- arcul oral de la Cyclostomi se frânge; 

- apariţia sexualităţii; 

- plămânii la Dipnoi şi Crosopterigieni; 

- crosele de la Crosopterigieni. 

2. Idiomorfozele - modificări adaptative legate de noi condiţii de viaţă, 
care nu modifică nivelul morfofiziologic. Aici încadrăm toate perfecţionările 
planului de structură, de la toate încrengăturile, care nu modifică bauplanul 
grupei respective: 

- perfecţionarea planului de structură la peşti: 

- vezicula înotătoare; 

- apariţia operculului; 

- modificările dentiţiei la mamifere în funcţie de natura şi 
consistenţa hranei; 

- modificările suferite de chiridium în cadrul unei clase de 

animale. 

3. Cenogenezele - schimbări adaptative proprii dezvoltării 
embrionare, care dispar la adult. Contribuie la cucerirea de noi medii. 

- apariţia învelişurilor embrionare. 

Progresul biologic se poate re a l i za şi printr-un regres morfofîziologic, 
constând în simplificarea structurilor şi reducerea unor funcţii. Aceste 
modificări sunt determinate de trecerea la modul de viaţă sedentar şi 
parazitar. Se caracterizează prin hipertrofierea unor organe sau organite şi 
simplificarea până la dispariţie a altor organe sau organite. 

Structura epimeritului la Cory cella omata (Gregarinomorpha); 
dezvoltarea scolexului asociată cu dispariţia tubului digestiv la Cestode. 

J. Huxley (1956) deosebeşte două categorii de progres biologic: 

a. progresul biologic limitat 

- insectele, sau în genere artropodele, ar avea un progres limitat 
de natura bauplanului (scheletul extern chitinos), care nu permite o altă 
modelare a corpului; 

- acelomatele au un progres limitat de lipsa celomului, ceea ce 
impune descentralizarea principalelor organe: tubul digestiv, aparatul 
excretor şi aparatul genital la Plathelminthes sunt descentralizate. 

b. progres biologic nelimitat - Vertebratele au avut căi mai largi în 
progresul biologic datorită supleţei organizaţiei interne. Cu toate acestea, 
datorită unei stricte specializări unele grupe au realizat un progres limitat: 

- specializarea locomoţiei: la delfini - la inteligenţa lor se simte 
lipsa mâinilor; 

- specializarea dentiţiei: la rozătoare - numai pentru ros, fiind 
puse în pericol atunci când nu au la dispoziţie hrana dură. 

La om progresul nelimitat a fost realizat, poate, datorită nespecializării 
mâinilor. 

Organizarea morfofiziologică nu poate fi, totuşi, considerată ca un 
factor limitant al progresului evolutiv. De altfel, chiar evoluţia omului nu 
constă doar în transformări progresive ale structurii, existând numeroase 
structuri primitive. Progresul a fost realizat prin evoluţia relaţiilor dintre 
oameni. 

Sunt oare delfinii animale plafonate evolutiv prin specializare? Poate 
că specializarea lor pentru înot a ajuns la paroxism, nepermiţând alte 
funcţionalităţi ale membrelor. 

K.M. Zavadski (1958) considera că progresul biologic se realizează 

prin: 

1. Creşterea integralităţii indivizilor biologici; 

2. Creşterea mediei de supravieţuire; 

3. Creşterea gradului de adaptabilitate a individului şi a speciei 

1. Creşterea integralităţii se real i zează atât pe plan morfologic cât şi 
fiziologic prin: 

Calitatea de valenţă a evoluţiei, inerentă individului se manifestă şi în 
existenţa congruenţelor. 

S.A. Severţov a denumit organe congruente formaţiile morfologice ale 
indivizilor, care nu sunt utile purtătorilor acestora, ci altor membrii ai 
speciei, iar uneori sunt chiar ucigătoare pentru purtătorii lor. Acul albinelor 
este util populaţiilor de albine, dar ucigător pentru albinele individuale, care 
pier când acesta rămâne în rana animalului înţepat. 

Congruenţele sunt produsul sistemului selectiv al evoluţiei, care, fără 
să fie dotat cu darul previziunii, a acţionat ca şi cum ar tinde la păstrarea 
coeziunii populaţiei, la supravieţuirea genofondului cu orice preţ, chiar cu 
preţul morţii multor indivizi. 

Aici încadrăm integrarea prin legături chimico-metabolice la formele 
inferioare şi integrarea prin congruenţe, la cele evoluate. Deosebim diferite 
tipuri de congruenţe: 

a. Congruenţe între embrioni şi/sau larve şi organismele 

parentale: 

- puiul şi mama marsupialelor; 

b. Congruenţe între indivizi de sexe diferite: 

- glande odorante; 

- emitere de feromoni; 

- organele copulatoare; 

- comportamente: - dansul nupţial; 

- Diplozooa paradoxus - dispozitivele de unire a celor două 

sexe; 

c. Congruenţe între indivizii de acelaşi sex: 

- coarnele la paricopitate; 

- Lucanus cervus - mandibulele dezvoltate sub formă de 

coarne; 

d. Congruenţe legate de viaţa de stol, cârd: 

- boncănitul cerbilor; 

- mordifîcarea morfologică la formele gregare - Locusta 
migratoria; 

e. Congruenţe legate de polimorfismul insectelor coloniale: 

- furnici, termite, albine. 

2. Creşterea mediei de supravieţuire: 

Se constată o creştere a longevităţii de la grupele inferioare spre cele 
superioare; 

3. Creşterea gradului de adaptabilitate a individului şi a speciei se 

referă la sporirea integralităţii prin formarea de programe proprii. Putem 

urmări creşterea complexităţii coloniei şi a diferenţierii celulare în funcţie de 
numărul de celule în colonie la unele alge verzi: 

- Chlamydomonas angulata - monocelulară; 

- Pleurococcus vulgaris - 2 celule; 

- Gonium sociale - 4 celule; 

- Eudorinella, Stephanosphaera - 8 celule; 

- Gonium pectorale, Pandorina morum- 16 celule; 

- Eudorina elegans, Platydorina - 32 celule; 

- Volvox, Janetosphaera- 4.000 - 16.000 celule. 

Integralitatea colonială are o creştere spectaculoasă de la Pleurococcus 

vulgaris la Volvox globator. Diferenţierea morfofuncţională a celulelor şi 
accentuarea interdependenţei dintre ele şi dintre ele şi întreg asigură 
creşterea progresului biologic colonial. 

Integralitatea speciilor evoluează în funcţie de diferenţierea 
intraspecifică; aceasta este corelată cu activitatea nervoasă superioară, care 
conduce la vertebrate la o viaţă colectivă tot mai evoluată. 

Legea biogenetică fundamentală 

Pornind de la analiza dezvoltării ontogenetice a metazoarelor, E. 
Haeckel (1864) a surprins, alături de Miiller, profesorul său, anumite etape 
care sunt caracteristice tuturor metazoarelor. Făcând o corelaţie între 
etapele dezvoltării ontogenetice şi anumite momente din istoria evolutivă a 
speciilor aceştia au formulat legea biogenetică fundamentală: 

Ontogenia reprezintă o recapitulare scurtă şi rapidă a filogeniei. 

Deşi aplicarea practică a acestei legi întâmpină adesea mari dificultăţi, 
ceea ce determină pe unii biologi să nege valoarea ei de lege, totuşi 
recapitularea unor etape fîlogenetice în cursul ontogenezei organismelor este 
o realitate indiscutabilă şi reprezintă un veritabil instrument de lucru în 
vederea stabilirii înrudirilor reale şi a originii diferitelor grupe de organisme. 

Datele acumulate au probat că uneori recapitularea este parţială sau 
lipseşte. 

- Mecinikov descoperă că nu celogastrula este larva cea mai 
primitivă a metazoarelor, ci planula. El distruge astfel mitul gastreei ca 
strămoş comun al metazoarelor şi pune în loc prenchimula. 

Recapitularea unor stadii strămoşeşti în ontogeneză poate avea loc şi 
în ceea ce priveşte proprietăţile fiziologice, biochimice şi genetice. 

Regenerarea extremităţilor pierdute la vertebratele inferioare (peşti, 
amfîbii) se face pe baza unui blastem, aşa-numit de regenerare, pe când la 
vertebratele superioare regenerarea nu are loc, fiind înlocuită printr-un 
proces de cicatrizare, care se bazează pe un ţesut de granulaţie. Regenerarea 
extremităţilor nu are loc la adulţii de anure, dar este prezentă la larve până 
în stadiul 13. 

La Rana pipiens regenerarea este din ce în ce mai rapidă până în 
stadiul 13 apoi se pierde. 

Viteza influxului nervos creşte în fîlogenie, ceea ce se întâmplă şi în 
ontogenie. 

Folosirea luminii permanente în decursul incubării embrionului de 
găină conduce la stimularea proceselor de creştere şi de metabolism în 
primele stadii de dezvoltare ale embrionului. Aceasta are o semnificaţie, 
deoarece strămoşii îndepărtaţi ai păsărilor, inclusiv cei reptilieni, depuneau 
ouăle în medii calde şi deseori puternic iluminate. întrucât iluminarea 
permanentă a embrionului de găină exercită o acţiune stimulatoare mai ales 
în prima săptămână de incubaţie, rezultă că această perioadă ontogenetică 
repetă starea de vertebrat inferior. 

Degradarea oxidativă a glucidelor se face atât pe cale anaerobiotică cât 
şi pe cale aerobiotică. Or, toate procesele se succed în dezvoltarea 
vertebratelor după acelaşi mers stereotipic fîlogenetic, potrivit căruia 
anaerobioza precede aerobioza. Orice embrion trece mai întâi prin faza 
anaerobiotică şi apoi aerobiotică. Paralele se constată şi succesiune 
enzimelor implicate în aceste procese, enzimele de fosforilare a glicolizei 
precedând apariţia enzimelor oxidative. 

Degradarea proteinelor în decursul dezvoltării embrionului de găină 
are de asemenea o semnificaţie istorică, reflectând trecerea de la 

metabolismul amoniotelic şi ureotelic, propriu vieţii acvatice, la 
metabolismul uricotelic, propriu oviparelor terestre. Amoniacul, ca produs 
excretor final, este caracteristic multor nevertebrate şi peşti teleosteeni, pe 
când ureea este produsul final caracteristic amfîbienilor, iar acidul uric 
păsărilor şi mamiferelor. Pe parcursul dezvoltării embrionului de găină 
aceste trei forme de catabolism proteic se succed conform semnificaţiei lor 
istorice. 

Repetarea fîlogenezei strămoşilor în ontogeneza descendenţilor nu este 
însă absolut strictă. A.S. Severţov caută să explice cazurile care nu se 
încadrează în legea biogenetică fundamentală; fundamentând teoria 
fîlembriogenezei. Constată că sunt diferite perioade din ontogeneză în care 
apar anumite modificări cu rezonanţă în fîlogeneză, astfel că şi ontogeneza 
poate influenţa desfăşurarea fîlogenezei. 

în perioada dezvoltării individuale este posibilă apariţia unor 
transformări, perioada maturităţii fiind mai stabilă. Aceste modificări sunt: 

1. - anabolia - apariţia de caractere are loc la sfârşitul perioadei de 
morfogeneză; 

2. - deviaţia - modificările apar la mijlocul ontogenezei; 

3. - arhalaxisul - modificările apar la începutul morfogenezei şi în 
consecinţă, repetarea caracterelor strămoşeşti nu mai are loc. 

Prin anabolie recapitularea sumară nu este anulată, dar după 
desfăşurarea acesteia se adaugă stadii noi, care au semnificaţie în 
fîlogeneză. 

După Severţov numai primele două forme permit devierea mersului 
dezvoltării şi deci a fîlogenezei, pe o altă linie. Trecerea de la o clasă de 
animale la alta s-ar fi făcut prin schimbări profunde în stadiile finale ale 
ontogenezei. 

Van Baer şi Severţov consideră că ontogeneza nu este comandată de 
fîlogeneză strămoşilor adulţi. 

Ontogeneza şi fîlogeneză constituie un proces unitar, condiţionându-se 
reciproc, fiind în relaţii de interdependenţă, ontogeneza fiind pregătită de 

filogeneză şi constituind, la rândul ei, premisa unei dezvoltări ulterioare a 
fîlogenezei. 

Legea nespecializării grupelor de origine 

încă de la sfârşitul secolului trecut s-a emis ideea că purtătorii 
evoluţiei sunt fiinţele nespecializate, „primitive”. Mamiferele nu descind din 
reptilele mezozoice uriaşe, luxuriant dezvoltate şi specializate. Strămoşii lor 
trebuie căutaţi printre reptilele primitive, care n-au fost complet specializate 
la un anumit şi îngust mod de viaţă. 

Paleontologul Eduard Cope (1896) a formulat principiul conform 
căruia grupele de origine se caracterizează prin largi potenţialităţi biologice şi 
prin nespecializare. El subliniază că liniile evolutive noi se desprind din 
taxoni care nu au caractere de specializare, ci prezintă trăsături cu valoare 
generală, chiar universală şi, deci, au o anumită primitivitate. 

Spongierii au evidente specializări, ceea ce nu le permite să dea 
naştere la alte grupe: lipsa orifîciului bucal şi a cavităţii gastrice şi 
inversiunea foiţelor embrionare; 

Ciliatele, fiind cele mai evoluate dintre Protozoare, au specializări 
stricte, care nu le permit să stea la baza altor grupe de animale: diferenţierea 
celor doi nudei şi existenţa fenomenului de conjugare; 

Insectivorele au largi potenţialităţi biologice şi nespecializarea 
membrelor şi a dentiţiei; pot fi considerate nodul filogenetic al grupelor de 
mamifere evoluate. 

Aromorfozele prezintă caracterele nespecializării: 

- planul de structură al membrelor perechi de la tetrapode este păstrat 
în structura tuturor grupelor; 

- aromorfozele sunt multifuncţionale şi deschid perspective noi de 
radiaţie adaptativă; 

- Pornind de la structurile nespecializate se desprind liniile care 
evoluează în sensul specializării structurilor şi funcţiile se restrâng tot mai 
mult posibilităţilor evolutive. 

După J. Huxley progresul biologic adevărat constă în perfecţionări 
biologice care permit realizarea de noi funcţii. Toate spiţele tind în mod 
teleonomic spre perfecţionare. Pentru majoritatea spiţelor, perfecţionarea se 
transformă în reversul ei, în restrângerea posibilităţilor evolutive. 

Adevărata problemă a macroevoluţiei este evitarea supraspecializării şi 
menţinerea unui stoc de nedeterminare în structura materialului evolutiv. 

Condiţia progresului biologic este lipsa desăvârşirii totale a „maşinii 
vii” şi menţinerea unor caractere imperfecte, primitive. 

Legea ireversibilităţii evoluţiei 

Formulată de paleontologul R. Dollo (1893), legea ireversibilităţii 
evoluţiei fundamentează faptul că un organ sau orice caracter morfologic 
odată redus sau transformat în cursul evoluţiei, nu mai revine la starea 
iniţială nici atunci când, ulterior, prezenţa lui devine necesară şi utilă. Deci, 
un organism nu se poate întoarce nici măcar parţial la starea odată parcursă 
de şirul strămoşilor lui. 

Ireversibilitatea evoluţiei este determinată de faptul că fiecare specie, 
fiecare etapă evolutivă a unei ramuri fîletice reprezintă un unicat din punct 
de vedere genetic, morfologic, ecologic şi biogeografic. Fiecare sistem genetic 
este rezultatul unei acţiuni îndelungate a selecţiei (în tunelul timpului) astfel 
că, ţinând cont de complexitatea determinismului genetic al caracterelor 
fenotipice, de complexitatea şi mai mare a determinismului ecologic al 
fiecărei populaţii, ne dăm seama că „reeditarea” pe cale naturală a unei 
specii o dată dispărută nu mai este posibilă, deoarece nu se poate respecta 
complexitatea factorilor care au determinat-o, care au acţionat într-o 
anumită corelare şi succesiune. 

Dacă un grup de organisme, după ce şi-a schimbat mediul de viaţă ar 
reveni la mediul iniţial după milioane de ani (generaţii), în acest caz 
revenirea exactă la forma veche nu se mai poate realiza, deoarece istoria 
odată desfăşurată, şi-a pus amprenta asupra evoluţiei prin constituirea unui 
sistem genetic nou şi a unei ecologii noi. 

Revenirea se face pornind de la o bază genetică şi ecologică, care va 
determina alte trăsături adaptative. 

Proganochelys (Chelonienii), cea mai veche broască ţestoasă, dintre 
formele terestre, din Tiriasic, are un ţesut osos masiv şi complet, care 
închide animalul ca într-o cutie deschisă la cap şi la coadă. Era o adaptare 
la viaţa terestră. S-au găsit în depozitele marine resturi fosile de broaşte 
ţestoase adaptate la viaţa marină. Adaptarea s-a realizat prin „găurirea” 
plăcilor şi formarea unor „fontanele”. Thalassemys, din Jurasicul superior, 
avea fontanelele foarte mici. în perioada Cretacică apar specii de Archelon, la 
care fontanelele s-au extins pe partea dorsală, iar pe cea ventrală nu se află 
decât patru plăci osoase stelate, cu mari intervale între ele. 

în Cretacicul superior apare Protosphargis la care ţesutul osos este 
redus la 4 osişoare ce nu se mai leagă cu marginile (Protosphargis 
veromensis ). 

La Dermachelys, o gigantică broască ţestoasă actuală, admirabil, dar 
exclusiv adaptată la viaţa în largul mării, se găsesc tot aşa 4 osişoare care 
nu se mai leagă cu marginile. 

Seria de broaşte ţestoase ce porneşte de la Proganochelys şi ajunge la 
Dermochelys reprezintă, deci, adaptarea continuă, din ce în ce mai perfectă a 
unor spiţe terestre la viaţa exclusiv acvatică. 

Ce s-a întâmplat însă cu Dermochelys? 

Pe lângă cele patru osişoare de care am vorbit, mai are un ţesut 
exterior, format din osişoare dispuse în mozaic în pielea de pe spate, iar în 
pielea de pe pântece este înzestrată cu noduri osoase. De ce? Deoarece la 
celelalte broaşte ţestoase marine actuale ţesutul extern nu este osos, ci este 
format din plăci cărnoase. 

în păturile terţiare s-a găsit o broască ţestoasă Psephophorus care are 
un ţesut osos ca al lui Dermochelys, dar cu un scut exterior greu şi osos, 
format din plăci dispuse în mozaic. 

De ce această structură? Asta înseamnă că Psephophorus se trage din 
spiţe adaptate vieţii în largul mării, argument susţinut de cele 4 osişoare ale 

scheletului. Dar de ce scutul acela aşa de gros şi de greu? Aceasta deoarece 
Psephophorus revine la viaţa terestră. Revenind la viaţa terestră spiţa avea 
nevoie din nou de un scut de protecţie. Scuturile pierdute nu se mai puteau 
reface deoarece evoluţia este ireversibilă. Funcţia scutului va fi însă 
îndeplinită de organe de altă natură. Se constituie acest scut gros şi greu, 
format din osişoare dispuse în mozaic, care constituie o neoformaţie. 

Cum ne explicăm scutul de la specia actuală de Dermochelys? 

Strămoşii acestei specii, sau, pe linia evolutivă a spiţei, trăia în 
pretriasic o specie care avea un scut aproape intern, osos complet şi pielea 
garnisită cu un al doilea ţest cu plăci cărnoase. Trăia în mediul terestru şi 
era protejată. Reprezentanţi ai acestei specii au trecut la viaţa acvatică, 
marină. Aici s-au adaptat perfect. Adaptarea s-a realizat prin reducerea atât 
a platoşei osoase, rămânând cele 4 formaţiuni osoase caracteristice, cât şi a 
platoşei cornoase. 

Unii din reprezentanţii acestei spiţe, au fost atraşi în epoca terţiară din 
locurile băştinaşe. S-au retras către mal chiar către viaţa terestră. Aici aveau 
nevoie de un scut de protecţie. Cele care asigurau strămoşilor lor protecţia s- 
au redus şi nu mai puteau fi refăcute. Soluţia aleasă a fost cea a unei 
platoşe masive formată dintr-un mozaic de oase, folosind soluţia adoptată de 
Psephophorus. Nestatornicia a îndemnat pe unii reprezentanţi tereştri din 
spiţa lui Dermochelys să revină, în mod secundar la viaţa marină. S-au 
lansat din nou la apă şi au început să se readapteze la acest mediu şi mod 
de viaţă. Dovada este existenţa platoşei în mozaic, care dă dovada intrării în 
regres. Nu-şi mai au funcţia şi rolul pe care îl aveau pe uscat. Evoluţia este 
cu adevărat ireversibilă. 

Formarea cozii la focă este un alt exemplu de evoluţie ireversibilă. 

Foca derivă dintr-o obârşie terestră cu coadă redusă, ca la urşi. 
Trecând la modul de viaţă amfîbiu îi era necesară o coadă, care să îi 
servească drept cârmă şi elice propulsoare. Coada redusă va rămâne pe veci 
redusă. Spiţa focilor şi-a durat însă, de nevoie, o altă „coadă propulsorie” 
întrebuinţând ca „materie primă” picioarele dinapoi, pe care le-a sucit ca să 

formeze la extremitatea corpului o elice perfect adaptată misiunii sale, cum 
plastic se exprima Emil Racoviţă. 

Plantele entomofîle au căpătat adaptări interesante în vederea atragerii 
insectelor pentru polenizare, evoluţia acestora fiind paralelă. Totuşi, unele 
plante au renunţat la serviciul insectelor şi au apelat la polenizarea prin 
vânt. în această situaţie podoaba multicoloră formată de periant nu-şi mai 
are rolul şi funcţia primară. Ca urmare se reduce, iar florile îşi pierd din 
aspectul şi frumuseţea caracteristică. 

Fie că polenizarea anemofîlă este prea costisitoare, deoarece solicită o 
cantitate imensă de polen, fie că nu funcţionează perfect, cert este însă 
faptul că unele plante cu flori au revenit la polenizarea entomofîlă. Evoluţia 
este însă ireversibilă, periantul nu se mai poate reface şi florile nu-şi mai 
recapătă frumuseţea şi farmecul. Funcţia periantului poate însă să fie 
preluată de unele frunze din apropierea florilor, care pot căpăta aspecte şi 
culori diferite, îndeplinind rolul periantului, aşa cum întâlnim la: Lamium 
purpureum, Bougenvillea etc. 

împotriva acestei legi au fost aduse obiecţii de o serie de geneticieni. 
Sunt puse în discuţie organele atavice. Aceste argumente nu anulează legea, 
ci o elucidează. Organele atavice probează faptul că genele corespunzătoare 
nu sunt complet pierdute. Un grup de vieţuitoare, după ce a pierdut prin 
evoluţie anumite organe, nu este capabil de a recâştiga organele respective şi 
de a evolua pe altă direcţie. 

„Un organ chircit, involuat, nu-şi redobândeşte, niciodată, vechea sa 
mărime pentru vecie. Dar funcţia pierdută prin pierderea organului ce o 
imprima poate fi restabilită, prin adaptarea unui organ nou la această funcţie”. 

„Funcţia nu creează organuF, cum se obişnuieşte a se zice şi a se 
crede; , funcţia adaptează organe preexistente”, spune Emil Racoviţă. 

Legea radiaţiei adaptative 

Formulată de H.F. Osborn, această lege precizează faptul că, în cadrul 
evoluţiei generale a fîlumurilor s-au produs evoluţii particulare, care prin 

izolare au urmat direcţii diferite, bine conturate, ce au diversificat tipul 
fundamental. 

Selecţia naturală tinde mereu să elaboreze adaptări cât mai bune la 
anumite condiţii ale mediului în care trăieşte forma respectivă. Formele 
intermediare, care nu corespund în modul cel mai satisfăcător noilor 
condiţii, vor fi treptat eliminate, apărând astfel hiatusuri între formele 
respective. Avantajul selectiv determină utilizarea mai completă a variatelor 
resurse ale mediului şi slăbirea concurenţei între grupe, creşterea 
supravieţuirii şi, desigur, prosperitatea evolutivă a grupului respectiv. 

Deci, prin radiaţie adaptativă înţelegem diversificarea unei linii fîletice 
într-o serie de noi tipuri, fiecare dintre ele fiind adaptată la condiţiile unei 
alte zone sau subzone adaptative sau nişe ecologice. 

După Simpson (1967) radiaţia adaptativă rezidă în divizarea unui 
grup de organisme într-un număr de specii sau grupe superioare, având 
fiecare modul său de viaţă. Pornind de la o singură formă ancestrală se 
formează, în urma dispersării indivizilor în noi zone ecologice, o diversitate 
de noi tipuri. în mod obişnuit când se defineşte radiaţia adaptativă se pleacă 
de la specie. Din momentul în care o specie migrează într-un nou habitat, cu 
alte condiţii ecologice, ea începe să se diversifice, transformându-se în mai 
multe specii surori, care pot deveni puncte de plecare pentru noi linii fîletice. 
Fenomenul se repetă, formându-se un arbore genealogic a cărui bază o 
reprezintă o specie ancestrală. 

Radiaţia adaptativă este o combinaţie în diferite proporţii între evoluţia 
fîletică (anageneza) şi evoluţia divergentă (cladogeneza). 

Amploarea diversificării depinde de specificitatea biologică a noilor 
tipuri adaptative şi de gradul de diferenţiere ecologică a zonelor noi sau 
subzonelor în care acestea au emigrat. în prima fază a diversificării noile 
tipuri adaptative se deosebesc puţin de formele ancestrale şi de liniile fîletice 
colaterale, dar curând diferenţele se accentuează (Simpson, 1953). 

Radiaţia adaptativă nu trebuie confundată cu ocuparea progresivă a 
noilor teritorii. Ea coincide cu divergenţa numeroaselor linii fîletice 

descendente din acelaşi tip adaptativ ancestral şi adaptarea lor definitivă la 
condiţiile de mediu pe care le ocupă. 

Sunt cunoscute în istoria Pământului numeroase cazuri de extincţie 
totală a unor grupuri de animale, precum şi de transformare radicală a altor 
tipuri adaptative care au generat alte radiaţii adaptative. 

Un factor favorizant al radiaţiei adaptative nu este atât existenţa unor 
areale disponibile neocupate, cât existenţa unor zone prospective 
(preadaptative), care oferă condiţii variabile, dar cât de cât acceptabile. 
Alături de aceasta este necesară existenţa unor populaţii înzestrate cu 
însuşiri prospective, cu o constelaţie bogată de gene susceptibile de 
recombinări adaptative, cu un mare grad de variabilitate genetică. 

Toate radiaţiile adaptative majore încep printr-un flux abundent de 
variaţii. Protozoarele au o variaţie prospectivă limitată, de aceea au şi o 
adaptare prospectivă limitată. 

Metazoarele, imediat după apariţia lor, întâlnind zone adaptative 
perospective întinse, libere s-au diversificat rapid. 

De îndată ce divergenţa din cadrul radiaţiei s-a terminat, în sensul că 
grupurile de divergenţă s-au stabilit în zone adaptative bine delimitate, 
radiaţia încetează. Fiecare grup evoluează independent, fără nici o legătură 
cu grupurile colaterale. Unele dintre ele urmează chiar calea evoluţiei fîletice, 
iar altele pot începe o nouă radiaţie adaptativă, cu un nou cortegiu de 
evenimente evolutive determinat de noile caracteristici ale mediului (este 
asemenea cu apariţia lăstarilor lacomi la un pom fructifer care nu mai este 
îngrijit. Pe de o parte lăstarii lacomi se măresc considerabil, dând o linie 
neproductivă pe care o dezvoltă, iar pe altă parte apar „măturile de 
vrăjitoare”, care dau explozii de linii divergente de lăstari). 

Radiaţia adaptativă se întâlneşte atât în cazul evoluţiei infraspecifîce, 
când dă naştere la nenumărate rase sau soiuri, cât şi în cazul evoluţiei 
transpecifîce (fîg. 63 şi 64). 

Radiaţia adaptativă poate fi urmărită foarte bine atât la plante cât şi la 
animale. 

Este impresionantă multitudinea de direcţii pe care o suferă frunza 
(un organ cu funcţie trofică) în evoluţia plantelor superioare. Frunza capătă 
şi funcţie sporofîlă sau se specializează dând naştere la diferite tipuri de 
organe: bractee, sepale, petale, tepale, stamine, cârpele, cârcei, spini, rizofîle 
etc. 

Putem urmări radiaţia adaptativă a armăturii bucale la insecte şi a 
piciorului la această grupă. Ne putem da seama cum pornind de la un model 
de bază (de la aceeaşi origine) are loc o diferenţiere morfofuncţională a unor 
organe astfel că, cu greu poţi să le asemeni pe unele cu modul de la care au 
derivat (armătura bucală la ploşniţele de câmp, la ţânţar etc.). 

Radiaţia adaptativă probează o evoluţie divergentă. 

Poate mult mai spectaculoasă sau mai enigmatică este evoluţia 
convergentă. 

Este suficient să comparăm delfinul cu rechinul pentru a înţelege ce 
înseamnă convergenţa biologică. Tot atât de spectaculoasă este forma pe 
care o au filocladiile de la speciile de Ruscus, astfel că numai la o analiză 
atentă, în special în perioada înfloririi poate fi diferenţiate de frunze. 



Fig. 63 Radiaţia adaptativă a ciocului la speciile de Himatione 


508 




I I peşti insecte L i moluşte detritus alge 

Fig. 63 Radiaţia adaptativă a speciilor de Haplochromis din 
Lacul Victoria în funcţie de natura hranei 

TENDINŢE MODERNE ÎN ABORDAREA 
FENOMENELOR VITALE 

în interpretarea vitalului se caută, în ultimele decenii, noi căi de 
pătrundere. Se încearcă o desprindere de suportul material direct şi o 
ridicare a cunoaşterii la paliere superioare, nu atât structurale cât 
organizatorice. 

începe să prindă rădăcini tot mai adânci teoria conform căreia materia 
are capacitatea de autoorganizare. 

Fără a diminua cu nimic rolul acizilor nucleici ca structuri 
informaţionale şi fără a pune sub semnul întrebării acumulările geneticii şi 
biologiei moleculare, apar tot mai multe încercări de a găsi şi alte structuri şi 
mecanisme care pot interveni în autoorganizarea şi autoevoluţia lumii vii. 
Biosemiotica descoperă coerenţa proceselor biologice prin descoperirea 
limbajului naturii. Se încearcă o paralelă între coerenţa limbajului şi 
limbajul naturii, redescoperirea naturii ca un tot unitar. într-o natură 
stupidă nu se putea ajunge la minunile şi perfecţiunile acesteia. 

Vom pune în discuţie unele idei şi teorii care încearcă să deschidă 
direcţii noi în înţelegerea şi explicarea vitalului. 

BIOSEMIOTICA - UN NOU MOD DE A 
INTERPRETA VITALUL 


Semiotica sau semiologia se ocupă cu studiul funcţiei semnelor şi 
simbolurilor în comunicarea umană atât în limbaj cât şi în ceea ce priveşte 
comunicarea nelingvistică. 

Semiotica a fost fundamentată de către Ferdinand de Saussure şi 
Ch.S. Pierce. 

Pentru Saussure «ştiinţa» semnelor sau semiologia urma să fie o 
ramură a psihologiei sociale, iar lingvistica, o direcţie a acestei ramuri. 

Semiotica s-a combinat cu structuralismul pentru a explora generarea 
scrisului în limbaj şi alte sisteme de semnalizare şi pentru a accentua 
natura convenţională a acestui proces. 

Jakob von Uexkiill a introdus şi dezvoltat noţiunea de 
umweltsforschung. Termenul de umwelt se referă la lumea fenomenelor şi 
a organismelor, la universul din jurul nostru, aşa cum îl percepem noi. 

Fiecare acţiune care constă din percepţie şi operare îşi imprimă 
înţelesul asupra unui obiect, care până atunci nu avea nici o valoare, 
introducându-1 într-o lume a înţelesurile subiective, în respectivul umwelt. 
Pentru a înţelege sensul noţiunii umwelt am putea face apel la semnificaţia 
biblică a numirii plantelor şi animalelor de către Adam. Acestea au putut 
pătrunde în universul cunoaşterii umane doar în urma “botezării” lor de 
către Adam. 

Lucrurile nu au o valoare în sine, ci doar o valoare legată de subiectul 
care le valorizează. Subiectul este cel care descoperă o calitate sau o esenţă 
a unui obiect, în funcţie de care acesta capătă o anumită valoare. Latimeria 
chalumnae deşi era ştiută de unii pescari, nu a stârnit nici un interes, 
deoarece pentru ei valoarea peştelui era apreciată doar ponderal şi pe cale 
degustativă. 

Konrad Lorenz a fost inspirat de Uexkiill, etologia constituind 
următorul pas în semiotizarea naturii. Etologia a devenit ştiinţa aplicativă a 
termenului de umwelt. A. Sebeok a fost primul care a afirmat că etologia 
„nu este nimic altceva decât un caz special de semiotică diacronică”. Tot el a 
introdus termenul de “zoosemiotică” pentru studiul comportamentului 
simbolic la animale. Ulterior etologia s-a ramificat în studiul comunicării 
animale şi sociobiologice. 

Semiotica trebuie înţeleasă ca teoria semnelor şi a proceselor mediate 
de semne în diferite sisteme, fie ele naturale sau culturale, conform gândirii 
lui Charles Sanders Peirce. Peirce consideră că relaţia de semnificare este 
triadică fiind formată dintr-un representamen - forma pe care o ia semnul, 
un obiect - la care se referă semnul şi un interpretant, adică, în sens larg, 
sensul semnului. Faptul că, în sens restrâns interpretantul este raportul 


511 



paradigmatic dintre un semn şi un altul, deci este şi el un semn care la 
rândul său are un interpretant, deschide ideea de “isemioză infinită,,. Acest 
tip de abordare, care nu restrânge diversitatea semnelor la mediul de 
funcţionare a semnului lingvistic, nici nu separă frontal limbajul uman de 
cel natural, face posibil un nou tip de demers, care situează limbajul uman 
în vârful piramidei evolutive a limbajului natural. în acest sens tentativa 
de unificare pe care se bazează biosemiotica este de a identifica originea 
limbajului cu originea vieţii şi de a căuta această origine în universul în care 
viaţa s-a născut. 

Biosemiotica este ştiinţa care se ocupă cu studiul semnelor, 
comunicării şi informaţiei în organismele vii. 

Semnificaţia, caracteristica esenţială a vieţii, realizează legătura 
profundă dintre biologie şi semiotică. Informaţia biologică nu este 
cantitativă, este inseparabilă de context şi trebuie interpretată pentru a 
funcţiona. Din acest punct de vedere sistemele vii interpretează informaţia. 
Ele răspund unor diferenţe specifice din mediul care le înconjoară. Pe baza 
acestor premize, analogii din sfera comunicării umane ar putea explica 
comportamentul intenţional al sistemelor vii. în consecinţă, orice teorie care 
încearcă să descrie dinamica sistemelor vii din perspectiva comunicaţională, 
de exemplu semiotica, ar trebui să considere informaţia o categorie 
subiectivă. 

Potrivit lui Gregory Bateson informaţia este “o diferenţă care 
diferenţiază pentru cineva,,. Or, în această definiţie informaţia este 
inseparabilă de subiectul care îi acordă sens. în acest fel însă trebuie 
abandonată ideea de informaţie ca entitate măsurabilă în unităţi sau biţi 
(sau gene). 

Odată cu descoperirea moleculei de ADN şi a codului genetic a devenit 
clar că procese semiotice există şi la nivel biochimic, putându-se astfel vorbi 
şi despre o endosemiotică alături de exosemiotică promovată de Thomas A. 
Sebeok. în 1973 Roman Jakobsen a arătat că limbajul uman şi codul 
genetic au proprietăţi comune, amândouă bazându-se pe principiul dublei 
articulaţii. 

în prezent se consideră că viaţa se bazează pe un cod dual: 
digital/analogic corespunzător informaţiei genetice stocate în molecula de 
ADN, respectiv construcţiei realizate prin interpretarea acestei informaţii de 
la celule la organism. Altfel spus, codul genetic este astfel setul de axiome 
pe baza cărora se scrie tratatul de geometrie al organismului. 

O înţelegere mai profundă a acestor fenomene nu poate fi decât cea 
semiotică. Procesele celulare sunt procese chimice, dar ceea ce le 
diferenţiază de procesele chimice ale lumii nevii este faptul că ele sunt 
organizate ca răspuns la nevoia unei semioze mereu în schimbare. 

Niels Jerne a folosit teoria competenţei lingvistice a lui Noam 
Chomsky pentru a explica modul în care sistemul imun generează 
diversitatea anticorpilor în aşa fel încât repertoriul imun să fie capabil să 
recunoască orice antigen. După Chomsky capacitatea înăscută de a 
construi fraze se realizează printr-un proces guvernat de regulile de generare 
a structurii superficiale a frazelor pornind de la structura lor profundă. Acest 
aspect s-a dovedit a fi foarte relevant pentru problemele biologice. în 
lucrarea sa “Gramatica generativă a sistemului imun” Jerne a făcut o 
analogie între limbaj şi sistemul imun. El a considerat regiunile variabile ale 
anticorpilor (prin care antigenele sunt recunoscute) ca fiind fraze, nu 
cuvinte. Imensul repertoriu imun nu este aşadar un vocabular, ci o colecţie 
de fraze, specificate de anticorpi, capabile să recunoască parţial sau total 
orice frază specificată de antigene. Structura profundă este în acest caz acel 
număr limitat de gene care, prin reguli de combinare şi mutaţii, generează 
repertoriul de anticorpi, fiecare anticorp purtând cu el propria lui frază 
moleculară. în felul acesta sistemul imun generează în interior anticorpi 
capabili să recunoască orice moleculă de antigen şi aceasta fără ca să o fi 
întâlnit vreodată, creând astfel o imagine internă a lumii exterioare. Pentru 
contribuţia sa Niels Jerne a primit premiul Nobel pentru medicină şi 
fiziologie în 1984. 

în acord cu teoria matematică a informaţiei, informaţia este o unitate 
obiectivă măsurabilă, este proprietatea unui anumit obiect. Prezumţia tacită 
este că ideea de informaţie biologică este de acelaşi tip cu informaţia 

matematică. Informaţia biologică este proprietatea obiectivă a unei molecule 
aşa-zis informaţionale precum ADN, ARN sau proteine. 

Atunci când biologii şi fizicienii vorbesc despre informaţie, ei vorbesc 
despre lucruri diferite, prezintă aspecte informaţionale diferite ale aceluiaşi 
obiect. Din punct de vedere fizic molecula de ADN poate avea o structură 
elicoidală, simetrică, regulată etc., în timp ce din punct de vedere biologic 
structura sa informaţională este cu totul alta. Biologii gândesc informaţia 
intr-un limbaj cotidian, deoarece informaţia serveşte unui scop intr-un 
sistem biologic, măcar pentru a permite supravieţuirea acestuia, dacă nu şi 
altceva. 

Ideea că informaţia biologică este inseparabilă de contextul său şi că 
trebuie să fie interpretată (decodificată) pentru ca să funcţioneze domină 
gândirea noastră. Informaţia genetică este un mesaj care trebuie să fie citit, 
care trebuie să fie bine înţeles şi interpretat. Mesajul moleculei de ADN şi 
construcţia unui organism nu reflectă o relaţie simplă sau simplistă. ADN-ul 
specifică secvenţa aminoacizilor într-o proteină, totuşi, felul în care lanţul de 
aminoacizi se asamblează într-o moleculă proteică tridimensională nu este 
specificat. Nu este complet specificat nici felul în care proteinele nou 
sintetizate trebuie să fie amplasate la locul cuvenit, în arhitectura complexă 
a celulei, nici momentul şi nici modul în care într-un organism multicelular 
acestea se divid, se diferenţiază sau migrează în procesul de embriogeneza. 

Richard Lewontin (1992) a afirmat că ADN-ul nu se reproduce, că el 
nu face nimic, iar organismele nu sunt determinate în mod direct de el. 

O critică mai extinsă a informaţiei biologice centrate pe ADN este 
avansată de adepţii teoriei sistemelor în dezvoltare (developmental systems 
theoryj. Totul se centrează asupra unui fapt crucial: ADN-ul nu conţine 
cheia propriei sale interpretări, într-un fel această moleculă este ermetică. 
Interpretul mesajului ADN este scufundat în citoscheletul oului 
fertilizat şi în embrionul în creştere, care este produsul unor mii de 
habitusuri moleculare (molecular habits) succesive în evoluţia celulelor 
eucariote. 

Procesele celulare sunt, desigur, procese chimice, dar ceea ce le 

diferenţiază de alte procese chimice este felul în care se desfăşoară reacţiile 
în jurul membranelor intracelulare, realizate în timpul evoluţiei, adaptate 
unor necesităţi semiotice dinamice de semnificare. 

Ştiinţele vieţii s-au angajat în secolul nostru în ceea ce Claus 
Emmeche a numit semiotica spontană. Ea implică faptul că există 
comunicare la toate nivelele naturii vii dar în general se obţin şi reflecţii dacă 
aceasta implică necesitatea căutării unui nivel mai profund în spatele 
acestui tip de comportament. Aceasta deoarece adepţii T.S.E. caută să 
explice toate nivelele biologice prin procesele de la nivel molecular. Această 
tendinţă reducţionistă în biologie blochează dezvoltarea unei teorii 
biosemiotice în evoluţie. 

Să explici viaţa ca nimic altceva decât ca molecule care 
interacţionează înseamnă să laşi în afară întreaga dimensiune a vieţii, 
pe care reducţioniştii se străduiesc s-o scoată la iveală, dimensiunea 
semiotică. 

Prigogine şi Stenger consideră că trebuie să înţelegem lumea noastră 
ca lumea care ne-a produs. Dacă teoriile fizice explică natura ca pe un lucru 
stupid (cu o desfăşurare absolut întâmplătoare), cum a putut fi capabilă o 
astfel de natură să creeze tot ceea ce există? Creativitatea nu poate să apară 
într-o lume noncreativă. 

Prigogine a arătat că în aşa-numitele structuri disipative, sisteme 
aflate departe de echilibru, ordinea poate să apară spontan din dezordine. 
Universul nostru este creativ în mod intrinsec. 

Problema esenţială este aceasta: cum au putut sistemele prebiotice 
să dobândească capacitatea de a traduce diferenţele din mediul lor în 
structuri coerente? 

Condiţia necesară şi suficientă ca un sistem să ia decizii în acest sens 
este dezvoltarea unui sistem de autoreferinţă bazat pe un cod dual 
(reinterpretările continue digital-analogice-ADN-celulă de-a lungul 
generaţiilor). Aceasta presupune crearea unor agregate moleculare 
complicate, suprastructurate. 

Biosemiotica, în forma sa cea mai simplă, a apărut odată cu procesul 

care a creat primele fiinţe vii pe Pământ. De la acest început fragil al 
biopoesei a fost introdusă o dinamică evolutivă, datorită căreia, de-a lungul 
timpului organismele au devenit capabile să utilizeze interacţiuni din ce în 
ce mai sofisticate. Deci aspectele semiotice ale proceselor materiale şi-au 
dobândit, în mod gradat, o autonomie crescândă şi au creat astfel o şi mai 
complexă semiosferă care, în total, după 3,5 miliarde de ani are capacitatea 
să creeze sisteme semiotice precum gândirea şi limbajul, care depind într-o 
infimă măsură de lumea materială din care au derivat devenind autonome. 

Evoluţia are loc în teatrul ecologic, de aceea evoluţia unei specii 
trebuie urmărită în strânsă corelaţie cu a speciilor cu care vine în contact. 
Este vorba de o coevoluţie. 

Teoria Sintetică a Evoluţiei n-a reuşit să integreze comportamentul 
comunicativ semiotic al animalelor în schemele sale explicative. Considerând 
comunicarea o simplă transmitere a unor semnale (cum ar fi genele) s-a 
favorizat genetica cantitativă, cu subestimarea gravă a componentei 
interpretative sau semiotice. Speciile nu trăiesc izolate ci se găsesc într-o 
continuă interacţiune; o interacţiune semetică. Semnalele transmise de o 
specie sunt recepţionate şi interpretate de o altă specie. 

Iepurii ştiu că vulpea obişnuieşte să nu vâneze un iepure dacă a fost 
văzută. în această situaţie iepurele îşi dezvoltă obişnuinţa de a arăta vulpii 
că a fost văzută. 

Organismele nu îşi creează numai o nişă ecologică, ci şi o nişă 
semiotică. Ele trebuie să fie capabile să utilizeze un set de semne vizuale, 
acustice, olfactive, chimice etc. pentru a supravieţui. Este pe de-a întregul 
posibil ca adaptarea la cerinţele semiotice să fie hotărâtoare pentru 
succes. între specii se formează o reţea semiotică în funcţie de care 
biocenoza prinde contur. Dinamica evoluţiei trebuie să asigure o înţelegere 
adecvată a reţelelor semiotice operative la nivelul ecosistemelor. 

în relaţia dintre iepuri şi vulpi se naşte un fel de mutualism. întreaga 
situaţie presupune existenţa unui univers interpretativ comun sau a unui 
motiv comun. Motivul semiotic într-un ecosistem poate fi asemuit unui motiv 
muzical dintr-o simfonie. 

Discursul semiotic reprezintă o ordine simbolică, care conectează 
subiecţii într-un univers comun lor. în comportamentul lor speciile nu 
emit doar cuvinte sau fraze separate, ci realizează un discurs semiotic. 

Cât este de extins acest proces de cooperare în natură? 

Se pare că există un depozit inepuizabil de modele semiotice 
interactive, care se desfăşoară la toate nivelele de complexitate, de la 
celule la ţesuturi şi până la ecosisteme. 

Geneticienii şi histologii şi chiar imunologii n-au învăţat să surprindă 
existenţa unui discurs semiotic care funcţionează între celulele unui 
organism. 

Probabil că evoluţia este mai tare constrânsă de structurile 
discursului eco-semiotic pe cât este de influenţată de constrângerile de 
dezvoltare, şi de condiţiile de mediu. 

Deşi cei mai mulţi dintre biologi consideră că mutualismul simbiotic 
este un caz excepţional, fără nici o importanţă generală în teoria evoluţiei, 
mutualismul semiotic, implicând un echilibru delicat al interacţiunilor dintre 
multe specii (un echilibru interactiv) este mult mai extins. 

Analizând natura într-un astfel de context ne dăm seama că fîtness-ul 
oricărei modificări comportamentale la o specie va depinde de întregul sistem 
semiotic. Graniţa dintre organism şi mediu tinde să se dizolve. 

în analiza integralităţii sistemelor biologice trebuie să se ţină seama şi 
de nivelul structurilor discursului eco-semiotic. Această analiză este 
interesantă în mod special în cazul în care experienţa şi învăţarea sunt 
integrate într-un model interactiv, aşa cum întâlnim la multe specii de 
păsări şi mamifere şi nu numai. învăţarea se înscrie în procesul evolutiv, 
cum este cazul culturii umane. învăţarea este însă un proces comun tuturor 
animalelor, având paliere caracteristice fiecărui grup. Se poate specula ideea 
că poate tocmai arhitectura discursului eco-semiotic ar trebui învăţată 
pentru a putea supravieţui şi evolua. Arhitectura discursului eco-semiotic 
trebuie să fie foarte complexă la speciile care mimează. 

Credem că evoluţia nu doar maximizează complexitatea şi conţinutul 
informaţional, probabil că maxim i zează şi interacţiunile semiotice şi chiar 

libertatea semiotică. 

Cu cât individul sau specia vor înţelege mai bine discursul eco- 
semiotic, cu atât libertatea devine mai mare şi cu cât discursul eco- 
semiotic devine mai complex, se naşte un grad de libertate mai mare 
faţă de mediu. Cu cât evoluţia favorizează stabilirea unor modele 
interactive din ce în ce mai rafinate, cu atât ea tinde să deschidă calea 
pentru o multitudine de interacţiuni fizice între specii. 

Trebuie să înţelegem că relaţiile semiotice (cu toate nuanţele lor) nu 
sunt doar întâmplătoare, ci ele constituie, mai curând, un fenomen larg 
răspândit în semiosferă. 

Libertatea semiotică reprezintă o caracteristică a vitalului. Este o 
proprietate emergentă şi trebuie să fie analizată în legătură cu nivelul 
adecvat. Astfel libertatea semiotică a celulei deserveşte atunci când celulele 
se asociază şi formează o colonie sau un individ pluricelular. Ecologia 
somatică a corpului constrânge libertatea celulelor individuale, însă la 
nivelul organismului este un câştig enorm de libertate semiotică. Cum 
ne-am putea explica altfel diferenţierea unor celule cvasiasemănătoare şi 
formarea unor ţesuturi atât de diferite? Prin diferenţierea ţesuturilor 
organismele multicelulare au dobândit o capacitate mult mai mare de a 
procura şi comunica informaţii, în sensul că poate să manipuleze porţiuni 
mai mari ale mediului, atât în timp cât şi în spaţiu, sau pentru a utiliza 
spusele lut Jacob Exkiill umweltusul a crescut. 

Desprindem un aspect de joc (ludic) în procesul evolutiv, aspect 
umbrit de atenţia unilaterală acordată selecţiei. Jocul este, după dicţionarul 
nostru simbolic, o activitatea al cărei înţeles se găseşte în ea însăşi. Ceea ce 
este caracteristic jocului, spune Gregory Bateson, este că acesta este o 
soluţie pentru acele contexte în care actele care îl constituie au alt tip de 
relevanţă decât cea pe care ar fi avut-o un non-joc. Bateson sugerează 
definiţia jocului ca fiind stabilirea şi exploatarea unor relaţii, opuse 
ritualului, care constă în întărirea relaţiei. Astfel, în măsura în care natura 
este implicată într-o explorare deschisă, nestabilizată a relaţiilor dintre 
sisteme la diverse niveluri de complexitate, ea manifestă de fapt un 

comportament ludic. Este tot atât de legitim să vorbeşti despre jocul 
naturii ca şi despre selecţia naturală. De altfel selecţia naturală are nevoie 
de o explicaţie. Selecţia naturală este o selecţie fără selector şi fără principii 
de selecţie, atâta vreme cât evoluţia organică nu are nici o direcţie 
privilegiată. 

Aşa cum afirma Depew şi Weber, selecţia naturală la nivel individual 
şi noţiunea de fîtness utilizată pentru măsurarea sa se află la limita 
haosului. Fitnessul unor organisme nu este în mod necesar şi nici măcar 
probabil îmbunătăţit prin superioritatea unui singur caracter. 

Noţiunea de fîtness este dată pentru un fenomen emergent, care nu 
poate fi redus la părţile sale constituente, deoarece acestea se găsesc în 
multiple interrelaţii. Relaţia caracter - fîtness nu este lineară, ci proprietatea 
întregului sistem. Orice genă îşi manifestă expresivitatea şi penetranţa în 
raport cu celelalte gene ale genotipului. De aceea participarea genei la 
realizarea unui anumit fenotip este dată de întreaga constelaţie de gene a 
genotipului. 

Atunci când afirmăm că viaţa şi selecţia naturală au apărut pe 
Pământ trecem deja din sfera fizicii în sfera comunicării şi a interpretării. 

în această sferă dinamica evoluţiei s-a schimbat şi a început să devină 
individualizată, astfel încât fiecare unică secţiune a acestei istorii a devenit 
unică şi din această cauză nu se poate formula nici o lege care să acopere 
întregul proces Evoluţia organică a devenit mai curând o poveste decât o 
lege, un discurs semiotic de mare anvergură. Evoluţia organică are un 
caracter mai narativ decât legic. 

Viaţa este un fenomen complex, iar apariţia şi evoluţia ei sub raport 
informaţional reprezintă o poveste mai mult sau mai puţin nesfârşită, astfel 
că razele codului informaţional sunt mult prea fragmentare pentru a înţelege 
povestirea prin citirea lor. Discursul eco-semiotic este deosebit de complex şi 
conţine în el elemente de joc. 

Selecţia aşează lucrurile, fixează comportamente, morfologii sau 
genotipuri, oprind astfel jocul, dar permiţând începerea unor noi jocuri. 

Jocul este întâlnit la tot pasul în lumea vie. 

în urmă cu 50 milioane de ani o specie de furnică a intrat în 
interacţiune cu o specie de fungi. Ca urmare a selecţiei naturale s-a conturat 
un procedeu de creştere a fungilor de către furnici. Jocul natural a continuat 
să exploreze acest model de interacţiune semetică, acest motiv eco-semiotic. 
Dacă ne gândim că pornind de la o specie s-a ajuns la un număr de peste 
200 de specii de furnici care cresc ciuperci, surprindem rolul jocului şi a 
motivelor eco-semiotice în evoluţie. 

Speciile mai evoluate de furnici au devenit atât de specializate încât 
nu pot supravieţui fără varietatea specifică de fung. Se pare că aici selecţia 
naturală a închis jocul. 

Tot aşa furnicile au învăţat să crească afîde, pe care le folosesc 
asemeni unor vaci. „Vacile furnicilor" le furnizează acestora excremente 
dulci de care furnicile devin dependente. Şi aici pentru unele specii de 
furnici jocul a devenit închis. 

Creşterea libertăţii semiotice trebuie să împingă influenţa forţelor 
selective la un nivel mai înalt. Cu cât vor exista mai multe interacţiuni 
semiotice interspecifîce, cu atât aspectul de joc va prevala celui 
selectiv de la acest nivel. Aceasta deoarece o interacţiune semetică 
complexă produce o ambiguitate a fîtnessului. 

Atunci când organismele sunt cuprinse într-o reţea de relaţii semiotice 
complexe, fiecare comportament nou dobândit poate fi contracarat sau 
integrat pe numeroase căi. De aceea s-a sugerat ca în loc de fîtness genetic, 
evoluţioniştii trebuie să dezvolte conceptul de fîtness semiotic. 

De fapt fîtnessul depinde de relaţiile care se potrivesc numai într-un 
anumit context. Genele se potrivesc numai unui anumit mediu sau se poate 
spune că un anumit mediu se potriveşte pentru anumite gene, deoarece 
capacitatea sa dinamică s-a adaptat resurselor genotipice oferite lui. 

Dacă genotipurile şi envirotipurile constituie contextul în care 
fîtnessul ar putea să fie măsurat, ar trebui să discutăm despre fit (potrivire, 
optimizare) în complexul său relaţional. 

Discursul eco-semiotic stă ta baza relaţiilor dintre specii. Teoria 
speciaţiei prin recunoaşterea proteinelor ar trebui să ia în considerare 

dimensiunea semiotică a relaţiilor intraspeciflce. Din punct de vedere 
semiotic ideea recunoaşterii proteinelor, dar şi o mulţime de alte interacţiuni 
cu mediul ar putea influenţa modelul reproductiv. Dansul nupţial al unei 
păsări este, cu siguranţă, un motiv eco-semiotic. Acesta ar putea să nu fie 
perfect recepţionat de femelele trăite intr-un alt mediu. Speciaţia simpatrică 
ar putea fi obţinută printr-un număr de bariere pur semiotice, astfel încât 
semiotica ar putea deţine cheia originii unor specii. 

Procesul selectiv presupune existenţa unei interpretări, iar 
interpretarea presupune existenţa unui subiect care trebuie să interpreteze. 

Ideea de semiotică a fost acuzată de vitalism. Considerăm că, 
dimpotrivă, excluderea dimensiunii semiotice a vieţii favorizează vitalismul. 

Biosemiotica se confruntă cu aceeaşi problemă ontologică asemenea 
biologiei tradiţionale, problema explicării modului în care au apărut 
suprafeţele codante în natura fără viaţă. 

Diferenţa dintre biosemiotică şi biologie stă în consecinţele care ar 
trebui extrase în procesul codării. Potrivit concepţiei biosemiotice viaţa a fost 
de la început suspendată într-un număr de semnificaţii şi chiar dacă 
structura internă a celulelor sau a organismelor este descriptibilă în termeni 
pur biochimici, aceasta nu ne face să înţelegem aceste structuri din moment 
ce ele s-au dezvoltat în perioade de miliarde de ani sub logica directoare a 
interacţiunilor semiotice. Ordonarea semiotică a chimiei devine cheia funcţiei 
acestei chimii. în acest sens şi numai în acest sens viaţa este un fenomen 
ireductibil. 

Şi după cum considera Jasper Hoffmayer, unificarea modernă a 
biologiei trebuie să se bazeze pe natura fundamental semiotică a vieţii. 

METAFORA NATURII CA LIMBAJ 


Natura este percepută în ultimul deceniu ca un sistem asemănător 
limbajului. Genetica moleculară a reuşit să descifreze succesiunea 
nucleotidelor din structura moleculelor de acizi nucleici şi să localizeze cu 
exactitate poziţia genelor structurale, a celor operatoare şi a celor cu funcţii 
reglatoare. Barbara McClintock a intuit şi a descoperit existenţa genelor 
migratoare contribuind la elucidarea funcţiei lor genetice şi evolutive. Genele 
îşi desfăşoară conţinutul informaţional asemenea unor fraze într-o povestire. 
Frazele nu sunt izolate, ci se găsesc într-o strânsă corelaţie iar conţinutul lor 
informaţional, pare a avea o continuitate, asemenea succesiunii ideilor într-o 
naraţiune. 

Structurile biologice în general şi genele în particular, ar putea fi 
înţelese ca semne care furnizează o reţea de relaţii semiotice în spaţiu şi 
timp. 

Folosirea limbajului din teoria informaţiei intr-un sens ambiguu în 
genetică nu are o acoperire conceptuală clară. Conform teoriei lui Shannon 
(1949) informaţia este înţeleasă ca o unitate cuantificabilă (Clarke Davis, 
1987). în practica biologică informaţia este legată de structură şi adesea este 
chiar identificată cu o substanţă, sau cu secvenţe ale unei structuri, ceea ce 
întăreşte concepţia neodarwinistă a funcţionalităţii. Aceştia percep 
funcţionalitatea organismelor şi a structurilor biologice ca o cheie a creării 
formei. Dacă Pitagora era interesat mai mult de formă decât de substanţă, 
iar Aristotel diviniza forma legând-o de un proiect divin (să ne amintim de 
acea gândire primară, de entelechie), neodarwiniştii văd forma ca un 
fenomen, nu ca pe un proces capabil să genereze modele calitativ diferite. 
Modificarea evolutivă a formei este văzută ca o (restructurare) reaşezare a 
atomilor schimbării. Forma ar fi un factor autonom în evoluţie, iar 
constrângerile filogenetice, arhitectonice şi embriologice ale acesteia ar fi 
reflectate de formele actuale ale viului de pe planetă. 

Natura trebuie să fie văzută ca un limbaj, ca un sistem asemănător 
limbajului pentru a putea descoperi semnificaţia şi coerenţa informaţiei 
biologice în discursul narativ al structurilor vitale (Deeby Z. Jhon, 1969). 

Elemente ale gândirii vitaliste se menţin sub diferite forme în teoria 
sintetică a evoluţiei. “Scopul” organismelor vii a fost văzut ca o consecinţă 
inevitabilă a evoluţiei, explicată cauzal prin mecanismul selecţiei naturale. 
Selecţia naturală favorizează pătrunderea treptată a unor mutaţii adaptative 
în populaţii şi determină sensul evoluţiei sau canalizarea acesteia. 

Este dezvoltarea formei explicată prin îmbunătăţirea gradată a 
funcţiei? Sau putem pune astfel întrebarea, - părţile organismelor îşi 
dezvoltă formele caracteristice numai pentru că acestea sunt mai 
funcţionale? 

Aşa cum am mai amintit, neodarwiniştii cred în funcţionalitate ca 
într-o cheie a creării formei. De altfel se consideră că supravieţuirea celui 
mai apt din gândirea darwiniană este asigurată de succesul în reproducere. 
Forma poate fi redusă la evenimente discrete. Modificarea formei poate fi 
determinată de anumiţi atomi ai schimbării. Aşa cum substanţa se modifică, 
se modifică şi forma prin anumiţi atomi ai schimbării. Neodrawiniştii 
consideră că forma este un factor autonom în evoluţie. Constrângerile 
fîlogenetice, arhitectonice şi embriologice ar fi reflectate de formele actuale 
ale viului existente pe planetă. însă din totalitatea speciilor care au trăit de 
la începutul timpului biologic pe Terra, 99% au dispărut. Putem afirma că 
nu este o trecere lineară de la o formă la alta, ci mai curând de la un model 
la altul, iar treptele intermediare dintre două nivele diferite pot sau nu să fie 
funcţionale. între specii există un hiatus, nu există continuităţi pe 
orizontală. Continuitatea ar putea fi înţeleasă pe verticală dacă salturile n-ar 
fi prea bruşte. 

Regulile care guvernează constrângerile ne-ar putea spune mai mult 
decât selecţia naturală, care nu poate decât să modifice anumite modele pe 
care lucrează. Selecţia naturală funcţionează ca un filtru, ea nu poate crea şi 
nici nu poate anticipa o anumită direcţie evolutivă. 

Concepţia neodarwinistă a funcţionalităţii este întărită de faptul că, în 
practica biologică informaţia este legată de structură şi chiar identificată cu 
substanţa sau cu unele secvenţe din structura acesteia. 

Am învăţat să descifrăm structura acizilor nucleici şi să desprindem 
anumite reguli generale din interpretarea succesiunii nucleotidelor din 
structura unei gene. Genele reprezintă însă doar anumite fraze, mai scurte 
sau mai lungi din povestea vieţii. Am învăţat să citim frazele, să le silabisim, 
dar nu am deprins să alcătuim cu ele idei mai complexe. Nu putem delimita 
anumite paragrafe, subcapitole şi capitole din discursul narativ al 
fenomenului vital. Folosirea limbajului din teoria informaţiei nu are o 
acoperire conceptuală clară. Aşa cum afirma Shannon, informaţia este 
înţeleasă ca o entitate cuantificată obiectiv. Informaţia este legată de 
structură şi chiar este identificată cu unele secvenţe ale structurii. Gena 
conţine informaţia pentru sinteza unei proteine sau a unei enzime şi, se pare 
că, într-adevăr, această sinteză depinde esenţialmente de succesiunea 
nucleotidelor din structura genei. Dar ce se va întâmpla cu proteina sau 
cu enzima? Unde va fî orientată proteina sintetizată? în care anume 
structură va fî integrată? Noi am citit fraza dar am desprins-o din 
contextul narativ. 

Trebuie abandonată convingerea că informaţia este o entitate 
obiectivă, măsurabilă în unităţi (biţi sau gene). F. Bateson consideră că 
informaţia este un mesaj care este semnificativ pentru cineva, este 
inseparabilă de subiectul pentru care informaţia are sens. Informaţia 
stocată în structura unei gene este citită în celulă fiind semnificativă pentru 
aceasta. Ar putea să fie însă semnificativă pentru întregul ţesut din care 
celula face parte sau chiar pentru întregul organism la edificarea căruia ia 
parte şi celula respectivă. Substanţa sintetizată poate să aibă semnificaţie 
pentru specie. Sinteza feromonilor de agregare determină adunarea unor 
indivizi aparţinând unei specii gregare (ipide, lăcuste, păsări), ceea ce 
conduce la realizarea unei funcţii importante a speciei - reproducerea sau 
funcţia de nutriţie. Unde este înscris acest mesaj şi de cine este citit? Citirea 
s-ar putea face în mod diferit de la un nivel la altul de integrare a unui 

sistem biologic. Fiecare nivel citeşte anumite secvenţe, mai mici sau mai 
mari, în funcţie de unele sau altele dintre procesele şi fenomenele 
biologice. 

Considerând viaţa ca o metaforă şi metafora naturii ca un limbaj, am 
putea spune că biosfera citeşte întreaga “Carte a vieţii". Citeşte şi 
interpretează integral conţinutul informaţional al structurilor biologice. Este 
singura care înţelege naraţiunea vieţii. Biocenozele reuşesc să citească şi să 
interpreteze corect numai anumite capitole. Fiecare tip de biocenoză citeşte 
şi interpretează perfect un anumit capitol. Ar putea să bănuiască ceva din 
conţinutul altor capitole, să realizeze unele conexiuni fireşti, dar nu 
întotdeauna cu succes. Specia, ca un nivel următor biocenozei, în ordinea 
descrescândă a ierarhiei sistemice, citeşte şi interpretează corect un anumit 
paragraf dintr-un capitol. Capitolul are însă atâtea paragrafe câte specii are 
biocenoza respectivă. Specia nu va reuşi însă să surprindă înţelesul 
întregului capitol. Frazele ar fi citite de indivizi, iar propoziţiile din frază de 
către celule. Nu trebuie să mergem mai jos în ierarhia sistemului biologic 
pentru a ne convinge că informaţia care se găseşte într-o celulă cuprinde 
întreaga poveste a vieţii, că povestea este bine structurată şi că are o 
coerenţă şi limpezime de cristal. Citirea poveştii se face însă pe nivele 
diferite, iar informaţia pe care "Cartea Vieţii" o cuprinde este inseparabilă 
de subiectul care o descifrează. 

în consecinţă orice teorie care încearcă să descrie sistemele vii din 
perspectiva schimbului de semne (din perspectiva semiotică) trebuie să se 
bazeze pe conceptul că informaţia este o categorie subiectivă. 

Această teză consideră că sistemele vii sunt interpretanţii reali ai 
informaţiei. Un obiect biologic conţine sau transmite informaţii cu 
semnificaţii diferite şi cu structuri diferite, care pot fi recepţionate şi 
decodificate de subiecţi diferiţi, informaţiile fiind bine canalizate. 

O plantă îşi manifestă prezenţa printr-o multitudine de canale 
informaţionale care sunt adresate speciilor cu care vine în contact, stabilind 
interrelaţii mai mult sau mai puţin complexe. Unora dintre specii le 

controlează existenţa, faţă de altele este indiferentă, iar de alte specii 
depinde în existenţa sa. 

Pornind de la această premisă putem face analogii în sfera comunicării 
umane, comunicare care serveşte ca mijloc explicativ pentru înţelegerea 
comportamentului intenţional al sistemelor vii. 


FRIEDRICH CRAMER ŞI CÂMPUL EVOLUŢIONAL 


Teoria lui Eigen a hiperciclului explică cel mai bine mecanismul 
evoluţiei moleculare, după cum afirma F. Cramer (1988). Hiperciclul lui 
Eigen corespunde legilor mişcării descoperite de galilei şi Newton. 
Reprezintă o legitate matematică cu ajutorul căreia se pot descrie într-o 
formă generală toate mişcările şi toate evoluţiile. 

Pentru unificarea tuturor legilor mişcării Newton a creat conceptul de 
câmp gravitaţional. 

F. Cramer (1988) introduce conceptul de câmp evoluţional pentru 
înţelegerea sintetică a „sistemelor vii”. Porneşte de la faptul că evoluţia se 
desfăşoară în spaţiul tridimensional şi în timp. Au loc procese ireversibile 
datorită caracterului orientat al timpului. 

Nu este lipsită de interes analiza schemei propuse de F. Cramer 


pentru comparaţia dintre domeniul gravitaţional şi cel evoluţional. 


Domeniul gravitaţional 

Domeniul evoluţional 

Experienţa generală 

Materia este grea, tinde să rămână 
inertă. 

Materia se organizează singură, 
formează modele. 

încercări timpurii de descriere 

Aristotel: Greutatea este numărul 

Aristotel: Entelechie 

atomilor lui Democrit. 

Toma: Autoorganizarea este 

organizarea lui Dumnezeu 

Legi empirice ale naturii 

Galilei: Legi ale căldurii şi legi ale 
pendulului 

Kepler: Mişcarea planetelor. 

Newton: Legi ale mişcării 

Legea entropiei. 

Dezvoltarea astrelor. 

Mendel: ereditate. 

Verhulst: Creştere. 

Dezintegrare radioactivă. 

Ceasuri naturale. 

Eigen: hiperciclu 

Teorii 

Newton: Câmp gravitaţional. Cramer: Câmp evoluţional 

Rezumat 

Există un câmp gravitaţional unde 
materia este grea. 

Greutatea respectiv câmpul 

gravitaţional nu pot fi separate de 
materie. 

Câmpul gravitaţional există în 
spaţiu tridimensional. 

Există un câmp evoluţional în care 
materia se organizează. 
Autoorganizarea respectiv câmpul 
evoluţional nu pot fi separate de 
materie. 

Câmpul evoluţional are, la a patra 
dimensiune un timp ireversibil. 


Autoorganizarea apare ca o proprietate a materiei. Poate fi urmărită la 
toate tipurile de cristale, la baloanele de săpun, la boabele de rouă sau la 
florile de gheaţă. Şi potrivirea bazelor azotate în dublul helix reprezintă tot o 
autoorganizare. Impresionantă este autoorganizarea organismelor în 
ontogeneză. Se poate vorbi de un „câmp morfogenetic” care asigură 
edificarea organismelor prin asamblarea şi diferenţierea celulelor. în 
ontogeneză nu poate fi vorba de o autoorganizare în sens real, credem noi, ci 
de executarea riguroasă a unui program înscris în informaţia genetică. 

Autoorganizarea este un fel de comunitate de sistem. Un sistem de 
înaltă complexitate se organizează de la sine. Autoorganizarea este, de la 
explozia primordială (Big-Bang) un atribut fizic al materiei, iar electricitatea 
un atribut fizic al electronilor. 

Cramer consideră că, odată cu introducerea autoorganizării ca 
proprietate fundamentală a materiei se afirmă totodată că orice materie este 
a priori impregnată de idee. Ea are în sine ideea autoorganizării şi dezvoltării 
sale, a arhitecturii sale şi a formaţiunilor rezultate din ea. Conform acestei 
idei, în momentul Big-Bang-ului, ideea conştiinţei umane era deja prezentă 
ca posibilitate, împreună cu toate caracteristicile ei posibile. în această 
situaţie între spirit şi materie nu mai este nici o contradicţie. Spiritul nu 
poate fi rezultat din materie ca o suprastructură a acesteia. Din contra, o 
materie lipsită de idee, de ideea autoorganizării ei nu există. 

Ne vine greu să acceptăm existenţa unei idei care să conducă la 
autoorganizarea materiei de la Big-bang până la om. Dacă ontogeneză 

organismelor reprezintă desfăşurarea algoritmică a unui cod genetic, fără 
posibilitatea inversării unor secvenţe şi fără putinţă de creaţie, doar cu o 
infimă posibilitate de variaţie, atunci de ce să considerăm că, materia 
impregnată de idee ar putea să se organizeze în aşa fel, fără putinţă de 
greşeală, de parcă ar urma un anumit „cod genetic” fără ca, totuşi, acesta 
să existe. Mai curând îi dăm dreptate lui Lima de Faria, care consideră că ar 
putea exista un aşa-zis cod genetic al materiei profunde, după care materia 
s-ar organiza în timp şi spaţiu. Cum ar putea materia să se autoorganizeze 
într-o miliardime de miliardime de secundă atât de perfect, după legi atât de 
perfecte, fără să urmărească un anumit cod, şi organizându-se spontan? 

Pornind de la câmpul gravitaţional şi de la câmpul magnetic din fizică, 
Cramer concepe un câmp evoluţional. Această idee ni se pare, totuşi, 
fecundă; întreaga materie, întreg cosmosul se găsesc într-un câmp 
evoluţional. Evoluţia reprezintă axa principală a infinitului materiei. 

Ca un concept al fizicii, câmpul este definit drept totalitatea valorilor 
unei mărimi fizice, cărora le sunt atribuite puncte materiale, fără ca un 
suport material să trebuiască să fie neapărat prezent. Cramer propune 
conceptul de „câmp evoluţional” în care toate evenimentele şi explicaţiile 
fizice ar trebui inserate. El se explică astfel citându-1 pe fizicianul Erich 
Jantsch: 

„Această nouă imagine asupra fiinţei, care se orientează mai curând 
după modelele vieţii decât după cele mecanice, aduce cu sine o transformare 
nu doar în ştiinţă. Ea este una tematică şi legată, în modalitatea cunoaşterii, 
de acele evenimente care, la începutul anilor 70 au însemnat o metafluctuaţie. 
temele fundamentale sunt peste tot aceleaşi. 

Ele pot fi rezumate în concepte precum autodeterminare, autoorganizare 
şi autoreînnoire, în cunoaşterea unei conexiuni sistematice în spaţiu şi timp a 
întregii dinamici naturale, în primatul logic al proceselor asupra structurilor, în 
rolul fluctuaţilor care anulează legea masei şi dau o şansă individului şi 
desfăşurării sale creatoare, în fine în caracterul deschis şi creativ al unei 
evoluţii care nu mai este predeterminată nici în structurile sale generale şi 
tranzitorii, nici în efectul său final. Ştiinţa este pe cale de a recunoaşte aceste 

principii ca legi generale ale unei dinamici naturale. Aplicate la om şi sistemele 
sale de viaţă ele sunt prin aceasta expresia unei vieţi naturale în sensul cel 
mai adânc. Scindarea dualistă în natură şi cultură este astfel suprimată. în 
extinderea şi autodepăşirea proceselor naturale zace o bucurie care este 
bucuria vieţii. în legătura lor cu alte procese, înlăuntrul unei evoluţii 
cuprinzătoare zace un sens care este sensul vieţii. Nu suntem aruncaţi în 
seama evoluţiei, ci suntem evoluţie. Cuprinsă de această metafluctuaţie 
stratificată, ştiinţa ca atâtea alte aspecte ale vieţii umane, îşi depăşeşte 
alienarea de om şi-şi aduce contribuţia la bucuria şi sensul vieţii’. 

F. Cramer introduce un concept nou despre materie. Urmărind 
fîlosofîa antică am văzut că materia primordială a fost înţeleasă şi imaginată 
în chip diferit. Pentru Thales, materia primordială era apa, pentru 
Anaximandras infinitul apeiron, pentru Heraclit focul viu. Materia a devenit 
tridimensională iar a patra sa dimensiune a devenit timpul. Materia a 
căpătat în ultimul veac atributul informaţional. 

Iată că materia însumează, alături de câmpul gravitaţional şi de cel 
electromagnetic şi un câmp evoluţional. Materia nu numai că evoluează, că 
este într-o continuă devenire, ci ea este însăşi evoluţia. De altfel, Cramer 
vrea să ne convingă de faptul că trebui să introducem atât în chimie cât şi în 
fizică dimensiunea istorică a sistemelor. Din păcate dimensiunea istorică a 
fost rezervată numai pentru fenomenele biologice, sociale şi culturale până 
acum. 

